
Žinoma, dabar jis aludėje. Kur tikras vyras dar galėtų 
apšilti žvarbią vėjuotą dieną? Juk ne namie, prie namų 
židinio? 

Ne, tokie žmonės kaip Tomas Konkenanas — Megė ga- 
lėtų galvą guldyti — dabar nekiurksotų namie! 

Tikriausiai jos tėvas sėdi aludėje pas Timą O'Malį 
šurmulyje, bičiulių apsuptas. Jis — iš tų, kurie mėgsta ir 
pasijuokti, ir paliūdėti, ir merealiai pasvajoti. Gal kas 
nors ir palaikys jį padūkusiu kvaiša, tik ne Megė, ne. 

Štai paskutinis posūkis prieš įvažiavimą į Kilmichilio 
kaimą, ir ji savo dardančiu sunkvežimuku jau važiuoja 
ištuštėjusia gatvele. Nėra ko stebėtis, jau seniai visi po 
pietų, na, ir kas slampinės tokią dieną, kai nuo Atlanto 
įnirtingai lyg viesulas iš ledinio pragaro veržiasi žiema 
ir visa vakarinė Airijos pakrantė krūpčioja nuo šalčio, 
nebesitikėdama sulaukti pavasario. 

Tarp stovinčių greta aludės automobilių Megė paste- 
bėjo ir senutėlį tėvo „fiatą“. Taip, pas Timą O'Malį šian- 
dien nė obuoliui neatsirastų vietos nukristi! Ji pastatė 
savo automobilį kuo arčiau prie įėjimo į aludę, įsisprau- 
dusią tarp tokių pat nedidukų namų vienoje eilėje su par- 
duotuvėmis. 

Kol Megė ėjo prie durų, vėjas vos nepargriovė jos, 
priversdamas gūžtis striukėje su įsegtu avikailiu ir kuo 
labiau užsitraukti ant akių vilnonę juodą kepure. Jos 

skruostai kaipmat paraudo. Ypač nemalonu buvo tai, kad 
tokiame šaltyje jautėsi drėgmė. Kaip fermerio duktė, Me- 
gė nesunkiai galėjo atspėti, kad naktį speigas kaip Iei- 
kiant spustelės. Ne, ji tiesiog negali prisiminti kito tokio 
bjauraus sausio, ir kaip iš tikrųjų velniškai atkakliai jis 
stengiasi sušaldyti savo lediniu alsavimu visą Klero gra- 
iystę! 

Megė praėjo pro parduotuvę, atskirtą nuo gatvės ne- 
didelio gėlyno, su kurio krūmais ir gėlėmis Žiauriai susi- 
dorojo speigas ir vėjas. Tai, kas liko iš žalumos, pasidarė 
purvinai juoda ir bejėgiškai išdriko ant patižusios žemės. 

Labai pagailo vargšų augalų, bet naujiena, su kuria 
ji skubėjo pas tėvą, taip džiugino ir šildė, kad atrodė 
keista, kodėl visos tos gėlės dabar neatsigauna, nesužydi 
lyg atėjus pavasariui?! 

O'Malio aludėje buvo šilta. Šiluma apgaubė vos pra- 
vėrus duris. Kvepėjo durpių briketais, degančiais židinyje, 
ne visai išgaravo kvapas avienos, troškintos su svogūnais 
ir bulvėmis, — ją per pusryčius patiekė posausė šeimininko 
žmona Deidrė. Ore tvyrojo tabako dūmų, alaus ir bulvių 
traškučių kvapai. 

Pirmiausia Megė išvydo Mertį, jis sėdėjo prie nedide- 
lio stalelio atkišęs kojas. Maloniu balsu jis traukė kažko- 
kią dainą, akompanuodamas sau airišku akordeonu. Kiti 
lankytojai labai dėmesingai jo klausėsi, Mąsliai palinkę 
prie alaus bokalų. Daina buvo liūdna, kaip ir visos ge- 
riausios šios šalies dainos, švelni ir sielvartinga kaip ty- 
lios mMylinčiųjų ašaros. Joje vis kartojosi Megės vardas 
ir buvo teigiama, kad jaunystė neamžina. 

Merfis taip pat pastebėjo ją ir vos šyptelėjo. Tamsūs 
plaukai vis krito jam ant kaktos, ir jis visai kaip roko 
žvaigždė krestelėdavo galvą juos atmesdamas. Šeiminin- 
kas stovėjo savo įprastinėje vietoje, prie prekystalio. 
Tas žmogus buvo tikra statinaitė su prikyšte, juosiančia 
jį tarsi paspręstė arklio kryžių. Buvo plataus, labai raukš- 
lėto veido, ir akys. visiškai dingdavo raukšlėse, kai jis 
juokdavosi. 

Pastebėjęs Megę, jis nesiliovė šluostęs stiklinių ir ne- 
pajudėjo iš vietos, nes buvo įsitikinęs: Tomo Konkenano 
duktė nepadarys nieko, kad galėtų sudrumsti įprastinę, 

vienodą jo aludės gyvenimo tėkmę, bent jau nenutrauks 
dainos neatsargiu Žodžiu ar poelgiu. 

Pasukusi galvą, Megė išvydo Deividą Rajaną, papsin- 
tį amerikietišką cigaretę, — iš tų blokų, kuriuos kas mėnesį 
atsiųsdavo iš Amerikos jo brolis. Greta sėdėjo kaip visada 
ori ponia Logan. Ji kažką mezgė iš rausvų vilnonių siūlų, 
podraug nepamiršdama mušti koja į dainos taktą. Čia bu- 
vo ir senasis Džonis Konrojus, šypsantis bedante burna ir 
sukumpusioje rankoje laikantis lygiai tokią pat ranką sa- 
vo žmonos, su kuria susituokė jau daugiau kaip prieš 
pusę šimtmečio. Tartum jaunavedžiai jie sėdėjo susikibę 
už rankų ir užsimiršę klausėsi Merfio dainos. 

Televizorius virš baro prekystalio tylėjo, nors buvo 
įjungtas ir jame be garso keitėsi ryškūs kažkokio anglų 
serialo kadrai. Ten, ekrane, prie didžiulio stalo, apsupti 
žibančių žvakių sidabro žvakidėse, tyliai skimbčiojant kriš- 
tolui, apie kažką karštai ginčijosi elegantiškai apsirengę 
ir dailiai susišukavę žmonės, 

Tiek patys Žmonės, tiek jų rūpesčiai ir aplinka buvo 
tokie tolimi, tokie svetimi tiems, kurie sėdėjo čia, mažoje 
aludėje, salikėje su aprūkusiomis sienomis ir nubraižytu 
prekystaliu! Lengva panieka iš visai kitokio gyvenimo 
atklydusiems išsipusčiusiems personažams Megei buvo to- 
kia natūrali ir savaime suprantama, kaip ir šioks toks pa- 
vydas jiems. Jeigu jai, manė ji, kada nors nukristų toks 
turtas — nesvarbu iš kur —bet jei vis dėlto nukristų. .. 
o, ji tikrai žinotų, ką su juo veikti! 

Ir tuomet pamatė. Jis sėdėjo salės kertėje atsainiai, 
bet visai ne atskirai nuo visų kitų — tiesiog buvo čia toks 
pat įprastas aplinkos daiktas, kaip ir kėdė, ant kurios 
jis sėdėjo. Vieną ranką pasidėjo ant kėdės atlošo, kitoje 
laikė puoduką, kuriame — ji tai gerai žinojo — buvo stip- 
rį arbata su šlakeliu airiško viskio. 

Koks tai nesuprantamas Žmogus — tie nelaukti jo po- 
elgiai, staigūs sprendimai, žaibiški posūkiai! Tiesą pasa- 
kius, ji buvo neblogai jį perpratusi. Ir nieko kito pasau- 
lyje nemylėjo taip stipriai ir ištikimai, kaip įnoringąjį 
savo tėvą Tomą Konkenaną. 

Priėjo prie jo, tyliai atsisėdo greta ir padėjo galvą 
jam ant peties. 


Meilė tėvui šildė visą jos esybę, bet niekada nede- 
gino. Jis tvirtai apglėbė ją per pečius ir palietė lūpomis 
kaktą. 

Kai Merfis baigė dainą, Megė nukėlė nuo savo peties 
tėvo ranką ir pabučiavo ją. 

— Aš žinojau, kad tu čia, 

— Ir kad aš visą laiką galvojau apie tave, Mege, ma- 
no Mergyte? 

— Aš irgi apie tave galvojau, tėti. 

Ji atsilošė kėdėje ir nusišypsojo jam. 

Jis buvo visai neaukštas, bet tvirto kūno sudėjimo. 
„Kaip nedidukas jautukas“,— mėgdavo sakyti jis pats gar- 
siai juokdamasis. Apie akis jam susiklostė daugybė raukš- 
lelių. Jos gilėjo ir būdavo labiau pastebimos, kai jis šyp- 
sodavosi, bet Megei atrodė, kad dėl to tėvas darosi tik 
dar patrauklesnis. Kadaise rausvi ir tankūs jo plaukai 
šiek tiek praretėjo, sidabro gijos vis dažniau sublizgėdavo 
rausvoje liepsnoje tarsi plonytės dūmų srovelės... Megei 
tas vyriškis buvo šauniausio pasaulyje žmogaus etalonas. 

Ir jis buvo jos tėvas. 

— Tėti, — pagaliau tarė ji — turiu naujieną. 

— Tikrai. Matau iš tavo veido. 

Jis mirktelėjo jai, nutraukė jos kepurę, ir ugniniai 
vešlūs plaukai pasklido ant pečių. Jis mėgdavo žiūrėti į 
juos, kaip jie liepsnoja, mainosi. Iki šiol negalėjo pamirš- 
ti, kaip pirmą kartą paėmė ją ant rankų — jos veidelis 
buvo perkreiptas nuo pirmo susitikimo su žemiškuoju gy- 
venimu, mažulyčiai pirštukai sugniaužti į kumštukus, o 
plaukai jau tuomet žvilgėjo lyg nauja moneta. 

Jis niekada neapgailestavo, kad gimęs kūdikis nebuvo 
sūnus — jautėsi visiškai patenkintas, netgi apstulbintas, 
kad užgimė nauja būtybė, tegu ir duktė. 

— Atnešk mano mergytei ko nors išgerti, Timai! — 
šūktelėjo jis šeimininkui. 

— Yra arbatos,— atsiliepė šis— Kas gali būti geriau, 
kai taip šalta? 

Dabar, jau būdama čia, greta jo, Megė norėjo pratęsti 
malonumą — ne iškart iškloti gerą naujieną, kurią čia 
atvežė. 


a 


— Ei, Merfi! —riktelėjo ji. — Tai ir tu giniesi čia nuo 
šalčio? O kas gi pasirūpins, kad būtų šilta vargšėms tavo 
karvėms? 

— Jos pačios, — išrėkė jis atsakydamas— Jei tokia 
žvarba ilgai tęsis, pavasariop turėsiu kur kas daugiau 
veršiukų negu visada. Tiek, kad nė nesusidorosiu. Žinote 
kodėl? Nagi, tie galvijai ilgomis žiemos naktimis mėgsta 
daryti tą patį, ką ir žmonės. 

— Sėdėti prie ugnies ir skaitinėti knygutes? Ar šitai 
nori pasakyti? — nusijuokė Megė, ir visa aludė sugriau- 
dėjo nuo kvatojimo. 

Merfis, kuris iš tiesų mėgo skaityti, truputį sumišo, 
bet nepasidavė. 

— Mėginau sudominti juos įvairia literatūra, — jis pri- 
sitaikė prie Megės tono,— bet jiems, velniams, geriau 
duok televizorių. — Merfis pabeldė tuščia stikline į sta- 
lą.— Atėjau čionai pasėdėti tyliai ir ramiai, o jūs kvato- 
jate, net sienos plyšta. Vargas su jumis, ir tiek! 

Jis nuėjo prie prekystalio, o Megė atsigręžė į tėvą 
ir vėl paėmė jo ranką. 

— Tėti, aš noriu tau pirmam pasakyti. Juk žinai, kelis 
savo darbus nuvežiau į Enį, į Makgineso parduotuvę? 

— Ką tu? — jis ėmė kratyti pelenus iš pypkės.— Ko- 
dėl važiavai be manęs? Nebūčiau atsisakęs sudaryti tau 
kompanijos, 

— Norėjau pabūti viena. 

— Mano mažoji atsiskyrėlė, 

Jis meiliai perbraukė pirštu jai per nosį. 

— Tėti, jis nupirko juos! — Jos akys, tokios pat ža- 
lios kaip tėvo, spindėjo.— Makginesas nupirko visus ke- 
turis darbus, kuriuos aš pasiėmiau su savimi! Jis jau už- 
mokėjo.. 

— Negali būti, Mege! Negali būti! 

Jis pašoko nuo kėdės, trūktelėjęs apglėbė ją, ėmė sukti 
po kambarį. 

— Paklausykit, ką aš jums pasakysiu, ledi ir džentel- 
menai! — šaukė jis.— Mano duktė, mano Margaretė Merė, 
pardavė savo stiklą Enyje! 

Buvo sureaguota giriamais šauksmais, plojimais, klau- 
simais, Megė vos spėjo atsakinėti. 


— Taip, pas Makginesą. Kėturi darbai, ir jis pasakė 
paimsiąs dar. Kokie? Dvi vazos, ąsotis ir... aš tą daiktą 
pavadinčiau prespapjė. 

Ji nusijuokė, nes Timas O'Malis iškilmingai pastatė 
ant prekystalio dvi viskio porcijas — jai ir tėvui. 

— Gerai jau, gerai. Dėkui — Ji pakėlė savo stiklinai- 
tę— Už Tomą Konkenaną, kuris visada tikėjo manimi, 

— Ne, Mege! — tėvas ryžtingai pamataravo galva, jo 
akyse žibėjo ašaros.— Už tave. Tik už tave. 

Jie susidaužė ir greit išgėrė. , 

— O dabar duok garo, Merfi! Imk savo dėžę su mu- 
zika —ir pirmyn! Noriu pašokti su savo dukterimi. 

Merfis užgriežė žigą, ir vėl visi ėmė ploti, šūkauti. 
Tomas išsivedė dukterį į salės vidurį. Šeimininko žmona 
išėjo iš virtuvės šluostydamasi rankas prikyšte, jos vei- 
das buvo įkaitęs nuo karštos viryklės, bet tai nesutrukdė 
jai ištempti vyrą iš už prekystalio ir taip pat pasileisti 
šokti. Po žigos — škotiškąjį rylį!, po rylio — hornpai- 
pą*... Megė sukosi čia su vienu, čia su kitu partneriu, 
kol įskaudo kojas. 

Aludėn rinkosi vis nauji lankytojai, suvilioti muzikos, 
panūdę apšilti linksmoje draugijoje, ir sužinoję, kodėl 
linksminamasi, dėjosi prie švenčiančiųjų. Megė neabejojo, 
kad dar neatslinkus nakčiai visi gyventojai per dvi dešim- 
tis kilometrų nuo jų kaimo sužinos, kaip jai pasisekė, Ji 
visada svajojo apie tokią garbę ir nenorėjo slėpti savo 
džiaugsmo. 

— Oi, gana! — ji susmuko ant kėdės, baigė gerti atau- 
šusią arbatą.— Man tuoj plyš širdis! 

— Ir man,— tankiai alsuodamas atsakė tėvas.— Iš pa- 
sididžiavimo tavimi.— Šypsena nenyko nuo jo lūpų, bet 
akys surimtėjo. Laikas keliauti namo ir viską papasakoti 
tavo Motinai, taip pat seseriai. 


— Žinoma, šiandien pat viską papasakosiu Brianai. 
Kažkodėl krūptelėjo jos širdis prisiminus motiną. 

— Tuomet viskas gerai. — Tėvas meiliai paplekšnojo 
! Greito tempo škotų liaudies šokis, šokamas poromis; škotų liau- 


dies ratelis. 
2 Solinis jūrininkų šokis, 

jai per skruostą.— Daryk, kaip nori. Tai tavo diena, Mege 
Mėja, ir niekas neturi jos sugadinti. 

— Tai mudviejų diena, tėti. Niekada nebūčiau išpū- 
tusi nė vieno burbuliuko iš to prakeikto stiklo, jeigu ne 
tu! 

— Ką gi, tuomet pasidalysim džiaugsmą pusiau. Aš su- 
tinku. Bent jau kol esame čia, 

Valandėlę jis pajuto, kad jam trūksta oro, prieš akis 
viskas ėmė plaukti, pasidarė karšta. Nepakenčiamai karš- 
ta. „Čia nežmoniškai tvanku,— pasakė pats sau.— Reikia 
greičiau išeiti laukan“. 

— Laikas važiuoti, — garsiai tarė jis— Noriu pakvė- 
puoti jūros oru. Tu su manimi, Mege? 

— Žinoma, tėti. — Ji iškart stojosi.— Tik dabar jau tik- 
riausiai šalena ir baisus vėjas. Ar iš tikrųjų nori važiuoti 
prie uolų? 

— Taip, širdis trokšta. 

Jis nusikabino nuo kablio striukę, apsivilko ją, apsi- 
muturiavo kaklą šaliku. Jau stovėdamas prie durų, pasi- 
suko į visus buvusius aludėje. Tamsus rūkas vis dar den- 
gė akis, trukdė žiūrėti. Ko gero, iš džiaugsmo bus padau- 
ginęs. Bet juk tokia proga! 

— Kviečiu visus į vakarėlį! — riktelėjo jis— Rytoj, 
apie šeštą valandą. Bus skaniai pavalgyti, išgerti ir mu- 
Zika. Atšvęsim mano dukters sėkmę. Ateikite visi! 

Kai jiedu išėjo iš alūdės, Megė pasakė: 

— Tu minėjai vakarėlį? Bet aš žinau, tėti, kad ji ne- 
norės. Galiu lažintis. 

Kol kas aš savo namų šeimininkas.— Jis atkišo smak- 
rą — šį judesį iš jo perėmė ir Megė — ir pridūrė: — Va- 
karėlis įvyks, ir baigta! Su motina susitvarkysiu aš, Va- 
žiuojam. Vairuosi tu, gerai? „Fiatą“ paliksiu čia. 

— Gerai, tėti. 

Megė žinojo: jei tėvas ką nors sumanė, bergždžia būtų 
ginčytis. Ir be galo žavėjosi šia jo būdo savybe. Jei jis 
būtų kitoks, juk niekada ji nebūtų galėjusi išvykti į Ve- 
neciją, mokytis ten, Murano saloje, garsiame stiklo tab- 
rike, ir tapti tuo, kuo ji tapo, įsigyti nuosavas dirbtuves. 
Jai nebuvo paslaptis, kad motina nemažai kraujo paga- 
dino tėvui dėl pinigų, kuriuos reikėjo išleisti jos mokslui, 

na, ir vėliau. Bet tėvas buvo tvirtas. Ir atsilaikė, dėkui 
jam! 

— Papasakok, ką dabar dirbi, — išgirdo ji jo balsą. 

— Na, tai šiek tiek panašu į butelį. Noriu, kad jis 
būtų ganėtinai aukštas ir labai grakštus. Kad į viršų siau- 
rėtų, O svarbiausia — visas žaižaruotų iš vidaus. Supranti? 
Kad šiek tiek primintų leliją. Ir spalvos turi būti nepa- 
prastai švelnios. Kaip persiko minkštimas. 

Ji ryškiai matė dabar tai, apie ką kalbėjo. 

— Tu gražiai pasakoji — sumurmėjo tėvas. Jis nelabai 
gerai girdėjo per variklio gausmą.— Kiek daug šaunių 
sumanymų mano dukters galvutėje. 

— Ten juos pamatyti lengviau nei gyvenime.— Ji nu- 
sišypsojo jam.— Tik sunkus darbas paverčia svajones tik- 
rove. | 

Jis patapšnojo jai per ranką. 

— Taip, štai šiomis rankomis tu įvykdysi tai, ką su- 
mManei. 

Nusigręžęs į kabinos stiklą, jis nutilo. Vis dar jautėsi 
nekaip. 

Tuo tarpu Megė įsuko į siaurą vingiuotą kelią, vedan- 
tį į vandenyno pakrantę. 

Patamsėjusios nuo vandenyne įsisiautėjusios audros 
debesų draiskanos skriejo iš vakarų. Šviesesnius jų lopi- 
nėlius bematant prarydavo tamsios jėgos, ir tik drąsiau- 
siems bei šauniausiems pavykdavo neilgai pasipuikuoti 
perliniais savo atšvaitais, paskui ir jie ištirpdavo ištisinia- 
me pilkame alave, 

Tai, ką išvydo danguje, Megei virto dar viena nuo- 
stabia vaza, kurios spalvos ir atspalviai be perstojo grū- 
mėsi tarpusavyje. Ji jau matė ją sielos žvilgsniu, jau dar- 
bavosi prie jos. 


Kelias dar kartą staigiai suktelėjo, paskui baigėsi. Abi- 
pus pupsinčio sunkvežimio driekėsi seniai nugeltusių pra- 
šokančių Žmogaus ūgį krūmų gyvatvorė. Gyvenvietės pa- 
kraštyje, šalikelėje, stovėjo Šventosios Mergelės statula. 
Dievo Motinos veidas buvo kažkoks ypatingai romus va- 
karo fone, rankos ištiestos nebyliam pasveikinimui, ir vi- 

sai absurdiškai atrodė ryškios dirbtinės gėlės prie jos 
kojų. 

Gilus tėvo atodūsis privertė sunerimusią Megę žvilg- 
telėti į jį. Jo veidas jai pasirodė pernelyg išblyškęs, rati- 
lai po akimis dar paryškėjo. 

— Tu atrodai pavargęs, tėti. Ar neapsigalvojai, ar va- 
žiuosim prie kranto? Gal nori, kad parvežčiau tave namo? 

— Ne.— Jis išsiėmė pypkę, įprastiniu judesiu pastuk- 
seno ja į delną.— Noriu pasižiūrėti į vandenyną. Artėja 
audra, Mege Mėja. Galėsime pamatyti visą tą gaivalą 
nuo uolų Lup Hede. 

— Taip ir padarysim, kaip tu sakai, tėti... 

Pravažiavus kaimą, kelias vėl grėsmingai susiaurėjo 
praleisdamas juos savimį kaip siūlą, veriamą į adatą. Jiems 
pasitaikė priešinga kryptimi einantis vyras, gerai susisu- 
pęs ir sunkiai žingsniuojantis prieš žvarbų vėją. Ištikimas 
jo šuo narsiai kresnojo įkandin. Abu jie gavo kone įlįsti 
į gyvatvorę — toks siauras buvo kelias. Sunkvežimio ra- 
tai pravažiavo per colį nuo kojų. Vyras galvos linktelėji- 
mu pasisveikino su Mege ir jos tėvu. 

— Žinai, apie ką aš pagalvojau, tėti? 

— Sakyk. 

— Jei pasiseks parduoti dar kelis darbus, visai nedaug 
darbų, aš galėsiu įsirengti naują krosnį. Noriu dirbti su. 
spalvotu stiklu, supranti? Kai bus dar viena krosnis, išeis 
daugiau lydinių. Aš teiravausi ir sužinojau, kad ugniai 
atsparios plytos dabar nelabai brangios. Prireiks gal dvie- 
jų šimtų svarų, aš paskaičiavau. 

— Šį tą turiu atidėjęs juodai dienai, 

— Ne, tėti! Šį kartą nel — šiuos žodžius ji ištarė labai 
ryžtingai. — Dėkui už pasiūlymą, bet dabar aš įstengsiu 
pati. 

Staiga jis įsižeidė ir niurzgėdamas ėmė krapštyti savo 
pypkę. Paskui suburbėjo: 

— Norėčiau žinoti, kam reikia tokio tėvo, kuris ne- 
padeda savo vaikams? Tu niekada neturėjai prašmatnių 
suknelių ar kažkokių blizgančių barškaliukų. Bet jei pano- 
rai nusipirkti plytų, turėsi jas! 

— Taip, turėsiu. Bet už savo pinigus. Gana remti ma- 
ne. Aš privalau jas nusipirkti pati. Man dabar svarbiau 
ne pinigai, 0 tavo tikėjimas. 

— Tu ir taip atsilyginai man su kaupu.— Jis atsilošė 
sėdynėje, vos vos nuleido šoninį kabinos stiklą — vėjas 
klaikiai švilpdamas ėmė veržtis į ją — ir pagaliau užsirū- 
kė pypkę.— Aš tikras turtuolis, Mege. Turiu dvi šaunias 
dukteris, kiekviena — tikras lobis. Ko dar Žmogui reikia? 
Be to, dar tvirtą, padorų namą ir bičiulių, kuriais visada 
galiu pasikliauti. 

Ji negalėjo nepastebėti, kad motina nebuvo paminėta. 

— Ir visuomet aukso puodą ant vaivorykštės spindulio, 
kaip tu mėgsti sakyti. — pridūrė Megė. 

— Visada, — patvirtino jis ir vėl nutilo. 

Dabar jie važiavo pro senas iš akmenų sumūrytas lūš- 
nas be stogų. Jos buvo seniai apleistos, statytos pakraš- 
čiais pilkai žalių lankų, nusidriekiančių kažkur į beribes 
tolumas ir neįsivaizduojamai gražiai atrodančių blausioje 
gestančios dienos šviesoje. Šit ir visiškai gerai išsilaikiusi 
bažnyčia, jau tiek metų atrėmusi nuo vandenyno pučian- 
čius vėjus ir apsaugota tik kelių palinkusių plikašakių 
medžių. 

Vaizdas atrodė liūdnas ir apleistas, bet Tomui Konke- 
nanui jis patiko. Tomas jautė jo grožį ir patrauklumą, nors 
apskritai nepritarė dukters polinkiui į vienatvę. Tačiau 
jis puikiai juto, kokia žavi ši dykvietė, virš kurios žemai 
kabo dangus ir kur retai kada sutiksi žmogų. 

Pro šiek tiek pravertą langą švilpdamas veržėsi šaltas 
oras, kuriame Tomas Konkenanas pajuto jūros kvapus. 
Kadaise jis svajojo ją perplaukti. Kadaise jis svajojo apie 
daugybę dalykų. Taip, jis visada troško surasti savąjį 
aukso puodą, nors puikiai suprato, kad sėkmė vargu ar 
nusišypsos jam. Buvo fermeris, nes toks gimė, o ne todėl, 
kad norėjo būti. Dabar jam liko vos keli akrai Žemės, 
kuriuose jo duktė Briana sėkmingai augino daržoves ir 
gėles, o tai tik dar kartą primindavo jam, kiek nesėkmių 
patyrė kadaise jis pats. 

„Per daug planų, sumanymų“, — pagalvojo jis, ir vėl 
gilus atodūsis išsiveržė iš krūtinės. Jo žmona Meivė vi- 
siškai teisi. Jo galvoje visuomet knibždėdavo įvairiausių 

planų, bet jam nepakakdavo sveiko proto, na, ir papras- 
čiausiai nesisekdavo juos įvykdyti. 

Jie pravažiavo dar vieną grupelę namų ir nuošaliau 
stovintį pastatą, kurio savininkas girdavosi, jog tai esanti 
paskutinė aludė pakeliui į Niujorką. Tomas pažvalėjo ją 
išvydęs ir kaip visuomet neištvėrė be įprastinio pokšto: 

— O gal mudviem derėtų nuplaukti į Niujorką, Mege, 
dar vieno kaušelio alaus? 

— Tik su ta sąlyga, jei mokėsiu aš! — įprastais žo- 
džiais atsakė ji. 

Tėvas numykė. Ir tuomet pamiršęs linksmumą jis tyliai 
susikaupė, kai Megė sustabdė sunkvežimį ten, kur baigiasi 
kelias ir prasideda žolynai bei uolos, kur putoja vėjo 
šiaušiamas vandenynas, nusidriekiantis net iki Amerikos. 

Jie žengė ten, kur įnirtingai ūžavo vėjas ir gaudė ban- 
gos, tykštančios į juodas uolas. Kurį laiką stovėjo susi- 
kibę už rankų, svyruodami nuo puolančio vėjo tartum 
girti, paskui nusijuokę žengė pirmyn. 

— Tikra beprotystė — eiti pasivaikščioti tokią dieną, — 
juokdamasi pasakė Megė. 

— Užtat kokia Maloni beprotystė. Ar jauti, koks oras? 
Pačiupinėk jį! Vėjas nori nupūsti mus nuo čia tiesiai į 
Dublino miestą. Ar pameni, kaip buvome tenai nuva- 
žiavę? 

— Taip, ten mes matėme fokusininką, jis žongliravo 
spalvotais rutuliukais, Man taip patiko, kad ir tu ėmei to 
mokytis. 

Jis garsiai nusikvatojo pritardamas bangoms. 

—-. Oi, kiek obuolių suteškinau, kol išmokau! 

— Užtat visą laiką turėjome obuolių pyragų ir švie- 
žių sulčių. 

— O aš įsivaizdavau galėsiąs taip užsidirbti kokį sva- 
rą Golvėjaus mugėje, kai ten nuvažiavome. 

— Ir išleidai viską iki paskutinio penso, pripirkdamas 
dovanų man ir Brianai. 

Ji pastebėjo, kaip vėl išraudo jo skruostai, akys vėl 
šelmiškai sužibo. Patenkinta žingsniavo greta jo žolės raiz- 
gynais, o žvarbus vėjas smelkėsi iki kaulų. 

Ir štai jiedu stovi pačioje galingo Atlanto vandenyno 
pakrantėje, o karingos jo bangos nepavargdamos plakasi 

į tvirtas uolas. Smogia ir vėl atšoksta, palikdamos dešim- 
tis krioklių, kurie veržiasi iš akmens plyšių. Virš jų sukasi 
ir klykauja žuvėdros, klykauja ir sukasi, jų klyksmas at- 
kartoja bangų grumėjimą, aidu atsimuša nuo jų. 

Aukštai iškyla balti kaip sniegas vandens volai, prie 
pamato nuskaidrėdami kaip krištolas, kai tyška milijar- 
dais purslų speiguotame ore. Vandenyne dabar nematyti 
nė vieno laivo, tik baltos lūžtančių bangų kepurės. 

Staiga Megė suprato: tėvas taip dažnai lankosi čionai 
greičiausiai todėl, kad vandens ir uolų grumtynės primena 
jam nesiliaujančią kovą, panašią į tą, kuri nuolat vykdavo 
ir vyksta tarp jųdviejų su Motina. Taip, jų šeimos sąjun- 
ga — nesibaigiantis charakterių karas, nuolatinis kartėlis 
ir įniršis dėl jos priekaištų, užduodančių jam širdį, vargi- 
nančių, sekinančių dvasiškai. | 

— Kodėl tu neišsiskiri su ja, tėti? — staiga paklausė 
Megė. 

— Ką? 

Jis sunkiai atplėšė žvilgsnį nuo jiems atsivėrusio re- 

— Kodėl tu vis dar su ja? — priekaištingai pakartojo 
Megė.— Briana ir aš jau visiškai suaugusios. Kam gyventi 
drauge, jeigu jūs abu tokie nelaimingi? 

— Juk ji — Mano žmona,— paprastai atsakė jis. 

— Argi tai atsakymas? — karštai paprieštaravo Me- 
gė.— Nejaugi nėra išeities? Tarp judviejų juk nėra nei 
meilės, ir tiesą sakant — netgi prieraišumo. Tavo gyveni- 
mą ji pavertė pragaru. Ir taip tęsiasi senų seniausiai, kiek 
tik aš pamenu... 

— Tu per žiauri jai... 

Jis pamanė, jog santykiai su Mege taip pat nelengva 
našta slegia jo pečius. Taip mylėdamas savo kūdikį, jis 
visuomet būdavo bejėgis. Nieko nedrįsdavo jai uždrausti, 
negalėjo bent kiek atšaldyti pašėlusios, visas leistinas ri- 
bas peržengiančios jos Meilės jam. Meilės, kuri — jis ge- 
rai šitai suprato — nepaliko nė menkiausios. galimybės su- 
prasti, kaip kenčia ir yra nusivylusi moteris, davusi jai 
gyvybę. 

Jis vėl prašneko. 

— Dėl to, kas vyksta tarp tavo motinos ir manęs, aš 

nė kiek ne mažiau kaltas už ją. Santuoka —tai ne taip 
paprasta, ir tu privalai šitai žinoti, Mege. Ji, kaip čia pa- 
sakius,— pusiausvyra tarp dviejų širdžių, dviejų Žmonių 
vilčių ir lūkesčių. Kartais našta pasidaro nepakeliamai sun- 
ki kuriam nors sutuoktiniui, bet antrasis negali padėti neš- 
ti jos. Visaip pasitaiko... Suprasi, kai pati ištekėsi, 

— Niekada to nedarysiu! — tvirtai pasakė ji, ir jos 
žodžiai nuskambėjo kaip priesaika Dievui. — Niekada ne- 
leisiu, kad kas nors padarytų mane nelaimingą! 

— Nekalbėk taip. Nedrįsk taip kalbėti — Žodžiuose 
jautėsi tikras nerimas, jis smarkiai suspaudė jos ranką.— 
Nieko vertingesnio nėra už santuoką ir šeimą. Nieko vi- 
same pasaulyje! 

— Tuomet kodėl ji panaši į kalėjimą? 

— Taip neturi būti. Ne! — Jis vėl pajuto silpnumą vi- 
same kūne ir šaltį, kuris smelkėsi iki pat kaulų.— Aš su- 
prantu, kad mudu su tavo Motina nebuvome geras pa- 
vyzdys to, apie ką aš kalbėjau. Galime tik apgailestauti 
dėl to. Daugiau negu galiu žodžiais išreikšti. Bet aš žinau 
ir ką kita. Patikėk manimi, mano mergyte. Jeigu myli, iš 
tikrųjų myli, tavęs laukia tokia beribė laimė kaip rojuje! 
Tai tiesa. 

Ji įsikniaubė veidu į jo striukę, su pasimėgavimu ir 
palengvėjimu traukdama pažįstamus kvapus. Ji negalėjo, 
nenorėjo jam dabar sakyti, kad jau daug metų yra įsiti- 
kinusi: apie jokią jo laimę nėra ir negalėjo būti kalbos, 
ir jis niekada nebūtų ryžęsis savo noru užsidaryti tame 
kalėjime, jeigu ne jinai. 

— Ar kada nors mylėjai ją? 

— Taip. Ir meilė buvo tokia karšta kaip tavo dirbtu- 
vės krosnis, Iš tos Meilės tu ir gimei, Mege Mėja. Lieps- 
nos kūdikis — kaip ir vienas geriausių ir drąsiausių tavo. 
darbų. Kad ir kaip ugnis buvo slopinama, vieną kartą ji 
įsiliepsnojo karščiausia liepsna, Gal būtų degusi ilgiau, 
jei liepsna nebūtų buvusi tokia skaisti. Būtume mokėję 
ją palaikyti. Nors... 

Kažkodėl tėvo tonas privertė Megę atidžiai įsižiūrėti 
į jo veidą. 

— Ar buvo kažkas kitas? Taip, tėve? Pasakyk. 

Prisiminimai pervėrė jį kaip medumi patepto peilio aš- 

menys: skausmingai ir saldžiai. Jis stebeilijo į jūros gel- 
mes, tartum tikėjosi ten, neįžvelgiamose tolumose, išvysti 
tą moterį, kuri kadaise šmėstelėjo jo gyvenime ir paskui 
negrįžtamai pradingo. 

Jis lėtai tarė: 

— Kartą man tai atsitiko. Taip neturėjo atsitikti. Bet 
štai ką aš tau pasakysiu. Kai ateina meilė ir strėlė patai- 
ko į taikinį, čia jau nieko nepadarysi. Ir širdies žaizda, 
nors ir kraujuojanti, teikia tik pasitenkinimą. Todėl pa- 
miršk žodį „niekada“, Mege. Linkiu, kad tau ilgiau tęs- 
tųsi tai, ką aš jaučiau tik trumpą akimirką. .. 

Ji niekada anksčiau nesakė jam to, ką staiga pasiryžo 
pasakyti dabar, nors dažnai apie tai galvojo. 

— Man jau dvidešimt treji, tėti — pasakė ji. — Briana 
metais jaunesnė, ir mes žinome, ko moko bažnyčia, bet 
tebūsiu aš prakeikta, jei patikėsiu, jog Dievas danguje 
džiaugiasi paversdamas žmogaus gyvenimą ištisine baus- 
me vien už tai, kad šis kadaise padarė klaidą. 

— Klaidą? — jis kiečiau sukando pypkę, susimąstęs 
nudelbė akis.— Ne, mano vedybos nebuvo klaida, Marga- 
rete Mere, ir nekalbėk taip daugiau, niekada nekalbėk. 
Gimėte tu ir Briana. Ir tai buvo ne klaida, o stebuklas. 
Tuomet aš jau buvau perkopęs ketvirtą dešimtį, bet nė 
nemaniau kurti šeimos, O dabar negaliu įsivaizduoti savo 
gyvenimo be jūsų. Kaip būčiau gyvenęs dabar? Vyriškis 
arti septynių dešimčių, ir vienas. Visiškai vienas.— Jis 
švelniai suspaudė jos veidą tarp delnų neatitraukdamas 
nuo jos skvarbaus žvilgsnio.— Kasdien dėkoju Viešpačiui 
už tai, kad radau jūsų motiną ir mudu galėjome kai ką 
palikti po savęs. Iš visko, ką aš padariau ar nepadariau 
savo gyvenime, tu ir Briana — visų brangiausia, ką aš 
turiu. Ir nebereikia daugiau kalbėti apie klaidas ir nelai- 
mingai susiklosčiusius likimus, girdi? 

— Aš labai myliu tave, tėti. 

Jo veido išraiška sušvelnėjo. 

— Žinau. Man regis, net per daug myli, bet argi tam 
priešinsiesi? — ir vėl akyse šmėstelėjo įtampa, žodžius jis 
tarė aiškiai paskubomis, tartum būtų bijojęs, kad kažko 
nesuspės pasakyti. Kažko labai svarbaus.— Aš privalau 
paklausti tavęs, Mege. 

— Taip, tėve? 

Jo pirštai vis dar glostė jos veidą, tartum jis ūmai 
būtų įsigeidęs pamatyti skulptūrinį jos portretą, įsidėmėti 
kiekvieną bruoželį — griežtą atkaklų smakrą, švelnų 
skruostų apvalumą, akis — žalsvokas ir neramias kaip van- 
denynas, banguojąs žemai po jais. 

— Tu stipri, Mege,— prabilo jis.— Tvirta ir stipri. Ir 
tavo ištikima širdis. Tik vienas Dievas žino, kokia esi 
išradinga ir įžūliai narsi. Tu supranti tai, ko aš nesupran- 
tu ir niekada nesuprasiu... Tu — ryškioji mano žvaigždė, 
Mege. O Briana.., ji — mano kukli rožė... Ir aš noriu, kad 
jūs abidvi eitumėt tuo keliu, kuriuo jus veda jūsų svajo- 
nės. Ar supranti mane? Trokštu to labiau, nei galiu Žo- 
džiais išreikšti... Ir eidamos tuo keliu, tai darysite ne 
vien dėl savęs, bet ir dėl manęs... Pažadėk man! 

Jį vis labiau kurtino ošianti jūra, akyse vis labiau 
temo. Valandėlę nebematė dukters veido — jis paniro į 
rūką ir kažkur dingo. Megė jau seniai pajuto kažką ne- 
gera iš nutrūkstančios, nelabai rišlios jo šnekos. 

— Kas tau, tėti? — išsigandusi sukliko ji pamačiusi, 
kaip staiga suseno jo veidas.— Tu sergi? Eime atgal į 
sunkvežimį! 

— Ne.— Jis pats nežinojo kodėl, bet aiškiai jautė po- 
Teikį likti čia, pačiame Airijos žemės pakraštyje, ir už- 
baigti tai, ką kadaise pradėjo.— Jaučiuosi gerai. Jau vis- 
kas praėjo. 

— Tu visai sušalai, tėti. 

Kai apglėbė jį, gyslotas jo kūnas mažai kuo skyrėsi 
nuo sušalusių kaulų maišo. 

— Paklausyk manęs! —balsas buvo griežtas, įsako- 
mas.— Neleisk kad tave kas nors stabdytų... trukdytų 
daryti tai, ką nori... ką Manai esant reikalinga. Palik sa- 
vo žymę šioje žemėje. .. palik savo... pėdsaką. .. supran- 
ti? .. Ir niekada... nieku gyvu... 

— Tėve! — ją apėmė baisus siaubas, sukrėtė iki šir- 
dies gelmių, kai ji išvydo, kaip jis suglebo ir parpuolė 
ant kelių — O Dieve! Kas tau! Širdis? 

Ne, tai ne širdis... jo Mintys sunkiai skverbėsi pro 
nesuprantamą, neaiškų skausmą, ausyse be perstojo gau- 

dė... tai plaka širdis? .. Ar ošia jūra?.. Jis jautė, kaip 
viduje kažkas lūžo... atitrūko... Kažkas išeina... nyks- 
ta... 

— Nesijaudink, Mege... Pažadėk man... Būk tokia, 
kokia esi... Pasirūpink seserimi... Ir motina... Paža- 
dėk... 

— Kelkis! Tu turi keltis! — ji stengėsi pakelti jį, va- 
landėlę pamiršusi ją apėmusią baimę. Vandenyno gaude- 
sys dabar jai atrodė lyg tikras uraganas, kuris tuojau nu- 
šluos juos abu nuo uolų ir ištaškys į aštrius pakrantės 
akmenis. 

— Ar girdi mane, tėti? Tu privalai... Prašau, stokis! 

— Pažadėk man... 

— Taip. Pažadu. Prisiekiu Dievu. Aš rūpinsiuos jo- 
mis. .. Visada, .. 

Ji kaleno dantimis, per skruostus ritosi ašaros. 

— Reikia kunigo. ..— vos išdaužė jis. 

— Ne, ne! Tau reikia tik atsikelti ir išeiti iš to spei- 
go! Daugiau nieko! 

Bet ji žinojo sakanti netiesą. Žinojo, kad jis palieka 
ją, nors ji ir tvirtai spaudžia prie savęs jo kūną. Tai, kas 
buvo viduje — jo siela? — nyko, sklaidėsi. .. 

— Nepalik manęs... nepalik... 

Apimta -nevilties ji žvalgėsi po plytintį už jų lauką, 
per daugelį metų išmindžiotus takelius. Niekur nieko ne- 
buvo matyti. Ji susilaikė nešaukusi pagalbos. 

— Pamėgink, na, tėti, pamėgink stotis. Aš nuvešiu 
tave pas daktarą. 

Jis atsiduso ir nuleido galvą jai ant peties. Skausmo 
neliko, bet visas kūnas tapo nebejautrus, pastiro. 

— Mege... 

Ir tada sušnibždėjo kitą vardą, jai negirdėtą... Tai 
buvo viskas. 

— Nel Ne... 

Ji dar karščiau apglėbė jį, uždengė savo kūnu, tarsi 
norėdama apginti nuo vėjo, kurio jis nebejautė. Ji nežy- 
miai lingavo ir verkė niekaip negalėdama liautis. .. 

Vėjas kaukė virš vandenyno, jo gūsiuose jau galėjai 
justi pirmuosius ledinio lietaus dilgčiojimus. 

2. 


Apie Tomo Konkenano laidotuves bus kalbama dar 
daug metų. Kokie puikūs buvo valgiai, kokia nuostabi 
muzika — kaip jis ir žadėjo, kviesdamas bičiulius ir kai- 
mynus į vakarėlį savo dukters Megės garbei. Namai, ku- 
riuose jis gyveno pastaraisiais metais, buvo pilni žmonių. 

Niekas nebūtų galėjęs tvirtinti jį turėjus daug pinigų, 
jo turtas buvo kitas — draugai. 

Jie suvažiavo iš gretimo ir dar tolimesnio kaimo. Iš 
kioskų ir parduotuvių, iš fermų ir Miestelių. Privežė mais- 
to, kaip ir priimta tarp kaimynų tokiais atvejais, virtuvė 
buvo užversta duonos, pyragų kepalais, mėsa. Jie gėrė, 
minėdami žemiškąjį jo gyvenimą ir apraudojo, kad To- 
mas pasitraukė iš jo. 

Krosnyje ir židinyje kaitriai degė ugnis, norėdama at- 
sispirti langus drebinančiam vėjui ir juodam gedulo šal- 
čiui, 

Bet Megei atrodė, kad ji jau niekada nebesušils. Ji 
sėdėjo greta židinio nedidelėje tvarkingoje svetainėje, 
kur, be jos, buvo dar keletas jaunuolių, žiūrėjo į liepsnos 
liežuvius ir Matė ten tamsias uolas, kunkuliuojančią jū- 
rą... ir save... Ji, viena visame pasaulyje, laiko ant ran- 
kų mirštantį tėvą. 

— Mege! 

Krūptelėjusi ji atsigręžė ir išvydo prasibrovusį iki jos 
Mertį. Jis įkišo jai į rankas garuojantį puoduką. 

— Kas čia? 

— Arbata ir šlakelis viskio, kad apšiltum.— Merfis 
žiūrėjo į ją geromis užjaučiančiomis akimis.— Išgerk... 
Na va, gera mergytė. O dabar šiek tiek užkąsk. Tai padės. 

Ji papurtė galvą. 

— Negaliu... Man nereikėjo vežti jo tenai, Merfi. 
Juk jis jau sirgo... Nereikėjo! 

— Tauški niekus ir pati tai žinai. Išeidamas iš aludės 
jis atrodė visai sveikas ir geros formos. O kaip jis šoko, 
ar ne? 

— Taip, šoko. ..— Ji šoko su juo jo mirties dieną. Gal 
likus kokiai valandai iki jos... Ar šis prisiminimas kada 
nors ims ją džiuginti? 

Jei nebūtume nuvažiavę taip toli. ..— skausmingai pa- 
sakė ji— Jei nebūtume buvę ten visiškai vieni. .. 

— Juk daktaras tau viską paaiškino, Mege. Nieko ne- 
buvo galima padaryti jokiu atveju. Jį pražudė... kaip ją 
ten... aneurizma. Širdies sienelė pasidarė per plona ir 
plyšo. Dėkui Dievui, kad viskas įvyko greit. Jis nesika- 
mavo. 

— Taip, per greit. 

Jos ranka su puoduku sudrebėjo, ji vėl gurkštelėjo. 

„„„Užtat vėliau laikas slinko kankinamai lėtai. Baisios 
buvo minutės, o gal valandos, kai ji tempė jo kūną į 
sunkvežimį, kai vežė tolyn nuo jūros, ir ji vos įstengė 
įkvėpti oro, o rankos stingo ant vairo. 

— Kaip jis didžiavosi tavimi, Mege,— tyliai tarė Mer- 
fis.— Aš nepažinojau kito tokio tėvo... Ir man pačiam 
jis buvo kaip antrasis tėvas. 

— Žinau.— Ji ištiesė ranką, nubraukė Merfiui nuo kak- 
tos užkritusius plaukus.— Jis buvo toks. .. 

Merfis kalbėjo ne gražbyliaudamas — jis iš tikrųjų taip 
manė. Ir staiga pagalvojo, kad neteko jau dviejų tėvų. 
Pajuto savo atsakomybę ir dar didesnį liūdesį. 

— Paklausyk,— taip pat negarsiai pasakė jis,— noriu, 
kad tu žinotum, jeigu tau ko... visko, ko tau prireiks. ., 
arba tavo šeimai, .. tik pasakyk. Supratai? 

— Dėkui tau, Merti. 

Jis skvarbiai pažiūrėjo į ją. Ak, tas šiek tiek laukinis 
keltiškas jo akių mėlis! 

— Žinau, kad jums buvo sunku,— lėtai ištarė jis,— 
kai jis buvo priverstas parduoti žemę. Man irgi... juk 
aš ir nupirkau ją. 

— Nekalbėk taip.— Megė atstūmė puoduką ir suėmė 
abi jo rankas. — Žemė jam nedaug reiškė. 

— Bet tavo Motinai... Ji mane... 

— Ji būtų pasmerkusi ir šventąjį! Nors pardavus gau- 
ti pinigai leido jai neblogai gyventi. Patikėk, mums buvo 
lengviau, kad nupirkai tu. Nei Briana, nei aš nejaučiame 
tau pagiežos. Nė trupinėlio — Ji prisivertė nusišypsoti 
jam, to reikėjo jiems abiem.— Padarei su žeme tai, ko jis 
negalėjo ir nenorėjo daryti: privertei ją derėti. Ir daugiau 
nebekalbėkime apie tai, gerai? 

Ji apsižvalgė aplinkui, tarsi tik dabar būtų įėjusi į 
kambarį. Kažkas griežė fleita, ir nėščia Timo O'Malio 
duktė, laukianti pirmojo kūdikio, dainavo giedrą, jaus- 
mingą dainą. Protapiais nuskardėdavo džiugus, nerūpes- 
tingas juokas. Verkė kažkieno vaikas. Vyrai būriavosi 
grupėmis, persimesdavo kokiu žodžiu apie Tomą Konke- 
naną, apie orą, apie susirgusią Džeko Marlio keršąją ku- 
melę, apie tai, kad prakiuro Donovanų stogas. 

Moterys taip pat šnekėjosi apie Tomą ir apie orą, apie 
vaikus, vestuves ir laidotuves. 

Megė pastebėjo ir visai senutėlę moteriškę, tolimą jų 
giminaitę nukleiptomis kurpėmis ir suadytomis kojinėmis; 
ji mezgė megztinį ir kažką pasakojo jauniesiems, kurie 
susibūrė aplink ją. 

— Ak Merti, jis taip mėgdavo, kad aplink būtų Žžmo- 
nių. Ypač jo namuose.— Megės balsas virptelėjo nuo tvar- 
domų ašarų.— Jei būtų galėjęs, kasdien būtų kvietęsis sve- 
čius. Visuomet stebėdavosi, kad aš mėgstu vienatvę.— 
Ji patylėjo, tada stengdamasi, kad klausimas nuskambėtų 
kuo atsainiau, paklausė: — Ar kada nors girdėjai jį mi- 
nint tokį vardą... Amanda? 


— Amanda? — Merfis pagalvojo suraukęs antakius.— 
Ne. O kodėl tu klausi? 

— Taip sau. Matyt, kažką sumaišiau.— Gūžtelėjo pe- 
čiais ir pasistengė nebegalvoti apie tai. Iš tikrųjų, juk 
negalėjo paskutinis jos mirštančio tėvo žodis būti kaž- 
koks moters vardas. Jai paprasčiausiai pasigirdo.— Eisiu 
padėsiu Bri ruoštis virtuvėje. Dėkui už vyną, Merfi. Ir 
už visa kita. 

Ji pabučiavo jį ir pakilo nuo kėdės. Pereiti per kam- 
barį nebuvo lengva. Turėjo šen ir ten stabtelėti iš išklau- 
syti užuojautų arba trumpo pasakojimo apie tai, koks 
buvęs jos tėvas, o Tomas O'Malis pasišovė padėti, kur 
tik prireiktų. 

— Man jo taip trūksta, — pridūrė storulis atvirai brauk- 
damas ašaras.— Neturėjau artimesnio draugo už jį. Ir nie- 
kada nebeturėsiu. Jis vis juokaudavo atidarysiąs savo 
aludę, ar pameni? Ir būsiąs mano varžovu. 


— Taip, žinau,— išsiblaškiusi atsakinėjo Megė. 

Ji žinojo ir tai, kad tai nebuvo juokavimas, tik dar 
viena neišsipildžiusi jos tėvo svajonė. 

— Jis norėjo tapti tikru poetu,— įsiterpė kažkas iš 
stovėjusiųjų greta, kai Megė guodė Timą O'Malį, tapšno- 
dama jam per nugarą ir pečius. — Tik jis sakydavo, kad 
žodžių pritrūksta. 

— Jo širdis buvo poeto,— su įsitikinimu pasakė Ti- 
mas.— Siela ir širdis. Šitai aš žinau. Visoje žemėje nerasi 
geresnio žmogaus už Tomą Konkenaną. .. 

Prieš nueidama virtuvėn, Megė dar pasikalbėjo su ku- 
nigų dėl gedulingų pamaldų, kurios turėjo įvykti kitą 
rytą. 

Virtuvė, kaip ir visas namas apskritai, buvo pilna žmo- 
nių. Bet čia karaliavo vienos moterys — taisė valgius, dė- 
liojo į lėkštes. Kvapai, šnypščiantys arbatiniai, verdanti 
sriuba, kepamo kumpio čirškėjimas — visa teigė gyvenimą. 
Vaikai painiojosi po kojomis, ir moterys su joms įgimtu 
šeštuoju Motinystės pojūčiu mikliai laviravo tarp vaikų, 
prireikus nepamiršdamos vieno kito sudrausminti. | 

Po stalu šnarpščiojo vilkinis šunytis — tėvo dovana 
Brianai paskutinio jos gimtadienio proga. Pati Briana triū- 
sė prie viryklės, jos veide ir akyse sustingo ramaus liūde- 
sio išraiška. 

— Štai tau lėkštė. Imk, pavalgyk! — viena moteris ėmė 
skubiai krauti valgio Megei.— Nagi, mergyte! 

— Aš atėjau padėti, jeigu reikia. 

— Svarbiausia tavo pagalba — praryti tai, ką aš pa- 
dėjau... Na, ir pritaisėte valgių! Visai armijai.— Ir pra- 
dėjo be įžangų pasakoti Megei istoriją, kurią ši žinojo 
atmintinai.— Vadinasi, pardavė jis man gaidį. Kaip „kas“? 
Tavo tėvas. Dievagojosi, jog tai esąs geriausias gaidys 
visoje grafystėje, ir vištos būsiančios laimingos visą savo 
vištišką gyvenimą. Juk visi žino, kaip Tomas panorėjęs 
mokėdavo kalbėti. Žodžio kišenėje neieškodavo.— Toliau 
pasakodama ji dėliojo į lėkštes didžiules valgio porcijas, 
pritariamai patapšnojo kažkuriam vaikui, ramino kitus — 
viską darė tam tikru beveik melodingų ritmuų.— Na, ir 
ką jūs manote? Tas netikėlis bjaurus gaidys nė karto ne- 
numindė nė vienos vištos! 

Megė mandagiai nusišypsojo ir paklausė taip, kaip ir 
galėjo pagal nerašytą taisyklę, nors iš anksto žinojo at- 
sakymą: 

— Ką gi jūs veikėte su gaidžiu, kurį jums pardavė 
mano tėtis, ponia Mejo? 

— Nukirtau jam galvą ir ištroškinau jį, štai ką! Tavo 
tėtis irgi vaišinosi ir labai išgyrė. Pasakė, per visą gyve- 
nimą nieko gardesnio nevalgęs. 

Ji vėl nusijuokė ir dar kartą mėgino įsiūlyti Megei 
valgio lėkštę. 

— Ar skanus buvo troškinys? — Megė tęsė seną Žai- 
dimą. 

— Pasibaisėtinas! — prunkštelėjo pasakotoja.— Mė- 
sos nesukramtysi. Kaip senas odinis diržas! Bet Tomas su- 
valgė viską iki paskutinio kąsnelio, telaimina jį Dievas... 

Megė vis dėlto pavalgė, nes ji suprato, kad gyveni- 
mas tęsiasi, ir jai reikės išklausyti dar nemažai visokiau- 
sių žodžių bei pasakojimų. Šį tą papasakojo ir ji pati. 

Vėlų vakarą, kai nusileido saulė ir virtuvė pamažu 
ištuštėjo, Megė nuilsusi klestelėjo ant kėdės, pasiėmusi 
ant kelių šuniuką. 

— Jį visi mylėjo, — tyliai pasakė ji. 

— Taip, — atsiliepė nuo viryklės Briana. 

Ji stovėjo su indų šluoste rankose, akyse žymėjo nuo- 
vargis ir beviltiškumas. Nieko nebereikėjo maitinti, aptar- 
nauti — galva ir rankos nebebuvo užimtos, nieko nebevei- 
kė. Lyg piktos bitės širdyje spietėsi liūdesys, vis stiprėjo 
netekties pojūtis. Kad nugintų tai, Briana ėmė dėlioti indus 
į lentynas. 

Jos figūra buvo liekna ir lanksti, judesiai visuomet 
santūrūs, ramūs, Jei šeima būtų turėjusi pinigų ir kitas 
galimybes, Briana tikriausiai būtų galėjusi tapti šokėja. 
Vešlūs auksiniai, rausvoko atspalvio plaukai buvo dailiai 
suimti ant pakaušio, balta prijuostė pabrėžė paprastą juodą 
suknelę. 

Kitaip negu jos, Megės plaukai netvarkingai krito ant 
veido; sijoną, kuriuo segėjo, ji pamiršo išsilyginti, megz- 
tinis prašyte prašėsi adatos. 

— Vargu ar rytoj oras pagerės. 

Briana nejudėdama stovėjo su lėkšte, kurią pamiršo 

— Tu teisi. Bet Žmonės vis vien ateis. Kaip ir šian- 
dien. | 

— Po bažnyčios juos vėl reikia pakviesti. Tiek daug 
valgių liko. Nežinau, ką su jais darysiu, jeigu... 

Brianos balsas tartum ištirpo kambario tyloje. 

— Ar ji kada nors ateis čionai? 

Megės klausimas nuskardėjo netikėtai šaižiai. 

Sesuo valandėlę apmirė, paskui iš lėto toliau dėliojo 
indus. 

— Ji prastai jaučiasi. 

— O Viešpatie, liaukis! Jos vyras mirė, ir visi jį pa- 
žinojusieji atėjo į jo namus. O ji net negali apsimesti, 
kad jai šitai ką nors reiškia. 

— Jai šitai reiškia... 

Brianos balsas sustiprėjo. Bet ji nenorėjo ginčytis da- 
bar, kai širdyje jai tartum išaugo kažkoks skaudulys. 

— Nepamiršk,— jau tyliau pridūrė ji. — kad jie išgy- 
veno drauge daugiau kaip dvidešimt metų. 

— Ir kas iš-to? Kodėl ją gini? Netgi dabar. 

Briana taip suspaudė lėkštę, kurią laikė rankoje, kad 
išsigando, jog ši skils pusiau. Bet balsas liko ramus ir 
santūrus: 

— Aš nieko neginu, tuk sakau tai, kaip yra. Ar galime 
susivaldyti bent tol, kol jis atguls į kapą? Ar gali namie 
būti taika? 

— Čia niekada nebuvo taikos! — šaltai nuskardėjo žo- 
džiai prie durų. 

Ten stovėjo Meivė, jų motina. Jos veide nebuvo ašarų 
pėdsakų, žvilgsnis liko šaltas, kietas, be jokio atlaidumo. 

— Jis viską padarė, kad taip būtų,— tęsė ji — Ir gy- 
vas būdamas, ir dabar, kai jo nebėra. Net miręs mano 
gyvenimą jis verčia kančia. 

— Nekalbėk taip apie jį! — Įtūžis, kurį Megė tvardė 
visą dieną, prasiveržė tartum akmuo, su džiugesiu išmų- 
šęs stiklą. Ji pašoko nuo kėdės, išsigandęs šuniukas, nu- 
kritęs nuo jos kelių, nuskuodė ieškoti slėptuvės.— Ne- 
drįsk apie jį blogai kalbėti! 

— Kalbu taip, kaip noriu — Meivės rankos stvėrėsi 
už skaros, užsimestos ant pečių, timptelėjo ją arčiau kaklo. 
Vilna dirgino odą, jai visuomet norėdavosi šilkinės ska- 
ros.— Gyvas būdamas, jis nieko nesuteikė man, išskyrus 
skausmą. O dabar dar daugiau. 

— Tavo akyse nė ašarėlės nematyti. 

— Ir nepamatysi. Gyvenimą nugyvenau neveidmai- 
niaudama, neveidmainiausiu ir mirties akivaizdoje. O jis 
nueis į pragarą už viską, ką padarė man.— Mėlynos akys, 
kuriose susikaupė tiek neįsivaizduojamo skausmo, krypo 
čia į vieną, čia į kitą dukterį. — Ir lygiai kaip Dievas ne- 
atleis jam, neatleisiu jam ir aš. 

—— Iš kur tu žinai, ką mano Dievas? — iššaukiamai pa- 
klausė Megė.— Manai, kad maldaknygės ir rožiniai sutei- 
kia tau teisę skaityti jo mintis? 

„ — Neburnok! — Meivės skruostai nukaito iš pykčio. — 
Nedrįsk burnoti šiuose namuose. 

— Aš irgi kalbu, ką noriu, — įtemptai šypsodamasi at- 
kirto Megė, pakartodama ką tik motinos ištartus žo- 
džius.— Ir štai dar ką pasakysiu tau: Tomui Konkenanui 
tavo atleidimo nereikia. Jis kaip nors apsieis ir be jo. 

— Gana! — visa drebėdama Briana uždėjo ant sesers 
peties tvirtą ranką ir giliai įkvėpė oro prieš tęsdama: — 
Aš jau sakiau, mama, kad perduodu namus tau, taigi dėl 
nieko nesirūpink. Jie tavo. 

Jos balsas nuskambėjo lygiai ir dalykiškai. 

— Apie tą tu? — nesuprasdama paklausė Megė se- 
sers.— Kaip ten dėl namų? 

— Juk girdėjai, kai skaitė testamentą. 

— Aš nieko neatsimenu. Advokatas kažką kalbėjo, aš 
neatkreipiau dėmesio, 

— Jis paliko juos jai! — piktai išrėkė motina, grės- 
mingai durdama pirštu į Brianos pusę.— Visą namą — jai. 
Visus tuos Metus aš kentėjau čia, aukojausi, 0 jis net na- 
mus atėmė iš manes... 

— Ką gi, manau, ji dabar nusiramins sužinojusi, kad 
turės stogą virš galvos ir galės gyventi čia nieko neveik- 
dama, kaip ir anksčiau. 

"Tuos žodžius Megė ištarė motinai jau išėjus iš kam- 
bario. „Žodžiai žiaurūs, bet savaip teisingi, — pamanė Bria- 

na,—ir, šiaip ar taip, bus galima tikėtis nors šiokios to- 
kios taikos. Verčiau prasta taika nei geras karas“. 

— Aš tvarkysiu namus, ir motina liks su Manimi,— 
tvirtai pakartojo ji. — Rūpinsiuos ja. 

— Šventoji Briana,— sumurmėjo Megė, bet balse ne- 
buvo pykčio. Nei pykčio, nei pašaipos.— Pasidalysiu su 
tavim šia našta. | 

„O naujoji mano krosnis dabar palauks,— pamanė ji— 
Ir jei Makginesas nesiliaus pirkęs iš manęs darbų, galėsiu 
išlaikyti dirbtuves ir padėti Brianai su motina“. 

— Aš čia galvojau...— vėl prašneko Briana.— Nese- 
niai Mes aptarėme su tėčiu, ir dabar aš... 

— Apie ką tu? — nekantriai paklausė Megė — Sakyk 
aiškiai, 

— Šitai dar reikia patikslinti, aš suprantu. .. Man šiek 
tiek liko iš tų pinigų, kuriuos davė senelis... Bet mes 
turime skolos, tu žinai... 

— Aš išmokėsiu ją. 

— Ne, taip nieko neišeis. 

— Puikiausiai išeis— Megė atsistojo paimti virdu- 
lio.— Tėvas užstatė šiuos namus, norėdamas išsiųsti mane 
į Veneciją, taip? Už tai jį Motina graužė visus trejus me- 
tus, kuriuos ten mokiausi. Dabar aš turiu atsilyginti ir 
išpirkti įkaitinį raštą. 

— Namai palikti man,— paprieštaravo Briana,— vadi- 
nasi, aš ir privalau mokėti! 

Briana kalbėjo gana švelniai, bet Megė gerai žinojo, 
kad sesuo gali būti užsispyrusi kaip mulas. 

— Gerai — nuvargusi pasakė ji — nesiginčysim čia be 
galo. Mokėsim drauge. Jei nenori, kad tai padaryčiau dėl 
tavęs, Bri, leisk padaryti dėl jo. Man tai būtina. 

— Gerai jau. Sutarta. .. Dėkui. 

Briana paėmė iš sesers rankų arbatos puodelį, kurį ši 
pripylė jai, 

— Ką dar tu galvoji dėl namų? 

— Ak Mege... Gal tai ir kvaila, bet aš norėjau pa- 
versti juos pensionu. „L“ ir „P“. „Lova ir pusryčiai“. 

— Viešbutis! — šūktelėjo Megė. Ji buvo priblokšta— 
Na, ką tu? Nori, kad čia visą laiką trintųsi nuomininkai, 
kaišiojantys nosis visur, kur galima ir kur negalima? Tu 

neturėsi jokio asmeninio gyvenimo, Briana, ir jiems tu- 
rėsi dirbti dieną naktį. 

— Man patinka, kai aplinkui yra žmonių, — negarsiai 
atsakė sesuo.— Ne visi Mėgsta būti tokie atsiskyrėliai kaip 
tu. Ir man atrodo, aš moku padaryti taip, kad žmonėms 
būtų malonu ir ramu. Tai tikriausiai yra mano kraujyje. 
Juk senelis turėjo viešbutį, o jam mirus tą patį darė se-- 
nelė. Ir aš galėsiu. 

— Aš nesakau, kad negalėsi. Tiesiog negaliu suprasti, 
kam užsikrauti sau dar vieną jungą. Kasdien vis naujį 
žmonės. Ir visi svetimi. 

Megė pajuto nemalonų virpulį vien apie tai prabilusi. 

— Na, o aš; — pasakė Briana lyg apie kažką, kas jau 
nutarta, — nekantriai laukiu tos valandos, kada jie ims 
būriais plūsti. Viršutinius kambarius, — dalykiškai pridūrė 
ji — reikės šiek tiek paremontuoti. Juos reikia atnaujinti. 
Šiek tiek padažyti, kai kur pakeisti apmušalus. Patiesti 
naujus kilimėlius. Ir vandentiekį reikia pataisyti. Dėl to 
labiausiai nerimauju. Motinai skirsiu naują patalpą netoli 
virtuvės, kad ją Mažiau trukdytų. Dar reikia pagalvoti, 
kaip padidinti vonias ir tualeto kambarius viršuje ir apa- 
čioje. Ir sode reikės padirbėti. Nieko grandioziško, bet 
reikės sutvarkyti viską, kad pažiūrėti būtų malonu. 

Jos pačios akys suliepsnojo drožiant šią tiradą, ir Megė 
meiliai šypsodamasi pasakė: 

— Matau, kad tu jau viską apgalvojai, sesute. 

— Seniai svajojau apie tokius namus. Perstatinėjau 
juos savo vaizduotėje. Ir namus, ir sodą. .. Piešiau iškabą. 

— Tai padaryk visa tai, Bri! — Megė griebė seseriai 
už rankų.— Esu tikra, kad tėvas pritartų tavo sprendimui. 
Ne veltui jis paliko namus tau. 

-— Mudu su juo ne kartą kalbėjomės apie mano pla- 
nus. Jis nebuvo prieš. Net prašė, kad iškabą būtinai nu- 
pieštų ryškesnę ir didesnę. Mes labai juokdavomės, 

— Tuomet — prie darbo, Bri, ir pirmiausia padaryk iš- 
kabą, kuri jam būtų patikusi! 

— Jei jau dabar imsimės šiokio tokio remonto, atei- 
nančią vasarą, Manau, galėsiu atidaryti viešbutį. Juk ži- 
nai, kad į vakarines grafystes turistai važiuoja daugiausia 
vasarą. Ir jie ras čia patogią nakvynę vienai ar porai die- 

nų. O dar galima. ..— Krūptelėjusi ji prisidengė akis— 
Dieve mano, ką aš kalbu, kai mūsų tėvas net nepalai- 
dotas. 

— Kaip tik šitaip jis būtų norėjęs išgirsti tave kal- 
bant. Argi nepažinojai jo? — Megė pasijuto vėl galinti 
šypsotis ir nusišypsojo seseriai. — Kurti planus — jam ma- 
loniausias darbas, 

— Taip — sumišusi patvirtino Briana— Mes, Konke- 
nanai, labai linkę pasvajoti. 

— Briana, aš negaliu pamiršti... Tą vakarą, ant uolų, 
jis kalbėjo apie tave. Pavadino savo rože. Vadinasi, jis 
norėjo, kad tu sužydėtum. 

„O mane jis pavadino savo žvaigžde,— prisiminė Me- 
gė.— Ir, vadinasi, aš privalau trūks plyš sužibėti..." 

Ji buvo viena — tokią būseną, ko gero, labiausiai ir 
mėgo. Nuo kotedžo durų Megė matė, kaip lietaus čiurkš- 
lės telžia pievas ir laukus, priklausančius Merfiui Maldu- 
nui, prilenkdamos žolę, atšokdamos nuo lauko akmenų, 
tuo tarpu už jos nugaros su atkakliu pasitikėjimu smel- 
kiasi saulė. Pilkame danguje vienu metu formavosi ir 
sutarė skirtingiausio oro atmainos — visos skubėjo ir buvo 
neilgalaikės. Čia Airija. 

Margaretei Merei Konkenan lietus buvo tikra palai- 
ma. Beveik visada būtų rinkusis jį, o ne įžambius saulės 
spindulius ir ryškiausią bedugnę giedro dangaus mėlynę. 
Lietus buvo tartum minkšta pilka uždanga, atskirianti ją 
nuo likusio pasaulio. Arba — o tai dar svarbiau — atski- 
rianti nuo jos pasaulį, esantį už tų plytinčių prieš jos akis 
laukų ir kalvų. .. Ir žalmargių. 

Ir nors pati žemė su akmeninėmis tvoromis, žaliuojan- 
čia žole bei fuksijų sąžalynais nebepriklausė nei Megei, 
nei jos šeimai, vis vien visa ši vietovė — šiek tiek lau- 
kinė gamta, drėgnas pavasario oras — buvo jos nuosavy- 
bė. Neatskiriama jos gyvenimo dalis. Juk ji gimė ir liko 
termerio duktė, nors ir niekada nedirbo valstietiško darbo. 

Penkeri metai praėjo nuo to laiko, kai mirė jos tėvas, 
ir per tą laiką ji darė viską, kad išsikovotų — ir išsikovo- 

jo — sau vietą po saule. Kiek pajėgė, įvykdė tai, ko jis 
prašė. Suprantama, pasiekė ne tiek ir daug, šiaip ar taip, 
dirbo toliau ir pardavinėjo savo gaminius — Golvėjuje, 
Korke, ne tik Enyje. 

Ko gero, daugiau jai nė nereikia. Gal ji ir siektų dau- 
giau, jei nežinotų, kad už viską reikia mokėti, ir juo di- 
desni tikslai bei sumanymai, juo daugiau mokama už jų 
įgyvendinimą. Daugiau ir sunkiau. 

Retsykiais pajutusi nerimą bei nepasitenkinimą, iškart 
primindavo pati sau, kad tik šito ji ir norėjo — gyventi 
atskirai ir daryti tai, kas patinka, vadinasi, nėra ko krims- 
tis ir svajoti apie neįmManomus dalykus. 

Jis Mirė taip ir nesusikrovęs turtų, nepatyręs sėkmės 
gyvenime, neįstengęs išsaugoti to, kas daugelį metų pri- 
klausė jo giminei, — žemės. 

Ji niekada nesikankino. galvodama, kad daug kas iš to, 
kas priklausė jai pagal prigimtinę teisę, buvo parduota, 
užstatyta, prarasta dėl tėvo kaltės, dėl jo fantazijų ir ne- 
įvykdytų planų. Tačiau jautė kažkokį apgailestavimą 
žvelgdama į laukus ir kalvų šlaitus, kur prabėgo giedra 
jos vaikystės ir kuriais bastytis dabar ji galėjo tik naujie- 
siems šeimininkams leidus. Tačiau visa tai — jau praeitis. 
Ji nenorėjo dirbti šių žemės plotų, jaustis už juos atsa- 
kinga. Ji nesijaučia trokštanti auginti kažką, apie ką taip 
svajoja jos sesuo Briana. Savo sodą ji, žinoma, myli. Ją 
džiugina jo kvapai, ryškios augalų spalvos. Bet gėlės ten 
auga daugiausia savaime, ir retą valandą ar dieną ji skiria 
jiems bent kiek dėmesio. 

Ji turi savo karalystę, kurios ribų nenori peržengti, — 
ten jos darbas, jos mintys, ir nieko daugiau jai nereikia, 
Ten ji jaučiasi save realizavusi. 

O priklausomybė nuo kitų, jos manymu, ir siekimas 
ko nors daugiau, sukelia tik nepasitenkinimą savimi ir 
įvairias nelaimes. Kam toli ieškoti — kad ir jos tėvų pa- 
vyzdys. 

Stovėdama čia, prie atdarų namo durų, šalto lietaus 
merkiama, ji su pasimėgavimu alsavo drėgnu pavasario 
oru, kuriame maišėsi dygiųjų slyvų, augančių kaip gyva- 
tvorė iš rytinės sodo pusės, ir ankstyvųjų rožių, jau išsi- 
skleidusių vakarinėje jo dalyje, kvapai. 


31 


Nedidukė, liekna — lieknumą galėjai pastebėti net per 
dukslokus džinsus ir flanelinius palaidus marškinius — 
štai kokia buvo Megė Konkenan. Ant ilgų, pečius siekian- 
čių ugninių plaukų — nedaili, pilka kaip dulkiantis lietus 
kepurė, iš po jos snapelio žvelgia mąslios jūros bangų 
spalvos akys. Tamsaus gymio jos veidas su strazdanomis 
ant nosies ir aplink ją buvo šlapias nuo lietaus. Švelnios 
skruostų ir smakro linijos, plati liūdna burna — viskas 
lyg rasos lašeliais nuberta. Rankoje ji laikė stiklinį savo 
darbo puodelį su stipria arbata, kurią visada gerdavo per 
pusryčius. Virtuvėje šaižiai sučirškė telefonas, bet ji ne- 
kreipė į tai jokio dėmesio. Toks elgesys jau virto įpročiu, 
ypač tada, kai ji galvodavo apie naują kūrinį. Būsimosios 
skulptūros bruožai ir formos tą valandą įgydavo lietaus 
lašų grožį ir ryškumą. 

Vizija nenumaldomai viliojo. Taip ir nepakėlusi tele- 
fono ragelio, ji nužingsniavo per lietų į dirbtuves, kur 
ramiausiai šnypštė ir ūžė ugnis lydymo krosnyje. 


Savo kontoroje Dubline Roganas Svinis laikė rankoje 
telefono ragelį, klausėsi be perstojo pypsinčių signalų ir 
suirzęs keiksnojo. Jis — verslininkas, jam kiekviena va- 
landėlė brangi, ir jis negali tiek laiko gaišti bendravimui 
su nemandagia ir papaikusia Menininke, nenorinčia atsa- 
kyti į skambutį, kuriuo turėtų būti suinteresuota pirmiau- 
sia ji pati ir kuris galbūt atvertų jai ganėtinai džiugią 
perspektyvą. 

Jam ir taip šiandien darbų iki kaklo. Atsakyti į skam- 
bučius, o kiek dokumentų aplankuose, ir skaičiai, skai- 
čiai... Ir dar reikia, kol nevėlu, apsilankyti galerijoje ir 
peržiūrėti naujausius gautus darbus. Amerikos nacionali- 
nė keramika — jo kūdikis, pastaraisiais mėnesiais jis su- 
gaišo nemažai laiko ir įdėjo daug triūso atrinkdamas ge- 
riausius pavyzdžius. 

O tuo tarpų kažkokia užsispyrėlė iš Klero grafystės 
kaip rakštis įstrigo jo mintyse! Jis niekada nėra matęs 
jos pačios, bet jos darbai neduoda jam ramybės. Supran- 
tama, jis kaip visada deramai pasidomės gautais naujais 
darbais, kruopščiai konsultuosis, vertins, tačiau jam vi- 

suomet įdomu ieškoti naujų vardų. Tai jaudina ir teikia 
žvalumo. 


Tos Konkenan darbų, į kuriuos jis neseniai atkreipė 
dėmesį, prireiks jo galerijai; taip jis apsisprendė ir nenu- 
siramins, kol neįvykdys savo sumanymo. 

Jis manė toks jau esąs užsigimęs, kad pasiektų tiks- 
lo, ne veltui atstovavo jau trečiąją kartą klestinčių vers- 
lininkų, gebėjusių virtuoziškai paversti pensus svarais ster- 
lingų. Verslas, kurio jo senelis ėmėsi daugiau kaip prieš 
šešiasdešimt metų, nuo to laiko klestėjo, ir vadovaujant 
jam, Roganui Sviniui, taip pat neturi žlugti. Nieku būdu! 
Jis sugebės pasiekti savo tikslo kruopščiu darbu, žavesiu, 
atkaklumu, ryžtu — kuo norite, suprantama, kiek leistina. 

Dabar jo tikslas — Margaretė Merė Konkenan, laisvas, 
nežabotas jos talentas. Tokia jis laiko ją ir mano neklys- 
tąs. 

Jis anaiptol nepriskiria savęs nemąstantiems ar per 
greit susižavintiems žmonėms ir labai nustebtų, net pasi- 
justų įžeistas, jei išgirstų apie save tokią nuomone. Prie- 
šingai, jis visur mėgsta tvarką ir sistemingumą, ir reika- 
laudamas, kad tarnautojai uoliai dirbtų, tuos pačius rei- 
kalavimus kelia ir sau. Tas savybes jis perėmė nuo kū- 
dikystės. 

Jis, žinoma, seniai būtų galėjęs perduoti valdymą savo 
padėjėjui ir visko pertekęs gyventi iš verslo duodamų 
pajamų. Būtų galėjęs daug keliauti — ne darbo reikalais, 
o savo malonumui, naudodamasis gausaus derliaus vai- 
siais, bet pats nesirūpindamas jį išauginti. 

Taip, jis būtų galėjęs taip pasielgti, bet to daryti jam 
neleidžia atsakomybės jausmas ir veiklos troškimas. Ir 
dar domėjimasis viskuo, kas nauja. 


Šiuo metu „nauja“ jam buvo panelė Konkenan, stiklo 
menininkė, atsiskyrėlė ir, kalbama, ekscentriška asme- 
nybė. 

Jis ketina kai ką pakeisti savo galerijoje, ir tų pakei- 
timų esmė, trumpai tariant,— aiškiau perteikti savo pa- 
saulėvaizdį, savo požiūrį į meną, duoti daugiau erdvės 
tam, kas gali būti pavadinta jo šalies siela, Airijos siela. 
Šiame kelyje Konkenan darbai bus pirmoji pakopa, pir- 

masis žingsnis, ir tebūnie jis prakeiktas, jei jos atšiauru- 
mas ir užsispyrimas privers jį suklupti ar trauktis. 

Ji nežino ir negali žinoti, kad jis ketina padaryti ją 
pirmąja nacionaline savo galerijos žvaigžde. Anksčiau, 
seneliui ir tėvui esant gyviems, Pasaulinė jų galerija Dub- 
line visiškai atitiko pavadinimą ir atstovavo beveik vien 
kitų šalių menui. Roganas Svinis nesirengia siaurinti jos 
profilio, jis tik nori pakeisti akcentą ir svarbiausiais eks- 
ponatais pasirinkti gimtosios šalies meną. Jis yra pasiryžęs 
dėl to rizikuoti net savo pinigais ir reputacija, nors tai 
ir prieštarauja jo taisyklėms! Tiesa, vis dėlto apdairiai 
rizikuoti. 

Jei su pirmąja mMenininke jam pasiseks (o to jis tikisi), 
jei investicijos pasiteisins, 0 jo prognozės ir viltys išsi- 
pildys, bus galima galvoti apie naujos galerijos steigimą, 
ten būtų eksponuojamas vien tik Airijos menas. Tuomet 
tai taptų tikrove. 

Ir pradės jis nuo M. Konkenan, itin nemalonios as- 
menybės, darbų... 

Jis jau seniai Metė telefono ragelį ir pasikėlė iš už 
senovinio ąžuolinio stalo. Stovėdamas prie lango, Roga- 
nas žiūrėjo į plytintį priešais jį Miestą — plačias gatves, 
žalius bulvarus, sidabrinę upės juostelę ir per ją nutiestą 
tiltą. Matė nenutrūkstamą automobilių srautą, grupėmis, 
poromis, pavieniui skubančius žmones. Vaizdingas regi- 
nys, nutviekstas ryto saulės. Bet visi taip toli nuo įo. 
Žvilgsnis stabtelėjo prie jaunos poros — jau tas glėbes- 
čiavimasis, vienas kito lytėjimas rankomis, lūpomis! 

Vos juntamai smilktelėjo pavydas, ir Roganas nusi- 
gręžė nuo lango. Dabar jį apėmė beveik nepatirtas neri- 
mas, jaudulys. Ant stalo gulėjo darbas, bloknote surašyti 
dalykiniai susitikimai, tačiau jis neskubėjo. 

Nuo pat vaikystės jis siekė užsibrėžto tikslo — nuo mo- 
kymosi prie darbo, nuo sėkmės prie sėkmės. To ir tikėjosi 
iš jo visi, to jis pats iš savęs tikėjosi. Viskas buvo gerai, 
reikiamo lygio. 

Bet prieš septynerius metus per valandą jis neteko 
tėvų, kai tėvą, sėdėjusį prie vairo, ištiko širdies smūgis 
ir nebevairuojamas automobilis trenkėsi į pakelės stulpą. 
Iki šiol jis negali be siaubo prisiminti nevilties, kuri ap- 

ėmė visą jo esybę ir nepaleido nė akimirkos, kol jis skri- 
do iš Dublino į Londoną, kur tėvas buvo išvykęs su rei- 
kalais. Ir tas klaikus ligoninės kvapas. .. 


Tėvas mirė vietoje. Motina išgyveno valanda su tru- 
pučiu ilgiau už jį. Taigi atvykus sūnui, abu jau buvo mirę. 
Visą gyvenimą jie daug ko mokė jį: didžiuotis šeima, 
mylėti meną, mėgti savo darbą ir visa tai kuo naudingiau 
derinti tarpusavyje. 

Dvidešimt šešerių metų jis tapo Pasaulinės galerijos 
su visais jos filialais savininku ir vadovu, žmogumi, at- 
sakingu už visą armiją tarnautojų, už priimamus sprendi- 
mus, už patenkančius į jo rankas meno kūrinius. Jau sep- 
tynerius Metus jis nenuilsdamas triūsia, kad klestėtų ir 
plėtotųsi galerija; argi to Maža? 

O dabar dar nauja idėja jam šovė į galvą, ir jos jis 
negali atsikratyti. 


Viskas prasidėjo tą vėjuotą žiemos dieną, kai jis pir- 
mą kartą pamatė Megės Konkenan darbus. Tai buvo įpras- 
tinė arbatėlė jo senelės namuose, kur jis atkreipė dėmesį 
į... ne, visiškai netinka šie žodžiai! ...kur jį pavergė, 
pribloškė tai, ką išvydo ant vieno iš daugybės jos staliu- 
kų. Iškart panoro susipažinti su menininku, sekti, kaip 
klostysis jo likimas, karjera, tapti jo globėju, patronu, 
mokytoju. Vėl ne visai tie žodžiai, bet prasmė tokia. 

Po to jis įstengė įsigyti tik du tos autorės darbus. Vie- 
nas — švelnus ir pažeidžiamas kaip dienos miegas, vaiz- 
davo beveik besvorį stiklinį stulpą, iš kurio tartum veržėsi 
skrido vaivorykštės, visas pluoštas Vaivorykščių! Ir visas 
tas gaminys buvo ne ilgesnis už delną. 

Antrasis darbas, dar labiau sukrėtęs jo vaizduotę, taip 
pat panėšėjo į sapną, tačiau niūrų ir neramų — nakties 
košmarą. Tai buvo kažkoks aistrų siautėjimas: laukinės, 
padrikos formų ir spalvų grumtynės. Stikliniai čiuptuvai, 
ūseliai, adatos ir kabliukai tartum stengėsi atitrūkti nuo 
savo pagrindo ir sučiupti jus, įdurti, įžnybti. 

Kam nors tas gaminys galėjo atrodyti pasibjaurėti- 
mas, bet jis kerėjo, jame jautėsi nerami galia ir kažkas 
ne iki galo pasakyta, net seksualu, 

Roganui labai mMagėjo sužinoti, kokia yra ta moteris, 
sugebėjusi sukurti tokius du skirtingos prasmės ir gamy- 
bos, bet vienodus meistriškumo prasme daiktus. 

Du kartus jam pavyko pasikalbėti su ja telefonu, ta- 
čiau pašnekovė kitame laido gale buvo nekalbi ir beveik 
nemandagi. Ne, jai nereikia globėjo, juolab verslininko 
iš Dublino, žmogaus, kuris, be abejo, pernelyg išsimoks- 
linęs ir ne per geriausio skonio. 

Nebuvo labai malonu viso to klausytis! 

Jos balsas buvo melodingas su Vakarų Airijos intona- 
cija, ir ji paaiškino jam esanti visai patenkinta tuo, ką 
dabar turi, nes gali daryti tai, ką nori ir kaip nori, ret- 
sykiais pardavinėdama tiems, kurie perka. Jai nereikia 
žmogaus, kuris nurodinėtų, ką ir kur parduoti, nereikia 
naujų pažinčių ir ryšių. Tai jos pačios gaminiai — argi 
ne? — todėl verčiau jis paliktų ją ramybėje ir imtųsi savo 
buhalterijos knygų! 

Kokia begėdė, įžūli pasipūtėlė! 

Prisimindamas ją dabar, jis vėl užsiplieskė pykčiu. 
Jai tiesia pagalbos ranką, ranką, apie kurią dešimtys kitų. 
menininkų gali tik svajoti, o ji leidžia sau vos ne su 
panieka atmesti jo pasiūlymą. 

Reikia spjauti į visa tai. Spjauti ir pamiršti, ir tedirbs 
ji sau, likdama nežinoma. Taip jai ir reikia! Nei jis, nei jo 
galerija nepasiges jos, nė piršto jis nepajudins dėl jos. .. 
Bet, velniai ją rautų, jis vis vien nori susipažinti su ja! 

Ūmai lyg intuicijos liepiamas jis griebė telefono ra- 
gelį ir išsikvietė sekretorę. 

-— Eilina,— skubiai pasakė jis,— atšaukite Visus Mano 
artimiausių dienų susitikimus. Aš išvažiuoju. 


Roganas niekada neturėjo svarbesnių reikalų vVaka- 
rinėse šalies grafystėse, o poilsiui ar pramogoms rinkda- 
vosi kitas vietas. Vaikystėje jį paprastai veždavo į Pary- 
žių, ar Milaną, retkarčiais į tėvų vilą, kuri buvo Prancū- 
Zijai priklausančiame Viduržemio jūros krante. Galerijos 
reikalais jis dažniausiai važinėdavo į Niujorką, Londoną, 
Veneciją, Boną ar Bostoną ir tų kelionių metu malonumus 
derindavo su nauda. Regis, tik vieną kartą, kai jam buvo 
devyneri metai, jo tėvai automobiliu išsirengė drauge su 

juo į Šenoną pasigrožėti vakarų kraštovaizdžiais — eže- 
rais ir uolomis, tyliais kaimais ir bekraščiais žaliais lau- 
kais. Ten buvo labai gražu, jis gerai prisimena, bet nelabai 
jauku ir patogu. 

Ir dabar, sėdėdamas savajame „aston martine“, kurio 
variklis veikė nepriekaištingai, jis jau apgailestavo neti- 
kėtai apsisprendęs, ir tik įgimtas atkaklumas trukdė jam 
pasukti atgal. 

Be to, viename kaimelyje, kuriame jis pasiklausė ke- 
lio, jam nurodė tokį, kad patižimas. netrukus virto ištisa 
makalyne ir dar su joje slypinčiomis duobėmis, ir visus 
tuos nemalonumus jis pakėlė daug blogiau negu jo auto- 
mobilis, kuris vienodai burzgė per nesibaigiančią liūtį. 

Ką gi, mąstė Roganas, galiausiai kelionė ne tokia ir 
baisi — tai šiokia tokia įvairovė vis dėlto. O dėl tos už- 
sispyrusios moters... Jei ji ketina gyva pasilaidoti už 
gudobelių gyvatvorių ir akmeninių aptvarų — jos valia, 
Bet jis vis vien gaus jos rankų ir proto kūrinių. Jie bus 
jo! 

Laikydamasis nurodymų, gautų vietos pašte, jis pra- 
važiavo Mažytį viešbutuką, pavadintą „„Blektornu“ su iš- 
kaboje pavaizduota dygiosios slyvos krūmų ir papuoštą 
gražiomis žydromis langinėmis. Paskui prasidėjo nedideli, 
iš akmenų sumūryti namai, galvijų aptvarai, daržinės. Po 
pašiūre nuolaidžiu stogu jis išvydo traktorių, prie kurio 
krapštėsi vyriškis, jis pakėlė ranką sveikindamas Roga- 
ną, paskui vėl ėmėsi darbo. 

„Kaip žmonės čia gyvena, toje Dievo pamirštoje vie- 
toje?" — dingtelėjo Roganui mintis. Atsakymo į savo klau- 
simą jis nežinojo. Ne, jis nieku gyvu neiškeistų automo- 
bilių ir žmonių sausakimšų Dublino gatvių į tas mirkstan- 
čias lietuje platybes, tas dykynes. Kad jas kur griausmas! 
Tačiau koks grožis, kiek savitumo! 

„Neblogai ji čia pasislėpė“, — toliau mąstė jis, jau ar- 
tėdamas prie Megės Konkenan kotedžo, kurio baltas sie- 
nas slėpė neprižiūrimi ligustrų ir fuksijų krūmai. Jis vos 
įžiūrėjo, kur įvažiuoti, ir pasuko ten, bet toli važiuoti ne- 
prireikė. Beveik iškart jam kelią užtvėrė aplamdytas, su- 
rūdijęs žydros spalvos sunkvežimukas. Pastatęs prabangų 
baltą savo „astoną“ už jo, Roganas išlipo iš automobilio. 

Pasisukiojęs prie vartų, galiausiai rado tarp žolių ir 
gėlių takelį, vedantį į namus. Priėjęs 'Roganas sustojo 
prie durų, dažytų ryškiai raudona spalva, ir tris kartus 
pasibeldė. Jokio atsakymo. Jis pabeldė kelis kartus — 
veltui. Netekęs kantrybės, žengė prie lango, pamėgino 
žvilgtelėti vidun. 

Židinyje ruseno ugnis, greta stovėjo pinta kėdė. Iš- 
dubusi sofa kertėje buvo užklota marga raudonų, mėlynų 
ir violetinių atspalvių audinio atraiža. Jis pamanė, gal 
bus sumMaišęs namą, bet tuojau suprato, kad ne: kamba- 
ryje netvarkingai mėtėsi stiklo dirbiniai. Jos darbai. Bu- 
teliai ir statulėlės, vazos ir ąsočiai visose įmanomose ir 
neįmManomose vietose. 

Roganas patrynė šlapią lango stiklą, ir jo žvilgsnis 
krito į didelį daugiašakį sietyną, padėtą ties židinio len- 
tynos viduriu. Stiklas, iš kurio buvo pagamintas sietynas, 
skyrėsi ypatingu skaidrumu, švarumu ir gaivumu, tarsi 
ten būtų sustingęs šaltinio vanduo. Jo rageliai nestyrojo, 
o tekėjo žemyn, vidurys panėšėjo į vandens krioklį. Jam 
širdis apmirė. Tai jinai! Tik jinai, ne kas kitas! 

Vadinasi, jis surado ją! 

Jei dar ji pagaliau atsilieptų į jo beldimąsi! 

Jis atsitraukė nuo priekinių durų ir šlapia žole nuėjo 
prie užpakalinės namelio pusės. Visur, kur tik galėjo ir 
norėjo, augo gėlės — laisvai, be jokių klombų ir lysvių. 
Laukinės, kaip piktžolės. Panelė Konkenan nešvaistė savo 
brangaus laiko ravėdama ar įrengdama gėlynus. 

Prie užpakalinių durų, po stogine, buvo sukrauti dur- 
pių briketai. Palei sieną pastatytas senas dviratis subliuš- 
kusia padanga, greta — ilgaauliai „„velingtoniški“ batai iki 
pat viršaus purvinais aulais. 

Roganas vėl ėmė belstis į duris, bet atsisuko, pajutęs 
kažkokį triukšmą už savęs. Nenuostabu, kad ne iš karto 
išgirdo — tai buvo vienodas netilstantis gausmas, prime- 
nantis jūros ošimą, ir jis sklido iš kito namo, kuris stovėjo 
šiek tiek atokiau nuo pirmojo. Roganas pamatė iš kamino 
kylančius ir švininiame danguje išsisklaidančius dūmus. 

Pastate buvo keli langai, du ar trys atlapoti, nors ir 
bjauriu oru. „Žinoma, tai dirbtuvės“, — pamanė Roganaš 
ir nužingsniavo tenai, iš anksto Mėgaudamasis šeimininkės 

nuostaba ir tuo, kaip sumaniai ir diplomatiškai jis paaiš- 
kins netikėto savo apsilankymo tikslą. 

Pasibeldęs ir vėl nesulaukęs atsakymo, jis pravėrė du- 
ris. Iš arti į veidą plieskė karštis, jis pajuto neįprastus 
kvapus ir išvydo nedidukę moterį. Ji sėdėjo milžiniškame 
mediniame krėsle, rankose laikė kažkokį ilgą vamzdį. 

Pirmiausia pagalvojo: taip, čia vyksta stebuklai! 

— Uždarykit duris, kad jus kur griausmas, juk čia 
skersvėjis! 

Jis automatiškai įvykdė paliepimą, paklusdamas įnir- 
šio kupinam šūktelėjimui, tačiau nesusilaikė nepriešta- 
ravęs: 

— Jūsų langai juk atidaryti. 

— Tai trauka, kvaily! 

Daugiau ji nieko nebepridūrė, nė nesiteikė dirstelėti 
į jį, Prikišusi lūpas prie vamzdžio, ėmė pūsti į jį. 

Nenoromis pakerėtas reginio, Roganas stebėjo, kaip 
atsiranda stiklo burbulas. „Tiesą pasakius, paprasčiausia 
procedūra,— galvojo jis.— Vien alsavimas savo pačios 
plaučiais į skystą stiklą“. Jos pirštai bėgiojo vamzdžiu kaip 
muzikos instrumentu, ji sukiojo jį, kryptelėdavo, vėl pa- 
sukdavo, kovodama su svorio jėga ir kartu ja naudoda- 
masi, kol liko patenkinta gauta forma. 

Ji visiškai negalvojo apie ateivį, nepastebėjo jo, pa- 
sinėrusi į darbą: pūtė, karpė burbuliukų kakliukus, piešė 
raštus ant stiklo specialiais įrankiais, darė dar dešimtis 
įvairių dalykų, įvairių operacijų — ir visa tai atliko ra- 
miai, šaltakraujiškai, tartum iš anksto būtų žinojusi ir nu- 
mačiusi kiekvieną savo judesį, kiekvieną įkvėpimą ir iš- 
kvėpimą. 

Paskui prie krosnies ji įgrūdo sukurtąjį burbulą po 
išlydytu stiklu, kaitinamu ten antrajam lydymo ciklui, 
tą stiklą paskui supylė į medinę formą, kur jis plonėjo 
ir aušo. 

Ji kantriai kartojo tą procedūrą daugybę kartų, ir 
dabar viskas priklausė nuo jos rankų, o ankstesnėse ope- 
racijose svarbiausias darbas buvo dirbamas kvėpavimu. 

Nustėręs prie durų Roganas stebėjo ją dirbančią. Re- 
ginys buvo įspūdingas. Kambaryje, nors ir atidarytais lan- 

gais, buvo tvanku ir karšta. Jis nusivilko šlapią paltą, 
nuo kurio, kaip jam atrodė, kilo garai. 

Išvadinusi atėjusįjį kvailiu, šeimininkė nebekreipė į 
jį jokio dėmesio, visiškai pamiršusi jį čia esant. Didžiu- 
lis, matyt, namų darbo krėslas, kuriame ji sėdėjo, buvo 
prismaigstytas vinių ir kabliukų, ant jų kabojo įrankiai. 
Prie krėslo stovėjo kibirai su vandeniu, smėliu, karštu 
vašku, 

Protarpiais ji atsistodavo ir prieidavo prie krosnies, 
tada jis mėgindavo prakalbinti, bet iš jos burnos išsi- 
verždavo tik garsai, primenantys duslų urzgimą, ir Roga- 
nas nutildavo. 

„Tiek to,— pasakė jis sau,— palauksiu, bala tavęs ne- 
matė! Valandą, dvi, kiek reikės! Jeigu tas padaras, pa- 
gimdytas moters, gali ištverti tokį pragarišką karštį ir 
visus tuos kvapus, ištversiu ir aš“. 

Kiek laiko praėjo, jis nežinojo. Jautėsi kaip teatre, 
kvapą gniaužiančiame spektaklyje, kai negalvoji nei apie 
laiką, nei apie karštį ir tvankumą salėje. 

Bet štai gaminys, prie kurio ji triūsė, jau ant ilgo gele- 
žinio stiklapūčio strypo, su kuriuo ji meta jį į elektros 
krosnį atkaitinti. Įjungusi laiko ir temperatūros reguliato- 
rius, ji vis dar nežiūrėdama į svečią nuėjo prie nedidelio 
šaldytuvo, stovėjusio tiesiog ant grindų. Neišleidęs jos iš 
akių Roganas, jai pasilenkus išvydo, kokie nuzulinti jos 
džinsai ir kad jie beveik išskydę įdomiausiose vietose, 

Tačiau negavo ilgai stebėti šio reginio. Ji atsitiesė, 
pasisuko į jį, ir į jį nuskrido vienas iš daiktų, kuriuos ji 
išėmė iš šaldytuvo. Tai buvo šalto gėrimo skardinė, kurią 
jam vis dėlto pavyko pagauti, kol ji neatsitrenkė į nosį. 

— Jūs vis dar čia? — išgirdo jos balsą. Ji atplėšė dang- 
telį, ėmė godžiai gerti. — Tikriausiai iškepėte su savo pui- 
kiuoju kostiumu? | 

Dabar, kai nebebuvo pasinėrusi į darbą, kai jos rankos 
ir galva ilsėjosi, jis lyg iš naujo pamatė ją. Bet ir ji žiū- 
Tėjo į jį tiriamu žvilgsniu. 

Prieš ją stovėjo aukštas liesokas vyras tamsiais plau- 
kais. Labai tamsiais ir puikiai prižiūrimais, o akys buvo 
mėlynos kaip Kerio ežeras. ,,„Neprastai atrodo, — pamanė 
ji baigdama gerti sultis ir stuksendama pirštu į skardinu- 

kės dugną.— Malonios formos burna, o tai nedažnai pasi- 
taiko, bet vargu ar tos lūpos dažnai šypsosi. Ir akys ne 
iš tų, kurias būtų galima vadinti jukiomis. Jų mėlyje 
atsispindi šaltakraujiškumas, apdairumas, savikliova, 

Veido bruožai gana griežti, ryškūs. „(Geri kaulai — ge- 
ras kraujas“, — sakydavo senelė. O šito žmogaus jis, ga- 
limas daiktas, dar ir mėlynas. 

Kostiumas, iš karto matyti, siūdintas Anglijoje. Kakla- 
ryšiui nerastum lygių. Rankogaliuose — aukso lašeliai. O 
laikysena — kaip tikro kareivio, ir dar tokio, kurio visa 
krūtinė medaliais ir ordinais nukabinėta. 

Dabar, kai darbas sėkmingai baigtas, Megė leido sau 
draugiškai nusišypsoti. 

— Pavargote laukdamas? 

— Ne,— trumpai atsakė jis. 

Šypsena darė ją ne tokią tikrovišką, panašesnę į kaž- 
kokį pasakų personažą, kurio klauso visos stebuklingos 
jėgos. Jam geriau būtų patikę, kad ji vėl vaipytųsi ir 
niurzgėdama nutrauktų įį. 

— Sukoriau nemažai kelio, kad pasikalbėčiau su ju- 
mis, panele Konkenan,— pagarbiai pasakė jis— Aš esu 
Roganas Svinis. 

Jos šypsena palengva keitėsi, dabar ji panėšėjo į pa- 
šaipą. Vadinasi, šit kas tu toks. Patsai Roganas Svinis. 
Žmogus, norintis uždėti leteną ant jos darbų. ,,Džekinas“— 
taip ne itin pagarbiai kartais pas juos provincijoje vadina 
Dublino gyventojus. Tai reiškia „„akiplėša“. 

— Jūs atkaklus žmogus, pone Svini,— pastebėjo ji— 
Turiu tai pripažinti. Tikiuosi, kad kelionė bent jau buvo 
maloni. 

— Pasibaisėtina, 

— Labai gaila. 

— Bet aš nelaikau jos tuščia gaišatimi.— Jis atsidarė 
sulčių skardinukę, kurią vis dar laikė rankoje, nors mie- 
liau dabar būtų išgėręs karštos arbatos stiklinę. — Pas jus 
Čia įdomi aplinka. 

Jis vėl apžvelgė patalpą — ūžiančią krosnį, džiovyk- 
las, ilgus suolus, krūvas metalinių ir medinių įrankių, 
virbų, vamzdelių, lentynų ir spintų su cheminiais prepa- 
ratais. 

— Man dabar neblogai sekasi dirbti, aš visai paten- 
kinta,— iškošė ji— Apie tai kartą jau sakiau jums tele- 
fonu. 

— Tas daiktas, prie kurio darbavotės, kai aš įėjau... 
Jis man labai patinka. 

Jis paėjo kelis žingsnius, pasilenkė prie stalo, ant ku- 
rio buvo suverstos šūsnys eskizų, pieštų popieriuje ir kar- 
tone, pieštukų, anglių ir kreidelių. Jo žvilgsnis užkliudė 
to stiklinio dirbinio, kuris dabar džiuvo krosnyje, eskizą. 
Švelnų, lengvą kaip oras. Ne, greičiau sruvenantį, besi- 
liejantį. 

— Ar parduodate savo eskizus? 

— Aš stiklo menininkė, pone Svini. Ne grafikė ir ne 
tapytoja. 

Jis įdėmiai pažvelgė į ją, paėmė į rankas eskizą. 

— Jei pasirašysite,— tvirtai pasakė jis,— duosiu už jį 
šimtą svarų. 

Ji nepatikliai prunkštelėjo ir taikliai įmetė tuščią sul- 
čių skardinukę į šiukšlių kibirą. 

— O už tą darbą, kur baigėte dabar? — ramiai paklau- 
sė jis.— Kiek už jį paimsite? 

— O kas jums darbo? 

— Gal aš nupirkčiau ir jį. 

Ji šiek tiek pamąstė, sėdėdama ant suolo krašto ir 
maskatuodama kojas. Iš tikrųjų, kas gali pasakyti jai 
tikrąją jos darbų kainą? Niekas. Net ji pati. Bet vertė, 
išreikšta pinigais, — kas kita. Šiaip ar taip, ir ji žmogus, 
jai reikia valgyti ir gerti. 

Jos požiūris į kainą būdavo paprastas ir labai lankstus. 
Ir neturėdavo nieko bendra su mokslu ar meistriškumu, 
būdingu jos darbui. Nulemdavo trys normalūs veiksniai: 
sugaištas laikas, savo pačios požiūris į kūrinį ir nuomonė 
apie pirkėją. 

Megė jau susidarė tam tikrą nuomonę apie Roganą 
Svinį. Todėl surizikavo paprašyti iš jo brangiau. 

— Du šimtai penkiasdešimt svarų, — nutarė ji. 

Šimtą pridėjo už auksines jo sąsagas. 

— Gerai, aš išrašysiu čekį. 

Jis nusišypsojo, ir Megė suprato turinti būti dėkinga 
jam, kad jis anksčiau nepasinaudojo tuo savo ginklu. 

„Ganėtinai pražūtingų“, — turėjo pripažinti ji žiūrėdama, 
kaip išlinksta jo lūpos ir podraug tamsėja akys. Jam ne- 
reikėjo daug pastangų būti Žžaviam. 

Jis vėl prašneko. 

— Šį egzempliorių perkuosi nuosavai kolekcijai, — 
taip sakant, užėjus nuotaikai. Ir kaip prisiminimą apie pir- 
mąjį susitikimą. Bet aš mielai įsigyčiau dar vieną, kad 
galėčiau eksponuoti savo galerijoje. Ir už dvigubą kainą. 

— Stebėtina, kaip jūs dar nesubankrutavote, pone Svi- 
ni, jei taip lepinate klientus. 

— Jūs per menkai mane vertinate, panele Konkenan,— 
nusišypsojo jis. 

Staiga jis žengtelėjo su nugalėtojo savikliova prie suo- 
liuko, ant kurio ji sėdėjo. Luktelėjęs, kol ji pakels akis, 
kad matytų jo veidą, jis pridūrė: 

— Supraskite, aš jums būtinas. 

— Aš pati puikiai žinau, ką Man veikti šiame gyve- 
nime,— pasakė ji kaip ir anksčiau atžariai. 

— Taip, kai būnate savo dirbtuvėse.— Jis mostu paro- 
dė į patalpą.— Tuo aš įsitikinau praleidęs pas jus nema- 
žai laiko. Bet verslo pasaulis — visai kas kita. 

— Jis manęs nedomina. 

— Puiku.— Jis net nusišypsojo, lyg būtų išgirdęs tokį 
atsakymą, kuris jį sužavėjo — (O Mane tas pasaulis, at- 
virkščiai, labai traukia, Patikėkite, jame yra savų džiaugs- 
mų. 

Ji turėtų jaustis nelabai patogiai būdama kažkur žemai, 
ant suoliuko, kai jis, gali sakyti, stūkso virš jos, kalbė- 
damasis iš savo ūgio aukštumų. Bet, matyt, jai tokia mintis 
nė į galvą neatėjo. Ji atsakė vis tokiu pat nenuolaidžiu 
tonu: | 

— Aš nenoriu, kad kas nors kištųsi į mano darbą po- 
ne Svini, Darau tai, ką noriu, kada noriu, ir esu visiškai 
patenkinta savo likimu, 

— Taip, tai, ką norite ir kada norite — pakartojo jis.— 
Ir darote labai gerai. Nelaimė, jei jūsų gabumai nebus 
pastebėti, jei pasiliksite toje pačioje vietoje. O dėl kiši- 
mosi į jūsų darbą galiu pasakyti tik tiek: visiškai neke- 
tinu daryti to, ko jūs taip bijote. O šit stebėti, kaip jūs 

dirbate, labai įdomu.— Jis apžvelgė patalpą ir pakarto- 
jo: — Taip, labai įdomu. 

Ji pašoko nuo suolo, daug geriau kalbėtis stovinčiai, 
ir nenorėdama suteikti pokalbyje jam pirmenybės sku- 
biai tarė: 

— Man nereikia stebėtojo. Ir nereikia vadybininko. 

— O ne, kaip tik jo jums ir reikia, Margarete Mere. 
Jo jums ir trūksta. 

— Daug mat jūs žinote apie mane! — suburbėjo ji pik- 
tindamasi ir ėmė žingsniuoti po kambarį.— Dublino gud- 
ruolis madingais pusbačiais!.. 

Jis, atrodo, pasakė: už dvigubą kainą! Ji negalėjo su- 
klysti. Dvigubai daugiau, nei ji prašė. O ji juk privalo 
reguliariai duoti pinigų motinai, apmokėti dievaižin kiek 
sąskaitų, ir nežmoniškai daug kainuoja chemikalai, 

— Man iš tikrųjų reikia,— tęsė ji staigiai sustojusi, — 
tik tylos ir ramybės. Ir daugiau vietos.— Jai atrodė, kad 
net vienas žmogus dirbtuvėje perpildo ją, nepalikdamas 
laisvos erdvės.— Daugiau vietos,— suirzusi pakartojo ji — 
o visai ne tokio žmogaus kaip jūs, kuris atsidangina čia 
ir pradeda dėstyti savo pageidavimus: trys vazos kitą sa- 
vaitę arba dvidešimt prespapjė, arba pustuzinis taurių su 
rausvomis kojytėmis. Čia ne konvejeris, pone Svini. Aš — 
menininkė! 

Jis kuo ramiausiai išsiėmė iš kišenės bloknotą, par- 
kerį auksine plunksna ir ėmė rašyti. 

— Ką jūs ten darote? 

— Užsirašau, kad nepamirščiau, jog nereikia jums duo- 
ti nurodymų dėl vazų, prespapjė ir taurių rausvomis ko- 
jytėmis. 

Jos lūpas nevalingai ištempė šypsena, kurią ji vis dėlto 
užgniaužė. 

— Taip, aš apskritai nepakenčiuų, kai Man nurodinėja! 

Jis įdėmiai pažvelgė į ją. 

— Ką gi, tai užrašyta. Žinote, panele Konkenan, be 
galerijos, aš dar turiu porą fabrikų, ir šiek tiek nutuokiu, 
kuo skiriasi serijinė gamyba nuo meno. Aš užsidirbu sau 
duoną ir vienu, ir kitu. 

— Ką gi, jums labai pasisekė— Ji mostelėjo abiem 

rankomis prieš įspręsdama jas į šonus.— Leiskite pasvei- 
kinti jus. Bet kam jums prireikė manęs? 

— Tiesą pasakius, jokio būtino reikalo nėra, Tiesiog 
aš to noriu. 

Ji atkišo smakrą. 

— Bet aš visiškai nenoriu! 

— Netiesa, aš jums būtinas. Mudu galime neblogai 
papildyti vienas kitą, patikėkit! Aš padėsiu jums pratur- 
tėti, panele Konkenan. Maža to — išgarsėti. 

Jis pastebėjo, kaip kažkas šmėstelėjo jos akyse. 
„Aha,— patenkintas pagalvojo, — garbės troškimas“. Ir pa- 
rinkti jam raktą buvo visai lengva. 

— Nejaugi kuriate savo kūrinius tam, kad jie dulkė- 
tų jūsų pačios lentynose arba spintose? Parduodate men- 
kutę dalį, vien tiek, kad nugintumėte bado šmėklą nuo 
savo durų, o visa kita lieka nežinoma. Argi nenorite, kad 
jūsų darbus deramai įvertintų, Žavėtųsi jais, plotų jiems 
pagaliau? O gal...— jo balse pasigirdo pašaipėlė,— gal 
jūs paprasčiausiai bijotės viešosios nuomonės? 

Ji reagavo iškart. 

— Aš nieko nebijau. Žinau savo vertę. Ilgus trejus 
metus tūnojau stiklo fabrike Venecijoje, dirbau pameist- 
re. Bet ten aš išmokau meistriškumo, ne meno. Nes meno 
neįmanoma išmokti. Jis arba yra žmoguje, jo sieloje, arba 
jo nėra, — ji prisidėjo delną prie krūtinės.— Bet manyje jis 
yra —ir aš jį įpučiu stiklui. O kam nepatinka tai, ką aš 
darau, gali nešdintis po velnių. 

— Ką gi, tai irgi požiūris. Ar norite, aš surengsiu 
jūsų parodą savo galerijoje, ir mes pamatysim, kiek lan- 
kytojų nešdinsis po velnių! 

Skamba kaip iššūkis, kad jį kur galas, tą pinigų mai- 
šą! Bet ji nesijaučia esanti pasirengusi tokiam egzaminui! 

Ji niauriai atsakė: 

— Išstatyti save apžiūrai, kad saujelė persisotinusių 
vertintojų uostinėtų Mano darbus su šampano taurėmis 
rankose? 

— Jūs tiesiog bijotės, taip ir sakykite. 

Ji tik švilptelėjo ir žengė prie durų. 

— Išeikit,— rūsčiai pasakė ji atsigręžusi į jį nuo te- 
nai.— Išeikit, kad aš galėčiau pagalvoti. Visiškai iškvar- 
šinote Man galvą. 

— Gerai, pasikalbėsim rytoj iš ryto.— Jis ėmė rengtis 
paltą. — Gal parekomenduosite man, kur galėčiau apsistoti 
nakčiai? Kur nors netoli nuo čia, 

— Kelio pabaigoje. Kotedžas, pavadintas „Blektornu". 

— Mačiau jį.— Jis užsisagstė paltą. — Ten geras sodas. 
Labai gerai prižiūrimas. 

— Ten viskas gerai prižiūrima. Ir ten labai minkštos 
lovos, skanus maistas. Mat šeimininkė — tikra mano se- 
suo, ir ji sukurta namų šilumai ir jaukumui. Kaip žuvis — 
vandeniui. 

Jis šiek tiek nustebęs žvilgtelėjo į ją — koks kandu- 
mas? — bet ramiai atsakė: 

— Vadinasi, aš galiu tikėtis, kad gerai pailsėsiu, ir 
rytą, atgavęs jėgas... 

— O dabar išeikit! — nutraukė jinai ir atidarė duris 
į sodą, kur nesiliovė lietus.— Rytą aš pati paskambinsiu 
į „Blektormną“, jei sumanysiu tęsti mūsų pašnekesį. 

— Malonu buvo susitikti su jumis, panele Konke- 
nan.— Jis paėmė jos ranką, nors ši ir nebuvo pasiūlyta, 
ir kurį laiką nepaleido jos iš savosios.— Ir dar maloniau 
buvo pamatyti jūsų darbus. 

Staiga netikėtai pats sau pakėlė jos ranką prie lūpų 
ir pajuto nepakartojamą jos odos kvapą. Megė nustebo 
ne mažiau už jį patį. 

— Vadinasi, iki rytojaus. 

— Pirma palaukit kvietimo,— drėbė ji ir užtrenkė du- 
ris, 

„Blektorno“ viešbutyje miežiniai paplotėliai visuomet 
būdavo karšti, gėlių puokštės gaivios ir virdulys niekuo- 
met nenukeliamas nuo ugnies, 

Nors buvo ne svečių sezonas, Briana Konkenan Ro- 
ganą sutiko svetingai, su tuo saviems namams būdingu 
švelnumu, kaip jau buvo priėmusi nemažai lankytojų, 
pabuvojusių nedideliame jos viešbutyje per tą laiką, pra- 
ėjusį nuo tėvo mirties, 

Ji paruošė jam arbatos tvarkingoje, švara spindinčioje 
svetainėje, kur židinyje linksmai liepsnojo ugnis, o vazos 
buvo pilnos gėlių. 

— Pietūs bus septintą, pone Svini,— maloniai pasakė 
ji. — Jeigu jus tai tenkina. 

Jos galvoje kirbėjo mintys apie tai, kaip padalyti trims 
žmonėms jau paruoštą motinai ir sau viščiuką. 

— Puiku, panele Konkenan.— Roganas gurkštelėjo ar- 
batos iš stiklinės, ir gėrimas jam pasirodė puikus, kur 
ten lyginsi su šaltu per saldžiu skysčiu, kurį jam pasiūlė — 
ne, kurį sviedė į jį — Megė.— Čia puiki vietelė. 

— Dėkui už gerą žodį. — Namai iš tikrųjų buvo ne tik 
jos pasididžiavimas, bet ir vienintelis džiaugsmas.— Jeigu 
jums ko nors reikės, iškart sakykite. 

— Ar aš galėčiau paskambinti iš jūsų. Matau, kad čia 
pat yra telefonas. 

— Žinoma, skambinkit kiek norite. 

Ji pasuko prie išėjimo, norėdama suteikti jam galimy- 
bę kalbėtis be pašalinių, bet jis kilstelėjęs ranką sustabdė 
ją ir paklausė: 

— Štai ta vaza ant stalo — jūsų sesers darbas? 

Klausiama Briana tik tuo parodė nuostabą, kad jos 
akys šiek tiek išsiplėtė. 

— Taip, — nustebusi atsakė ji — O jūs pažįstate Megės 
darbus? 

— Nusipirkau du anksčiau. Ir dabar vieną pirkau ką 
tik iš krosnies.— Siurbčiodamas arbatą, Mintyse lygino 
abi seseris. Kokios jos skirtingos! Tarytum du Megės ran- 
kų kūriniai. ,„Be abejo, tai reiškia — šovė jam į galvą 
mintis, — kad kažkuo, kas akiai nematoma, jos gali būti 
ir nepaprastai panašios“. 

— Aš ką tik buvau jos dirbtuvėse,— pridūrė jis. 

— Jūs buvote ten? — tik didžiulė nuostaba galėjo pri- 
versti Brianą užduoti klausimą taip emocingai, su tokiu 
akivaizdžiu netikėjimu, kad šitai galėjo būti — Viduje? 

— Argi ten taip pavojinga? 

Šypsenos atšešėlis šmėstelėjo Brianos veide, nušvies- 
damas jos bruožus. 

— Kaip matau, jūs gyvas ir sveikas. 

— Visiškai. Jūsų sesuo labai talentinga. 

— Aš tai žinau. 

Roganas pajuto jos balso skambesyje slaptą pasidi- 

džiavimą, sumišusį su susierzinimuų,— šitaip visai neseniai 
Megė kalbėjo apie ją. 

— Jūsų namuose dar yra jos darbų? 

— Vos keletas. Ji atneša juos mums nuotaikai užė- 
jus... Jei daugiau nieko nenorite paklausti, pone Svini, 
eisiu taisyti pietų. 

Likęs vienas, Roganas toliau mėgavosi puikia arbata 
ir galvojo apie seseris. „Įdomi porelė, — padarė išvadą 
jis.— Briana — aukštesnė, lieknesnė ir apskritai patrauk- 
lesnė už Megę. Jos plaukai raustelėjusio aukso spalvos, 
ne tokie ugniniai, ir atrodo kur kas švelnesni. O akys di- 
džiulės, blyškiai žalios, kone vaiskios. Visa kažkokia per- 
nelyg rami, netgi atsaji, kaip ir jos manieros. Veido bruo- 
žai dailesni, švelnesni, ir nuo jos kvepia gėlėmis, o ne 
dūmais ir prakaitu“. 

Trumpiau tariant, ji labiau atitinka jo skonio moterų 
tipą. 

Tačiau jo mintys vis grįždavo prie Megės — jis galvojo 
apie nervingai įtemptą jos kūną, niūrų žvilgsnį ir nepa- 
kenčiamą būdą... Ak, jau tie menininkai —ta perdėta 
savimeilė, pusiausvyros neturėjimas ir jautrumas — visur 
juos reikia globoti, jiems reikia tvirtos rankos, kuri val- 
dytų juos. 

Jis vėl dirstelėjo į kambario kertę, kur stovėjo rausva 
vaza — nuo pat pagrindo iki viršaus — vien žibantys stik- 
lo purslai... Ir jau neabejojo, jog visai mielai sutiktų 
būti tvirta ranka, valdančia Megę Konkenan. 

— „..Vadinasi, jis čia? 

Megė išniro tiesiog iš lietaus šiltoje švarioje virtu- 
vėje. 

Briana toliau ramiai skuto bulves. Ji laukė sesers 
atėjimo. 

— Kas jis? Apie ką tu? 

— Svinis.— Priėjusi prie virtuvinio stalo, Megė grie- 
bė nuskustą morką, atsikando.— Toks aukštas, tamsiaplau- 
kis, nieko sau ir turtingas kaip Rotšildas. Jo neįmanoma 
nepastebėti. Norėjo išsinuomoti kambarį. 


— Jis svetainėje. Gali įsipilti arbatos ir dėtis prie jo. 
— Nenoriu su juo šnekėtis.— Megė užsigulė visu kūnų 

ant stalo, sukryžiuodama kojas.— Bri, mano meile, noriu 
tik sužinoti, ką Manai apie jį. 

— Labai mandagus, gražiai kalba. 

— Tiesiog kaip kunigas iš sakyklos! 

— Jis — Mano svečias, ir aš... 

— Turtingas svečias! 

— Nenoriu liežuvauti jam negirdint — ramiai užbaigė 
sesuo. 

— Šventoji Briana! — Megė vėl krimstelėjo morkos, 
pakratė likusį galiuką ore— O ką, jei aš pasakysiu tau, 
kad jis ketina globoti mane ir sekti, kaip klostysis mano 
karjera? 

— Globoti? — nesuprasdama perklausė Briana. Akimir- 
ką jos judesiai sulėtėjo, bet ir vėl tuojau grįžo prie anks- 
tesnio ritmo. Lupenos vienodai krito ant laikraščio, kurį 
ji pasidėjo ant stalo.— Kuria prasme? 

— Na, iš pradžių, matyt, finansine. Eksponuos mano 
darbus savo galerijoje ir įkalbinės turtingus klientus bran- 
giau juos nupirkti — Ji pamojavo daržovės galiuku savo 
rankoje prieš baigdama krimsti ją— Tas žmogus gali 
galvoti vien apie pinigus. Ką daryti, kad jų būtų dau- 
giau. | 

— Galerijos, sakai? — susimąsčiusi pakartojo Briana.— 
Jis jų savininkas? Daug jų turi 

— Taip. Dubline ir Korke. Bet jo interesų siera labai 
plati — tai Paryžius, Londonas, Niujorkas. Tikriausiai ir 
Roma. Meno pasaulyje visi pažįsta Roganą Svinį. 

Ar tai buvo pasakyta šiek tiek ironiškai, Briana nesu- 
prato. Meno pasaulis jai toks pat tolimas kaip Mėnulis. 
Bet ją šiltai užliejo išdidumas, kad jos sesuo, šiaip ar taip, 
priklauso tam pasauliui. 

— Jį sudomino tavo darbai? — paklausė ji. 

— Įkišo į juos savo aristokratišką nosį! — purkštelėjo 
Megė.— O prieš tai skambindavo telefonu, siųsdavo laiš- 
kus. Elgėsi kaip būsimasis šeimininkas. Tik tiek, kad ne- 
uždėjo letenos ant visos mano veiklos. O šiandien išdygo 
pas Mane ant slenksčio ir ėmė aiškinti, kaip man jo rei- 
kia. Juokinga! 

— O tau jo nereikia? 

— Man nieko nereikia! 

— Žinoma.— Briana nunešė nuskustas bulves į plau- 
tuvę.— Tik ne tau, Margarete Mere. 

— Negaliu pakęsti tokio atlaidžiai pasipūtėliško tavo 
tono] Visai kaip mūsų motinos.— Atsitraukusi nuo stalo, 
priėjo prie šaldytuvo — Man regis, gyvename gana pa- 
doriai, — prašneko vėl, pasiėmusi iš ten alaus skardinu- 
kę.— Sąskaitas apmokame laiku, kasdien turime ką val- 
gyti, pastogę virš galvos.— Ji įbedė žvilgsnį į įsitempusią 
sesers nugarą ir nekantriai pridūrė: — Taip, kaip buvo 
anksčiau, kai tėvas ką tik buvo pardavęs fermą, daugiau 
niekada nebebus, Bri. 

— Manai, kad aš to nesuprantu? — Brianos balse 
skambtelėjo atžarumo gaidelė— Manai, kad man vis ma- 
ža? Kad aš nepatenkinta gyvenimu? 

Nepakeliamu liūdesiu staiga nevalingai nuskambėjo 
paskutiniai žodžiai. Briana nusisuko į langą, sustingusiu 
žvilgsniu įsistebeilijo į tai, ką matė už jų: niekada nesi- 
baigiantį lietų, bekraščius laukus, ., 

Megė atsidarė alaus skardinukę, gurkštelėjo. Taip, 
Brianai bloga, ji tai mato. Briana kenčia. Briana, kuri 
visada užėmė tarpinę vietą jų šeimoje: tarp tėvo ir mo- 
tinos, o dabar — tarp motinos ir Megės. Ir kaip tik dabar 
atsirado galimybė šį tą pakeisti. Tam beveik nieko ne- 
reikia: tik parduoti dalį savo sielos. | 

— Ji vėl kamuoja tave savo skundais? 

— Ne,— liūdnai atsakė Briana, tvarkydamasi į kuodu- 
ką susuktus išsipešusius plaukus.— Ne visai taip. 

— Iš tavo veido matau, kad ją vėl apėmusi viena iš 
jos „nuotaikų“, ir ji verčia tave klausytis visų jos nuo- 
skaudų. Kaip paprastai. — Dar seseriai nesugalvojus, ką 
atsakyti, Megė tęsė: — Jai niekada nebus gerai, Briana, 
Tu nepajėgsi padaryti jos laimingos. Aš irgi, Dievas ma- 
to... Ji negali atleisti jam, kad jis buvo toks jos gyve- 
nime, 

— O koks jis buvo? — Briana pasisuko į seserį. — Koks 
buvo mūsų tėvas, Mege? 

— Žmogiškas. Ir ne be nuodėmės.— Megė atstūmė 
alaus skardinę, žengė prie sesers.— Bet jis buvo puikus! .,. 
Pameni, Bri, kai jis nupirko mulą ir manė pasakiškai 
pralobsiąs siūlydamas turistams fotografuotis ant jo, už- 

sidėjus kepurę su snapeliu, su senu' mūsų šuniukų prie 
kojų? 

— Taip, pamenu. Jis kur kas daugiau prarado negu 
įsigijo, nes norinčius fotografuotis būtum galėjęs ant pirš- 
tų suskaičiuoti, o tą užsispyrusį gyvulį reikėjo šerti ir 
prižiūrėti. 

— Užtai koks buvo malonumas! Pameni, mės nuvažia- 
vome į Klifs of Morą? Buvo giedrų giedriausia vasaros 
diena, Visur šmirinėjo turistai, skambėjo muzika. Tėvas 
laikė mūsų užsispyrėlio vadžias, o senasis vargšas šuo Džo 
taip bijojo jo, tartum ten būtų buvęs liūtas, o ne mulas. 

— Oi, šaunu buvo! — džiugiai pritarė Briana. Ji šiek 
tiek atlyžo.— Nelaimingasis Džo tupėjo ant mulo nugaros 
ir visas drebėjo. O tas vokietis, pameni, norėjo juos nu- 
totografuoti. 

— O mulas ėmė spardytis,— toliau prisiminė Megė. 
Ji vėl paėmė alaus skardinukę ir pakėlė ją kaip taurę 
tostui.— Džo šoko nuo mulo ir pataikė ant prekystalio 
su nėrinių apykaklėmis! Tada mulas nurūko šuoliais, vi- 
sus aplinkui išgąsdindamas. Nieko sau reginys buvo! Visi 
bėga, rėkia, keikiasi, juokiasi! .. Ten buvo smuikininkas, 
pameni? Jis kaip niekur nieko toliau čyrino savo smui- 
keliu, lyg nieko nebūtų atsitikę ir visi tuojau pasileis 
šokti. 

— Jie ir leidosi šokti! Po to, kai tas simpatiškas vai- 
kinas iš Kilarnio pagavo mulą ir atitempė atgal. 

— Tėtis iškart pasiūlė jam pirkti Mulą! 

— Bet vaikinas atsisakė! 

— Bet tėtis beveik įkalbėjo jį! Taip, ten buvo links- 
ma, Bri! 

— Galima prisiminti nemažai juokingų dalykų iš tų 
laikų. Deja, linksmais atsiminimais sotus nebūsi. 

-— Be jų irgi negalima, — paprieštaravo Megė.— Kar- 
tais Man atrodo, kad mūsų šeima dabar negyvesnė už 
tėvą, 

— Ji serga, — trumpai atšovė Briana. 

— Kiek man žinoma, ji serga jau per dvidešimt metų. 
Ir sirgs, kol tu apie ją tūpčiosi. 

Tai buvo tikra tiesa, tačiau tiesos žinojimas, deja, 
dar ne visada reiškia, kad kas nors pasikeis. Šiuo atveju 
tas „kas nors“ buvo Brianos širdis. 

— Ji mūsų motina. 

— O taip, tai tiesa.— Megė baigė gerti alų ir atstūmė 
skardinę. Karstelėjęs putų prieskonis ant lūpų susimaišė 
su sielos kartėliu.— Pastaruoju metu,— pasakė ji kiek pa- 
tylėjusi, — aš pardaviau dar kelis darbus. Mėnesiui bai- 
giantis, turėsiu tau pinigų. 

— Aš dėkinga tau. Ji irgi. 

— Jį mažai mane jaudina! — Megė skvarbiai pažvelgė 
į seserį, jos akyse, be pasipiktinimo ir pykčio, tvyrojo 
skausmas.— Darau tai ne dėl jos. Kai ganėtinai sutaupy- 
siu, pasamdysim slaugę, ir tegu motina tyčiojasi iš jos. 

— Jai visiškai nereikia. .. 

— Tai mano sąlyga, Bri. Vadink tą moterį ne slauge, 
vadink kaip nori. Aš negaliu žiūrėti... nenoriu, kad tu 
visą gyvenimą šoktum pagal jos dūdelę. Tarnaitės ir kito 
būsto šitame kaime ar kur nors netoliesę — štai ko jai 
reikia, 

— Jeigu ji sutiks. 

— Turės sutikti. — Megė atkakliai krestelėjo galvą.— 
Praeitą naktį ji vėl neleido tau miegoti? Prisipažink! 

— Ji buvo nerami.— Briana nusigręžė į viryklę. — Vie- 
nas iš jos galvos skausmo priepuolių. 

— Oi, žinau aš juos, 

Megė gerai prisiminė tuos priepuolius, prasidėdavu- 
sius tik tam tikru laiku ir dėl tam tikros priežasties. Jie 
būdavo geriausias ir veiksmingiausias Motinos argumen- 
tas sprendžiant visus šeimos ginčus arba jei ji kam nors 
nepritardavo, kas nors būdavo daroma kitaip. 

— Ir aš ją pažįstu, Mege,— dusliai prašneko sesuo.— 
Bet ji dėl to nenustoja buvusi mano motina. 

„Ak šventoji Briana!“— vėl šūktelėjo mintyse Megė. 
Su neviltimi, bet ir šiek tiek sužavėta. Sesuo jaunesnė už 
ją, bet kiek Megė prisimena, namie už viską būdavo at- 
sakinga jinai. Briana. 

— Tu nebegali pasikeisti, Bri! Negali tapti kitokia.— 
Ji pašėlusiai suspaudė Brianą glėbyje.— Tėtis visuomet 
sakydavo, kad tu būsi gerasis angelas, o aš — piktasis. 
Bent čia jis buvo teisus.— Valandėlę ji užsimerkė.— Bri, 
prašau perduoti ponui Sviniui, kad jis atvažiuotų pas mane 
rytoj iš pat ryto. Aš pasikalbėsiu su juo. 

— Tu leisiesi jo globojama? 

Megė krestelėjo galvą. 

— Aš pasikalbėsiu su juo,— atkakliai pakartojo ji ir 
žengė per užpakalines namo duris į besiliaujantį lietų. 


Megė turėjo silpnybę — ne ydos, o atsidavimo pras- 
me — ir ta silpnybė vadinosi šeima. Ji ilgai neleido Megei 
užmigti tą naktį ir pažadino ankstų rūškaną rytą, vos iš- 
aušus. 

Pašaliniam žmogui galėjo atrodyti —ir čia Megė pati 
gerokai buvo kalta,— kad ji yra iš tų, kurie galvoja vien 
apie save ir savo meną, tačiau iš tikrųjų jai labiausiai 
rūpėjo šeima, kurią ji, šiaip ar taip, mylėjo ir nuolat jau- 
tė savo pareigas jai, kad ir kokios sunkios ir nemalonios 
jos būtų. 

O dėl Rogano Svinio ir jo pasiūlymų galima pasakyti 
tik tiek, kad iš pradžių ji buvo tvirtai pasiryžusi atsisa- 
kyti jų tiesiog iš principo. Menas ir verslas, jos manymu, 
neturėjo būti suplakami išvien. Tai — pirma. Antra, ji 
nenorėjo turėti nieko bendro su juo, nes jai nepatiko apie 
jį susidaryta nuomonė: turtingas, pasitikįs savimi, rafi- 
nuotų manierų — tokie žmonės ją erzindavo. O trečia, ir 
tai, ko gero, buvo svarbiausia, ji nenorėjo sutikti su jo 
pasiūlymu, bijodama prisipažinti pati sau stokojanti jėgų, 
nemokanti tvarkyti savo reikalų. 

Ir vis dėlto gaus praryti tą karčią, galbūt paauksuotą 
piliulę! Prie šios išvados ji priėjo praeitą bemiegę naktį. 
Taip, ji sutiks su pasiūlymu ir leis Roganui Sviniui pada- 
ryti ją turtinga. Jegu išeis. 

Bet visai ne todėl, kad negalėtų ar nenorėtų pati tvar- 
kyti savo reikalų. Ji tai daro, dėkui Dievui, jau ištisus 
penkerius metus, jei ne daugiau. Na, ir Briana savo ma- 
žame viešbutyje tvarkosi ne taip jau prastai. Apskritai 
paėmus, jos galėjo leisti sau gyventi dviejuose atskiruo- 
se namuose — tai ir darė — visai pakenčiamai. Bet dėl dar 
vieno namo. ., 


Svarbiausias Megės gyvenimo tikslas, jos „„gralio tau- 
rė", dabar buvo rasti galimybę įkurdinti motiną atskirai 
ir pasirūpinti, kad būtų kas ją aptarnauja ir prižiūri. Ką gi, 

jei Svinis sugebės jai padėti, ji užmegs su juo dalykinius 
ryšius. Nors ir su pačiu velniu. 

Beje, sudariusi sandėrį su velniu gali vėliau ir gai- 
lėtis. .. 

Savo virtuvėje, prie puodelio stiprios arbatos, nepa- 
liaujamai telžiant lietui, Megė apmąstė veiksmų planą. 

Ji nusprendė taip: Roganą Svinį iš pat pradžių reikia 
gerai suimti į savo rankas. Ir laikyti taip, čia pamaloni- 
nant, čia baudžiant: griebiantis pakaitomis čia moteriško 
gudraus meilikavimo, čia jos profėsijos žmonėms būdingo 
atkaklumo ir nesitaikstymo su kieno nors įtaka. Pastaroji 
užduotis nebus jai labai sunki, o štai su pirmąja reikės 
gerokai paplušėti. 

Ji mėgino įsivaizduoti artimiausią Brianos ateitį. Su 
kokiu pasitenkinimu ši atsidės mėgstamiems darbams: tai- 
sys valgius, dirbs sode, sėdės su knyga prie židinio — ir 
ne bambeklės motinos genama, negirdėdama jos skundų 
ir aimanavimų, nuo kurių nežinai kur dėtis. Ir, žinoma, 
tuomet Briana ištekės, jai jau dvidešimt septyneri Metai, 
ji turės vaikų. Megė žinojo, kad svajonė tapti motina jau 
seniai susuko sau lizdelį sesers širdyje. Bet jai nelemta 
išsipildyti, kol Briana mano esanti visiškai atsakinga už 
savimeilišką ir žiaurią neurastenikę jų Motiną. 

O pati Megė anaiptol nesvajoja kaip sesuo skirti savo 
gyvenimą vien vyrui ir pustuziniui vaikų, kurie gims nuo 
jo, tačiau padarys viską, ką galės, kad Brianos svajonės 
išsipildytų. 

Krikštatėvio vaidmuo galbūt atiteks tam išpuoselėtam 
ponui Roganui Sviniui, kuris... 

Valdingas, nekantrus beldimas į duris pertraukė jos 
mintis. Taip, krikštatėvis atvyks ne įvairiaspalvių lempu- 
čių apšviestas ir ne su konfeti nubarstytu kostiumų. 

Atidariusi duris ji negalėjo sulaikyti šypsenėlės: tas 
tipas atvažiavo toks pat permirkęs kaip vakar, bet taip 
pat elegantiškai apsirengęs. Įdomu, tikriausiai jis ir mie- 
ga su savo anglišku kostiumu bei kaklaryšiu? 

— Gero ryto, pone Svini, 

— Ir jums taip pat, panele Konkenan. 

Jis įėjo, ir durys atskyrė juos nuo lietaus bei rūko, 

— Jei leisite, paimsiu jūsų paltą? — Megė buvo įsi- 
kūnijęs mandagumas.— Tepadžius prie ugnies. 

— Dėkoju jums. 

Jis nusivilko paltą ir stebėjo, kaip ji kabina jį ant 
kėdės greta židinio. „Šiandien visiškai kitokia,— pagal- 
vojo nustebęs.— Įtartinai maloni. Reikia būti atsargesniam 
su ja“. 

— Įdomu, — mandagiai paklausė jis— ar jūsų grafys- 
tėje dar ko nors būna, išskyrus lietų? 

— O, pavasarį pas mus paprastai nuostabus oras,— 
vis taip pat maloniai atsakė Megė.— Nebijokite, pone Svi- 
ni, dar nė vienas išlepęs Dublino gyventojas neištirpo 
nuo nesibaigiančio mūsų lietaus.— Ji meiliai nusišypsojo 
jam, bet akyse slypėjo pašaipa.— Kaip matote, aš geriu 
arbatą. Gal pageidautumėt prisidėti? 

— Ko gero. 

Dar jai nespėjus pasukti į virtuvę, jis sustabdė ją 
įsakmMiai suspaudęs jos alkūnę. Bet jį sudomino ne ji pati, 
o statulėlė ant stalo priešais juos. 

Ledinė, net melsva... Arktinio ežero spalva... Ban- 
guojančios formos... Viršūnėje du stiklo gabalai, dvi vos 
įžiūrimos figūros, prisiglaudusios viena prie kitos, ir pas- 
kui tas skystas ledas ima sruventi paslaptingomis bango- 
mis žemyn, link pagrindo. 

— Įdomus daiktas, — susižavėjęs pasakė jis. 

— Taip manote? 

Megė nekantriai nubloškė jo ranką, kuri švelniai, bet 
tartum turėdama tokią teisę spaudė jos alkūnę, ir tai, 
reikia pasakyti, ją šiek tiek suglumino. Ji pajuto lengvą 
odekolono kvapą, kurį jis, matyt, vartoja nusiskutęs, su- 
mišusį su tualetinio muilo kvapu. Kai jis piršto galiuku 
perbraukė per statulėlės viršūnę, ji vos susilaikė nevir- 
pėjusi. Kvaila mintis toptelėjo į galvą — akimirką pasi- 
rodė, kad jis palietė jos kaklą. 

— Labai moteriškas daiktas, — sumurmėjo Roganas. 

Jo žvilgsnis buvo įsmeigtas į statulėlę, bet dabar jis 
galvojo daugiau apie jos autorę. Įtempta jos ranka, jis 
dar prisimena tai, tartum suspausta spyruoklė, lengvas 
virpėjimas, kurį ji stengiasi nuslėpti... pirmykštis sutar- 
šytų rausvų plaukų kvapas... 

— Ir labai stipri, — susimąstęs pridūrė Roganas kalbė- 
damas apie statulėlę — Moteris, pasirengusi kiekvieną 
akimirką nusileisti vyrui, 

Jo žodžiai pribloškė ir sujaudino Megę, nes jis buvo 
visiškai teisus. 

— O kokią jėgą jūs Matote, jei ji pasirengusi nusi- 
leisti? — paklausė ji. 

Jis įdėmiai pažiūrėjo į ją ir vėl vos palietė ranką. 

— Kur dar gali būti tiek jėgos, jei ne moteryje, pasi- 
rengusioje atsiduoti? Jūs tikriausiai tai žinote, ir meistriš- 
kai tai parodėte. 

— Na, 0 vyras? 

Jis šyptelėjo beveik nepastebimai — vien lūpų kampu- 
čiais. Lietė jos ranką, ir tas lytėjimas dabar panėšėjo į 
reiklią glamonę, nustebusios ir susidomėjusios akys smigo 
į jos veidą. | 

— O šitai, Margarete Mere, priklauso nuo moters,— 
rimtai atsakė jis. 

Ji stovėjo nejudėdama, tik nežymiai linktelėjo, lyg 
sutikdama su seksualine jos darbo traktuote. : 

— Na, ką gi,— pritariamai pasakė ji — Bent čia mes 
sutariame. Jėga ir seksas — Moters pusėje. 

— Visiškai ne tai norėjau pasakyti — nuneigė jis šyp- 
sodamasis.— Bet jūs pasakykite man, kas paskatino jus 
sukurti tokį kūrinį? 

— Sunku paaiškinti meninę paskatą verslininkui. 

Tai pasakiusi žengtelėjo atatupsta, bet jis tvirčiau su- 
spaudė jos ranką. 

— Pamėginkit, jei nesunku. 

Pajuto imanti irzti. Jos balsas vėl tapo atžarus. 

— Mane užplūsta tai, kad užplūsta. Jokio išankstinio 
sumanymo, jokio plano. Viskas kyla iš jausmų, emocijų, 
o ne minčių apie naudą, rinkos konjunktūrą. Kitaip užsi- 
ciklinčiau daryti mažas gulbes dovanų parduotuvei. O 
Viešpatie, tik to ir trūko! 

Jis plačiai nusišypsojo. 

— Laimė, manęs nedomina mažos stiklinės gulbės. Bet 
arbatos neatsisakyčiau. 

— Tuomet eime virtuvėn. 

Ji vėl mėgino eiti tenai, ir vėl jis sulaikė. 

To jau per daug! Ko jam galų gale reikia? 

— Jūs visą laiką trukdote Man eiti! — pasipiktino ji. 

— Klystate,— mįslingai atsakė jis.— Aš kaip tik sten- 
giuosi palaisvinti jums kelią, panele Konkenan. 

Jis paleido jos ranką ir tylomis nuėjo įkandin jos į 
virtuvę, 


Megės namuose nebuvo to kaimiško komforto, kuriuo 
pasižymėjo ,„Blektorno“ viešbutis, iš kurio Roganas ką 
tik atvažiavo. Čia netvyrojo masinantys kepto ir virto 
maisto Kvapai, čia nepūpsojo minkštos pagalvėlės ant so- 
fų, nebuvo nė pačių sofų, taip pat nusvidintų iki bliz- 
gesio medžio dirbinių patalpoms papuošti. Čia apstaty- 
mas buvo spartietiškas: iš daiktų — vien tai, kas būtina, 
bet ir jie nelabai tvarkingai sudėlioti. 

„Gal kaip tik todėl, — spėjo Roganas,— viešpataujančios 
netvarkos ir nepretenzingumo fone tokį pribloškiantį efek- 
tą daro šen ir ten išdėlioti stikliniai daiktai". 

Jis pagalvojo ir apie tai, kurgi Miega šeimininkė, ar 
jos patalas toks pat patogus ir geras kaip tas, kuriame 
jis miegojo praeitą naktį. 

Ir dar: o jeigu jis praleis naktį su ja?.. Ne, pataisė 
pats save, ne „jeigu“, o „kada“. 

Megė pastatė ant stalo virdulį ir du molinius puo- 
dukus. 

— Jums patiko „„Blektorne“? — mandagiai paklausė ji. 

— O taip. Jūsų sesuo puiki šeimininkė. Valgius sunku 
pamiršti. 

Mintyse Megė padėkojo jam už gerus žodžius apie 
seserį dosniai šiūptelėjo sau į puodelį tris cukraus šaukš- 
telius, 

— Brį — namų šeimininkė gerąja to žodžio prasme,— 
šiltai pasakė ji. — Ar ji pavaišino jus šįryt - minkštomis 
bandelėmis su cinamonu? 

— Suvalgiau net dvi. 

Megė pajuto, kaip išgaravo jos įtampa. Ji linksmai 
nusijuokė, užsimetė koją ant kojos. 

— Mūsų tėvas mėgdavo sakyti, kad Bri žiba kaip auk- 
sas, 0 aš — kaip varis. Bijau, kad pas mane negausite 

naminių bandelių, Svini, nors tuoj pamėginsiu rasti sausai- 
nių dėžutę. 

— Visai nebūtina. 

— Tuomet eikim iškart prie reikalo.— Megė apglėbė 
puoduką delnais, palinko į priekį — Ar nieko, jei atvirai 
pasakysiu? Manęs nedomina jūsų pasiūlymas, 

Roganas atsakė ne iš karto. Gurkštelėjo kelis kartus, 
arbata buvo stipri ir šviežia. 

— Ar nieko, jei aš pavadinsiu jus melage, Mege? — 
jis nusišypsojo išvydęs, kaip piktai žybtelėjo jos akys.— 
Mat jeigu sakote tiesą, kam reikėjo kviestis mane ir gir- 
dyti arbata jūsų .virtuvėje? — jis sulaikydamas kilstelėjo 
ranką, nes ji rengėsi prieštarauti — Tačiau abu sutikime 
dėl to, kad jūs nenorite prisipažinti pati sau, jog esate 
suinteresuota. Gerai? 

„Protingas žmogus, nieko nepasakysi, — gavo pripažin- 
ti šiek tiek sušvelnėjusi Megė.— Bet protingi žmonės — 
visų pavojingiausi. Todėl reikia iškart parodyti, kur jo 
vieta“, 

— Visiškai nepageidauju, kad mane valdytų, man va- 
dovautų, kad mane apgaubtų rūpinimusi, rodytų kelią ir 
globotų! 

Visa tai ji išpoškino iššaukiamai, bet jis liko visiškai 
ramus. 

— Jūs suminėjote beveik visus galimus poveikio bū- 
dus,— negarsiai pasakė jis.— Bet mes dažnai nenorime 
būtent to, ko mums taip reikia.— Jis stebėjo ją pro savo 
puoduko kraštą ir patenkintas išvydo, kaip švelnus rau- 
donis išpylė jos skruostus, ir nuo to akių spalva patam- 
sėjo.— Leiskite man išsakyti savo mintis tiksliau. Jūsų 
talentas — tai vien jūsų nuosavybė. Aš visiškai neketinu 
brautis į tai, ką jūs darote savo dirbtuvėse. Jūs kuriate, 
ką norite ir mokate, kam jums pakanka įkvėpimo ir jėgų. 

— O jeigu tai, ką aš padarysiu, neatitiks jūsų sko- 
nio? 

— Aš eksponuoju ir parduodu daugybę darbų, kurių 
nenorėčiau turėti savo namuose. Toks mano verslas, Me- 
ge. Aš nesikišiu — dar kartoju — į jūsų darbą, bet ir jūs 
nesikišite į mano reikalus. 

—" Pavyzdžiui, į tai, kas perka mano gaminius? 

— Taip, — ryžtingai atsakė jis.— Jeigu pajusite ypatin- 
gą simpatiją kuriam nors savo darbui, turite tai įveikti 
arba tiesiog pasilikti daiktą sau. Bet tai, kas pateks į mano 
rankas, bus jau mano. 

Ji kietai susičiaupė. Paskui paklausė: 

— Ir kiekvienas turintis pinigų galės nusipirkti mano 
kūrinį? 

— Žinoma. 

Megė stuktelėjusi padėjo puoduką ant stalo, pašoko iš 
vietos, ėmė žingsniuoti po kambarį. Roganui patiko, kaip 
ji tai darė — visas jos kūnas labai aktyviai dalyvavo šia- 
me procese: rankos, pečiai, net antakiai judėjo vienu 
ritmu, audringu ir kupinu kažkokio vaikiško piktinimosi. 
Jis atstūmė puoduką ir patenkintas atsilošė kėdėje, grožė- 
damasis tuo, ką regi. 

— Aš ištraukiu į dienos šviesą, — susijaudinusi kalbėjo 
ji — kažką, kas giliai giliai slypi manyje, ir iš to „kažko“ 
sukuriu materialų, apčiuopiamą, savo daiktą. O paskui 
atvažiuoja koks nors mulkis iš Kerio, Dublino ar, neduok 
Dieve, iš Londono ir perka jį savo žmonai jos gimtadie- 
nio proga, visiškai nenutuokdamas, kas tai yra... 

— Ar užmezgate asmeninius santykius su kiekvienu 
savo pirkėju? — nesutrikdamas paklausė Roganas. 

— Ką? Šiaip ar taip, aš žinau, kas ką nupirko ir kur 
daiktas bus išvežtas. 

„Paprasiai žinau“, — sąžiningai pridūrė mintyse. 

— Leiskite priminti jums, kad iki mūsų susitikimo nu- 
sipirkau du jūsų kūrinius, o jūs nė nežinojote apie tai. 

— Ką gi, ir matote, kas iš to išėjo. Jūs atvažiavote 
čionai su velniškais savo pasiūlymais. 

Taip, ji ne iš kelmo spirta, atsidusęs pagalvojo jis. 
Charakteriukas — neduok Dieve! Kiek kartų jam yra tekę 
turėti reikalų su menininkais, bet tokio jis, ko gero, nėra 
matęs. Ir, tiesą pasakius, nepajėgia iki galo suprasti... 

— Mege,— pasakė jis, stengdamasis į žodžius įdėti vi- 
są savo gebėjimą įtikinti — jus ir jūsų talentą reikia glo- 
boti kaip tik todėl, kad atsikratytumėt visų tų sunkumų. 
Jūs neturite rūpintis pardavimu, jums reika tik visiškai 
atsiduoti darbui. O jeigu koks nors mulkis, jūsų žodžiais 
tariant, atvažiuos pas mane iš Kerio, Dublino ar netgi 

jūsų nemėgstamo Londono ir bus pasirengęs pakloti už 
jūsų darbą tiek, kiek jūs prašote, aš nedelsdamas suda- 
rysiu su juo sandėrį. Jokių rekomendacijų, jokių ypatin- 
gų dokumentų iš jo nepareikalausiu. Užtat metams bai- 
giantis mano padedama jūs tapsite turtinga moterimį. 

— Ar iš tikrųjų Manote, Roganai Svini, kad man to ir 
tereikia? — ji nuoširdžiai piktinosi, jis tai matė.— Manote, 
kad aš kasdien laikau vamzdį rankoje ir pučiu į jį iš 
visų jėgų, tuo pat metu skaičiuodama, kiek man iš to 
nukris pinigų? 

— Ne, Mege. Aš taip nemanau. Atvirkščiai, aš manau, 
kad esate nuostabi menininkė, ir sakau tai atvirai, nesi- 
baimindamas, kad savimeiliškai pasipūsite tiek, jog ne- 
betilpsite išeiti pro šias duris. Iš pirmo jūsų darbo, kurį 
pamačiau, aš supratau tai. 

— Ką gi, vadinasi, jūsų skonis neblogas, — numykė ji 
gūžtelėjusi pečiais. 

— Tai man jau ne kartą sakė. O aš jums kartoju: jūsų 
darbai verti daugiau. Jūs pati irgi. 

Ji atsirėmė į bufetą, greta kurio stovėjo, ir paklausė 
žiūrėdama tiesiai jam į akis: 

— Ir jūs imsite tvirtinti, kad norite man padėti vien 
iš geros širdies? 

— Mano širdis čia niekuo dėta, Rengiuosi padėti jums 
todėl, kad tikiuosi, jog tai padidins mano galerijų pres- 
tižą. 

— Ir sumą jūsų čekių knygelėje! 

— Suprantama. Kada nors aš paprašysiu, kad paaiškin- 
tumėt man, kodėl taip neapkenčiate pinigų, gerai? O kol 
kas — jūsų arbata aušta. 

Ji grįžo prie stalo. „Reikia nusiraminti, — pasakė pati 
sau.— Nusišypsoti, kaip dera svetingai šeimininkei, pa- 
sakyti svečiui ką nors malonaus". 

Ji nusišypsojo. 

— Roganai,— įteikliai pasakė ji, — esu tikra, kad pui- 
kiai tvarkote savo reikalus. Girdėjau, kad jūsų galerijos 
garsios ir menininkai laiko garbe pakliūti pas jus. 

Jis žiūrėjo į ją neslėpdamas pasitenkinimo, 

„Ji juokinga ir net miela, — mąstė jis tuo metu,— tiek 

savo karščiavimusi, tiek pastangomis mane pamaloninti. 
Ta moteris tikrai kažką turi. Greta neabejotino talento". 

Tuo tarpu ji tęsė: 

— Be abejo, kiekvienam menininkui turi būti brangus 
jūsų pripažinimas. Bet aš — paprasta moteris, įpratusi pa- 
sikliauti tik savimi, ir man sunku pasikeisti. Sunku net 
pagalvoti, kad kažkas kitas dirbs dalį mano darbo. Vadi- 
nasi, tuo kitu aš privalau visiškai pasitikėti. 

— Jūs nepasitikite manimi? — klausimas skambėjo gal 
pernelyg išdidžiai, bet ką gi ta „paprasta moteris“ sau 
leidžia? | | 

Ji pakėlė ranką lyg apsiginti. 

— Tik kvailys gali nepasitikėti tokių galerijų savi- 
ninku. Bet viskuo kalta aš pati. Aš — paprastas, nemokan- 
tis gudrauti Žmogus. 

Jis taip garsiai ir nuoširdžiai nusikvatojo, kad ji ne- 
suprasdama nutilo. Ir dar nespėjus jai atsipeikėti jis pa- 
silenkė prie jos nuo savo kėdės ir vėl paėmė už rankos. 
Na, ko jis nepalieka ramybėje jos ir savo rankų! Kas per 
manieros! 

— Ne, Margarete,— rimtai tarė jis, liovęsis juoktis 
taip ūmai, kaip ir pradėjo.— Jūs visiškai nesate paprasta 
moteris. Nesistenkite manęs tuo įtikinti. Jūs gudri, užsi- 
spyrusi, ryški, nuostabi bjauraus būdo moteris. Kokia tik 
norite, bet ne paprasta. 

— Aš geriau save pažįstu,— suniurzgėjo ji ištraukda- 
ma savo ranką. 

— O ne. Jus pažįsta ir daugelis kitų. Tie, kurie moka 
ir nori pažinti — Jo balse nebuvo jokios ironijos.— Kiek- 
vienas jūsų užbaigtas kūrinys rėkia apie savo kūrėją: 
„Ji — tokia! O ne kokia nors kitokia!“ Reikia tik mokėti 
klausytis. 

Ją pribloškė šie žodžiai. Dar kartą gavo mintyse pri- 
pažinti, kad ne visai buvo teisi, manydama, jog tie, kurie 
iš meno kraunasi turtus, nieko apie jį neišmano. Šiaip 
ar taip, Roganas Svinis, matyt, ne iš tokių. 

— Vis tiek aš žmogus be didelių pretenzijų — atkak- 
liai pasakė ji, — noriu tokia ir pasilikti. O dabar — apie ką 
kita. Jeigu priimsiu jūsų pasiūlymą, iškelsiu savo sąlygas. 

Ką gi, vis dėlto ji užkibs ant kabliuko, jis jau pajuto 
tai. Bet suprato ir tai, kad nusiraminimas — visų derybų 
priešas. 

— Kokias? — šypsodamasis paklausė. 

— Jokio viešumo, jokios reklamos, kol aš pati to ne- 
panorėsiu. O aš niekada nepanorėsiu, pažadu. 

— Ką gi, tai suteiks mūsų santykiams paslaptingumo, 
ar ne? 

Jei jis nori taip šitai.vertinti, tegu. Jo reikalas. 

— Ir aš neketinu pasirodyti išsipusčiusi kaip klounas 
per jūsų prezentacijas, ar kaip jos ten. 

— Tikiuosi, kad ir pasirodžiusi būsite apsirengusi su 
jums būdingu skoniu. 

Tai galėjo atrodyti įžeidžiama. Beje, ji nebuvo įsiti- 
kinusi. 

— Ir dar — nereikalaukite, kad būčiau maloni tiems, 
kuriems nenoriu tokia būti! 

— Audringas menininko temperamentas kartais padeda 
geriau parduoti jo kūrinius. 

Vėl tarytumei pašaipa? Ji atsilošė kėdėje, susinėrė ran- 
kas. 

— Niekada, ar girdite, aš niekada nedubliuosiu savo 
darbų, taip pat nieko nekursiu pagal užsakymą. 

— Kaip gaila! O man jau knieti nesilaikyti šios sąly- 
gos ir užsakyti septynis drambliukus etažerei. 

Jos lūpos virptelėjo, paskui ji ėmė garsiai kvatoti. 

— Tiek to, Roganai. Visai galimas daiktas, kad mes 
sugebėsim dirbti drauge. Nuo ko pradėsim? 

— Aš sudarysiu sutartį. Pagal ją Pasaulinė galerija 
Dubline įgyja išskirtines teises į jūsų darbus. 

Ji susiraukė kaip nuo skausmo. Tartum kažkas būtų 
sugalvojęs atrėžti jos kūno dalį. Geriausią dalį. 

— Teisė liečia tik tai, ką aš panorėsiu parduoti? 

— Suprantama. | 

Ji nukreipė žvilgsnį nuo Rogano veido į tai, kas buvo 
matyti už lango. Laukai. ., Ir dar laukai... Kadaise, labai 
labai seniai, jie buvo neatskiriama jos pačios dalis, kaip 
ir jos menas. Dabar jie tapo tik kraštovaizdžio dalimi, 

— Kas dar? — prislėgtu balsu paklausė ji. 

Jis patylėjo prieš atsakydamas. Kokia ji atrodo nu- 

liūdusi. Tartum būtų praradusi tai, kas visų brangiausia. 
Panoro paguosti ją. 

— Visa tai nepakeis to, ką jūs darote. Nepakeis ir 
jūsų kaip menininkės. Patikėkit. 

— Nežinau, —tyliai atsakė ji. Krestelėjusi raudoną 
plaukų kupetą, pažvelgė į jį — Tęskite. Kas dar? 

— Po poros mėnesių noriu surengti jūsų parodą Dub- 
line. Tam privalėsiu pamatyti visus užbaigtus jūsų dar- 
bus ir parengti gabenimui jūra. Taip pat noriu, kad in- 
formuotumėte Mane apie darbus, kurie bus pabaigti per 
artimiausias savaites. Nustatysime įų vertę, o tuos daik- 
tus, kurie liks po parodos, išskirstysim po Dublino į kitas 
galerijas. 

Ji giliai atsiduso. 

— Sutinku. Tik prašau nevadinti mano kūrinių daik- 
tais. Bent man girdint. 

— Sutarta. Suprantama, gausite išsamų sąrašą dirbinių, 
kurie bus parduoti, Jei panorėsite, galėsite pati parinkti 
tuos, kuriuos mManysite esant reikalinga nufotografuoti 
mūsų katalogui. Arba patikėti tai mums, 

— Kaip ir kada man užmokės? — staiga pasiteiravo ji 
neatsakydama į jo žodžius. 

— Galiu užmokėti jums iškart pirkdamas. Nelaukda- 
mas, kol galėsiu parduoti. Mat tikiu jumis. 

Ji nenorėjo pasirodyti visiškai nemokanti tvarkyti 
praktiškų reikalų, todėl paklausė: 

— O kaip jūs pardavinėsite? 

— Mes pateikiame komisijai. Ir jei daiktas parduoda- 
mas, pasiliekame sau tam tikrą procentą komisinių. 

„Azartinis lošimas, — su kartėliu pagalvojo ji.— Siūlo- 
ma suma; ažiotažas, procentai“. Tiesą, širdyje ji buvo 
lošėja. Kaip ir jos tėvas. 

— Ir kiek procentų jūs imate? 

Iš anksto žinodamas, kaip ji reaguos, jis pasakė žvelg- 
damas tiesiai jai į veidą: 

— Trisdešimt penkis. 

Ji vos nepaspringo. 

— Trisdešimt penkis! Ar aš teisingai jus supratau? Na- 
gi, jūs tikras vieškelių plėšikas! Grobikas! — ji net pašoko 
iš vietos vos neapversdama kėdės.— Jūs tiesiog grobuo- 

nis, Roganai Svini! Būkite triskart prakeiktas kartu su 
savo procentais! 

— Bet aš apmoku visas išlaidas. Ir, be to, rizikuoju.— 
Jis buvo tiesiog ramumo įsikūnijimas.— Jums lieka tik 
dirbti. 

— Tik! Manote, kad tai taip lengva — tiesiog sėdi ant 
užpakalio ir lauki, kada apims įkvėpimas? O paskui — 
viens, du, ir baigta! Nieko jūs nesuprantate! — ji vėl ėmė 
blaškytis po kambarį — atrodė, kad oras aplink ją ima 
sūkuriuoti.— Kartoju jums, nieko nedrįskite parduoti be 
mano sutikimo! Aš neleisiu prekiauti savo krauju, savo 
prakaitu, savo siela. Štai! Ir jūs gausite penkiolika pro- 
centų! 

— Aš gausiu trisdešimt. 

— Kad jus kur maras, Roganai! Jūs tikras banditas! 
Dvidešimt! 

— Dvidešimt penkis! — ji sustingo praverta burna, jis 
taip pat pakilo ir atsistojo beveik siekdamas ją.— Pasau- 
linės galerijos direktorių taryba, kuriai aš atstovauju, 
siūlo pasiimti iš jūsų, panele Margarete Konkenan, vie- 
ną ketvirtadalį jūsų kraujo ir prakaito. Ar tai jus ten- 
kina? Dvidešimt penkis procentus. 

— Ketvirtį, — sušnypštė ji pro sukąstus dantis— Ma- 
note, kad aš'imsų dėkoti? Jums, kuriam menas — pasi- 
pelnymo šaltinis? 

— Ir būdas, kaip aprūpinti menininką, padaryti jį ma- 
žiau priklausomą. Tik pagalvokite, Mege, jūsų darbus 
galės pamatyti Niujorke, Romoje, Paryžiuje. Ir visi žavė- 
sis, Šlovė! 

— Oi, koks jūs gudrus, Roganai, nuo pinigų iškart 
pasukote prie šlovės.— Ji kandžiai nusijuokė ir staiga iš- 
tiesė jam ranką.— Velniop pinigus ir jus! Imkite savo dvi- 
dešimt penkis procentus. 

Tiek jis ir tikėjosi iš pat pradžių. Paėmė ištiestą ran- 
ką, ilgiau palaikė savojoje. 

— Mes sutarsime su jumis, Mege,— taikiai pasakė.— 
Va, pamatysite. 

„O svarbiausia, kad aš galėsiu, — Mąstė ji tą valandė- 
16, — apgyvendinti motiną atskirai nuo Brianos. Dėl to ver- 
ta parduoti sielą“. 

— Jei mes susipyksim, Roganai,— pagrasino ji,— pri- 
versiu jus už viską užmokėti. Neįsivaizduokit, kad aš vi- 
sai ne šios žemės paukštis. 

— Mielai surizikuosiu. 

Jam patiko jos odos kvapas, jis vėl pakėlė Megės ran- 
ką prie lūpų, ir dėl to jos širdis ėmė smarkiau daužytis. 
O gal tik nejučia apėmė džiaugsmas dėl įvykusio susi- 
tarimo? Kodėl jis vis sulaiko jos ranką? Gal pas juos ten, 
Dubline, taip priimta? 

— Jei jums šaus į galvą mintis sugundyti mane, — 
linksmai pasakė ji staiga, — padoriau bus padaryti tai prieš 
mums užmezgant dalykinius santykius. 

Jos žodžiai nenustebino jo, bet suerzino. 

— Aš nemėgstu maišyti intymių santykių su dalyki- 
niais, — sausai pastebėjo jis. 

— Dar vienas mudviejų skirtumas,— atšovė ji— Tiek 
asmeniški, tiek profesionalūs dalykai man visuomet susi- 
lieja išvien. Ir atėjus laikui jie veikia darniai. Bet jis dar 
neatėjo. Kalbu apie laiką. Pranešiu jums, kada tai įvyks. 

— Norite pagauti mane ant kabliuko, Mege? 

Ji lyg ir rimtai apmąstė jo žodžius. Paskui susirūpi- 
nusi pasakė: 

— Ne, tik aiškinu jums. O dabar eime į dirbtuves, ir 
jūs atsirinksite tai, ką norite išgabenti į Dubliną.— Ji nu- 
sikabino savo striukę nuo kablio, įtaisyto pagalbinėse 
duryse.— Nepamirškite apsivilkti palto, kad nesušlaptų 
dailusis jūsų kostiumas. 

Kurį laiką jis žiūrėjo į ją svarstydamas, gal įsižeisti, 
bet kažkodėl nesinorėjo. Nė žodžio netaręs, pasisuko ant 
kulnų ir išėjo į svetainę savo palto. 

Megė nelaukė jo ir atidarė duris į sodą. Dulkiantis lie- 
tus šiek tiek atvėsino įkaitusį jos kraują. Stebėtina, pa- 
sakė pati sau. Kodėl jai sukėlė tokį nerimą paprastas ran- 
kos pabučiavimas? Taip, reikia pripažinti, kad Roganas 
Svinis patrauklus vyras. Pernelyg patrauklus. Kaip gerai, 
kad jis gyvena kitame šalies pakraštyje. Nors apskritai jis 
ne jos skonio. 

Visiškai ne jos. 

Aukšta žolė, vienuolyno griuvėsiai. Čia puiki mirusiųjų 
poilsio vieta. Megė gavo gerokai pasistengti, kol įtikino 
artimuosius, kad jos tėvą geriau būtų palaidoti čia, o ne 
čios. Ji troško jam visiškos ramybės, be to, manė, jog gar- 
binga žmogui būti palaidotam tokiose senose kapinėse, 
Briana ginčijosi su seserimi, bet daugiau motinos kursto- 
ma, ir kai ši pasakė nusiplaunanti rankas, Briana iškart 
sutiko su Mege. 

Du kartus per metus Megė ateidavo ant tėvo kapo — 
per jo ir savo pačios gimimo dieną. Ateidavo padėkoti už 
tai, kad jis davė jai gyvybę. Niekada ji nesilankydavo čia 
per jo Mirties metines, niekada neraudodavo jo. 

Nedarė to ir dabar. Tiesiog sėdėjo ant žolės greta jo 
kapo, greto jo, sulenkusi kelius ir apglėbusi juos ranko- 
mis. Prasismelkusi pro debesį saulė auksino antkapius, pūtė 
gaivus vėjas, kvepiantis laukų gėlėmis. Ji neturėjo su sa- 
vimi gėlių, ji nė karto jų neatnešė, tačiau Briana prie 
kapo buvo pasodinusi visą lysvę gėlių, ir pavasarį, orui 
atšilus, visos jos skaisčiai sužydėdavo. Dabar jau ėmė 
kaltis švelnūs raktažolių pumpurai, o ryškios saulenių 
galvelės lingavo tarp dirvinių pentinių ir žiemių ūglių. 

Megė sekė akimis skrendančią šarką, kuri pasisukio- 
jusi virš paminklų nulėkė į lauką. Pirmoji šarka — liū- 
desiui, prisiminė ji liaudies prietarą ir ėmė ieškoti Žvilgs- 
niu antro paukščio — džiaugsmui. 

Jau ėmė be garso skraidyti Margasparnės peteliškės. 
Ji grožėdamasi lydėjo jas akimis — kiek rimties, grožio 
ir spalvingumo, kai jos skrenda. 

„Gaila, kad jo nepalaidojo prie jūros, — pagalvojo. ji — 
bet ir ši vieta būtų jam patikusi, jei jis būtų žinojęs apie 
ją. 

Ji prisiglaudė nugara prie antkapio, užsimerkė. „Kaip 
norėčiau — Mintyse pašaukė ji. — kad tu dabar būtum 
čia! Kad aš galėčiau papasakoti tau, ką veikiu, kas man 
darosi. Ne todėl, kad paklausyčiau tavo patarimų, ne, bet 
kaip miela būtų juos išgirsti. 

Jei Roganas Svinis tesi savo žodį, o greičiausiai juo 
galima tikėti, jeigu iš tikrųjų taip, aš netrukus pratur- 
tėsiu. Oi, kaip tu apsidžiaugtum. Mums pakaktų pinigų, 
kad tu galėtum atidaryti nuosavą užeigą, apie kurią taip 
svajojai. Tu buvai labai nevykęs fermeris, brangusis tė- 
ve! Bet geriausias iš visų tėvų! Visų nuostabiausias!" 

O ji ištesėjo jam duotą pažadą: rūpintis motina ir 
seserimi, taip pat nepamiršti savo svajonės. 

— Mege! 

Ji atsimerkė. Prieš ją stovėjo Briana. Kaip visada spin- 
dinti švara ir tvarkingumu lyg naujutėlaitė moneta. Plau- 
kai dailiai sušukuoti, drabužiai išlyginti — nė vienos raukš- 
lelės. 

— Atrodai tiesiog kaip Mokyklos mokytoja,— įgėlė 
Megė ir pridūrė: — Kaip gera mokytoja. 

— O tų — kaip sendaikčių pardavėja,— atkirto Briana 
nužvelgdama išdilusius Megės džinsus ir praplyšusį megz- 
tinį. — Bet gera sendaikčių pardavėja. 

Jiedvi nusišypsojo viena kitai. Briana atsiklaupė greta 
sesers, susidėjo rankas. Ne pasimelsti, tiešiog jai taip bu- 
vo patogiau ir nesiglamžė drabužiai. 

Kurį laiką jos tylėjo klausydamosi, kaip vėjas šlami- 
na žolę ir atsimuša į kapų akmenis. 

— Šiandien graži diena pabūti kapinėse,— susimąs- 
čiusi pagaliau pasakė Megė.— Jam būtų sukakę septynias- 
dešimt vieneri. Ir gėlės taip sužydėjo. | 

— Reikia jas nuravėti— Briana ėmėsi darbo.— Mege, 
iseidama radau virtuviniame stale pinigų. Ten per daug. 

— Aš sėkmingai pardaviau darbus. O kiek per daug, 
atidėk. 

— Tau paprasčiausiai patinka švaistyti juos! 

— Tu teisi. Ypač kai žinau, kad tai priartina tavo iš- 
sivadavimo dieną. 

Briana giliai atsiduso. 

— Ji ne tokia baisi našta man, sakau tau.— Ir paste- 
bėjusi prieštarauti neleidžiančią sesers veido išraišką, pri- 
dūrė: — Ne tokia, kaip tu manai. Tiesa, jeigu ji prastai 
jaučiasi... 

— O taip būna visada. Bri, aš dievinu tave! 

— Žinau. 

— Ir pinigai man leidžia įrodyti tau šitai! Tėtis no- 
rėjo, kad padėčiau tau, kuo galėsiu, ir štai aš... Nors 
gyventi su ja nesugebėčiau, Dievas mato! Ji privarytų 
mane iki beprotnamio, arba aš pati užsidirbčiau kalėjimo, 
nes miegančią ją nudėčiau. 

— Tu sutikai turėti reikalų su Roganu Sviniu dėl jos 
kaltės, ar ne? 

— Nieko panašaus. Jos labui — tai teisingiau. O dar 
teisingiau — savo labui. Mat kai ji turės savo būstą ir tar- 
naitę, tu išsivaduosi nuo jos, ištekėsi ir pagimdysi man 
krūvą sūnėnų bei dukterėčių. 

— Galėtum turėti vaikų ir pati. 

— Aš nenoriu tekėti. — Megė vėl užsimerkė. Jai buvo 
gera ir ramu.— Garbės žodis, nenoriu, Mėgstu išeiti ir 
pareiti kada noriu ir niekam neatsiskaityti. Geriau paikin- 
siu ir gadinsiu tavo vaikus, ir jie bėgs pas gerąją tetą 
Megę, kai motina jiems bus per griežta — Ji pramerkė 
vieną akį. — Kodėl negalėtum ištekėti už Merifio? 

Brianos juokas nuskardeno virš žolės, palinkusios nuo 
vėjo. 

— Jis būtų pritrenktas išgirdęs. 

— Jis visada mėgo tave. 

— Ko gero, taip... Kai man buvo trylika metų. Jis 
šaunus vaikinas, ir man jis taip pat patinka. Kaip brolis. 
Bet į vyrus pasiieškočiau kito. 

— Ar jau viską suplanavai? 

— Nieko aš nesuplanavau. Ir baikim apie tai. Mes kal- 
bėjome apie ką kita. Aš nenoriu, kad susirištum su ponu 
Sviniu vien dėl to, kad jauti kažkokią pareigą man. Ap- 
skritai paėmus, aš Manau, kad tavo darbui tai naudinga, 
bet jei tau nesinori, tai ir nereikia. Jei aš nelabai laimin- 
gai gyvenu, tai nereiškia, kad ir tu privalai būti nelai- 
minga. Tokios kainos aš nenoriu... 

— Tiek to. Geriau pasakyk, kiek kartų šį Mėnesį tu 
nešeį jai valgį į lovą? 

— Nežinau, aš neskaičiuoju. Kas čia tokio? 

— Tai ir man nieko tokio, kad pasirašiau su juo su- 
tartį. Jau savaitė. Viskas padaryta. Dabar aš globojama 
paties pono Svinio ir Pasaulinės galerijos direkcijos.— 
Megė sugriebė seserį už rankovės.— Mes priversim jį ap- 

mokėti už geriausius viešbučius ir valgysim tik brangiuo- 
se restoranuose, pirksimės niekam nereikalingus, bet bran- 
gius daiktus. Nes po dviejų savaičių įvyks mano darbų 
paroda Dubline. 

— Taip greitai? O kuo čia dėtas viešbutis ir restora- 
nas? 

— Nes tu būtinai važiuosi su manimį, sesute. Tai nu- 
spręsta, 

Parduotuvės, parduotuvės. Maistas, kurio nereikia ga- 
mintis pačiai, lovos, kurių nereikia pasikloti. Dieve, kaip 
tai puiku, kaip vilioja! Kaip karštai ji troško viso to! Bet 
tik valandėlę. 

— Aš labai noriu važiuoti su tavim, Mege,— kaltai 
pasakė ji— Bet negaliu palikti jos, kai ji taip jaučiasi. 

— Nė velnio! Viešpatie, nejaugi ji kelių dienų ne- 
gali pabūti be tavęs? 

— Aš negaliu. — Padvejojusi Briana vis dėlto prisėdo 
ant žolės.— Praeitą savaitę ji pargriuvo. 

— Ar ką nors susižalojo? — Megė pirštais įsikirto į 
sesers ranką.— Kodėl tu nieko nesakei, Bri? Kaip tai at- 
sitiko? 

— Nesakiau, nes viskas laimingai baigėsi. Ji buvo so- 
de, išėjo viena, niekieno nepadedama. Na, ir, matyt, ne- 
teko pusiausvyros. Buvau antrajame aukšte, tvarkiau kam- 
barius. Jai nubrozdinta koja ir skauda petį. 

— Ar iškvietei. daktarą Hoganą? 

— O kaip tu manai? Jis pasakė, kad nereikia nerimau- 
ti, ji paprasčiausiai kryptelėjo. Kad jai reikia daugiau 
judėti, geriau maitintis ir visa kita. Tuomet ji būsianti 
sveikesnė. 

— Tai kiekvienas kvailys žino! — Po velnių ją, tą mo- 
terį! Ir po velnių nuolatinį, nenumaldomą kaltės jai jaus- 
mą, kuris gyvas Megės širdyje! — Žinoma, ji iškart at- 
gulė ir nebesikelia nuo to laiko? Atspėjau? 

Briana kietai sučiaupė lūpas. 

— Aš bijau ją judinti. Ji mano serganti kažkokia vi- 
dinės ausies liga, todėl kiekvieną akimirką galinti griūti, 
ir nori važiuoti į Korką pas gydytoją specialistą. 

— Ak! — Megė papurtė galvą ir atsilošusi įbedė akis 
į dangų.— Vis tie seni triukai! Nepažįstu nė vieno žmo- 

gaus, kuris galėtų taip įsikalbėti sau ligą, kaip Meivė 
Konkenan. Ji tvirtai laiko tave po padu. Visą gyveni- 
mą! — Megės pirštas kone įsirėmė į sesers petį. 

— Aš neneigiu to — sumurmėjo Briana.— Bet nieko 
negaliu padaryti. 

— Tai padarysiu aš! — Megė atsistojo, nusipurtė džin- 
sus.— Čia atsakymas labai paprastas — pinigai! Taip, Bri, 
jai visada būdavo jų maža, visada ji norėdavo dar. Ji ap- 
nuodijo tėvo gyvenimą primygtinai reikalaudama, kau- 
lydama jų. 

Lyg norėdama apginti tėvą, ji uždėjo ranką ant jo 
antkapio. 

— Tai tiesa, Mege, bet ir jis sugadino jai gyvenimą. 
Jie visiškai, na, visiškai netiko vienas kitam. Santuoka 
ne visada įvyksta danguje ar pragare. Kartais ir skaistyk- 
loje, kur sutuoktiniai vis laukia kažko vienas iš kito ir 
negali sulaukti. į 

— Ir jiems nepakanka proto bėgti į skirtingas puses. 
Arba jie per daug dievobaimingi ir teisuoliški, kad taip 
nuspręstų.— Ranka, lietusi antkapį, sudrebėjo, paskui nu- 
slydo nuo jo ir nukaro palei šoną.— Žinai, man atrodo, 
kad kvailiai daug geresni už sąmoningus kankinius, ku- 
rie specialiai aukojasi. Gerai. Kaupk pinigus, Bri. Pra- 
šau tavęs, Greit bus dar. Imsiuos to kaip reikiant, bū- 
dama Dubline. 

— Ar pasimMatysi su ja prieš išvažiuodama? 

— Taip... 


* * * 


— Man atrodo, kad ji sudomins tave.— Roganas pada- 
žė paplotėlį į grietinę ir nusišypsojo savo senelei — Tai 
nepaprasta moteris. 

-— Ką gi, Man smalsu. 

Kristina Svini kilstelėjo Žžilą antakį. Ji gerai pažinojo 
savo anūką, buvo išstudijavusi kone kiekvieną jo balso 
niuansą ar veido išraišką. Tačiau dabar tvirtai nebūtų 
galėjusi pasakyti, ką jis turi galvoje. Todėl pamanė, jog 
reikėtų pasitikslinti: 

— Kuo gi ji įdomi? 

Jam ir pačiam tai nebuvo visiškai aišku, ir stengdama- 

sis susikaupti jis nieko neatsakydamas ėmė maišyti ar- 
batą. Paskui tarė: 

— Ji puiki stiklo menininkė. Visiškai neįprastai mato 
daiktą. O gyvena visiškai vieniša, dievaižin kur, Klero 
grafystėje, mažyčiame name beveik be baldų, ir visa kita. 
Tačiau ten apstatymas vis dėlto unikalus. Ji visa galva 
pasinėrusi į darbą, tačiau nemėgsta jo demonstruoti. Ir 
tai — ne poza, aš jaučiu, o visiškai nuoširdus nusistaty- 
mas. Ji gali būti ir šiurkštoka, ir žavinga, — tiek viena, 
tiek kita taip pat visiškai neapsimeta. 

— Sudaryta iš kontrastų? 

— Ir dar kokių! 

Jis su Sevro porceliano puoduku rankoje patogiai įsi- 
taisė karalienės Onos epochos krėsle vidury gražios sve- 
tainės; jo galva ilsėjosi ant brokatu apmušto krėslo at- 
kaltės. Židinyje ramiai degė ugnis, gėlės ir paplotėliai 
ant stalo buvo švieži. 

Jis mėgdavo tas atsitiktines arbatėles pas senelę, mėg- 
davo jas ir ji. Jos namų ramybė ir tvarkingumas, taip pat 
jos orumas ir vystantis grožis veikdavo jį raminamai. 

Jai buvo jau septyniasdešimt treji metai, ir jis didžia- 
vosi, kad ji atrodo dešimčia metų jaunesnė. Raukšlėta 
jos oda buvo blyški kaip alebastras — bet nors ir keista, 
tos amžiaus žymės tik pabrėždavo veido ramumą. O akys 
buvo jaunatviškai mėlynos, plaukai balti ir minkšti kaip 
pirmasis sniegas. 

Ji buvo gana aštraus proto ir turėjo neklystamą skonį, 
kilnią širdį bei puikų, kartais kandoką humoro jausmą. 
Žodžiu, Rogano akimis žiūrint, ji buvo ideali moteris, ir 
jis dažnokai jai tai tvirtindavo. Tai būdavo malonu jai 
net ir tada, kai ji ne visiškai sutikdavo su juo, 

Ji vien tuo liūdino anūką, kad ne visada galėdavo 
suprasti profesines jo keistenybes ir jas palaikyti. 

— Kaip sekasi rengtis parodai? — pasidomėjo ji.- 

— Neblogai. Bet būtų dar geriau, jeigų menininkė, 
dėl kurios taip stengiuosi, dažniau atsakytų į telefono 
skambučius. Velniai ją rautų! — jis įveikė susierzinimą 
ir tęsė: — Pristatyti egzemplioriai puikūs. Tikiuosi, kad 
tu ateisi į parodą ir pati pasižiūrėsi. 

— Galbūt. — Bet ją labiau domino pats autorius negu 
jo darbai, todėl ji paklausė: — Atrodo, tu sakei, kad ji — 
jauna moteris 

— Kas? 

— Na, ta... panelė Konkenan. Ar aš taisyklingai ta- 
riu pavardę? Tu minėjai, kad ji jauna? 

— Man rodos, dvidešimt kelerių. Suprantama, jauna, 
ir jau kiek suspėjo! 

- Viešpatie, informaciją apie ją iš jo labai sunku iš- 
plėšti. 

— Ir tikriausiai rengiasi taip kaip daugelis dabar? 
Panašiai kaip tą, pameni? Kuo ji ten vardu? Regis, Miran- 
da Vitfyld? Ta, kuri dirba su metalu ir visa apsikarsčiusi 
metaliniais daiktais bei įvairiaspalviais šalikais? 

— Ji nieko bendra neturi su Miranda.— Dėkui Die- 
vui, kad nieko bendra, Jis prisiminė, kaip ši persekiojo 
jį savo dėmesiu ir kankino prašymais.— Panelė Konkenan 
neišlipa iš ilgų batų ir medvilninių kaubojiškų džinsų. 
O plaukai... Tartum kirptų juos sodo žirklėmis. Arba 
apskritai niekada nekirptų ir nešukuotų. 

— Vadinasi, neišvaizdi? 

— Kad ir keista, visiškai atvirkščiai. Bet kita prasme. 

— Panaši į vyrą? 

— Ne, ne— Jis šiek tiek sumišęs prisiminė ir netgi 
tartum vėl pajuto tą didžiulį jausmų krūvį, kuris slypėjo 
joje, prisiminė, kaip ji nejučia virptelėjo prisilietus jo 
rankai. — Ne,— pakartojo jis.— Aš taip nesakyčiau. 

„Aha, vadinasi, būtinai reikės pasižiūrėti į tą stebuk- 
1ą,— padarė išvadą jo senelė, — į tą moterį, kurios išvaizdą 
ir charakterį anūkui taip sunku apibūdinti“. 

— Mano brangusis, tai ji rimtai sudomino tave? 

— Žinoma. Kitaip nebūčiau pasirašęs su ja sutarties.— 
Jis pastebėjo senelės žvilgsnį, ironiškai pakeltą jos antakį 
ir atsakė tokiu pat antakių judesiu.— Juk tai mano vers- 
las, senele. Tik verslas, nieko daugiau. 

— Aš taip ir supratau —Širdyje juokdamasi ji vėl 
pripylė jam arbatos.— Papasakok dar ką nors apie savo 
reikalus. 

Kitos dienos rytą, aštuntą valandą, Roganas jau buvo 
galerijoje. Praeitą vakarą jis praleido teatre, paskui iki 
vėlumos vakarieniavo su bičiule. Kaip paprastai Patricija 
buvo miela ir šneki. Tai buvo seno jo draugo, anksti mi- 
rusio nuo nepagydomos ligos, našlė, jis laikė ją beveik 
giminaite. Jiedu maloniai aptarė Judžino O'Nilo pjesę — 
valgydami lašišą su citrina ir užgerdami šampanu — ir iš- 
siskyrė po vidurnakčio patenkinti vienas kitu, platoniš- 
kai pasibučiavę. Paskui Roganas kone visą naktį nemie- 
gojo. Tačiau ne dėl skambaus kerinčio Patricijos juoko 
ir ne dėl jaudinančio jos kvepalų aromato. 

Dėl Megės Konkenan, jos parodos, kuri artėjo. Pusę 
nakties koneveikė ją paskutiniais žodžiais už tai, kad ji 
vėl tartum Žemę prasmego, jos neįmanoma pagauti tele- 
fonu — koks idiotiškas, patologiškas bjaurėjimasis šia nor- 
malia ryšių priemone! —ir reikia užversti ją telegramo- 
mis, į kurias irgi nėra atsakymo. 

Tiesa, vieną telegramą iš jos vietoj savųjų dešimties 
jis vis dėlto gavo. Ji buvo itin lakoniška: „,„LIAUKITĖS 
GRAUŽTI MANE". 

Tik pamanykit, vis dar virė pykčiu Roganas, jau ati- 
darydamas elegantiškas*stiklines galerijos duris, kaltinti 
jį tuo, kad jis per daug rūpinasi paroda. Jos paroda. Ne, 
koks akiplėšiškumas! Pavarė jį lyg aikštingą įkyrėjusį 
vaiką. Jis nėra išlepintas kūdikis, velniai rautų, jis — 
solidus, klestintis verslininkas, kuris, be to, imasi žygių 
pastumėti jos karjerą — tos kvaištelėjusios talentingos 
asmenybės -karjerą. O ji nesiteikia net pakelti savo pra- 
keikto telefono ragelio ir ištarti „alio“ kaip kiekvienas 
sveiko proto žmogus! Tebūnie jai žinoma, kad jis ne pir- 
mą dieną tvarko reikalus su įvairiais menininkais ir ne- 
blogai pažįsta tą šutvę — jų keistybes, vaikiškas jų pre- 
tenzijas, nepasitikėjimą savimi ir kitus „mielus“ komp- 
leksus. Tai jo profesija, ir jis moka rasti su jais bendrą 
kalbą, jam netrūksta sumanumo ir kantrybės. Tačiau 
bendraujant su panele Konkenan jokios kantrybės nepa- 
kaks! 

Jis uždarė paskui save duris ir su pasimėgavimu įkvėpė 
ramų nepakartojamą galerijos patalpų orą. Jo senelio pa- 
statytas gotikinio stiliaus pastatas su dailiai iškalinėtomis 

akmeninėmis baliustradomis visai pagrįstai galėjo būti 
laikomas įspūdingų. Jame buvo kelios dešimtys didesnių 
ir Mažesnių salių, kurios arkiniais įėjimais jungėsi tarpu- 
savyje. Įviji laiptai vedė į antrąjį aukštą, kur buvo di- 
džiausia salė —tokia didelė, tarytum būtų skirta poky- 
liams rengti, ir daug nedidelių patalpų, labai žaviai ap- 
statytų nedidelėmis minkštomis sofutėmis. 

Tuose kambariuose jis ir ketino eksponuoti Megės 
darbus. O salėje grieš nedidelis orkestras, bus patiekta 
šampano. Per atidarymą, žinoma, ne visą laiką. Kelis kū- 
rinius — stambesnius — jis eksponuos pačioje salėje, ki- 
tus — kambariuose. 

Jau kelintą sykį tai įsivaizduodamas, jis nuėjo per 
pirmojo aukšto galerijos sales į tą pastato dalį, kurioje 
buvo įrengti kabinetai ir pagalbinės patalpos. 

Galerijos valdytoją Džozefą Donahou jis rado nedide- 
lėje virtuvėlėje prie kavos puodelio. 

— Šiandien jūs ankstyvas, — nusišypsojo šis, žybtelėjo 
auksinis dantis.— Kavos? 

— Taip, prašom. Norėjau pasižiūrėti, kaip tvarkomasi 
viršuje. 

— Viskas gerai — patikino Džozefas. 

Abu jie buvo maždaug vienodo amžiaus, tik Džozefo 
plaukai viršugalvyje jau pradėjo skystėti, ir jų netektį 
Džozefas stengėsi kompensuoti ataugindamas ilgus plau- 
kus pakaušyje ir supindamas juos į tiesią standžią kasytę. 
Galėjai pastebėti, kad jo nosis buvo lūžusi — nuo atsitik- 
tinio smūgio lazda žaidžiant raitųjų polą —ir šiek tiek 
krypo kairėn, todėl iš veido jis panėšėjo į piratą. Tiesa, 
puikiu madingiausio kirpimo kostiumu. 

Tarp moterų jis turėjo stulbinantį pasisekimą. 

— Šiandien nekaip atrodote,— pastebėjo jis Roganui. 

— Prastai miegojau,— atsakė šis ir įsipylė kavos be 
pieno.— Tai, kas atgabenta vakarykščiu reisu, jau išpa- 
kuota? 

Džozefas pasiraukė. 

— Bijojau, kad jūs apie tai paklausite.— Jis gurkšte- 
lėjo kavos.— Krovinys dar negautas. 

— Kaip? 

Roganas dirbo su Džozefu jau gerą dešimtį metų ir 

pažinojo visus jo balso niuansus. Šis buvo ne iš manda- 
giausių. 

— Vakar krovinys neatplaukė. Tikiuosi, kad jį prista- 
tys šiandien.— Džozefas stengėsi kalbėti kuo atlaidžiau— 
Todėl ir aš atėjau ankstėliau. 

— Ką ta moteris ir galvoja? Jai viskas buvo pasakyta, 
viskas surašyta. Paskutinę darbo dalį reikėjo išsiųsti už- 
vakar. 

— Juk tai menininkai, Roganai. Lyg nepažinotumėte 
jų. Tikriausiai paskutinę akimirką ją apėmė įkvėpimas, 
ir ji viską pamiršo. Bet jūs nesijaudinkit, dar turime ma- 
rias laiko. 

— Aš mėgstu, kad viskas būtų daroma pagal planą, 
ir man bjauru, kai žmonės vilkina! — Roganas įtūžęs grie- 
bė telefono ragelį. Jam nereikėjo ieškoti Megės telefono 
užrašų knygutėje, žinojo jį mintinai. Geriau negu savo 
paties, 

Telefono mygtukus jis spaudė taip smarkiai, kad vos 
neįmygo jų į ragelį visam laikui. Pasigirdo signalai. Ir 
vėl signalai. 

— Nejaučianti atsakomybės kvaiša! Velniai ją rautų! 

Džozefas baigė gerti .kavą ir užsirūkė. Roganas smMar- 
kiai nutrenkė ragelį. 

— Jau turime daugiau kaip trisdešimt eksponatų, — 
ramiai pasakė Džozefas.— Visiškai pakaks ir be paskuti- 
nės partijos. O kokie darbai, Roganai! Net toks senas 
vilkas kaip aš esu apstulbintas. 

— Bet dabar kalbame ne apie tai! 

Džozefas išpūtė dūmų kamuolį, kietai susičiaupė: 

— Taip žinoma, 

— Susitarėme su ja, kad bus keturiasdešimt darbų! — 
rėkė Roganas.— Ne trisdešimt ir ne trisdešimt trys, o ke- 
turiasdešimt. Ir aš privalau juos žūtbūt gauti! Ir gausiu! 
Ne, ji mane išves iš kantrybės! Aš... 

— Roganai, kurgi jūs? — šūktelėjo Džozefas išvydęs, 
kad jo patronas šoko iš virtuvės. 

— Į Klero grafystę, kad ji kur skradžiai prasmegtų! 

Atsisveikinimui pamojavęs cigarete, Džozefas sušuko: 

— Malonios kelionės! 

Jis pažinojo savo šefą, todėl niekuo nesistebėjo. 

Skrydis buvo trumpas, todėl Rogano pyktis nė nespėjo 
atlėgti. Taikiai žydras dangus ir šiltas oras, pasitikę jį 
Šanono oro uoste, nepakeitė jo nuotaikos. Trinktelėjęs 
durelėmis ir griebęs išsinuomoto automobilio vairą, jis 
be paliovos dėjo į šuns dienas Megę Konkenan, pamišė- 
lę ir egoistę. 

Artėdamas prie jos namų, Roganas jau kone užvirė. 

Suardytas visas jo verslinio gyvenimo ritmas! Šian- 
dien liks nepadaryta tiek darbų, ir viskas dėl tos patra- 
kusios moters, dėl jos kaprizų! Įsivaizduoja esanti jam 
vienintelė! Nieko panašaus! 

Jis daužė į jos duris, kol įskaudo ranka. Paskui visai 
pamiršęs padorumą įsibrovė vidun. 

— Mege! — suriaumojo jis eidamas per svetainę į viI- 
tuvę.— Kur jūs, velniai rautų! 

Negaišdamas išėjo pro užpakalines duris ir nuskubėjo 
į dirbtuves. 

Reikėjo iškart susiprotėti, kad ji tenai. Kurgi dar? 

Ji nenustebusi žvilgtelėjo į jį nuo savo darbinio suo- 
lo, aplink kurį mėtėsi vyniojamojo popieriaus nuoplėšos. 

— Gerai, kad atvažiavote. Padėsite man. 

— Kurių galų neatsakote telefonu? Kam pradėti visą 
šį darbą, jei jūs atvirai spjaunate į jį?! 

— To aš klausiu ir pati savęs. Ar nepaduotumėt man 
plaktuko? Štai jis ten guli. 

Jis paėmė plaktuką, pasvėrė jį rankoje ir akimirką 
taip panūdo smogti juo į užsispyrėlišką jos galvą. 

— Kur tas kūrinys, kurį jūs privalėjote išsiųsti? 

— Jis čia.— Ji brūkštelėjo ranka per nešukuotus savo 
plaukus, tik tada ištiesė ją pasiimti plaktuko.— Aš jį pa- 
kuoju, argi nematote? 

— Jis dar vakar privalėjo būti Dubline. 

— Jis negalėjo ten būti, nes aš jo neišsiunčiau. 

Įgudusiai ėmė kalti vinis į supakuotą dėžę ant grindų. 

— Jei atvažiavote pasižiūrėti, kaip aš kalu vinis, ga- 
liu pasakyti, kad turėsite daug laisvo laiko. 

Staiga jis kilstelėjo ją nuo grindų ir pastatė ant suolo. 
Plaktukus terkštelėjo ant cementinių grindų, vos nepa- 

taikęs jam į koją. Dar jai nespėjus atsikvošėti iš nuosta- 
bos ir pasakyti, ką ji galvoja apie jį, jo pirštai suspaudė 
jos smakrą. 

— Man labai trūksta laiko, — išgirdo ji, — kad galė- 
čiau tūpčioti apie užsispyrusią iširėlę moteriškę. Jei ko 
nors ir reikalaujama iš ko nors, tai vien to, kad ji teik- 
tųsi laiku išsiųsti krovinį, kurį reikėjo išsiųsti, kad nebūtų 
sutrikdytas galerijos darbas, kur įprasta viską daryti va- 
landų ir netgi minučių tikslumu. 

Ji atstūmė jo ranką. 

— Man visiškai nusispjauti į jūsų taisykles ir tvarka- 
raštį, pone Svini! Jūs pasirašėte sutartį su mMenininke, o 
ne su valdininke. 

— Kokie gi „menai“, ponia, sutrukdė jums įvykdyti 
tokius paprastus įsipareigojimus, leiskite paklausti? 

Ji trūktelėjo lyg norėdama įkąsti jam, bet nepadarė 
to, tik paprasčiausiai dūrė pirštu į vieną dirbtuvės kertę. 

— Štai kas! 

Jis pasisuko, kur ji rodė, ir apmirė. Tik pyktis, kuris 
akino jį žengiant į vidų, galėjo sutrukdyti pamatyti anks- 
čiau tai, ką jis išvydo dabar. 

Stovinti tolimiausiame kambario gale skulptūra buvo 
ne mažiau kaip trijų pėdų aukščio ir visa Mainėsi įvairiau- 
siais atspalviais, sruvo keistos bangos,. kurios perėjo į 
žmogaus kūno — dviejų kūnų, drąsiai apnuogintų, susilie- 
jusių į vieną, nuostabių kūnų — linijas. 

Jis priėjo arčiau, apžiūrėjo skulptūrą iš visų pusių. 
Jam pasirodė, kad mato veidus, jų veidus, nudžiugusius, 
patenkintus numalšinta aistra, nuilsusius, 

„Tai šventė, — pagalvojo jis— žmogaus dvasios ir že- 
mų, gyvuliškų instinktų triumfas". 

— Kaip pavadinote tai? — paklausė jis. 

— Pasidavimas... Kapituliacija...— Ji nusišypsojo.— 
Nežinau. Galbūt tai jūs įkvėpėte mane, Roganai.— Ji leng- 
vai stryktelėjo nuo suolo. Viduje ji irgi jautėsi lengva, 
beveik besvorė, šiek tiek svaigo galva. Ir dar apėmė di- 
džiulis džiaugsmas.— Man prireikė visos amžinybės, ko! 
parinkau reikiamas spalvas, Negalite įsivaizduoti, kokius 
velniškus mišinius aš išradinėjau.— Laimingai juokdamasi 
ji pakėlė plaktuką ir įkalė dar vieną vinį į dėžę.— Neži- 

nau, kada aš miegojau paskutinį kartą. Prieš dvi paras, 
tris. ..— Ji vėl nusijuokė, vėl palietė ranka susivėlusius 
plaukus.— Bet aš visiškai nepavargau. Jaučiuosi. puikiai, 
Kupina siaubingos energijos, kurios nesustabdysi. 

— Labai džiaugiuosi dėl jūsų, Mege. 

— O šis darbas turbūt geriausias iš visų mano darbų 
apskritai. — Ji skvarbiai nužvelgė savo kūrinį, nekantriai 
pastukseno plaktuku per delną.— Taip, neabejotinai ge- 
riausias. 

— Aš pasirūpinsiu,— švelniai pasakė Roganas. 

Jis nusigręžė nuo statulos, norėdamas pažvelgti į Megę. 
Kokia ji išblyškusi, koks netekęs jėgų atrodo visas išse- 
kintas jos kūnas. Kad ir ką ji ten kalbėtų apie neišsen- 
kamą savo energiją, o jėgos, matyt, baigiasi. 

— Aš pasirūpinsiu, kad ją nugabentų į uostą,— rū- 
pestingai pakartojo jis. 

— Nereikia, pati viską padarysiu. 

— Jumis negalima pasikliauti. 

— Ne, galima.— Ji buvo taip džiugiai nusiteikusi, kad 
net pamiršo įsižeisti. 

— Gerai, tuomet aš paskambinsiu ir užsakysiu sunkve- 
žimį. Kiek laiko jums reikės užbaigti pakuoti? 

— Valandos. 

— Duodu jums dvi su puse. Tikiuosi, kad telefonas 
veikia? 

— Ak, kaip jums tinka rodytis pašaipiam,— žaismingai 
pasakė ji visiškai prie jo prisikišusi. — Beveik taip kaip 
ir tas nepakartojamas jūsų kaklaryšis. 

Dar jiedviem nieko nesusivokus, ji suėmė už kak- 
laryšio ir prisitraukė jo savininką. Šiltos lūpos įsisiurbė į 
jo lūpas, o laisva ranka nuslydo tamsiais jo plaukais. Ran- 
kos spaudė vis stipriau, juo arčiau ji glaudėsi prie jo 
krūtinės. Bučinyje buvo įkarštis, pyktis, kartėlis. 

Taip pat energingai, kaip buvo prisitraukusi, ji atstū- 
mė jį. 

— Tai tik nuotaika... atleiskit — pasakė šypsodamasi. 
Jos širdis daužėsi kaip pašėlusi, bet tai jis prisimins vė- 
liau. O dabar pridūrė žvelgdama tiesiai jam į akis: — 
Laikykite tai miego stoka ir energijos pertekliumi. O 
dabar... 

Ji norėjo nusigręžti, bet jis sulaikė ją. „Ne, taip leng- 
vai tų manęs neatsikratysi — pagalvojo jis— Užklupti iš 
netyčių, o paskui atstumti. .. Nieko neišeis!" 

— Mane irgi apėmė nuotaika,— sumurmėjo jis ir švel- 
niai prisitraukė ją už kaklo, žiūrėdamas tiesiai į akis. Jo- 
se buvo atsargus nustebimas, lūkestis, bet ji nesipriešino, 
Jam pasirodė — prieš paliečiant jos lūpas savosiomis— 
kad nustebusi jos akių išraiška tapo šelmiška. Bet ir tai 
neilgai truko. Užtat bučinys tęsėsi be galo, buvo švelnus 
ir podraug deginantis. Toks pat netikėtas, kaip atsiran- 
dančios lydymo krosnies liepsnose spalvos ir formos; jis 
tramdė ir audrino, ramino ir jaudino. 

Jai pasirodė, tartum būtų išgirdusi kažkokį pašalinį 
garsą, primenantį tylią dejonę ar atodūsį, ir apstulbo su- 
pratusi, kad jis kyla iš jos krūtinės. Bet ji neatšlijo, kai 
garsas vėl pasikartojo — tylus, bejėgiškas, kupinas nuo- 
stabos. Ji neatitraukė savo lūpų nuo jo įgudusių ir atkak- 
lių lūpų. Nepadarė to, nes neturėjo jėgų. Nenorėjo. 

Ji tartum tirpo jame — lėtai, palengva. Pradinis stai- 
gus liepsnos plykstelėjimas aprimo; virto tolygia ramia 
kaitra. 

Jis nebeprisiminė buvęs susierzinęs, supykęs, jautė 
tik gyvenimo geismą. Norėjo, kad jo būtų viršus, norėjo 
nugalėti, imti prievarta. Civilizuoto Žmogaus nebebuvo; 
visas elgsenos etikos normas išstūmė atavistinis, pirmykš- 
tis poreikis priversti, griebtis jėgos, pajusti ją pačiam ir 
leisti, kad pajustų kitas. Bet jam nepatiko ta mMetamor- 
1ozė. 

Jai apsvaigo galva. Buvo priversta ieškotis atramos, 
ranka surado aukštą krėslo atkaltę. Keli gilūs įkvėpimai 
padėjo atgauti kvapą. Ji išvydo jį įdėmiai žiūrintį į ją — 
akyse spindėjo atviras geismas ir didžiulis sukrėtimas. 

— Ką gi, — vos išdaužė jis — apie visa tai reikia rim- 
tai. pagalvoti. 

Dar drįsta ironizuoti! 

Roganas tylėjo. Dabar jis galvojo apie tai, kad kvaila 
būtų smerkti save už ką tik užplūdusias jį kone beprotiš- 
kas erotines mintis: kaip jis parverčia ją ant grindų plėš- 
damas nuo jos absurdiškus flanelinius kaubojiškus marš- 
kinius, sudriskusius džinsus... Juk jis nė nemėgino jų 

įgyvendinti. Tik pabučiavo ją. Tai buvo draugiškas bu- 
činys, kuriuo jis išreiškė susižavėjimą jos darbu. Buči- 
nys — pasveikinimas. Be to, juk ji pirmoji pradėjo. 

— Ir vis dėlto nereikia pamiršti — lygiu balsu prabilo 
jis — kad mūsų santykiai vien dalykiški. Būtų nelabai iš- 
mMintinga, netgi pražūtinga suteikti jiems kažką, kas... 

Viešpatie, ką jis čia tauškia? 

Ji šiek tiek palenkė galvą sūpuodamasi nuo pirštų ga- 
liukų ant kulnų. 

— Ar norite pasakyti — paklausė ji su iššūkiu — kad 
pamiegoti drauge mums būtų pražūtinga? 

Suprantama, taip jis ir žinojo! Ji pasistengs paversti 
jį idiotu. Ko kito jis ir nenusipelno taip kvailai sampro- 
taudamas. Ir jis juk vis dar geidžia jos, nieko nepaisyda- 
mas. Po velnių! 

Tai, ką jis pasakė, nuskambėjo vėl kvailai, jis tai Ži- 
nojo. | 

— Dabar būtina galvoti apie jūsų parodą. 

— Na taip, žinoma. 

Ji nusisuko, ėmė rankioti įrankius. Iš tikrųjų jai tik 
reikėjo atsikvošėti. 

Visus tuos metus ji buvo gana išranki, užmegzdama 
nedažnus intymius ryšius, nesiguldavo į lovą su kiekvienu 
pasitaikančių vyriškiu. Anaiptol. Tačiau būdavo malonu 
jaustis nepriklausoma šiuo atžvilgiu ir pačiai rinktis mei- 
lužį. 

Ji gerai suprato, jog dabar renkasi Roganą Svinį. 

— Kodėl pabučiavote mane? — toliau tvarkydamasi pa- 
prastai paklausė ji. 

— O jūs? 

— Aš jau pasakiau. Iš džiaugsmo. 

— O aš — todėl, kad jūs Mane erzinate. 

— Kadangi aš nuolat tai darau, bijau, jog bučiniams 
turėsime skirti per daug dėmesio. 

— Na, tai labai priklauso nuo mūsų pačių. 

„Vėl per rimtai ir davatkiškai!“— supeikė jis save 
mintyse. 

— Spėju, kad pasižymite nepaprastai stipria valia, — 
įgėlė ji — Man jos trūksta — Ji krestelėjo plaukus, susi- 

nėrė rankas ant krūtinės— Įdomu, ką padarysite, jei aš 
nesutiksiu? Liepsite Man nešdintis? 

— Nemanau, kad iki to bus prieita.— Jis jau nusira- 
mino, kartu atgavo ir prarastą humoro jausmą.— Jums 
dabar svarbiausia — jūsų ateitis, todėl kurį laiką pamir- 
šite dabartį, ir aš galiu jaustis saugus. 

— O, suprantama. Dėkui, kad paaiškinote. Vadinasi, 
naudosimMės vienas kitu profesine prasme — ir reikalai eis 
kaip iš pypkės! 

— Sakyčiau — nesinaudosime, o padėsime vienas ki- 
tam.— Ne, jam tvanku čia, greta tos velniškos moters! — 
Ko gero, aš vis dėlto eisiu ir paskambinsiu dėl sunkve- 
žimio. 

— Roganai! — ji ištarė jo vardą, kai jis jau buvo tarp- 
duryje.— Norėčiau važiuoti su jumis. 

— Į Dubliną? Šiandien? 

— Taip. Iki atvažiuos sunkvežimis, pažadu būti jau 
pasirengusi. Tik pakeliui reikės sustoti prie sesers namų. 


Ji tesėjo pažadą: išvežant krovinį, ji jau metė savo 
lagaminą ant užpakalinės Rogano lengvojo automobilio 
sėdynės. 

— Sugaišime ne ilgiau kaip dešimt minučių, — pasakė 
ji išvažiavus iš jos namų.— Tikiuosi, Bri pagirdys mus 
arbata arba kava. 

— Puiku. 

Tylėdami jie nuvažiavo iki „Blektorno“, ir Roganas 
paskui Megę įžengė pro užpakalines duris iškart į vir- 
tuvę, kur, žinoma, rado Brianą balta kaip sniegas pri- 
kyšte, mMiltuotomis rankomis. 

— Prašom atleisti man, pone Švini,— atsiprašė ji — pas 
mus dabar yra svečių, privalau iškepti pietums pyragėlių. 

— Bri, aš išvažiuoju į Dubliną. 

Megė sunerimusi pažiūrėjo į ją. 

— Jau dabar? — Briana apsišluostė rankas virtuviniu 
rankšluoščiu.— Aš maniau, kad paroda prasidės kitą sa- 
vaitę. 

— Taip, bet aš panorau važiuoti anksčiau. Ar ji savo 
kambaryje? 

— Žinoma, Tu nenori, kad eičiau su tavimi? 

— Susitvarkysiu pati. Kol kas pavaišink Roganą kava 
arba arbata, 

— Mielai. — Ji palydėjo Megę neramiu žvilgsniu — 
Prašom į svetainę, pone Svini, ten jums bus patogiau. Tuo- 
jau atnešiu kavos. 

— Dėkui, nesirūpinkit. Galiu išgerti ir čia, jei netruk- 
dysiu. Ir prašyčiau vadinti mane Roganu. 

— Jei neklystu, jūs geriate juodą? 

— Jūsų puiki atmintis. 

„Ir nelabai stiprūs nervai, — pagalvojo jis, matydamas, 
kokias judesiais ji ima ir deda ant stalo puoduką ir cuk- 
rinę. Kas yra? Nejaugi kiekvienas Megės susitikimas su 
motina kelia tokią grėsmę šeimos ramybei?“ 

— Kokių sausainių norėtumėte? — išgirdo jis.— Vakar 
iškepiau šokoladinių. 

— Atsimindamas jūsų gebėjimus, negaliu atsispirti — 
mandagiai atsakė jis sėsdamasis prie stalo. 

— Gal vis dėlto eitumėt į svetainę? — neryžtingai pa- 
klausė Briana. Ji jau išgirdo iš gretimo su virtuve kam- 
bario pakeltus balsus.— Ten jums bus geriau. 

Balsai darėsi vis garsesni, ir Brianos skruostai vis la- 
biau kaito. Ypač šaižus buvo vienas balsas. 

— Kas ten rėkia? — šypsodamasis pasiteiravo Roga- 
nas. 

Briana taip pat pasistengė rodytis šypsanti. 

— Mūsų motina. Ji nelabai sutaria su Mege. 

— Nejaugi Megė su kuo nors sutaria? 

— Jeigu žmogus jai patinka. Bet ji nuostabios širdies! 
Geros, kilnios širdies! Tik ji nieko neatleidžia ir visada. .. 
kaip čia pasakius... įsitempusi.— Briana giliai atsiduso. 
Ką gi, jei Roganui nerūpi šauksmai, ir ji ne per daug jau- 
dinsis. Ji prie to juk pripratusi.— Prašom dar sausainių. 


— Tu nė kiek nesikeiti. — Meivė kiek prisimerkusi 
žiūrėjo į vyresniąją dukterį.— Visai kaip tėvas. 

— Jei manai, kad tuo įžeisi mane, tai labai klysti. 

Meivė paniekinamai sušnopavo ir pasiglostė nėriniuo- 
tus savo chalato rankogalius. Metai ir nusivylimai ištrynė 
iš jos veido visą buvusį patrauklumą, veidas dabar at- 
rodė blyškus ir šiek tiek papurtęs, su giliomis raukšlėmis 


82 


prie plonų lūpų. Kadaise auksiniai plaukai dabar išretėjo, 
nublanko, buvo sutempti į viršų ir susukti ten į kuoduką. 

Ji gulėjo tarp pagalvių šūsnies, po viena ranka buvo 
Biblija, po kita — šokoladinių saldainių dėžutė. Televizo- 
rius kampe negarsiai burzgė. 

— Važiuoji į Dubliną? Briana man sakė. Įsivaizduoju, 
kiek pinigų ištaškysi jų viešbučiams. 

— Aš taškysiu savo pinigus. 

— Nesiliausi Man to priminti? — Meivė pasimuistė 
tarp pagalvių, jos veidas dar labiau suruko. Visą gyve- 
nimą kažkas kitas, o ne jinai laikė rankose piniginę ir 
tvarkė pinigus. Iš pradžių tai buvo tėvai, paskui vyras, 
o dabar —ir tai labiausiai žemino — tikra jos duktė— 
Tik pamanyk,—tęsė ji — kiek jis iššvaistė dėl tavęs!.: 
Pirko kažkokį stiklą, išsiuntė Mokytis į užsienį. Ir kam? 
Kad tu įsivaizduotum esanti menininkė ir prieš visus mus 
riestum nosį! 

— Jis nieko neiššvaistė!l Jis suteikė man galimybę 
mokytis. Kaip ir visi tėvai vaikams, 

— O aš turėjau kiurksoti fermoje, lenkti nugarą pūs- 
lėtomis rankomis! 

— Tu nedirbai kaip reikiant nė vienos dienos per visą 
savo gyvenimą! Viską dirbdavo Briana, o tu tik tysoda- 
vai lovoje prisimetusi kokia nors liga. 

— Manai, kad jaučiu malonumą, būdama silpnos svei- 
katos? 

— Taip. — su įsitikinimu atsakė Megė.— Manau, kad 
tu tiesiog mMėgaujiesi išsigalvodama vis naujas ligas. 

— -Tai mano kryžius — Meivė pakėlė Bibiliją, prisi- 
spaudė ją prie krūtinės lyg skydą. Jau kelintą sykį ji ma- 
nė su kaupu atkentėjusi už savo nuodėmę. Net šimtą kar- 
tų daugiau, nei buvo nusipelniusi. Jei vis dėlto jai ir buvo 
atleista, nusiraminimo vis tiek nejuto.— Tai mano kry- 
žius,— pakartojo ji.— Sveikata ir nedėkingas vaikas. 

— Už ką aš turėčiau būti dėkinga? Kad kasdien gir- 
džiu tavo skundus? Kad tavo nepasitenkinimą tėvu ir nu- 
sivylimą manimi jaučiau kiekviename žodyje, kiekviena- 
me žvilgsnyjet Kiekvieną dieną, kiekvieną valandą. 

— Aš daviau tau gyvybę! — kaip pašėlusi suriko Mei- 
vė— Vos nenumiriau gimdydama tave. Ir aš ištekėjau 


83 


už žmogaus, kuris Manęs nemylėjo ir kurio aš nemylėjau. 
Ištekėjau vien todėl, kad jau nešiojau tave savo įsčiose! 
Viską paaukojau dėl tavęs! 

— Paaukojai? — nuvargusi perklausė Megė.— Norėčiau 
žinoti, ką tu paaukojai? 

Kiek papurtusiame motinos veide išryškėjo įžeistas iš- 
didumas, sumišęs su įtūžiu. 

— Paaukojau daugiau, negu tu gali įsivaizduoti! O 
atpildas už tai — vaikai, kurie nemyli manęs. 

— Manai, jei tu pastojai, o paskui ištekėjai, kad aš 
turėčiau pavardę, tai aš privalėčiau nematyti to, ką tu 
darei? Ir to, ko tu nedarei? —,,Pavyzdžiui, niekada nemy- 
lėjai Manęs“, — mintyse pasakė ji, bet neištarė šių žodžių 
garsiai. — Tu viską sugriovei pati. Aš nesu priežastis, aš — 
pasekmė. 

— Kaip drįsti kalbėti su manimi tokiu tonu? — Meivės 
veidas išraudo, pirštai įsitvėrė apkloto.— Tu niekada... 
Niekada tavyje nebuvo nei pagarbos, nei gerumo, nei 
paprasčiausio gailesčio. 

— Ne! — Megės balsas nuskambėjo kaip botago kir- 
tis, akyse nebuvo atlaidumo.— Ir visa tai, ko neturiu, aš 
paveldėjau iš tavęs. Bet gana. Atėjau pasakyti, kad ne- 
sityčiotum iš Brianos, kai manęs nebus. Kitaip nebeduosiu 
pinigų tavo išlaikymui. 

— Tu... tu išplėši motinai kąsnį iš burnos? 

Megė pasilenkė ir paplekšnojo per saldainių dėžutės 
dangtelį. 

— Taip. Gali būti tuo tikra. 

— Kad tėvą tavo ir Motiną tavo. ..— Meivė dar tvir- 
čiau prispaudė prie savęs Bibliją. — Tu nesilaikai Dievo 
įsakymų. Tu nusižengei jiems, Margarete Mere, ir tavo 
siela degs pragare. 

— Geriau jau užleisiu kam nors savo vietą danguje, 
negu apsimetinėsiu ir meluosiu čia, žemėje! 

Ji žengė link durų, bet ją sustabdė veriantis motinos 
klyksmas. 

— Margarete Mere! Tu niekada nieko nepasieksi! Tu 
tokia pat kaip jisai. Tu pažymėta Dievo prakeiksmu, Me- 
ge, už tai, kad buvai pradėta be šventųjų santuokos ry- 
šių! 

— Nemačiau jokios sutuoktinių sąjungos mūsų namuo- 
se;— atsakė ji stovėdama prie durų.— Tik lėtą jos merdėji- 
mą, agoniją. Jeigu tai — ne nuodėmė, kas tada yra 'nuo- 
dėmė? O jei nuodėmė, tai ji ne mano. 

Išėjusi ji trenkė durimis, bet tuojau pat gavo atsi- 
remti į jas ir kurį laiką pastovėti, kol susitvardys. 

Visada tas pats! Jos negali būti vienoje patalpoje ne- 
puldamos viena kitos įžeidinėti. Nuo dvylikos metų Megė 
suprato, kad motina nemyli jos, visada smerkia. Už tai, 
kad ji apskritai gimė. Už tai, kad ji gyvena. 

Septynių mėnesių kūdikis, santuoka be meilės, ferma 
be tikro šeimininko. Štai kokį kaltinimą jai sviedė moti- 
na, kai Megė sulaukė pilnametystės. Štai ko jiedvi visą 
gyvenimą negali viena kitai atleisti! 

Aukščiau pakėlusi galvą, ji įžengė į virtuvę. Ji ne- 
žinojo, kad jų balsai buvo girdėti, nežinojo, kad jos vei- 
das mirtinai išblyškęs, o akys dega neapykanta. Priėjo 
prie sesers ir pakštelėjo jai į skruostą. 

— Paskambinsiu tau iš Dublino. 

— Mege,— Brianai daug ką reikėjo pasakyti jai ir... 
nebuvo ką sakyti. — Mege, aš norėčiau važiuoti su tavimi. 

— Būtum galėjusi, jei labai būtum norėjusi. Roganai, 
ar jūs pasirengęs? 

— Taip — Jis atsikėlė iš už stalo.— Iki pasimatymo, 
Briana. Dėkui. 

— Nueik pas ją, Bri. 

Tai pasakiusi Megė skubiai išėjo laukan. Jau palietusi 
automobilio durelių rankeną pajuto, kaip Roganas uždėjo 
ranką jai ant peties. 

— Ar viskas gerai? 

— Ne. Bet nenoriu apie tai kalbėti. 

Jis atidarė dureles, atsisėdo automobilyje. 

Jis apėjo automobilį iš priekio, sėdo prie vairo. 

— Mege... 

— Nieko nesakykit. Visiškai nieko. Nes jūs nieko ne- 
galite pasakyti ar padaryti, kad kas nors bent per nago 
juodymą pasikeistų. Taip buvo visada. Vairuokite auto- 
mobilį ir palikite mane ramybėje. Būkit toks malonus. 

Staiga ji ėmė verkti —su kartėliu, nevilties apimta, 

Jis nežinojo, ką daryti: mėginti guosti ją ar pasielgti taip, 
kaip ji prašė. 

Jis ėmė važiuoti netardamas nė žodžio, tik paėmė jos 
ranką į savąją, spustelėjo. Taip ir vairavo automobilį vie- 
na ranka ir paleido Megės pirštus tik privažiavęs Oro 
uostą, kai raudojimas liovėsi, o pirštai atsileido. Pastatęs 
automobilį į vietą, pamatė, kad ji miega. 

Jis nežadino jos, ir ji nenubudo, kai jis įnešė ją į 
jo galerijai priklausančio nedidelio lėktuvo saloną ir pa- 
sodino ten krėsle. Ji miegojo ir per visą neilgą skrydį, 
o jis retsykiais pažvelgdavo į ją, negalėdamas atsikratyti 
nuostabos. Ir dar kažkokio jausmo, kurio tiksliai nebūtų 
galėjęs apibūdinti. 

Kai Megė nubudo, įau buvo tamsu. Pirmiausia ji aiš- 
kiai suprato gulinti ne savo lovoje. Paklodžių kvapas, 
audinio faktūra — viskas buvo kitaip. Nė nereikia dažnai 
miegoti plonytėlaičio audeklo pataluose —o tai jai ir 
nepasitaikydavo,— kad pajustum tai, taip pat vos užuo- 
džiamą raminantį verbenos kvapą, dvelkianti nuo pagal- 
vės, į kurią ji įsikniaubė visu veidu. 

Norėdama greičiau nuginti nemalonią mintį, toptelėju- 
sią galvon, ji atsargiai ištiesė ranką — įsitikinti, kad lovoje 
guli ji viena. Čiužinys plaukė po ja lyg ežero vanduo, ant- 
klodė ir paklodės buvo šiltos ir besvorės lyg pūkas. „,Dė- 
kui Dievui, — pagalvojo ji, —tame ežere aš visai viena“. 
Tada drąsiai pasislinko į lovos vidurį. 

Ji prisiminė, kaip išliejo širdį Rogano automobilyje ir 
kaip paskui pasijuto tarsi nulaužta šaka, nešama srovės — 
ir tai buvo viskas. 

Matyt, gera ta priemonė — sekinančios ašaros, nes da- 
bar jai daug lengviau, ji pailsėjo, atgavo jėgas. 

Taip malonu buvo lepintis aksominėje tamsoje, šilko 
pataluose, kvėpuoti švelniu ką tik pakeistos patalynės 
aromatu. Tačiau ji pamanė, kad ne pro šalį būtų greičiau 
sužinoti, kur ji yra ir kaip čia atsidūrė. Pagrabaliojusi pa- 
lei lovą, apčiuopė lygų naktinio stalelio paviršių, paskui 
lempą ir jungiklį. 

Neryškioje šviesoje, sklindančioje iš po auksiško gaub- 
to, ji išvydo erdvų miegamąjį, kurio sienos buvo iškli- 
juotos rausvokais apmušalais, lubos — kvadratinėmis 
plokštėmis su meniška lipdyba, ir pačią lovą — didžiulę, 
su keturiais stulpeliais kampuose, bet be baldakimo. 

„Tiesiog visų lovų lova, — šypsodamasi pagalvojo ji— 
Bet kaip į ją papuoliau? Ir kaip gaila, kad prieš guldamasį 
nemačiau jos ir negalėjau deramai įvertinti“. 

Židinys kitame kambario gale nebuvo uždegtas, bet 
tviskėjo švara ir buvo parengtas uždegti. Ant masyvios 
komodos vazoje buvo pamerktos gaivios tarsi pats rytas 
ilgastiebės rožės, o greta — daugybė nedidelių buteliukų 
su įmMantriais kamščiais. 

Veidrodyje virš komodos atsispindėjo pati Megė — 
pasišiaušusi, pabrinkusiais akių vokais. 

„Nelabai šauniai tu atrodai, drauguže, ir nelabai tinki 
šiai vietai“ — pasakė pati sau ir nusijuokusi timptelėjo 
save už medvilninių naktinių marškinių rankovės. Jais 
kažkas apdairiai apvilko ją prieš paguldydamas į lovą, 
suprantama, prieš tai nuvilkęs viską, kuo ji vilkėjo. Kas 
gi tas Žmogus? 

Tarnaitė, o gal — neduok Dieve — pats Roganas. Beje, 
argi tai dabar svarbu — kas padaryta, jau padaryta, ir 
jai pačiai, reikia pripažinti, išėjo tik į gera. Kurgi ne, 
jos drabužiai tikriausiai nelabai derėjo prie šitos poilsio 
buveinės, 

O jeigu čia viešbutis, tai, be abejo, toks, apie kokį ji 
nė svajoti negalėjo. Ji nuėjo prie durų, beveik susilieju- 
sių su siena, ir atidarė jas. 

Vonios kambarys atrodė ne mažiau didingas už mMiega- 
mąjį, o pati vonia — ne mažesnė, gal net didesnė už lovą, 
ji spindėjo visais rausvų spalvų atšvaitais, blizgėjo me- 
taliniai čiaupai. Dušas kyšojo iš sienos atskirai, savo pa- 
grindu primindamas prilipusią prie jos keistos formos 
uolą. Su atodūsiu, kuriame buvo girdėti atviras pavydas, 
ji nusivilko naktinius marškinius ir paleido vandens srovę. 

Ne be nuostabos ji pastebėjo, kad kukli jos apranga 
tvarkingai padėta ant žemos lentynos greta rausvo kriauk- 
lės formos praustuvo. Suknelė kabojo ant kablio prie 
durų. 

Kokia palaima, kai į kūną smogia standžios karšto 
vandens srovės, Masažuodamos jį lyg įgudusio masažuo- 
tojo pirštai. Argi galima palyginti tą veržių srautą su 
šykščiomis droviomis čiurkšlelėmis iš dušo jos namuose? 
Muilas kvepėjo citrina ir slydo oda lyg šilkas. 

Kurgi ne, kaip reikiant ja pasirūpino, tačiau kam ji 
už tai turi būti dėkinga iki pat mirties? 

Ne mažiau kaip ketvirtį valandos ji lepinosi duše, tik 
tada nusikabino nuo džiovyklos vieną iš storų, didžiulių, 
visos paklodės dydžio, rankšluosčių ir ėmė šluostytis, 

Kiek įmanoma iššluosčiusi plaukus, ji susišukavo steng- 
damasi išlyginti plaukus padėtu čia pat, po ranka, laku ir 
nusimetusi nuo pečių rankšluostį apsivilko savo mėgsta- 
mą flanelinę suknelę bei kitus drabužius. Neapsiavusi, 
basa, ji nuėjo apžiūrėti patalpų, į kurias ją atvežė. 

Kambarys išėjo į platų ilgą koridorių, kur lempų šviesa 
buvo prislopinta, todėl keisčiausi šešėliai krito ant sienų 
ir ant neįtikėtinai prabangaus kilimo po kojomis. Nebuvo 
girdėti nė garso, kol ji ėjo link įvijų laiptų. Ryžosi nusi- 
leisti jais ir nuėjo, o ranka slydo poliruotais turėklais. 

Ji jau seniai suprato atsidūrusi, žinoma, ne viešbu- 
tyje, o kažkieno privačiuose namuose. „Greičiausiai tai 
Rogano namai“",— padarė išvadą Megė apžiūrinėdama me- 
no dirbinius fojė ir pagrindiniame vestibiulyje dar su di- 
desniu pavydu negu vonią. „Tas žmogus turi net nuosavą 
Van Gogą ir Matisą“,— pastebėjo ji rydama seilę tikrąja 
to žodžio prasme dar ir todėl, kad žvėriškai norėjo val- 
gyti. 

Pagaliau ji pasiekė didelę svetainę, kurios langai bu- 
vo atidaryti į tamsą, o kėdės ir sofutės sustatyti taip, kad 
ant jų buvo galima susėsti atskiromis grupėmis pasišne- 
kėti. Už to kambario buvo kitas, kurį buvo galima pava- 
dinti muzikos kambariu — ten stovėjo didžiulis koncer- 
tinis rojalis ir paauksuota arfa. 

Į visą tą grožį būtų galėjusi žiūrėti ištisas dienas kaip 
muziejuje, jei tuo Metu jos nebūtų kamavęs kitas noras, 
kitas poreikis — ji svajojo rasti virtuvę. Oi, kaip norėjo 
rasti ją! 

Jos dėmesį patraukė šviesos pluoštelis, krintąs iš po 
vienų durų. Pravėrusi jas, ji išvydo Roganą. Jis sėdėjo 

prie masyvaus stalo tarp tvarkingai sudėtų aplankų ir 
rašymo reikmenų. Kambarys buvo tarsi dviejų lygmenų — 
apačioje stovėjo stalas, viršuje, keliomis pakopomis aukš- 
čiau, buvo knygų lentynos ir krėslai. Beveik visos sie- 
nos — vien knygos. 

Tūkstančiai kvadratinių metrų knygų! Kambaryje tvy- 
rojo odinių viršelių ir vaškuotų grindų kvapas. Tos sie- 
nos, kurios neužkrautos knygomis, buvo išmuštos tam- 
saus medžio plokštėmis ir paryškino ten sėdintį Žmogų, 
nors jis neblogai atrodė ir daugybės knygų lentynų fone. 

Nustėrusi vietoje, Megė susidomėjusi stebėjo, kaip 
jis greit verčia dokumentus, kai ką pasižymėdamas. Pir- 
mą kartą per visą pažintį ji matė jį be švarko ir kakla- 
ryšio. Marškinių apykaklė prasegta, rankovės paraitotos 
aukščiau alkūnių. 

Tamsūs plaukai sužvilgėdavo ]Jempos šviesoje ir ne- 
buvo taip kruopščiai sušukuoti kaip paprastai, netgi šiek 
tiek sutaršyti. Tartum jis dirbdamas protarpiais būtų nar- 
dines pirštus į plaukus. Kol ji stebėjo jį, jis iš tikrųjų 
porą kartų taip padarė ir nepatenkintas viepėsi. 

Kad ir ką ten būtų dirbęs, jis buvo visiškai pasinėręs 
į darbą ir dirbo tolygiu, nekintamu ritmu, kuris kažkuo 
kerėjo. 

Be abejonės, jis ne iš tų Žmonių, kurie gali atsitraukti 
nuo darbo. Jis iš tų, kurie kiekvienam užsiėmimui skiria 
maksimaliai dėmesio ir sutelktumo. 

Toks jis buvo ir bučiuodamas ją: be galo susitelkęs, 
mąslus. 

Roganas stabtelėjo prie kažkokios frazės, susiraukė. 
Matyt, kažkuo nepatiko. Valandėlę pagalvojo, perbraukė, 
parašė vėl. Išplėsti fabriką Limerike gyvybiškai būtina, 
kad galima būtų įvykdyti tolesnius planus, todėl žūtbūt 
reikia užbaigti rekonstrukciją dar šiemet! Tuomet atsiras 
šimtas naujų darbo vietų, o jei dar pavyks — ne be jo 
galerijos subsidijų — greitai. pastatyti gyvenamąsias pa- 
talpas, bus visai neblogai. Taip juk ir turi būti: viena 
verslo šaka turi padėti plėtoti kitą ir atvirkščiai. Tai nor- 
malu. Tegu ir nedideliu mastu, bet gal tai padės airiams 
(kurie, nors ir liūdna, dabar sudaro vieną iš svarbiausių 

šalies eksporto punktų) likti savo namuose, Airijoje, ne- 
siveržti į užsienį. 

Jau perėjęs prie kitos pastraipos, pajuto, kad jį kaž- 
kas blaško, trikdo įprastinę tvarką. Roganas žvilgtelėjo į 
duris pamatė ne kažką, o ją. 

Taip jis ir anksčiau, dar nepasukęs galvos, pajuto, 
kad tai ji, ne kas nors kitas, 

Megė stovėjo ten basa, užmiegotomis akimis, pilka 
neišvaizdžia striuke, šen ten reikalinga adatos. Atmesti 
atgal plaukai švietė tartum liepsna ir atrodė bauginančiai 
gražiai, Be jokios kosmetikos, gerai išpraustas veidas pri- 
minė dramblio kaulą, skruostai švelniai raustelėję. Ant 
lašeliai. 

Jis reagavo labai vyriškai — prieš jį stovėjo pusnuogė 
keistai patraukli moteris, ir jis panoro... Bet negailestin- 
gai sutramdė savo norus. 

— Atleiskite, kad sutrukdžiau.— Ji vos pastebimai šyp- 
telėjo, ir tai dar labiau įkaitino jo kraują.— leškau vir- 
tuvės. Mirštu, kaip noriu valgyti. 

— Nesistebiu. 

Jo balsas kimtelėjo nuo užgriuvusių emocijų: hormo- 
nai ir toliau jį audrino. Jos balsas taip pat lyg ir užkimo, 
jis norėjo tikėti, kad dėl tos pačios priežasties. O gal ji 
tiesiog dar kaip reikiant neatsibudo. 

— Kada valgėte paskutinį kartą, ar pamenate? — da- 
lykiškai paklausė jis. 

— Nelabai aiškiai. — Ji tingiai atsišliejo į durų staktą, 
nusižiovavo.— Man rodos, vakar, Man galvoje dar kažkaip 
miglota. 

— Vakar jūs miegojote. Visą popietę. Kaip švilpikas. 
Nuo tos valandos, kai išvažiavome iš jūsų sesers namų. 
O šiandien — apskritai visą dieną. 

— Nejaugi? — ji krūptelėjo.— Kelinta dabar valanda? 

— Jau vakaras, pusė devynių. Antradienis. 

— Nieko sau! 

Pagaliau ji įėjo į kambarį, nusmego dideliame odinia- 
me krėsle kitapus stalo, parietė po savimi kojas. Įsitaisė 
taip, tartum būtų jame sėdėjusi metų metus. 

— Ar dažnai jūs miegate neatsibusdama po trisdešimt 
ir daugiau valandų? — paklausė jis. 

— Tik tada, kai ilgai negaunu pamiegoti. — Ji iškėlė 
aukštyn rankas, kad pamankštintų raumenis, kurie dar 
neatgavo ankstesnio paslankumo.— Pasitaiko, kad darbas 
griebia už gerklės ir nepaleidžia, kol neužbaigi. Taip buvo 
ir šį kartą. 

Jis nukreipė akis nuo to, ką galėjo matyti iš po trum- 
pos suknelės, ir vėl įbedė jas į savo popierius nieko ten 
nebeskirdamas. Patį stebino ir šiek tiek linksmino tai, 
kad į šios Moters pasirodymą jis reaguoja kaip koks pa- 
auglys audringu lytinio brendimo laikotarpiu. 

— Tai rizikinga dirbant tokį darbą kaip jūsų,— tarė 
jis.— Aukšta krosnių temperatūra ir pašėlusi įtampa. 

— Ne. Pajutusi, kad nebeištversiu, aš tiesiog griūnu 
ir užmiegų. Miegu, kol grįžta jėgos. Tai kurgi virtuvė, 
Roganai? — ji vėl nusišypsojo.— Tuoj susmuksiu nuo iš- 
sekimo. 

Užuot atsakęs jis pakėlė telefono ragelį, surinko nu- 
mMerį. 

— Panelė Konkenan atsibudo,— pasakė jis kažkam.— 
Ji nori valgyti. Prašom į biblioteką. 

— Liuks, — susižavėjusi pastebėjo ji, kai jis padėjo 
ragelį. — Bet aš būčiau galėjusi ir pati išsivirti porą kiau- 
šinių ir netrukdyti jūsų tarnų. 

— Jiems mokama už trukdymą. 

— O, suprantama.— Ji tai pasakė šaltu tonu.— Kaip 
jums tikriausiai Malonu, kad galite kiekvienu paros metu 
įsakyti — Ranka ji taikinamai mostelėjo.— Gerai, nesvar- 
stysim, kai žarna žarną ryja. Geriau pasakykit, Roganai, 
kaip aš atsidūriau toje milžinų lovoje, viršuje? 

— Aš paguldžiau jus tenai. 

— Iš tikrųjų? — jei tikėjosi išvysti sutrikusį ir iškai- 
tusį jos veidą, jam teko nusivilti. — Leiskite padėkoti jums 
už tai. 

— Jūs miegojote kaip užmušta. Net veidrodį pridėjau 
prie jūsų lūpų, norėjau įsitikinti, kad jūs dar gyva. O 
dabar pagaliau visiškai tuo įsitikinau. Norite brendžio? 

— Geriau išgerčiau pavalgiusi. 

Jis atsistojo, priėjo prie baro, įmontuoto vienoje len- 
tynoje, šliūkštelėjo sau konjako siaurėjančion į viršų tau- 
rėn. 

— Buvote labai susinervinusi mums išvažiuojant,— 
atsargiai pasakė jis gurkštelėjęs. 

Ji nuleido galvą. 

— Per švelniai ir diplomatiškai pasakyta. 

Nebereikėjo kovoti su neįveikiamu noru raudoti. Tai, 
ką ji jautė dabar, priklausė natūralesniems žmogiškiems 
jausmams — tokiems kaip kartėlis, pyktis, geismas, juo- 
kas. Ji prisiminė, kaip jis paėmė jos ranką ir ilgai nepa- 
leido, netardamas jokių nereikalingų, tuščių žodžių, ne- 
sistengdamas numaldyti jos raudos. 

— Atleiskite, kad pridariau jums tiek rūpesčių. Jūs 
taip gerai tylėjote tada, automobilyje. 

Jis gūžtelėjo pečiais. Vėl ironija? Čia jai visiškai ne 
vieta, 

— Juk nenorėjote apie tai kalbėti. 

— Nenorėjau ir nenoriu.— Ji nutilo, nes pajuto: jos 
žodžiai skamba pernelyg atžariai. Jis nenusipelnė to, pa- 
rodęs tiek dėmesio ir gerumo.— Atlėiskite, Roganai, su- 
prantama, jūs čia niekuo dėtas. Tai vis seni Mūsų šeimos 
nesklandumai. Aš jums labai dėkinga už tai, kad taip 
ilgai laikėte mano ranką. Nemaniau, kad esate iš tų žmo- 
nių, kurie geba taip elgtis. 

Jis greitai blėstelėjo į ją akimis. 

— O aš nemanau, kad tiek pažintume vienas kitą, jog 
galėtume leisti sau spręsti apie vienas kitą ir daryti iš- 
vadas. 

— Roganai, aš visada įsivaizdavau greit ir tiksliai per- 
prantanti žmones. Bet, matyt, jūs teisus. Pasakykite 
man... — Ji atsirėmė alkūne į krėslo alkūnramstį, pasidė- 
jo smakrą ant suspaustos į kumštį plaštakos.— Papasako- 
kite, koks jūs, Roganai Svini. 

Jis pajuto palengvėjimą, kad neprireikė atsakyti, nes 
tuo metu atnešė vakarienę. Tvarkinga uniformuota tarnai- 
tė įritino staliuką su valgiu, ir visa tai buvo padaryta 
be jokio triukšmo: ratukai nesugirgždėjo, neskimbtelėjo 
indai. Ji tyliai linktelėjo galvą, kai Megė padėkojo, ir 


92 


taip pat be garso pasišalino, išgirdusi iš Rogano, kad dau- 
giau nieko nereikia, 

— Oi, kaip kvepia! — Megė pirmiausia užgulė sriubą, 
tai buvo mėsiška sriuba su įvairiomis daržovėmis.— O jūs 
valgysit? 

— Ne, aš jau pavalgiau. 

Užuot atsikėlęs ir išėjęs iš už stalo, palikęs ją viena 
valgyti, jis ir toliau sėdėjo savo vietoje, jausdamas keis- 
tą ramybę, net pasitenkinimą, kad priešais jį sėdinti jau- 
na moteris pasigardžiuodama baigia srėbti sriubą, 0 ap- 
linkui taip tylu, taip šeimyniškai jauku. 

— Kadangi likote gyva, — pašaipiai pasakė jis, pama- 
tęs, kad ji numarino bado kirminą, — siūlau, jei norite, ry- 
toj rytą aprodyti savo galeriją. 

— Aha...— Jos burna buvo užkimšta traškios ban- 
delės kąsniu.— O kelintą? | 

— Aštuntą. Paskui turėsiu darbinių susitikimų, bet nu- 
vešiu jus tenai ir paliksiu automobilį jūsų dispozicijoje. 

— Automobilį? Man? — tiesmukiškai lyg vaikas ji pri- 
spaudė kumštį prie lūpų. — Oi, ar man reikės ir prie to 
priprasti? O ką aš veiksiu su automobiliu mano dispozi- 
cijoje? 

— Ką norėsite.— Jos reakcija kažkodėl jį suerzino. — 
Na, jeigu jums tai labiau patinka, galite vaikščioti po 
Dubliną pėsčia. 

— Mes šįvakar, regis, šiek tiek įžeidūs, ar ne? — už- 
baigusi sriubą, ji ėmėsi viščiuko su medaus padažu.— 
Jūsų virėja tiesiog lobis, Roganai. Kaip manote, ar galėsiu 
iškaulyti iš jos šio patiekalo receptą Brianai? 

— Iš jo, — pataisė ją Roganas.— Tai vyras, be to, įžū- 
lus prancūzas, ir jam užeina nežaboto susierzinimo prie- 
puoliai. 

— O, tuomet mudu su juo turime daug ką bendra, Iš- 
skyrus tautybę.. Pasakykite, ar galiu persikelti į viešbutį 
ne šiandien, o rytoj? 

Apie tai jis jau ne kartą galvojo. Žinoma, jam būtų 
patogiau įgrūsti ją į kokį nors viešbučio numerį. Daug 
patogiau. Bet ir daug nuobodžiau. 

— Jūs galite pasilikti svečių kambaryje, jei jus ten- 
kina, — Mandagiai pasakė jis. 

— Mane tenkina— Ji dėkingai žvilgtelėjo į jį pa- 
smeigdama šakute jauną bulvytę ir nustebusi pamatė — 
o gal jai tik pasirodė? — kad jo veidas nebe toks įtemp- 
tas. Dėkui Dievui, šiek tiek atsipalaidavo tas rūstus pilies 
šeimininkas, 

— Ar jūs vienas namie? — pasmalsavo ji. 

— Taip.— Jis kilstelėjo antakį — Jums dėl to neramu? 

— Neramu? A... jūs tikriausiai kalbate apie tai, ar 
aš nebūugštauju, kad pasibelsite naktį į Mano duris, jei 
jus užgrius aistros? — ji linksmai nusijuokė matydama, 
kad jis putoja iš pasipiktinimo.— Ką gi, aš dar pajėgsiu 
ištarti du trumpus žodelius „taip“ arba „ne“, kaip ir jūs, 
Roganai, jei man toptels galvon pasibelsti pas jus. O pa- 
klausiau vien todėl, kad pagalvojau, jog toks namas dido- 
kas vienam žmogui. 

— Tai mūsų šeimos namas, — santūriai atsakė jis — Aš 
gyvenu čia nuo pat gimimo. 

— Puikus būstas.—Ji atstūmė staliuką su padėklu, 
atsistojo ir žengė prie baro. Atsuko vieno butelio kamštį, 
pauostė. Vis dėlto maloniai kvepia tas airiškas viskis. Įsi- 
pylusi Megė grįžo prie savo krėslo ir vėl atsisėdo parie- 
tusi kojas. 

— Į jūsų sveikatą, — Žvaliai pasakė ji ir išgėrė viską, 
kiek buvo įsipylusi, iškart pajusdama, kaip šiluma sklinda 
po visą kūną. 

— Norite dar? — burbtelėjo Roganas nežiūrėdamas į 
ją. 

— Man gana. Viena porcija sušildo sielą, dvi — galvą. 
Taip dažnai sakydavo mano tėvas. Noriu, kad galva liktų 
šalta. 

Ji padėjo tuščią taurę ant padėklo, pasimuistė krėsle, 
įsitaisydama patogiau. Padėvėta flanelinė suknelė susikėlė 
i viršų, atidengdama kelį. 

— Jūs neatsakėte į Mano klausimą, Roganai. 

— Į kokį klausimą? 

— Kas jūs toks? 

— Aš — verslininkas. Tai jūs be perstojo, pavydėtinai 
reguliariai Man primenate.— Jis pakeitė padėtį, parody- 
damas, jog nori atsisėsti taip, kad nematytų apsinuoginu- 
sių jos kojų. Ji neatkreipė į tai jokio dėmesio arba dėjosi 

neatkreipusi.— Trečios kartos verslininkas, — tęsė jis— Gi- 
miau ir augau Dubline ir galiu pasakyti, kad man vos ne 
nuo vystyklų skiepijo meilę menui. 

— Ir ta meilė bei pagarba pasireiškia tuo, kad jūs 
svajojate kuo daugiau pasipelnyti iš meno? 

— Visiškai teisingai. — Jis nugėrė brendžio ir užsimetė 
koją ant kojos. Tuo metu jis atrodė taip, kaip ir derėjo 
atrodyti klestinčiam turtingam verslininkui, kuris visiškai 
patenkintas savo gyvenimu.— Atskleisiu jums vieną bai- 
sią paslaptį. Pajamos suteikia nemažą materialinį pasiten- 
kinimą tam, kas jų gauna. Tai pirma. Antra vertus, mano 
versle yra dar kita pasitenkinimo rūšis — intelektualinis 
pasitenkinimas. Kai pasiseka rasti naują Meninį talentą 
ir padaryti viską, kad padėtum jam. Žinoma, jeigu tu juo 
tiki. 

— Vadinasi, aš ėsu čia, kad teikčiau jums kitos rūšies 
pasitenkinimą? 

Jis ramiai sutiko iššaukiamą jos žvilgsnį ir patvirtin- 
damas linktelėjo. 

— Jūs visiškai teisi, Mege. Bet yra ir trečia pasitenki- 
nimo rūšis. 

— Nujaučiu, ką norite pasakyti, pone Svini. Ar turiu 
taip suprasti, kad jūs galite pasirinkti? 

Dievas mato, ji nenorėjo, kad pokalbis pakryptų pa- 
vojinga linkme, bet juk jis pats pradėjo, be to, argi visas 
tas keistas, nenumatytas jos patekimas į jo namus ir pati 
aplinka nežadina tokių minčių? Ir dar kai jis taip arti 
jos, o ji atsipalaidavusi po ilgo miego ir, galima sakyti, 
pusnuogė. | 

— Pagal susiklosčiusią tradiciją. — atsakė jis taip pat 
ramiai, — vyras iš tikrųjų yra aktyvesnė pusė, ir papras- 
tai jis renkasi vietą bei laiką. 

— Cha! — pasipiktinusi ji vos neiššoko iš krėslo, bet 
pasitenkino tuo, kad įsmMeigė į Roganą smerkiant'į žvilgsnį, 
sustiprindama efektą atstatytu smiliumi. Kartu visos min- 
tys apie galimą romantišką nuctykį su tokiu žmogumi iš- 
garavo kaip dūmai.— Galite slėpti savo tradicijas kur nors 
giliau ir pamiršti jas! Šiaip ar taip, aš jų niekada nepri- 
pažinau ir nepripažįstu! Leiskite priminti jums, kad nebe 
už kalnų dvidešimt pirmasis amžius, ir moterims seniai 

leista pasirinkti pačioms. Daugelis jų taip ir daro, jeigu 
pastebėjote. Aš irgi. — Piktindamasi ji vis dėlto kilstelėjo 
iš vietos, bet tuojau klestelėjo atgal.— Jei aš ir pasirink- 
siu jus, Roganai, tai vien tada ir ten, kur panorėsiu! 

Nuo paskutinių jos žodžių jis vos žado neteko. Nela- 
bai linkęs piktintis, jis pasijuto nesmagiai savo paties na- 
muose, savo kabinete. 

-— Taip, Mege,— pasakė jis kiek patylėjęs,— vis dėl- 
to teisus buvo kažkas iš senolių, pasakęs išmintingus žo- 
džius: liežuvis — Mano priešas. 

— Nežinau, ką jis turėjo galvoje, tas gudruolis, o aš 
kalbu apie tam tikro tipo vyrus, kurie kaip ir jūs mano, 
jog Moters dalia — nuolankiai klausyti visų jo paliepimų 
bei įgeidžių ir kantriai laukti, kol jis nukreips į ją mMalo- 
ningą savo žvilgsnį. Ir apskritai jai dera elgtis kaip šven- 
tajai: nė vienas priekaištingas žodis ar prieštaravimas ne- 
turi išsprūsti iš rausvų jos lūpų. Ir vos vyriškiui ranka 
pamojus, tą akimirką, kada jis įsigeis, ji privalo virsti 
aistringa tigre, kupina pašėliškiausių iantazijų. Tačiau tik 
iki jis uždegs šviesą ir pasakys, kad dabar ji gali išeiti. 

Roganas jau seniai įveikė apėmusį jį nesmagumą ir 
klausėsi jos slėpdamas šypseną už brendžio taurės. 

— Ką gi — prajukęs pasakė jis, kai ji galų gale stab-- 
telėjo atsikvėpti. — Jūs stebėtinai vaizdingai viską išdės- 
tėte. O grėsė pavojus, kad taip ir mirsiu neišprusęs. 

— Mulkis! 

— Nuoboda! —atkirto jis mandagiu ionu.— Gal no- 
rėtumėt deserto? 

Ji atsikosėjo, nes peršėjo gerklę. Tik pamanykit, buvo 
akimirkų, kai atrodė, kad tas žmogus patinka jai! Iš tik- 
rųjų patinka! Ne jau, kas jau kas, bet ne jis! 

— Noriu! —aatžariai pasakė ji. — Bet dėl tokių niekų 
vargšės jus aptarnaujančios merginos neatitrauksiu nuo 
televizoriaus ar flirto su ekonomu. Juk turite ekonomą, 
aš nesuklydau? 

— Turiu ekonomą, bet jam jau septyniasdešimt šeše- 
ri metai, ir, Manau, nebe labai rūpi flirtuoti su kamba- 
rine. 

— Daug jūs išmanote apie to amžiaus žmones! — ji 
pagaliau atsistojo iš savo vietos, priėjo prie knygų lenty- 

nų. Oho, viskas pagal abėcėlę, pagal autorių pavardes! 
Ko kito ji ir nesitikėjo iš Rogano, Va, jis tai tikras nuo- 
boda — skrupulingas, punktualus, priekabus, 

— Kuo ji vardu? — neatsisukdama dalykiškai paklau- 
sė ji. 

— Kas? 

— Jūsų tarnaitė? 

— Jums reikia jos vardo? 

Megė brūkštelėjo pirštu per Džeimso Džoiso tomą. 

— Ne, man įdomu, ar jūs žinote jos vardą. Laikykite 
mano klausimą savotišku testu. 

Roganas pravėrė burną, vėl užsičiaupė. Jis džiaugėsi, 
kad Megė stovi į jį nugara. Tiesą pasakius, kodėl turėtų 
žinoti vienos iš tarnaičių vardą? Kolina, Morina? Velnias! 
Vis vien, juk jas tvarko ekonomas. Brigita? Ne! Na, ir vel- 
niop ją! 

— Nensė,— pasakė spėdamas. Jis buvo beveik įsiti- 
kinęs, kad Nensė. O tiesą sakant...— Ji pas mus dar ne- 
seniai. Man rodos, ne daugiau kaip penki mėnesiai. Gal 
norite, aš pakviesiu, kad ji prisistatytų jums? 

— Ne, dėkui. — Megė jau nuslinko nuo Džoiso iki poe- 
to Kitso.— Man viskas aišku. Sakykite, ar jūsų namuose 
yra kokių nors knygų, be klasikos? Apie kokią nors krau- 
ją stingdančią žmogžudystę, kad nenuobodu būtų leisti 
laiką? 

Žmogžudystė! Jo pirmojo leidimo knygų kolekcija lai- 
koma viena iš geriausių šalyje, o jai duok kažkokį su- 
mautą trilerį! Sunkiai tvardydamas pasipiktinimą, jis pa- 
sakė: 

— Manau, jog paieškojusi rasite čia Kavalieriškosios 
Damos Agatos kūrinių. 

— Anglai! — gaižiai pastebėjo Megė.— Jie nepakan- 
kamai kraugeriški, kai neaprašinėja, kaip velniškieji 
Kromvelio šalininkai kadaise žudė aristokratus. O kas čia? 
Dantė itališkai, 

— Man atrodo, kad Dantei tai gana natūralu. 

— Jūs mokate kalbą ar laikote knygą šiaip sau, pasi- 
puikuoti? 

— Šiaip ar taip, suprantu ją neblogai. 

— Ir aš, Mokiausi ten net trejus metus. Venecijoje.— 

Ji nusijuokė.— Bet geriausiai turbūt moku gatvės slengą. 
Todėl manęs negalima leisti į padorią draugiją. 

Ji paėjo toliau palei lentynas, ieškodama ko nors šiuo- 
laikiškesnio. 

— Čia aš su jumis visiškai sutinku.— Jis taip pat at- 
sistojo ir nuėjo prie tolimausių lentynų.— Eikite čionai. 
Čia tikriausiai yra tai, ko jūs ieškote. Šekite,— jis atkišo 
jai knygą antrašte „Raudonasis drakonas“.— Šioje kny- 
goje kuo žiauriausiai nužudomi keli žmonės. 

— Puiku — Ji kyštelėjo knygą po pažastimi— (O da- 
bar atsisveikinsiu su jumis, kad galėtumėt grįžti prie savo 
darbo. Ir dar kartą dėkui už pastogę ir valgį. 

— Prašom.— Jis atsisėdo prie stalo, paėmė plunksna- 
kotį, pasukiojo tarp pirštų. — Rengiuosi išvažiuoti rytoj 
iš namų aštuntą valandą. Pusryčius pradeda tiekti nuo 
šeštos ryto, 

— Garantuojų, kad tuo metu man jų nereikės, bet 
aštuntą valandą aš būsiu pasirengusi.— Staiga ji prisiar- 
tino prie jo, atsirėmė į krėslo ranktūrius, jos veidas be- 
veik lietė jo veidą.— Žinote, Roganai, mudu taip nuosta- 
biai nesuderinami tarpusavyje, kaip tik įmanoma to no- 
Tėti! 

— Tai tas retas atvejis — kandžiai atsakė jis — kai aš 
negaliu nesutikti su jumis. 

Ten, kur suknelės apykaklė nedengė kaklo, jos oda 
kvepėjo kaip pati nuodėmė. 

— Ir todėl,— ironiškai tęsė ji — mūsų santykiai tokie 
keisti ir žavūs, ar ne? Juk jie pagrįsti tuo, kad tarp mūsų 
nieko bendra nėra. 

— Visiškai nieko, — šaltai patvirtino jis. Jo žvilgsnis 
užkliudė jos lūpas, susilaikė ten ir vėl įsmigo jai į akis.— 
Arba kažkas yra, bet labai netvirta. 

— Man visuomet patikdavo suptis sūpynėse. 

Ji pasilenkė dar labiau, gal tik kokį colį, ir lengvai 
krimstelėjo apatinę jo lūpą. 

Lyg aštri ietis staiga būtų pervėrusi jį — siautulingas 
karštis pasiliejo visame kūne. 

— Na, o aš labiau mėgstu tvirtą pagrindą po kojo- 
mis, — sumurmėjo jis, kai ji atsitiesė. 

Jis vylėsi, kad ir jo balsas tuo Metu skambėjo pakan- 
kamai tvirtai. 

— Žinau, todėl pradžiai mes pamėginsime ant jo at- 
sistoti. Labanakt. 

Tai pasakiusi ji neatsigręždama išėjo iš kambario. 

Tik tada, kai už jos nugaros užsidarė durys, Roganas 
atidėjo į šalį plunksnakotį ir abiem delnais pasitrynė vei- 
dą. 

Tik to ir trūko! Ta moteris kelia gašlius jausmus! Tik- 
tai gašlius! Tai, ko jam nebebuvo nuo pat jaunystės. Nes 
pirmiausia jis — civilizuotas Žmogus, gerai išauklėtas, iš- 
ugdyto skonio. 

Jis mylėjo moteris. Gerbė jas. Ir, žinoma, jeigu -san- 
tykiai su jomis plėtodavosi, jie suguldavo, bet tik tada, 
kai jis pajusdavo, kad jiedu abu nuoširdžiai palankūs vie- 
nas kitam, jaučia dvasinį potraukį, pagaliau meilę. Ne tik 
lovoje. Jis niekada nepasikliaudavo vien lytiniu instink- 
tu. Juk jis — ne koks nors galvijas. 

O dėl tos Megės Konkenan — jis net neįsitikinęs, kad 
ji jam bent patinka. Ir kaip jis pavadintų save, jeigu 
pasiryžtų patirti tai, ko jam taip norisi, ko jis taip trokšta 
dabar? O trokšta štai ko — užbėgti laiptais, įsibrauti į jos 
kambarį ir prievartauti jos kūną! 

„O, bet tuomet aš pasijusčiau ne tik patenkintas, bet 
ir atkeršijęs!'— su niūriu humoru pagalvojo jis. 

Kaip būtų galima dar pasielgti? Kokia išeitis? Išeitis 
tokia, kad reikia sutramdyti savo aistrą, savo gašlumą, 
tegu net ir Mažumėlę pasikankinus. Ko gero, to ji ir ti- 
kisi iš jo. Bet jei ateis jo pergalės laikas, o greičiausiai vis 
dėlto ateis, jis viską jai primins. Kai jėga ir valdžia bus 
jo rankose!.. 

Dėl tokio triumfo verta palūkėti ir šiek tiek pasikan- 
kinti. 

„Netgi tokiu atveju, — pagalvojo jis, sviesdamas tolyn 
nuo savęs popierius,— jeigu tavęs laukia bjauri nemigo 
naktis“. 


Megė miegojo kaip kūdikis. Nors romane, kurį jai da- 
vė Roganas, buvo pilna šiurpių įvykių, ji nesusapnavo nė 
vienos žmogžudystės, nė vieno kraujo lašo ir atsibudo 
apie septintą Žvali ir gerai nusiteikusi. 

Taip nusiteikusi ji susirado valgomąjį ir neapsakomai 
nudžiugo radusi ten tikrus airiškus pusryčius, padėtus 
ant bufeto ir dar išlaikiusius virtuvės šilumą. 

— Labas rytas, panele.— Į kambarį įėjo vakarykštė 
tarnaitė.— Ar galiu kuo nors padėti jums? 

— Ačiū, nereikia. Viską pasiimsiu pati. 

Su lėkšte ji žengė prie bufeto. 

— Jums arbatos ar kavos, panele? 

— Geriau arbatos, 

Megė nuėmė dangtelį nuo indo, kuriame buvo sudėti 
stori gardžiai kvepiantys kiaulienos luisteliai. — Jūs vardu 
Nensė? 

— Ne, panele. Aš vardu Norina, 

Aha, vadinasi, neišlaikėte testo, gerbiamasis pone Svi- 
ni, eksvaire! | 

— Prašom pasakyti virėjui, Norina, kad aš gyvenime 
niekada nesu valgiusi nieko skanesnio už tai, ką valgiau 
praeitą vakarą. 

— Mielai pasakysiu, panele. 

Megė ėjo nuo indo prie indo, kraudamasi iš jų sau į 
lėkštę. Paprastai jai mažai rūpėdavo, ką ji valgo, ypač 
jei tai būdavo savo pačios taisyti patiekalai. Bet kai 
maisto tiek daug ir jis toks geras, būtų tiesiog nuodėmė 
deramai jo nepageIbti. 

— O kaip ponas Svinis? — probėgšmais paklausė ji.— 
Neprisidės prie manęs? 

— Jis jau pavalgė, panele. Ponas Svinis pusryčiauja 
kasdien pusę septynių. 

— Nusistovėjusių įpročių žmogus, taip? — mirktelėjo 
jai Megė, storai tepdamasi džemo ant šiltos paskrudintos 
riekutės, 

— Taip, panele, — raustelėjusi pagarbiai atsakė Nori- 
na.— Turiu priminti jums, panelė, kad lygiai aštuntą jis 
išvažiuoja iš namų. 

— Ačiū, Norina, tai aš atsiminsiu visą gyvenimą. 

— Jei dar ko nors reikės, panele, paskambinkit. 

Norina skubėjo išeiti tyliai ir negirdimai, kaip ir buvo 
įėjusi. Lyg pelytė. 

Megė toliau gardžiavosi pusryčiais, vertais nebent ka- 

ralienės, ir tingiai vartė rytinį laikraštį, kuris buvo tvar- 
kingai padėtas greta valgomųjų įrankių. 

Tikrai taip nebloga gyventi — su tarnais, kuriems pa- 
kanka spragtelėti pirštais, ir jie išpildys kiekvieną tavo 
norą. Kita vertus, galima kuoktelėti, kai tavo namuose 
nuolat šmižinėja pašaliniai žmonės ir tu negali pabūti vie- 
nas. Niekada. 

„Šiaip ar taip, man tikrai atsisuktų koks nors varžte- 
lis“, — padarė išvadą Megė, ir jai net šiek tiek pagailo 
Rogano, nors jį ir supa visa ta prabanga, visi tie gobele- 
nai, žvakidės, kiniškas porcelianas ir antikvariniai baldai. 
Ne, už jokius patogumus ir lakuotas grindis ji neatiduotų 
savo laisvo nepretenzingo gyvenimo! 

Taip rimtai apsisprendusi ji įsipylė antrą arbatos puo- 
delį, iki galo peržiūrėjo ,„„Airiš taims" laikraštį ir suvalgė 
viską iki trupinėlio, kas buvo jos lėkštėje. Kažkur iš namo 
gilumos nuaidėjo laikrodžio dūžiai. Ji pamąstė, gal įsidėti 
dar gabalėlį kiaulienos, išvadino save rajūne ir atsisakė 
pagundos. 

Paskui ji valandėlę skyrė ant sienų kabančių meno 
kūrinių studijoms. Kelios akvarelės buvo tiesiog stulbi- 
nančios. Dar kartą neskubiai apėjusi pasienius, ji pasuko 
į vestibiulį. 

Roganas jau stovėjo ten neprikaištingai apsirengęs — 
pilku kostiumu ir tamsiai mėlynu kaklaryšiu. Jis pažvelgė 
į ją, paskui į laikrodį. 

— Jūs vėluojate,— santūriai pasakė jis. 

— Nejaugi? 

— Jau aštuonios minutės devintos. 

Ji krestelėjo galvą, norėjo nusijuokti, bet pamatė, kad 
jis visiškai rimtai nusiteikęs, ir taip pat pasistengė nutai- 
syti giliamintišką, net susijaudinusią veido išraišką. 

— Ką gi, Mane reikia išplakti — lyg bendrininkė pa- 
sakė ji. 

Jis nužvelgė ją nuo kojų iki galvos. Sunkūs bateliai, 
greičiau pusbačiai, tamsios kojinės, balti vyriško fasono 
ant viršaus ištraukti marškiniai, perjuosti plačiu odiniu 
diržu, ausyse kažkokie peršviečiami auskarai ir netgi, at- 
rodo, lyg ir šiokio tokio makijažo pėdsakai. O šit laikro- 
džio ji neturi. 

— Žinoma, jei nenešiojate laikrodžio, kaipgi galėtumėt 
ką nors laiku daryti. 

— Jūs teisus. 

Nenuleisdamas nuo jos akių, jis išsiėmė bloknotą, tu- 
šinuką ir ėmė rašyti. 

— Ką jūs darote? Juk jūs ne žurnalistas! 

— Užsirašau, kuo dar jus reikia aprūpinti, be laik- 
rodžio. Kolendoriumi ir automatiniu atsakikliu. 

— Koks jūs kilniaširdiškas, Roganai. Bet iš tiesų to 
per daug. Kam man tokia prabanga? 

Jis jau atidarė lauko duris ir laukė, kol ji išeis. 

— Laikrodis, žinoma, jei teiksitės į jį Žvilgtelėti — 
atsakė jis — parodys jums laiką, automatinis atsakiklis 
įrašys Mano keiksmus, o kalendorius pasuileruos, kelinta 
dabar diena ir ką jūs privalote nuveikti. Ar aiškiai dės- 
tau savo mintis? 

Jie jau buvo sode prie įėjimo į namus. Ji stabtelėjo, 
nepaisydama akivaizdaus Rogano nekantravimo, ir ap- 
žvelgė pastatą. Jo fasadas buvo atsuktas į puikų pavėsin- 

gą Švento Stepono parką, kaip ji sužinojo vėliau, ir didin- 
gas, netgi šiek tiek pretenzingas pastatas ryškėjo mąslaus 
žydro dangaus fone. 

Iš akmenų sumūrytas sienas jau palietė laikas, bet jų 
linijos išliko tokios pat grakščios ir lengvos kaip jaunos 
mergaitės kūnas. Visi langai, o jų buvo daug, žybčiojo 
saulės nutvieksti lyg briliantai. Nedidelis sodas greta namų 
buvo tvarkingas kaip bažnyčios vidus, ir toks pat griežtas, 
nors ir ryškiai žaliavo veja. 

— Neblogą čia turite vietą, — pagyrė Megė.— Kažkaip 
nepastebėjau viso to įeidama į namus. 

— Neparodžiau jos jums,— suniurzgėjo Roganas,— 
nes tuo Metu buvote kietai užsimerkusi. Bet turistinę ap- 
žiūrą atidėsime kitam laikui. Nemėgstu vėluoti. 

Jis paėmė ją už rankos ir kone prievarta nusitempė ten, 
kur stovėjo automobilis. 

— Kadangi jūs taip pakiliai nusiteikęs iš pat ryto, — 
kandžiai prašneko ji, vos suspėdama žengti su juo,— 
noriu atvirai pasakyti jums: kad ir ką darytumėt, aš ne- 
bepasikeisiu. Esu žmogus be atsakomybės jausmo, Ro- 
ganai. Gal tai paveldėta. Na, netempkite taip! Negi jus 

kas nors nubaus, jei mažumėlę pavėluosite? Kodėl jūs 
toks šiurkštus? 

— Aš nesu šiurkštus! — suriaumojo jis. Koks gi dar 
galėtų būti, jei miegojo daugių daugiausia tris valandas, 
o darbų susikaupė marios. Bet argi ji tai supras! — Turiu 
visokių reikalų, — taikiau pridūrė jis.— Sėskitės į automo- 
bilį! 

Kurį laiką jie važiavo tylėdami. Ji gėrėjosi puikiu ryt- 
mečiu, patogiu važiavimu prabangiu automobiliu. 

— Turiu daug darbo,— vėl tarė jis lyg atsiprašyda- 
mas. 

— Ak, žinoma, Baigti statyti imperiją, gauti Nobelio 
premiją, išlošti... 

Ji neįstengė užbaigti: jis staigiai suktelėjo prie šali- 
gatvio, sulaukė pasipiktinimo signalo iš užpakalio ir tada 
sustojęs griebė Megę už marškinių apykaklės, kone iš- 
plėšė ją iš sėdynės, prisitraukė ir įsisiurbė lūpomis į jos 
lūpas. 

Ko jau ko, o šito ji visiškai nelaukė. Tai anaiptol ne- 
reiškia, kad buvo nepatenkinta, Jo įtūžis, kaip ir anksčiau, 
teikė bučiniams ypatingo pikantiškumo. Tačiau nors jai 
šiek tiek svaigo galva, nesumažėjo savo pačios galios 
pojūtis. Ir dar ji suvokė, kad tai joks mėginimas sugun- 
dyti, tai tik begalinis susierzinimas, virtęs poreikiu pri- 
versti ją nutilti jei ne kitaip, tai nors tokiu, ne visai 
įprastu būdu. Tiesa, kodėl gi tuomet jie abu dabar pa- 
našūs į du neizoliuotus laidus, kurie tuoj pat susijungs 
ir sukels sprogimą? 

„Gana,— draudė jis save mMmintyse,— gana. Jau paro- 
džiau, kas čia padėties šeimininkas, man palengvėjo. O 
gal ne? Tai atsiplėšk gi nuo jos!“ 

Bet jis negalėjo. Ir nepalengvėjo jam. Vietoj paleng- 
vėjimo — tik dar labiau įsitempė visas kūnas, ir, rodos, 
tartum jis būtų paniręs į kažkokią minkštą bežadeę tamsą, 
iš kurios nėra išėjimo. Ir nereikia. Nereikia šviesos, bal- 
sų — tebūnie taip kuo ilgiau... Tebūnie visada. 

Staigiai atšlijo nuo jos ir abiem rankomis griebė už 
vairo, lyg ieškodamas pagalbos, atramos. Atsargiai įvai- 
ravo automobilį į važiuojamąjį ruožą, jausdamasis ne vi-. 
sai drąsiai, tartum pirmą kartą sėdęs prie vairo. 

— Kiek suprantu, tai buvo atsakymas į kažką — iš- 
girdo jos nenatūraliai ramų balsą. 

— Taip. Arba mėginimas uždusinti. 

— Geriau norėčiau, kad mane bučiuotų, o ne dusintų. 
Ir dar norėčiau, kad savo geidulius reikštumėt ne taip 
piktai. 

Jis beveik visai nusiramino, akylai sekė kelią, net 
sumetė mintyse, kiek laiko be reikalo sugaišo dėl savo 
viešnios. Tačiau negalėjo jai neatsakyti: 

— Jau sakiau jums: viskam yra savo laikas. Geidu- 
liams irgi. 

— Įdomu, kas tą laiką nustato? 

— Man būtina pažinti žmogų, su kuriuo aš miegu. 
Apie tarpusavio pagarbą ir kai kuriuos jausmus jau nė 
nekalbu. 

Ji prisimerkė, 

— Aš irgi suprantu, Svini, kad nuotolis tarp bučinių 
ir lovos ne toks jau mažas. Ir noriu, kad Žinotumėt: aš 
ne iš tų, kurios griūna aukštielninkos ant matraco, vos 
pirštu pamojus. 

— Aš niekada nesakiau... 

— O ką jūs pasakėte dabar? — jo žodžiai atrodė jai 
juo labiau įžeidžiami, nes ji pati gerai žinojo, kaip greit 
sutiktų „griūti aukštielninka“ su juo. Todėl tęsė: — Kaip 
matau, laikote Mane ganėtinai pasileidusia. Tai jūsų rū- 
pestis, ir aš neketinu pasakoti jums apie intymiąją savo 
gyvenimo pusę. O savitarpio palankumą ir pagarbą jūs 
dar turite išsikovoti. Štai taip, mano drauge. 

— Nuostabu. Vadinasi, abu priėjome prie bendros nuo- 
monės, sutarimo. 

— Velniop sutarimą! O jūsų tarnaitė vardu Norina, 

Jis taip apstulbo, kad žvilgsnį nuo kelio nukreipė 
į ją. 

— Ką? 

— Jūsų tarnaitė, stuobry jūs nelaimingas, ilganosi 
aristokrate, vardu ne Nensė ir ne Morina, o Norina. Ar 
galite tai suprasti? 

Ji susinėrė rankas ant krūtinės ir labai pasipūtusi nu- 
sisuko į šoninį langelį. 

Roganas lėtai palingavo galvą. 

— Esu be galo dėkingas jums, kad paaiškinote. Vienam 
Dievui žinoma, kokioje keblioje padėtyje būčiau atsidū- 
res, kai būtų reikėję pristatyti ją svečiams ar kaimy- 
nams. 

— Aukštakilmis snobas! 

— Nuodinga gyvatė! 

Likusį kelią jie važiavo lyg vandens į burnas prisi- 
sėmę. 

Pasaulinei Dublino galerijai niekas negalėjo likti abe- 
jingas. Vien dėl jos architektūrinio sprendimo vertėjo 
aplankyti tą vietą. Pastato fotografijos buvo spausdinamos 
dešimtyse viso pasaulio meno žurnalų ir knygų kaip pui- 
kus karaliaus Jurgio epochos, palikusios Dubline ryškius 
pėdsakus, pavyzdys. 

Megė taip pat ne kartą buvo mačiusi ją pavaizduotą 
kreidinio popieriaus puslapiuose, bet išvysti savo aki- 
mis — visai kas kita. Regint tikrą grožybę, išreikštą tri- 
mis erdvės Matavimais, gniaužė kvapą. 

Daug savo laisvalaikio valandų Venecijoje ji praleis- 
davo muziejuose, ir jie kerėdavo ją. Bet išorine didybe 
ir prašmatnumų jie anaiptol neprilygo Rogano galerijai. 

Tačiau ji nieko jam nepasakė apie tai, kai šis, pra- 
vėręs įspūdingas duris, mostu pakvietė ją įeiti. 

Gavo sutramdyti norą suklupti ant kelių vos ne prie 
paties įėjimo — tokia panaši į šventovę, tyli, nutvieskiama 
besimainančių šviesos blyksnių, specifiškai kvepianti jai 
pasirodė pagrindinė salė. Amerikos aborigenų meno eks- 
pozicija buvo puiki: keramikos dirbiniai, didžiulės pin- 
tinės, ritualinės kaukės, būrimo reikmenys, įvairiausi ka- 
roliai. Ant sienų kabojo paveikslai —ir primityvūs, ir 
gilios prasmės. Ypač Megę sužavėjo apdaras iš elnenos 
su karolių ir ryškių akmenėlių ornamentu, Ant sienos jis 
atrodė kaip subtiliausias gobelenas. Taip ir magėjo jį 
paliesti. 

— Nuostabu! — šūktelėjo ji. 

Tai buvo pirmasis neutralus žodis, kurį ji ištarė po 
įnirtingo bučinio automobilyje. 

— Džiaugiuosi, kad nors šis tas jums patiko. 

Vėl tas kandus tonas. Ar jie kada nors galės šnekėtis 
kaip normalūs Žmonės? 

— Iki šiol Amerikos indėnų dirbinių buvau Mačiusi 
tik knygų puslapiuose,— susižavėjusi pasakė ji ir palinko 
prie didelio indo vandeniui. 

— Todėl ir panorau atvežti tuos eksponatus ir parody- 
ti juos čia. Mes Airijoje pamirštame, kad, be europietiš- 
kojo meno, yra ir kitokio. 

— Sunku patikėti, kad žmones, gebėjusius padaryti 
tokius daiktus, vadino laukiniais. Ir sprendžiant iš filmų, 
kuriuose vaidino Džonas Veinas, tai buvo ne taip jau 
seniai, Tiesa, Mano protėviai taip pat buvo laukiniai, taip 
pat išsidažydavo įvairiausiomis spalvomis prieš kautynes. 
Labiausiai jie mėgdavo žydrą spalvą. Jūros spalvą. Juk 
aš esu jų giminės.— Ji kritiškai nužvelgė stovintį prieš 
ją kuo dailiausiai vilkintį džentelmeną ir pridūrė: — Beje, 
ir jūs. 

— Esu kažkur lyg ir girdėjęs, — tartum patikėdamas pa- 
slaptį tarė jis— kad per daugelį šimtmečių tie papročiai 
palengva išnyko. Bent jau daugeliui. Asmeniškai aš jau 
seniai nebejaučiu potraukio tepliotis žydrais dažais. Nors 
moterys tai daro ir šiais laikais. 

Ji linksmai nusijuokė, o jis jau kelintą sykį dirstelėjo 
į laikrodį. 

— Jūsų darbus mes patalpinome antrame aukšte. 

Jis pasuko link laiptų, Megė žengė įkandin. 

— Kodėl antrame, o ne kur nors kitur? — pasidomėjo 
ji iš už nugaros. 

Jis stabtelėjo, palaukė, kol ji susilygins su juo ant 
laiptų. Kai atsakė jai, toliau kopdamas laiptais, jo balse 
skambėjo nekantravimas. 

— Noriu, kad tokia paroda kaip jūsų taptų ne vien 
darbų demonstravimu, bet, kaip dabar sakoma, ir viešu 
reginiu. Prezentacija. Lankytojai geriau suvokia meną, 
kai jaučiasi bent kiek laisviau,, netgi atsipalaidavę, jei 
norite. Šis mano įsitikinimas paremtas nemaža patirti- 
mi...— Jis vėl stabtelėjo, pažvelgė į ją. — Jūs kažko su- 
sirūpinusi. 

— Tik tuo, kad žmonės į mano darbus žiūrėtų rimtai, 

o ne krimsdami mėsainį ir su viskio taurele rankoje. 
Kad renginys nepanėšėtų į vakaruškas. 

— Garantuojų, kad tie, kurie ateis, neims šokti. Ir 
apskritai strategija bei taktika — tai mano rūpestis, panele 
Konkenan. Tai mes jau aptarėme. 

Jie priėjo prie privertų durų, Roganas plačiai atidarė 
jas ir žengtelėjo atatupstas, praleisdamas Megę į priekį. 

Įėjusi pro duris, Megė kone žado neteko iš netikė- 
tumo. Jos akims atsivėrė didžiulė patalpa, kurią gaubė 
skaisčios, bet švelnios šviesos kupolas. Jis liejosi ant 
tamsių poliruotų grindų, ir ant jų beveik kaip veidrodyje 
atsispindėjo tie dirbiniai, kuriuos 'Roganas atrinko parodai 
ir kurie stovėjo stenduose. Ne, ne stenduose — ant mar- 
murinių pjedestalų žiūrovų akių lygiu. 

Ant aukščiausių pakylų buvo tik dvylika darbų. ,„(Gud- 
riai sugalvota, — mintyse pagyrė Megė, — nes tai iškart at- 
kreips į juos išskirtinį dėmesį“. O salės viduryje tartum 
blizgantis šaltas ledkalnis su liepsnojančia šerdimi stūk- 
sojo paskutinis jos kūrinys — „„Pasidavimas“... „„Kapitu- 
liacija“. .. „Pralaimėjimas“... 

Pajuto buką širdies skausmą žvelgdama į šį kūrinį. 
Galbūt kažkas nupirks jį, išsiveš. Nupirks pasiderėjęs su 
Roganu, pavogs iš jos, iš jos gyvenimo. 

Taip, jei nori kažko daugiau, būtinai gauni mokėti 
prarasdamas tai, ką jau turi. Arba prarasti pats save. 
Toks gyvenimas. 

Tylėdama ji ėjo sale, jos žingsniai skardžiai aidėjo. 
Susikišęs rankas į kišenes, Roganas sekė iš paskos. 

— Mažiausieji dirbiniai, — paaiškino jis,— išstatyti vir- 
šutinėse svetainėse. Taip Mes vadiname nedideles salikes. 
Ten apstatymas kuklesnis. Mes. ..— Jis ūmai nutilo su- 
šnypštęs kažką pro dantis. Kurių galų! Ji nė galvos ne- 
pasuko į jį. Kam, tiesą pasakius, jis čia tauzija? Ko jai 
reikia? Kuo vėl nepatenkinta? Nenoromis jis vis dėlto 
pridūrė: — Kaip jau, atrodo, sakiau, per parodą pasirodys 
nedidelis ansamblis. Styginis. Bus šampano ir mėsainių.— 
Paskutinius žodžius jis ištarė šiek tiek iššaukiamai. 

— Taip, taip, žinoma, — išsiblaškiusi atsakinėjo Megė. 

Ji stovėjo nugara į jį, nesuprasdama, kodėl tokią ne- 

įprastą jai valandą, toje didingoje salėje, pilnoje jos 
kūrinių, jai taip norisi tik vieno — verkti. 

Roganas vėl prašneko: 

— Aš paprašysiu jus dalyvauti atidaryme. Nors neil- 
gai. Jei nenorite, galite nekalbėti ir nedaryti nieko, kas 
kaip nors pažeistų jūsų autoriškąjį neliečiamumą. 

Jos širdis plakė taip smarkiai ir garsiai, kad ji nepa- 
juto jo susierzinimo. 

Ji tyliai pasakė: 

— Visa tai atrodo...—Ir nutilo, nes negalėjo rasti 
reikiamo žodžio.— Gražiai — pagaliau surado.— Visa tai 
labai gražu. 

— Gražu? — nustebęs paklausė jis. 

— Taip.— Ji. pasisuko į jį, jos akys buvo išplėstos. 
Pirmą kartą per ilgus metus ji pasijuto išsigandusi.— Jūsų 
puikus meninis skonis. 

— Jūs labai maloni, Margarete Mere. Dėkoju už gerą 
žodį. Turiu prisipažinti, prireikė tik trijų savaičių, o dar 
nemažai paplušėti maždaug dešimčiai labai kvalifikuotų 
specialistų muziejininkų, kad viskas imtų atrodyti „gra- 
žiai“, 

Ji netvirta ranka susibraukė plaukus. Kodėl jis visą 
laiką nepatenkintas ja? Nejaugi nesupranta, kad ji tie- 
siog žado neteko išvydusi visa tai, kad yra visiškai iš- 
mušta iš vėžių ir dreba lyg zuikis bėgantis nuo šunų ru- 
jos? 

— Ko jūs norite, kad pasakyčiau jums, Roganai? — ta- 
rė ji drebančiu balsu.— Aš padariau savo darbą ir atida- 
viau jums. Jūs padarėte savąjį, panaudodamas tai, ką ga- 
vote. Mus abu reikia pasveikinti. O dabar eime į viršų. 

Ji žengė link durų, bet jis užtvėrė jai kelią. Jo veidą 
iškreipęs įsiūtis buvo toks akivaizdus, toks galingas, kad 
Megė nebūtų nustebusi, jei jo žvilgsnis visą jos stiklą 
dabar būtų sutrynęs į mMažulytes įvairiaspalves dulkes. 

— Jūs... Jūs — nedėkinga valstietė— sušnypštė jis. 

— Aš? Valstietė? — Ji buvo visiškai suglumusi — iš- - 
gąsdinta, išmušta iš vėžių, bet ir pasipiktinusi.— Čia jūs 
visiškai teisus, Svini. Laikote mane nedėkinga, nes aš ne- 
puolu jums po kojų ir nebučiuoju madingų jūsų batų? 
Jei taip, tai jūs irgi teisus. Ir aš savo ruožtu nieko dau- 

giau nesitikiu iš jūsų, tik to, kas parašyta nelemtoje jūsų 
sutartyje ir nemaloniuose jos punktuose. O ten nieko ne- 
pasakyta apie tarpusavio dėkingumą ir batų bučiavimą. 

Ji pajuto tuojau pravirksianti — deginančios ašaros jau 
tvenkėsi akyse — ir jei ji tuojau pat neišeis iš čia, jos 
plūstelės nesulaikomu srautu, o širdis plyš nuo aimanų. 
Beviltiškai trokšdama pabėgti, ji pastūmė jį, bet jis su- 
griebė ją už pečių, sulaikė ir staigiai pasuko į save. 

— Tiesą pasakius, visko tikėjausi iš jūsų, panele Kon- 
kenan,— jis buvo vis dar įtūžęs.— Šito irgi. 

— Prašau atleisti — pasigirdo balsas nuo durų. Ten 
stovėjo ką tik įėjęs Džozefas Donahou.— Aš pertraukiau 
jūsų pašnekesį? 

Tai, ką jis išvydo, neapsakomai nustebino jį ir ne ma- 
žiau sudomino. Jo bosas, visada toks santūrus ir šalta- 
kraujiškas, įtūžusiu veidu stovėjo priešais mažutę moterį, 
kurios akys svaidė grėsmingus žaibus, o kumščiai, regis, 
buvo pasirengę smogti triuškinantį smūgį. 

— Visai ne, Džozefai. — Nežmoniškomis valios pastan- 
gomis Roganas nuslopino norą nublokšti Megę palydint 
tą veiksmą atitinkamais žodžiais ir ramiai paleido jos petį 
atsitraukdamas atgal ir akimirksniu atgaudamas įprastinę 
savitvardą.— Mes kaip tik aptarėme su panele Konkenan 
kai kurias sutarties sąlygas. Prašom susipažinti. Megė 
Konkenan. Džozefas Donahou, galerijos vedėjas. 

— Labai malonu. 

Visas spindintis palankumu Džozefas priėjo paspausti 
šiek tiek drebančios Megės rankos, paskui pabučiavo ją 
ir plačiai nusišypsojo, blykstelėjęs auksiniu danties vai- 
nikėliu. 

— Kaip malonu, panele Konkenan, susipažinti su tokiu 
talentingu, tiek meninio įkvėpimo turinčiu žŽmogumį. 

— Ir man malonu regėti žmogų, kuris taip jautriai ver- 
tina meną, yra toks dėmesingas menininkams. 

Pasikeitimas mandagiais žodžiais tuo ir baigėsi, bet 
Džozefas neskubėjo paleisti Megės rankos. O ji jau įstengė 
vėl maloniai šypsotis jam. To negalėjo nepastebėti Ro- 
ganas. 

— Pasakykite Džozefui, kada jums prireiks automobi- 
lio važiuoti į Miestą, — šaltai tarė Roganas.— Vairuotojas 
bus jūsų dispozicijoje. 

— Dėkui, — atsakė Megė nežiūrėdama į jį — Manau, 
kad Džozefas mokės mane užimti kurį laiką. 

— Nieko malonesnio negali būti, — patikino šis— Ar 
jau matėte mūsų svetaines viršuje, panele Konkenan? 

— Dar ne. Vadinkite mane tiesiog Mege. 

— Mielai.— Jis lyg norėjo paleisti jos ranką, bet vėl 
tuojau suspaudė.— Eime, Mege. Tikiuosi, kad jums patiks 
tai, ką mes padarėme. Norėtųsi, kad jūs pritartumėt. Mes 
priimsime visus jūsų pageidavimus ir pasiūlymus. 

— Dėkui. Iš anksto džiaugiuosi būsimų malonumu.— 
Ji žengė paskui Džozefą, bet prie durų stabtelėjo ir atsigrę- 
žė į Roganą, kuris stovėjo nejudėdamas.— Mes neatitrauk- 
sim jūsų nuo darbų, Roganai. Tiek daug jų turite.— Ir 
vėl kreipėsi į Džozefą: — Aš pažįstu vieną Donahou. 
Frensį. Jis gyvena netoli Enio ir verčiasi prekyba. Man 
atrodo, jis kažkuo panašus į jus. Ko gero, panašių akių. 
Ar tik nebus jūsų giminaitis? 

— Klero grafystėje turiu daugybę pusbrolių ir pusse- 
serių tiek iš tėvo, tiek iš motinos pusės. Iš motinos pusės 
jie 'Rajanai, 

— Aš pažįstu daug Rajanų. O! 

Ji sustojo tarpduryje kambario, į kurį jie įėjo. Patalpa 
buvo nedidelė, su dailiu židiniu ir patogiomis sofutėmis. 
Ant senovinių staliukų buvo padėta keletas jos dirbinių, 
tarp jų ir tas, kurį Roganas nusipirko pirmą kartą apsi- 
lankęs pas ją. 

— Man atrodo, kad išdėstyta skoningai, — pasakė Džo- 
zefas įjungdamas apšvietimą. Ir iškart stiklas atgijo, ėmė 
pulsuoti šviesos spinduliuose.— Didžiojoje. salėje, — išgiI- 
do Megė Džozefo žodžius, — lankytojams turi ilgam užimti 
kvapą. Čia jiems leidžiama kvėpuoti laisviau. 

— Taip... taip...— ji giliai atsiduso.— Ar nieko, jei 
aš atsisėsiu, Džozefai? Tik valandėlę. Man kaip tik už- 
gniaužė kvapą. 

Ji atsisėdo ant minkštos sofos, prisimerkė. 

— Žinote, Džozefai,— prašneko ji neatsimerkdama,— 
kartą, kai aš buvau dar vaikas, tėvas nupirko ožį. Tėvui 
toptelėjo galvon dar viena idėja: pradėti veisti ožkas. 
Kartą aš išėjau su tuo ožiu į lauką ir, matyt, kažkuo jį 
suerzinau. Jis kaip reikiant trenkė man ragais, skridau 

oru gal dešimt pėdų. Toks jausmas Mane persmelkė įžen- 
gus į šį kambarį. Tartum kažkieno ragai būtų dūrę man. 

— Nervai, taip? 

Ji atsimerkė, pamatė užuojautą ir dėmesį Džozefo žvilg- 
snyje. 

— Bijau mirtinai. Net tegu mane kur skradžiai, jei 
prisipažinsiu jam! Jis toks pasitikintis savimi, toks. .. Ar- 
gi ne? 

— Tiesiog pasitikintis. Jis — kietas riešutas, tas Mūsų 
Roganas. Ir ne be pagrindo. Pasižymi neklystama intuici- 
ja, kai reikia įsigyti meno dirbinių arba kai jis imasi 
padėti kuriam nors menininkui.— Džozefas akivaizdžiai 
buvo iš tų, kurie greit suartėja su žmonėmis ir dažniau- 
siai jaučiasi laisvai, nesivaržo paliesti itin opių, gal net 
asmeniškų temų. Jis atsisėdo greta Megės, ištiesė kojas, 
paskui sulenkė jas per kelius ir pasislinkęs arčiau ta- 
Tė: —Įėjęs negalėjau neatkreipti dėmesio, kad jūs tam 
tikra prasme atstatėte vienas kitam ragus. Ar aš nesu- 
klydau? 

Megė vos šyptelėjo. 

— Mus, matyt, pernelyg mažai kas sieja. Jis per daug 
reiklus, tas jūsų Roganas. 

— Teisybė. Bet tie, iš kurių jis reikalauja, beveik ne- 
jaučia to, nes reikalaujama gana švelniai. Ir tai būna 
naudinga, pasakyčiau. 

— Su manimi jis nebuvo švelnus, — pro dantis iškošė 
Megė. , 

— Aš pastebėjau. Tai gana keista. Matote, Mege, ma- 
nau, kad neišduosiu tarnybinės paslapties pasakydamas, 
kad Roganas ketina įtraukti jus į nuolatinių mūsų gale- 
rijos autorių sąrašą. Senokai dirbu su juo ir neprisimenu, 
kad jis kuo nors būtų taip rūpinęsis. Ir domėjęsis. 

— Turėčiau jaustis pagerbta,— lyg ir tvirtindama ta- 
rė ji atsidususi ir vėl užsimerkė.— Aš taip ir jaučiuosi, 
Džozefai, kone visą laiką, kol jis neišveda manęs iš kant- 
rybės savo šeimininkiškomis užgaidomis. Elgiasi lyg koks 
princas su valstiete, 

— Matyt, jis taip įpratęs. 

— Su manimi tai jam nepavyks! — ji atsimerkė ir pa- 
kilo.— Ar parodysit man kitą galerijos dalį? 

—- Mielai. O jūs papasakosit man apie savo gyvenimą, 
gerai? | 
Ji pašnairavo į jį. Smalsiaprotis žmogus. Svajingo 
žvilgsnio ir pirato išvaizdos. Ji mėgo smalsiapročius, 
skrupulingus žmones. Jeigu jie draugai. 

— Sutarta,— sutiko ji ir kai jie žengė prie kito ar- 
kinio įėjimo, įsikibo jam į parankę.— "Kartą gyveno vals- 
tietis, ir užsigeidė jis tapti poetu“... Ar pamenate, iš kur 
šitie Žodžiai? 

Megės manymu, Dubline buvo per daug žmonių. Nė 
žingsnio nežengsi su kuo nors nesusidūręs. Tačiau mies- 
tas geras, to ji neneigia. Nuostabus vaizdas į užtakį, pira- 
midės formos stogai, gražūs namai — raudonų plytų ir 
pilko akmens derinys. Labai įspūdinga. 

Automobilio vairuotojas Brajenas Daginas pasakojo, 
kad pirmieji dubliniečiai pasižymėję perdėtu grožio ir 
tvarkos, taip pat asmeninės naudos pojūčiu. „Ką gi, — pa- 
galvojo ji ——toks miestas turi visiškai tikti Roganui, o 
Roganas — jam", 

Ji patenkinta važiavo patogiu, beveik begarsiu auto- 
mobiliu grožėdamasi sodria sodų žaluma, variniais kupo- 
lais, pavėsingais parkais ir sraunia Lifio upe, kertančia 
miestą į dvi dalis ir įtekančia į užtakį. 

Širdis ėmė tankiau plakti, kai ji pamatė kamšatį gat- 
vėse, kažkur skubančius žmones. Bet tokia būsena truko 
neilgai: reginys vargino ją, ypač O'Konelio gatvė, kur, 
„atrodė, visi būtinai norėjo vienas kitą pavyti ir aplenkti, 
ir ji jau nekantravo, kada galės vėl atsidurti namie, Va- 
karuose, kur ramūs keliai, kur žmonės vaikšto ir važinėja 
neskubėdamį. | 

Tiesa, šis noras netrukdė jai grožėtis vaizdu nuo O'Ko- 
nelio tilto — laivais, stovinčiais prieplaukose, didingu Tei- 
singumo rūmų kupolu, spindinčiu saulėje. Vairuotojui 
patiko, kad ji paprašė važiuoti ten, kur jis nori, be jokio 
tikslo, ir dažnai lipdavo iš automobilio, norėdama pasi- 
vaikščioti kokioje nors aikštėje ar parke. 

Graftono gatvėje ji sustojo nupirkti dovanos Brianai — 
pusapskritimo formos sidabrinės segės su įtaisytais joje 
granatais. Taip paprastai atrodantis tradicinis papuošalas 
turėtų patikti seseriai. 

Sau ji nusižiūrėjo brangius auskarus — ilgus, iš aukso, 
sidabro ir vario, viršuje ir apačioje inkrustuotus ugniniais 
opalais. Jie iškart jai patiko, bet tuojau pat sudraudė save: 
ji negali dabar taip nerūpestingai švaistyti pinigų. Bent 
jau tol, kol nėra įsitikinusi, kad iš jos darbų bus parduota 
dar kas nors, išskyrus tą, vienintelį. 

Galiausiai ji pasiuntė velniop visas savo dvejones ir 
nusipirko auskarus, 

Baigdama dieną, Megė aplankė kelis muziejus, pasi- 
vaikščiojo krantinėse, išgėrė arbatos mažytėje kavinukėje 
prie Fitso Viljamo aikštės. Atėjus vakarui ji gėrėjosi sau- 
lėlydžiu nuo Hav Penio tilto ir net nupiešė pieštuku kelis 
eskizus albume, kurį nusipirko dailės salone. 

Tik po aštuonių vakaro ji grįžo į Rogano namus, Šei- 
mininkas išėjo į prieškambarį, kol ji dar neužkopė laiptais 
į savo kambarį. 

— Jau Maniau, kad privertėte vargšą Daginą parvežti 
jus atgal į Klerą. 

— Buvo dingtelėjusi tokia mintis — sutiko ji atmes- 
dama nuo veido nepaklusnius plaukus.— Bet aš jau šimtą 
metų nebuvusi Dubline ir neįstengiau nuo jo atsiplėšti. 

— Tikriausiai visą dieną nevalgėte? 

— Ko gero. 

Juk negalėjo ji laikyti valgiu kelių biskvito gabalė- 
lių su arbata. 

— Vakarienė bus aštuntą trisdešimt, bet ją galima ati- 
dėti iki devintos, jeigu norėtumėt prisidėti ir išgerti su 
mumis kokteilio. 

— Su mumis? 

— Taip, su mano senele. Ji svajoja susipažinti su ju- 
mis. 

— Oil! — Megė visai neapsidžiaugė šia perspektyva. 
Dar su kažkuo susitikti, kalbėtis, atsakinėti į klausimus.— 
Nenorėčiau trukdyti jums. 

— Visai ne. Jei reikia, galite persirengti ir nulipkit 
į svetainę. 

— Persirengti? — ji jau pasuko prie laiptų spausdama 
prie krūtinės albumą.— Bijau, kad būsiu pamiršusi įsidėti 
savo vakarinius tualetus. Tikriausiai bus geriau, jeigu 
man atneš padėklą su kokiu nors valgiu. 

— Liaukitės savaip kraipyti mano žodžius, Mege, tai 
tiesiog neįmanoma! — jis tvirtai suspaudė jos ranką ir 
vedėsi į svetainę. — Senele,— kreipėsi jis į Moterį, didingai 
sėdinčią brokatu apmuštame krėsle aukšta atkalte,— su- 
sipažink su Margarete Mere Konkenan. Mege, ši ponia — 
Kristina Svini. 

— Labai malonu,— ponia Svini atkišo liesoką ranką, 
papuoštą vieninteliu žiedu su didėliu safyrų. Ir auskarai 
buvo su safyrais.— Tikriausiai aš kalta, kad jūs čia atsi- 
dūrėte, Mano mieloji. Juk tai aš nusipirkau tą jūsų darbą, 
kuris taip sudomino Roganą. 

— Dėkoju jums. Jūs renkate meno kūrinius? 

— Taip, ši aistra yra mūsų kraujyje. Prašom sėstis. 
Roganai, įpilk mažytei ko nors išgerti. 

Roganas priėjo prie grafinų ir butelių baterijos, su- 
statytos bufete. 

— Ko norėtumėt, Mege? 

— Ką jūs pasiūlysit. 

Pasmerkta valandą ar netgi dvi mandagiai, kaip įpras- 
ta aukštosiose sferose, tuščiažodžiauti, Megė užgniaužusi 
atodūsį atidėjo rankinuką į šalį ir atsisėdo. 

— Tikriausiai tai labai jaudinanti akimirka — pirmoji 
paroda gyvenime, ar ne tiesa? — tęsė pašnekesį ponia 
Svini. 

„Labai originali mergina,— pamanė ji sau, neatitrauk- 
dama akių nuo viešnios. Matinio atspalvio veidas, ugni- 
niai plaukai, ir tie nesukišti į vidų marškiniai, ir džinsai, 
ir jokių papuošalų. Tiesa, dabar nelabai tuo nustebinsi. 
Taip, bet vakare, prieš vakarienę. .." 

— Tiesą pasakius, ponia Svini, aš nemaniau, kad man 
gali taip atsitikti. 

Megė paėmė taurę iš Rogano rankų, tikėdamasi, kad 
jos turinys padės jai geriau palaikyti ir net kaip nors 
ištverti būsimą pokalbį. 

— O ką jūs manote apie galeriją? — neapsimestinai 
susidomėjusi paklausė ponia Svini. 

— Ji nuostabi. Tikra meno šventovė. 

— O, dėkoju jums.— Senosios moters ranka vėl pa- 
lietė Megės ranką.— Koks laimingas būtų buvęs mano 
vyras Maiklas, girdėdamas tokius žodžius! To jis troško 

labiau už viską. Jis ir pats buvo menininkas. Tiesa, nepa- 
siekęs savo tikslo. Ar esate apie tai girdėjusi? 

— Ne.— Megė dirstelėjo į Roganą.— Mes apie nieką 
nesikalbėjome. 

— Jis svajojo būti tapytoju. Jo pasaulėjauta buvo tik- 
ro dailininko, bet jis nemokėjo išreikšti savo jausmų dro- 
bėje. Todėl visą savo gyvenimą paskyrė tam, kad kitiems 
sudarytų tinkamą aplinką ir galimybes kurti. Jis buvo 
nuostabus žmogus. Roganas daug kuo į jį panašus. Ir iš- 
vaizda, ir būdu. 

— Senele! — pasipiktino anūkas. 

— Jūs tikriausiai visu tuo didžiuojatės— mandagiai 
pasakė Megė, 

— Žinoma. Esu tikra, kad ir jūsų šeima jaučia pasi- 
didžiavimą jumis. 

— Nežinau, kiek tikslus čia gali būti žodis ,,„pasidi- 
džiavimas“. 

Megė gurkštelėjo iš taurės ir vos susilaikė neišsivie- 
pusi: Roganas įpylė jai chereso. Tiesa, taip berods ir dera 
pagal geros elgsenos taisykles. Ji kažkur buvo apie tai 
skaičiusi. 

Tuo metu tarpduryje pasirodęs tarnas pareiškė, kad 
vakarienė paruošta, ir Megė su palengvėjimu atsiduso: 
viena programos dalis sėkmingai artėjo prie pabaigos. 
Be to, ji vėl tiesiog miršta iš bado, 

— Prašau, — Roganas pasiūlė parankę savo senelei— 
Žiuljenas sužavėtas, kad jums patiko jo valgiai, Mege. 

— Jis puikus virėjas, tai tikra tiesa, Gėdijuosi tai pa- 
sakyti jam pati, be to, prisipažinti, kad, palyginti su juo, 
esu tikra menkysta ir Maitinuosi tik gatavais patiekalais. 

— Mes tai nuslėpsime nuo jo. 

— Bijau, kad nepavyks. Juk aš noriu iškvosti iš jo 
Kai kurias paslaptis Brianai. 

— Briana — Megės sesuo,— paaiškino Roganas sene- 
lei.— Ji turi nedidelį viešbutį Klero grafystėje, ir ji meist- 
riškai gamina valgį. Žinau tai pats, ne iš kalbų. 

— Dvi seserys — ir abi Menininkės,— pastebėjo ponia 
Svini— Viena — savo dirbtuvėse, kita — virtuvėje. 

— Taip, ko gero — Megė pajuto, kaip jos lūpos prieš 
valią ima šypsotis. ,,Ta sena ponia, — pagalvojo ji — daug 

paprastesnė ir mMalonesnė, negu Maniau. Ir negu jos anū- 
kas“. 

— Roganas minėjo Klero grafystę — tęsė ponia Svi- 
ni— Aš gerai pažįstu tas vietas. Juk aš kilusi iš Gol- 
vėjaus. 

— Tiesa? — kažkodėl Megę tai labai nudžiugino.— Iš 
kurios dalies? 

— Iš paties miesto. Mano tėvas vertėsi krovinių ga- 
benimu jūra. O būsimasis vyras buvo vienas iš jo verslo 
partnerių. 

— Mano senelė iš motinos pusės taip pat iš tų vie- 
tų.— Megė anaiptol dar nepasisotino, bet negalėjo nepa- 
laikyti pokalbio apie gimtąsias vietas.— Jos tėvas buvo 
prekeivis. 

— O kuo ji vardu? 

— Prieš ištekėdama ji buvo Fini. Šarona Fini. 

— Dievulėliau, Šarona Fini! — ponios Svini akys suži- 
bėjo ne prasčiau už jos safyrus.— Kolino ir Merės Finių 
duktė! 

— Vadinasi, jūs pažinojote ją? 

— O kaipgi! Nuo mūsų iki jų pėsčias būtum nuėjęs 
per kelias minutes. Aš buvau šiek tiek jaunesnė, bet mes 
draugavome ir daug laiko praleisdavome kartu.— Ponia 
Svini staiga mirktelėjo Megei, tuo gerokai nustebindama 
ją. — Aš buvau karštai įsimylėjusi Megės senelio pusbro- 
lį — girdi, Roganai? — jis buvo vardu Neilas. Jis buvo 
Šaronos brolis, ir aš negailestingai pasinaudodavau jos 
draugyste savanaudiškais tikslais. 

— Tau niekuo nereikėjo naudotis, senele, kad užka- 
riautum vyrų dėmesį, — galantiškai pasakė Roganas. 

— Ai, koks saldžialiežuvis! — ji nusijuokė ir paplekš- 
nojo anūkui per ranką.— Saugokitės jo, Mege. 

— Man atitenka ne per daugiausiai cukraus, ponia Svi- 
ni, — pasiskundė Megė. 

— Tiesiog jis visas ištirpsta jūsų acte,— kuo maloniau 
paaiškino Roganas. 

Pamaniusi, jog bus geriau, jei skirs jam mažiau dėme- 
sio, Megė vėl kreipėsi į ponią Svini. 

— Aš jau labai seniai nesu mačiusi dėdulės Neilo. 

Bet žinau, kad jaunystėje jis buvo patrauklus vaikinas ir 
patikdavo mergaitėms. 

— Tai tikra tiesa,— šypsodamasi pasakė senoji ledi, 
kuri dabar atrodė stebėtinai nesena.— Ne vieną naktį aš 
praleidau svajodama apie tą gražuolį, Ir tiesą pasa- 
kius. ..—Ji žvilgtelėjo į Roganą, akyse sužibo.šelmiškos 
liepsnelės.— Jei tuomet nebūtų pasisukęs Maiklas ir aš 
nebūčiau jo iki ausų įsimylėjusi, viską, kas įmanoma bū- 
čiau padariusi, kad pavergčiau Neilo širdį. Ir, žinoma, 
išsikovočiau jo ranką. Įdomu, ar ne? Jei viskas būtų pa- 
sisukę kitaip, judu būtumėt buvę pusbrolis ir pusseserė! 

Roganas smalsiai dėbtelėjo į Megę, pakėlė taurę. Įdo- 
mu, ką jis dabar galvoja, tas snobas, laikantis save aristo- 
kratu ir didžių didžiausiu intelektualu? Baisu įsivaizduoti! 
Ji nesistengė to daryti ir ryžtingai baigė srėbti savo 
sriubą. | 

— Neilas Finis...— tęsė ji vėliau — Jis taip niekada 
ir nevedė. Gyvena vienas Golvėjuje. Gal jūs sudaužėte 
jo širdį, ponia Svini? 

— O, jeigu taip būtų.— Liesoką Kristinos Svini veidą 
ūmai išpylė švelnus raudonis, padaręs ją ir jaunesnę ir 
gražesnę.— Liūdna tiesa yra tai, kad Neilas visiškai ne- 
kreipė į mane dėmesio. 

— Vadinasi, jis buvo aklas,— patikino Roganas, tuo 
pelnydamas žavingiausią senelės šypseną. 

— Greičiau ne aklas — Megė atsidususi įkvėpė neap- 
sakomai gardų žuvies patiekalo kvapą, — ne aklas, o kvai- 
las, kaip ir daugelis vyrų. | 

— Vadinasi, taip ir nevedė? — susimąsčiusi perklausė 
ponia Svini. 

Roganui pasirodė, jog klausimas nuskambėjo per daug 
rimtai. 

— Nė karto — atsakė Megė.— Mano sesuo retsykiais 
susirašinėja su juo. Aš paprašysiu užsiminti apie jus ki- 
tame laiške, ponia Svini. Pažiūrėsim, gal jo atmintis bus 
geresnė už nebrandų jo jaunystės skonį. 

Kristina Svini palingavo galvą. 

— Penkiasdešimt penkeri metai, — pasakė ji mąsliai 
šypsodamasi,— praėjo nuo to laiko, kai aš palikau Gol- 
vėjų dėl Dublino ir dėl Maiklo. Penkiasdešimt penkeri. .. 

Pagalvojus apie praėjusius metus, ją užplūdo malonus 
liūdesys — panašiai būna, kai žvelgi į laivą, kuris iš uosto 
plaukia į atvirą jūrą. Ji iki šiol gedėjo vyro, nors šis pa- 
sitraukė iš gyvenimo jau daugiau kaip prieš dešimtį metų. 

Nesąmoningai palietusi ranka Rogano rankovę — Me- 
gei šis gestas pasirodė nepaprastai jaudinantis, — ponia 
Svini paklausė: 

— O Šarona... ji, atrodo, ištekėjo už viešbučio savi- 
ninko? Ar aš neklystu? 

— Taip, ir prieš aštuonerius metus liko našlė. 

— Beveik. tuo metu, kaip ir aš. Labai užjaučiu. Bet pa- 
guodai jai liko duktė? 

— Mano motina. Tiesa, nežinau, ar ji buvo paguoda. 

Kartėlio prieskonis sumišo su puikiu upėtakio skoniu, 
kaip tik gabalėlį šios žuvies Megė dėjosi į burną. Ir vie- 
na, ir kita ji nuplovė vyno gurkšniu. 

— Šaronai ištekėjus, keletą metų mudvi susirašinėjo- 
me,— prisiminė ponia Svini— Ji labai didžiavosi savo 
mergyte. Ji vardu... pala... Meivė, tiesa? 

— Taip, 

Megė pabandė įsivaizduoti savo motiną mergytę, bet 
jai nieko neišėjo. 

— Šarona rašė, kad dukters auksiniai plaukai,— tęsė 
ponia Svini.— Stebėtino atspalvio. Ir mažos velniūkštės 
temperamentas. Užtat balsas esąs angeliškas. 

Megė vos nepaspringo žuvimį, 

— Angeliškas balsas? Mano motinos? 

— O taip. Šarona rašė, kad visi aplinkiniai sužavėti, O 
pati mergytė nori tapti dainininke. Man rodos, ji kurį 
laiką ir buvo. ..— Kristina susimąstė, stengėsi prisiminti.— 
Taip, žinoma. Ji dainuodavo Gorte, Šarona man atsiųs- 
davo laikraščių iškarpų. Bet aš pati jos niekada nesu gir- 
dėjusi. Tai buvo taip pat jau prieš trisdešimt metų. Ji 
nebedainuoja? 

— Ne. 


Megė vos neriktelėjo iš nuostabos. Niekada ji nebuvo 
girdėjusi, kad motina prasižiotų kitu tikslu, ne vien pa- 
dejuoti ar ką nors iškoneveikti. Dainininkė? Beveik pro- 
fesionalė: angeliško balso? Dieve, gal jos kalba apie skir- 

tingus žmones? Ponia Svini, atrodo, dar kažką sako? Kažką 
labai mandagiai. 

— Įsivaizduoju, kokia ji laiminga, kad išauklėjo to- 
kias dukteris! 

Laiminga? Išauklėjo? Ne, ją auklėjo, jeigu tai galima 
laikyti auklėjimu, visiškai kita moteris. Kita Meivė Fini 
Konkenan. 

— Manau,— lėtai ištarė Megė,— kad ji pasirinko, ką 
norėjo. 

— Visi mes šiame gyvenime kažką pasirenkame, — at- 
siduso ponia Svini.— Šarona pasirinko savo, išvažiuodama 
iš Golvėjaus. Aš —irgi. Iš pradžių labai jos ilgėjausi. 

„Megei prireikė gerokai pasistengti, kad galėtų nebe- 
galvoti apie motiną. Pati pasakė sau pagalvosianti apie tai 
vėliau. 

— Prisimenu senelės svetainę nuo pat vaikystės. Kar- 
tais mMudvi su seserimi padėdavome jai namų ruošoje. 
Ypač vasarą. Švarintis ir visą kita. Aš nelabai mėgdavau 
tuos darbus. 

— Todėl ir nuėjote kitu keliu. 

Rogano žodžiai nuskambėjo kaip komplimentas, Megė 
taip juos ir suprato. 

— Gal jūs ir teisus, — sutiko ji. — Šiaip ar taip, mano 
kelias teikia Man pasitenkinimą. 

— Taip ir nežinau, kas paskatino jus imtis tos meno 
šakos. 

Megei atrodė neįmanoma neatsakyti į šį Rogano klau- 
simą. 

— Mano tėvo motina turėjo vieną vazą,— pradėjo ji.— 
Venecijos darbo, kaip sužinojau vėliau. Forma ji panė- 
šėjo į fleitą iš blyškiai žalio peršviečiamo stiklo. Tokios 
spalvos lyg pumpuras, iš kurio paskui išauga lapas. Man 
visuomet atrodydavo, jog gyvenime nesų mačiusi gra- 
žesnio daikto. Ir nepamatysiu. Senelė sakydavo, kad ta 
vaza sukurta alsavimMu ir liepsna.— Megė vos šyptelėjo 
akimirką nugrimzdama į prisiminimus, pamesdama kal- 
bos giją, pamiršdama kur esanti. Jos akių spalva priminė 
tą pačią vazą.— Man visa tai anuomet skambėjo kaip pa- 
saka,— tęsė Megė.— Iš kvėpavimo ir ugnies sukurti daik- 
tą, kurį galima laikyti rankoje! Senelė paskui padovano- 

jo man knygą su paveiksliukais — apie stiklo fabriką, 
apie krosnis ir vamzdelius, apie tuos, kurie ten dirba. 
Nuo tada, manau, ir galvojau vien apie tai, kaip pačiai 
kažką panašaus padaryti. 

— Va ir Roganas toks pat,— tyliai prašneko ponia 
Svini— Dar jaunystėje žinojo, ko nori, kas taps viso jo 
gyvenimo tikslu— Ji nukreipė žvilgsnį nuo Megės į anū- 
ką, vėl atgal.— Ir dabar judu suradote vienas kitą. 

— Matyt, taip — sutiko Roganas ir paskambino, kad 
neštų desertą. 


Megė daug laiko praleisdavo galerijoje. Ne, nebuvo 
ir priežasčių niekinti tokią galimybę. Džozefas Donahou 
ir visi kiti darbuotojai jai buvo itin dėmesingi, dažnokai 
klausdavosi jos nuomonės, prašydavo patarti, kaip išdės- 
tyti daiktus. 

Tačiau, nors buvo skaudu ir nemalonu, ji turėjo prisi- 
pažinti, pati sau, kad ten, kur būdavo vykdomi Rogano 
nurodymai, jai nebelikdavo nei ką pridėti ar pakeisti. Ne- 
trukus ji ėmė visiškai pasikliauti galerijos darbuotojais 
bei jų šefu ir atsidėjo vien Amerikos nacionalinio meno 
dirbinių, eksponuojamų čia keliose salėse, studijoms. 

Indėnų meistriškumas kerėjo ją. Pintinės ir galvos ap- 
dangalai, keisčiausi karoliai, įvairiausios ritualinės kau- 
kės. Jos sukeldavo jai minčių ir versdavo įsivaizduoti 
personažus, kuriuos ji skubėdavo perkelti ant popieriaus, 
kad nepamirštų jų. 

Pasinerti visa galva į darbą būdavo natūraliausias ir 
mėgstamiausias jos užsiėmimas. “O kai galva ir rankos 
likdavo neužimtos, mintys nuolat grįždavo prie to, ką sa- 
kė ponia Svini apie Meivę, jos motiną. 

Megė norėjo suprasti, kiek dar tėvų gyvenime liko 
nuslėptų nuo jos dalykų, ar ji galės kada nors sužinoti 
daugiau, negu žino. Apie sužlugusią motinos karjerą, 
apie tėvo meilę kitai Moteriai, apie tai, kaip jiedu vis 
dėlto gyveno tame šeimos kalėjime, kur pateko dėl jos, 
Megės, gimusios ne laiku, ne ten ir ne tiems, kuriems 
reikėjo. Kalėjime, kuris neleido išsipildyti jų svajonėms, 
palaidojo karščiausius troškimus ir viltis. 

Jai reikėjo sužinoti kuo daugiau, ji troško to ir kartu 
bijojo, kad juo giliau įsiskverbs į jų gyvenimą, juo aiš- 
kiau pamatys, kad visus praėjusius Metus ji tik įsivaiz- 
davo suprantanti savo tėvus, o iš tikrųjų visai menkai 
juos pažinojo. 

Ir vėl ji stengėsi atsikratyti minčių apie šeimą, toliau 
su entuziazmu apžiūrinėjo galeriją. 

Kartais, jei niekam netrukdydavo, ji naudodavosi Ro- 
gano kabinetu kaip savo studija. Ten labai šviesu, kamba- 
Trys — pastato gale, kur beveik niekas neužsuka. 

Šį kartą Megė užklojo blizgantį stalviršį plastiko atrai- 
ža, ant viršaus padėjo laikraščių. Roganas negalės prie- 
kaištauti jai, kad ji, pažeisdama visas vietos taisykles ir 
tradicijas, sugadino jo brangų stalą iš riešutmedžio. 

Iš pradžių eskizus ji darė anglimi. Paskui ėmė pridėti 
dažų, kurių prisipirko gretimoje parduotuvėje, bet tai, 
kas išeidavo, jai nepatiko, ir tuomet ji griebėsi pagal- 
binių — tikrąja to žodžio prasme — Medžiagų: ėmė dažyti 
teptuką į kavos tirščius, į šlapius pelenus, brėžė drąsias 
linijas lūpų dažais arba antakių pieštuku. 

Savo eskizus ji visuomet laikė pirmaisiais žingsniais 
į tapybą. Manė esanti gera piešėja, tačiau nieku būdu 
nepretendavo į profesionalų darbą teptuku ir dažais. Tų 
piešinių jai reikėjo vien tam, kad išsaugotų regimojoje 
atmintyje kurį nors daiktą arba jo formą. Tai, kad Roga- 
nas dar anksčiau atrinko kelis jos eskizus ir pakabino kaip 
parodos eksponatus, greičiau baugino ją, negu džiugino, 

„Ir vis dėlto, — priminė ji pati sau, — jei nori, kad daik- 
tą nupirktų, reikia jį kaip dera pristatyti, autorių taip 
pat — visose jo saviraiškos sferose. Todėl Roganas, kad ir 
ką sakytum, daug kur yra teisus. 

„Darausi cinikė ir labai sumaterialėjusi,— prisipažino 
ji pati sau ir pasiraukė,— bet juk visi norintys parduoti 
privalo rodyti savo prekę, kaip sakoma, iš palankiausios 
pusės, ir čia nieko nepadarysi. Tik tuomet galima tikėtis 
sėkmės. O jei lemta pakliūti į Rogano paspęstus spąstus, 
tai dabar jau niekada nebeatleisčiau sau, jei grįžčiau namo 
pralaimėjusi“. 

Taip ji kalbėjo pati su savimi, kartu užfiksuodama tai, 
ką matė akys, ir kas galbūt taps būsimųjų darbų pirma- 


121 


vaizdžiu. Kalbėjo ir niekaip neįstengė nusiraminti: ją aud- 
rino mintys apie ateitį. 

Galbūt jos kraujyje slypi nevykėlės lemtis, ir jos lau- 
kia tie patys nusivylimai, kaip ir jos mylimo tėvo. Arba 
nemylimos motinos. 

Ji taip susitelkusi dirbo, taip buvo pasinėrusi į slo- 
gias Mintis, kad krūptelėjo ir negalėjo nuslėpti susierzi- 
nimo, kai kambaryje durys staigiai atsidarė. 

— Kas ten dar? — ištrūko jai.— Prašau uždaryti. 

— Tai aš ir noriu padaryti — 'Roganas įėjo į vidų ir 
privėrė duris.— Ar galėčiau sužinoti, ką čia veikiate? 

— Išradinėju dviratį! Argi nematyti? — nepakenčianti 
trukdymo, na, ir pripratusi prie to savo dirbtuvėse, ji gal- 
būt pamiršo esanti visai kitoje vietoje, todėl visiškai 
nuoširdžiai paklausė: — O ką jūs čia darote? 

— Man iki šiol atrodė, — romiai atsakė Roganas,— kad 
galerija kartu su kabinetu vis dėlto priklauso man. 

— Aš irgi tai pamenu. Neduoda pamiršti tarnautojai, 
kiekviena pasitaikiusia proga primindamį jūsų pavardę. 
„Ponas Svinis pasakė taip“, „ponas Svinis pasakė anaip“. 

Kalbėdamasi su juo, ji nesiliovė dirbusi, tepė dažais 
piešinį. 

Roganas nukreipė žvilgsnį nuo Megės veido į jos ran- 
kas ir nustėro: mėgstamasis jo rašomasis stalas buvo ap- 
kreiktas dažais ištepliotais laikraščiais, kažkokiomis Jen- 
telėmis vietoj paletės, teptukais, pieštukais, lūpų dažų 
tūbelėmis. Ir čia tvoskė, jei jis gerai užuodė, terpentinu 
bei šlapiais pelenais. 

— Jūs beprotė! — šūktelėjo jis— Ar žinote, kad tas 
stalas — Jurgio II epochos? 

— Puikus daikčiukas! — patenkinta pasakė ji nepakel- 
dama galvos, be jokios pagarbos epochai bei velioniui 
karaliui. — Bet jūs užstojate šviesą. Prašom pasitraukti į 
šalį. O stalą aš gerai apsaugojau. Po laikraščiais guli plas- 
tikas. 

-— Tuomet jūs tikra šaunuolė.— Jis panardino pirštus 
į susivėlusius jos plaukus, pritraukė jos veidą prie sa- 
vojo — taip, kad jie vos nesusitrenkė nosimis.— Jeigu 
jums trūksta tikro molberto tame velniškame chaose, aš 
paliepsiu, kad jums surastų jį. 

— Nereikia man jokio molberto, tik ramybės ir kad 
mane paliktų vieną. Todėl, jei jums nebūtų sunkų, būkit 
geras berniukas ir išeikit. 

Tai sakydama nieko blogo nepagalvojusi ji palietė jo 
švarko atlapą su smailais galais, ir ant jo bematant atsi- 
rado ryškiai raudona dėmė. 

— Ak tu! — šūktelėjo ji. 

— Kvaiša! 

Jo akys prisimerkė, jis ne juokais supyko, ypač kai 
Megė neištvėrė nenusišypsojusi. 

— Atleiskite,— prašneko ji veltui stengdamasi už- 
gniaužti juoką.— Dirbdama aš nieko nesuvokiu ir visai 
pamiršau, kad rankos ištepliotos dažais. Bet kiek galėjau 
pastebėti, namie jūs turite visą drabužių sandėlį. Nuogas 
neliksite. 

— Jūs taip manote? 

Žaibiškai jis kyštelėjo pirštus į dažus ir perbraukė Me- 
gei per veidą, ji suspigo iš netikėtumo, bet atrodė visiš- 
kai patenkinta. 

— Jums tinka būti išdažytai, — ramiai konstatavo Ro- 
ganas, i 

Ji brūkštelėjo atgalia ranka per veidą, tuo tik plačiau 
išsiterliodama dažais. 

— Jūs šitaip? Sumanėte pažaisti? Na, gerai... 

Juokdamasįi griebė tūbelę su kanarėlės spalvos dažais. 

— Jei tik išdrįsite,— skubiai perspėjo jis ir pykdamas, 
ir linksmindamasis,— priversiu jus praryti juos kartu su 
tūbele! 

— Konkenanai grasinimų nebijo,— karingai pareiškė 
ji atsukdama kamštuką ir rengdamasi išspausti turinį. 

Nežinia, kuo viskas būtų baigęsi, jei kabineto durys 
nebūtų vėl prasivėrusios. 

— Roganai,— išgirdo jie balsą.— Tikiuosi, tu nela- 
bai. ..— Ant slenksčio stovėjo elegantiškai apsirengusi 
tamsiaplaukė moteris.— Oi, atleiskite. Aš nežinojau, kad 
jūs užsiėmę. 

— Labai laiku atėjai, — santūriai pasakė Roganas. At- 
siplėšęs laikraščio, jis ėmė šluostytis pirštas.— Mes čia 
krėtėme visokias kvailystes. 

„Galbūt,— pagalvojo Megė ir padėjo į šalį dažų tū- 
belę.— Užtat kaip buvo nuostabu". 

— Patricija Henesi.— pareiškė Roganas,— leisk pri- 
statyti tau Margaretę Merę Konkenan, naują mūsų me- 
nininke. ltin įdomią. 

„Ji? Štai ta moteris, išsiterliojusi dažais, sutaršytais 
plaukais? Įdomį menininkė? Nors bala juos žino — visko 
gali būti“.— Taip pamanė Patricija, bet veidu ir maniero- 
mis nieko neparodė, išskyrus mandagų dėmesį. 

— Malonu susipažinti su jumis, panele Konkenan. 

— Man taip pat, panele Henesi. 

— Bus teisingiau vadinti mane ponia — vos šyptelėjo 
ji. — Bet geriau tiesiog Patricija. 

„Panaši į vienišą rožę su pusiau perregimo stiklo šy- 
du,— pamanė Megė.— Miela, graži, kone tobula. Bet ne- 
laiminga. Tai atsispindi švelniame ovalo formos jos vei- 
delyje". 

— Aš paliksiu jus po minutės kitos — ėmė skubėti 
Megė.— Tik nukraustysiu stalą. Jums tikriausiai reikia 
pasikalbėti. 

— Oi, dėl manęs neskubėkit.— Patricija nusišypsojo 
vien lūpomis, akys liko rimtos.— Aš buvau viršuje su 
Džozefu. Jis parodė man jūsų darbus. Jūs labai talen- 
tinga, 

— Dėkoju. 

Megė apsidairė lyg ieškodama kažko, neradusi čiupo 
nosinę iš Rogano viršutinės kišenės ir padažė ją — plo- 
niausio airiško audinio nosinę —- į terpentiną. 

— Ką jūs darote? — pasipiktino Roganas, bet jo šūks- 
nis pavėlavo. Tuomet slopiai suriaumojęs išplėšė nosinę 
jai iš rankų ir ėmė šluostytis likusius ant pirštų dažus. 

— Mano kabinetas kartais pavirsta dailininkų man- 
sarda,— kreivokai šypsodamasis pasakė jis— Jiems tai 
patinka. 

— Kaip gyva nesu prakaitavusi palėpėje, tai yra man- 
sardoje,— pasakė Megė, tyčia pabrėždama savo airišką 
akcentą ir piktnaudžiaudama prasčiokiškais žodžiais. — Bet 
man ir pačiai čia nelabai saldu. Jei jūs seniai pažįstama 
su ponu Sviniu, turite žinoti, koks jis reiklus ir kaip sunku 
jam įtikti. 

— Normaliam žmogui nesunkų,— iškošė Roganas pro 
dantis.— Dar niekada įprotis laikytis tvarkos ir savikont- 
rolės nebuvo laikomi yda. O kai jo nėra, kaip tik yda ši- 
tai ir pavadinčiau. 

Jie pasisuko vienas į kitą, lyg rengdamiesi susigrumti, 
ir ne vien žodžiais. Kambaryje įsiviešpatavo įtempta tyla, 
Patricija tai gerai pajuto. Ji neblogai pažinojo Roganą, 
labai seniai ir gana artimai. Pažinojo ir negalėjo pamiršti, 
jog buvo laikas, kai jis aistringai geidė jos, negalėjo pa- 
miršti, nes mylėjo jį jau daug metų. 

— Apgailestauju ne laiku atėjusi, — pasakė ji neapkęs- 
dama savęs dėl kvailo diduomenėje įprasto tono. | 

— Visai ne;— Roganas atsakė lygiai tokiu pat tonu.— 
Visuomet malonu tave matyti. 

— Užsukau, nes buvau greta ir Maniau, kad būsi lais- 
vas. Karniai pakvietė mane kokteilio, jie tikėjosi, kad 
ir tu ateisi. 

— Apgailestauju, Patricija...— Roganas žiūrėjo ne į 
ją, O į savo sugadintą nosinę, kurią pagaliau sugniaužė 
ir metė ant laikraščių šūsnies, išdraikytos ant stalo.— Rytoj 
parodos atidarymas, manęs dar laukia aibė darbų. 

— Niekai,— nuneigė Megė, — čia pakanka žmonių ir 
be jūsų. Nereikia dėl to atidėti apsilankymo pas bičiu- 
lius. 

— Ar jums nešauna į galvą tokia mintis — lediniu to- 
nu prašneko Roganas,—kad, be jūsų parodos, aš galiu 
turėti ir kitų reikalų? — jis kreipėsi į Patriciją — Perduok 
Merionai ir Džordžui, kad apgailestauju. 

— Būtinai. — Ji atsuko jam skruostą bučiniui, ir į jį 
padvelkė pažįstamas kvepalų aromatas, kurį tuojau už- 
gožė terpentino tvaikas.— Buvo malonu susipažinti su ju- 
mis, panele Konkenan. Iš anksto mėgaujuosi malonumu, 
kurį suteiks jūsų vernisažas. 

— Vadinkite mane Mege.— Jos žodžiai nuskambėjo 
nuoširdžiai ir šiltai, ji pajuto, jog ta rafinuota moteris yra 
jos nelaimės draugė.— Gero vakaro jums, Patricija. 

Šiai išėjus, Megė toliau plovė teptukus kažką niūniuo- 
dama panosėje. 

— Jį labai miela,— staiga išgirdo Roganas. 

— Tikra teisybė. 

— Senų seniausiai ištekėjusi bičiulė? 

— Taip, bet jau seniai našlė. 

— Ol 

— Kiek daug emocijų įdėjote į tą šūktelėjimą.— Pats 
nežinodamas kodėl, jis pasistengė užsiimti gynybos po- 
ziciją — Mes pažįstami daugiau kaip penkiolika metų. 

— Viešpatie, na, koks jūs lėtapėdis, Roganai! — ji at- 
sišliejo klubu į stalą, pakėlė prie lūpų pieštuką, lyg būtų 
norėjusi jį sugraužti. — Tokia moteris! Nepriekaištingo 
skonio ir artimos jums kilmės. O jūs šitiek metų tempiate 
gumą. 

— Gumą? —su pasibjaurėjimu perklausė jis — Ne- 
kreipiant dėmesio į jūsų nepaprastai vykusi posakį, leis- 
kite paklausti, iš kur jūs žinote, kad aš tempiu? 

— Tai iš karto matyti. Intymūs ir platoniški santykiai 
siunčia visiškai skirtingus signalus— Jos Žvilgsnis su- 
švelnėjo. Galiausiai jis — tiktai vyras, o jie, kaip žinoma, 
visiškai nepastebi normalių žmogiškų jausmų.— Manau, 
kad save ir ją laikote seniausiais bičiuliais? 

— Suprantama. 

— Mulkis! Ji įsimylėjusi jus. Tai būtų aišku net vi- 
siškam idiotui. 

— Nesąmonė. Jums vien tai terūpi. 

— Visai žmonijai vien tai terūpi! O jūs... jūs tie- 
siog nemokėjote rasti rakto į šios moters širdį — Megė 
atsiplėšė nuo stalo, ėmė karštligiškai rankioti savo daik- 
tus.— Man ponia Henesi labai simpatiška, nors tai šiek 
tiek keistoka: juk ir aš suinteresuota jumis, ir Man. gali 
visiškai nepatikti, jei reikalai taip pasisuks, kad imsite 
šokinėti čia į jos, čia į mano lovą. 

Ne, ta moteris gali iš proto išvaryti. Koks liežuvis! 

— Baikime tą kvailą pokalbį, aš iš tikrųjų turiu daug 
darbo. 

— Nebegaišinsiu jūsų, sere. Tik kur nors pakabinsiu 
dalį tų piešinių, kad apdžiūtų. Galima? 

— Jei jie nesimaišys man po kojomis.—,,Jų kūrėja 
irgi!" — panūdo pridurti. Ir tuomet jis padarė tai, ko ne- 
siteikė padaryti pirma: pažvelgė į kai kuriuos piešinius.— 
Eil — subruzdęs šūktelėjo jis— Ką jūs čia pridirbote? 

— Šiaip sau, eskizai — nerūpestingai atsakė ji— Aš 
viską sutvarkysiu. Jau sakiau. 

Netardamas daugiau nė žodžio, jis ėmė apžiūrinėti pie- 
šinius, atsargiai keldamas juos už kampučių. Jis pamatė 
ir jau suprato, ko ji iš tikrųjų siekė — tai buvo matyti iš 
drąsių, net įžūlių eskizų: panaudojant Amerikos liaudies 
meno motyvus, sukurti kažką savita, ypatinga, nepakar- 
tojama. Ir sprendžiant iš to, ką jis matė, jai puikiai šitai 
pavyks. 

Vėl jis aiškiai suprato: kad ir kaip ji erzintų jį, vestų 
iš kantrybės savo atžarumu, savo ekscentriškomis manie- 
romis, jis negalės atsikratyti savito jos talento poveikio. 
Negalės ir nenorės. 

— Matau, kad okupavusi mano kabinetą neleidote lai- 
ko dykai. 

— Tai vienintelis dalykas, kur mudu bent šiek tiek 
panašūs, — kandžiai atsakė jis— Ar norite dar ką nors 
pasakyti? — ji linktelėjo galva į piešinius. 

— Taip. Jūsų gebėjimas perteikti negyvosios gamtos 
grožį ir didybę gerai išlavintas. 

— Malonus komplimentas, Roganai. Jis daug ko vertas. 
Kas dar? 

— Jūsų darbai apibūdina jus pačią, Mege. Padeda 
suprasti, iš kokių prieštaravimų jūs sulipdyta. Jautrumas 
ir pasipūtimas, gailestingumas ir žiaurumas. Goslumas ir 
atsakumas, 

' — Daug ko čia prišnekėjote. Trumpiau būtų galima 
pasakyti taip: lengvai pasiduodanti nuotaikos permainoms. 

Lyg pati šaukėsi dar vienos jos permainos, nes tą va- 
landėlę skaudžiai smilktelėjo į širdį suvokus, kad, matyt, 
bergždžia būtų laukti akimirkos, kada jis pažvelgs į ją 
tokiomis pat akimis kaip į jos kūrinius. 

— Argi tai toks didelis trūkumas? — su apmaudu pa- 
klausė ji.— Permaininga nuotaika? 

— Taip sunku gyventi. 

— Tai vien mano reikalas.— Nelauktai ji priėjo prie 
jo, perbraukė delnu per jo skruostą.— Norėčiau miegoti 
su jumis, Roganai, ir mudu abu tai žinome. Tik ne ta 
prasme, kuria nori jūsų gražioji ponia Henesi: kad gautų 
vyrą ir mokytoją. 

Jis apėmė pirštais jos riešą, pajuto, kaip tankiai ir 
nelygiai tvinksi pulsas. 

— Kas gi jums trukdo? — pasidomėjo Roganas. 

Buvo parengusi atsakymą. Jis sukosi ant liežuvio galo, 
bet staiga kažkur dingo, pasiklydo tarp jos širdies dūžių. 

— Pažadu atsakyti jums, kai tik galėsiu.— Ji pasistie- 
bė ant pirštų galiukų, prigludo prie jo visu kūnu, lūpo- 
mis — prie jo lūpų.— Kol kas man ir to gana, — sumurmėjo 
sunkiai atsiplėšusi nuo jo, tankiai alsuodama, 

Šiaip taip surinkusi ir sudėliojusi piešinius, ji žengė 
prie išėjimo, Roganas tylomis stebėjo ją. 

— Margarete Mere, — nusiraminęs pasakė jis, kai ji 
jau paėmė už durų rankenos, — jūsų vietoje aš nusišluos- 
tyčiau dažus nuo veido, 

Ji suraukė nosį, pašnairavo stengdamasi pamatyti dažų 
dėmes, tačiau. šitai jai nepavyko. 

— Bala nematė! — nutarė ji ir išėjo trenkdama duri- 
mis. 

Jos jausmų prasiveržimas atsisveikinant paglostė Ro- 
gano savimeilę, tačiau jis buvo nepatenkintas, kad jai 
taip lengvai pavyksta sujaudinti jį ir viską viduje su- 
jaukti, pakeisti jo dvasinę būseną ir nuotaiką. 

Niekada ir niekur nepamiršdamas „savo pareigų, jis 
manė, jog dabar ne laikas iš tiesų suartėti. O jeigu būtų 
manęs kitaip, būtų tiesiog šią valandėlę nusitempęs ją 
kur nors nuošaliau ir ten atlikęs tai, kas būtų padėję at- 
sikratyti beprotiško geismo ir beveik tokio pat susierzi- 
nimo dėl nuolatinio nepasitenkinimo, neatskiriamo nuo 
keistų jų santykių. 

Tada, kai jo būtų viršus tiesiogine ir perkeltine to žo- 
džio prasme, gal jis įstengtų atgauti prarastą dvasinę pu- 
siausvyrą. | 

Tačiau, kaip jau Minėta, jis buvo įsipareigojęs, taip 
pat ir Moraliai, ir jis Visuomet paisė pareigų. 

Roganas žvilgtelėjo į vieną Megės eskizą — ji pamir- 
šo jį išsinešti. Ir vėl jį sužavėjo drąsios linijos, skubrių 
brūkštelėjimų sodrumas ir spalvingumas, ta žaibiškai šmės- 
telėjusi dailininkės mintis, patraukianti dėmesį ir vilio- 
janti. 

Pats būdamas meno srities specialistas, jis vargu ar 
galėjo suklysti vertindamas ir apsirikti. 

Jis nusigręžė nuo popieriaus lakšto lyg nuo kokių 
apžavų ir išėjo iš kambario, bet regėtas paveikslas išliko 
atmintyje, lygiai kaip išliko paveikslas tos, kuri vedžiojo 
ranką po tą popierių. 

— Pone Svini, sere... 

Jau eidamas pagrindine sale, Roganas išgirdo į jį krei- 
piantis. Atsigręžęs jis išvydo prieš save liesoką žilstelė- 
jusį prastai apsirengusį žmogų, dar jauną, bet daug labiau 
susenusį, nei buvo iš tikrųjų. Roganas gerai pažinojo jį. 

— Sveiki, Eimenai. Pastaruoju metu jūsų kažkodėl 
neregėti — Roganas tuos žodžius ištarė be galo maloniai. 

— Aš dirbau.— Vyriškis spaudė prie savęs nuzulintą 
kartoninį aplanką, akį trūkčiojo tikas.— Turiu daug naujų 
darbų, pone Svini. 

Gal jis ir tiesą sakė. Bet greičiausiai tik daug gėrė. 
Tai rodė jo veidas: liguistai įraudę skruostai, paburkę 
akių vokai; rankos, pešiojančios aplanko raištelius, šiek 
tiek dreba. 

— Tikėjausi, kad rasite laiko pasižiūrėti juos, pone 
Svini. 

— Deja, rytoj parodos atidarymas, Eimenai. 

— Žinau. Mačiau laikraščiuose.— Jis nervingai apsi- 
laižė. Nebeturėjo pinigų nė penso. Paskutinius išleido va- 
kar aludėje, ir dabar jam reikėjo mažiausiai šimto sva- 
rų — sumokėti buto nuomą, kitaip jį paprasčiausiai iš- 
trenks į gatvę.— Aš paliksiu juos jums, gerai, pone Svini? 
Užsuksiu pirmadienį. Čia... čia neblogi darbai. Noriu, 
kad jūs pirmas pamatytumėt,. 

Roganas neklausinėjo, ar Eimenas turi pinigų. Ir taip 
viskas buvo aišku, jis nenorėjo dar kartą žeminti daili- 
ninko, kadaise teikusio nemažų vilčių. Dailininko, kurį 
pražudė nepasitikėjimas savimi ir viskis. 

— Mano kabinetas dabar nesutvarkytas,— švelniai pa- 
sakė jis — jei neprieštaraujate, eime į viršų, ten aš pasi- 
žiūrėsiu, ką jūs nuveikėte. 

— Dėkui.— Kraujo pritvinkusiose Eimeno akyse šmės- 
telėjo lyg ir šypsena, labiau jaudinanti ir kelianti didesnį 


gailestį negu ašaros.— Dėkui, pone Svini, ilgai nesugai- 
šinsiu jūsų, pažadu. 

— Kaip tik rengiausi išgerti arbatos — Jiems ėmus 
kopti laiptais, Roganas prilaikė Eimeną už parankės.— 
Tikiuosi, kad prisidėsite prie manęs? 

— Mielai, pone Svini. 

Taip jau atsitiko, kad Megė buvo koridoriuje vyrams 
už nugarų, kai jie kopė laiptais. Ji nugirdo dalį pokalbio, 
matė, kaip rūpestingai Roganas prilaikė įkaušusį dailinin- 
ką. Iš Rogano tono ji suprato, jog šis būtinai nupirks ką 
nors iš Eimeno kūrinių, net ir tuomet, jeigu jam jų ne- 
reikėtų. Nes šiaip duodamas pinigų — kaip išmaldą, iš 
pasigailėjimo, — įžeistų nelaimingą, gyvenimo negandų 
iškamuotą Žmogų. 

Šis galerijos savininko poelgis jau iš anksto privertė 
ją pajusti daugiau pagarbos ir pritarimo negu visi kasme- 
tiniai grantai ir dotacijos, skiriami menininkams; apie tai 
jai didžiuodamiesi pasakojo Roganas ir Džozefas Donahou. 

Vadinasi, Roganas iš tikrųjų geba parodyti dėmesį žmo- 
nėms, ne tik jų kūrybos vaisiams. Išvada, kurią ji neno- 
Tomis ryžosi padaryti, džiugino ją ir podraug kėlė ap- 
maudą, nes įrodė, kad ji ne visai teisi spręsdama apie šį 
žmogų. 

O būti neteisi Megė nemėgo. Beje, kaip ir visi žmonės 
pasaulyje, 

Beveik po paros, kitos dienos popietę, Megė apsiblau- 
susi sėdėjo Rogano namuose, svečių kambaryje, ant di- 
džiulės lovos pakraštėlio. Sėdėjo ir koneveikė save, kad 
pakriko nervai, kad pati pakluso jų įgeidžiams. Be to, ji 
iš tikrųjų jautėsi ligonė — peršėjo gerklę, pykino, šaltis 
krėtė visą kūną. O gal tai ir vėl nervai krečia jai iš- 
daigas4 

„Koks skirtumas, — kartojo pati sau, — ką galvos žmo- 
nės, kokia bus jų nuomonė! Tegalvoja ką tik nori! Svar- 
biausia — ką aš pati Manau. 

O Dieve, Dieve, kodėl leidausi įveliama į visus tuos 
reikalus?!“ 

Ji giliai atsiduso, pakėlė galvą. Ir iškart pajuto baisų 
šleikštulį, gavo net sukąsti dantis ir visu kūnu įsitempti, 

kad jį įveiktų: Veidrodyje priešais savė išvydo savo at- 
vaizdą, kuris nedžiugino. 

Į ją žvelgė moteris vien apatiniais drabužiais, pernelyg 
blyškios odos, dar paryškintos tamsių nėrinių. Veidas 
taip pat buvo išblyškęs ir kažkoks pabrinkęs, akys lyg 
užverktos. Sudejavusi ji vėl nukorė galvą ant kelių. 

Na, ir marmūzė jos šiandien! O viskuo kaltas kvailas 
spektaklis, kuriame ji sutiko dalyvauti, užuot ramiai sė- 
dėjusi namie, Klere. Jos vieta ten ir ne kitur! Ten ir tik 
ten ji gali būti viena su savimi ir su savo stiklų, su ra- 
miais laukais ir rytmečio ūkanomis. Ji ir nebūtų palikusi 
jų, jei ne tas Roganas Svinis, ne jo žodžiai, kuriems ji 
pasidavė ir kurie ją sugundė. 

Jis — velnias, tikras velnias, vampyras, gyvas tuo, kad 
siurbia nepatyrusių, bejėgių menininkų kraują, sekina jų 
jėgas! Iš jos irgi iščiulps viską, ką galės, o paskui išmės 
kaip tuščią dažų tūbelę. 

O, ji užmuštų jį dabar, jei tik turėtų jėgų atsikelti 
nuo lovos!.. 

Kai negarsiai pabeldė į duris, ji kietai užsimerkė. 
„Nešdinkitės! Nešdinkitės visi! — klykė ji širdyje.— Pa- 
likite mane vieną, leiskit man ramiai numirti“. 

Beldimas pasikartojo, tylus balsas paklausė: 

— Mege, brangute, ar įūs pasirengusi? 

Ponios Svini balsas... Tik to ir trūko! Megė prispaudė 
kumščius prie akių ir beveik išstenėjo: 

— Ne, aš nepasirengusi.— Ji sukaupė visas jėgas, kad 
balsas skambėtų mandagiai, bet ryžtingai, ir pridūrė: — 
Aš niekur neisiu! 

Durys atsidarė, ponia Svini, šlamėdama šilko suknia, 
įžengė į kambarį. | 

— Brangute! — ji prisiartino prie Megės ir motiniškai 
apkabino ją.— Viskas bus gerai, vaikuti. Tai tik nervai. 

— Man nieko nėra,— išdidžiai pasakė Megė, bet tuoj 
pamiršo visą savo išdidumą ir įsikniaubė veidu į ponios 
Svini petį. — Bet aš nenoriu ten eiti. Garbės žodis. 

— Jūs privalote! — senoji moteris pakėlė Megės gal- 
vą, įsižiūrėjo į jos veidą.— Juk nenorite, kad visi many- 
tų, jog išsigandote? 


131 


— Aš nebijau.— Megė kilstelėjo smakrą, bet jos veido 
išraiška nieko nebūtų apgavusi.— Man tiesiog neįdomu. 
Kristina Svini nusišypsojo ir paglostė Megės galvą. 

— Na, na... nereikia. 

— Tiesa, ponia Svini. Aš nieko nenoriu matyti. Jau- 
čiuosi pažeminta ir nenoriu leistis apžiūrinėjama. Geriau 
jau tegu Mane karia! 

— Niekas jūsų nekars, brangute. Ir visai jūs nepaže- 
minta. Atvirkščiai. — Ji paėmė šaltas Megės rankas į sa- 
vąsias.— Teisybė, kad jus apžiūrinės, kaip ir jūsų darbus. 
Taip jau priimta tarp Menininkų, ir tai gal šiek tiek kvai- 
la. Bet jus juk daug kas įvertino, apie jus šneka, stebisi 
jumis. Tegu jie ir toliau taip daro. Leiskite jiems! 

— Man ir tai kelia nerimą, ponia Svini, neapsimetinė- 
siu, Bet ne tai svarbiausia. Nors ir nesu pratusi prie vie- 
šumos, nors ir nemėgstu jos, aš suprantu, kad tokia dau- 
gelio menininkų dalia. Bet...— ji kietai sučiaupė lūpas, 
palingavo galva, — tai, ką aš darau, tai... tai lyg geriau- 
sia Mano pačios dalis. Ir jeigu ji nebus priimta, nepasi- 
rodys ganėtinai gera. .. Kas gi tada liks man... manyje... 
sau?.. 

— Roganas mano kitaip. 

— Kiek jis ten supranta! 

— Jūs teisi. Jis supranta ne tiek ir daug. Kaip ir mes 
visi.— Kristina Svini trumpam nutilo. Ką čia dar pasakyti? 
Ta jauna moteris lyg tikras kūdikis. Jokios logikos. Ja 
būtina mMotiniškai rūpintis — štai ko jai reikia, Su Meile, 
bet griežtai rūpintis.— Ar norite, kad nulipčiau žemyn ir 
pasakyčiau savo anūkui, kad jūs per daug išsigandusi, per 
daug nepasitikite savimi, todėl negalite dalyvauti savo pa- 
čios parodos atidaryme? 

— Ne! — Megė iš nevilties užsidengė veidą ranko- 
mis.— Jis įviliojo mane į spąstus! Vikriai ir gudriai lyg 
gyvatė. Jis tiesiog nepasotinamas, gobšus žmogus į save 
lenktais nagais! Štai kas jis! Atleiskite man už šiuos žo- 
džius. 

Megė atitraukė rankas nuo veido, atsitiesė ir nustė- 
IO — tikra nevilties statula. Ponia Svini užgniaužė norą 
nusišypsoti. 

— Jūs visiškai teisi. — pasakė ji dalykiškai.— Tai, va- 
dinasi, nueisiu ir pasakysiu Roganui, kad važiuotų be mū- 
sų. Jis jau seniai žemutiniame vestibiulyje blaškosi kaip 
tigras narve ir tikriausiai jau taką bus pramynęs parkete. 

— Niekada neteko sutikti kito žmogaus, kuris tiek 
daug dėmesio būtų skyręs laikui —suniurzgėjo Megė. 

— Tai būdinga visai Svinių šeimai, Mano vyras iš pro- 
to Mane varydavo savo punktualumu.— Ji patapšnojo Me- 
gei per ranką.— Tuojau sugrįšiu ir jei reikės, patarsiu 
jums, ką rengtis. 

— Ponia Svini! — Megė lyg skęstantis šiaudelio įsi- 
tvėrė jos rankovės.— O ar negalėtumėt tiesiog pasakyti 
jam, kad aš numiriau. Mano laidotuvės būtų neblogas prie- 
das prie vernisažo. Juk gerai žinoma, kad miręs dailinin- 
kas visada geresnis ir talentingesnis už gyvą. 

— Čia jau kita šneka.— Ponia Svini nuėmė Megės ran- 
ką nuo savo peties.— Iškart matyti, kad pasijutote geriau. 
O dabar bėkit ir nusiprauskite veidą. 

— Bet.. S ». 

— Aš lažinuosi dėl jūsų sėkmės šiandien.— Ponios Svi- 
ni balsas buvo labai tvirtas.— Ir esu įsitikinusi, kad ir jūsų 
senelė Šarona būtų lažinusis, jei būtų žinojusi. Eikite 
praustis, juk pasakiau jums! 

— Taip, ponia. Ponia Svini...— Megė neryžtingai at- 
sikėlė nuo lovos.— Tik nieko nesakykite jam, gerai? Bū- 
siu labai dėkinga jums, jei nepasakysite Roganui, kad 
aš... 

— Aš pasakysiu, kad kiekviena moteris tokią dieną 
kaip ši skirtų kuo daugiau laiko gražinimuisi. 

— Taip, žinoma.— Lyg ir šypsena šmėstelėjo Megės 
veidu.— Atleiskite už tą sceną, bet nieko negalėjau sau 
padaryti. Ir tegul Roganas ten labai neširsta. 

— Juo pasirūpinsiu aš. 

— Ir dar vienas prašymas, ponia Svini. Visai apie ką 
kita. Ar negalėtumėt surasti tų laikraščių iškarpų apie 
mano motiną, kurias Minėjote? 

— Pamėginsiu. Paprastai aš saugau visas relikvijas. 
Ypač jei jos susijusios su vaikyste ir jaunyste. 

— Būčiau labai dėkinga jums. 

— Būtinai paieškosiu. O dabar pasirūpinkit savo vei- 
du. Einu pas Roganą. 

Ji drąsinamai nusišypsojo Megei ir pasišalino. 

Kaip ji ir manė, Roganas vos valdydamas įtūžį tebe- 
matavo žingsniais koridorių. 

— Kur ji, velniai ją griebtų? — suriaumojo jis išvy- 
dęs laiptais lipančią žemyn senelę.— Ką ji sau galvoja, 
norėčiau žinoti? Velnias. .. 

Ponia Svini didingu mostu sustabdė jo žodžių laviną. 

— Galvoja apie tai, ką rengtis, kad padarytų kuo ge- 
riausią įspūdį publikai. Nejaugi tu šito nesupranti? 

— Ak, žinoma, tai labai svarbu.— Jis taip pat norėjo, 
kad jo globotinė nepasidarytų gėdos, nenuviltų savo glo- 
bėjo, bet kiekgi galima? — Niekada nemaniau, kad susi- 
braukti ranka plaukus ir apsivilkti suknelę reikia tiek su- 
gaišti, — suniurzgėjo jis. 

— Tu per ilgai viengungiauji, mano brangusis. Žino- 
ma, jei tik nesumanei nusistatyti sau tokio principo.— Ji 
pataisė jam kaklaryšį, nors to visiškai nereikėjo.— Kaip 
gražiai tu atrodai su smokingu! 

— Senele, negaišk laiko pagyroms. 

— Kaip tik atėjau pasakyti tau, kad važiuotum be 
mūsų. Mes su Mege atvažiuosim, kai ji apsirengs. 

— Ji turėjo apsirengti dar prieš pusvalandį! 

— Bet neapsirengė. Argi nebus didesnis efektas, jeigu 
ji pasirodys, kai visi bus susirinkę? Juk tu taip mėgdavai 
teatriškus vaidinimus, mano berniuk. 

Senelė kaip visada buvo teisi. Na, jei ne visada, tai 
bent dažnai. 

— Gerai,— suniurzgėjo jis ir žvilgtelėjo į laikrodį — 
Aš nebegaliu ilgiau užtrukti. — Tačiau jis norėjo užtrukti 
ir įžengti galerijon drauge su Mege. Žinoma, dėl jos, ne 
dėl saves.— Palieku ją patikimose tavo rankose. Pasiųsiu 
jums automobilį vos nuvažiavęs į galeriją. Ir nieku būdu 
neužtrukit ilgiau kaip valandą. Pažadi? 

— Gali pasikliauti manimi, brangusis. 

— Aš žinau— Jis pabučiavo ją į skruostą— Tiesa, 
ponia Svini, ar dar: nesakiau jums šiandien, kad jūs pui- 
kiai atrodote? 

— Dar ne. Bet dabar pasakei. 

— Ir esu pasirengęs kartoti tai daugybę kartų! 

— O dabar skubėk ir palik Megę mano globai.: 

— Mielai. — Žengęs prie lauko durų, jis dar kartą pa- 
žvelgė į tuščią laiptinę, ir žvilgsnyje vėl šmėstelėjo susi- 
erzinimas.— Linkiu tau susitvarkyti su ja,— pasakė atsi- 
sveikindamas.— Klientė ne iš lengvųjų. 

Jam išėjus, ponia Svini kiek lengviau atsiduso, bet 
pagalvojo, kad pastarieji anūko žodžiai buvo visiškai pa- 
grįsti. 

Viskas buvo padaryta kaip reikiant, kaip jis ir norėjo, 
Viskas numatyta. Apšvietimas puikus — nė vienas stiklo 
išlinkimas, nė viena briauna neliko neapšviesti. Muzika — 
dabar griežė valsą — liejosi salėje tarsi tylios laimės aša- 
ros. Dailūs livrėjuoti padavėjai nešiojo putojančio šam- 
pano taures ant sidabrinių padėklų. Tylus krištolo skimb- 
čiojimas ir negarsūs balsai, susiliejantys su muzikos gar- 
sais, sudarė malonią polifoniją. 

„Taip, niekas nepamiršta. Visi savo vietose. Išskyrus,—— 
niūriai pagalvojo Roganas, apžvelgdamas salę, — pačią me- 
nininkę“. 

— Viskas labai gerai, Roganai,— pagyrė stovinti gre- 
ta jo Patricija, kaip paprastai elegantiška, siaura balta 
suknia, puošta stiklaperliais.— Sėkmė garantuota. 

Jis pasisuko į ją. 

— Taip manai? Laikas parodys. 

Įdėmus jo žvilgsnis įsmigo į ją, ir jai staiga pasidarė 
nejauku. 

— Kas atsitiko? — pasiteiravo ji trumpai prajukusi.— 
Gal nosį išsisuodinau? 

— Visai ne. 

Jis kilstelėjo šampano taurę, kartu dėdamas Megę į 
šunų dienas už mintis, kurias ji pasistengė jam įpiršti ir 
kurios galėjo iškelti užtvarą tarp jo ir Patricijos, sukomp- 
likuoti, o gal ir apkartinti daug metų trukusią jų drau- 
gystę. 

„Ji įsimylėjusi mane? Kokie niekai! Megės tiesiog 1i- 
guista vaizduotė“.. 

— Atleisk,— pasakė jis.— Truputį užsigalvojau. Nesu- 
prantu, kodėl iki šiol nėra Megės. 

— Ji tuojau atvažiuos, esu tikra. O kol kas žmonės 
ir taip apakinti to, ką mato. 

— Tikiuosi. Bet koks laiko nepaisymas! 

— Roganai, brangusis, pagaliau aš suradau jus! Tiks- 
liau, tai jau padarė mano Patricija. 

— Labas vakaras, ponia Koneli.— Roganas paspaudė 
ištiestą ranką.— Džiaugiuosi jus Matydamas. Apsilankiusi 
jus visada atnešate sėkmę mano parodoms. 

— Pataikūnas! 

Enė Koneli, Patricijos motina, nusimetė nuo pečių 
audinių kailių peleriną ir nerūpestingai nusijuokė. 

Tai buvo moteris, svarbiausiu gyvenimo tikslu užsi- 
brėžusi tausoti savo grožį, kurį ji tapatino su žmogiškojo 
orumo jausmu ir laikė tokiu pat svarbiu kaip vaikų auk- 
lėjimas ir namų valdymas. Ji niekada neapleisdavo savo 
pareigų, todėl jos namai, jos vaikai ir jos grožis visuomet 
būdavo reikiamo lygio. Beje, grožiui ji būtų teikusi pir- 
mąją vietą. Už grožį ji grūmėsi ne mažiau kaip pusę šimt- 
mečio ir kol kas iš tų grumtynių išeidavo nugalėtoja. 

— O jūsų vyras? — mandagiai paklausė Roganas.— Ir- 
gi atvažiavo? 

— Suprantama. Denis kur nors jau rūko cigarą ir 
svarsto finansines problemas. Oi, ačiū, — pridūrė ji, nes 
Roganas šūktelėjo padavėją ir pasiūlė jai šampano tau- 
Ię.— Bet juk žinote, koks Denis abejingas menui. Net dėl 
jūsų jis neparodys jam dėmesio. Ak, koks nuostabus dar- 
bas! — Ponia Koneli parodė į skulptūrą greta jų. — Traukia 
ir podraug nerimą kelia, ar ne? Patricija sakė vakar su- 
sipažinusi su autore — probėgšmais. Aš irgi norėčiau ją 
pamatyti. 

— Ji jau netrukus turi atvažiuoti. Ko gero, pastebė- 
site panelę Konkenan turint tuos pačius kontrastus, ku- 
riuos taip taikliai pastebėjote jos darbuose. 

— Iš anksto jaučiu malonumą. Kodėl taip retai ėmėte 
lankytis pas mus, Roganai? Įkyriu Patricijai, vis prašyda- 
ma, kad atvestų jus pas mus. 

Ji sviedė į dukterį sąmokslininkės žvilgsnį, sakantį: 
nagi, brangioji, laikas būti aktyvesnei. Nepaleisk jo, ki- 
taip labai gailėsies. 

— Pastaruoju metu buvau labai užsiėmęs, ponia Ko- 
neli, — teisinosi Roganas,— bet pažadu pasitaisyti. 

— Atleidžiu jums. Ir laukiame atvykstant pietų kuria 
nors ateinančios savaitės dieną. 

— Mielai priimu kvietimą. Džozefai! Atleiskite, priva- 
lau atsitraukti. 

— Kam taip akivaizdžiai versti, mama? — Roganui nu- 
ėjus, nepatenkinta pasakė Patricija. 

— Kažkas juk turi pagaliau tai padaryti, mano mer- 
gyte. Kiek dar jis elgsis su tavim kaip su seseria? — šyp- 
sodamasi per salę pažįstamiems, ji pritildžiusi balsą tę- 
sė: — Vyriškis niekada neves moters, kuriai jaučia broliš- 
kus jausmus. O tau jau seniai laikas vėl pagalvoti apie 
tekybą. Taip, taip... Apie geresnę partiją negalima nė 
svajoti. Jei vilkinsi, pagriebs jį tau iš panosės. Ir pra- 
šau šypsotis. Tu tokia rūškana, lyg dalyvautum laidotu- 
vėse. 

Patricija paklusniai ištempė lūpas šypsenai,. 

— Prisiskambinot? — nervingai paklausė Roganas Džo- 
zetą vos prie jo priėjęs. 

— Namie jų nebėra, bet iš automobilio man atsakė. 
Tuojau bus čia. 

— Vėluoja daugiau kaip valandą. Kaip tai tipiška 
tiems laisviems menininkams, 

— Todėl jie ir laisvi, Roganai. Galiu nudžiuginti jus: 
jau parduota dešimt gaminių. Ypač didelę paklausą pelnė 
„Pasidavimas“. O gal tą daiktą verčiau vadinti „„Pralai- 
mėjimuų'? 

— Kad ir kaip vadintumėt, jis neparduodamas.—- Ro- 
ganas jau kelintą sykį nužvelgė skulptūrą, stovinčią vi- 
duryje salės— Pirma mes ją kartu su kitais, jau atrink- 
tais kūriniais parodysim mūsų skyriuose Romoje, Pary- 
žiuje ir Niujorke. Jų mes, žinoma, irgi neparduosim. 

— Kaip pasakysite, tai jūsų reikalas, bet turiu pa- 
stebėti, kad generolas Filsimonsas pasiūlė už. ją dvidešimt 
penkis tūkstančius svarų. 

— Iš tikrųjų? Tikiuosi, tai jau daugeliui žinoma? 

— Galite neabejoti. Be to, aš pasikalbėjau su keliais 
menotyrininkais. Jums tikriausiai bus įdomu... 

Jis nutilo pamatęs, kaip patamsėjo Rogano akys, kokį 

susižavėjusį žvilgsnį jis įsmeigė į duris. Pasisukęs Džoze- 
fas suprato, kur žiūri jo šefas, ir tyliai švilptelėjo. 

— Ji pavėlavo,— konstatavo jis,— bet laiko neleido 
dykai. 

Ne jis vienas matė, kaip reagavo Roganas, tai paste- 
bėjo ir Patricija. Pastebėjo ir moterišku instinktu suprato, 
kas čia dedasi. Suprato tai ir pastabusis Džozefas, ir jam 
nuoširdžiai pagailo moters, kuri myli, tačiau yra laikoma 
tik. bičiule. 

— Ar eiti jos pasitikti? — tyliai paklausė Džozefas. 

— Ką? Ne, ne. Aš pats nueisiu. 

Roganas niekada nemanė, kad Megė gali taip atrody- 
ti: puiki, stulbinanti, geidulinga kaip pati nuodėmė. 

Ji vilkėjo vienspalve juoda suknele be jokių pagra- 
žinimų. Tiesiog audinio atraiža, atkartojanti visus kūno 
linkius, dengianti jį nuo pečių iki kelių. Sagos buvo vie- 
nintelis papuošalas, jei taip jas galima pavadinti. Didelės 
blizgančios juodos sagos, susagstytos taip, kad leido ma- 
tyti krūtų apvalumus ir kojas šiek tiek aukščiau kelių. 

Kaip visada nerūpestingai sušukuotų ryškiai liepsno- 
jančių plaukų karūna supo veidą, nutvieksdama jį ugni- 
niais atšvaitais. 

Priėjęs arčiau Roganas išvydo jos akis — budrias, įdė- 
mias, įsimenančias visa, kad pakliūva į akiratį. 

O apskritai ji atrodė šaltakraujiška, kuo ramiausia, 
net įžūloka. 

Taigi ji čia ir sprendžiant iš visko yra nusiteikusi ka- 
ringai, ketina nugalėti. Ką? 

— Jūs nepadoriai vėluojate.— Jo priekaištas nuskam- 
bėjo beveik kaip pagyrimas. Tai sakydamas jis paėmė jos 
ranką pakėlė prie lūpų.— Ir esate nepaprastai graži šian- 
dien, — akivaizdžiai patenkintas pridūrė. 

— Vadinasi, patinka suknelė? 

— Ne visai tas žodis, bet apskritai — taip. 

Ji džiugiai nusišypsojo. 

— O jūs, žinoma, bijojote, kad ateisiu su pusbačiais 
ir suplyšusiais džinsais, 

— Ne, kadangi jus globojo senelė. 

— Ji nuostabiausia moteris pasaulyje! Jums labai pa- 
sisekė, kad ją turite. 

Tai buvo pasakyta rimtai ir taip karštai, kad Roganas 
skvarbiai į ją pažiūrėjo. 

— Žinau,— trumpai atsakė jis. 

— Jūs negalite to žinoti, nes nieko kito nematėte.— 
Ji giliai atsiduso.— Tiek to.— Tik dabar ji pastebėjo, kad 
dešimtys smalsių akių sminga į juos, į ją.— Kaip liūtų 
urve, ką? Ir prašom nesijaudinti, — paskubėjo pridurti — 
Aš elgsiuos padoriai. Juk ant kortos pastatyta Mano atei- 
tis, ar ne? 

— Tai tik pradžia, Margarete Mere. 

„Bijau, kad jis teisus“,— krūptelėjusi pagalvojo ji 
žengdama greta Rogano sale — šviesų ir žvilgsnių pliski- 
nama iš visų pusių. 

Ji tesėjo savo pažadą ir niekuo nepažeidė įprastinio 
tokių renginių ritualo: spaudė rankas, priėmė sveikinimus, 
atsakinėjo į klausimus. Pirmoji valanda prabėgo lyg sap- 
"nas, kuriame tviskėjo brangenybės, purslojo vynas, viso- 
mis vaivorykštės spalvomis mMainėsi stenduose. stiklinės 
skulptūros. Toliau buvo lengviau. Megė apsiprato su sce- 
niniu aktorės, prabangaus ir keistoko spektaklio pagrin- 
dinės veikėjos, vaidmeniu. 

— O štai čia! — išgirdo ji. Tai ištarė ryškiu brito ak- 
centu praplikęs vyras nukarusiais ūsais, Jis rodė į daiktą, 
vaizduojantį skaidrų stiklinį rutulį, kurio viduje žybčiojo 
žydros strėlės-ietys— Jūs pavadinote šitą ,„Kaliniais“ — 
tęsė jis.— Kaip teisinga ir subtilu. Kūrybinė žmogaus jė- 
ga, jo seksualumas veržiasi išorėn, į laisvę, ar ne? Amžina 
kova. Labai iškilminga, nors ir liūdna. 

— Tai tiesiog šešios grafystės — paaiškino Megė. 

Plikis nesuprasdamas sumirksėjo. 

— Dovanokit? 

— Šešios mano šalies Airijos grafystės, — pakartojo ji, 
jos akyse įsižiebė maištingos liepsnelės.— Jos iki šiol lyg 
kalėjime, 

— A, suprantu... 

Netoliese stovėjęs Džozefas vos ištvėrė nesijuokęs. 

— Man regis, — švelnino padėtį jis, — čia visiškai ne- 
įprastas šviesos efektas. Ar ne tiesa, lorde Vitfyldai? Jis. 
pabrėžia stebėtiną kontrastą tarp Menininko sprendimo 
svelnumo ir griežtumo. 

— Ką? Taip, ko gero.— Lordas Vytfyldas atsikrenkš- 
tė.— Ko gero, jūs teisus. 

Megė pašaipiai stebėjo, kaip jis skubiai eina šalin. 

— Nemanau, kad jis dabar įsigeis nusipirkti šį darbą, 
praradusį jam savo seksualiąją prasmę. 

— Jūs klastinga moteris, Mege Konkenan,— susižavė- 
jęs tarė Džozefas. 

— Aš —airė moteris, Džozefai— Ji mirktelėjo jam.— 
Mes buvome ir liksime maištininkai. 

Jis nusijuokė ir švelniai apkabinęs ją nusivedė sale. 

— A, ponia Koneli! — šūktelėjo jis lengvai spustelė- 
damas pirštais Megės liemenį ir tuo duodamas ženklą 
būti atsargiai. — Kaip visada akinanti. 

— O jūs kaip visada malonus, Džozefai — Ji nukreipė 
žvilgsnį į Megę.— Puiki paroda. Aš taip norėjau susipa- 
žinti su jumis, brangioji. Aš — ponia Koneli. Enė Koneli. 
Atrodo, jūs jau matėtės su mano dukterimi Patricija? 

— Taip, vakar. | 

Ponios Koneli rankos prisilietimas buvo lengvas ir be- 
kūnis tarsi šilkinio audinio prisilietimas. 

— Jį irgi čia. Jiedu kažkur su Roganu. Puiki pora, ar 
ne tiesa? 

— Taip, žinoma,— Megė pajuto perspėjantį signalą ir 
suprato jį — Jūs gyvenate Dubline, ponia Koneli? 

— Suprantama. Netoli nuo pono Svinio. Mano šei- 
ma — vietiniai dubliniečiai, neatskiriama jo dalis jau daug 
kartų. O jūs, atrodo, iš Vakarų grafysčių? 

— Taip, iš Klero. 

— Ak, kokia ten gamta! Kokie mieli keisti kaimeliai, 
namai švendrių stogais. Girdėjau, kad jūs iš fermerio 
šeimos? 

— Mano tėvas buvo fermeris, 

— Tikriausiai čia viskas jus taip jaudina? Taip nepa- 
našu į jūsų kaimo gyvenimą. Jūs netrukus grįšite namo? 

— Taip, visai netrukus. 

— Jau pasiilgote kaimo? Dublinas labai vargina nepri- 
pratusiems prie Miesto gyvenimo. Jums čia kaip svetimoje 
šalyje, tiesa? 

— Na, aš šiek tiek suprantu kalbą, — šaltakraujiškai 

atsakė Megė.— Tikiuosi, jūs nesigailėsite čia atėjusi, po- 
nia -Koneli. Prašau atleisti, esu priversta palikti jus. 

Jeigu Roganas įsivaizduoja, kad aš sutiksiu ką nors 
parduoti tai moteriai, net jei ji ant kelių atsiklaupusi mal- 
dautų, tai jis labai klysta! Niekada ir nieko! O jeigu jis 
išdrįs, aš. .. nežinau, ką aš jam padarysiu! 

Jis, žinoma, pasakys turįs pagal sutartį išskirtinę tei- 
sę. Tebūnie jos tris kartus prakeiktos, tos teisės! Sumalsiu 
kiekvieną darbą į stiklo dulkes, dar jam neatitekus tai 
pasipūtusiai kvaišai! Kalbėjosi su manim taip, lyg būčiau 
jos pienininkė! 

Kol iš pagrindinės salės nuėjo iki vienos iš svetainių, 
Megė beveik visai nusiramino. Galų gale šventa motinos 
pareiga — ginti savo vaiką, argi ne taip? 

Kitose svetainėse taip pat būriavosi žmonės, šnekėjosi, 
juokėsi, judėjo visomis kryptimis. 

Megei nuo to žmonių sambūrio šiek tiek svaigo galva, 
ir ji pamanė nusileisianti į virtuvę, esančią prie galerijos, 
kad gautų valandėlę atsipūsti viena ir išgerti alaus, jei ras 
kuriame nors šaldytuve. 

Ji įžengė į virtuvę ir šiek tiek sutrikusi stabtelėjo pa- 
mačiusi, kad ten jau sėdi kažkoks apkūnus vyras. Jis 
papnojo cigarą ir gėrė Pilzeno alų. 

— Pagautas nusikaltimo vietoje. 

— Dabar būsime du nusikaltėliai, — tęsė tuo pačiu to- 
nu Megė.— Atėjau čionai to paties. 

— Tuomet leiskite jus pavaišinti. — Jis pasilenkė visu 
savo stambiu kūnu nuo kėdės ir mikliai lyg fokusininkas 
ištraukė iš kažkur dar vieną butelį — Manau, kad jums 
nedera siūlyti cigaro? 

— Turbūt ne,— atsakė ji juokdamasi.— Bet prię dūmo 
esu pripratusi. Mano tėvas rūkydavo, ko gero, aitriausią 
pypkę pasaulyje. Dvokdavo iki pat debesų! Bet aš dievi- 
nau jąl 

— Kokia jūs miela,— pagyrė jis įpildamas jai alaus.— 
Negaliu pakęsti visų tų išmonių! — jis dūrė pirštu aukš- 
tyn, parodos salių pusėn.— Mano žmona tempte atsitempė 
mane. 

— Ir aš negaliu pakęsti tokių susibūrimų! 

— Bet daikčiukai neblogi, — pagyrė jis ir vėl išgėrė.— 

Man patinka formos ir spalvos, nors nė velnio neišmanau. 
Užtat mano žmona — specialistė. Taip ji mano. O aš mėgs- 
tu paprasčiausiai pasigrožėti, jei yra kuo. 

— Ir aš, 

— Per tuos kvailus pristatymus visi stengiasi pasiro- 
dyti esą išmintingi: menininkas turėjęs galvoje tą ir aną, 
menininko sumanymas, simbolizmas. ..— Pastarąjį žodį jis 
ištarė taip, lyg ragaudamas neįprastą valgį, kurį tuoj iš- 
spjaus.— Nesuprantu ir nenoriu suprasti, ką jie ten šneka. 

"Megė pamanė, kad jis mažumėlę kuoktelėjęs, bet jis 
patiko jai vis labiau. 

— Jie ir patys nesupranta, — nusišypsojo ji. 

— Tas ir yra! — jis pakėlė savo stiklinę ir ištuštino 
ją. — Taigi kad nesupranta. Tik įsivaizduoja. Bet pamė- 
gink pasakyti manajai Enei — tai mano žmona, — ji taip 
nudelbs. Vienu žvilgsniu sutrins į dulkes! 

Jis prisimerkė ir išsiviepė, stengdamasis pavaizduoti 
tą žvilgsnį. Megė prunkštė iš juoko. 

— Na, ir kam ten įdomu, ką jie galvoja? — Megė pa- 
dėjo alkūnę ant stalo, parėmė smakrą kumščiu.— Lyg kie- 
no nors gyvybė nuo ta priklausytų. —,, Mano tai iš tikrųjų 
priklauso“, — priminė pati sau, bet pasistengė atsikratyti 
tos Minties.— Ar nemanote, kad į tokias parodas einama 
parodyti savo pašvaitų ir savo reikšmingumo? 

— Kaip pirštu į akį! — kad patvirtintų visiškai prita- 
riąs, jis ištraukė dar vieną butelį, įsipylė ir skambiai susi- 
daužė.— O žinote, ką aš būčiau veikės šįvakar, jeigu ne 
šitai? 

— Ką? 

— Būčiau įsitaisęs krėsle su pagalve po kojomis ir 
airiškojo stiklinaite rankoje ir žiūrėjęs televizorių.— Jis 
atsiduso.— Bet nenoriu liūdinti Enės. Ir Rogano. 

— Jūs pažįstamas su Roganu? 

— Jis man beveik kaip sūnus. Neblogas žmogus iš jo 
išėjo. Susipažinau su juo, kai jam dar nė dviejų dešim- 
čių nebuvo. Su jo tėvu turėdavau verslo reikalų, ir ber- 
niukas tiesiog negalėjo sulaukti, kada galės imtis tėvo 
darbo.— Jis mMostelėjo ranka lyg apglėbdamas visą gale- 
riją. — Neblogai čia viskas sutvarkyta. 

— O ką jūs veikiate? — pasmalsavo Megė. 

— Dirbu bankininkystėje. 

— Dovanokit.— Moters balsas pertraukė jų pašnekesį. 

Virtuvėje tarpduryje pasirodė Patricija. 

— A, štai ji, Mano meilė! 

Nustebusi Megė išvydo, kaip vyriškis mikliai atplėšė 
savo sunkų kūną nuo kėdės, prišoko prie Patricijos ir 
juokais stumtelėjo ją taip smarkiai, kad jo stumtelėjimas 
tikriausiai būtų galėjęs pargriauti suaugusį mulą. O ji, 
užuot šūktelėjusi pasipiktinusi, tik džiugiai, melodingai 
prajuko. 

— Tėte, tu mane perlauši pusiau. 

Tėvas! Vadinasi, tai Patricijos Henesi tėvas. Tas pras- 
čiokas simpatiškas vyras vedęs ledo luitą, apsuptą bran- 
giu, gerai sukirptų audeklu. Megė pagalvojo, jog tai tik 
dar kartą patvirtina, jog visi tie iškilmingi žodžiai, taria- 
mi prie altoriaus jungtuvių metu, žodžiai „kol mirtis mus 
išskirs“ ir kiti — tiesiog neapgalvoti žodžių deriniai, ku- 
riuos žmonės yra priversti ištarti neteikdami jiems jokios 
prasmės. 

— Susipažinkite su mano mergyte.— Neslėpdamas pa- 
sididžiavimo, Denis Konelis pasuko Patriciją į Megę.— 
Gražuolė, ar ne? Ką pasakysite? 

— Tikra tiesa, — Megė kėlėsi iš už stalo.— Malonu vėl 
susitikti su jumis. 

— Ir man. Sveikinu sėkmingai atidarius savo parodą. 

— Jūsų paroda? — ponas Konelis išsprogino akis. 

— Mes nesusipažinome su jumis, — nuoširdžiai nusijuo- 
kė Megė.— Aš — Margaretė Konkenan. 

— Labai malonu. Tikiuosi, per tas nepamirštamas mi- 
nutes, kai mes taip maloniai šnekučiavomės, aš nieko 
nereikalingo nepasakiau. 

— Visiškai nieko, pone Koneli. Patikėkite, ir man buvo 
labai malonu pasikalbėti su jumis apie meną. 

— Bet man iš tikrųjų patinka jūsų darbų spalvos ir 
formos, — sumišęs lyg gindamasis pakartojo jis. 

— Tai maloniausias viso šio vakaro komplimentas,— 
pasakė Megė.— Dievaži. 

— Dedi, tavęs mama ieško, — įsiterpė Patricija. 

Ji nuėmė kažkokią nematomą dulkelę nuo tėvo švarko 

atlapo, ir šis gestas skaudžiai pervėrė Megės širdį. Kiek 
kartų ji yra dariusi lygiai taip, kai jos tėvas buvo gyvas! 

— Jeigu ieško, leisiu jai rasti Mane, — linksmai tarė 
ponas Konelis. Jis pasižiūrėjo į Megę ir plačiai nusišyp- 
sojo įjai.— Tikiuosi, kad mes dar pasimatysime, panele 
Konkenan. 

— Ir aš tikiuosi. 

— Jūs neinate su mumis? — Mandagiai paklausė Pat- 
ricija. į 

— Ne, ne dabar. 

Ji su niekuo nebenorėjo susitikti, ypač su ponia Ene 
Koneli, Patricijos Motina. | 

Pagyvėjusi, net linksma Megė veido išraiška dingo 
drauge su tolstančiais tėvo ir dukters žingsnių garsais. Ji 
vėl klestelėjo ant virtuvinės kėdės, jausdamasi lyg išsunk- 
ta citrina, visiškai išsekusi. 

Aplinkui buvo taip tylų, kad atrodė, jog visame di- 
džiuliame galerijos pastate nėra nieko, išskyrus ją. Ji troš- 
ko vienatvės, norėjo manyti, kad ūmai apėmęs ją liūdesys 
užplūdo palikus įprastinius mieluosius žalius laukus, ra- 
mias kalvas, tylumą ir ramybę, kurias drumsčia tik degi- 
namos krosnies užimas ir nežinia kur viliojanti jos pačios 
vaizduotė. 


Bet priežastis buvo ne vien ta. Tokį svarbų jos gyve- 
nimo vakarą greta jos nebuvo artimo žmogaus. Nieko, kas 
norėtų ir galėtų ją suprasti, išklausyti, nuoširdžiai, ne- 
apsimetęs ja rūpintis. Kam nors kiek rūpėtų Megė Konke- 
nan. Šiaip ar taip, tai ne ten, viršuje, esantys Žmonės, 
kurie dabar šnekasi, susidaužia taurėmis, pasakoja vieni 
kitiems, ką maną ir kokių paskalų girdėję. 

„Tiesa, aš vis dėlto turiu save pačią, —taip pamanė 
ji ir atsistojo ant kėdės.— Galiausiai kiekvienam reikia 
tik savęs". 

O apie save ji gali pasakyti žinanti, kad jos darbai 
patiko čionykštei publikai, kad juos priėmė gerai, Tai 
visiškai aišku, ir, vadinasi, pirmasis žingsnis buvo sėk- 
mingas, ji žengia teisingu keliu į šlovę ir, velniai rautų, 
į pinigus —į tai, kas taip ilgai aplenkdavo Konkenanų 
giminę. Ir visko pasiekė ji pati. 

Ji stovėjo vestibiulyje, iš viršaus liejosi šviesa ir muų- 
zika, sruveno laiptų pakopomis, tartum žaižaruojančios 
stebuklingos dulkės būtų mirguliavusios vaivorykštėje. 
Megė jau užkėlė koją ant pirmos pakopos, įsikibo į tu- 
rėklus, bet staiga apsigręžė ir išbėgo pro didingas lauko 
duris į gatvės tamsą. 


Laikrodis išmušė pirmą valandą nakties. Roganas smar- 
kiai trūktelėjo savo kaklaryšį, kurio parėjęs namo taip ir 
nenusirišo, ir nusikeikė. Ta velnio moteris nusipelnė, kad 
jai bent kailį iškarštų! Dingti kaip šmėklai, kaip dūmui 
per patį jos šlovinimą, kai publika tik. įsismarkavo ir buvo 
pasirengusi kuo audringiau pareikšti savo susižavėjimą! 
Palikti visus, palikti pagaliau jį, kuris visa tai surengė 
ir kuris nenori, kad ji štai taip dingtų, kuris nori, kad ji 
būtų greta. 

Roganas žirgliojo plačiais žingsniais po blausiai ap- 
šviestą vestibiulį ir aitrino sau širdį galvodamas apie ne- 
deramą Megės poelgį. „Reikėjo daug anksčiau, — barė pats 
save, — perprasti ją ir per karštai nepulti jai padėti, ne- 
stumti į priekį, nepasikliauti ja, jos talentu. Galiausiai ne 
ji viena juk yra pasaulyje!“ 

Velniai rautų, kaipgi jis galės įsteigti vien airių meno 
galeriją, kai pirmoji grynakraujė airė menininkė, kurią 
jis surado ir, galima sakyti, sušildė savo užantyje, krečia 
tokius triukus, elgiasi kaip neišauklėtas vaikas?! 

Dabar jau vidurnaktis, o jos vis dar nėra, ir neaišku, 
kur ji. Kad nors būtų perspėjusi, ta rudoji velniūkštė! Ne- 
duok Dieve, jeigu jai kas nors atsitiko! 

Jam atrodė, kad dėl kvailo jos poelgio netgi nublanko 
šiandieninės parodos pasisekimas, jis beveik nejuto pasi- 
tenkinimo savo darbu, ką jau kalbėti apie pelnytą ramybę. 
Na, ir apie kokią ramybę galima kalbėti, jeigu tokiu vė- 
lyvu metu jos nėra! Juk ji beveik nepažįsta Dublino, o 
mieste nemaža vietų, kur moteriai, ir ne tik moteriai 
nesaugu vaikščioti, Ypač vienai. Bet gal ji visai ne viena? 
Ak, nesąmonė, su kuo gi ji galėtų būti! Ir apskritai tedaro 
ką nori. O vis dėlto jeigu kas atsitiko? Nelaimingas at- 
sitikimas! Reikia sužinoti! 

Jis šoko prie telefono, ir tuo Metu kitame vestibiulio 
gale išgirdo atidaromų durų garsą. Roganas nuskubėjo 
tenai. 

Megė stovėjo prieblandoje prie slenksčio ir kiek jis 
galėjo matyti, jai nieko neatsitiko. Neužmušta, nesužeista, 

— Kur jūs valkiojotės šitiek laiko? — suriaumojo jis. 

O ji buvo įsitikinusi, kad jis dar puotauja su bičiu- 
liais kuriame nors prabangiame klube, kur liejasi šam- 
pano upės, bet, pasirodo, jis namie, ir, Matyt, seniai. Todėl 
visai taikiai atsakė: 

— Paklaidžiojau po miestą. Jis toks gražus naktį. 

Roganas su įniršiu spigino į ją akis, nejučia gniaužė 
kumščius. 

— Jau antra valanda! Negi jūs nesuprantate? 

— Tiesa? Aš pamiršau apie laiką. Atleiskite ir laba- 
nakt. 

— Ne, palaukite! — jis žengtelėjo užtverdamas jai ke- 
lią.— Privalote paaiškinti, kodėl šiandien taip pasielgėte! 

— Kaip tik šito aš paprastai nedarau, bet jums tebū- 
nie išimtis. Jei aiškiau suformuluosite savo mintis. 

Ji dar leidžia sau tą ironišką toną! Ne, toliau taip ne- 
galima! 

— Dėl jūsų susirinko šiandien apie du šimtai žmonių.— 
Jis kalbėjo su įniršiu, lėtai, beveik skiemenuodamas.— 
Su jais pasielgėte pasibjaurėtinai šiurkščiai! 

— Anaiptol.— Staiga ji pasijuto siaubingai pavargusi, 
ypač maudė kojas, nes ji avėjo tais prakeiktais smailia- 
kulniais bateliais. Nuspyrė įuos ir su palengvėjimu kles- 
telėjo į vieną iš pintų kėdžių, užsikeldama degančias ko- 
jas ant žemė suoliuko.— Man atrodo, jog viskas atvirkš- 
čiai. Buvau tokia neįprastai mandagi, tiek šypsojausi, kad 
man vos neišbyrėjo visi dantys. Tikriausiai visą ateinantį 
mėnesį negalėsiu prisiversti nors kartelį šyptelėti. Dabar 
neatsisakyčiau brendžio taurelės, Roganai. Naktis gana 
vėsi, 

Jis tik dabar atkreipė dėmesį į tai, kad ji buvo vien 
su savo plona prigludusia juoda suknele. 

— Kur nukišote savo apsiaustą? 

— Aš jo neturiu. Užfiksuokit tą faktą savo užrašų 
knygutėje, Roganai. 

Ji ištiesė ranką paimti taurės. 

— Velnias! Kokios šaltos jūsų rankos! Kur jūsų pro- 
tas? 

— Jos greit sušils. Juk aš valstiečių vaikas, kaip tei- 
singai pastebėjo ponia Koneli.— Šiek tiek stebėdamasi ji 
žiūrėjo, kaip jis palinkęs prie židinio stengiasi įkurti ug- 
nį. — Argi nėra tarnų? 

— Užsičiaupkit! Jūsų kandumas visai ne vietoje. Ypač 
šiandien, kai viskas klostėsi taip, kaip buvau sumanęs. 
Žinoma, jei nekreipsime dėmesio į jūsų spardymąsi. 

* Židinys įsiliepsnojo, ugnies liežuviai džiugiai laižė sau- 
sas malkas. Dabar, kai Rogano veidas buvo apšviestas, 
Megė pamatė, koks jis įtemptas ir nieko gero nežadantis. 
Bet ji vis vien manė, jog geriausias gynybos būdas — pulti 
pačiai, todėl pasakė: 

— Manau, kad aš jums nieko neskolinga.— Mažais 
gurkšneliais ji nugėrė brendžio, nuo židinio sklindanti ši- 
Juma jau ėmė Maišytis su šiluma jos viduje, ir viskas būtų 
buvę gerai, jeigu ne tas neatlaidus Rogano žvilgsnis.— Aš 
aplankiau jūsų parodą,— samprotavo ji,— ar ne? Tinkama 
suknele, tinkama idiotiška šypsena iki ausų. 

— Tai buvo jūsų parodai — apimtas nevilties rikte- 
lėjo jis— Jūsų! O jūs — tiesiog nedėkingas, egoistiškas, 
patrakęs padaras! Nevertas dėmesio! 

Kad ir labai pavargusi, šito ji nė nemanė pakęsti. Pa- 
šokusi nuo kėdės ir staigiai atsitiesusi drėbė jam į veidą: 

— Neketinu ginčytis su jumis! Taip, aš tokia, kaip 
pasakėte, ir kai kas iš šeimos kalė man į galvą tą patį 
visą Mano gyvenimą. Laimė, jus domina tik mano darbai, 
ir to gana. 

— Ar jums neatėjo į galvą, kad gavę jūsų kūrinius, 
mes privalėjome dar šį tą padaryti? Tegu ir visai ne- 
daug. 

— Tai jau jūsų rūpestis. O aš daugiau kaip dvi valan- 
das smMaigsčiau alkūnėmis toje Minioje visiškai svetimus 
žmones. 

— Laikas jums suprasti, kad palaikantys jus negali 
būti svetimi, taip pat kad šiurkštumas — ne geriausias 
bendravimo būdas. 

Dabar jis kalbėjo ramiu, šiek tiek nuvargusiu balsu 
kaip mokytojas su kaprizingu, gerokai įkyrėjusiu moki- 
niu. 

— Mes nesitarėme, kiek valandų aš ten išbūsiu. Šiaip 
ar taip, buvo kalbama ne apie visą vakarą. Ir aš panorau 
pabūti viena, 

— Beveik iki aušros bastytis gatvėmis? Kol jūs čia, 
aš už jus atsakau, Mege. Jau rengiausi skambinti į visas 
ligonines ir policijos nuovadas. 

— Aš pati už save atsakau, — atkakliai pasakė ji, jau 
suprasdama, kad jo akyse buvo ne vien pyktis, kaip ji 
manė anksčiau, bet ir neapsimestinis susirūpinimas.— Jei 
aš iš tikrųjų priverčiau jus jaudintis, prašom atleisti. Bet 
aš taip panūdau į lauką! 

— Ir pabėgote kaip vaikas? Nieko neįspėjusi. 

— Taip! —taurė išslydo jai iš rankų ir tėškėsi į Židi- 
nio groteles jai dar nesuvokus, kas atsitiko. Stiklo šukės 
ištiško kaip lietaus lašai, lyg kulkos sucinksėjo į gele- 
žį — Aš privalėjau išeiti! Nebegalėjau ilgiau ten kvėpuo- 
ti! Nebegalėjau viso to ištverti — žmonių, muzikos, švie- 
sų! Viskas buvo taip gražu, taip gera. Niekada nemaniau, 
kad tai mane taip išgąsdins, Maniau lengvai galėsianti vis- 
ką ištverti —iki jūs prieš parodos atidarymą nuvedėte 
mane tenai ir man pasirodė, kad aš visa tai sapnuoju. 

— Vadinasi, jūs išsigandote? 

— Taip, taip, velniai rautų! Jums malonu tai girdėti? 
Išsigandau pačią pirmąją akimirką, kai stumtelėjote mane 
į salę ir aš pamačiau visa, ką jūs dėl manęs padarėte! 
Netekau drąsos, išsigandau, širdis į kulnus nusirito! — ji 
vėl beveik rėkė ant jo.— Jūs atidarėte Pandoros ! skrynią, 
ir iš ten ėmė virsti lauk visos mano viltys, baimės ir trū- 
kumai, Jūs negalite įsivaizduoti, kaip tai baisu! Kai staiga 
pamatai savyje tai, ko nė neįtarei esant. 

Jis neatitraukdamas akių žiūrėjo į ją — neaukštą, liek- 
ną, apsitempusią juoda suknia, jos oda, primenančia 
dramblio kaulą, šmėžavo raudoni liepsnos atšvaitai. 


! Pandora — pasak senovės graikų mitologijos, Dzeuso pasiųsta į 
žemę moteris su indu, kuriame buvo visos žmonių nelaimės, ir iš smal- 


sumo atvožusi jį. 


148 


— Galiu, Mege,— negarsiai atsakė jis.— Aš tai gerai 
galiu įsivaizduoti. Kodėl jūs anksčiau nepasakėte? 

Jis žengtelėjo link jos, bet ji atstatė priešais save abi 
rankas lyg atstumdama jį. 

— Ne, nereikia. Dabar aš neištversiu jūsų geraširdiš- 
kymo, kai visiškai jo nenusipelniau. Aš neturėjau taip 
pasielgti. Iš tikrųjų pasirodžiau esanti nedėkinga, egois- 
tė.— Jos rankos nukaro palei šonus.— Bet ten, ant laiptų, 
greta Manęs nieko nebuvo. Nė gyvos dvasios. Man pasi- 
darė taip nykų, taip. .. 

Tuo metu ji atrodė tokia silpna, tokia bejėgė, kad jis 
nedrįso prisiliesti prie jos. Atrodė, jeigu taip padarys, ji 
subyrės į šipuliukus. | 

— Megė, jei anksčiau būtumėt pasakiusi, kaip jums 
būtina, kad dalyvautų kas nors iš artimųjų, aš būčiau pa- 
sistengęs padėti. 

— Jūs nebūtumėt įkalbėjęs Brianos, nebūtumėt atgai- 
vinęs mano tėvo.— Balsas sudrebėjo, ji susigėdo to ir slo- 
pindama besiveržiantį kūkčiojimą užspaudė ranka bur- 
ną.— Aš tik labai pavargau. Dar kartą atleiskite. Per dide- 
lė įtampa, neapskaičiavau jėgų. Dėkoju už viską, ką pa- 
darėte dėl manęs. Tokių dalykų neįmanoma užmiršti. 

Roganas geriau būtų norėjęs, kad ji rėktų ar verktų, 
bet nekalbėtų štai taip: tyliai, neįprastai mandagiai. 

Jis pasistengė atsakyti tokiu pat tonu: 

— Dabar galite nusiraminti, Tai, kas svarbiausia, jau 
įvyko: paroda turėjo pasisekimą. 

Jos akys Žybtelėjo liepsnos šviesoje. 

— Taip, jūs teisus. Tai svarbiausia. O dabar atleiski- 
te Man, eisiu miegoti. 

— Žinoma. Tik dar vienas dalykas, Mege. 

Ji atsisuko beveik priėjusi laiptus. 

— Taip? 

— Tiesą pasakius, aš ieškojau jūsų... ten, ant laip- 
tų... visur. Gal kada nors, kai prisiminsite šiuos mano 
žodžius, jie suteiks jums nors šiokį tokį pasitenkinimą. 

Ji neatsakė ir ėmė greitai kopti į viršų. Roganas iš- 
girdo, kaip užsidarė miegamojo durys. 

Jis liko stovėti prie židinio, įbedęs žvilgsnį į liepsną, 
kur ilgas pagalys nuo ugnies ir karščio treškėdamas lūžo 

pusiau. Dūmų srovelės nuvingiavo į kaminą, kibirkščių 
liūtis smogė į reflektoriaus ekraną, pažiro ir užgeso. 

Jis pagalvojo, kad ji tokia pat kaip ir ta ugnis. Per- 
mMaininga, greit įsiplieskianti, pavojinga ir keista. Ir kartu 
paprasta. 

O jis... jis visiškai beviltiškai įsimylėjęs ją. 

— Ką jūs turite galvoje sakydamas „paspruko“? — 
grėsmingai paklausė Roganas atsitraukdamas nuo savo 
stalo.— Niekur ji nepradings. 

— Bet ji iš tikrųjų išvažiavo. Užėjo trumpam į gale- 
riją atsisveikinti ir paspruko. Prieš valandą.— Džozefas 
išsiėmė iš kišenės voką.— Prašė perduoti jums. 

Roganas paėmė voką, sviedė ant stalo. 

— Norite pasakyti, kad ji išvažiavo namo, į Klerą? Ki- 
tą Iytą po parodos? 

— Taip, ir siaubingai skubėdama. Net neturėjau laiko 
parodyti jai kai kurių laikraščių vertinimo.— Jis palietė 
nedidelį auksinį žiedą savo ausyje.— Užsisakė bilietą iki 
Šenono oro uosto. Sakė vėluojanti į reisą, todėl skubiai 
atsisveikino, įdavė man laiškelį, skirtą jums, atsisveikin- 
dama pabučiavo — ir sudie. Įsiveržė kaip uraganas ir taip 
pat pradingo.— Pastebėjęs, kad Roganas vis dar rimtas, 
pridūrė: — Jei būčiau žinojęs, kad jums dar reikia jos, 
būčiau kaip nors sulaikes. Nesu tikras, ar būtų pavykę, 
bet būčiau pamėginęs. 

— Nesvarbu.— Roganas vėl atsilošė kėdėje.— Kokia 
ji jums pasirodė? 

— Kokia? Nekantraujanti, įtūžusi, kvaištelėjusi. Kaip 
visada. Iš jos žodžių supratau tik tiek, kad jai be galo 
reikia greičiau grįžti namo ir imtis darbo. Nebuvau tikras, 
ar žinote, kad ji išvažiavo, todėl ryžausi pranešti. O ap- 
skritai dabar turiu susitikti su generolu Fiesimonsu. 

— Puiku. Perduokit jam nuoširdžiausius mano linkė- 
jimus. 

— Geriau bus, jei jis perduos. man pinigus už savo 
pirkinį, — išsišiepė Džozefas.— Beje; jis siūlo dar penkis 
tūkstančius viršaus už „,Kapituliaciją“. 

— Ji neparduodama, Jau sakiau. 

Išėjus Džozefui, Roganas atplėšė voką, išėmė iš jo 
popieriaus lapelį, išplėštą iš bloknoto, gulėjusio jo na- 
muose, svečių kambaryje, ir išmargintą skubriu, bet ne- 
blogai įskaitomu Megės braižu. 


„Brangusis Roganai, 

suprantu, kad jus suerzins nelauktas mano išvykimas, 
bet aš nieko negalėjau.padaryti. Man reikia būti namie ir 
tuojau pat griebtis darbo. Dėl to netgi nemanau, jog bū- 
tina atsisveikinti. Nujausdama, kad jūs galite skambinti 
ir siųsti man telegramas, noriu iš anksio perspėti: aš ne- 
atsakysiu į jas. Šiaip ar taip, kurį laiką. Prašom perduoti 
sveikinimus savo senelei. Neprieštarausiu, jei retkarčiais 
prisiminsite mane. 

Megė 

P.S. Taip, ir dar. Gal jums bus įdomu sužinoti, kad 
išsivežu pustuzinį Žiuljeno (tai jūsų virėjo vardas, jeigu 
nežinote) receptų. Jis laiko mane žavinga . 


Roganas perskaitė laiškutį dar kartą prieš išmesdamas 
jį į šiukšliadėžę. Ką gi, tai tik į gera, pamanė jis. Jiems 
abiem palengvės, jei juodu skirs visa Airija. Bent jau jam. 
Sunku tinkamai nusiteikti darbui, kai greta tavęs moteris, 
kurią esi įsimylėjęs ir kuri kiekvieną valandą be jokios 
priežasties griauna tavo planus. 

O dabar užsimezgęs jausmas neišvengiamai nuslops, 
paskui ir visai pradings laiko ir nuotolio veikiamas. 

Taigi jis turi būti patenkintas. Ji išvažiavo, jo planas 
pavyko — šiaip ar taip, pradėta nauja kryptis galerijos 
veikloje; dabar jis gali ramiai gyventi ir dirbti, susigau- 
dyti painiuose savo jausmuose. 

„Velnias! — niršdamas galvojo jis— o juk aš jau da- 
bar jos pasigendu!" 


Dangus bus liepsnelės — raudonkrūtinio paukštelio — 
kiaušinių spalvos ir toks pat tyras, skaidrus kaip kalnų 
upokšnio vanduo. Megė sėdėjo ant mažo suolelio prie 
savo namo durų pasidėjusi rankas ant kelių ir papras- 
Čiausiai alsavo rytmečio oru. Už jos sodo, kuriame ryš- 
kiai žydėjo fuksijos, vartelių driekėsi žali laukai ir klo- 

niai. O dar toliau — juk diena tokia giedra — buvo ma- 
tyti tamsūs kalnų kontūrai. 

Apie kažką pačirškėjusi šarka pakilo iš medžio ir lyg 
strėlė nuskriejusi virš krūmokšnių gyvatvorės akimirksniu 
pradingo. 

Kažkur sumykė karvė iš Merfio bandos. Jai atsakė 
kitos. Lyg tolimas aidas buvo girdėti traktoriaus riau- 
mojimas, o garsėliau — tartum bangų mūša — užė jos dirb- 
tuvėse lydymo krosnys, kurias ji uždegė vos parvažia- 
vusi. 

Kokios gražios buvo saulės spindulių nutviekstos gėlės: 
skaisčiai raudonos begonijos, vėlai pražydusios tulpės, 
švelnios sausmedžių rykštelės. Ji kvėpė vos juntamą roz- 
marino ir čiobrelių kvapą ir stipresnį — erškėtrožių, ku- 
rių galvelės siūbavo ant ilgų stiebų silpno šilto vėjelio 
pučiamos. 

Panašus į varpinę daiktas, kurį ji sukūrė iš stiklo šu: 
kių, pripildė orą vos girdimo melodingo skambesio. 

Kažkur už jūrų marių liko Dublinas ir triukšmingos 
ankštos jo gatvės. 

Asfalto juostoje, vingiuojančioje žemai slėnyje, ji iš- 
vydo raudoną sunkvežimį, mažą ir ryškų kaip žaisliukas. 
Jis pasuko į šoninį kelią, ėmė kilti prie jos namų. 

„ Megė patenkinta atsiduso: šit ir ji teikėsi atvykti. 
Kaip tik arbatos. 

Automobilio variklis nutilo Visai arti. Pasigirdo sod- 
rus šuns lojimas, sutraškėjo krūmai, suplaždėjo sparnais 
paukštis. Ir nuskardėjo griežtas sesers balsas: 

— Palik ramybėje vargšą paukštį! Konai, juk tu dide- 
lis, protingas šuo. 

Vėl garsus amsėjimas, ir stumiami varteliai vos nenu- 
lėkė nuo vyrų, ypač kai šuo pajuto esant Megę, 

Ir vėl Brianos balsas: 

— Marš lauk! Ką tu darai? Nori, kad Megė parvažia- 
vusi rastų sulaužytus vartelius? Oi! — ji išvydo seserį — 
Nežinojau, kad tu jau čia! 

— Ką tik parvažiavau,— nusišypsojo Megė. 

Tuojau pat buvo priversta atsakyti į pašėlišką Konko- 
baro sveikinimą, kuris šokinėjo ant jos, laižė veidą ir 
rankas, kol galiausiai Brianai pavyko priversti jį atsitūpti 

ir nusiraminti. Bet ir atsitūpęs jis uždėjo leteną Megei 
ant kelio, tartum taip būtų tikriau, kad ši niekur nepa- 
bėgs. 

— Pasitaikė laisva valandėlė, — pasakė Briana,— ir pa- 
maniau: atvažiuosiu, pasikapstysiu tavo sode. Reikia jį 
žmoniškai sutvarkyti. Toks apleistas! 

— Jis Man ir toks patinka. 

— Tu visada taip sakai, Mege! Ir dar atvežiau švie- 
žios duonos, iškepiau anksti rytą. Maniau, padėsiu tau 
šaldytuve.— Briana atkišo pintinę, skvarbiai pažvelgė į 
seserį. Jos išvaizda pasirodė jai kažkokia keista. Nors 
Megė atrodė daug ramesnė negu visada. Bet akyse, akyse 
kažkas. ..— Kaip tau Dublinas? 

— Per daug žmonių. Dėkui — Megė pasidėjo pintinę 
greta savęs. Duona po servetėle taip gardžiai kvepėjo, 
kad ji neištvėrė ir atskleidusi audinį atsignybo kąsnelį 
nuo dar šilto tamsoko kepalo.— Ten labai triukšminga, — 
tęsė ji ir metė gabalėlį Konkobarui, kuris pagavo jį dar 
ore ir dėkingai išsišiepė— Patinka, nenaudėli? Ir man.— 
Ji atlaužė jam dar gabaliuką ir pasikėlė nuo suolelio.— 
Turiu šį tą tau. Einu atnešiu. 

Briana liko sode. Megė įėjo į vidų, paskui ją nulėkė 
Konkobaras, o kai išėjo iš tenai, jos rankose buvo dėžutė 
ir vokas. 

— Tu visiškai neprivalai. ..— pradėjo Briana, bet nuti- 
lo. Ūmai ji pajuto, kad seserį taip daryti skatina kaltės 
suvokimas. Pajuto tai aiškiau negu kitais kartais. Ir pa- 
ėmusi dėžutę iš Megės rankų atvožė ją — Oi, kokia gra- 
ži — šūktelėjo ji.— Kaip gyva tokios nesu turėjusi! — ji 
pasigrožėjo sege, pasukiojo saulės spinduliuose.— Išlei- 
dai daugybę pinigų! 

— Aš uždirbau juos, — atsakė Megė.— Ir tikiuosi, kad 
tu prisisegsi ją ne prie savo prikyštės. 

— Tikrai ne visada juosiu ją, Mege. Dėkoju tau. 

Ji įsidėjo segę į dėžutę, rūpestingai užvožė, įsikišo į 
kišenę. Ė 

— Tai irgi tau. 

Megė atkišo voką. 

— Nereikia.— Briana žengtelėjo atatupsta.— Aš neno- 
rėčiau... 

— Paimk! 

Sesers balsas ir tonas buvo nepalenkiami, ir Brianai 
liko tik paklusti. 

— Gerai jau. 

Ji atplėšė voką, ten buvo pusiau perlenktas popieriaus 
lapas. 

— Oi, kaip šaunu! 

- Segė, žinoma, buvo puiki dovana, bet šitai! Tam nie- 
kas neprilygs! Dešimt, jei ne daugiau, įvairių patiekalų 
receptų. Ir kokių. Visokiausi suflė, konditerijos gaminiai. 
O viščiukas! O kepsnys! 

Megė džiugiai atsiduso. Kaip gerai, kad Brianai pati- 
ko — ji dabar tikriausiai nebe taip gailėsis nevažiavusi 
drauge. 

— Kai ką iš visų tų gardėsių aš pati ragavau, — pasakė 
ji. — Jo sriubos — tiesiog kaip rojuje! 

— Kieno? 

Briana spaudė prie savęs lapelį su kulinarijos recep- 
tais tarsi trapią brangenybę, kuri galėtų sudužti. 

— Rogano namų virėjo. Jis — prancūzas. 

— Tikri prancūziški patiekalai! 

— Pažadėjau jam, kad tu savo ruožtu atsiųsi kai kurių 
savo patiekalų receptus. 

— Aš? Prancūzui? — Briana pasibaisėjusi atšlijo— 
Kam jam reikia jų? 

— Reikia. Aš išgyriau jam tavo airišką avienos troški- 
nį ir pyragus su vaisiais. Kėliau tave į padanges. Ir jis 
maldavo atskleisti jų gamybos paslaptį, o aš daviau žodį. 

— Jei taip, tai žinoma. Dėkui tau dar kartą, Mege.— 
Briana lyg norėjo žengti artyn ir apkabinti seserį, bet 
šaltas Megės ramumas ją sustabdė.— Papasakok, kaip ten 
viskas buvo. Kaip paroda? Negaliu net įsivaizduoti. 

— Viskas normalu. Daug žmonių. Roganas sugebėjo 
pakankamai sudominti. Net orkestras buvo ir padavėjai 
baltais kostiumais. Šampanas ir visa kita. Ir sumuštinu- 
kai, kuriuos vos gali išlaikyti rankoje — tokie mažuly- 
čiai. 

— Vis tiek puiku. Aš taip džiaugiuosi dėl tavęs. 

— Tiesa? Galėjai važiuoti ir pati pamatyti. 

— Juk tu žinai, Mege. 

— Nieko nežinau ir žinoti nenoriu! Viešpatie, Bri, tu 
neįsivaizduoji, kaip Man tavęs ten trūko! — paskutiniai 
žodžiai jai išsiveržė kaip klyksmas. 

Šuo gailiai suinkštė ir neramiai pažiūrėjo į jas abi. 

— Būčiau važiavusi, jei būčiau galėjusi, Kodėl tu.. 

— Tu galėjai! Būtum palikusi ją kokiai nakčiai kitai, 
Pamanykit! O aš nieko ten neturėjau greta. Nė vienos 
artimos sielos! Ar supranti? Tu visada skirdavai jai daug 
daugiau meilės ir dėmesio. Daugiau negu man, negu tė- 
vui, negu sau! 

— Kaip čia galima apskaičiuoti? 

— Galima! Leidai, kad ji paverstų tavo širdį į ledą. 
Tą patį ji padarė ir su savąja. 

— Tu labai žiauriai kalbi, Mege. 

— Taip, žinau. Iš jos pirmiausia, jau seniai išgirdau, 
kad aš žiauri. Žiauri ir pažymėta nuodėmės, jei ne velnio, 
ženklu, ar ne? Ką gi, aš net patenkinta, kad esu tokia 
žiauri ir nuodėminga. Geriau prasmegti į pragarą, negu 
įklimpti iki kelių savo vilčių pelenuose ir tyliai kenčiant 
laukti, kada pakliūsi į dangų.— Megė žengė atatupsta, 
šalta nutirpusia ranka paėmė už durų rankenos.— Tai va, 
ten praleidau porą naktų be tavęs ir be ko nors kito. 
Nors ir keista, likau gyva. Mano darbus perka. Po kelių 
savaičių aš gausiu pinigų jums. Ir tada... 

— Atleisk, jei įžeidžiau tave, Mege,— Brianos balsas 
sustiprėjo, jame skambėjo įžeistas išdidumas— (O apie 
tavo pinigus aš negalvoju. 

— Užtat aš galvoju. 

Megė žengė į vidų ir smarkiai trenkė durimis. 


* * * 


Tris dienas niekas jos netrukdė. Niekas neskambino, 
niekas nebeldė ir į duris. Jei kas nors ir būtų trukdęs, ji 
vis vien nebūtų atsiliepusi. Beveik visą laiką ji praleido 
dirbtuvėse, įkūnydama stikle jos galvoje gimusius ir tam 
tikra prasme išryškėjusius albumo lapuose vaizdinius. 

Nors Roganas jos eskizus ir piešinius laikė ganėtinai 
įdomiais ir savaime vertingais, ji-labai atsainiai numetė 
juos arba šiaip taip pritvirtino vienoje dirbtuvės kertelėje, 
kuri ėmė panėšėti į fotografo kambarį. 

Du kartus ji nusidegino skubėdama, vieną kartą tiek, 
nudegimą. 

Dabar ji sėdėjo krėsle atidžiai žiūrėdama į piešinį, 
padarytą pagal indėno apačo krūtinės ženklą. Ji ir šiaip, 
ir taip kreipė popieriaus lapą, ieškodama tik jai vienai 
suprantamo rakurso, mintyse rinkdama formą ir spalvas, 
kurdama iš jų tonų, spalvų, konfigūracijų gamą. Dešimtis, 
o gal ir šimtus variantų, kurie turėjo nutiesti kelią tik į 
viena — į sėkmę. 

Čia jau negali skubėti — reikia būti atidžiai ir kant- 
riai, ir galvoti, galvoti. 

Iki baltumo įkaitę ugnies liežuviai buvo matyti per 
praviras krosnies dureles, pro jas tvoskė nepakeliamas 
karštis. Gaudė ventiliatorius, turintis apsaugoti jos plau- 
čius nuo kenksmingų garų, kurie savo ruožtu teikė stiklui 
neapsakomai gražius, visaip besimainančius vaivorykštės 
atspalvius. 

Dvi dienas prieš tai ji būrė su įvairiausiais chemika- 
lais, maišė juos įvairiausiomis proporcijomis, eksperimen- 
tuodama kaip pamišusi alchemikė, kol gavo spalvas ir 
tonus, kokių norėjo. Vario reikėjo, kad gautų sodresnę 
turkio spalvą, geležies — sodresnę geltoną, mangano — 
karališkąją purpurinę su violetiniu atspalviu. 

Sunkiausia jai, kaip ir kiekvienam stiklo menininkui, 
buvo išgauti raudoną — tiksliau, tikro rubino — spalvą. 
Gauti ją — oi, kaip nelengva! Ji tam naudojo vėl vario 
miltelius, taip pat natrio cianidą, nors baisus jo nuodin- 
gumas kėlė itin didelį pavojų. 

Tačiau nors ji ir gudravo, visuomet grėsė, kad rubino 
spalva įgis rusvą atspalvį... 

Taip, indėniško krūtinės ženklo sienelę reikia pada- 
ryti ploną, kad šviesa pereitų ją kiaurai ir lūžtų joje. To- 
dėl reikės papildomai kaitinti ir ypač kruopščiai, tvarkin- 
gai dirbti. 

Dienos pabaigą ji praleido prie krosnių su vamzdžiu 
rankoje ir kai atsitraukė nuo darbo, buvo jau laikas va- 
karieniauti. Pietus ji šiandien pamiršo. 

„Gana Man maitintis konservais! — pamanė ji. — Atšvę- 
siu darbo pabaigą normaliai pavalgydama, prie alaus bo- 
kalo mielojo Timo O'Malio užeigoje! 

Megė nesvarstė, kodėl staiga panoro atsidurti tarp 
žmonių, nors dar tik šįryt džiaugėsi savo vienatve ir nė 
nemanė skirtis su ja. 

Grįžusi iš Dublino, ji nematė nieko, išskyrus Brianą, 
kuriai buvo ganėtinai šiurkšti, ir to dabar gailėjosi. Gai- 
lėjosi taip ir neradusi laiko pasigilinti į sesers padėtį; 
ši visuomet atsidurdavo šeimos ginčų epicentre: tarp mo- 
tinos iš vienos pusės ir tėvo su Mege — iš kitos. Nelai- 
mingas nelaimingos šeimos antrasis vaikas. 

Užuot puolus priekaištauti Brianai kitą dieną po sugrį- 
žimo, reikėjo pasikalbėti su ja visai apie ką kita: papa- 
sakoti, ką ji sužinojo iš ponios ISvini apie jų motiną. Įdo- 
mu, ar Briana tai žino? Ir jeigu taip, kodėl nieko nepa- 
sakojo jai? Nemanė, jog reikėtų? 

Ir vėl nuoskauda užplūdo Megę, nors ji stengėsi įveik- 
ti ją ir galvoti vien apie tai, kaip nueis į užeigą ir gerai 
ten prisikirs. O pokalbis su Briana palauks. 

Ji norėjo pabūti su paprastais, seniai pažįstamais žmo- 
nėmis; pasėdėti su jais prie staliukų, ant kurių padėta 
karšto valgio ir šalto alaus, pasišnekėti apie gyvenimą, 
prisiminti tėvą. Tai turi atitraukti nuo minčių apie darbą, 
apie Roganą, su kuriuo neišvengiamai reikės dar ne kartą 
susitikti, Nori nenori. 

Vakaras buvo ramus, be lietaus, ir iki kaimo, kuriame 
buvo aludė, ji ryžosi nuvažiuoti dviračiu. Trys mylios į 
vieną galą, trys — į kitą, nieko nepaprasto. 

Jau prasidėjo ilgos vasaros dienelės, saulė leisdavosi 
vėlai, buvo šilta, daugelis fermerių pavakarieniavę vėl 
grįždavo į savo laukus. Vingiuotas kelias, kuriuo ji va- 
žiavo, iš abiejų pusių apžėlė tankiais krūmokšniais — atro- 
dė, kad jos kelias driekiasi ilgu tuneliu. 

Ji smarkiai Mynė dviratį ne todėl, kad būtų skubėjusi, 
o šiaip, nes buvo malonu, ir gana greit ištrūko iš krūmų 
tunelio į erdvų slėnį. 

Iškart ją apakino saulėlydyje žibantis kažkieno svir- 
no stogas, pakvipo šienu, sausmedžiais, ką tik nušie- 
nauta žole. Nerimas, kuris neapleido jos nuo tada, kai 

sugrįžo į Dubliną, ėmė greit blėsti, laisvėjo siela, atlėgo 
kūno įtampa. 

Prasidėjo fermerių namai, jų kiemuose džiūvo ant'vir- 
vių skalbiniai, žaidė vaikai. Šit senos pilies griuvėsiai — 
didingas pilkų akmenų sąvartynas, kadaise čia gyveno 
dabar šešėliais virtę -pasakų ir legendų veikėjai, dar nuo 
neatmenamų laikų įtvirtinę tą gyvenimo būdą ir mąsty- 
seną, kurie daugeliu atžvilgių išliko iki šiol. 

Dar vienas posūkis, akys pastebėjo sublizgėjus upę, 
kuri sruveno tarp aukštos žolės, o paskui prasidėjo kai- 
mas. 

Pastaruoju metu čia namų labai pagausėjo, jie glau- 
džiai spaudėsi vieni prie kitų. 

Nauji pastatai privertė ją su apgailestavimu atsidus- 
ti — labai primityvūs buvo tie blokiniai namukai, taip 
netvarkingai nudažyti kažkokia blausiai ruda spalva. Jos 
meniška siela kentėjo vos juos išvydus. Ir tik dideli pui- 
kiai prižiūrėti sodai švelnino tą bjaurastį. 

Ji išvažiavo į pagrindinę gatvę, pralėkė pro mėsinę, 
vaistinę, nedidelę Deivido Rajano parduotuvę ir visai 
mažytį tvarkingą viešbutį, kadaise priklausiusį seneliui. 

Trumpam stabtelėjo, nušoko nuo dviračio. Panoro įsi- 
vaizduoti, kaip gyveno čia jos motina, būdama mergytė. 
Iš ponios Svini pasakojimų galima spręsti, jog buvo labai 
graži Mergytė, ir dar „,„angeliško balso“. 

Jeigu tai tiesa, kodėl jų šeimoje beveik niekada ne- 
skambėjo muzika? Megė negalėjo suprasti, kodėl niekas ir 
niekada jai girdint neužsiminė Meivę Fini, dabartinę Mei- 
vę Konkenan, turėjus talentą. 

„Reikėtų pasiklausti — pamanė ji — Ir geresnės vie- 
tos už O'Malio aludę nerasi“. 

Kai ji statė į vietą dviratį, greta jos sustojo pėsčių tu- 
ristų šeima — vyras, žmona ir du vaikai. Moteris entuzias- 
tingai tilmMavo videokamera „tikrą Airijos kaimą“, kurio 
fone jai pozavo kiti šeimos nariai. Matyt, Megė pakliuvo 
į jos objektyvą, nes atsitraukusi nuo kameros moteris 
draugiškai pamojo jai ranka ir tarė: 

— Gero vakaro, panele. 

— Ir jums to paties. 

Būdama geraširdiškai nusiteikusi, Megė niekaip nesu- 
reagavo išgirdusi, kaip moteris tyliai pasakė vyrui: 

— Ar pastebėjai, koks žavus jos akcentas? Paklausk 
jos ko nors, Džonai, Aš noriu įrašyti į juostą. 

— E... dovanokite. ..— neryžtingai pradėjo vyras. 

Megė atsigręžė į jį ketindama tęsti žaidimą. 

— Ar galiu kuo nors padėti jums? 

Ji pasistengė, kad tarsenoje kuo ryškiau jaustųsi Va- 
karų Airijos akcentas. 

Jeigu jums nebūtų sunku, panele. Mes norime kur 
nors pavalgyti. Vietinio maisto. Ką jūs patartumėt? Mes 
ką tik atvykome iš Amerikos. 

— Ką gi, jei pageidaujate ko nors ypatingo, per pen- 
kiolika minučių nukaksite į Dramolendo pilį. Nukentės 
jūsų piniginės, bet apetitas tikrai bus užganėdintas. 

— O ko nors paprasčiau? — sumišusi paklausė moteris. 

— Nieko negali būti paprastesnio ir geresnio kaip štai 
ši aludė.— Megė parodė į Timo O'Malio iškabą.— Ten to- 
kie bulvių traškučiai — pirštus laižysite, na, ir šiaip visko 
ten yra. O pats šeimininkas taip pat vertas visokeriopos 
pagarbos. 

Patenkinta kuo nuoširdžiausiai ji reklamavo O'Malio 
įstaigą, o du amerikiečiai berniūkščiai spoksojo į ją kaip 
į būtybę, iššokusią iš tarpplanetinio skraidymo aparato. 

— O su vaikais ar įleis? 

— Čia Airija. Pas mus vaikus leidžia visur. Linkiu 
jums malonios kelionės ir gero apetito. 

Megė pasisuko ir nuėjo darželio takučiu link įėjimo 
į aludę. Čia kaip visada buvo prieblanda, prirūkyta ir 
kvepėjo alumi bei keptais svogūnais, 

— Kaip sekasi, Timai? — sveikindamasi paklausė Megė 
ir atsisėdo prie baro. ' 

— Tik pažvelkit, kaš pas mus apsilankė! — Timas 
O'Malis plačiai nusišypsojo, nė akimirkos neatsitraukda- 
mas nuo įprastinio darbo.— Kaip gyveni, Mege? 

— Viskas gerai, tik esu alkana kaip vilkas ir viliuosi, 
kad gelbėsi mane. | 

Ji pasisveikino su keliais lankytojais, sėdinčiais prie 
mažyčių staliukų ir greta jos prie baro. 

— Ką užsisakysi? — paklausė šeimininkas, 

— Mėsainį, kad būtų geras mėsos gabalas, ir trašku- 
čių. O kad neprailgtų laukti — bokalą alaus. 

O'Malis lyg aidas pakartojo užsakymą pasisukęs į viI- 
tuvę, tuo tarpu rankos jau pylė putojantį gėrimą. 

— Kaip ten, Dubline? — susidomėjęs paklausė.— Ar 
niekas nepasikeitę? 

Pasirėmusi alkūnėmis į prekystalį, Megė mielai ėmė 
pasakoti Timui apie miestą; tuo Metu į aludę įėjo ameri- 
kiečiai turistai ir susėdo prie staliuko. 

— Vadinasi, tavo parodoje vaišino šampanu ir žąsų 
kepenėlėmis? — nustebęs paklausė Timas kraipydamas 
galvą.— Nieko sau! Ir visi žiūrėjo į tavo stikliukus? Oi, 
gaila, mergyte, kad tavo tėvas nesulaukė tos dienos. Jis 
taip būtų didžiavęsis tavimi. Kaip gaidys! 

— Kurgi ne...— Ji gardžiuodamasi pauostė valgį, kai 
Timas padėjo priešais ją lėkštę. — Bet tiesą pasakius, tavo 
mėsainio aš nemainyčiau į jokias žąsų kepenėles! 

Timas patenkintas nusijuokė. 

— Ak tu, mano džiaugsme! 

— Ir žinai ką, Timai,—tęsė Megė, — taip jau išėjo, 
kad to žmogaus, kuris surengė parodą, senelė gerai pa- 
žinojo mano senelę O'Reili. 

— Oho! Na, ir ką tu pasakysi. — Timas pasikasė savo 
neaprėpiamą pilvą.— Ne veltui sakoma, jog pasaulis ankš- 
tas. 

— Teisybė — Megė pamanė tęsianti pokalbį kaip tik 
apie tai. — Ji taip pat iš Golvėjaus, ta moteris, supranti? 
Ir pažinojo senelę, kai jos buvo dar mergytės. O paskui 
jiedvi kurį laiką susirašinėjo jau senelei ištekėjus už 
O'Reilio ir atsikrausčius čionai, į šį kaimą. Jai tapus vieš- 
bučio šeimininke. 

— Gerai, kad susirašinėjo. Ne veltui sakoma: senas 
bičiulis geresnis už du naujus. Ar ne taip? 

— Žinoma. Senelė rašė jai apie viešbutį ir savo šei- 
mą. Apie gimusią dukterį. Tai yra mano motiną. 

— Na, ko tu man viską aiškini? Tartum pats savo aki- 
mis nebūčiau regėjęs! 

„Šit kaip,— pagalvojo Megė, — įkliuvo senukas! Dabar 
prisimins viską, ko reikia". 

— Tiesą pasakius, senelė minėjo laiškuose, tarytumei 
mano motina stulbinančiai gražiai dainavusi. Taip sakė 
ta moteris. Tik kažin, ar tai tiesa? Tu turėtum žinoti. 

— Na, tai labai seniai buvo.— Timas ėmė šluostyti 
indus.— Dar tau negimus. Tačiau kas tiesa, tai tiesa, da- 
bar pamenu. Dainavo tavo motina, iš tikrųjų. Netgi štai 
čia, šioje salėje. Vos ne paskutinį kartą, prieš mesdama 
savo dainavimą. 

— Čia, pas tave? 

— O ką? Kodėl ne? Ji nesididžiuodavo. Mėgdavo dai- 
nuoti ir balsą turėjo — tikrą Dievo dovaną. O iki tol vos 
ne po visą šalį važinėjo, visur dainuodavo. Jei gerai pa- 
menu, dešimt metų jos čia nebuvo, net ilgiau. Vis važi- 
nėjo. Bet paskui sugrįžo. Tavo senelė tada susirgo, ar 
kas ten atsitiko. Na, aš ir paklausiau Meivės, ar nepadai- 
nuotų Mano užeigoje vieną kitą vakarą, nors čia, žinoma, 
ne Dublinas ir netgi ne Korkas ar Donegalis, kur ji buvo 
pratusi koncertuoti. 

—- Koncertavo? Iš tikrųjų? Net dešimt metų? 

— O kodėl ne? Kas čia tokio? Tik nežinau, ar daug 
iš to pelnė. Jauna būdama be galo veržėsi iš šių vietų. 
Nemėgo lovų kloti savo tėvo viešbutyje ir apskritai gy- 
venti tokiame kaimiūkštyje kaip mūsiškis. Ir neslėpė, kad 
tai jai nepatinka.— Jo balsas nuskambėjo smerkiamai, ir 
tai pajutęs jis mirktelėjo Megei, kad sušvelnintų įspūdį. 
Visiems be galo patikdavo, kaip ji dainuoja. O netrukus 
ji ir Tomas, tavo tėvas... Jie tik kartą Žvilgtelėjo vie- 
nas į kitą, kai jis įžengė čionai, o ji dainavo. Na, ir vis- 
kas buvo nuspręsta. 

— O jiems susituokus, — atsargiai paklausė Megė,.— ji 
nebedainavo, taip? Kodėl? 

Timas susimąstė. 

— Nežinau. Gal nenorėjo. Ne tai rūpėjo. Apiė tai ji 
nekalbėdavo. O dabar jau tiek metų prabėgo. Kas ten 
supaisys. Aš jau beveik viską pamiršau. 

Bet motina, žinoma, nepamiršo. Tokie dalykai nepa- 
mirštami... Kad ir pati Megė — kaip ji jaustųsi, jeigu 
jos gyvenimas taip pakryptų, kad po to reikėtų mesti savo 
mėgstamą darbą? Savo meną? Žinoma, čia audrintų pyk- 

tis, nuoskauda. Ir ji būtų nuliūdusi, prislėgta. Nejučia 
Megė pažvelgė į savo rankas galvodama: nejaugi jos ga- 
lėtų nieko neveikti? O ne! Niekada! Geriau visai negy- 
venti, nušokti nuo uolų! 

Megė dabar neketino daryti išvadų, ar tuo, kad motina 
atsisakė dainininkės karjeros, galima pateisinti visus ap- 
kartintus metus, tačiau, be jokios abejonės, šis išsiža- 
dėjimas buvo tokio gyvenimo priežastis! Vadinasi, reikia 
atsidėjus visa tai apgalvoti ir aptarti su Briana. 

Ji lėtai gurkšnojo alų stengdamasi iš įvairių nuotrupų, 
kurias girdėjo anksčiau ir sužinojo dabar, sudėti vientisą 
motinos paveikslą. Koks žmogus ji buvo? Kas liko iš 
ankstesnės Meivės? Kas negrįžtamai nugrimzdo laiko jū- 
roje? 

— Baik valgyti savo mėsainį, mergyt, nėra ko jį ap- 
žiūrinėti! — paliepė Timas O'Malis pastumdamas preky- 
staliu antrą alaus bokalą.— Ir išgerk dar. 

— Aš valgau.— Norėdama įrodyti, ji atsikando gerą 
kąsnį. — Ir geriu. 

Aludės durys vėl atsidarė, įėjo-ne kas kitas, o Meritis 
Maldunas. 

— Oho, šiandien vien nepažįstami! — tai buvo šauniau- 
sias Timo O'Malio pokštas. 

— Kaip aš pasiilgau visų jūsų! — Merfis nusišiepė, at- 
sisėdo greta Megės prie baro.— Tikiuosi, kad man leidžia- 
ma pasėdėti šalia garsenybės? 

— Turbūt šiandien tau leisiu — nusijuokė Megė.— 
Geriau pasakyk, kada pradėsi merginti Mano seserį? 

Tai buvo kitas nuolatinis pokštas, bet užeigos šeimi- 
ninkas kas kartą reaguodavo į ją rimtai, todėl neleisdavo 
sau iš to juokų krėsti. 

— Juk žinai, brangioji — atsakė Meriis— kad mano 
širdyje liko vietos tik tau. 

— Žinau, kad tu — geras žąsinas! 

Jis iš tikrųjų buvo šaunus: tvirtas, įdegęs, visų vėjų 
nugairintas, ilgais banguotais plaukais ir butelio žalumo 
akimis — su kobalto dažų, laikomų jos dirbtuvėse, prie- 
maiša. 

Žinoma, ne toks rafinuotas ir aristokratiškas kaip Ro- 
ganas — kur jau ten! — jis greičiau panėšėjo į čigoną, 

užtat jo širdis buvo tokia pat plati ir graži kaip namai, 
kuriuose jis gyvena ir kuriuos labai puoselėja. Megė vi- 
sada norėjo turėti lygiai tokį brolį kaip Mertis. 

— Nagi, vesčiau tave nors rytoj! — griausmingai pa- 
reiškė jis, ir visi aludės lankytojai, išskyrus amerikiečių 
šeimą, nuleipo iš juoko.— Jeigų, žinoma, tu nNepriešta- 
rauji, — pridūrė jis, kai triukšmas šiek tiek aprimo, 

— Gali būti ramus, aš nepasinaudosiu neatsargiu tavo 
pasiūlymų,— pasakė Megė.— Nelabai man tavęs reikia, 
brangusis. Bet pabučiuoti tave noriu! 

Tai nedelsdama ir padarė, paskui abu skambiai susi- 
daužė bokalais ir sutartinai išgėrė. 

— Ar ilgėjaisi manęs? Prisipažink, Mertfi. 

— Nė kiek.— Jis mirktelėjo jai. — Aš dar vakar suži- 
nojau, kad tu grįžai. 

— Tau pasakė Bri? Mateisi su ja? 

— Ne, pats atspėjau, kad parvažiavai. Išgirdau, kaip 
gaudžia tavo krosnys. 

— Taip garsiai? 

— Mano ausys geros. O dar man sesuo atsiuntė laik- 
raščių straipsniukų iš Korko. 

— Taip? Kaip Merė Elena laikosi? 

— Viskas normalu. Vaikučiai auga. Pala, kurgi čia? — 
jis paieškojo kišenėse ir išėmė dvi laikraščių iškarpas.— 
Štai. Gal čia ne apie tave? Ką? „Moters iš Klero triumfas 
Dubline",— garsiai perskaitė jis —,,Meno pasaulį pribloš- 
kė Margaretės Merės Konkenan paroda, atidaryta sekma- 
dienio vakarą Pasaulinėje galerijoje". Čia jau tikrai apie 
tave! Ką pasakysi? 

— Nagi, parodyk! — Megė ištraukė iš jo rankų laik- 
raščio lapelius, ėmė skaityti pati. 

„Panelė Konkenan, laisva stiklo menininkė, savo drą- 
siomis ir gana sudėtingomis skulptūromis bei piešiniais 
pelnė daugelio parodos lankytojų simpatijas ir pagyri- 
mus. O pati Menininkė — miniatiūriška. . ." 

— Cha, miniatiūriška! — nutraukė Megė jo skaitymą. 

— Duokš man, jei nesutinki! — Merfis atėmė iš jos 
iškarpas ir garsiai skaitė toliau: — ,,.. .miniatiūriška, ste- 
bėtinai talentinga, originalaus grožio jauna moteris“. 
Leisk man pasižiūrėti! Čia jau tikrai apie tave. Netrukdyk, 

Mege! „Žaliaakė, raudonplaukė, matinio lyg dramblio kau- 
las veido ir ne Mažiau patraukli ir įdomi kaip jos darbai. 
Pasaulinė galerija Dubline, viena iš garsiausių Žemės ru- 
tulyje, didžiuojasi galėjusi pirmoji parodyti tikrojo meno 
gerbėjams panelės Konkenan darbus“. 

— Gana, Merti, duokš! 

Bet jis pašoko nuo aukštos taburetės prie baro, paėjo 
į šalį ir vėl ėmė garsiai skaityti. 

— „„.„ „Manau, kad jos kūrybinės galįmybės tik pra- 
dėjo skleistis — taip pareiškė Roganas Svinis, Pasaulinės 
galerijos direktorius.— Laikau garbe galėdamas atkreipti 
į ją Meno pasaulio korifėjų dėmesį...“ 

— Jis taip ir pasakė? Nagi, parodyk, Merti! 

Jis vėl išsisuko nuo kumštelėjimo ir atsakė: 

— Dievaži, aš nesugalvojau. Man taip sklandžiai ne- 
išeitų. Čia viskas parašyta juodu ant balto. Leisk man 
užbaigti. Žmonės klausosi. 

Iš tikrųjų aludėje tuo metu pasidarė neįprastai tylu. 
Visų žvilgsniai nukrypo į Mertį. 

— „„. Kitais metais Pasaulinė galerija eksponuos kelis 
panelės Konkenan kūrinius kitų šalių galerijoje, o kiti 
autorės kūriniai, atrinkti jos pačios ir pono Svinio, taps 
Dubline veikiančios nuolatinės parodos eksponatais“. 

Merfis baigė skaityti ir padėjo laikraščio iškarpas ant 
prekystalio priešais Timą O'Malį, kuris tuojau pat palinko 
prie jų. 

— Čia dar yra fotografijų! — riktelėjo jis.— Mūsų ža- 
liaakė Megė su savo stikliukais. Na, ką pasakysi apie visa 
tai, mergyt? 

Ji giliai atsiduso, panardino pirštus į susivėlusius raus- 
vus savo gaurus. 

— Štai ką pasakysiu: išgersim už visus mano draugus! 
Įpilk, Timai. 


— Ko gi tu nuščiuvai, Mege Mėja? 

Megė nusišypsojo: tai buvo pravardė, kurią jai įdėjo 
tėvas ir dažnai į ją taip kreipdavosi. Jai buvo patogu ir 
malonu sėdėti greta Merfio jo sunkvežimio kabinoje, nes 
žinojo, kad jos dviratis ramiai kėpso kėbule, ir klausytis 

lygaus variklio burzgimo — visos Merfio Mašinos ūždavo 
vienodu garsu, panašiu į patenkintos katės murkavimą. 

— Man rodos, aš truputėlį įkaušusi, Merfi— paten- 
kinta pasakė ji dūsaudama ir rąžydamasi.— Bet man pa- 
tinka mano būsena. Ramybė ir pasitenkinimas. 

— Viso to tų nusipelnei, senute.— Jis žinojo, kad ji 
daugiau negu „įkaušusi“, todėl įkėlė dviratį į savo sunk- 
vežimį ir privertė ją važiuoti su juo kabinoje, nors ji ir 
priešinosi. — Visi mes didžiuojamės tavimi, — tęsė jis.— 
O aš dabar daug pagarbiau žiūrėsiu į tavo dovanotą bu- 
telį. 

— Tai ąsotis, o-ne butelis! Tūkstantį kartų jau sakiau. 
Tikiuosi, tu mMerki į jį lauko gėles ar kokias nors šakas? 

— Nuolat tai darau. Tu dabar grįši į Dubliną, taip? 

— Nežinau. Šiaip ar taip, ne dabar. Ten aš negalėsiu 
dirbti, o be darbo koks gyvenimas? — ji žvilgtelėjo į lan- 
gą, kur prožirnių krūmus sidabrino patekėjęs mMėnulis.— 
Jis niekadą man nesakė, kad jam tai — garbė. 

— Ką? Kas nesakė? 

— Visada duodavo suprasti, kad tai Jis teikia man 
garbę! Didysis ir galingasis Svinis ištiesia ranką pasigai- 
lėtinai skurdeivai mMenininkei, kad atvestų ją į šlovę ir 
turtus. Argi aš kada nors prašiau to, sakyk, Merti? Argi 
man to reikėjo? Sakyk! 

Jam nepatiko karingas irzlus jos tonas — juk ką tik 
buvo taip romiai nusiteikusi — ir jis atsargiai pasakė: 

— Nežinau, Mege. O kodėl reikėtų nenorėti to? 

— Žinoma, aš noriu! Juk aš ne kokia nors silpnaprotė. 
Bet prašyti ko nors, kad padėtų, vestų už rankutės! Ne! 
Aš iš pat pradžių jam sakiau: palikit mane ramybėje! 
Sakiau, o jis nieku gyvu! — ji sunėrė rankas ant krūti- 
nės.— Jis toliau gundė mane. Ar girdi, Merfi? Pats šėto- 
nas negalėtų būti gudresnis ir atkaklesnis. Ir štai dabar 
aš pakliuvau ant jo kabliuko, ir atgal kelio nebėra! Su- 
stok, atvažiavom! 

Jis jau ir pats stabdė prie vartelių. Žvelgdamas prie- 
blandoje jai į veidą, jis paklausė: 

— O tu pati ar nori? 

— Ko? 

— Atgal. 


165 


— Ne, Merti. Ir tai liūdniausia. Noriu kaip tik to, apie 
ką jis man šnekėjo,- noriu taip, kad net protas temsta! 
Ir kartu nenoriu ko nors keisti. Todėl mano reikalai tokie 
siaubingi. Noriu ir to, ir ano. Vienatvės, ramybės, laisvės, 
bet ir šlovės, turtų. Argi jie gali būti kartu? Niekada! 

— Tau viskas turi pasisekti, Mege Mėja, — lyg juo- 
kais, lyg rimtai pasakė Merfis.— Tu iš mūsų visų atkak- 
liausia. Ir žaliausių akių. 

Ką dar jis galėjo pasakyti ne visai blaiviai moteriai 
tą šviesią Mėnesienos naktį? 

Ji prajuko ir garsiai pakštelėjo jam į skruostą. 

— Kaip aš myliu tave, Merfi! Kodėl niekada nepa- 
kvietei manęs pašokti lauke šviečiant mėnuliui? 

Jis nusijuokė, pataršė jos plaukus. 

— Jau geriau iškelsiu tavo dviratį iš sunkvežimio ir 
paguldysiu tave į lovytę. 

— Aš pati iškelsiu! 

Ji iššoko iš kabinos, bet jis aplenkė ją ir pastatė dvi- 
ratį ant žemės. 

— Dėkui, kad palydėjot iki namų, pone Maldunai. 

— Man tai buvo labai malonu, panele Konkenan. Na, 
o dabar greičiau marš miegoti! 

Kai ji šiek tiek kliūdama stūmė dviratį pro vartelius, 
išgirdo, kaip Merfis uždainavo. Sustojusi sode, klausėsi 
skambaus malonaus jo balso, aidėjusio nakties tylumoje. 

Į tuščią krantą dūžta bangos — aš viena, 

Viena ir ten, kur šurmuliuoja žmonės. 

Galingos bangos, žmonės džiaugias šia diena, 

Tik sielvartaujanti širdis nesitiki malonės. 


Trinktelėjo automobilio durelės, balsas nutilo. Suburz- 
gė variklis. Merfis išvažiavo. 

Megė liūdnai nusišypsojo ir be garso sudainavo nuo 
pat vaikystės gerai žinomos dainos priedainį: 

Ir dieną, ir naktį 

Ilgiuos nelaiminga 

To džiaugsmo, 

Kursai pradingo. .. 


Senovinė baladė apie kalnietę moterį. Megė gyvena 
ne kalnuose, bet tos moters liūdesys jai suprantamas ir 

artimas. Parodų salė Dubline buvo sausakimša žmonių, bet 
ten ji jautėsi vieniša, ir ten jos siela kentėjo. 

Ji pastatė dviratį prie užpakalinių durų, bet į vidų 
nėjo, o apsisuko ir žengė kažkur nežiūrėdama kelio, pati 
nežinojo kur einanti. Jai šiek tiek svaigo galva, kojos 
linko, bet miegoti visai nesinorėjo. Ypač tokią naktį. Ir 
dar vienai. 

Įkaušusi ar ne, naktį ar dieną, ji čia, savo gimtojoje 
žemėje, nepasiklys. Dar ko! Nesulauks, kad jai šitaip at- 
sitiktų! 

Ji išgirdo ūkiant pelėdą ir kažką subrazdant — medžio- 
toją ar auką. Naktis kažką slaptingai kuždėjo, jai atitarė 
melodingai čiurlenantis upelis. 

Štai kas yra svarbiausia, ko ji nori. Štai ko jai taip 
reikia, kas jai taip brangu, kaip ir vienatvės malonumai: 
kad aplinkui plytėtų žaliuojantys laukai, sidabrinami kaip 
dabar žvaigždžių ir mėnesienos šviesos, ir kad tolumoje, 
kaip ir dabar, spingsėtų lempos švieselė Merfio virtuvėje. 

Ji prisiminė, kaip dažnai klaidžiodavo čia su tėvų, 
vaikiška jos rankytė glūdėdavo jo delne. Jis daug kal- 
bėdavo, bet niekada apie valstietiškus darbus — sėją ar 
arimą, vien apie savo svajones. Jis gyveno jomis ir drau- 
ge su jomis skraidžiojo padebesyse. 

Ir niekada, niekada nė vienos neįgyvendino žemėje. 

Ji pagalvojo, kad motinai viskas susiklostė dar liūd- 
niau. Šiai vis dėlto pavyko pagauti savo svajonę čia, že- 
mėje, bet paskui prarado ją amžinai. 

Kaip tikriausiai baisu laikyti svajonę rankose ir ma- 
tyti, kaip ji byra pro pirštus lyg smėlis. 

Ar ne to paties labiausiai bijosi ir ji? 

Megė atsigulė aukštielninka aukštoje žolėje, jai vis 
dar šiek tiek svaigo galva tiek nuo gėrimų, tiek nuo gau- 
sybės minčių. Virš jos paslaptingai šoko žvaigždės, mė- 
nulis žibėjo lyg nušveista saga — visa tai jai, Ėmė suokti 
lakštingala. Taip pat jai. 

Visa naktis priklausė jai. Jai vienai. Ji nusišypsojo, 
užsimerkė ir užsnūdo. 

Ją pažadino karvė. Didelės drėgnos akys mąsliai Žiū- 
rėjo į Žmogaus kūną, gulintį vidury ganyklos. Tačiau kar- 
vei labiausiai rūpėjo pašaras ir kad ją laiku pamelžtų, to- 
dėl ji sušnarpštė kartą kitą Megei visai prie skruosto, 
pauostė ją ir toliau dirbo savo svarbiausią darbą — pešė 
žolę. 

— O Viešpatie, kas čia dabar? 

Megė nubudo, pajuto, kaip skelia galvą — ausyse tra- 
tėjo būgnai,— pasisuko, ištiesė kojas ir tvirtai atsispyrė 
į kažką kieta. Tai buvo karvės koja. Pakėlusi akis, ji nu- 
stebusi pamatė ir visą karvę. 

— O Dieve! 

Jos klyksmas skaudžiai atsiliepė pakaušyje ir ausyse, 
tartum ten, viduje, būtų kas sprogęs. Karvė, išsigandusi 
ne mažiau už Megę, sumykė, jos akys sukiojosi lyg žais- 
linės, 

— Ką tu čia darai? 

Abiem rankomis suspaudusi galvą, Megė pabandė at- 
sisėsti —,,(O ką čia veikiu aš? Ir apskritai kaip aš čia at- 
sidūriau?“ 

Karvė neatsakė į klausimą. Nesuprasdama stebeilijo 
ji į Megę, kaip ir ši —į ją. 

„Vadinasi, aš čia priguliau mažumėlę ir užsnūdau,— 
toliau kalbėjosi Megė pati su savimi— Nieko sau! —Ji 
pasitrynė akis.— Štai kuo reikia Mokėti peržengus limitą! 
Tuojau, tuojau, karve, pasėdėsiu dar valandėlę ir eisiu, 
Nežiūrėk. taip priekaištingai į mane. Eisiu, jei rasiu savyje 
jėgų atsistoti“. 

Karvė nusiramino ir vėl ėmėsi savo mėgstamo darbo. 

Rytas buvo giedras, šiltas, pilnas garsų. Traktoriaus 
kriokimas, šuns amsėjimas, paukščių čirškėjimas — viskas 
tris kartus garsiau gaudė iš skausmo plyštančioje Megės 
galvoje. Burnoje toks skonis, lyg vakar būtų durpių prisi- 
valgiusi; drabužiai drėgni nuo rasos, 

„Puiku, drauguže,— pasakė pati sau.— Tu jau volio- 
jiesi papieviuose kaip girta benamė valkata. Nagi, kelkis, 
Valkatėle!" 

Ji atsistojo, susverdėjo ir sudejavo. Karvė švystelėjo 
uodega — tikriausiai užjausdama. Dabar Megė išvydo ne- 
toliese ganantis kitas karves, bet šios nerodė jokios užuo- 
jautos, net galvų nepakėlė. 

A, tai šit kur ji atsidūrė! Netoliese buvo matyti ratu 
sukrauti akmenys — tai sena kaip ir juos gaubiantis oras. 
Vietos gyventojai tą akmenų sąvartyną vadina Druidų ! 
ženklu. Tikriausiai tie rūstūs žyniai nebūtų pagyrę jos 
elgesio. 

Galvoje lyg ir prašviesėjo. Megė prisiminė, kaip Mer- 
fis išlaipino ją prie namų, kaip ji pabučiavo jį atsisveikin- 
dama, kaip jis užtraukė dainą, kurią ji paskui visą laiką 
niūniavo panosėje klaidžiodama mėnesienos užlietais lau- 
kais. 

Bauginančiai aiškiai vėl prisiminė sapną, kurį susap- 
navo šiąnakt gulėdama po sidabriniu mėnulio šviesos ap- 
klotu. Taip ryškiai matė jį dabar jau iš tikrųjų, kad iškart 
pamiršo dešimtis mažų plaktukėlių, tratinusių galvoje, ir 
viso kūno stingulį. 

O buvo taip: mėnuo švietė kaip pašėlęs, šalta balzgana 
jo šviesa tvinkčiojo lyg širdies tvinksniai, užliedama dan- 
gų ir žemę. Bet staiga ji, ta šviesa, plykstelėjo ryškiai ir 
karštai lyg milžiniškas fakelas, paskui pasiliejo daugybe 
įvairiausių spalvų — mėlynų, auksinių, purpurinių; tokių 
gražių, kad ji sapne ėmė raudoti nuo nepakeliamo grožio. 

Ir ji siekė to šviesaus fakelo — aukštyn, auštyn, kol 
palietė jį. Jis buvo lygus, kietas ir vėsus, ir ji laikė jį 
savo delnuose. Viduje ji išvydo save, ir pačioje srūvančių 
spalvų gilumoje pulsavo jos širdis. 

Jos galvoje gimusio vaizdo negalėjo sukelti banalus 
pagirių sindromas. Ne, tai buvo kažkas daugiau — prare- 
gėjimas! Pamiršusi viską — galvos skausmą, karves, pie- 
voje praleistą naktį — ji tiesiu taikymu pasileido namo, 
trokšdama vien įkūnyti savo viziją tikrovėje! Įpūsti jos 
spalvas ir formas, miglotą jos gelmėje slypinčią esmę karš- 
tam stiklui. 


! Druidai — senovės keltų žyniai. Rūpindavosi aukų (kartais ir 
žmonių) aukojimu, pranašaudavo, atlikdavo teisėjų, gydytojų funkcijas. 

Jai nereikėjo eskizų — turėjo juos savo galvoje. Ji 
pamiršo valgį, visus ir viską. Vizija apgaubė ją savo ap- 
dangalu ir nepaleido, kol ji braute įsibrovė į savo dirb- 
tuves ir padarė pirmąjį lydinį. Tik išvertusi jį ant marmuro 
plokštės ataušti, ji įstengė Mažumėlę atsipūsti. 

Paskui — vėl lydiniai, jau su dažikliais; ji papildė me- 
džiagos, padidino liepsną, oro srovę, įdėjo dar spalvų. 
Sukiojo stiklo pūtimo vamzdį naudodamasi Žemės traukos 
jėga ir jos atsisakydama, darbuodamasi vienu metu spe- 
cialia mMentele, suteikiančia gaminiui atitinkamą formą, ir 
vandenyje vilgomu metaliniu strypu, nuo kurio kylantys 
garai darė tą patį. 

Jai verkiant reikėjo dar poros rankų, kad paduotų 
įrankius, ruoštų naujus lydinius, — bet ji nė galvoti neno- 
rėjo apie pagalbininką. 

Kažką murmėdama panosėje, toliau šmirinėjo nuo kros- 
nies prie darbo krėslo, nuo krėslo prie krosnies. 

Tuo tarpu saulė jau aukštai pakilo, jos spinduliai įsi- 
skverbė pro dirbtuvių langus, dar labiau nušviesdami ją, 
užliedami Megę savo švytėjimu. 

Tokią švytinčią ir išvydo ją Roganas pravėręs duris — 
aukštame krėsle, su skystu spalvoto stiklo rutuliu žemiau 
rankų ir saulės aureole virš galvos. Tikra burtininkė! 

Ji pašnairavo į jį. 

— Nusivilkit savo prakeiktą švarką, nusiriškit kak- 
laryšį! Man reikia pagalbos. 

— Ką? 

— Jūsų rankų, ar neaišku? Darykit, kas jums liepiama 
ir neklausinėkit be reikalo! 

Jis nebuvo tikras galėsiąs kuo nors padėti. Ne, visišku 
nemokša savęs nelaikė, bet tuo metu pasijuto visai bejė- 
gis — toje ugnies ir šviesos karalystėje, greta tūžmingos 
deivės, kuriančios naujus pasaulius. 

Padėjo aplanką į šalį, nusivilko švarką. 

— Tvirtai laikykit šitą, — prieštarauti neleidžiančiu bal- 
su paliepė ji nusliuogdama nuo krėslo.— Ir sukiokit vamz- 
dį štai taip kaip aš. Matote? Lėtai, lygiai. Jokių trūkčioji- 
mų, kitaip turėsiu užmušti jus! Čia reikia sumanumo, 

Taip pribloškė jos prašymas, tiksliau įsakymas, kad jis 
neprieštaraudamas atsisėdo į jos parodytą krėslą. Vamz- 

dis rankoje pasirodė esąs šiltas ir sunkesnis, negu jis ma- 
nė. Uždėjusi savo rankas ant jo rankų, Megė kelis kartus 
parodė, kaip reikia daryti. 

— Ir nesustokit,— perspėjo ji.— Patikėkit, nuo to pri- 
klauso jūsų gyvybė. 

Jau pažinodamas ją, šituo jis beveik neabejojo. 

— Matote, kaip aš darau? 

Nuo krosnies tvoskė toks karštis, kad jam užgniaužė 
kvapą. Paklusdamas Megei, panardino įrankį į išlydytą 
masę, pamatė, kaip stiklas prilipo prie vamzdžio. Vietomis 
jis atrodė kaip sutirštėjusios, apsunkusios ašaros, 

— Atnešite man, kai pasakysiu, — išgirdo jis naują įsa- 
kymą.— Gerai, dabar prieikit iš už nugaros, iš dešinės 
pusės. Ne iš kairės, iš dešinės, ar galite suvokti? 

Tai išpoškinusi griebė žnyples ir padėjo jam atnešti 
vamzdį iki krėslo. Čia prasidėjo šventosios apeigos: stik- 
las buvo dedamas prie stiklo, žiro kibirkštys, keitėsi 
spalvos ir atspalviai. 

Baigusi darbą su pačia medžiaga, išpūtė ją iki futbolo 
sviedinio dydžio — stiklinio sviedinio, kurio vidus žėrėjo 
visomis vaivorykštės spalvomis; sviedinio, kuris gyveno 
ir alsavo lyg gyva būtybė. Taip atrodė Roganui. 

„Lyg sapnas, — pagalvojo jis.— Lyg visa virtinė sapno 
reginių". 

— Paduokit man tą dildę! — išgirdo jis. 

— Ką? 

— Dildę! Prakeikimas! 

Ji pasuko prie suolo, užkloto ugniai atspariu užtiesalu. 
Ten buvo medinės žnyplės. Nesidairydama ištiesė ranką 
atgal — kaip chirurgas, reikalaujantis skalpelio. Roganas 
įkišo į ją dildę. Suktelėjimas, dar vienas — stiklinis rutu- 
lys atšoko nuo vamzdžio ir patogiai įsitaisė ant užtiesalo, 

— Pirštinės! — nuskardėjo įsakymas. — Sunkiausias! 
Kurios prie mano krėslo. Greičiau! 

Neatitraukdama akių nuo stiklinio rutulio, ji užsimovė 
pirštines. Oi kaip ji troško paimti jį rankomis, plikomis 
rankomis, be pirštinių, tą rutulį, jos sapno, jos svajonių 
įsikūnijimą! Bet jos rankoje atsirado metalinė šakutė, pa- 
dengta asbestu, ir ja ruošinys buvo įdėtas į krosnį atkai- 
tinti. 

Paskui Megė įjungė taimerį ir valandėlę pastovėjo nu- 
stėrusi žvelgdama į erdves. 

—- Tai tikriausiai mėnulis, — tyliai pasakė ji. — Nuo jo 
priklauso bangavimas. Vandenynuose ir pačiuose Mumyse 
jam šviečiant žmonės gimsta, mylisi, Miega ir regi sapnus. 
Jeigu pavyks, kas nors galės paimti jį į rankas ir svajoti. 

— Kaip jūs pavadinsite naująjį savo kūrinį? 

— Jis bus be pavadinimo. Kiekvienas galės pamatyti 
jame tai, ką panorės. Apie ką svajos.— Ji prisidėjo ranką 
prie kaktos ir pažvelgė į Roganą taip, tarsi pati būtų, grį- 
žusi iš svajonių šalies.— Šiek tiek pavargau. 

Lėtai priėjo prie savo krėslo, atsisėdo, atlošė galvą, 
užsimerkė, 

„Roganas pastebėjo, kad dabar ji buvo visai išblyškusi, 
bejėgė, buvusios energijos, veržiumo, judrumo — nė pa- 
dujų. 

— Vėl dirbote per naktį? — susirūpinęs paklausė jis. 

— Ne, šiąnakt aš miegojau.— Ji vos pastebimai šyp- 
telėjo.— Merfio Malduno lauke, skaisčioje mėnesienoje, 

— Tiesiog lauke? 

— Buvau girta.— Ji pasirąžė, prajuko ir atsimerkė.— 
Šiek tiek. Užtat kokia buvo naktis! 

-— O kas jis, tas Maldunas? 

— Žmogus, kurį aš pažįstu iš vaikystės ir kuris gero- 
kai nustebtų aptikęs mane miegančią jo ganykloje. Ar 
neįpiltumėt man gerti? — ji vėl prajuko pastebėjusi, kaip 
smerkiamai pakilo jo antakiai.— Ne viskio ir ne alaus. Sul- 
čių. Ten, šaldytuve. Ir sau, jeigu norite. Iš jūsų išeitų ne- 
blogas pameistrys, Roganai. 

— Dėkoju, — atsakė jis, suprasdamas jos žodžius kaip 
padėką už pagalbą. Ir už tiek dėkui, Ko nors daugiau iš 
jos nesulauksi. 

— Kol Megė gėrė, jis apėjo patalpą ir pamatė, kad 
ji, pabėgusi iš Dublino, nė valandėlės neleido veltui. Keli 
nauji darbai jau buvo užbaigti — su akivaizdžiais indėniš- 
kais motyvais. Ypač jam patiko platus kažkokios keistos 
rūškanos spalvos dubuo. Lyg rudeniškas dangus. 

— Puikus darbas. 

— Tiesa? Vadinasi, mėginys pavyko. Sumaišiau švie- 
sos nepraleidžiantį stiklą su skaidriu — Ji vėl nusižiova- 
vo.— Ir aprūkiau alavo garais. 

— Aprūkėte? Tiesą pasakius, tai nesvarbu, — skubiai 
pridūrė jis, pamatęs, kad ji ketina aiškinti. — Vis tiek aš 
nedaug ką suprasiu. Niekada nemėgau chemijos. Bet ga- 
lutinis rezultatas man patinka. 

— Nenorite pasakyti, kad jis „tiesiog kerintis“? 

Nustebęs jis pažvelgė į ją. 

— Jau skaitėte recenzijas apie parodą? Kol kas Dievas 
mums palankus. Jūs neketinate pailsėti? Galime pasimatyti 
ir pasikalbėti vėliau, kai eisite su Manim pietauti. 

— Ar sukorėte tokį kelią vien norėdamas pakviesti 
mane pietų? 

— Ne tik. 

Ji pamanė, kad kažkuo jis pasikeitė. Pasidarė kitoks. 
Beveik nepastebimai, bet. kitoks. Tai rodo balsas, akių iš- 
raiška. Žinoma, jis visiškai save kontroliuoja, bet ji vis 
tiek jaučia. Po kiek laiko gal pajus dar aiškiau. 

— Galima eiti į namą, išgerti arbatos ir užkąsti, — 
pasiūlė Megė.— Ir jūs papasakosite Man; ko atvažiavote. 

— Pirmiausia pamatyti jūsų. 

Jos širdis sudrebėjo nuo tų paprastų žodžių. Atsargiau, 
Mege, būk budri, kad paskui nereiktų gailėtis. 

— Jūs jau pamatėte,— tarė ji atžariau, negu norėjo, 

Nustebęs jis pažvelgė į ją, paėmė savo aplanką, ati- 
darė dirbtuvių duris. 

— Noriu atsigerti jūsų arbatos, — pasakė jis. 

— Gerai. Pats galite užplikyti. Jei tik žinote, kaip tai 
daroma. 

— Prastai, bet lyg ir pamenų.— Jie jau išėjo iš dirb- 
tuvių.— Jūsų sodas pagražėjo. 

— Briana pasistengė, kol manęs nebuvo. O čia kas? 

Ji paspyrė koja kartoninę dėžę, padėtą prie durų į 
virtuvę. 

— Šis tas iš daiktų, kuriuos aš atvežiau. Pavyzdžiui, 
jūsų bateliai. Palikote juos mano namų prieškambaryje. 

Jis įnešė dėžę į virtuvę, padėjo ant kėdės, apsidairė. 

— Kur jūsų arbata? 

— Spintelėje už viryklės. 

Kol jis triūsė su arbata, ji atidarė dėžę. Paskui kleste- 
lėjo ant gretimos kėdės ir ėmė juoktis. 

— Viešpatie, Roganai! Maniau, kad juokaujate. Jūs iš 
tikrųjų pareigingas žmogus. Nesišvaistote tuščiais paža- 
dais. Tačiau kam man tas telefono atsakiklis? Jei aš neat- 
siliepiu į skambučius, nejaugi klausysiuos tos kvailos ma- 
šinos. 

— Klausysitės, nes kitaip aš pasiųsiu samdomuosius 
žudikus. Ten dar šis tas, pažiūrėkit. 

— O, čia tai malonu! — ji išėmė didelį sieninį kalen- 
dorių.— Prancūzų impresionistai, Tai puikumėlis! 

— Žiūrėkit į jį visas trys šimtai šešiasdešimt penkias 
dienas. Ir į atsakymo automatą.— Jis prisiartino ir išėmė 
iš dėžės žavų aksominį futliarą, atidarė jį —— O štai į ši- 
tą — ypač, 

Jo rankose buvo mažas auksinis laikrodukas gintarinių 
ciferblatu, papuoštu briliantais. 

— Dieve! Aš niekada negalėsiu jo nešioti! Jis skirtas 
tikrai ledi. O užsisegusi pamiršiu, kad jis ant mano rankos, 
ir būtinai išsimaudysiu su juo. 

— Todėl jis ir nepraleidžia vandens. 

— Tuomet tikriausiai jį sudaužysiu. 

— Padovanosiu jums naują.— Jis paėmė ją už rankos, 
ėmė segioti marškinių rankogalį — Kas čia po velnių? — 
jos rankos riešas buvo aptvarstytas.— Ką jūs dar pasi- 
darėte? 

— Čia nudegimas.— Ji žiūrėjo į laikrodį, todėl nema- 
tė irzlaus nerimo, šmėstelėjusio jo akyse.— Buvau nelabai 
atsargi. 

— Tiksliau pasakius, nerūpestinga. Taip vieną gražią 
dieną užsiliepsnosite kaip fakelas, ir iš jūsų liks tik krū- 
velė pelenų. 

— Kokios kvailystės! Būta čia apie ką šnekėti! Gali- 
ma pamanyti, kad nusikirtau ranką. Žinokit, Roganai, kad 
stiklo menininkai negali išvengti nudegimų. Tai nėra 
mirtina, 

— Tiesiog nenoriu pirma laiko netekti savo klientės. 

Jis užsegė laikrodžio apyrankę, paleido jos riešą, susi- 
kišo rankas į kišenes. 

— Padaryti sviestainių? 

— Kaip norite, Mege. 

— Nepasakėte, ar ilgam atvažiavote. 

— Vakare išvažiuoju. Norėjau pasikalbėti su jumis 
akis į akį, nes jūs iki šiol nežinote, kas yra tas telefonas 
ir ką su juo veikti — Jis baigė plikyti arbatą, padėjo vir- 
dulį ant stalo.— O dar atvežiau jums laikraščių iškarpas, 
kurias jums surado mano senelė. 

— Tai dėkui jai. Vėliau peržiūrėsiu jas. 

Norėjo tai padaryti būdama viena. 

— Puiku. Yra dar vienas dalykas, dėl kurio, tiesą 
pasakius, ir norėjau asmeniškai pamatyti jus. 

— Dar dovanos? — paklausė Megė jau prikimšta bur- 
na. Žarna žarną rijo.— Argi šiandien mano gimtadienis? 

— Nepavadinčiau to dovana.— Roganas išėmė iš ap- 
lanko voką, atkišo jai. — Galite pažiūrėti jau dabar. 

— Gerai.— Ji pasitrynė rankas ir atplėšė voką. Ten 
buvo įdėtas čekis. Gavo griebtis už kėdės atkaltės, išvy- 
dusi sumą.— Švenčiausioji Dievo Motina! 

— Nesistebėkite, — dalykiškai paaiškino Roganas. — 
Pardavėm viską, ką buvome numatę. Aliai vieną.— Jis 
žiūrėjo, kaip ji suglumusi susmunka ant kėdės.— Juk 
sakiau jums, kad paroda buvo labai sėkminga. 

— Viską aliai vieną, — progiesmiu pakartojo ji— Ir 
už tokią didžiulę kainą! 

Jos mintys kriko. Ji pagalvojo apie mėnulį, savo sap- 
nus, gyvenimo permainas. Galva atrodė siaubingai sunki. 
Nuleido ją ant stalo. 

— Tiesiog negaliu kvėpuoti. Oro trūksta. 

Dabar ji suprato, kaip jaučiasi į krantą ištraukta žuvis. 

— Na, na,— pasakė Roganas.— Nusiraminkit. Giliau 
įkvėpkite.— Priėjo prie jos iš už nugaros, švelniai papur- 
tė už pečių. — Nagi, atsipeikėkit. 

— Beveik du šimtai tūkstančių svarų! — išstenėjo ji. 

— Taip, maždaug tiek. O kai nuvešime jūsų darbus į 
kitus miestus, suma, suprantama, padidės.— Dar viena slo- 
pi jos aimana privertė jį nusijuokti. — Kvėpuokit, kvėpuo- 
kit giliau! Ir klausykitės, ką jums sakau. Naujuosius jūsų 
kūrinius Mes taip pat įtrauksime į būsimąją ekspoziciją. 
Kelionę numatėme šį rudenį. Dar turėsite laiko ir padir- 
bėti, ir atsipūsti. Pasiimkit atostogas, jūs nusipelnėte to. 

— Atostogas? — silpnu balsu perklausė ji — Aš nemo- 
ku net galvoti apie jas. 

— Įšmoksite— Jis pataršė jos plaukus, apėjo aplink 
stalą dar įsipilti arbatos. — O šiandien — ar nepamiršot? — 
mudu drauge pietaujame: reikia atšvęsti pirmąją jūsų per- 
galę. 

— Taip, pietaujame. .. Aš nežinau, Roganai, ką sakyti. 
Negaliu patikėti, kad tai atsitiko man! Iš tikrųjų! Tiesiog 
netikiu.— Ji prisidėjo rankas prie burnos, ir jam pasirodė, 
kad Megė tuojau prapliups raudoti, bet ji ėmė juoktis — 
garsiai, triumiuodama, kažkokiu laukiniu juoku.— Aš tur- 
tinga! — šūkčiojo ji tarp juoko priepuolių.— Turtinga mo- 
teris! Ak Roganail — pašokusi nuo kėdės, ji pribėgo pa- 
bučiuoti jo, paskui ėmė suktis kambaryje.— Aš suprantu, 
kad laikote mane beprote. Jums tai — tik lašas jūroje, o 
man — laisvė! Išsivadavimas! Grandinės nutraukiamos, ne- 
svarbu, ar ji to nori! 

— Apie ką jūs kalbate, Mege? 

Ji papurtė galvą: dabar galvojo apie Brianą. 

— Svajonės, Roganai. Mano svajonės. Jos pradeda pil- 
dytis! Privalau tuojau pat eiti ir viską papasakoti jai — 
Megė griebė nuo stalo čekį, kyštelėjo jį į užpakalinę 
džinsų kišenę.— Prašom manęs palaukti. Pagerkite dar ar- 
batos, ko nors pavalgykite. Skambinkit telefonu, kurį taip 
mėgstate. Darykit, ką tik norite. 

— Kur jūs einate? 

— Aš visai neilgai. — Ji vėl pripuolė prie jo, pabu- 
čiavo. Skubėdama pataikė ne į lūpas, o į smakrą.— Ne- 
išeikit! Prašau! 

Tai pasakiusi spruko iš namų. Jis pamatė pro langą, 
kaip ji skuodžia per pievą. 


Beveik visą kelią Megė bėgo tekina ir lipdama per 
akmeninę užtvarą, už kurios. prasidėjo Brianos valdos, 
švokštė lyg garus išleidžiantis lokomotyvas. Tiesą pasa- 
kius, net nepradėjus bėgti jai jau trūko oro. 

Skubėdama vos neištrypė našlaičių lysvės — to Briana 
niekada nebūtų jai atleidusi, — bet sugebėjo nenusidėti ir 
siauru akmenimis grįstu takučiu nukūrė link namo. 

Ji jau įkvėpė oro, norėdama riktelėti, ir tuo metu pa- 
stebėjo seserį — ši džiaustė skalbinius ant virvės sodo gi- 
lumoje. Dantyse laikė spaustukus, ištiestose rankose — 
sunkią drėgną paklodę. 

Briana taip pat pamatė Megę, bet nė žodžio nepratarė. 
Jos veide; atsispindėjo nuoskauda, netgi pyktis, kaip pasi- 
rodė Megei. Tiesa, sukaupusi valią visada santūri Briana 
pasistengė neparodyti tų jausmų, bet veide nebuvo ir 
džiaugsmo. 

— Sveika, Briana, 

Vieną ranką Megė pridėjo prie krūtinės, kad širdis 
neiššoktų, kitą kyštelėjo į užpakalinę kelnių kišenę. 

— Sveika, Mege. 

— Turi svečių? 

— Taip, dabar visas namas užimtas. Amerikiečių pora, 
šeima iš Anglijos ir belgas. 

— Tiesiog Jungtinių Tautų Organizacija. — Megė pa- 
traukė šnervėmis orą.— Kvepia pyragais. 

— Jie jau iškepti ir aušta ant palangės. 

Paprastas, niekuo neįpareigojantis pašnekesys beveik 
ištirpdė Brianos nuoskaudą, ji apskritai negalėdavo pakęs- 
ti jokių susidūrimų ir kivirčų. Net rado savyje jėgų pri- 
sipažinti pati buvusi kalta ir tai padarė visiškai nuošir- 
džiai. 

— Aš apmąsčiau čia tavo žodžius, Mege,— pasakė ji — 
ir supratau, kad daug kur tu esi teisi. Reikėjo man va- 
žiuoti su tavimi. Juk tau tai buvo toks išbandymas. 

— Tai ko gi nevažiavai? 

Briana užgniaužė vėl plūstelėjusią nuoskaudą. 

— Juk tu žinai. Kam vėl pradėti? Argi negalima be to 
puldinėjimo? 

— Negalima. 

Briana atsiduso. 

— Aš turiu įsipareigojimų, Mege. Ir ne vien jai, Mūsų 
namams irgi. Ir aš kažko noriu, svajoju. Ar niekada apie 
tai nepagalvojai? 

Atžarūs smarkūs žodžiai, jau vos nenusprūdę Megei 
nuo liežuvio, nuslopo dar neištarti. Iš tikrųjų, ko gi ji čia 
širsta? Kodėl visi turi tūpčioti tik aplink ją vieną? Kodėl 

jos gailestis seseriai virsta šiai našta? Kam eiti motinos 
pėdomis ir be perstojo priekaištauti kitiems? 

Ji apžvelgė tvarkingus namus: neseniai perdažyti lan- 
gai ir durys; gražias užuolaidas siūruoja lengvas vėjelis; 
gerai prižiūrimi takeliai ir sodo lysvės. Ir gėlės, gėlės. .. 
Kiek darbo įdėta! Kaip ji galėjo to nematyti anksčiau? 
O vien todėl, kad mato tik tai, kas yra joje pačioje. 

— Tu čia nudirbai milžiniškus darbus, Bri, — susižavė- 
jusi pasakė Megė.— Tėvas būtų patenkintas. 

— Tėvas — taip, o tu — ne. 

— Netiesa! — ji uždėjo ranką ant sesers peties.— Ne- 
apgaudinėsiu, kad tai man būtų labai daug reiškę, bet jei- 
gu čia tavo gyvenimo esmė, duok Dieve tau sveikatos. 
Tu mėgsti namų ruošą, ir niekas nesugeba to daryti geriau 
už tave. Atleisk, kad tada aprėkiau tave. 

— Nieko. Aš pripratusi. — Tonas dar bent kiek įžei- 
dus, bet akivaizdų, kad Briana atlyžo— Jei truputį pa- 
lauksi, pagirdysiu tave arbata. Ir pamaitinsiu. 

Megė vis dar buvo alkana, bet papurtė galvą. 

— Gaila, bet negaliu. Mano namuose sėdi Roganas 
Svinis. | 

— Galėjai atsivesti jį drauge. Negražu palikti sve- 
čią. 

— Jis... kaip čia... apskritai ne visai svečias. Neži- 
nau, kaip pavadinti. Nes atvažiavo su reikalu. Bet tai ne- 
svarbu. Noriu tau šį tą parodyti. 

— Parodyk,— pasakė Briana rengdamasi džiauti pas- 
kutinį pagalvės užvalkalą.— (O paskui bėk pas Roganą ir 
jei nieko namie neturi valgyti, vesk jį čionai. Žmogus iš 
Dublino atvyko, o tu... 

— Na, liaukis rūpintis ponu Sviniu! Geriau, va, pa- 

Megė pagaliau ištraukė iš kišenės čekį, prikišo sese- 
Tiai prie akių. 

Užvalkalas išsprūdo Brianai iš rankų, paskui jį nukrito 
ir spaustukas, 

— Viešpatie, nagi kas čia? 

— Čekis! Ar nematai? Didelis, storas, riebus čekis. 
Jie ten viską pardavė, ką ketino. Visus mano darbus! 

— Taip brangiai? — Briana žiūrėjo kaip pakerėta į 
skaičių eilutę čekyje.— Negali būti! Kaip čia yra? 

— Nes aš — genijus! Dabar supratai? — Megė apka- 
bino seserį, ėmė suktis drauge su ja.— Ar skaitei recen- 
zijas? Pasirodo, aš turiu didelį kūrėjos talentą! — drauge 
jos sušoko lyg ir jūreivišką žigą. 

— Mege, palauk, man galva apsvaigo! 

— O dar ten parašyta apie mano sielą ir seksualumą. 
Jie viską žino! Ir dar daug visko. Neįsidėmėjau. 

— Mege, na, paleisk mane! 

— Nepaleisiu. Mes dabar turtingos, ar gali tai supras- 
ti? Todėl šok! 

Jos abi griuvo ant žemės, Megė nesiliovė kvatoti, at- 
bėgęs šuo lodamas šokinėjo aplinkui. 

— Dabar aš pagaliau galėsiu nusipirkti tekinimo stak- 
les, — kalbėjo Megė gulėdama ant žemės ir maskatuoda- 
ma kojomis.— O tau įtaisysiu naują viryklę, nors tu ir 
tvirtini, kad jos tau nereikia, Ir mes važiuosim kur nors 
pailsėti. Kur įsigeisim, bet kur. Ir dar aš turėsiu padorią 
lovą. Konai, eik šalin, nelaižyk manęs! O tu galėsi pri- 
statyti prie namo visą fligelį. Žinoma, jei panorėsi. 

— Negaliu patikėti. ..— tyliai kalbėjo Briana.— Tokie 
pinigai... Negaliu patikėti. 

— Ir svarbiausia — rasime namą jai. — Megė kilstelė- 
jo ir atsisėdo, viena ranka apkabindama šuns kaklą.— Tokį 
namą, kurį ji pati išsirinks. Ir pasamdysim ką nors, kad 
prižiūrėtų ją ir ruoštųsi namie. 

Briana užsimerkė. Ji nenorėjo, kad sesuo suprastų iš 
jos akių, tai, ką dabar galėtų jose pamatyti: kaltės jausmą, 
sąžinės graužimą. 

— Ji gali nenorėti. 

— Mes padarysim taip, kad panorės. Paieškosime, kad 
jai patiktų. Ir gerą žmogų jai prižiūrėti. Rytoj pat va- 
žiuosiu su tavim; į Enį, pasikalbėsim su Patu O'Ši. Jis ver- 
čiasi namų prekyba. Mes greit jai viską sutvarkysim. Ir 
kuo geriau. Pažadėjau mMirštančiam tėvui padaryti dėl jūsų 
viską, ką galėsiu, ir aš tesėsiu savo pažadą. 

— Ar visai pakvaišote? — išgirdo jos pažįstamą balsą. 

Sodo takelyje stovėjo jų Motina, apsisiautusi šalikų 
ant suknios, nors diena buvo karšta. 

— Rėkiate ir spygaujate čia, o žmonės gal ilsisi. Kas 
tau, Brianaį Tu visai pamiršai gyventojus. Elgiesi kaip 
mažas vaikas. 

Briana atsikėlė nuo žemės ir ėmė purtytis drabužius. 

— Šiandien gražus oras,— kaltai pasakė kreipdamasi 
į motiną.— Pasėdėtum saulėkaitoje. 

— Tai ir rengiuosi daryti. Nagi, pasišauk tu tą bjau- 
Tų šunį! 

— Gulėti, Konai! Nelįsk.— Briana uždėjo delną ant di- 
delės jo galvos.— Ar tau atnešti arbatos, mama? 

— Taip, tik šį kartą užplikyk ją tinkamai.— Motina 
priėjo prie stalo ir suolų, pastatytų sode, atsisėdo tenai.— 
Tas belgiukas dunda laiptais kelis kartus per dieną. Tu 
privalai padaryti jam pastabą, Bri. Nesuprantu, kaip tėvai 
išleidžia tokius jaunučius vienus bastytis po visą Europą. 

— Tuojau atnešiu arbatos — pasakė Briana— Mege, 
tu dar pabūsi? 

— Taip, bet arbatos nereikia. Aš kol kas pasišnekėsiu 
su Mmama.— Ji žvilgsniu davė suprasti seseriai, kad viskas 
jau nuspręsta ir svarstyti nebėra ko.— Būk pasirengusi 
rytoj dešimtą valandą ryto važiuoti su manimi į Enį. 
Gerai? 

— Aš... gerai, Mege. 

— Kas atsitiko? — griežtai paklausė motina, Brianai 
skubiai pasišalinus.— Ką judvi čia sugalvojote? 

— Tarėmės dėl artimiausios tavo ateities.— Megė pa- 
ėmė laisvą kėdę, pakėlė ją arčiau motinos. 

Dabar norėjosi pasikalbėti su ja ramiai, nesileidžiant 
kaip paprastai į kaltinimus ir barnius; Megė tikėjosi, kad 
jos sugebės pamiršti senas nuoskaudas arba nors aplenk- 
ti jas, kaip laivas išsilenkia povandeninių rifų. Šiaip ar 
taip, ji buvo tam pasirengusi — taip jai atrodė. Ypač po 
to, kai sužinojo šį tą nauja apie Motinos gyvenimą. 

— Rengiamės pirkti tau namą,— paaiškino jį. 

Meivė sušnypštė su pasibjaurėjimu ir dar standžiau 
apsimMuturiavo šaliku. 

— Čia dar naujienos! — suirzusi šūktelėjo ji. — Man ir 
čia gerai, Aš visiškai patenkinta Briana ir apskritai... 

— Tikriausiai taip ir yra, bet šitai laikas baigti, ma- 

ma. Aš pasamdysiu tau kompanionę, tarnaitę — ko norėsi. 
Tau nereikės pačiai apsitarnauti. Tačiau tai bus ne Briana. 

— Ji —iš tų vaikų, kurie supranta savo pareigą tikrai 
motinai. 

— Taip, — sutiko Megė, — ji daro viską, ką tik pajėgia, 
ir netgi daugiau, kad tu būtum patenkinta. Ir, kaip aš 
suprantu, šito tau negana. 

— Nieko tu nesupranti! 

— Galbūt, bet norėčiau suprasti — Ji pasistengė, kad 
balsas skambėtų kuo švelniau, nors tai buvo nelengva.— 
Tiesa, labai norėčiau. Gaila, kad metei užsiėmimą, kurį 
taip mėgai. Aš sužinojau, kad tu dainuodavai, tiktai. .. 

— Nedrįsk apie tai kalbėti! — Meivės balsas buvo lyg 
užšalęs. Blyškus veidas dar pablyško nuo vidinio skaus- 
mo, nuo to, kad ji nieko negalėjo pamiršti, nieko nega- 
lėjo atleisti. 

— Tik pasakiau, kad man gaila tavęs. 

— Man nereikia tavo gailesčio! — kietai susičiaupusi 
motina žvelgė į šalį. — Kad negirdėčiau daugiau tavęs apie 
tai šnekant! 

— Gerai. — Megė pasilenkė, kad galėtų matyti motinos 
veidą. — Tu laikai, jog aš kalta dėl tavo netekties. Gal 
tam tikra prasme taip save pasiguosi. Bet aš negalėjau 
uždrausti sau gimti. Užtat pasistengsiu padaryti dėl tavęs 
viską, ką galėsiu. Dabar turėsi gerą namą ir ištikimą do- 
rą moterį, kuris galės tapti ir pagalbininke, ir bičiule. Tai 
padarysiu nieko nelaukdama, nes atsirado tokia galimybė. 
Padarysiu tai dėl tėvo, dėl Brianos. Ir dėl tavęs. 

— Tu į mano gyvenimą atneši vien sielvartą. Vien 
sielvartą. 

Taigi sušvelnėjimo nėra ko laukti — Megė tai puikiai 
suprato, Santykiai liks kokie buvę, ir visam laikui. 

— Taip, šitai aš nuolat girdėdavau tave sakant, ma- 
ma, O dabar išklausyk manęs tu. Dar kartą. Mes rasime 
tau namą kuo arčiau šitų namų, kad Brianai būtų lengviau 
lankyti tave. Ir jis bus apstatytas visiškai pagal tavo skonį. 
Gausi mėnesinį išlaikymą — drabužiams, valgiui, viskam, 
ko panorėsi. Ir prisiekiu Dievu, kad ne vėliau kaip po 
mėnesio tu išsikraustysi iš čia. 

— Svaičiojimai, — jau ramiau pasakė motina. — Tu, 
kaip ir tavo tėvas, visada gyveni vien jais. 
starąjį ketvirtį valandos Megė traukė iš kišenės beveik 
dviejų šimtų tūkstančių svarų čekį. Jautė slaptą pasiten- 
kinimą, matydama, kaip išsiplėtė ir padėro motinos 
akys.— Matai? Jis — tikras, ir jis — mano! Aš užsidirbau 
jį. Užsidirbau, nes tėvas tikėjo manimi, siuntė mokytis 
ir leido išmėginti save. 

Meivė vertinamai, įdėmiai pažvelgė dukteriai į veidą. 

— Tai, ką jis tau davė tada, kad galėtum mokytis, 
priklausė ir man. 

— Tiesa. Pinigai kelionei į Veneciją, mokymuisi, pa- 
stogei virš galvos. Bet visa kita, ką jis davė man, su (td- 
vimi neturi nieko bendro. Ir tu atgausi savo dalį. Su pro- 
centais.— Megė įsidėjo čekį į kišenę.— Tuomet pagaliau 
nebebusiu tau skolinga. 

— Tu skolinga Man savo gyvybę! 

Meivė kone išspjovė šiuos žodžius. 

— Ji taip mažai reiškė tau. Gal aš dabar ir geriau 
suprantu, kodėl taip išėjo, bet nuo to man nė kiek ne 
lengviau. Prašau tavęs, suprask, su privalai persikraustyti 
neašarodama ir nesiskųsdama, kad paskutinės tavo buvi- 
mo šiuose namuose dienos nepavirstų Brianai pragaru. 

— Aš niekur neketinu važiuoti — Meįvė išsiėmė nėri- 
niuotą nosinę, suglamžė ją delne.— Motina turi teisę ti- 
kėtis, kad jos vaikai ja rūpinsis. 

— Tu myli Brianą ne daugiau negu mane. Ir mes visi 
tai žinome. Ji elgiasi kitaip, ne taip kaip aš, bet patikėk, 
jaučia tą patį. Pagaliau būkim sąžiningos viena kitai. Tu 
visada Mokėjai užgauti jos širdies stygas, ir vienas Die- 
vas žino, kiek ji dėl to kentėjo ir kenčia, Galima prisi- 
minti kad ir tai. ..— Dabar Megei atėjo į galvą penkerių 
metų senumo istorija, kurią ji kartą išgirdo iš Merfio Mal- 
duno, bet nė žodžiu neužsiminė apie tai Brianai.— Ar nori, 
kad papasakočiau seseriai, kodė] Roris Makaveris išvyko 
į Ameriką, o Bri pasiliko sudaužyta širdimi? 

Meivės rankos, gniaužusios nosinaitę, vos pastebimai 
sudrebėjo. 

— Nesuprantu, apie ką tu kalbi. 

— Puikiai supranti, apie ką. Tu mėginai atsikra- 
tyti jo, pamačiusi, kad jis mergina Brianą ir turi rimtų 
ketinimų. Pasakei jam kažką, neva sąžinė tau neleidžianti 
žiūrėti, kaip jis padarys siaubingą klaidą. Prisimink. Tu 
įtikinai jį, esą Briana gyvenanti su Merfiu, o jis buvo dar 
visai nepatyręs vaikinukas. 

— Tai melas! — pasipiktinusi Meivė atstatė smakrą, 
bet jos akyse sustingo baimė.— Tu visada buvai piktas ir 
neteisingas vaikas, Margarete Mere. 

— Šį kartą sumelavai tu, mama! Bjauriai sumelavai. 
Kokia moteris gali sąmoningai atimti laimę iš savo duk- 
ters vien todėl, kad pati jos nepatyrė? Paklausi, iš kur aš 
žinau? Man papasakojo Merfis. Jau po to, kai jie taip su- 
simušė, kad kraujas tekėjo upeliais. Roris nenorėjo pa- 
tikėti juo, kad to nebuvo. Na, o kaipgi jis galėjo patikėti, 
jei pati Brianos motina jam apie tai pasakojo vos ne su 
ašaromis akyse. Tu nebloga artistė. 

— Jį buvo per jauną tekėti. Aš nenorėjau, kad ji da- 
rytų tą pačią klaidą, kaip ir aš, ir sugriautų savo gyve- 
nimą. Vaikinas buvo visai netinkamas jai, patikėk. Nie- 
kam tikęs. 

— Bet ji mylėjo jį. 

— Vien meile sotus nebūsi. Kodėl tu iki šiol nieko 
nepasakei Brianai? 

— Nes maniau, kad nuo to jai pasidarys tik sunkiau. 
Žinodama, kokia ji išdidi, maldavau, kad ir Merfis apie 
tai tylėtų. O dar galbūt todėl, kad pykau ant Rorio, nes 
jis patikėjo tavimi, vadinasi, nemylėjo iš tikrųjų. Bet da- 
bar aš papasakosiu. Nueisiu į virtuvę tuojau pat ir viską 
išdėsiu. Ir jei reikės, atvesiu paliudyti Mertį. Tuomet jau 
nieko su tavimi, tavo pusėje nebeliks. 

Niekada anksčiau Megė nemanė, kad kerštas gali su- 
kelti tokį kartėlį. Kai vėl kreipėsi į tylinčią motiną, tą 
kartėlį ji tiesiog juto burnoje. 

— Bet aš nieko nepasakysiu Brianai, jeigu tu paklau- 
sysi Manęs ir darysi taip, kaip aš siūlau. Ir kaip jau sa- 
kiau, pažadu rūpintis tavo gerove, daryti viską, kad būtum 
patenkinta... Deja, negaliu sugrąžinti tau to, ką turėjai, 
ko troškai iki Man gimstant ir ką praradai. Bet tikiuosi, 
jog galėsiu padaryti, kad būtum laimingesnė negu visus 

tuos Metus. Tu gyvensi visko pertekusi, turėsi savo na- 
mą, pinigų. 

Meivė taip kietai sučiaupė lūpas, kad jų beveik ne- 
buvo matyti. Kaip tai bjauru — sudarinėti sandėrį su tikra 
savo dukterimi! Tačiau... 

— Iš kur aš žinau, kad tu tesėsi žodį? — nepasitikėda- 
ma paklausė ji. 

— Nes aš tau jį duodu. Ir dar todėl, kad prisiekiau 
tėvui padaryti tai, kai galėsiu, ir dabar prisiekiu jo at- 
minimu.— Megė pakilo nuo kėdės.— Manau, kad tai turi 
patenkinti tave. Pasakyk Brianai, kad užsuksiu rytoj de- 
šimtą ir paimsiu ją. 

Tai pasakiusi Megė pasisuko ant kulnų ir nuėjo prie 
vartelių. 

Atgal ji vėl ėjo ne keliu, o laukais. Skynė laisvai au- 
gančias pievų gėles — vingiorykštes, valerijonus. Matė 
Merfio bandos karves, parengtas melžti, bet vis dar mo- 
notoniškai pešančias žolę ganyklose, kurias nuo arimų 
skyrė neaukštos akmeninės užtvaros; per jas ji ir perli- 
po — jau antrą kartą šiandien. 

Matė ji ir Merfį, važiuojantį traktoriumi; su juo buvo 
jauni kaimynai Brajenas ir Dugalas, padedantys jam šie- 
nauti ir vežti šieną. Jie nebuvo padieniai samdiniai, o 
greičiau talkininkai. Čia niekas nedirba vienas per dar- 
bymetį — šienapjūtę, durpių kasybą ar sėją. Šiandien tie 
vaikinukai padeda Merfiui, rytoj jis eis jiems padėti. Cia 
gyvenama bendruomene. Niekas nieko neklausia, ar rei- 
kia pagalbos, tiesiog ateina ir duoda savo rankas, ištver- 
mingą nugarą, traktorių ar plūgą. 

Akmeninės tvoros skyrė laukus nuo ganyklų, o meilė 
žemei artino tuos žmones. 

Megė kilstelėjo ranką atsakydama į trijų vyrų pa- 
sveikinimą ir toliau keliavo namo, stabtelėdama tik nusi- 
skinti dar kokios gėlytės. 

Žemė... Bekraštė žemė, Žalia, ruda. Dangus mėlynas 
lyg rugiagėlės. 

Iš džiaugsmo jai kvapą užgniaužė. Ji stryktelėjo ir pa- 
sileido kiek kojos įkerta. Kelio galą nubėgo tekina. 

Kai sustojo prie atdarų savo pačios virtuvės durų ir 
pažvelgė į vidų, jai vėl užgniaužė kvapą, bet ne nuo 
bėgimo, ar gamtos grožio. 

Ji išvydo jį, sėdintį prie stalo,— elegantišku anglišku 
kostiumų, individualaus darbo batais. Aplankas prieš jį 
atskleistas, ant stalo — popieriai, kalkuliatorius, tušinu- 
kai. Nė valandėlės be darbo! Jis dirbo prie to prasto kai- 
miško stalo, kuris jo namuose būtų nebent sukūrentas. 

Saulės spinduliai liejosi pro atvirus langus, auksinis 
jo plunksnos galiukas žibėjo, pats jis užsimiršęs kažką 
skaičiavo, kažką rašėsi, vėl skaičiavo. Ji matė jo profilį, 
griežtą juodą antakį, atkakliai sučiauptas lūpas. 

Štai jis ištiesė ranką prie arbatos puodelio, nugėrė, 
vėl įsigilino į skaičiavimus. 

Koks jis vis dėlto gražus. Elegantiškas, vyriškas. Tiks- 
lus ir visuomet tvarkingas, kaip mažutis jo kalkuliatorius, 
į kurį jis tolydžio baksnuoja pirštu. Taip, su tuo vyriškiu 
nepabėgiosi saulės nutviekstais laukais, nepasvajosi mė- 
nesienoje. Ir vis dėlto... 

Vis dėlto jis ne toks, koks pasirodė iš pradžių. Visai 
ne toks, ji dabar aiškiai tai suprato. 

Be galo panoro prieiti ir staigiai atrišti išmoningai pa- 
rištą jo kaklaryšį, atsagstyti apykaklę, marškinius. Pajusti 
žmogų, kuris ten, viduje, po drabužiais. 

Megė nebuvo pratusi atsisakyti to, ko norėdavo. Šiaip 
aI taip, tai pasitaikydavo retai, 

Ji šmurkštelėjo į vidų. Jos šešėliui dar nespėjus už- 
dengti jo popierių, pati jau atsirado jam ant kelių, jos 
lūpos palietė jo lūpas. Gėles ji numetė ant stalo. 

Sukrėtimas, džiaugsmas, aistra — tartum trys iečių 
smaigaliai įsmigo į jį versdami pamiršti viską, kas buvo 
iki tol ir kas bus vėliau... Plunksnakotis stuktelėjęs nu- 
krito ant stalo, jis panardino abi rankas į susivėlusių rau- 
donų plaukų kupetą ir negreit atgavo kvapą. Lyg per mig- 
lą matė, kaip ji narplioja jo kaklaryšį. 

— Kas? — kimiai paklausė jis ir pamanęs, kad jo bal- 
sas ne visai toks, kaip derėtų, tuojau atsikrenkštė— Kas 
atsitiko? 

— Jūs žinote, žinote... 

Po žodžių pasipylė trumpi bučiniai. Nuo jo dvelkė 
brangiu odekolonu, rečiausiu muilu, švariais baltiniais. 

-— Visą gyvenimą kaklaryšį laikiau — pašnibždomis 
tarė Megė, — idiotiškiausiu daiktu, kuris vyrams duotas 
kaip bausmė už tai, kad jie vyrai. Ar jis nesmaugia jūsų? 

Jį smaugė visai kas kita, jis numykė „ne“ ir atstūmė 
jos rankas, bet kaklaryšis jau karojo ant kaklo, viršutinės 
sagos buvo atsegtos. 

— Ką jūs darote, Mege? 

-— Man atrodo, tai turėtų suprasti net dublinietis,— at- 
sakė ji juokdamasi, žalios akys piktdžiugiškai žibėjo.— 
Žiūrėkit, atnešiau jums gėlių! 

— Labai miela. Pamerkit jas. 

Ji vėl nusijuokė. 

—— Jums kiekvienas daiktas turi būti savo vietoje, ar 
ne? Tačiau kiek galiu spręsti, dabar jūs galvojate ne apie 
tai, kur rasti vandens gėlėms. 

Jis neneigė akivaizdžių dalykų — natūralios vyro re- 
akcijos, kuri buvo juntama, 

— Jūs mirusį pažadintumėi,— sumurmėjo jis ir padėjo 
rankas ant jos šlaunų, norėdamas kilstelėti ją nuo kelių. 

Bet ji tik stipriau prisiglaudė prie jo — taip, kad net 
suskaudo. 

— Kokį nuostabų komplimentą aš girdžiu,— pataikū- 
niškai pasakė ji vėl jį bučiuodama jo lūpas.— Ką rengiatės 
daryti — užbaigti savo darbą čia pat, o gal atsiras šiek 
tiek laisvo laiko? 

--— Atsiras. 

Lietę jos šlaunis pirštai ėmė judėti. Jis jautė jos kva- 
pą — ji kvepėjo laukų gėlėmis ir krosnių dūmais. Jokios 
parfumerijos. Jų veidai beveik lietėsi, kambarys buvo už- 
lietas saulės, ir jis aiškiai regėjo matinę jos skruostų spal- 
vą, švelnų raudonį, pabirusias auksines strazdanėles, tur- 
kio spalvos akių gelmę. 

— Man regis, mudu darome klaidą — sumurmėjo jis 
padėjęs didvyriškas pastangas, kad balsas skambėtų ra- 
miai. Bet negalėjo sulaikyti dejonės, kai jos liežuvis pa- 
lietė jo ausį, ir toliau kalbėjo nebe tvirtai — Reikėtų pa- 
sirinkti laiką ir vietą. 

— Tai rinkitės greičiau, — sušnibždėjo ji toliau segio- 
dama jo marškinių sagutes. Viešpatie, ką jis čia tauškia? 
Kokį laiką? Kokią vietą? 

— Mes abu turime nuspręsti... — Jis kalbėjo užsikirs- 
damas. Ar mums yra toks poreikis... būtinybė. .. juk jei- 
gu mes... 

Ji smogė jam kumščiu į krūtinę. 

— Man yra poreikis! Girdite, Roganai? Aš rengiuosi 
jus turėti! Dabar, čia.— Ji įsisiurbė į jo lūpas, tarp buči- 
nių šnibždėdama: — Nagi, vykite mane šalin. 

Argi jis pats to nenori? Bijo? Visai galimas daiktas. 
Oi ne, jis nori... Nori... 

Tai buvo paskutinės padrikos jos mintys, paskui jos 
krūtis apgaubė jo delnai, ir jis išgirdo pasitenkinimo de- 
jonę, kuri iš jos burnos persiliejo į jo burną tarsi tirštas 
vynas. 

Jis nuplėšė nuo jos marškinius, po kuriais buvo dar 
labiau sužadinusi jį maža liemenėlė, ir staigiai pašoko 
nuo kėdės. 

— Velniop visus paistalus! — sumurmėjo jis ir pakėlė 
ją ant rankų. 

Ji apglėbė jo kūną rankomis ir kojomis, marškiniai 
kadarojo nuo rankos riešo, laikydamiesi ant vieno neat- 
segto rankogalio. 


Megė buvo nedidukė ir visai lengvutė, bet Roganaas 
dabar jautėsi toks stiprus, kad jam atrodė, jog kalną ga- 
lėtų pakelti. Jos lūpos ir liežuvis nerimo, lietė jo lūpas, 
liežuvį, ausis, kaklą, o mažoje jos gerklytėje be perstojo 
vibravo kažkoks įtemptas jaudinantis garsas. 
telėjo ten ant patiesto demblio, susverdėjo, ir Megė tren- 
kėsi petimi į durų staktą. Tai išgąsdino Roganą, bet ji tik 
be garso prajuko ir dar stipriau suspaudė jį kojomis. 

Vėl jų lūpos susiliejo mėšlungiškame pašėlusiame bu- 
činyje. Atsiplėšęs nuo jos lūpų, jis per ploną audinį ėmė 
bučiuoti jos krūtis — godžiai, lyg kūdikis, žindantis moti- 
nos pieną. 

Ir vėl begalinės palaimos banga nuvilnijo visu jos 
kūnu. Tokių neįtikėtinai stiprių pajučių ji anksčiau nė- 

buvo patyrusi ir net įsivaizduoti negalėjo, kad tai įmano- 
ma. Nebeliko nė menkiausios abejonės jos širdyje, ir dabar 
ji suprato: atgal kelio nebėra. Viskas turi įvykti, ir kuo 
greičiau. 

— Greičiau! — kvėptelėjo ji, kai jis, atsiplėšęs nuo 
durų, puolė prie laiptų, vedančių aukštyn.— Greičiau! 

Jis užkopė neaukštais nuožulniais laiptais ir koja pa- 
spyręs duris atsidūrė miegamajame. Čia taip pat buvo 
saulėta, vėjas kedeno užuolaidas — langai buvo atidaryti 
iki galo. 

Abu griuvo į nepaklotą lovą. Dabar jam nerūpėjo jos 
kambario netvarka, nors bet kuriuo kitu metu jis būtų 
tai pasmerkęs, o gal ir pasibjaurėjęs. 

Juos valdė ir jiems įsakinėjo tik vienas jausmas — 
aistra, Tiksliau, geismas, kuriam nereikia mąstymo, žodžių, 
net glamonių. Abu puolė vienas kitą kaip nieko negalvo- 
jantys žvėrys, plėšydami drabužius, nusispirdami batus — 
tuos civilizacijos požymius, dabar pamirštus ir visiškai 
nereikalingus. Lakstė sagos, traškėjo siūlės, griuvo visos 
užtvaros... 

Atrodžiusios tokios minkštos, netgi švelnios jo rankos 
dabar buvo šiurkščios ir žiaurios, jos galėjo skaudinti, 
įdrėksti, palikti mMėlynes. Bet jos teikė jai neapsakomą ma- 
lonumą, kuris pervėrė visą jos esybę, kaip žaibas perskro- 
džia debesis. Jos krūtys vėl atsidūrė jo delnuose, ir ka- 
dangi seniai jokių kliūčių, lūpomis jis trūktelėjo sustan- 
dėjusį spenelį ir atsargiai krimstelėjo jį. Ji sušuko, bet ne 
iš skausmo: ją vėl užliejo plūstančios aistros bangos. Me- 
gė pajuto stiprų orgazmą. Ir dar jai nespėjus net nustebti 
dėl to, ją vėl apėmė geismas. 

Ji murmėjo kažkokius beveik užmirštus keltų kalbos 
žodžius, kurių nesuvokė, bet kurie atėjo iš tolimų protė- 
vių ir susisuko sau lizdą kažkur giliai jos širdies kertelėje. 
Niekada ji nemanė, kad aistra gali būti tokia reikli, tokia 
nerimstanti. Taip jai dar niekada nebuvo nutikę. Jo pa- 
liesta ji ėmė virpėti kaip įtempta lanko templė, tirpo nuo 
jo bučinių, visą liauną savo kūną, kuris pašėlusiai jaudino 
Roganą, visus slėpiningus įlinkius ir iškilumus atiduodama 
jo valdžiai. 

O jis jautė tik nenumaldomą troškimą nugalėti, valdyti 
jos kūną, susilieti su ja, kad jos kraujas taptų jo krauju 
ir imtų tekėti jo paties gyslomis ir arterijomis. 

Jis skaudžiai suspaudė jos pirštus, ji riktelėjo jo var- 
dą, ir jis nuskambėjo kaip aimana, kaip rauda. 

Geismas darėsi nebepakenčiamas. Daugiau ji nebega- 
lėjo ištverti ir prasižergė. 

— Dabar! — maldavo Megė.— Roganai, maldauju... 

Bet jis jau buvo joje, įsiveržė giliai ir stipriai. Ji išsi- 
lenkė pasitikti neapsakomo malonumo, kuris tvinkčiojo 
joje ūmiais pliūpsniais. Jų kūnai susiliejo į vieną ritmą, 
rengdamiesi pražūtingam aistros protrūkiui. Kojomis ji 
kone įsikirto jam į nugarą. 

Kaip pro perregimo rūko uždangą jis Matė jos veidą, 
užmerktas akis, galėjo stebėti išraiškos kaitą: nuostabą, 
džiaugsmą, liūdesį, geismą — kiekvieną jausmą kartu ir 
atskirai; jie tarsi šviesos ir tamsos blyksniai keitė vienas 
kitą, pynėsi tarpusavyje ir vėl išsiskirdavo. Kai juos pra- 
rijo beprotiškas geismas, ji atsimerkė ir dar kartą ištarė 
jo vardą. 

Jis pasijuto skęstąs žalsvoje tų akių žydrynėje ir pa- 
kluso, veidu įsikniaubęs į jos plaukų liepsną. Paskutine, 
galutine įstanga, godžiai apgailestaudamas, kad ateina pa- 
baiga, išliejo į ją sėklą. 

Kiekvienas karas atneša nuostolių. Vargu ar kas žino 
tai geriau už airius. Taip manė Megė. Airiai yra patyrę 
pergalių džiaugsmą ir pralaimėjimų kartėlį. Bet po šito 
karo, kuris vyko tarp Megės ir Rogano ir baigėsi dabar 
tuo, kad ji nebejautė savo kūno, nežinojo, kas nugalėjo, 
ji nesirengė skaičiuoti nuostolių. Šiaip ar taip, ne dabar. 

Saulė švietė kaip ir pirma, lauke buvo girdėti paukš- 
čių čiauškėjimas, krosnių gausmas, zirzė bitės prie pa- 
langės. 

Megė gulėjo beveik skersai lovos, galva kabojo nuo 
matraco. Rankas maudė. Gal todėl, kad jomis vis dar buvo 
apsivijusi Roganą, kuris tylus išdriko ant jos, lyg tikrai 
būtų negyvas, 

Sulaikiusi kvėpavimą, ji išgirdo, kaip tankiai plaka 
jo širdis. „Stebėtina,— pagalvojo ji, — kaip mes nenužu- 
dėme vienas-kito“. Patenkinta, kad jaučia svarų jo kūną, 

kad mintys susipainiojo jos galvoje, Megė stebėjo ant 
lubų šokančią saulę. 

Roganas lėtai sugrįžo į tikrovę — pajuto, kad kamba- 
rys apšviestas saulės, kad po juo guli mažas šiltas kūnas. 
Rausvas šydas aptemdė jo sąmonę: Jis vėl užsimerkė. 
Visiškai nesinorėjo judėti, kalbėti. 

Ir pats savęs paklausė, kokius žodžius jis galėtų iš- 
tarti. Pasakyti jai, kad pats nustebo ir sutriko supratęs, kaip 
myli ją? Kodėl ji turėtų patikėti juo? Be to, ištaręs tai 
dabar, kai jie abu dar apimti euferijos po ką tik patirto 
suartėjimo, tokią moterį kaip Megę greičiausiai priverstų 
nepasitikėti ir kandžiai atsikirsti; šiaip ar taip, ji nepa- 
tikėtų jo žodžių teisingumu. 

Ir apskritai — ar reikia kokių žodžių, kai vyras paėmė 
moterį tūžmingai, kaip koks žvėris? O taip, be abejo, jis 
vra įsitikinęs, kad ji patyrė malonumą, bet faktas lieka 
faktu: jis pats visiškai nebekontroliavo savęs, savo kūno 
ir proto — o kas tuomet skiria protaujantį ir civilizuotą 
žmogų nuo laukinio? 

Pirmą kartą gyvenime jis paėmė moterį neparodęs in- 
tymiausią valandėlę reikiamo dėmesio, takto, pagaliau — 
švelnumo. Viskas įvyko staigiai, negalvojant, net šiurkš- 
čiai, be t0,— taip pagalvojo jis šiek tiek išsigandęs, — ne- 
atsižvelgiant į galimus padarinius. 

Jis norėjo keltis, bet ji protestuodama sumurmėjo ir 
dar stipriau apsivijo jį. 

— Neišeik, 

— Aš neinu. 

Jis pastebėjo, kad jos galva kabo ore, ir pakišo po ja 
delną, paskui pamėgino pasislinkti atgal ir iškart atsidūrė 
kitame lovos pakraštyje. 

— Kaip tu miegi tokioje siauroje? — nustebo jis.— Cia 
net katei ankšta. 

— Man vietos visai gana, Bet dabar, kai taip praturtė- 
jau, nusipirksiu kitą. Didžiulę, kaip tavo namuose. 

Jis įsivaizdavo savo čipendeiliškąją ! su keturiais stul- 
peliais iš kraštų šioje karvelidėje ir nusišypsojo. Bet tuo- 
jau nuo neramios Minties šypsena jo veide išblėso. 


! Čipendeilio stiliaus baldai buvo sukurti XVIII amžiaus Anglijoje 
ir pavadinti pagal jų meistro pavardę. 

— Mege! 

Įraudusiame jos veide šmėsčiojo lengva šypsenėlė, ji 
žvelgė pusiaumirkai,. 

— Roganai,— atsakė ji tokiu pat rimtu, sunerimusiu 
tonu, bet tuojau ėmė juoktis— Žinau, tu rengiesi pasa- 
kyti man, jog labai apgailestauji nuplėšęs man šlovę. Arba 
ką nors tokio. Jeigu kieno nors šlovė ir nukentėjo, tai 
greičiau tavoji, nes aš šito norėjau ir nė kiek nesigailiu, 

— Mege,— pakartojo jis ir švelniai atmetė plaukus, 
užkritusius jai ant skruostų.— Kas tu per moteris? Kas čia 
šneka apie apgailestavimą ir šlovę, kai aš. ..— Jis nebaigė 
sakyti ir pakėlęs jos ranką ėmė bučiuoti pirštus. Paste- 
bėjęs tamsias mMėlynes prie peties, jis krūptelėjo.— Aš ta- 
ve užgavau! Kas čia? 

— A... dabar, kai pasakei, mažumėlę jaučiu. Tikriau- 
siai trenkiausi į duris. Niekai. Ko norėjai paklausti prieš 
tai? 

Jis šiek tiek atšlijo nuo jos. 

— Norėjau atsiprašyti. Tai nedovanotina. Mano elge- 
sio niekuo negalima pateisinti. 

Ji pasuko galvą ir pažiūrėjo į jį ilgu žvilgsniu. Vėl 
tos prakeiktos aristokratiškos jo manieros! Net tada, kai 
jis nuogutėlis guli svetimoje lovoje. 

— Tavo elgesio? — perklausė ji— Aš pasakyčiau — 
mūsų elgesio, Roganai, ir man atrodo, kad jis abipusiškai 
buvo nepriekaištingas.— Nusijuokusi pamėgino kilstelėti 
ir apkabino jo kaklą.—-- Manai, jog dėl kelių mėlynių aš 
nuvysiu kaip nulaužta rožė? Taip neatsitiks, patikėk. Juo- 
ba kad iš dalies aš pati kalta. 

— Matai, taip jau atsitiko... 

— Matai, taip jau atsitiko,— pertraukė jinai,— kad 
mudu šiek tiek užgavomMe vienas kitą. Ir prašau: liaukis 
laikęs mane išlepintu augalu, kuriam kenkia stiprūs po- 
jūčiai ir tikri sekso džiaugsmai, nes aš sužavėta to, kas 
įvyko. Lygiai kaip ir tu, brangusis sere. 

Jis prisilietė prie tamsios dėmės ant jos riešo. 

— Geriau jau kitaip būčiau rodęs savo susižavėjimą. 

— Tą dėmę turiu nuo gimimo,— pagudravo ji. 

Jis tuo nepatikėjo ir teisingai padarė, bet labiausiai 
nerimavo dėl visai kito dalyko. 

— Mege,—vėl prakalbo jis — patikėk, šiandien, iš- 
skridęs iš Dublino, aš visai nemaniau, kad viskas baigsis 
šitaip. Ir, žinoma, dabar vėlu kalbėti apie tai, kas įvyko. 
Bet pasakyk, ar tu... tu nebijai pastoti? 

Ji prisimerkė, atsisėdo lovoje, giliai atsiduso. Gimusi 
iš plykstelėjusios liepsnos, liepsnos kūdikis... Ji prisimi- 
nė, kad taip pasakė jai tėvas. Kalbėdamas apie ją. Dabar 
ji suprato, ką jis turėjo galvoje. 

— Ne,— negyvu balsu atsakė ji; jos jausmai dabar bu- 
vo per daug sutrikę ir neaiškūs, kad audringai prasiverž- 
tų.— Pagal laiką to neturi būti. Ir aš pati atsakau už save, 
Roganai, 

— Aš turėjau apie tai pagalvoti, velniai mane rau- 
tų! — jis paglostė rausvą jos skruostą.— Tu apstulbinai, 
mane, Mege, šleptelėjusi man ant kelių su glėbiu lauko 
gėlių rankose, Ir vis dar mane stulbini. 

Šypsena vėl nušvito jos veidas — iš pradžių akys, pas- 
kui suvirpėjo ir lūpos. 

— Atlėkiau tiesiai iš lauko. Buvau pas seserį. Saulė 
skaisčiai švietė. Merfis šienavo savo pievą. Nuo to laiko, 
kai prieš penkerius metus mirė mano tėvas, niekada dar 
nesijaučiau. taip gerai ir lengvai. Paskui pamačiau tave 
virtuvėje. Tu dirbai. Tikriausiai ir aš buvau apstulbusi. .. 
priblokšta visų tų neįprastų dalykų.— Iki juosmens nuoga, 
ji dar labiau pasikėlė patale.— Roganai, ar tau būtina 
šiandien grįžti į Dubliną? 

Kaip kvepia jos oda, kaip spindi akys! Kaip vilioja 
kūnas! 

— Manau, kad galima atidėti iki ryto, — sumurmėjo jis. 

Ji atsilošė pagalvėse. 

— Niekur nereikia važiuoti pietų — vylingai pasakė 
ji. 

— Aš atšauksiu užsakymą.— Jis pasižvalgė po kamba- 
Tį.— Ar čia nėra telefono? 

— Kam? Kad čirkštų prie ausies ir trukdytų miegoti? 

— Apie tai nepagalvojau, prašau atleisti — Jis siekė 
suglamžytų savo kelnių.— Nulipsiu žemyn ir paskambinsiu 
į keletą vietų. — Megė susiraukė. Veidas atrodė, kaip nu- 
skriausto vaiko.— Aš labai greit. Tuoj grįšiu, 

— Ar negalima atidėti? — suriko ji jam pavymui. 

— Noriu, kad niekas netrukdytų mums iki ryto, — at- 
sakė jis jau atidaręs duris ir skubiai nubėgo laiptais. 

Likusi viena, Megė ėmė kantriai laukti jo... penkias 
minutes. Šeštą minutę ji pasirąžė ir atsikėlė iš lovos, krĖ., 
tiškai apžiūrėjo savo įdrėskimus ir sumušimus. Pakėlusi ' 
nuo grindų nusviestus marškinius, šiek tiek pagalvojo, tada 
numetė juos ten, kur ir buvo, ir kažką niūniuodama pano- 
sėje nulipo į pirmąjį aukštą. 

Roganas vis dar kalbėjo telefonu spausdamas petimi 
ragelį prie ausies, vienoje rankoje jis laikė bloknotą, ku- 
riame kažką užsirašinėjo. Nebe tokie ryškūs saulės zui- 
kučiai mirgėjo prie jo kojų. | 

— Perkelkite vienuoliktai valandai, —kalbėjo jis— 
Ne, vienuoliktai. Taip, ir susisiekite su Džozefu. Ar gir- 
dite mane, Eilina? Pasakykite, kad laukiu krovinio, gabe- 
namo jūra iš Klero. Taip, dėl panelės Konkenan darbų. 
Aš... 


Jis išgirdo žingsnius už nugaros, atsigręžė. Megė nuo- 
gutėlė stovėjo vidury kambario lyg ugnies karūna vai- 
nikuota deivė, jos oda.bolavo kaip dramblio kaulas, lū- 
pose virpėjo šypsena. Jo sekretorės balsas zyzė į ausį lyg 
įkyrus vabzdys. 

— Ką? Ką jūs pasakėte? — jo akys neatsiplėšdamos žiū- 
rėjo į Megę, klaidžiojo visu jos kūnu ir pagaliau sustojo 
prie veido.— Viską išsiaiškinsiu, kai tik atvažiuosiu. .. — 
Jo-pilvo raumenys ėmė mėšlungiškai trūkčioti, kai Megė 
žengtelėjusi artyn čirkštelėjo jo kelnių užtrauktuką— 
Ne,—slopiu balsu prašneko jis į ragelį — Šiandien jūs 
negalėsite susisiekti su Manimi. Aš būsiu. ..— Liovėsi kvė- 
pavęs, kai Megė prisilietė prie jo kūno savo ilgais artis- 
tiškais pirštais.— Viešpatie... Ką? Aš sakau — rytoj. Ry- 
toj pasimatysim. 

Jis tekštelėjo ragelį ant svirties, bet šis ten neišsilaikė 
ir nukrito ant staliuko. 

-— Atrodo, kad sutrukdžiau jums kalbėtis? — romiai 
tarė Megė ir atsiduso su palengvėjimu, kai jis niršiai pri- 
sitraukė ją prie savęs. 

Vėl viskas pasikartojo. Jis tarsi iš šalies galėjo ste- 
bėti, kaip jame bunda žvėris ir visą jį užvaldo. Įnirtingu 

judesiu griebė jai už plaukų pakaušyje, atlošė galvą, įsi- 
siurbė lūpomis į jos lūpas, į kaklą. Jį užvaldė tik vienas 
troškimas — turėti ją. Tai temdė sąmonę, audrino kraują, 
vertė daužytis širdį. 

Tikriausiai jis vėl ją skaudina. Net ir žinodamas tai, 
nieko negalėjo sau padaryti. Lyg pergalingai suklykęs 
ar iš įniršio sudejavęs parvertė ją ant virtuvės stalo. 

Roganas pajuto niekingą pasitenkinimą išvydęs nuosta- 
bą jos akyse. 

— Roganai! Tavo dokumentai. .. 

Jis suėmė rankomis jos strėnas, kad neleistų joms 
prisiliesti prie šerpetoto stalviršio ir įėjo į ją. 

Sudžeržgėjo krisdami ant grindų puodukai ir lėkštutės. 
Paskui juos šleptelėjo atskleistas dokumentų aplankas. 

Žvaigždės žiebėsi ir geso Megės akyse, ji visiškai at- 
sidavė didžiausios palaimos jausmui. 

Jis kilstelėjo ją dar aukščiau, nugara ji pajuto šiurkš- 
čias stalo lentas, bet kai jis smigo giliau, gimė ir liko tik 
vienas jausmas: jis palietė jos širdį. 

Paskui buvo tik vėjas. Padūkęs vėjas, kuris nešė ją į 
viršūnę, kur viskas siūbavo ir sukosi tartum ji būtų bu- 
vusi girtutėlė. Be to, jai trūko oro, ir ji mėgino gaudyti 
jį tartum skestanti, pratisai tyliai dejuodama, 

Vėliau, daug vėliau, atgavusi žadą ji pasakė: 

— Atrodo, kad tu taip ir nebaigei kalbėti telefonu? 

Jis nusijuokė ir ant rankų išnešė ją iš virtuvės. 

Labai anksti jis paliko ją, rengdamasis lipti į pirmąjį 
aukštą. Saulės spinduliai dar tik smelkėsi retais pluošte- 
liais pro brėkštantį dangų, pranašaujantį lietų. Jau stovė- 
damas ant slenksčio, jis išgirdo mieguistą jos balsą, siūlantį 
arbatos, tada ji iškart vėl užmigo, o jis nulipo virtuvėn 
vienas. 

Spintelėje jis rado šiek tiek tirpios sukietėjusios ka- 
vos, o šaldytuve — vienintelį kiaušinį ir sąžinės graužiama 
širdimi leido sau pasimėgauti ta prabanga. 

Jam jau ėmus rankioti ir kaip nors rūšiuoti išmėtytus 
savo popierius, virtuvėn įžengė Megė. Jos akys buvo už- 
miegotos, plaukai labai sutaršyti, ir ji nežiūrėdama į jį 
kažką suniurzgėjo, kai jis puolė prie užvirusio virdulio. 

„Nieko sau įsimylėjėlių atsisveikinimas, — pagalvojo 
jis ir pamanė verčiau pradėsiąs pokalbį paprasta buitine 
tema. 

— Atrodo, kad pasinaudojau paskutiniu švariu rank- 
šluosčiu. 

Jam atsakė tik slopus niurzgėjimas. Ji ruošė sau aI- 
batą. 

— Karštas vanduo baigėsi man dar kaip reikiant ne- 
nusiprausus,— tęsė Roganas. 

Šį kartą ji tik nusižiovavo. 

— Kiaušinių šaldytuve nebėra. 

Ji kažką neaiškiai suburbėjo, jis suprato tik žodžius: 
„Merfio vištos..." 

Paskui jam liko tik susirinkti kai kuriuos popierius ir 
įdėti į aplanką. 

— Laikraščių iškarpas, kurių tu norėjai, aš palikau 
ten, ant staliuko. Šiandien, apie vidudienį, turi atvažiuoti 
sunkvežimis paimti tavo darbų. Gerai supakuok juos. 

Nesulaukęs atsakymo, jis užsegė aplanką ir suirzęs 
tarė: 

— Na, aš einu.— Tada prisiartino prie jos, tvirtai su- 
ėmė už smakro, pabučiavo ir pridūrė: — Pasigesiu tavęs. 

Jis buvo jau už durų, kai ji pasivijo jį. 

— Roganai! Dėl Dievo meilės, kodėl taip skubi? Nie- 
kaip neįstengiu praplėšti akių. 

Jis pasisuko, ir ji puolė jam ant krūtinės. Iš netikė- 
tumo jis vos nepargriuvo kartu su ja ant Brianos paso- 
dintų gėlių lysvės, bet išsilaikė ant kojų, tvirtai glausda- 
mas Megę prie savęs —taip tvirtai, kad net išsigando 
ją sutraiškysiąs. Jų bučiniai buvo ilgi ir atstojo visus Žo- 
džius. Prasidėjęs lietus jų neišskyrė. 

— Velnias, aš ilgėsiuos tavęs! — liūdnai pasakė ji pri- 
siglausdama veidu prie jo peties. 

— Važiuojam drauge! Įsimesk į lagaminą šiek tiek 
daiktų, ir važiuojam! 

— Aš negaliu—Ji šiek tiek atšlijo pasižiūrėti į ji, 
suglumusi; kad jai taip sunku atsisakyti — Turiu čia ką 
veikti. Ir aš... aš nesugebėsiu dirbti Dubline. 

— Taip, — atsakė jis po ilgos tylos.— Suprantu. Tu ne- 
galėsi. 

— O tu? Ką tau reiškia atvažiuoti porai dienų? 

— Dabar neįmanoma, Gal po dviejų trijų savaičių. 

— Ką gi, tai ne taip ir daug.— Jai tai atrodė amžiny- 
bė.— Mes abu darysime tai, ką reikia, o paskui... 

— O paskui...— Jis pasilenkė ir vėl pabučiavo ją.— 
Galvok apie mane, Margarete Mere. 

— Gaivosiu. Būtinai galvosiu. 

Ji žiūrėjo, kaip jis eina su -savo prakeiktu aplanku 
prie automobilio, kaip sėdasi, įjungia variklį, atbuline ei- 
ga išvažiuoja į kelią. 

Ir paskui, kai variklio gaudesys nutilo tolumoje, ji vis 
dar stovėjo dulkiant lietui, kol jis liovėsi ir nugalėjusi 
saulė nušvietė visą dangų. 

Megė perėjo tuščią svetainę, pažvelgė pro langą, išei- 
nantį į tylią gatvę, ir grįžo į kambario vidurį. Tai buvo 
penktasis paeiliui ir paskutinis namas, kurį ji apžiūrėjo 
praeitą savaitę, ir vienintelis, iš kurio jau spėjo išsikraus- 
tyti jo šeimininkai. ; 

Jis stovėjo pačiame Enio pakraštyje, tolėliau, negu 
norėjosi Brianai, bet ne taip toli, kaip būtų pageidavusi 
Megė. Namas buvo naujas —tai jo pliusas —ir vieno 
aukšto. 

Megė vėl perėjo per kambarius. Du miegamieji, vonia, 
virtuvė drauge su valgomuoju, didelė šviesi svetainė su 
židiniu, sumūrytu iš plytų. Ko dar reikia? 

Ji vėl pažvelgė pro langą, paskui atsigręžė į seserį 
įsprendusi kumščius į šonus. 

— Kaip tik tai, ko reikia, — patenkinta tarė ji. 

— Taip, didumas kaip tik,— sutiko Briana apžiūrinė- 
dama tuščias patalpas, — bet geriau, kad būtų arčiau mūsų 
namų. į ' 

— Kam? Vis tiek ji bus nepatenkinta, kad ir ką išrink- 
tum. 

— Bet... 

— Užtat iš čia arčiau parduotuvės, vaistinė ir kiti pa- 
togumai. Net kavinė, jeigu jai šautų į galvą pasilinks- 
minti. 

— Jį niekur neišeina. k 

— Dabar pradės. Kai greta nebus tos,.kuri viską už ją 
padaro vos pirštais spragtelėjus. | 

Briana atsitiesė kaip styga, santūriai atsakė: 

— Aš tikrai ne viską darau.— Ji pasitraukė nuo lan- 
go.— Greičiausiai motina atsisakys čia persikelti, taigi vi- 
sos pastangos. .. | 

„Neatsisakys! Tegu tik pabando! — pagalvojo Megė.— 
Tuomet aš nuleisiu kirvį, kurį esu iškėlusi virš jos galvos. 
Na, jei nenuleisiu, bent pamosikuosiu. 

— Briana,— vėl prabilo ji, — jeigu tu nors valandėlę 
liautumeis galvojusi apie kažkokią savo kaltę jai, turėtum 
sutikti: tai, ką aš siūlau, geriausia mums visoms. Ji tikrai 
pasijus laiminga — tiek, kiek jai leista šitai jausti, — bū- 
dama visiška savo namų šeimininkė. O tu lankysi ją, jei 
galėsi ir norėsi, kad nuramintum savo sąžinę. O jeigu ji 
čia nepripras, ką gi, nupirksim jai kitą namą. 

— Megė, ši vieta kažkokia nedžiugi. 

— Tokia, kaip ir ji pati. — Brianai dar nesumetus, ką 
atsakyti, Megė žengė prie jos, apkabino įsitempusius pe- 
čius.— Sesute, tu įrengsi jai sodą visai prie įėjimo, o sie- 
nas nudažysim arba išklijuosim linksmais apmušalais. 

— Turbūt geriau apmušalais. 

— Tu šitai mėgsti ir moki, padarysi viską pagal savo 
ir jos skonį. Tik prašau negailėti pinigų, gerai? 

— Mege, negerai, kad tu tiek ištaškysi. 

— Labai gerai. Baikim tą kalbą. Pasakyk, Briana, ar 
žinojai, kad mūsų mama dainuodavo? Buvo tikra daininin- 
kė. 

— Dainininkė? — Brianai ta mintis pasirodė tokia pai- 
ka, kad ji neištvėrė ir ėmė juoktis.— Iš kur tu ištraukei? 

— Tai tikra tiesa, Sužinojau visai atsitiktinai, O pas- 
kui sugebėjau patikrinti. Šit pažvelk— Megė išėmė iš 
rankinuko pageltusias iškarpas.— Gali pati įsitikinti. Apie 
ją net keli laikraščiai rašė. 

Neįstengdama nė žodžio ištarti, Briana skaitė laikraš- 
čių eilutes, žiūrėjo į pageltusias fotonuotraukas. 

— Viešpatie,— pagaliau tyliai ištarė ji — mūsų mama 
dainavo Dubline? Taip užsidirbdavo duoną! Čia parašyta: 
„„„-balsas tyras ir švelnus kaip varpelių tilindžiavimas 

Velykų rytą...“ Ar taip gali būti? Kodėl ji niekam apie 
tai nė žodžio nepratarė? Tėvas irgi. 

— Aš daug galvojau apie tai pastarosiomis dienomis, — 
atsakė Megė.— Ir padariau štai kokią išvadą. Ji prarado 
tai, ką troško turėti, o gavo tai, ko nenorėjo. Ir visą gy- 
venimą paskui baudė save. Ir visus mus. Štai taip. Papras- 
ta ir baisu. 

Briana nuleido ranką su laikraščių iškarpomis ir paskui 
žiūrėdama ne į seserį, o pro langą tarė: 

— Nepasitaikė, kad ji kada nors būtų dainavusi namie. 
Jokio garso. Niekada! Tai vis dėlto kodėl? 

— Manau, kad savo išsižadėjimą dainuoti laikė baus- 
me už padarytą nuodėmę.— Megė pajuto, kaip jos akyse 
tvenkiasi ašaros, ir milžiniškomis valios pastangomis įvei- 
kė norą pravirkti — Visą laiką stengiuosi atleisti jai, kad 
ji vos pastojusi iš anksto ėmė nekęsti būsimo kūdikio — 
manęs. O už tėvo ištekėjo nenoromis, iš nevilties. 

— Ji neturėjo perkelti savo nuodėmės tau, Mege. Tai 
neteisinga. Bet dabar ji nebe ta. Ji... 

— Galbūt. Nežinau. Šiaip ar taip, aš geriau supratau, 
kodėl ji visą gyvenimą nemylėjo manęs. Ir nebepamils. 

— O tu...—Briana tvarkingai sulankstė laikraščio 
lapukus, įsidėjo į savo rankinuką.— Ar kalbėjaisi su ja 
apie tai? 

— Mėginau. Bet ji nė klausyti nenori. Nieku gyvu— 
Megė pasijuto neapkenčianti pati savęs, kad pagrįstai kal- 
tindama motiną taip ir negali atsikratyti kaltės jausmo.— 
O juk viskas galėjo būti visai kitaip — vėl prašneko ji— 
Jeigu mama tik būtų panorėjusi. Tegu ir neprofesionalus 
dainavimas būtų, nors ir paprasčiausia Muzika. Kam rei- 
kėjo išsižadėti visko, nepaliekant sau jokios išeities, jo- 
kios paguodos? 

— Ir aš nežinau, ką atsakyti, Mege. Tikriausiai yra 
žmonių, kuriems reikia arba visko, arba nieko nereikia. 

— Mes negalime jos pakeisti — liūdnai pasakė Me- 
gė.— Bet kažką juk reikia daryti. Ir mes stengiamės, 

Ji dar kartą apžvelgė tuščią kambarį, kuriame jos 
stovėjo. 

„Kaip greit tirpsta pinigai, — po kelių dienų mąstė Me- 
gė. Pirmą kartą ji suprato tikrąją šių žodžių prasmę. Bet 
svarbiausia jau buvo padaryta: Meivės Konkenan vardu 
įforminti namų valdos dokumentai, ir dešimtys įvairiausių 
subtilybių, susijusių su pirkimu, palengva ėjo į pabaigą. 

O jos pačios reikalai pakibo ore, 

Apie tai ji kaip tik ir galvojo dabar atsisėdusi prie 
virtuvės stalo, nebylaus jų aistros liudytojo. 

Su Roganu tomis dienomis iji beveik nesikalbėjo, ne- 
bent pokalbiu laikytum priminimus ir nurodymus, kuriuos 
jo paliepimu perduodavo jai Eilina arba Džozefas. O at- 
važiuoti jis, matyt, nė negalvojo, nors ir pažadėjo. 

Visiškai priešingai savo norui ji stengėsi įtikinti save, 
kad tai ne taip ir blogai. Šiaip ar taip, ji gali ramiai dirbti. 
Ji turi nemažai eskizų, kurie prašyte prašosi paverčiami 
stiklu. Ir šį rytą ji dar nepradėjo dirbti vien todėl, kad 
negali apsispręsti, nuo kurio eskizo pradėti. O visai ne 
todėl, kad lauktų kažkokio telefono skambučio, kad jį 
kur! 

Atsidususi jau atsikėlė nuo kėdės ketindama eiti į dirb- 
tuves ir tuo metu pro langą išvydo ateinančią seserį su 
ištikimuoju Konkobaru. 

— Gerai, kad radau tave dar nepradėjusią dirbti, — 
pasakė Briana burna gaudydama orą po greito ėjimo ir 
dėdama ant stalo atneštą pintinę— Čia šis tas valgyti. 
Bet yra ir geresnių naujienų. Ta Lotė Selivan tiesiog Dan- 
gaus dovana! Mums labai pasisekė, kad ją suradome.— 
Ji kalbėjo apie pagyvenusią medicinos seserį, neseniai 
pasamdytą motinos kompanione.— Tikras stebuklas! Jau 
beveik šeimos narė. Įsivaizduoji? Vakar, kai tvarkiau gė- 
lių lysves prie naujojo namo, o mama mesiliovė ūdijusi, 
kad gėles sodinti jau per vėlu ir kad siena nudažyta ne 
tokia spalva, ir viskas jai kaip paprastai nepatiko, aš vos 
neverkiau, o ta Lotė tik šaipėsi ir vis prieštaravo mamai. 
Viską sakė atbulai. Manau, kad jos turės ką veikti, galu- 
tinai įsikūrusios drauge. 

Briana ėmė linksmai juoktis, ir Megė manė, jog tai 
geras ženklas: sesuo sparčiai kratosi savo vergiškos pri- 
klausomybės nuo motinos. | 

— Norėčiau ir aš pamatyti tą spektaklį — svajingai 
pasakė Megė imdama iš Brianos atneštos pintinės minkštą 
bandelę. Kvapi bandelė ir vaizdingas sesers pasakojimas 
sutaikė ją su tuo, kad šiek tiek susivėlins pradėti dar- 
bą.— O puikiąją panelę Selivan suradome ne mes, kaip 
tu pasakei; tai tu suradai, už tai ir esi verta pagyrimo! 
Ta moteris paims ją į nagą! 

— Įdomiausia, Mege, yra tai, kad tai ji daro su ma- 
lonumuų. Vos mama pradeda niurzgėti, Lotė juokiasi at- 
sakydama, mirkteli ir eina, kur jai reikia. Jokio nekant- 
rumo, jokio susierzinimo. Kaip su vaiku. 

„Taip, visai kitaip negu aš, — pamanė Megė.— Duok 
Dieve taip ir toliau tęsti, tada gal įvyks stebuklas — gal 
motina bent kiek pasikeis. Štai ką reiškia, kai pašaliniai 
žmonės. .." 

Ji metė Konui kąsnelį bandutės ir paklausė sesers: 

— Ar kalbėjai su Merfiu: gal padėtų persikraustyti? 
Vien jos lovą kaip reikės išnešti?! 

— Su juo nereikia kalbėti. Gandai, jog tu nupirkai 
namą, pasklido apylinkėse. Gal dešimt žmonių lyg atsitik- 
tinai užsuko pas mus pasišnekėti ir siūlėsi pagelbėti. Mer- 
tis, žinoma, taip pat pasiūlė savo nugarą ir sunkvežimį. 

— Vadinasi, kitai savaitei baigiantis viskas bus pa- 
daryta — nugabensime ją ir Lotę. O jau tada iki soties 
pagersime šampano! 

Brianos lūpos sudrebėjo, bet kai ji prabilo, balsas 
"buvo ramus: 

— Čia nėra ko švęsti. 

— Vadinasi, aš lyg atsitiktinai užsuksiu pas tave, Bri, 
su buteliuku po pažastimi. 

Briana neatsakė į sesers šypseną. 

— Mege,— rimtai pasakė ji, — aš mėginau pasikalbėti 
su ja apie jos dainavimą. 

— Na, ir ką? Ar daugiau pavyko negu man? 

Tuojau mintyse subarė save už ironišką toną, nes 
Brianos akyse išvydo sielvartą ir nerimą. 

— Ne,— liūdnai atsakė ši — mama nesikalbėjo su ma- 
nim, tik supyko ir išėjo iš kambario. Tiesa, pasiėmė laik- 
raščių iškarpas. 

— Tai jau gerai. Gal... 

Sučirškė telefonas, ir Megė taip skubiai pašoko nuo 
kėdės, taip griebė ragelį, kad Briana negalėjo nenustebti. 
— Alio! Oi Eilina, tai jūs? — buvo akivaizdu, kad Me- 
gė nusivylusi. Šiaip ar taip, Brianai — Taip dėkui, gavau 
fotografijas katalogui. Jos tiesiog nuostabios! Tikriausiai 
pati turiu tai pasakyti ponui Sviniui. Žinoma, kai susitik- 
siu. Taip, viskas gerai, Jūs pasakysite jamį Dėkui. Sudie. 
— Tu pradėjai kelti telefono ragelį? — apstulbo Briana. 

— O kodėl ne? Juk telefonas suskambėjo. Kas čia taip 
nustebino tave? 

— Puolei prie jo lyg motina, gelbstinti savo vaiką iš 
po automobilio ratų. 

Nejaugi tiesa? Ar buvo galima pastebėti? Kaip ne- 
gerai. 

— Aš nemėgstu, kai tas prakeiktas daiktas ilgai dūzgia 
prie ausies — abejingų balsu pasakė Megė.— Gerai, einu 
dirbti. 

Tai tarusi ji pirmoji išėjo iš virtuvės. 

„Bala jo nematė, jei ir jis skambina, — tvirtino ji sau 
eidama į dirbtuves.— Na, praėjo trys savaitės nuo pasku- 
tinio susitikimo; na, kalbėjomės per tą laiką vos du kar- 
tus — koks iš esmės skirtumas?! Kas man rūpi? Ir be to 
rūpesčių marios! Ir nėra reikalo tuščiai plepėti su juo 
telefonu ar linksminti, kol ponas teiksis atvažiuoti. Jeigu 
tai galima pavadinti pasilinksminimu, pramoga... Nieko 
tokio! Tiesa, galėjo jis ir nežadėti tuščiai, jei nesugeba 
tesėti žodžio!" — tyliai pridūrė ji užtrenkdama paskui save 
dirbtuvių duris. 

O ji apsieis ir be pono Rogano Svinio, taip! Ir be visų 
kitų. Ji turi save pačią! 

Megė paėmė į rankas stiklo pūtimo vamzdį ir gelbė- 
damasi nuo savo minčių uoliai griebėsi darbo. 


Konelių namų valgomasis buvo lygiai toks, kokį Megė 
matė televizoriaus ekrane, kai tėvo mirties vakarą buvo 
rodomas tas serialas. Viskas tame didžiuliame kambaryje 
tviskėjo, švietė, blizgėjo. Geriausių markių vynas aukso 
atspalviais mMainėsi krištolinėse taurėse, virsdamas nesu- 
skaičiuojamomis mažomis vaivorykštėmis. Nuo dailių 
baltų žvakių, uždegtų ant stalo, krintanti šviesa žaviai 

papildė didžiulės penkiašakės žvakidės skleidžiamą elekt- 
ros šviesą. 

Sėdintys prie staltiese užtiesto stalo žmonės atitiko 
prašmatnią patalpą. Ponia Enė Koneli, pasipuošusi blyš- 
kiai žalsvo šilko suknia ir iš senelės paveldėtomis bran- 
genybėmis, buvo įsikūnijęs žavumas, tikra namų židinio 
deivė. Jos vyras Denis Konelis, įraudęs nuo malonaus 
maisto ir dar malonesnės draugijos, kaip visada susižavė- 
jęs stebeilijo į savo dukterį Patriciją, kuria ir iš tiesų 
buvo verta žavėtis — taip nuostabiai ji atrodė su rausvais 
pastelės tonų apdarais ir perlų vėriniu. 

Priešais ją sėdėjo Roganas, kaip visada pasitempęs ir 
elegantiškas; jis mažais gurkšneliais siurbčiojo vyną iš 
taurės, podraug didvyriškai stengdamasis atsikratyti min- 
čių apie Megę, apie kuklų jos būstą ten, Vakaruose, kur 
ne taip seniai... 

— Kaip malonu štai taip ramiai, šeimyniškai, sėdėti 
prie stalo,— pastebėjo ponia Koneli, baigdama doroti ma- 
žulytę fazano porciją lėkštėje. Daugiau ji negalėjo sau 
leisti, nes praeito mėnesio pabaigoje apimta siaubo supra- 
to pasunkėjusi net dviem svarais.— Tikiuosi, jūs nesijau- 
čiate apviltas, Roganai, kad nepakviečiau šiandien daug 
žmonių? 

— Žinoma, ne,— mandagiai atsakė šis.— Pastaruoju 
metu man retai pasitaiko proga praleisti tylų vakarą su 
artimiausiais žmonėmis. 

— Tą patį aš sakau Deniui. Mes nesame matę jūsų vi- 
są amžinybę. Negalima taip aukotis darbui. To jau per 
daug. 

— Nieko nebūna per daug, jeigu tai mėgsti, — reikš- 
mingai pastebėjo jos vyras. 

— O, jūs — vyrai, su savo amžinais darbais! — ponia 
Koneli vos susilaikė neįspyrusi vyrui po stalu.— Perne- 
lyg didelis atsidavimas darbui jus išsekina. Ypač jei namie 
nieko nėra, kas galėtų švelniai paguosti. Argi aš neteisit 
Kas išdrįs tam prieštarauti? 

— Niekas, mama, — pasakė pažįstanti savo motiną Pat- 
ricija, skubėdama pakreipti pokalbį kita linkme.— Pasku- 
tinė tavo paroda, Roganai, turėjo didelį pasisekimą. Aš 

daug girdėjau apie ją. Ir Šiaurės Amerikos indėnų meno 
paroda — taip pat. 

— Taip, abi parodos buvo vykusios. „Indėnus“ mes 
išgabenome į mūsų skyrių Korke, o Megės. .. panelės Kon- 
kenan darbai netrukus bus eksponuojami Paryžiuje. Pasta- 
ruoju metu ji sukūrė dar keletą puikių darbų. Kaip tik 
indėnų motyvais. 

— O, aš mačiau. Džozefas man kai ką rodė. Pamenu 
vieną iš jų — tokį rutulį, pripildytą įvairiaspalvių formų, 
vizijų, nežinau, kaip pasakyti. Stebėtinai įspūdinga. Įdomu, 
kaip tai padaroma? 

— Taip jau atsitiko, kad aš mačiau, kaip ji triūsė prie 
jo — pasakė Roganas ir per vėlai pasigailėjo išsitaręs. 
Jis prisiminė nuo krosnies tvoskiantį karštį, srūvantį krau- 
ją primenančius dažų, kibirkščių pluoštus. ..— Mačiau, bet 
paaiškinti negalėčiau. 

Poniai Koneli nelabai patiko jo akių išraiška, kai jis 
prabilo apie tai. Ji mostelėjo, kad atneštų desertą, po- 
draug atsainiai pastebėjo: 

— Kai daug žinai apie menininką ir jo kūrybos pro- 
cesą, tai gali sumenkinti paties kūrinio daromą įspūdį. 
Argi ne? Ir apskritai jie tokie sunkūs žmonės! Patricija, 
ar dar nepapasakojai Roganui savo nuostabiojo plano? 

— Jis žino, mama. 

Roganas prisiminė ir pasijuto nesmagiai. Dar prieš ke- 
lias savaites Patricija papasakojo jam norinti įsteigti lyg 
ir dieninę Mokyklą vaikams, kurių tėvai dėl įvairių prie- 
žasčių negali prižiūrėti jų iki vakaro. 

— Ar jau radai patalpas? — kaltai paklausė jis. 

— Taip. Netoli nuo Mauntdžojaus skvero. Namui rei- 
kia kapitalinio remonto, bet aš nusamdžiau architektą, 
kuris tuo rūpinsis. Sklypas ten geras, yra vietos Žaisti 
lauke. Tikiuosi, kad kitą pavasarį bus galima priimti vai- 
kuš. 

Ji seniai puoselėjo šią mintį. Apie namus mažyliams, 
kurių mamoms reikia kažkur palikti juos, kol jos uždirbs 
duonos kąsniui; ir mokyklinio amžiaus vaikams, kurie 
gali pabūti čia, kol jų tėvai grįš iš darbo. Ji troško, kad 
ją suptų vaikai, norėjo pati bendrauti su jais, kad užpil- 
dytų dvasinę tuštumą, kurią vis stipriau jautė po vyro 

mirties. Jiedu su Robertu neturėjo vaikų. Vis atidėliojo, 
būdami tikri suspėsią. Kokie jie buvo tikri... 

— Manau, kad Roganas galėtų padėti Patricijai pa- 
tardamas,— reikšmingai pasakė jos motina.— Vargšelė vi- 
siškai neturi patirties. 

— Jį — mano duktė,— pareiškė Denis Konelis,— todėl 
viską padarys kaip dera. O aš prižiūrėsiu. 

— Žinoma, tu teisus, — sutiko žmona. 

Šį kartą ji vis dėlto pamėgino pasiekti vyro koją ir 
įspirti jam. 

Jau vėliau, kai abi su Patricija nuėjo į svetainę, pa- 
likdamos vyrus valgomajame su portveino taurėmis, ir kai 
tarnaitė, įstūmusi ant ratukų stalelį su kava, išėjo iš kam- 
bario, ponia Koneli užsipuolė dukterį: 

— Nesuprantu, ko tu lauki, Patricija? Nori, kad jis 
išslystų tau iš rankų? Aš per ilgai pakenčiau tavo neveik- 
lumą ir ilgiau nebegaliu tylėti. 

— Prašau, nepradėk visko iš naujo, mama. 

Patricija jau žinojo, kuo baigiasi tokie pokalbiai: mo- 
tinos galvos skausmu ir jos pačios ašaromis. 

— Matau, kad tu visą likusi gyvenimą rengiesi naš- 
lauti. — Motinos akys, nukreiptos į ją, buvo kupinos nuo- 
širdžios užuojautos.— Jau sakiau tau, kad praėjo ganėti- 
nai daug laiko, 

— Ir tu taip kalbi, kai nė metai neprabėgo po Robio 
mirties! 

— Taip, tai tiesa,— atsidususi pripažino motina. Tuo- 
met ji negalėjo susitaikyti su liūdna dukters dalia, pati 
dažnai verkė — ne vien todėl, kad prarado mylimą žentą, 
bet ir todėl, kad jai buvo nepakeliamai skaudu matyti 
neblėstantį ilgesį Patricijos akyse.— Brangioji, tu žinai, 
kaip tada visi sielvartavome. Bet ką padarysi? 

— Žinau. Aš susitaikiau su tuo ir stengiuosi kaip nors 
išsikapstyti. 

— Atidaryti dieninę vaikų prieglaudą? Argi tai išeitis? 
Tai tiesiog paika, 

— Tam tikra prasme — išeitis. Aš darau tai tiek dėl 
jų, tiek dėl savęs. Tu nenori suprasti, mama.— Jos balsas 
buvo šaltas, įtemptas. 

— Gerai.— Ponia Koneli iškėlė abi rankas kaip pasi- 
duodama.— Daugiau neatkalbinėsiu tavęs. Jeigu tai pa- 
dės, visiškai palaikysiu tavo pusę. 

— Dėkui.— Patricijos veido išraiška sušvelnėjo, ji pri- 
ėjo prie Motinos, pakštelėjo jai į skruostą.— Aš žinau, 
kad linkį man tik laimės. 

— Taip, ir todėl noriu Rogano tau į vyrus. Nenusi- 
gręžk, brangioji. Juk tu nepasakysi norinti kažko kito? 

— Nepasakysiu. Net labai jo noriu. Visada norėjau. 

— Esu įsitikinusi, kad jis taip pat. Bet tavo elgesys 
toks neaiškus, esi per drovi, lauki, kad jis žengtų pir- 
mąjį žingsnį. Tuo tarpu jis, paliktas pats sau, irgi tolsta. 
Tik aklas gali nematyti, kad jį domina vien tos panelės 
Konkenan stikliukai. Ji tikrai ne iš tų, kurios ilgai svars- 
tys ir lauks. O, ne! — ponia Koneli smerkiamai pakėlė 
pirštą. — Ji greit supras, kad tokie kaip Roganas — su jo 
profesija ir pajamomis — patvory nesimėto, ir užtrenks 
spąstus anksčiau, nei jis spės mirktelėti. 

— Nemanau, kad Roganą galima būtų įvilioti į spąs- 
tus, — sausai pasakė Patricija.— Jis pats žino, ko nori. 

—' Daugeliu atžvilgių — taip, — sutiko motina.— Tačiau 
kiekvienam vyrui reikia, kad jam kas nors vadovautų. 
Kad įį gundytų. Tu nesistengi gundyti, Patricija. Parody- 
ti, kad esi ne vien jo bičiulio našlė, bet ir moteris, kuri 
jam neabejinga. Juk tu myli jį? 

— Aš... mama... 

— Žinoma, myli. Padaryk taip, kad jis pamiltų tave, 
Iš tikrųjų pamiltų. Tu supranti, ką aš noriu pasakyti... 


Patricija mažai kalbėjosi su Roganu, kai jis vežė ją 
į namus, kuriuose ji anksčiau gyveno su Robertu ir kurių 
nenorėjo palikti. 

Dabar ji jau galėjo įeiti čionai be sielvartingos bai- 
mės, nebelaukdavo su skausmu, kad štai atsidarys kurio 
nors kambario durys ir iš ten įžengs jos Robertas — gyvas 
ir linksmas kaip anksčiau. Dabar tai buvo tik namai, ku- 
riuose gyveno geri prisiminimai, 

Tačiau juk ji nenori su jais nugyventi visą amžių? 
Rūpindamasi svetimais vaikais ir tenkindamasi gerais pra- 
eities prisiminimais? 

Galiausiai Motina turbūt yra teisi, be perstojo reika- 
laudama būti aktyvesnei. Kodėl gi iš tiesų nesigriebti se- 
nų moteriškų gudrybių ir nepabandyti sugundyti jo, kaip 
ji pataria? O kartu — ir jausmus pasitikrinti. Bet. .. oi, kaip 
tai sunku! Net pagalvoti baisu. 

— Gal užeitum valandėlei? — pakvietė Patricija, kai 
Roganas palydėjo ją iki namo durų.— Dar visai nevėlu. 

Roganas pagalvojo apie nykius savo namus, apie tai, 
kad dar Marios laiko skiria jį nuo kitos darbo dienos, ir 
sutiko. 

— Jeigu pažadi įpilti man brendžio. 

— Pasėdėsim  terasoje,— džiugiai pasiūlė Patricija 
jiems įėjus. 

Didžiulis, spindintis švara ir tvarka namas privertė 
Roganą prisiminti tą kuklų kotedžą, kuriame viešpatavo 
visiška netvarka ir kur stovėjo siaura nepaklota lova. Vis- 
kas aplinkui pagal priešingybės principą priminė jam 
Megę. | 

— Malonus vakaras, — tarė Patricija sugrąžindama jį į 
tikrovę. 

— Ką? A, taip... labai. 

Jis įsipylė brendžio, bet negėrė. 

Aukštai kabojo mėnulio pjautuvas. Debesys čia pri- 
dengdavo jį, čia leisdavo nekliudomai lieti blyškią šviesą, 
kai juos nugindavo pūstelėjęs vėjas. Bet buvo šilta, tvy- 
rojo ramuma ir tyla, retkarčiais sudrumsčiama praūžiančio 
transporto, nuo kurio juos, atrodė amžinai atskyrė aukšta 
gyvatvorė. 

— Papasakok daugiau apie būsimąją tavo mokyklą — 
paprašė Roganas.— Kurią statybos firmą tu pasirinkai? 

— Man padėjo tavo Džozefas,— atsakė ji ir pasakė 
firmos pavadinimą, o. Roganas pagyrė tardamas, kad ir jie 
patys naudojasi šios firmos paslaugomis. 

— Džozefas apskritai labai malonus,— tęsė ji— Toks 
dėmesingas man, padėjo patardamas. Jis kažkoks ypatin- 
gas, kaip tu Manai? Jame yra kažkas labai... kaip čia pa- 
sakius? ...vyriška, ir kartu jis švelnus, geraširdis. Taip 
man atrodo. 

Patricija atsisėdo arčiau Rogano, nelabai mikliai tęs- 
dama žaidimą, į kurį pati ir įsivėlė. 

— Bet man visą laiką trūko tavęs, — įsiteikdama pasakė 
Patricija. 

— Aš užsivertęs darbais.— Jis užkišo už ausies plaukų 
sruogą, užkritusią jai ant akies; senas draugiškas gestas, 
seniai tapęs įpročių — Bet aš greit būsiu laisvesnis, ir 
mudu nueisime į teatrą, gerai? 

— Žinoma.— Ji pagavo ir sulaikė jo Tanką, Roganui 
dar nespėjus jos nuleisti. — Bet man malonu su tavim ne 
tik sporto salėje, Malonu ir čia, kur mes vieni. 

Perspėjantis signalas sudūzgė jo galvoje, tačiau Roga- 
nas nepaisė jo, laikydamas absurdišku, ir nusišypsojo jai. 

— Pažadu artimiausiomis dienomis pasižiūrėti, kokį 
namą įsigijai. Mano abejingumas čia nedovanotina. Aš 
tikrai pasitaisysiu. 

— Taip, aš vertinu tavo nuomonę. Ir vertinu tave. 

„Nagi! — pasakė ji pati sau.— Veik! Dar valandėlė, ir 
tu apsigalvosi". 

Ji pasilenkė ir stipriai prisitrėškė lūpomis prie jo lū- 
pų, užsimerkdama, kad nematytų sutrikusio jo veido. Jei 
jis sutriks. 

Tai nebuvo įprastinis draugiškas, visai nekaltas jų bu- 
činys. Ji panardino pirštus į jo plaukus ir kuo tvirčiau 
prisiglaudė visu kūnu, stengdamasi įdėti į šį judesį visą 
savo aistrą ir priversti jį atsakyti tuo pačiu. 

Bet Roganas neapkabino jos. Bučinyje ji nepajuto 
įkarščio. Jis buvo sustingęs kaip statula. Nė menkiausia 
kibirkštėlė neįsižiebė tarp jų. 

Atšokusi ji išvydo jo akyse begalinę nuostabą ir — dar 
blogiau — pasigailėjimą. Taip, jis gailėjosi, kad tai įvyko. 
Ji nubėgo į tolimiausią terasos kampą. Jis kilstelėjo bren- 
džio taurę, vėl pastatė ant stalo. 

— Patricija, — pagaliau tarė jis. 

— Nereikia! — ji stovėjo nusigręžusi, kietai užsimer- 
kusi.— Nieko nesakyk! 

— Bet aš privalau... Privalau pasakyti — Jis priėjo 
prie jos, neryžtingai pakėlė ranką, kad apkabintų, švel- 
niai apglėbė per pečius. Tai nebuvo glamonė, tiesiog drau- 
giškas prisilietimas. „Ką čia dar pasakius? — bejėgiškai 
galvojo jis— Kokie čia gali būti žodžiai?"— Tu man la- 
bai brangi,— pagaliau tarė neapkęsdamas savęs už tą nie- 
ko vertą prisipažinimą. 

— Liaukis! — ji taip sugniaužė kumščius, kad suskau- 
do pirštai. — Ir taip esu ganėtinai pažeminta. 

— Kvailystės. Tiesiog aš niekada nemaniau, kad 
tu... — Jis nutilo, Mintyse koneveikdamas save, kad yra 
toks bejėgis, o Megę — kad ji buvo teisi, kalbėdama apie 
Patricijos jausmus. Tai bent moteriška intuicija.— Pete — 
meiliai pasakė jis — Man labai gaila. 

— Neabejoju. — Jo nuostabai ir džiaugsmui, jos bal- 
sas jau buvo tvirtas.— Aš irgi apgailestauju, kad per ma- 
ne turėjai tokį nesmagumą. 

— Tai aš kaltas. Aš privalėjau suprasti. 

— Kodėl privalėjai? — lengvu judesiu ji nuėmė jo 
ranką nuo savo pečių, žengtelėjo atatupsta ir pasisuko į 
jį. Mėnulio šviesoje jos veidas atrodė vaiskus kaip stiklas, 
akys tuščios.— Tu nieko. neprivalėjai, Roganai. Juk aš... 
aš visada būdavau tau po ranka. Visada, kai tik turėdavai 
man laiko. Jokių užuominų, pretenzijų, nieko. Visada 
linksma, santūri, su tokia malonu praleisti vieną kitą 
valandą. Argi ne taip? Jauna našlė, kuri, neturėdama ką 
veikti, susigalvoja kažkokių užsiėmimų ir tenkinasi ge- 
ranoriška šypsena bei galvos paglostymu. 

— Tų neteisi, Visai ne taip. Tu — mano bičiulio žmona. 
Ir mano bičiulė. 

— Galbūt. Tuomet atleisk— Jos balsas nuskambėjo 
garsiau, šaižokai, ir tai juos abu išgąsdino.— Nežinau, ką 
tų jauti dabar. Nežinau, ką jaučiu aš. Žinau vien tai, kad 
noriu, jog išeitum, kol mes neprikalbėjome vienas kitam 
tokių dalykų, dėl kurių gailėtumės dar labiau nei dabar. 

— Aš negaliu išeiti ir palikti tavęs tokios, Patricija. 
Eime į vidų ir pasišnekėkim. 

„Nieku gyvu! — pasakė ji sau.— Ten aš iš tikrųjų pra- 
virksiu ir pasijusiu tik dar labiau pažeminta. O svarbiau- 
sia — nieko tai nepadės". 

— Išeik, Roganai! — beveik suriko ji. — Aš noriu, kad 
tu išeitum. Mes nieko nebeturime pasakyti vienas kitam, 
tik „labanakt“. Kaip išeiti, tu Žinai. 

Išsprūdusi pro Roganą, Patricija tekina pasileido į 
namą. 

Velniai rautų visas pasaulio moteris! Maždaug taip 
vis dar galvojo Roganas kitos dienos rytą, po nelabai 

malonios nakties važiuodamas į savo galeriją. Velniai 
rautų jas ir jų stebėtinus gabumus priversti vyrą visuomet 
jaustis kaltu, kad jį graužtų sąžinė ir dar dievaižin kokie 
jausmai, teikiantys dvasinių kančių. 

O kas iš to išėjo — jis prarado bičiulę, ištikimą drau- 
gę, kuri buvo tokia brangi jam, tokia įprasta. Prarado, 
nes buvo aklas ir taip ilgai nesugebėjo pamatyti to, ką 
Megė suprato vos pažvelgusi. 

Skubėdamas koridoriais į savo kabinetą, jis niršo nebe 
ant visų silpnosios lyties atstovių, niršo vien ant savęs. 
Kodėl jis nesugeba normaliai bendrauti su dviem moteri- 
mis iš pusantro milijardo — o gal ir daugiau — moterų, 
gyvenančių žemėje? Tik su dviem, kurios jam ganėtinai 
brangios ir artimos? 

Kodėl jis taip kvailai, nerūpestingai sudaužė Patrici- 
jos širdį? Kodėl leido Megei vos ne tą patį padaryti su 
jo paties širdimi? 

Nejaugi negalima, kad tas jausmas, vadinamas meile, 
rutuliotųsi ramiai ir nerūpestingai, neskaudintų savo, taip 
sakant, klientų? 

— Ne, dabar jis nebenusileis iki tokio idiotizmo, kad 
mestų savo jausmus Megei po kojomis ir leistų jai su- 
trypti juos! Šito ji nesulauks!. Jis nenori, kad pasikartotų 
tai, ką pats ką tik padarė. Ne jau, atleiskite! 

Pakeliui į kabinetą jis trumpam užsuko į vieną iš ma- 
žųjų salių. Patraukė jį ten, kur buvo eksponuojami jos 
darbai, atrinkti kitąmet parodyti kituose Miestuose ir ša- 
lyse. Stiklinis rutulys, sukurtas jam dalyvaujant, pirmiau- 
sia krito į akis. Pilnas sukonkretintų jos sapnų ir svajo- 
pažvelgti į savo vidų, nesiūlydamas nei pagalbos, nei ra- 
mybės. 

Roganas surinko Męgės numerį. Ji vėl nepriėjo prie 
telefono. Tas pats buvo ir praeitą vakarą, kai jis paskam- 
bino jai namo. Roganui reikėjo išgirsti jos balsą, kuris, 
kaip jis tikėjosi, būtų paguodęs po pokalbio su Patricija. 
Tačiau jis išgirdo tik savo paties niršų balsą, diktuojantį 
įrašo aparatui kažkokias pusiau dalykines nesąmones. Ir 
dar su neaiškiomis užuominomis, į kurias ji reaguos tokiu 
pat susierzinimu. O pati Megė nesiteiks paskambinti ar 

bent prieiti prie telefono. Tiesa, jo sekretorei kažkaip 
pavyko su ja pasišnekėti. 

O Viešpatie, kaip jam dabar reikia jos! 

— Aha, jus aš ir norėjau pamatyti! — salės tarpduryje 
pasirodė Džozefas, nesivaržantis ir linksmas kaip žvirb- 
lis.— Aš vis dėlto pardaviau „„Karlotę“.— Atidžiau įsižiū- 
Tėjęs į šefo veidą, jis užjaučiamai paklausė: — Nelabai 
gera dienelė, ką? 

— Taip, būna ir geresnių. Tai sakote, ,Karlotę“? Kam? 

— Vienai amerikietei, atklydusiai į galeriją. Ji buvo 
tiesiog sužavėta, Mes išsiuntėme ją jūra į Taksono mies- 
telį. Aš kalbu apie paveikslą — Džozefas klestelėjo ant 
patogios sofutės.— Amerikietė sakė dievinanti primity- 
viąją tapybą, taip pat primityvius naujus sprendimus. Aš 
ir pats nesu prieš apnuoginimą, bet ,„Karlotė“ ne mano 
skonio. Per sunkus užpakalis ir tokie pat teptuko potėpiai. 
Tapytojui trūksta subtilumo. O kaip jums atrodo? 

— Manau, kad tai labai nebloga tapyba, — išsiblaškęs 
pasakė Roganas, 

— Tam tikra prasme — žinoma, Bet aš mėgstu, kad 
paveiksluose, šiaip ar taip, būtų šiek tiek daugiau abst- 
rakcijos, todėl man nebuvo gaila išsiųsti „Karlotę“ į Tak- 
soną. Užtat kokios akvarelės to škoto, kurį jūs suradote 
gatvėje! Dar viena žvaigždė mūsų padangėje. Kaip jums 
pavyko? 

— Kaip aklai vištai grūdas, Džozefai. Jei Man nebūtų 
prireikę nusitrenkti į Invernesą fabriko reikalais, niekada 
nebūtume išvydę jo piešinių. Jis iš tikrųjų yra gatvės dai- 
lininkas. 

— Tikiuosi, kad neilgai juo bus. Jo peizažai ir portre- 
tai visiškai atstos Mums prarastąją „„Karlotę“. Aš tiesiog 
įsimylėjau vieną jo „„Apnuogintąją'— tiesa, be atsako, 
deja. Jeigu... 

Staiga jis nutilo ir, regis, net raustelėjo, nes pastebėjo 
salėje Patriciją. Patriciją, kuri jau seniai, kaip pats pri- 
sipažino sau vulgarokai juokaudamas, krito jam į akį. 
O rimtai jis ne kartą sakė sau, kad ji labai patinkanti jam, 
tik esanti nepasiekiama: juk ji susižavėjusi Roganu, tai 
ir kūdikiui aiškų. 

Jis pašoko nuo sofos ir kaip visada kerinčiai nusišyp- 
sojo. 

— Labas, Patricija. Malonu matyti jus iš pat ryto. 

— Sveiki. Nelabai sutrukdžiau? 

— Žavesys ir grožis niekada negali trukdyti! 

Džozefas pasilenkė pabučiuoti jai rankos, mintyse iš- 
vadinęs save familiariu idiotu. Bet tuoj jau rado pasiteisi- 
nimą: mat jis šiek tiek sutrikęs. 

— Norite arbatos? 

— Ne, dėkui. 

Roganas taip pat priekaištavo sau, bet ne dėl fami- 
liarumo: jis išvydo pajuodusius Patricijos paakius ir ma- 
nė pats esąs jų atsiradimo kaltininkas. 

— Na, vis dėlto aš užplikysiu jums arbatos,— spyrėsi 
Džozefas.— Geros, kvepiančios. 

— Nereikia. Jei galima, aš norėčiau. ..— Patricija taip 
pat atrodė sutrikusi, — pasikalbėti su Roganu. 

— Oi, žinoma, atleiskite.—,,Idiote, kretine, pakvaišėli! 
Ko tu lendi su savo arbata, ką jau ten su rimtais jausmais? 
Kam čia tavęs reikia?“— Einų žemyn. Ateikit, jei apsi- 
galvosite dėl arbatos. 

— Atleisk, kad įsibroviau,— sumišusi atsiprašė Patri- 
cija, Džozefui išėjus.— Bet aš norėjau... Eime į tavo ka- 
binetą. .. neprieštarauji? Aš ilgai tavęs nesugaišinsiu, 

— Ne, žinoma. Mielai, — sumurmėjo Roganas. 

Jie nusileido į pirmąjį aukštą, įėjo į jo kambarį, Pat- 
ricija kruopščiai uždarė duris. 

— Nesugaišinsiu tavęs ilgai — pakartojo ji sėsdamasi 
ant kėdės ir pasidėdama rankas ant kelių. — Atėjau atsi- 
prašyti tavęs. 

— Pete...— Jis tikėjosi visko, tik ne to.— Nereikia, 
Prašau. 

— Ne, reikia. Ir būsiu tau dėkinga, jei mane išklau- 
sysi. 

— Pete. ..— Jis taip pat atsisėdo ant kėdės greta jos. 
Dabar jis aiškiai Matė nesenų ašarų ir bemiegės nakties 
pėdsakus jos veide.— Aš priverčiau tave verkti. 

— Taip, tai tiesa, Roganai, Bet kai lioviausi liejusi 
ašaras, aš ėmiau galvoti. Rimtai galvoti. — Ji atsiduso.— 
Tai dariau, Matyt, retai ir menkai. Juk ir mama, ir tėtis 

taip globojo mane visą laiką, tokias viltis dėjo į mano 
ateitį. Visai konkrečias viltis, kurios tapo ir manosiomis, O 
aš taip bijojau nuliūdinti tėvus. 

— Bet juk t... 

— Aš prašiau, kad išklausytum iki galo, — taip griežtai 
ištarė Patricija, kad Roganas nustebęs dirstelėjo į ją.— 
Ir tu pažadėjai. Man nelengva pasakyti, ką aš nutariau, 
ką turiu... Juk tu beveik visada buvai greta manęs. Pri- 
simink. Man tada buvo keturiolika, penkiolika. Paskui 
atsirado Robis. Aš taip įsimylėjau jį, kad apie nieką dau- 
giau nebegalėjau galvoti. Jis atstojo viską. Paskui atsi- 
rado namai, šeima. Netekusi Robio, troškau numirti. Tik 
Dievas žino, kaip aš to troškau. 

Roganas paėmė ją už rankos, 

— Aš irgi mylėjau jį, — švelniai pasakė jis. 

— Žinau, tu ir padėjai man įveikti sielvartą. Su tavim 
galėjau kalbėti apie Robį, prisiminti jį, juoktis ir verkti. 
Tu buvai artimiausias mano draugas, ir aš tave mylėjau. 
Tai natūralu. Tikriausiai ne Mažiau natūralu buvo galvoti, 
kad tu mane taip pat myli ir kad draugiška meilė ilgai- 
niui gali virsti įprastine vyro ir moters Meile. Argi taip 
nebūna? 

Jo pirštai, spaudę jos ranką, neramiai krustelėjo. 

— Jei tik būčiau galėjęs įsivaizduoti, jei būčiau bu- 
vęs atidesnis. .. 

— Nereikia. — Dabar jis nustebo: toks ramus buvo jos 
tonas.— Tu nematei to, nes aš — galbūt nesąmoningai — 
nenorėjau, kad tu matytum. O dar ir todėl, kad to nė 
nebuvo,— patylėjusi pridūrė ji, paskui taip pat ramiai 
tęsė: — Dėl priežasčių, kurių mes nesvarstysim, aš ryžausi 
pati žengti pirmąjį žingsnį ir išsiaiškinti mūsų santykius. 
Vakar vakare, kaip tu supranti, tai ir įvyko. Bučiuodama 
tave, aš tikėjausi... Ak, aš tikėjausi, jog pamatysiu visą 
dangų, kibirkščiuojantį deimantinėmis žvaigždėmis, jog 
širdis suspurdės iš džiaugsmo! Nes įdėjau į savo bučinį 
visus jausmus, visas viltis ir lūkesčius. Visą, atleisk man, 
geismą, kuris apimdavo svajose. Bet nieko neišėjo. 

— Patricija, aš. ..— Jis paleido jos ranką.— Ką tu nori 
tuo pasakyti? 

Ji nusijuokė, dar labiau jį suglumindama, 

— Kai aš pagaliau nusišluosčiau ašaras ir ėmiau gal- 
voti apie tai, kas įvyko, staiga man paaiškėjo keistas da- 
lykas, kuris mane nustebino ne mažiau negu tave — Mano 
bučinys. Aš supratau nepajutusi viso to, apie ką svajojau. 
Taip, bučiuodama tave, aš nepajutau to, ką turėjau pa- 
justi, ko troškau. Nieko... 

— Nieko? — lyg stebėdamasis, lyg klausdamas pakar- 
tojo jis. 

— Išskyrus nesmagumą, kad abu mus įstūmiau į gana 
keblią padėtį. Man paaiškėjo štai kas: mylėdama tave 
ištisus metus, aš niekada nebuvau įsimylėjusi tavęs. Ir 
tas, kurį aš bučiavau, liko artimiausias mano draugas, o 
ne mylimasis. 

— Dabar aš suprantu, — pasiraukė Roganas. 

Jam nebuvo labai malonu patirti tokį jausmą, tartum 
būtų suabejota jo vyriškumu. Bet jis didvyriškai, kaip 
jam atrodė, užgniaužė šį pojūtį ir nerūpestingai pridūrė: 

— Vadinasi, viskas gerai? 

— Tai gražiausia — pasakė ji juokdamasi ir paėmusi 
jo; ranką prisidėjo prie skruosto.— Dabar tu jautiesi įžeis- 
tas. 

— Ne. Bet, prisipažįstu, esu šiek tiek nuliūdęs.— Mei- 
liai atlaidus jos žvilgsnis pasakė jam, kad ji permato jį 
kiaurai — Ak, velnias, tu teisi. Žinoma, aš užsigavau. 
Šiaip ar taip, juk turiu vyriško išdidumo! — Nusišypsojęs 
jis nustebo, kad jam tai visai nesunkiai pavyko.— Vadi- 
nasi, draugai? 

— Amžinai! —Ji giliai atsiduso.— Tu negali įsivaiz- 
duoti, kaip man dabar palengvėjo. Štai mes įveikėme ir 
tai, brangusis. O dabar turbūt užsuksiu pas Džozefą, ku-. 
ris taip svajojo pavaišinti mane arbata. Ar dėsies prie 
mūsų? 

— Ne, atleisk. Reikia priimti krovinį iš Inverneso. 

Patricija atsistojo. 

— Žinai, Roganai, dėl vieno dalyko aš sutinku su savo 
motina: tu per daug dirbi. Ir pastaruoju metu nekaip at- 
rodai. Tau būtinai reiktų pailsėti. 

— Tai ir padarysiu po mėnesio ar poros. 

Ji pakraipė galvą ir pasilenkė pabučiuoti jo. 

— Tu nuolat taip kalbi. Šį kartą norėčiau tikėti ta- 

vimi.— Šiek tiek vylingai šypsodamasi ji pridūrė: — Man 
atrodo, kad tavo vila Prancūzijos pietuose — nebloga vie- 
ta ne tik ilsėtis, bet ir laukti kūrybinio įkvėpimo. Krašto- 
vaizdis ir spalvos ten įkvėps kiekvieną menininką. 

Jis. žioptelėjo, vėl užsičiaupė. Na, ir dalykėliai! Na, ir 
Patricija! 
 — Tu per gerai pažįsti mane,— suburbleno jis vos at- 
sikvošėjęs iš nuostabos. 

— Sutinku, todėl pasinaudok geru mano patarimu. 

Patricija paliko jį peikėtis ir nuėjo į virtuvę. Džozefo 
ten nebuvo, ir ji pati ėmė ruošti arbatą. 

Kai jis įėjo vidun, Patricija buvo bebaigianti gerti 
pirmą puoduką. 

— Prašom atleisti — atsiprašė jis.— Klientų negalima 
skubinti. Juo labiau ragini, juo sunkiau jie skiriasi su 
atliekamu svaru. 

— Išgerkit arbatos ir nusiraminsit. 

— Taip, dėkui. Bet kas gi jums? — Patricija pasisuko 
į šviesą, ir Džozefas išvydo jos veidą.— Ar kas nors at- 
sitiko? 

— Nieko ypatingo. Kodėl jūs klausiate? 

Patricija dėjo puodelį ant stalo ir būtų apvertusi jį, 
jeigu Džozefas nebūtų sulaikęs jos rankos. 

— Jūs verkėte? — sunerimo jis.— O gal tvardotės, kad 
nepravirktumėt? 

Nei jis, nei ji nesisėdo. 

— Nežinau, kodėl kosmetika tokia brangi, jei lieka 
ašarų žymės? — pasakė Patricija prisiversdama šypsotis— 
Vargšė moteris negali net ikaip reikiant paašaroti, kad 
to nepamatytų pastabūs vyrai. 

Ji rengėsi atsisėsti, bet jis uždėjo abi rankas jai ant 
pečių ir įdėmiai žvelgė į veidą. Tai buvo tas retas atvejis, 
kai Džozefas neatsakė į pokštą pokštu. 

— Kas jus nuskriaudė? 

Ją suglumino tai, ką išvydo jo akyse. 

— Niekas, — atsakė ji.— Viskas praėjo. Man jau visai 
gerai. 

Jis taip nemanė, bet nekamantinėjo. 

Žinoma, ir anksčiau jam pasitaikydavo prisiliesti prie 
jos, apkabinti per pečius, liemenį. Jie ne kartą yra šokę 

drauge. Bet dabar muzika negriežė. Dabar ji buvo viena. 
Užverktomis akimis. Ir jam be galo pagailo jos, kad ji 
sielvartauja, net jei ir Visai dėl niekų. 

Lėtai jis pakėlė ranką, švelniai braukė pirštu per jos 
paakius, 

— Vis dar gedite jo. Robio. 

— Taip. Ir visada gedėsiu.— Bet dabar ji sakė netiesą. 
Roberto paveikslas, kurį ji tebenešiojo širdyje, nublanko. 
Jį užstojo mielas, laimingas Džozefo veidas.— Ne,— pri- 
sipažino ji. — Aš verkiau ne Robio. Tai yra, ne visai taip. 
Verkiau to, ko nėra ir būti negali. : 

„Kokia ji graži dabar, — mąstė jis.— Kokios gražios 
akys — švelnios, šiek tiek sutrikusios. O kokia švelni oda. 
Švelnesnė negu visų moterų, kurias kada nors pažinojau. 
Dievas mato, kad jų buvo nemažai“. 

— Nereikia verkti, Pete,— išgirdo jis sakant savo pa- 
ties balsą, kurio nepažino — jame buvo tiek švelnumo ir 
tvardomo jaudinimosi.— Pažadėkite man... 

Ir tada jo lūpos palytėjo jos lūpas, ten ir liko, 0 vir- 
pantys pirštai paniro į tamsius banguotus jos plaukus, ir 
jis traukė į save kvapą, jos kvapą... 

Ji nustebusi pravėrė lūpas, nuo kurių jis negalėjo at- 
siplėšti, o paskui pati prigludo prie jo visu kūnu, tarsi 
ieškodama apsaugos, nusiraminimo, susitaikymo. 

Jos atodūsis, kuriame, kaip jam pasirodė, sumišo nuo- 
staba ir pasipiktinimas, privertė jį ūmai atsitraukti. 

— Atleiskite, ..— sumurmėjo jis— Atleiskite, aš pats 
nežinau, kas čia man užėjo. Tai nedovanotina iš mano 
pusės. 

Ji nieko nesakė, tik tylėdama žiūrėjo į jį. 

— Atleiskite, jei galite, — pakartojo jis ir pasisukęs 
ant kulnų išėjo iš kambario dar jai nespėjus ką nors at- 
sakyti. 

Patricija žengtelėjo prie durų, jo vardas vos neišsprūdo 
jai iš lūpų, bet ji nepratarė nė žodžio, tik prispaudė ranką 
prie širdies, kuri vos neiššoko iš krūtinės. Jos kojos lin- 
ko, jai reikėjo atsisėsti. 

Džozefas? .. Ranka ji palietė liepsnojantį skruostą. Džo- 
zefas? Kaip viskas keista! Kaip kvaila! Jie netgi menkai 
pažįstami, Ir matydavosi tik čia, galerijoje, kai ji užsuk- 

davo pas Roganą, arba vernisažuose. Jei tarp jų ir buvo 
kas nors bendra, tai nebent simpatija galerijos savininkui 
ir domėjimasis menu. Na, ir ką gi ji žino apie jį? Kalbama, 
kad Džozefas prijaučiąs bohemai, netvarkingam, pakriku- 
siam jos gyvenimo būdui, kad turįs didelį pasisekimą 
tarp moterų. Jis — geras, sąžiningas darbuotojas, už kurio 
Roganas jaučiąsis kaip už mūro sienos. 

Tik vienas bučinys. Atsitiktinis. Galbūt išprovokuotas 
gailesčio jai. Įprastinis bučinys. Ji įtikinėjo save tiesda- 
ma ranką prie puoduko, bet ranka vėl išdavikiškai dre- 
bėjo, ir šlakelis arbatos šliūkštelėjo ant stalo. 

Bet ji labai jaudindamasi staiga aiškiai suvokė, kad 
tas bučinys privertė ją išvysti tą patį dangų, nusėtą dei- 
mantinių žvaigždžių, kurių ji nepamatė vakar. Tartum 
mėnulio šviesa būtų prasismelkusi pro jį užstojusius de- 
besis. 

Ir tai — Džozefas, kurį ji taip seniai ir taip menkai 
pažįsta. 

Atstūmusi puodelį, Patricija išlėkė iš kambario. Ji ne- 
žinojo, ką dabar padarys, bet troško nedelsiant surasti 
Džozefą. Žūtbūt. 

Pamatė jį vienoje salėje ir pasileido prie jo, nekreip- 
dama dėmesio į ten buvusį Roganą. 

— "Džozefai! 

Šis apmirė, paskui pasisuko į jos balsą, dėdamas save 
į šuns dienas už tai, kas ką tik atsitiko. Dabar ji, ko gero, 
skels jam antausį, ir dar žmonėms matant, ir gerai pada- 
rys. Ne, greičiausiai ji nekels viešo skandalo, ne toks ji 
žmogus. Tačiau nekenktų dingti, kol dar nevėlu. Jis ins- 
tinktyviai stengėsi neatsitraukti toli nuo jau pasirodžiusių 
galerijos lankytojų, nervingai atmetė atgal ilgus savo 
plaukus, stabtelėjo, šiek tiek pasisukdamas į Patriciją. 

Ji priėjo prie jo gaudydama kvapą nuo greito ėjimo, 

— Aš... 

Ji visiškai nežinojo, tiksliau, ieškodama jo pamiršo, 
ką norėjo pasakyti. 

— Visiškai pagrįstai galite pykti ant manęs, — pasakė 
jis nebūdingų jam kaltu tonu.— Bet patikėkite, aš nieko 
nenorėjau. .. aš tik... Velnias, o ko gi jūs tikėjotės? Įėju- 

si jūs atrodėte tokia nelaiminga ir tokia graži, velniai 
rautų! Tokia reikalinga užuojautos. Aš tiesiog neištvėriau. 
Aš viską pamiršau. Dar ir dar kartą atleiskite. 

Ji klausėsi nesklandžios jo šnekos, ir jai kažkodėl at- 
rodė, kad jis puikiai suvokia jos būseną, geriau negu ji 
pati. Ji taip pat supranta, kodėl jis taip padarė. Tačiau 
jei jie supranta vienas kitą, jei jis laiko ją gražia, o bu- 
činys taip sujaudino ją, tai... 

— Ar nenorėtumėt šiandien papietauti su manimi? — 
nelauktai paklausė Patricija. 

Jis sumirksėjo, žengė atatupstas kelis žingsnius, įbedė 
į ją nustebusias akis. Pokštas? Pasityčiojimas? 

— Ką jūs pasakėte? — perklausė Džozefas. 

Ji pakartojo: 

— Norite papietauti su manimi? — Patricijai šiek tiek 
svaigo galva. Lyg sūpuoklėse. Ir apėmė beprotiška drą- 
sa.— Šiandien. Po kelių valandų. 

— Jūs norite papietauti? Su manim? — jis tarė žodžius 
taip, tarsi ką tik būtų išmokęs kalbėti.— Šiandien? 

Atrodė toks pritrenktas, kad ji neištvėrusi ėmė juoktis. 

— Taip. Aš jau du kartus jums tai pasakiau. Tiksliau, 
ne. Aš noriu visai ko kito. 

— O, na, žinoma. Atleiskite. 

Jis apsigręžė ir žengė prie durų. 

— Aš nenoriu pietauti — skubiai pasakė ji jam pavy- 
mui taip garsiai, kad kai kurie buvusieji salėje atsisuko. — 
Aš noriu... Girdite? Kad pakartotumėt tai, ką neseniai 
padarėte. 

Džozefas apmirė vietoje. Patricija žengė pro jį į ko- 
ridorių, kuriame, laimė, nebuvo žmonių. Jis kaip priseg- 
tas sekė paskui ją. 

— Aš ne visai supratau. ..— pradėjo jis. 

— Tuomet aš paaiškinsiu— Ją užliejo beprotystės, 
džiugaus pamišimo ir pasididžiavimo savo drąsumu ban- 
ga.— Aš noriu... kad nusivežtumėte mane į savo namus, 
Džozefai. Ir vėl bučiuotumėt mane... jeigu aš neapsirinku 
dėl to, ką mudu jaučiame vienas kitam. Noriu, kad mylė- 
tumėt mane ir darytumėt tai, kas daroma mylint.— Ji vi- 
siškai prisikišo prie jo.— Ar dabar jūs suprantate, o gal 
Teikia aiškinti toliau? 

— Aiškinti? — pamiršęs, kad jie — galerijoje, jis ap- 
gaubė jos veidą delnais, skvarbiai pažvelgė jai į akis.— 
Jūs išprotėjote, Pete. Bet aš dėkoju Dievui už tai! — jis 
priglaudė ją prie savęs.— Pete, brangioji, aš nė neįsivaiz- 
davau, kad tai gali išsipildyti! 

Megė snūduriavo prie virtuvės stalo, pasidėjusi galvą 
ant rankų. 

Diena buvo pašėlusiai sunki. 

Motina nesiliovė skųstis. Jai niekas nepatiko — pra- 
dedant lietumi, kuris niekaip nenorėjo liautis, baigiant 
Brianos pakabintomis užuolaidomis, kuriomis buvo už- 
dengtas didelis fasadinis naujojo namo langas. Tačiau Me- 
gė manė, kad vertėjo visa tai iškęsti, kad tik motina būtų 
įkurdinta naujojoje vietoje. Užtat — valio! — ji įstengė 
ištesėti žodį, darbas padarytas, ir Briana atgavo laisvę. 

Reikia pripažinti, jog Megė nieku būdu nesitikėjo, kad 
ją ims kankinti kaltės jausmas, — bet taip atsitiko, kai ji 
išvydo, kaip motina pakumpusi verkia, slėpdama veidą 
delnuose, ir ašaros sunkiasi pro pirštus. Ne, Megė nega- 
lėjo net įsivaizduoti, kad taip ims gailėtis moters, kuri 
prieš pravirkdama nesiliovė koneveikusi jos ir svaidžiu- 
si prakeiksmus, 

Tuomet įtampą sušvelnino samdytoji kompanionė Lotė 
Salivan, mikliai sugebėjusi perimti valdžią į savo rankas. 
Neprarasdama džiaugsmingos nuotaikos, nesiliaudama šyp- 
sotis, ji išprašė Brianą ir Megę iš naujųjų namų, raminda- 
ma jas, kad nesą pagrindo nerimauti ir jaudintis, o ašaros 
esančios tokios pat natūralios kaip lietus lauke. Stumda- 
ma seseris prie lauko durų, ji pridūrė, kad namas esąs 
nuostabus, toks švarutėlis, tiesiog žaislinis, jaukus, tikras 
malonumas gyventi jame, ir viskas klosis kuo puikiau- 
siai — ji garantuojanti. Lotė vos ne grūste įgrūdo jas į 
Megės sunkvežimio kabiną. 

Taigi padaryta. Bet šampano šia proga jos neiššaus. 
Bent ne šįvakar. 

Parvažiavusi namo, Megė išgėrė šlakelį viskio ir tie- 
siog susmuko prie stalo, prislėgtą visų tą dieną patirtų 

išgyvenimų. O dabar niekaip negalėjo praplėšti akių. Su- 
temos tirštėjo, ir. lietus be perstojo barbeno į stogą. 

Jos nepažadino nė telefono skambutis, nors telefonas 
čirškė labai įsakmiai. Ji tebemiegojo ir pro miegus girdėjo 
Rogano balsą. O gal atrodė, kad girdi. 

„„ „Laukiu jūsų iš pat ryto. Nebeturiu nei laiko, nei 
kantrybės raginti jus... 

— Ką? 

Ji pakėlė galvą, pasitrynė akis, apdujusi pasižvalgė 
sutemų apgaubtamę kambaryje. Tikriausiai jis vis dėlto 
teisus, kad bara ją. Ji to nusipelno. 

Bet susierzinimas dėl pažadinusio ją telefono nuslo- 
pino valandėlę sukirbėjusią sąžinės graužatį. Be to, ji pa- 
sijuto nieko nėvalgiusi iš pat ryto, 0 namie maisto nepa- 
kaktų ir paukšteliui palesti, todėl reikia skubėti pas Brianą 
ir ten sočiai prisikirsti. 

Ji pašoko iš už stalo, Taip, tuojau pat pas Brianą, jie- 
dvi galės paguosti viena kitą, bent kiek pasitaisys nuo- 
taika. 

Griebė nuo pakabos kepurę, ir tuo metu sumirkčiojo 
raudona telefono atsakiklio ugnelė. Įrašas baigėsi, reikia 
pervynioti. 

— Viešpatie, kaip jis man įkyrėjo! — suniurzgėjo ji, 
tačiau paspaudė reikiamus mygtukus, pervyniojo juostą, 
įjungė įrašą. 

„Mege! — Rogano balsas pripildė kambarį.— Kodėl, po 
velnių, neatsakote? Jau diena baigiasi, aš skambinu nuo 
ryto. Reikia aptarti su jumis rimtą problemą. Velnias, 
man tavęs trūksta! Girdi? Mege, aš ilgiuosi tavęs. .." 

Spragtelėjimas, įrašas baigėsi, bet Megei dar nespėjus 
jo apgalvoti prasidėjo kitas. 

„Manote, kad daugiau neturiu ką veikti, vien kalbėtis 
su ta prakeikta Mašina?!" 

— Aš taip nemanau, — ji skubėjo atsakyti — Bet jūs 
pats juk ir atboginote ją čionai. 

„„„ „Dabar pusė keturių, aš einu patikrinti galerijos. 
Gal nesupratote manęs, Man būtinai reikia šiandien pat 
pasikalbėti su jumis. Čia aš išbūsiu iki šešių, paskui mane 
bus galima rasti namie. Man nusispjaut, kad tu labai užsi- 
ėmusi! Kodėl tu taip toli, velniai tave griebtų?!“ 

Vėl spragtelėjimas. 

„Tas žmogus daugiau laiko sugaišta bardamasis negu 
dirbdamas, — pagalvojo Megė.— Bet ir jūs taip toli nuo 
manęs, kaip ir aš — nuo jūsų, pone Svini'. 

Lyg atsakydamas iš aparato vėl atsklido balsas. 

„Jūs — atsakomybės nejaučianti, kvaila, bejausmė aki- 
plėša! Manote, kad man sveika nerimauti, ar nesusisprog- 
dinote ten savo mulkiškais chemikalais, ar nenusisvilinote 
savo raudonos ševeliūros?! Tik jūsų sesers dėka — nes ji 
normaliai atsakė į telefono skambučius — aš žinau, kad jūs 
bent gyva. Dabar jau vakaras, netrukus išvykstu į susiti- 
kimą darbo reikalais. O dabar įdėmiai klausykitės, Mar- 
garete Mere. Nedelsdama važiuokite į Dubliną ir pasiim- 
kite pasą. Toliau neaiškinsiu, kas ir kaip, darykite, kas 
jums pasakyta. Jei iškiltų keblumų dėl lėktuvo bilieto, 
atsiųsiu savo lėktuvą. Laukiu jūsų iš pat ryto. Nebeturiu 
nei laiko, nei kantrybės raginti jus. Po velnių!“ 

„Raginti“. Nereikia manęs raginti. Darau ir darysiu 
tai, ką noriu, velniai rautų! 

Ji stovėjo prieš atsakymo automatą lyg prieš gyvą žmo- 
gų ir nepatenkinta spoksojo į jį. Vadinasi, pageidauji, 
kad aš strėlės greitumu lėkčiau į Dubliną? Vien todėl, 
kad tu taip paliepei? Jokių „prašau“ ir „jei galėsite“. 
Paliepė, ir baigta! Greičiau pagaikštis sužaliuos, pone Svi- 
ni, negu aš imsiu vykdyti jūsų įsakymus! Nesulauksite! 

Niurzgėdama ir piktindamasi ji blaškėsi virtuvėje, vi- 
siškai pamiršusi alkį ir norą pamatyti seserį. Praėjo dar 
valandėlė, ir ji nukūrė į viršų vis dar bambėdama pano- 
sėje iš pasipiktinimo. Piktindamasi ištraukė iš sandėliuko 
lagaminą ir padėjo ant kėdės. 

Įsivaizduoja, jog ji taip trokšta pamatyti jį, kad viską 
pamiršusi atskuos jam į glėbį? Nieko nebus! Ji važiuos 
į Dubliną, bet vien tam, kad asmeniškai išdrožtų jam visa 
tail Akis į akį! 

Lagaminas buvo sudėtas, dangtis uždarytas. 


— Eilina, reikia nedelsiant gauti informaciją faksu iš 
Limeriko. Kodėl jie gaišta? — nuvargęs Roganas pamasa- 
žavo kaklą sėdėdamas prie popieriais apkrauto stalo — 
Mane domina, kaip sekasi statyba. 

— Jie žadėjo iki vidudienio pranešti. Aš susisieksiu 
su jais.— Eilina, tvarkinga brunetė, vienodai gerai tvar- 
kanti tiek Rogano reikalus, tiek savo šeimą, susidedančią 
iš vyro ir trijų vaikų, užsirašė bloknote.— Antrą valandą 
turite susitikti su ponu Grinvaldu. Dėl pakeitimų Londono 
meno kūrinių kataloge. 

— Atsimenu. Man rodos, jis Mėgsta Martinį? 

— Degtinę, — ryžtingai pareiškė Eilina.— Ir alyvuoges. 
Pridėsiu sūrį, kad nebūtų abejonių. | 

— Jūs geriau žinote.— Roganas pabarbeno pirštais į 
stalą.— Iš Klero jokių žinių? 

— Kol kas ne.—Ji susidomėjusi skubiai dėbtelėjo iš 
po nuleistų blakstienų.— Pranešiu jums, vos panelė Kon- 
kenan paskambins. 

Jis trumpai karktelėjo, tai atitiko ilgą keiksmažodį. 

— Tiek to. Eikite ir prašom paskambinti į Romą. 

— Tuojau tai padarysiu. Laiško į Invernesą juodraš- 
tis — ant mano stalo. Jei norite pažiūrėti. .. 

— Nereikia. Išsiųskite telegramą į Bostoną. Kiek jų 
laikas skiriasi? — Roganas prie akių pakėlė savo laikrodį, 
ir tuo Metu kabineto durys visu smMarkumu atsidarė— 
Mege! — neištvėrė nešūktelėjęs. 

— Taip, Megė.— Ji smarkiai trinktelėjo lagaminą ant 
grindų.— Atvykau jūsų paliepimu, pone Svini. O jūs tik- 
riausiai Eilina? — pasiteiravo Megė pamačiusi, kad ši ke- 
liasi nuo kėdės su bloknotu rankose. 

— Taip. Malonu pagaliau susipažinti su jumis, panele 
Konkenan. 

— Dėkui už gerą žodį. Kaip žmogus, dirbantis tokiam 
tironui kaip ponas Svinis, jūs per gerai atrodote. 

Eilina suglumusi sumirksėjo, užvertė bloknotą. 

— Dėkoju už komplimentą. Turiu galvoje — dėl mano 
išvaizdos. .. Daugiau nieko, pone Svini? 

— Ne. Paskambinkit visur, kur nurodyta. 

— Žinoma, sere. 

Ji išėjo, sandariai uždarė paskui save duris. 

— Taigi,— Roganas atsilošė krėsle.— Jūs vis dėlto su- 
radote laiko išklausyti atsakymo automato įrašus, nors 
negalite jo pakęsti? 

— Jūs labai nuovokus. 

Jį ėmė vaikščioti kambaryje, atrodė labai karinga: 
rankos įspręstos į šonus, akys žaibuoja. Kas jai vėl darosi? 
Ir tikrųjų su šia moterim neatsipalaiduosi ir nė valandė- 
lės nenuobodžiausi. Sekdamas Megę žvilgsniu, Roganas 
pajuto, kaip jo viduje atsibunda vulkanas ir malonus jau- 
dulys pasklinda visame kūne. 

— Kas jūs toks įsivaizduojate esąs, Roganai Svini? — 
riktelėjo Megė ir trenkė delnu į stalą, net ten gulėję par- 
keriai pašoko.— Taip, aš pasirašiau su jumis sutartį dėl 
savo kūrinių, pone, netgi permiegojau su jumis, dėl ko 
be galo apgailestauju. Tačiau nei viena, nei kita nesutei- 
kia jums teisės man įsakinėti ir kas dešimt minučių mane 
plūsti taip, kad iš gėdos kaista telefono laidai! Žodis „„vel- 
Nnias" nenueina nuo jūsų aristokratiškų lūpų! 

Nors ir keista, su pasipiktinimu išdrožta jos tirada 
nuramino jį. Viskas gerai — ji tokia pat kaip visada, o 
svarbiausia — ji Čia, greta. | 

— Jau visą amžinybę nesu kalbėjęsis su jumis, — tai- 
kiai pasakė Roganas. Kada būčiau galėjęs jus plūsti? 

— Tam specialiai įtaisėte man pragarišką įrašų mašiną, 
kurią išvažiuodama išmečiau į šiukšlių konteinerį! 

Jis ramiai pasižymėjo užrašų knygutėje, padėtoje ant 
stalo. 

— Ką dar ten rašote? — suirzusi paklausė Megė. 

— Tiesiog primenu sau, kad jums reikia naujo atsa- 
kymo automato. Ar ramiai atskridote? 

— Ramiai? Neturėjau nė akimirkos ramybės nuo to 
laiko, kai įsibrovėte į Mano dirbtuves! Manote, kad ga- 
lite tapti ne tik mano kūrinių, bet ir mano pačios šeimį- 
ninku? Tai va, atvažiavau pranešti jums, kad anaiptol! 
Jums nieko neišeis. Kur einate? Aš dar ne viską pasakiau! 

-— Tikiuosi, kad ir nepasakysite. 

Jis priėjo prie kabineto durų ir užrakino jas. 

— Atrakinkit tas prakeiktas duris! 

— Nieku būdu. 

Tai, kad Roganas grįždamas prie jos šypsojosi, dar la- 
biau ją įsiutino. 

— Nedrįskite liesti manęs savo letenomis! 

— Kaip tik tai ir noriu padaryti. Tai, ko nesu daręs 
visus dvidešimt metų, o tiek aš dirbu šiose patalpose. 


222 


Jai užgniaužė kvapą, pulsas pasmarkėjo. 

— Jūs nedrįsite! 

„Pagaliau ji kaip reikiant šokiruota,— pagalvojo jis.— 
Šitai ją paveikė". 

Priėjo prie pat jos, pastebėjo, kaip jos žvilgsnis nu- 
slydo užrakintomis durimis, stipriai sugriebė ją ir pri- - 
glaudė prie savęs. 

— Galite pykti ant manęs, kiek norite, bet tik pas- 
kui... 

— Paskui? — ji nelabai stengėsi ištrūkti.— Paleiskite 
mane, jūs, purvinas akiplėša! Atitraukit rankas! 

— Juk jums patiko mano rankos.— Jis jau vilko jai 
megztinį — Pati man sakėte. 

— Niekada aš... Roganai, ką jūs darote? Kaip... — 
Žodžius užspaudė jo bučinys, labiau primenantis įkandi- 
mą. Paskui ji pridūrė: — Imsiu taip rėkti, kad visi išgirs. 

— Rėkit.— Jis aistringai bučiavo jos pasmakrę, kak- 
lą.— Rėkit, man patinka, kai jūs rėkiate. 

— Kad jus kur velniai... 

Ji paklusniai susmuko ant kilimo. 

Viskas įvyko audringai ir greit, laukinė sueitis, kuri 
vos prasidėjusi baigėsi. Bet skubotumas nesusilpnino jų 
patirtų jausmų stiprybės. Po to dar valandėlę jie gulėjo 
ant grindų, kol atsipeikėjo. 

— Gerai, kad jūs vis dėlto ryžotės, Mege,— aristokra- 
tišku tonu pasakė Roganas. 

Ji sukaupė jėgas ir trenkė kumščiu jam į petį. 

— Paleiskit Mane, niekše! 

Jis atsikėlė, padėjo jai atsistoti ir atsisėdęs į krėslą 
pasisodino ją ant kelių. 

— Jums jau lengviau? — užjaučiamai paklausė jis. 

— Negu kada? 

Ji prajuko prisiminusi, kaip įnirtingai užsipuolė jį vos 
įžengusi per duris, Nušokusi nuo jo kelių, atsisėdo ant ki- 
limo, ėmė tvarkytis drabužius. 

— Pasirodo, jumyse slypi visa pragarmė narsumo, Ro- 
ganai? 

— Ar todėl, kad pargrioviau jus ant grindų? 

— Turiu prisipažinti, kad man patiko. 

Ji ištarė tai jau atsistojusi, sagstydamasi džinsus. 

— Kurgi ne. Aš nė neabejojau. 

Ji pasipiktinusi dėbtelėjo į jį. 

— Be kita ko, jūs pagyrūnas. Ir vis dėlto kodėl ma- 
nėte, kad aš privalau paklusti jūsų įsakymams nė nežino- 
dama, kas iš to išeis? 

Jis ištiesė ranką, palietė jos skruostą. 

— Bet jūs juk čia, argi ne? 

— Taip, aš čia, bet vien todėl, kad asmeniškai pasa- 
kyčiau jums: man nepatinka diktatoriški jūsų įpročiai. 
Maždaug prieš Mėnesį išėjote iš Mano namų nerūpestingai 
švilpaudamas ir dabar manote. .. 

— Aš žinau, kad visą tą laiką jums trūko manęs. 

— Visai ne. Turėjau daugybę darbų ir rūpesčių... O 
Viešpatie, pasitaisykite kaklaryšį. Atrodote kaip koks al- 
koholikas. 

Jis pakluso. 

— Taip, jūs ilgėjotės manęs Margarete Mere, bet ne- 
drįsote to pripažinti tomis retomis valandomis, kai man 
pavykdavo prisiskambinti. 

— Jau sakiau, kad nemėgstu kalbėtis telefonu. Kaip 
galima kalbėtis su kažkuo, ko nematai? Tai kvaila... Ir, 
be to, jūs išsisukate nuo temos. .. 

— O kokia tema? 

Jis jau šiek tiek atsikvošėjo ir buvo ankstesnis Roga- 
nas, savininkas galerijos, kurioje jiedu dabar buvo, ir šio 
kabineto šeimininkas. Roganas priėjo prie durų ir ramiai 
atrakino jas. 

— Tai kokia svarbiausia mūsų pokalbio tema? — pa- 
kartojo jis grįždamas prie stalo ir patogiai sėsdamasis į 
krėslą. 

— Aš neleisiu, kad man kas įsakinėtų, jūs bukagalvi! 
Girdite! Įsidėmėkite tai, be to, užsirašykitė gražiajame 
savo bloknote! Niekada nesakykite Man, ką aš turiu da- 
ryti! — ji atsikvėpė ir išpoškino: — O dabar, kai viską 
jums pasakiau, aš galiu važiuoti atgal. 

— Mege,— pasakė Roganas, romiai atsidrėbęs krės- 
1e.— Jei neketinate pasilikti, kam tas lagaminas? 

Roganas kantriai laukė, kol Megės veidu šmėstelėjo 
apmaudas, išgąstis ir pagaliau sumišimas. 

— O kas čia tokio,— pasakė ji — jei pabūsiu Dubline 
vieną kitą dieną? Argi neturiu teisės? 

— Tikriausiai turite. AT pasiėmėte pasą? 

Ji atsargiai dėbtelėjo į jį. 

— Na, ir kas, kad pasiėmiau? 

— Puiku.— Jis atsistojo, apėjo aplink stalą ir vėl at- 
sisėdo.— Tai sutaupys laiko. Buvau įsitikinęs, kad iš už- 
sispyrimo paliksite jį namie. Bet, pasirodo, buvote pro- 
tingesnė, nei galėjau tikėtis. Pagirtina. — Jis nusišypsojo.— 
Prašom sėstis. Ar paprašyti, kad Eilina atneštų arbatos? 

— Nenoriu sėdėti ir nenoriu jūsų arbatos! — ji susi- 
nėrė rankas ant krūtinės ir įdebė atkaklų žvilgsnį į Džor- 
džijos O'Kifi paveikslą, kabantį ant sienos.— Kodėl visą 
tą laiką neatvažiavote? | | 

— Mažiausiai dėl dviejų priežasčių. Pirma — buvau la- 
bai užsiėmęs, reikėjo įvykdyti daugybę įsipareigojimų. 
Ir antra — norėjau kurį laiką pabūti toliau nuo jūsų. 

— Iš tikrųjų? — jos Žvilgsnis vis dar buvo įsmeigtas 
į ryškų paveikslą. — O dabar kaip? 

— Nes nenorėjau pats sau prisipažinti — tęsė jis lyg 
neišgirdęs klausimo,— kaip karštai trokštu būti su ju- 
mis.— Jis luktelėjo atsakymo ir nesulaukęs tęsė: — Tylite? 
Kodėl nesakote: „Ir aš norėjau būti su jumis"? 

— Aš norėjau. Ne todėl, kad neturėčiau savo gyve- 
nimo. Bet pasitaikydavo akimirkų, kai man būtinai rei- 
kėdavo jausti jus šalia, 

Pagaliau ji nukreipė žvilgsnį nuo O“Kifi paveikslo į 
Roganą. 

— Apie tai aš ir ketinu pasikalbėti su jumis, Mege. 
Nagi, atsisėskite pagaliau! 

— Gerai. 

Megė pasisuko ir atsisėdo priešais Roganą. Kaip res- 
pektabiliai jis atrodo savo vietoje! Koks orus ir reikš- 
mingas! Toks žmogus niekada nepargriaus moters ant 
grindų, kad paimtų ją ant tarnybinio kilimo... Ši mintis 
sukėlė jai juoką. 

— Kas yra? — įtariai paklausė jis. 

— Tiesiog aš pagalvojau, ką dabar gali spėlioti jūsų 
sekretorė. 

Jis gūžtelėjo pečiais. 

— Ji įsitikinusi, kad mes dalykiškai kalbamės. Kas 
dar? 

— Cha! Jau anksčiau sakiau jums, kad jūs visiškai 
nesuprantate moterų. Bet liaukimės apie tai. Tai apie ką 
jūs norėjote pasikalbėti su manimi? 

— Paskutiniai jūsų darbai nepaprastai geri, Mege, Kaip 
jau žinote, dešimt praeitos parodos eksponatų mes pasi- 
laikėme, kad vėliau galėtume juos parodyti kituose mies- 
tuose. Prie jų ir pridėjome naujuosius. Netrukus visi jie 
nukeliaus į Paryžių. 

— Nejaugi atitempėte mane į Dubliną, norėdamas tai 
pranešti? O gal tam, kad pasivoliotume ant kilimo? 

Jį pagavo įprastinis susierzinimas. Ne, su ja visiškai 
neįmanoma kalbėtis! Laukinė, ir tiek! 

— Ne vien +am,—iškošė jis pro dantis.— Bet kaip 
tik dėl to, ką pranešiau, aš ketinu skristi į Paryžių. Ir 
nedelsiant. 

Šit kaip? Nė valandos nepabuvo kartu, o jis jau sakosi 
išvykstąs. Pamiršusi, ką rekomenduoja tokiais atvejais 
moteriškas išdidumas, tiksliau — įžeista savimeilė, ji su 
kartėliu pasakė: 

— Maniau, kad pas jus dirbantys žmonės ir patys šį 
tą sugeba padaryti. Be jūsų baksnojimo pirštu ir viršininko 
akies. 

— Jie ir sugeba, patikėkit. Bet čia — ypatingas atvejis. 
Per daug esu suinteresuotas, kad jums pasisektų, todėl 
noriu Paryžiuje viską padaryti pats. Ir kad su manimi vyk- 
tumėte jūs. 

Jau parengta kandi frazė apmirė jos lūpose. 

— Į Paryžių? Su jumis? 

Ne, ji visai ne laukinė, ji — vaikas. Suaugęs kūdikis. 
Iš tokių žmonių, apie kuriuos sakoma: „iki senatvės liks 
šunytis“. Kaip ji nudžiugo ir negali to paslėpti. Tartum 
retai palepintas vaikas. 

— Aš suprantu, — jis tyčia stengėsi kalbėti sausu, ofi- 
cialiu tonu, — kad jums nemalonu pačiai rūpintis savo kū- 
rinių prezentacija. Bet neilgas jūsų pasirodymas Dublino 
parodoje, nors ir keista, padarė teigiamą įspūdį. Man at- 
rodo, jums bus naudinga ir netgi įdomu pabuvoti pirmo- 
joje savo tarptautinėje parodoje. 

— Tarptautinėje parodoje,— bukai pakartojo ji.— Bet 
aš. .. aš nemoku prancūziškai. 

— Tai visiškai nesvarbu. Anaiptol ne visi prancūzai 
moka anglų kalbą. O ką jau kalbėti apie airių. Užtat pa- 
vaikščiosit po muziejus ir galerijas, apžiūrėsite miestą. Na, 
tai kaip? 

Ji žiūrėjo į jį priblokšta, dar labiau panėšėdama į vai- 
ką, kuriam netikėtai nusišypsojo laimė. 

— Kada? — vos girdimai ištarė ji. 

— Rytoj. 

— Rytoj. Su jumis? 

— Jei nesate numačiusi rytdienai svarbesnių reikalų. 

Jai nepakako jėgų įsižeisti dėl ironiško jo tono, ir ji 
rimtai atsakė: 

— Ne. 

— Vadinasi, sutarta. — Ir neleisdamas jai apsigalvoti 
pridūrė: — O paskui keliausim į Prancūzijos pietus. Irgi 
drauge. 

— Drauge? Į pietus? 

— Nėra prasmės kartoti kiekvieną mano žodį, Mege. 
Taip, kartu, taip, į pietus. Ten turiu namą Viduržemio 
jūros pakrantėje— Jo balsas surimtėjo, tačiau buvo ir 
be galo jausmingas: — Aš noriu būti ten tik su tavimi, 
Mege. Jokių reikalų, atsitraukimo nuo tavęs. Tiktai tu. 

— Ir todėl mane pasikvietei? 

— Žinoma. 

— Jei anksčiau būčiau žinojusi, nebūčiau aprėkusi 
tavęs. 

— Vadinasi, važiuoji? 

Jos šypsena galėjo pasirodyti drovi, kai ji atsakė: 

— Taip, su tavimi — nors į pasaulio kraštą! 


Po valandos ji jau vaikštinėjo po galeriją sunkiai pei- 
kėdamasi nuo susitikimo su Roganu ir ieškodama Džoze- 
fo, su kuriuo norėjo aptarti itin svarbų klausimą. Paga- 
liau išvydo jį viršuje, viename pagrindinės salės kampu- 
tyje, kur Džozefas dirbo įprastinį savo darbą: stengėsi 
sužavėti dar vieną klientą, o tai jam visuomet neblogai 
sekdavosi. Laukdama, kol jis atsilaisvins, Megė susido- 

mėjusi apžiūrinėjo metalines skulptūras, kurios pakeitė 
Amerikos indėnų ekspoziciją. 

— Vokiečių menininkas, — paaiškino priėjęs iš užnu- 
gario Džozefas.— Darbas, kurį apžiūrinėjate, labai įdomus. 
Vykęs prasmingo vidinio sprendimo ir kažkokio lengvumo, 
pasakyčiau, net plevėsiškumo derinys. Kainuoja tik du 
tūkstančius svarų. 

Atsakydama jam ta pačia juokaujama menotyrininkės- 
pardavėjos maniera, Megė tęsė: 

— O taip, jūs teisus. Žemė, vanduo, ugnis, vėjo gū- 
siai tose vario konstrukcijose — viskas teigia gyvenimą 
ir mirtį, kalba apie meilę ir kančią. AT paimsite mane pa- 
galbininke? O dėl pirkimo — deja, aš beveik be pinigų.— 
Ji nusijuokė ir pabučiavo jį. — Džiaugiuosi matydama jus, 
Džozefai. Puikiai atrodote. Kiek dar širdžių sudaužėte, kai 
mudu išsiskyrėme? 

— Tik vieną — savo paties. Kuri visa priklauso jums, 

— Cha, taip ir patikėjau! Tokie pataikūnai kaip jūs 
labai pavojingi visoms mūsų planetos moterims. Ar rasite 
laisvą valandėlę? 

— Jums — nors visą dieną. Savaitę— Jis pabučiavo 
jos ranką.— Metus. 

— Poros minučių visai pakaks. Džozefai, ko man rei- 
kėtų Paryžiui? 

Klausimas nebuvo jam netikėtas. Atrodė, tartum būtų 
jo laukęs, nes iškart atsakė: 

— Siauro juodo megztuko, trumpo sijono, labai aukštų 
kulniukų. 

— Tai — dieną. Aš iš tikrųjų važiuoju į Paryžių ir pri- 
sipažinsiu jums, nežinau, kuo rengtis. Norėjau pasikalbėti 
su ponia Svini, bet jos nėra namie. 

— Vadinasi, aš buvau tik antras tarp jūsų patikėtinių. 
Ak, Mege, jūs žudote mane] Tai va —į Paryžių pasiimki- 
te tik romantišką širdį! 

— O kur ją nusipirkti? 

— Ji plaka jūsų krūtinėje, Mege! 

— Koks jūs mMalonus.— Ji patikliai įsikibo jam į pa- 
rankę.— Paklausykit, aš prisipažinsiu jums vieną dalyką. 
Niekada gyvenime nesu keliavusi. Buvau Venecijoje, bet 
tai nesiskaito. Ten aš tik mokiausi ir negalvojau apie pa- 

švaitus. Rengdavau tuo, ko nebūtų gaila, jei ir prasviltų 
prie lydymo krosnių. Bet Paryžiuje aš nesirengiu stovėti 
prie krosnių ir nenoriu atrodyti visiška kvaišelė, 

— Jums tai ir negresia. Juk važiuojate su Roganu, jei 
neklystu, o jis ten — kaip tikras paryžietis. Jums reikia 
būti tik šiek tiek įžūliai, šiek tiek nuvargusiai — ir viskas 
rūks kaip iš pypkės. 

— Dėl to bėdos nebus. Bet aš prašau jus patarti apie 
madas. Kad ir kaip tai žemina, tikriausiai gausiu išsipus- 
tyti ir išsidažyti kaip lėlė. Tačiau aš visiškai nenoriu būti 
palaikyta Rogano pussesere iš provincijos. 

— Ką gi...— Džozefas, atrodo, pagaliau ryžosi surim- 
tėti. Stumtelėjęs Megę ištiestos rankos nuotoliu, jis verti- 
namai nužvelgė ją — Jūs ir šiaip neblogai atrodote, bet, 
ko gero... m-m-m... 

— Greičiau sakykit! 

— Jums reikia ryškių spalvų, mano mergyte. Jokių 
pastelinių tonų. Kelnės jums labai tinka, jei taip galima 
sakyti. Akis gerai būtų šiek tiek paryškinti. Mažumėlę. 
Trumpas sijonas — taip pat jūsų stilius. O ta juodoji jūsų 
suknelė. .. 

— Nepasiėmiau jos. 

Jis peikiamai pakraipė galvą ir pacaksėjo liežuviu 
kaip senmergė tetulytė. 

— Negerai. Visada reikia būti pasirengusiai kaip ka- 
reiviui į mūšį. Vadinasi, sugalvosite ką nors nauja. Kad 
būtų ryšku ir drąsu. Nieku gyvu ne klasikinio stiliaus. 
Tai ne jums.— Džozefas tyliai pastukseno pirštų į varinę 
skulpūrą.— Ką nors tokio stiliaus ir tokios spalvos. 

— Iš tiesų nesmagiai jaučiuosi. Bjauru, kad visa tai 
man pasidarė taip svarbu. 

— Čia nėra ko gėdytis. Visai natūralu moteriai. 

— Galbūt, bet vis vien nesakykite Roganui, gerai? 

— Manykite išpažinusi tai savo nuodėmklausiui, bran- 
gioji. 

Jis žvilgtelėjo į šalį, ir Megė apstulbo išvydusi, kokiu 
džiaugsmu staiga užsiplieskė jo akys. Pasukusi galvą į tą 
pačią pusę, ji išvydo Patriciją. Ši neryžtingai sustojo tarp- 
duryje, bet paskui nužingsniavo link jų vaškuotu, spindin- 
čiu parketu. 

— Sveika, Mege. Nežinojau, kad jūs Dubline. 

— Visiškai atsitiktinai. 

Velniai griebtų, kaip pasikeitė ta moteris! Kur dingo 
iš akių nenykstantis liūdesys, visos išvaizdos gležnumas 
ir trapumas? Atsakymo nebereikėjo, kai Megė pamatė, 
kaip jiedu susižvalgė su Džozefu. Jai viskas paaiškėjo. 
Vis dėlto sparčiai klostosi įvykiai. Vos ji trumpam išva- 
žiavo... 

— Prašom atleisti. — pasakė Patricija, ir buvo matyti, 
kad ji galvoja, ką dar galėtų pasakyti — Važiavau kaip 
visada pro šalį ir norėjau sužinoti... Džozefai, dėl susi- 
tikimo septintą valandą. Jis įvyks? 

— Žinoma.— Jis stovėjo giliai susikišęs rankas į ki- 
šenes, stengdamasis tvardytis ir neprisiliesti prie Patri- 
cijos.— Kaip susitarėm. 

— Bijau, kad nesuspėsiu. Geriau perkelti pusvalan- 
džiui vėliau. Mat mokyklos reikalais. .. 

— Tuomet aštuntą. Tinka? 

— Puiku.— Ji norėjo dar daug ką pasakyti, bet prisi- 
minė čia.esančią Megę.— Ar ilgai išbūsite mieste? 

— Ne, rytoj išvažiuoju. O dabar aš taip pat... 

— Ne, ne, prašau. Aš iš tikrųjų tik trumpam užsu- 
kau.— Vėl ilgas žvilgsnis į Džozefą, ir jo toks pat, atsa- 
komasis.— Iki pasimatymo. ., 

Patricija išėjo, bet Džozefas vis dar žvelgė tokiu pat 
žvilgsniu, tartum ji, matoma tik jam vienam, vis dar būtų 
kambaryje. 

— Ir jūs nesiliaujate tvirtinęs,— nutraukė tylą Me- 
gė,— kad jūsų širdis priklauso man? 

Jis nesuvokdamas dėbtelėjo į ją, paskui nusišypsojo. 

— Kokia ji graži, ar ne? 

— Sunku būtų nuneigti, Džozefai,. 

— Juk aš dar prieš šimtą metų ją įsimylėjau. Prieš 
jai ištekant už Robio. Bet niekada nemaniau... nesitikė- 
jau. Buvau tikras, kad jos išrinktasis — Roganas. 

— Net ir aš taip maniau. Bet dabar ji laiminga. Tai 
kiekvienas pastebės. Džiaugiuosi dėl jūsų. 

— Mes nenorime, kad... Dėl jos šeimos. Nemanau, 
kad jos motina bus labai sužavėta. 

— Bala jos nematė! 


230 


— Patricija irgi maždaug tą patį sako. Tačiau kol kas 
vis tiek nereikia, .. 

— Net Roganui? 

— Juk aš dirbu jam, Mege. Mes draugai, tai tiesa, bet 
aš — jo tarnautojas. O Patricija — vieno iš jo artimiausių 
bičiulių našlė ir moteris, kuriai jis pats buvo neabejin- 
gas. Daug kas tikėjo, kad ji taps jo Žmona. 

— Manau, kad jo paties tarp to daugelio nebuvo. 

— Jei ir taip, vis tiek aš pats noriu jam pasakyti. 

— Sutarta, Džozefai. O jūs patylėsite, kad jaudinausi 
dėl paryžietiškų apdarų. Jei vis dėlto Roganas ims giežti 
apmaudą ant jūsų dėl Patricijos, vadinasi, jis tikras kvai- 
lys, 

Paryžiuje buvo karšta, tvanku, žmonių knibždėlynė. 
Gatvių eismas nepakenčiamas — tikras iššūkis visuomenei. 
Automobiliai, autobusai, motociklai tratėjo ir skriejo lenk- 
tyniaudami, atrodė, kad visi vairuotojai norėjo tapti tų 
žūtbūtinių lenktynių nugalėtojais. O šaligatviais kaip per 
paradą žengė pėsčiųjų minios. Moterys — daugelis jų se- 
gėjo trumpais sijonais; veidai nuilsę nuo neapsakomo sa- 
vo grožio ir puikumo, viskas beveik taip, kaip sakė Džo- 
zefas. Vyrai — tokie pat šaunūs, sėdėdami prie mažų sta- 
liukų gatvės kavinukėse, siurbčiodami raudoną vyną arba 
stiprią juodą kavą, lydi moteris žvilgsniais. 

Visur gėlės — rožės, kardeliai, begonijos, Žioveiniai, 
medetkos — jomis užversti prekystaliai, jos guli ant suo- 
liukų, Mirga nuo saulės ilgakojų merginų rankose. 

Berniūkščiai prašvilpia riedučiais, iš jų kuprinių tarsi 
ietys styro ilgos bandelės. Turistų pulkai spragsi savo fo- 
tokameromis į visus tuos gatvės vaizdus ir sceneles. 

O dar — šunys. Miestas tarsi sukurtas jiems gyventi. 
Šunys su pavadėliais ir be jų liuoksi gatvėmis ir vejomis, 
kai kurie pririšti prie parduotuvių durų. Ir visi jie, netgi 
mielieji kiemsargiai, atrodo kažkaip užsienietiškai, pran- 
cūziškai. 

Megė visa tai regi pro savo viešbučio numerio lan- 
gą, išeinantį į Santarvės aikštę. 

Ji Paryžiuje! Paryžiuje, kur oras ypatingas ir ypatingi 
garsai, ir ypatinga dangaus šviesa, O jos meilužis guli kaip 
stuobrys lovoje jai už nugaros ir miega mirtinų miegu. 

Bent ji taip manė. 

Iš tikrųjų jis jau senokai stebėjo, kaip ji apžiūrinėja 
Paryžių, persilenkusi pro didžiulį langą — vienais nakti- 
niais marškiniais, nusmukusiais nuo kairiojo peties. 

Praeitą vakarą, jiems tik atvažiavus, ji nesidomėjo 
miestu. Išplėtusi akis, tylėdama žiūrėjo į didingą, ištisai 
gebenėmis apraizgytą „„Krijono“ viešbučio vestibiulį — 
šiame viešbutyje Roganas buvo užsakęs numerį —ir vis 
dar nė žodžio netarusi nusekė paskui jį, kai jis susimokėjo 
durininkui. 

Roganui paklausus, ar jai patinka jų numeris, ji tik 
gūžtelėjo pečiais. 

Jis nuleipo juokais, paskui iškart nusitempė ją į lovą. 

Bet dabar, kiek jis galėjo pastebėti, ji nebuvo tokia 
išsiblaškiusi, arba — atvirkščiai — tokia susikaupusi kaip 
vakar. Jis juto, kaip susijaudinusi ji žvalgosi į Paryžių, 
kurį jis taip mėgo ir troško jai padovanoti. 

— Jei persilenksi dar daugiau,— pašaipiai tarė jos 
nugarai,— bijau, kad aikštėje sustos eismas. 

Ji krūptelėjo ir atmetusi nuo veido užkritusius plaukus 
pasisuko į jį — ten, kur jis gulėjo tarp daugybės pagalvių 
ir paklodžių. 

— Jo nesustabdys nė atominė bomba. Kodėl jie visi 
taip trokšta užmušti vienas kitą? 

— Tai garbės reikalas. Na, o kaip tau atrodo miestas 
dieną? 

— Sausakimšas, Žmonių daugiau negu Dubline. Bet 
jis gražus, Roganai. Primena seną pikčiurną nakvynės na- 
mų šeimininkę. Antai ten vienas gėlių pardavėjas. Jis turi 
marias gėlių! Ir kas kartą, kai kas nors prie jo prieina 
pasižiūrėti ar nusipirkti, jis pasipūtęs nusigręžia, tarsi pre- 
kyba žemintų jo orumą. Tačiau pinigus ima ir skaičiuoja 
kiekvieną monetą. 

Ji įsiropštė į lovą, išsitiesė greta Rogano. 

— Aš jį labai gerai suprantu, — atsidususi pasakė ji.— 
Liūdniausia, kai reikia pardavinėti tai, kas tau brangu. 

— Bet neparduotos jos nuvys.— Roganas ištiesė ran- 
ką, paglostė jos galvą. — Jeigu tu neparduosi to, kas tau 
brangu, dalis tavęs taip pat numirs. 

— Taip, žinoma,— sutiko ji.— Ir pirmiausia ta dalis, 
kuri reikalauja valgyti ir gerti. Tiesa, ar neketini paskam- 
binti kuriam nors iš padavėjų, panašių į admirolus, ir už- 
sakyti pusryčius į numerį? 

— Ko tu norėtum? 

— Aš..— Jos akys išsiplėtė ir patamsėjo.— Visko! 
Bet pirmiausia štai ko, .. 

Ji atbloškė paklodes, kilstelėjo ir prigludo prie jo visu 
kūnu. 


Vėliau ji išėjo iš dušo apsisiautusi baltu frotiniu cha- 
latu, kabojusiu ant vonios durų. Roganas sėdėjo svetai- 
nėje prie staliuko palei langą ir vartė laikraščius. Prie- 
šais jį buvo padėtas kavinukas ir pintinėlė su bandelė- 
mis. 

— Prancūzijoje ir laikraščiai prancūziški, — konstatavo 
Megė su pasigardžiavimu uosdama šviežios duonos kva- 
pą.— Tu kalbi prancūziškai ir itališkai, taip? 

— Ką? — jis visas atsidėjo finansų puslapiui ir svars- 
tė, gal reikėtų skubiai -paskambinti savo makleriui. 

— O dar? 

— Kas „dar“? — išsiblaškęs paklausė jis. 

— Kuriomis dar? Aš turiu galvoje kalbas. 

— Šiek tiek vokiškai. Ir gana gerai ispaniškai. 

— O mūsų gimtąja galų !? 

— Ne.— Jis užvertė puslapį, ketindamas žvilgtelėti ten, 
kur spausdinama informacija apie meno kūrinių aukcio- 
nus.— O tu? 


— Mano tėvo motina kalbėjo. Todėl ir aš šio to išmo- 
kau.— Ji uždrėbė džemo ant karštos bandelės.— Daugiau- 
sia keiksmažodžių. Na, ir dar šio to. Užsisakyti pietus 
prancūzų restorane vargu ar galėčiau. Airiškai irgi. 

— Labai gaila. Praradome didžiąją savo palikimo da- 
lį. — Tuos žodžius jis ištarė rimtai, nes dažnai apie tai 


! Galų kalba — viena iš senųjų keltiškos kilmės kalbų, iš kurios 
išsivystė airių ir škotų kalbos. 

galvodavo. Apmaudu, kad visoje Airijoje nedaugelis mo- 
ka savo kalbą. Ir aš nesu vienas iš jų. — Jis atidėjo laik- 
raštį į šalį, atsigręžė į Megę: — Pasakysi ką nors gališ- 
kai? 

— Aš juk valgau, ar nematai? 

— Na, pasakyk, Mege, prašau tavęs. 

"Prikimšta burna ji ištarė keletą žodžių. Jie skambėjo 
keistai, labai melodingai, ir jis suprato juos ne daugiau 
kaip kinų kalbą. 

— Ką tu pasakei? 

— Kad man labai Malonu regėti tavo veidą šįryt — 
Ji nusišypsojo.— Kaip matai, ji tinka ne tik keiktis, bet ir 
meilikauti. O dabar tu pasakyk ką nors prancūziškai. 

Jis pasilenkė prie jos, palietė lūpomis jos lūpas ir grei- 
tai kažką tyliai pasakė, o jai nuo tų žodžių širdis maloniai 
apmirė, nors ji ir nieko nesuprato. 

— Išversk,— tyliai paprašė ji. 

— Aš pasakiau, kad atsibusti greta tavęs kur kas ma- 
loniau nei susapnuoti gražiausią sapną. 

Ji nuleido akis, jos skruostai užsiliepsnojo. 

— Man atrodo, kad prancūzų kalba skamba daug ma- 
loniau nei anglų. 

Jos reakcija nustebino ir sujaudino jį. 

— Man seniai reikėjo kalbėti su tavim prancūziškai, — 
pasakė jis.— Būtum geriau mane supratusi. 

— Nekvailiok.— Bet jis matė: jo žodžiai krito jai į 
širdį, ir norėdama nuslėpti savo būseną ji skubėjo prisi- 
kimšti burną.— Ką aš čia valgau? 

— Kiaušinius pagal benediktinų receptą. 

— Neblogai — pagyrė ji pilna burna.— Tikriausiai tai 
skirta turčiams, bet labai gardu. Ką šiandien veiksim, 
Roganai? 

— Iš pradžių kramtysim, ką įsidėjom į burną. 

— O paskui? Noriu pirmąkart gyvenime turėti teisę 
taip pat reikšti savo nuomonę apie bendrus mūsų planus. 
Iki šiol laikei mane šuneliu, kurį galima tampyti už pa- 
vadelio, kur tik nori, ir nesivarginti aiškinimais. 

— Gal aš kvaištelėjau— mandagiai tarė jis — bet man 
ėmė patikti nuolatinis svaidymasis kandžiomis replikomis, 
kurių tu griebiesi, užuot normaliai kalbėjusi. Ir kol vėl 

man neįgėlei, skubu pranešti, kad pirmiausia norėjau pa- 
rodyti tau Paryžių. Žinoma, Luvrą ir dar daug ką kita. Į 
mūsų galeriją nueisim po pietų. 

Luvras... Kiek svajota apie jį! O Paryžiaus gatvės, 
Sena... 

Megė skubėjo išgerti arbatą. 

— Aš beveik pasirengusi... O dėl pirkinių — Man rei- 
kia ką nors nupirkti Brianai. 

— Ir Megei. 

— Megei nieko nereikia. Be to, aš negaliu sau leisti... 

— Kvailystė. Neprivalai atsisakyti to, kas būtina. Tu 
užsidirbai, 

— Tai, ką aš užsidirbau, jau tiu-tiu.— Ji išraiškingai 
išsiviepė virš savo puodelio.— Ir tai jie vadina arbata? 

Roganas padėjo ant stalo šakutę, kurią laikė rankoje, 
nustebęs dirstelėjo į Megę. 

— Ką reiškia tas tavo barbariškas „tiu-tiu“? Vos prieš 
mėnesį turėjai čekį su penkiais nuliais. Ar viską iššvais- 
tei? 

— O ką reiškia tas bjaurus tavo žodis? Kad mano gal- 
velė neišneša, kaip reikėtų leisti pinigus? Pagaliau tai 
mano asmeniškas reikalas! 

— Tu gavai pinigus iš manęs, ir aš noriu žinoti, kam 
jie buvo išleisti. Jei dar neišmokai, kaip su jais elgtis, ga- 
lėčiau patarti. 

— Eik tu po paraliais su savo patarimais! Ir su savo 
išpuikėlišku prokuroro tonu! Kas tu toks? — įniršusi ji 
pašoko iš vietos, ėmė blaškytis kambaryje. Jos veidas 
pasidarė beveik tokios pat spalvos kaip plaukai, o tai 
atrodė ne per gražiausiai, na, ir visiškai nederėjo su ža- 
vinga aristokratiška viešbučio numerio aplinka. 

Priblokštas įnirtingo jos atkirčio, jis taikiai pakėlė ran- 
ką ir pasakė: 

— Aš tik pasidomėjau, kaip įmanoma mažiau nei per 
mėnesį išleisti tokią sumą. 

— Kaip tik nori! Smeigtukams! — ji grįžo prie stalo.— 
Turėjau išlaidų. .. Ir dar nusipirkau suknelę. 

— Du šimtai tūkstančių maistui ir suknelei? 

— Turėjau skolų... Kodėl privalėčiau atsiskaityti tau? 
Tai nenumatyta sutartyje. 

Jis suprato, kad išoriniu atžarumu ji dangsto visai ki- 
tus jausmus — gėdą, kaltės jausmą, įžeistą išdidumą — 
todėl stengėsi kalbėti kuo švelniau ir ramiau. 

— Tu neprivalai atsiskaityti. Aš tik paklausiau. Ne- 
nori — nesakyk, ir baikim apie tai. 

Bet dabar jau ji nebegalėjo nutylėti to, apie ką anks- 
čiau nenorėjo kalbėti — kad neįveltų jo, iš esmės pašali- 
nio žmogaus, į opias savo šeimos problemas, 

— Aš nupirkau namą savo motinai, — išdaužė ji nežiū- 
rėdama į Roganą.— Nors to ji niekada man neatleis. Ir 
jį reikėjo apstatyti, kitaip ji būtų atėmusi iš Brianos viską 
iki paskutinės vinutės. Be to, reikėjo pasamdyti jai kom- 
panionę, nupirkti joms nedidelį automobilį. Ir duoti pinigų 
gyvenimo išlaidoms. Keliems mėnesiams. Paskui sumokė- 
jau užstatą už namą, kuriame gyvena Bri. Ji labai supyko, 
kam aš taip padariau, bet juk aš privalėjau. Tėvas; leido 
šeimos pinigus man, kai mokiausi Venecijoje. Dabar aš 
ištesėjau jam duotą pažadą, ir man palengvėjo. Jeigu pa- 
lengvėjo... 

Ilgai tylėjęs Roganas tarė: 

— Taigi susumuokime rezultatus. Tu nupirkai motinai 
namą, apstatei jį, nupirkai automobilį, pasamdei kompa- 
nionę. Paskui išmokėjai užstatą už Brianos namą, tuo ji 
buvo nepatenkinta, ir davei pinigų keliems mėnesiams mo- 
tinai ir kompanionei. Taip? Ir iš to, kas tau liko, nusipirkai 
suknelę. 

— Taip. Na, ir kas čia tokio? 

Ji spigino jį vis dar įniršusiu žvilgsniu, bet to Žvilgs- 
nio gilumoje slypėjo maldavimas, kad jis suprastų, kad 
nesmerktų jos dėl išsiskyrimo su motina, 0 pagailėtų. 

Jis savo ruožtu karštai troško priglausti ją, pasakyti, 
jog žavisi jos kilniadvasiškumu, atsidavimu šeimai. Bet 
abejojo, ar ji panorės priimti jo užuojautą ar pagyrimą. 

— Aš supratau — pasakė jis ir vėl įsipylė kavos— 
Dėkui, kad paaiškinai. Pažiūrėsiu, kokį galima išrašyti 
avansą. 

Per vėlai suvokė padaręs nedovanotiną klaidą. Jos at- 
sakyme išgirdo gyvatės šnypštimą. 

— Man nereikia prakeikto, jūsų avanso! Ir be jo užsi- 
dirbu duonai. 

— Neabejoju, Mege. Tai ne labdara ir ne kyšis, o 
normali dalykinių santykių forma. 

— Man ji netinka. Ne todėl pagaliau atsikračiau sko- 
lų, kad vėl įklimpčiau jose. 

— Viešpatie, kokia tu užsispyrusi ir išdidi. Bet aš tai 
pavadinčiau ne išdidumu, o puikybe. Ką gi, tuomet siūlau 
kitą variantą. Gavome kelis pasiūlymus pirkti tavąjį „„Pra- 
laimėjimą“. Bet aš visų atsisakiau. 

— Atsisakei? Kodėl? 

— Juk tu nenorėjai parduoti to kūrinio. 

— Anaiptol. Aš jau atpratau nuo jo. 

— Tuomet, vadinasi, mes galime. .. 

— Kiek už jį siūlė? 

— Paskutinis pasiūlymas, atrodo, buvo trisdešimt tūks- 
tančių. 

— Svaru? Ir tu nesutikai? Jūs ten visi išprotėjote, ar 
ką? Nagi už tuos pinigus būčiau galėjusi gyventi ir dirbti 
ilgiau kaip metus! Žinoma, tau jie nieko nereiškia, .. 

— Nusiramink.— Jis tarstelėjo taip kasdieniškai, pro- 
bėgšmais, kad ji iš tikrųjų nutilo.— Atsisakiau parduoti 
tą darbą, nes norėjau nusipirkti jį pats. Ir dabar būtinai 
nusipirksiu, bet jis, kaip ir anksčiau, bus mūsų ekspozi- 
cijos, rodomos kitose galerijose, dalis. Siūlau už jį tris- 
dešimt penkis tūkstančius. 

— Kodėl? — paklausė ji, pati neatpažindama savo 
balso. 

— Todėl, kad neetiška būtų man pirkti už tą pačią 
kainą, kurią siūlo klientas. 

— Aš klausiu, kodėl tu nori pirkti jį. 

Jis kantriai atsakė, bet akys vylingai žibėjo: 

— Man patinka tas kūrinys, be to, kai žiūriu į jį, jis 
man visuomet primena, kaip mes pirmą kartą mylėjomės. 
Tu nenorėjai su juo išsiskirti, aš žinau. Ir neišsiskirsi — 
jis bus mūsų. 

— Aš nenoriu, kad tu mMokėtum už jį, — lėtai tarė ji — 
Man bus malonu žinoti, kad jis tavo. .. pas tave. Be jokių 
pinigų. 

— Pas mus, — pabrėžė jis. 

—- Gerai, pas mus,— sutiko ji atsidusdama.— Aš ne- 
galiu ant tavęs pykti, negaliu su tavimi ginčytis. Tu vi- 

suomet nugali. Tikriausiai todėl ir pavadinau jį „Pralai- 
mėjimu“. Manuoju... Tačiau yra dalykų, su kuriais aš 
nesutiksiu. Aš vėl kalbu apie pinigus. Ši tema visuomet 
buvo mūsų namuose tarsi atvira žaizda. Jų nuolat trūk- 
davo, tėvas net uždirbęs sugebėdavo juos pražiopsoti, o 
motina kaskart keldavo jam skandalus. Todėl aš jų bijau, 
Roganai. Bijau ir neapkenčiu, nors suprantu, kokie jie 
reikalingi — Ji vėl giliai atsiduso.— Esu dėkinga tau už 
pasiūlytą avansą, už norą pirkti. Bet su tuo nesutiksiu ir 
pinigų nepaimsiu. 

Jis tiriamai pažvelgė į ją. 

— Kartą sakei, jog kasdien imi į rankas savąjį stiklo 
pūtimo vamzdį negalvodama apie pelną, kuris gali išlįsti 
iš kito jo galo, Ar ir dabar taip yra? 

— Ne,— atsakė ji valandžiukę pamąsčiusi. 

— Tuomet nereikia grumtis su šmėklomis, Mege. Gy- 
venimas yra toks, koks yra.— Jis atsistojo ir priėjo prie 
jos.— Reikia tik tikėtis, kad jis kaip nors pagerės. 

— Taip, tikėtis, — tyliai pakartojo ji. 

— O dabar renkis— Jis švelniai pabučiavo ją į kak- 
tą.— Padovanosiu tau visą Paryžių. 

Tai jis ir padarė. 

Beveik visą savaitę dovanodavo jai tai, ką galėjo pa- 
siūlyti miestas: nuo didingos Dievo Motinos katedros iki 
ankštų apytamsių kavinių. Jis kas rytą pirkdavo jai gėlių 
iš arogantiškų nekalbių pardavėjų, ir jų numeryje kvė- 
pėjo tarsi sode. Jie klaidžiodavo mėnesienoje palei Seną. 
Megė nusiaudavo batelius, eidavo basa, ir nuo upės at- 
skriejęs vėjas vėsindavo įkaitusius jos skruostus. Jie šok- 
davo kažkokiuose nušiurusiuose klubuose skambant pras- 
tai amerikietiškai muzikai, valgydavo prabangius valgius 
ir gerdavo rinktinį vyną prašmatniame restorane ,„Pas 
Maksimą". 

Megė stebėjo, kaip atidžiai, susidomėjęs Roganas ap- 
žiūrinėja gatvės menininkų darbus, ieškodamas „mėšlo 
krūvoje“ dar vieno perlo. Tačiau ji be paliovos kartojo 
jam, kad tikrasis menas gali slypėti sieloje ir ne „visada 
įsikūnyti tikrovėje. Atsakydamas jis mirkčiojo jai ir klau- 
sė, ar ji nelaikanti menu tų prisipirktų paveiksliukų su 
Eifelio bokštu. 

Nemažai laiko ji praleisdavo Paryžiaus galerijoje, kur 
buvo rengiamasi jos darbų parodai. Roganas vadovavo, 
nurodinėjo ir organizavo, o ji kitaip pažvelgė į savo kū- 
rinius, kuriuos leido naujai nušviesti akylas Rogano žvilgs- 
nis. 

Kartu ji turėjo pripažinti, kad meno kūriniams dieną 
jis rodo tokią Meilę ir aistrą, kaip jos kūnui — naktį. 

Kai viskas buvo sutvarkyta, į vietą padėtas paskutinis 
daiktas, įjungtas apšvietimas, Megė pasakė sau, jog būtų 
teisinga Roganą laikyti lygiateisiu parodos dalyviu, pa- 
dariusiu ne mažiau kaip pusę darbo. Tačiau! nuo jo tą iš- 
vadą ji nuslėpė. 

Ir štai atėjo vernisažo diena. 

—- Prakeikimas, Mege! Jei taip gaiši, mes būtinai pa- 
vėluosim! — Roganas jau trečią kartą per tris minutes 
atkakliai beldėsi į uždaras miegamojo duris. 

— O jei mane raginsi, pavėluosime dar labiau, — at- 
kirto ji. — Važiuok be manęs, pati rasiu kelią. 

— Tavim negalima tikėti. 

— Man nereikia asmens sargybinio! Oi! — ji grūmėsi 
su suknelės užtrauktuku.— Niekada nebuvau mačiusi žmo- 
gaus, kuris taip priklausytų nuo laikrodžio rodyklių. 

— O aš niekada nebuvau matęs suaugusios moters, ku- 
Ti nesuvokia, ką rodo laikrodis. Nagi, atidaryk pagaliau 
tas duris! Kodėl turime šūkauti vienas kitam? 

— Gerai jau, gerai. ..— Vos neišsisukusi rankos, pa- 
galiau užtraukė užtrauktuką, tada įsispyrė į bronzinės 
spalvos aukštakulnius batelius, koneveikdama Džozefą už 
patarimus, kaip apsirengti, ir tik tuomet atidarė duris— 
Nebūčiau sugaišusi tiek laiko, — burbtelėjo per petį — jei 
moterims drabužius siūtų taip kruopščiai kaip vyrams. 
Jūsų užtrauktukai užsitraukia daug lengviau, ir juos gali- 
ma pasiekti nerizikuojant, kad nusilauši ranką.— Ji jau 
stovėjo tarpduryje.— Na, kaip? Viskas normalu? 

Roganas mostu paliepė jai pasisukioti. Apmaudžiai pa- 
siraukiusi Megė pakluso. 

Suknelė buvo visiškai atvira ir nežinia kaip laikėsi. 
Šiaip ar taip, Roganas nesuprato, kodėl ji nenusmunka. 
Ji vos siekė pusę šlaunų, blizgėjo ir mainėsi visais bron- 
zos ir aukso atspalviais bent kiek: jai krustelėjus. Spalva 

derėjo prie Megės plaukų, ir visa ji panėšėjo į ryškią ir 
darnią žvakės liepsną. 

— Mege! —susižavėjęs aiktelėjo jiss—Man kvapą 
gniaužia! 

— Jos siuvėjai labai šykštėjo audinio. 

— Giriu juos už šykštumą. 

Jis neatitraukė nuo jos akių, ir Megė pasakė: 

— Man atrodo, kad tu labai skubėjai. 

— Aš apsigalvojau, | 

Jis žengė prie jos, ir Megė traukdamasi atatupsta iš- 
tarė: 

— Perspėju: jei ištrauksi mane iš tos suknelės, pats 
gausi tenai Mane ir įbrukti. 

— Viliojantis pasiūlymas, bet dabar tau šitai negresia. 
Laikiau tau dovaną, kuri dabar labai pravers. 

Iš vidinės smokingo kišenės jis išsitraukė nediduką 
aksomu apmuštą futliarą. 

— Juk jau dovanojai man. Kvepalų. 

— Ten daugiau sau pačiam.— Roganas pasilenkė prie 
nuogo jos peties, įkvėpė oro.— O štai ši bus jau tau. 

Atkišo jai futliarą. 

— Iš dydžio sprendžiu,— pasakė ji imdama futliarą,— 
kad tai nors nebus telefono atsakiklis. Todėl priimu. 

Ji atvožė futliarą, ir susižavėjimo šūksmas užspaudė 
jai gerklę. 

Juodo aksomo fone — raudonų rubinų ugnies, išryš- 
kinta pabirusių šen bei ten skaidrių melsvokų briliantų, 
ir visa tai perpinta ir sujungta išvien aukso grandinėlėmis. 
Dieve, koks vėrinys! 

— Kad kažkas primintų Paryžių — pasakė Roganas iš- 
imdamas papuošalą iš futliaro. 

— Bet čia juk briliantai, Roganai! Aš negaliu jų ne- 
šioti! 

— Kodėl negali? — jis pakėlė vėrinį prie jos kaklo, 
spragtelėjo už nugaros užsegdamas.— Sutinku, vieni bri- 
liantai atrodytų per daug niūriai ir šaltai, bet kartu su 
rubinais. ..— Jis atsitraukė keletą žingsnių, nužvelgė ją 
grožio vertintojo žvilgsniu — Tu panaši į pagonių deivę! 

Jai nepakako jėgų atsispirti — palietė vėrinį, pačiu- 
pinėjo jį, Akmenys buvo šilti, jie šildė odą. 

— Tiesiog nežinau, ką ir sakyti... — murmtelėjo ji. 

— Sakyk, dėkui, Roganai. Labai mielas daikčiukas. 

— Dėkui, Roganai. Jis ne vien mielas, jis stulbinantis. 

— Tu irgi. — Jis pasilenkė ir pabučiavo ją. Paskui pa- 
plekšnojo žemiau nugaros.— O dabar eime, Kitaip iš tik- 
rųjų pavėluosim. Kur tavo apsiaustas? 

— Neturiu jokio apsiausto. 

— Kaip aš anksčiau nesusiprotėjau? — suniurzgėjo jis 
ir išstūmė ją pro duris. 


Megė pamanė, kad antrą kartą atidaryti parodą jau 
buvo lengviau negu pirmą. Ji jau nebejautė tokios tuš- 
tumos papilvėje, taip nebeperšėjo gerklės, ir daug rečiau 
ji užsigeisdavo bėgti kur kojos neša. Tą norą kiekvieną- 
kart pavykdavo nugalėti. 

Protarpiais persmelkdavo ilgesys kažko nenusakomo, 
vadinasi, negalinčio išsipildyti, ir tuomet ji primindavo 
sau, kad sėkmė — taip pat neblogas dalykas, todėl nerei- 
kia skųstis likimu. 

Stengėsi ir nebesiskųsti juo. 

— „„„Megel! 

Ji atsitraukė nuo pašnekovo, šnekaus prancūzo, kuris 
nė akimirkai neatitraukė akių nuo jos suknios iškirptės, ir 
nustebusi apmirė. Prieš ją stovėjo sesuo. Taip, tai buvo 
Brianal! 

— Tuėl 

— Kaip matai.— Briana apkabino ją.— Norėjau atvyk- 
ti laiku, bet kas dėjosi oro uoste! 

— Tačiau kaip? Kokie vėjai tave čia atpūtė? 

— Roganas padėjo. Pati nebūčiau susirengusi. Įsivaiz- 
duok, jis pasiuntė man savo lėktuvą! Atskraidinti manęs! 

— Roganas? 

— "Na, taip. Tiesa, lėktuve buvo dar kažkokių žmonių, 
bet vis vien lyg ir manęs. 

Megė dairėsi tol, kol išvydo Roganą — jis šnekėjosi 
kitame salės gale su kažkokia apkūnia ponia, Iš tolo nu- 
sišypsojo seserims. 

— Kaip čia gražu! — susižavėjo Briana.— Niekada ne- 
maniau, kad tavo darbai gali taip atrodyti. 

— Tu niekada ir nesidomėjai jais,— ištrūko Megei, 
tačiau Briana, apstulbinta to, ką mato, nelabai paisė jos 
žodžių. 

— Taip džiaugiuosi dėl tavęs, Mege,— kartojo ji — 
taip džiaugiuosi. Nemeluosiu, aš nelabai suprantu tuos 
tavo dirbinius, bet vis vien didžiuojuosi tavimi, 

— Nėra tokių, kurie visai nesuprastų. — pasakė Me- 
gė.— Kiekvienas kažką pagauna akimis, širdimi, oda... 

— Aš norėjau pamatyti tave, Mege. Kad negalvotum, 
jog aš... 

— Dabar nebegalvoju.— Megė dar kartą apkabino ir 
išbučiavo seserį. — Dėkui, kad atvažiavai. Tačiau kaip tu 
susisiekei su Roganu? 

Padavėjas baltais lyg sniegas drabužiais, nešinas si- 
dabriniu padėklų, pasiūlė joms šampano. Briana taurę 
paėmė ne visai tvirta ranka. . 

— O Dieve, — tyliai pasakė ji seseriai — tik pagalvok! 
Aš geriu šampaną Paryžiuje! O su Roganu aš nemėginau 
susisiekti. Jis pats paskambino ir dar man nespėjus suvok- 
ti, su kuo kalbu, pasiūlė atvažiuoti čionai. Tai buvo dar 
prieš savaitę. 

— Na, ir Roganas! 

— Tai dar ne viskas, — baugiai šnibždėdama tęsė Bria- 
na.— Oro uoste laukė automobilis su vairuotoju, ir jis 
pirmiausia nuvežė mane į viešbutį, kur jau buvo užsaky- 
tas numeris, o numeryje buvo...— Ji padarė artistišką 
pauzę ir tęsė: — O numeryje buvo Rogano laiškelis: aš 
padarysianti jam didžiulį malonumą apsivilkdama tai, kas 
ten, dėžėje. O dėžėje buvo šita suknelė. Kuria vilkiu. Ne- 
žiūrėk taip, nieku gyvu nebūčiau ėmusi, juk pažįsti mane. 
Bet laiškelis toks malonus. Aš turiu jį. 

— Bri! Ką čia šneki? Taip džiaugiuosi tavimi, kad nė 
nepastebėjau, kaip tu apsirengusi. O dabar matau. Tau 
labai tinka! 

— Ir aš taip manau. 

Tai tarė priėjęs prie jų Roganas. Jis nusišypsojo žado 
netekusiai Brianai ir pridūrė: 

— Malonu matyti jus drauge. 

— Nežinau, kaip jums ir dėkoti. — pagaliau ištarė 
Briana. 

— Ir nereikia. Geriau supažindinsiu jus su kuo nors 
iš publikos, norite? Antai, pavyzdžiui, ponas Lekleras, 
lengvai užsiplieskiantis prancūzas. Spėjo pasakyti man, 
kad susižavėjo jumis. 

— O, tiesa? Jis iš tiesų greit apsisprendžia, Bet aš ge- 
riau pavaikščiosiu po salę ir pasidairysiu. 

— Ir aš, — pasakė Roganas. 

Kol jis dar nespėjo nueiti, Megė sugriebė jį už ranko- 
vės ir greitakalbe tarė: 

— Ar nelabai sugaišinsiu jus, pasakydama, kad geres- 
nės dovanos nebūtumėt galėjęs Man padaryti? Ir aš nie- 
kada to nepamiršiu. 

Jis pakėlė jos ranką; prie lūpų. 

— Nebuvo sunku, 

Ji norėjo pasakyti kalbanti ne apie telefono skambutį 
ir net ne apie lėktuvą. Tai iš tikrųjų jam nelabai sunku, 
bet svarbu dvasios pastangos, širdingumas. Tačiau ji ne- 
pasakė to, tik pridūrė šypsodamasi: 

— Atsidėkodama už jūsų kilniaširdiškumą prisiekiu 
būti čia, salėje, kol užsitrenks durys, išleisdamos pasku- 
tinį lankytoją. Taip pat pažadu šnekėtis su kiekvienu čia 
esančiu ne trumpiau kaip po pusantros minutės. 

— Ir mandagiai? 

— Mandagiai. Nepaisydama visokių paistalų, kuriuos 
galiu išgirsti iš kritikų apie mano kūrinių „giliamintišku- 
mą“ ar dar ką nors. 

— Gudruolė. O dabar — prie darbo. 


Jis pakštelėjo jai į nosies galiuką ir pasitraukė. 

Paryžius Megės sieloje paliko neišdildomą įspūdį, o 
Prancūzijos pietūs tiesiog pribloškė. 

Atviras, uolų neužgriozdytas kranto ruožas, toli dunk- 
santys snieguoti kalnai, Viduržemio jūros žydrynė — visa 
tai buvo matyti iš tos vietos, kur stovėjo akinančiai žavi 
Rogano vila. Ir jokio žmonių knibždėlyno gatvėse, kavi- 
nėse ar parduotuvėse. Gatvių eismo gaudesys liko kitame 
gyvenime — Paryžiuje. 

Negausiai išsibarsčiusios pakrantėje žmonių figūros 
darniai įsiliejo į kraštovaizdį, buvo dalis fono, sudaryto 
iš smėlio, vandens ir dangaus. 

Priešingoje jūrai pusėje žaliavo laukai, kuriuos ak- 
meninės tvoros skirstė į tvarkingus kvadratus,— lygiai 
kaip ir pas juos, Klere. Tačiau juo toliau nuo kranto, juo 
staigiau — terasomis — jie kilo link juoduojančio miško, 
link Alpių papėdės. 

Sodas, supantis Rogano namus, buvo pilnas gėlių, kve- 
piančių žolynų, buksmedžių ir alyvmedžių. Jame blyk- 
čiojo kelių fontanų srovės. Ir aplinkui tyla, drumsčiama 
tiktai žuvėdrų klyksmo ir bangų ošimo. 

Galbūt kaip tik. dėl tos tylos Megė gana greit apsiprato 
su jai neįprasta aplinka. Ji panūdo piešti ir ilgai sėdėdavo 
su albumu saulės apšviestoje verandoje. 

Čia ją ir surado Roganas baigęs savo dienos darbus 
ir pokalbius telefonu. 

— Užgaišau ilgiau nei norėjau — pasakė jis sėsdama- 
sis greta jos, bet taip, kad neužstotų kraštovaizdžio. — Jū- 
ros peizažas? — jis dirstelėjo į albumą. 

— Taip, jie traukia, nuo jų sunku atsiplėšti. Noriu, 
kad Briana pamatytų juos nors popieriuje. Kaip ji džiau- 
gėsi atsidūrusi Paryžiuje! — Megė paėmė jį už rankos.— 
Aš irgi. Vis tu pasirupinai! 

— Jūs jau ne kartą man dėkojote. Geriau pailsėkim 
nuo abipusių priekaištų, padėkų ir pasikalbėkim vien apie 
grožį. Kad ir apie gamtą... Nors. ..— Jis atsiduso.— Bijau, 
kad iš to nieko neišeis. Man ką tik paskambino grafas de 
Lorenas. .. 

— A, toks senas, liesas, su gražia lazdele. Ir kalba 
kone pašnibždomis. 

— Taip. Bet nors ir liesas, tai vienas iš turtingiausių 
+ Prancūzijos žmonių. Man jis ką tik pašnibždėjo į telefono 
ragelį, jog norėtų užsisakyti pas tave dovaną savo anūkės 
vestuvėms — gruodžio Mėnesiui. 

— Aš nepriimu užsakymų, Roganai. Juk sakiau tau iš 
pat pradžių. 

— Pamenu.— Jis paėmė vynuogę iš vazos ant stalo. — 
Bet mano pareiga pranešti tau: apie visus pasiūlymus. Aš 

nė nemaniau, kad tu sutiksi, nors tiek tau, tiek galerijai 
tai būtų labai pravartu, Ir pelninga. 

— Nedarysiu +0,— geležiniu tonu pareiškė Megė. 

— Tavo reikalas... Ar paliepti, kad atneštų ko nors 
atsigaivinti? Sulčių? Šaltos arbatos? 

— Ne.— Megė užsikišo pieštuką už ausies, taip pat 
nusiraškė vynuogę.— Aš nedirbu pagal užsakymą. 

— Suprantama. Kam tau, jei ir taip neblogai sekasi. 
Paryžiaus paroda taip pat turėjo pasisekimą, dabar tęsime 
Romoje ir kur nors dar.— Jis pasilenkė prie jos ir kaip 
paslaptį pasakė: — Beje, grafo pasiūlymas anaiptol nėra 
užsakymas. Jis viską palieka tavo nuožiūrai. 

Megė užsidėjo tamsius akinius, padėtus šalia, pasižiū- 
rėjo per juos į Roganą. 

— Ar nori įvelti mane į šitai? 

— Visai ne. Iš kur tu ištraukei? Tauškiuų, kas šauna 
į galvą, ir tiek. Tas grafas — didelis meno vertintojas ir 
specialistas, ir jei kada perka, užmoka dosniai. 

— (Manęs tai nedomina.— Ir čia pat, pakėlusi akinius 
nuo kaktos susirūpinusi paklausė: — O kaip suprasti — 
dosniai? Tiesiog smalsu. 

— Na, maždaug penkiasdešimt tūkstančių svarų. Bet 
aš žinau, kokia tu skrupulinga pinigų atžvilgiu, todėl bai- 
kim tą pokalbį. Pasakiau jam, kad nesitikėtų, jog sutiksi. 
Geriau pasivaikščiokim pakrante, nori? 

— O, koks jūs velniškai gudrus, pone Svini! Tipiškas 
gundytojas, 

— Tik tuomet, kai to reikia. 

— Sakai, aš galiu pati rinktis? Ką panorėsiu? 

— Absoliučiai. — Jis įrėmė pirštą į nuogą jau šiek tiek 
įdegusį jos petį. — Absoliučiai, išskyrus. .. 

— Na val 

— Melsvą spalvą, — pasakė Roganas ir nusišypsojo, tar- 
si tai būtų labai juokinga.— Jis prašo, kad daiktas būtų 
melsvos spalvos. 

— Ir jokios kitos? — ji nenorom prajuko.— O jei gel- 
tonos? 

— Nieku gyvu. Pagal anūkės akių spalvą. Jo tvirtini- 
mu, jos primenančios vasaros karštymečio dangų. Ji — jo 

numylėtinė, ir jis nori kažko gražaus ir melsvo, mano, 
kad tik tavo nagingos rankutės galėtų sukurti tą „kažką“. 

— Ką aš čia girdžiu — tavo žodžius ar jo? 

— Mūsų abiejų, — atsakė Roganas, bučiuodamas vieną 
iš „nagingųjų“ rankučių. 

— Aš pagalvosiu. 

— Tikiuosi. 

Jau nebesirūpindamas, kad užstos vaizdą, jis žengė 
prie jos, pasilenkė ir švelniai krimstelėjo į šiek tiek ne- 
ryžtingai atvipusią apatinę lūpą — Megė apgalvojo grafo 
pasiūlymą. 

— Atleiskite, pone,—-atsklido balsas iš kito terasos 
galo, 

Ten stovėjo tarnas, jis pagarbiai nukreipė žvilgsnį į 
jūrą. 

— Taip, Anri? 

Abu greit persimetė keliomis prancūziškomis frazėmis, 
tada Anris dingo taip nepastebimai, kaip ir buvo pasi- 
rodęs. 

— Apie ką jūs kalbėjotės? — paklausė Megė. 

— Jis teiravosi dėl antrųjų pusryčių. Pasakiau, kad 
atneštų šiek tiek vėliau. — Roganas jau rengėsi sėstis į 
pintą krėslą, bet Megė ištiesė ranką ir įrėmė jam į krū- 
tinę.— Tu nesutinki? — paklausė jis.— Nori valgyti dabar? 
Aš pasakysiu jam. 

— Nereikia.— Ji taip pat atsistojo.— Sakyk, ar tu nie- 
kada nepasiilgdavai vienatvės? Pabūti be pašalinių akių. 
Be svetimų žmonių pagalbos. 

— Argi Mes čia ne vieni? 

— Vieni? Nagi, tavo namuose net šeši žmonės! Sodi- 
ninkai, virėjos ir virėjai, liokajai... Nežinau, kas dar! 
Vos tu pirštu pamoji, jie tarsi iš žemės išdygsta. 

— Tam ir samdomi tarnai. 

— Bet mane jie varžo. Aš įpratusi pati apsitarnauti. 

Roganas atsistojo. 

— Ar nori, kad aš visus atleisčiau? 

— Dieve gink! Kam atimti darbą iš nekaltų žmonių? 
Tiesiog išsiųsk juos iš namų.,. Atostogų, laisvadienių. .. 
Kur tik nori... 

— Ką gi, jei tu spiriesi, duosiu jiems papildomą poil- 
sio dieną. 

— Ne dieną, o savaitę! Tu nė nepajusi to! Juk vis 
vien jų nepastebi ir kaip visada nežinai vardų. 

— O va čia tavo demokratiškas mąstymas gerokai ta- 
ve apgavo! Prašau: tas, kuris buvo čia atėjęs, vardu Antis. 
Virėjas — Žakas. Tarnaitė — Mari... (o gal Monika? — 
suabejojo jis). 

— Roganai— ji Maldaujamai pakėlė rankas, — aš ne 
tokia kvaila, kad stengčiausi pakeisti tavo gyvenimo būdą. 
Ir ne tik tavo. Bet aš iš tikrųjų jų droviuosi ir nesijaučiu 
visiškai laisvai. Negaliu atsipalaiduoti. Suprask ir nežiūrėk 
į Mane kaip į kvanktelėjusią lygiateisiškumo gynėją. Aš 
žinau, kad jo negali būti. Bet jo taip norisi! 

— Luktelėk, tuojau sugrįšiu. 

Jis išėjo iš verandos. Ji liko ten, jausdamasi gal ir ne 
kvanktelėjusi, tačiau ir ne išminties bokštas esanti. Ką ji 
išdarinėja, iš tikrųjų? Karkso visų matoma čia, prie Vi- 
duržemio jūros, gal tik paukščių pieno jai trūksta, ir dar 
leidžia sau būti nepatenkinta, reikšti pretenzijas. 

O blogiausia — ji tai pamažu ėmė suprasti — kad pa- 
staruoju metu ir ji pati pasikeitė. Ji jau nori daugiau — to, 
ko negalėdavo leisti sau anksčiau ir ką duoda tik pinigai, 
kai jų būna daug. Nori to ne vien savo šeimos, bet ir savo 
pačios gerovei. 

„Taip,— prisipažino pati sau, apimta panikos, kad at- 
sitiko kažkas nepataisoma,— aš keičiuosi, aš jau pasikei- 
čiau. Ir jei taip bus toliau, jei aš prarasiu save, jei nebe- 
trokšiu vienatvės, nebesitenkinsiu ja... Jei taip bus to- 
liau..." .Nukrėtė šiurpas vien pagalvojus apie tai... — 
„Tuomet galas man kaip mMenininkei. .. Tačiau kas pasakė, 
kad tikras menininkas būtinai turi skursti ir visko sto- 
koti?...“ 

Ji griebė albumą, pieštuką — jai staiga pasirodė, kad 
galva tuštutėlė, jos pieštukas nenubrėš nė vienos linijos, 
nė vienas potėpis nebeišryškės iš po jos teptuko. Ir kad 
paneigtų tai, ėmė įnirtingai škicuoti kažką popieriuje, ne- 
galvodama ką. 

Pasirodo, piešė pati save. Du paveikslus, dvi figūras 
tos pačios būtybės, plėšomos į gabalus, kurie žūtbūtinai 

stengiasi susijungti, Bet kaip joms tai pavyks, jei jos to- 
kios prieštaringos, tokios priešingybės? 

Menas dėl meno; vienatvė — kad išsaugotų sveiką pro- 
tą; nepriklausomybė — kad išsaugotų savo išdidumą. Tai — 
viena pusė. O kita — garbėtroška, ambicijos, poreikiai. 

Ji žiūrėjo į užbaigtą eskizą apstulbusi, kad jis taip 
greit išryškėjo popieriuje. Dabar, kai tai įvyko, ji iškart 
nusiramino. Ją apėmė keistas susitaikymas. Gal kaip tik 
iš tų priešingybių ir sudaryta tai, kas vadinama trumpu 
vardu „Megė“ ir kas skiria ją nuo Elisės, Agatos ar Enės? 
Ir jeigu būtų kitaip, jeigu joje, jos dvasioje nevyktų jo- 
kios kovos, jei ten viešpatautų taika ir santarvė, tai būtų 
ne ji, ne Megė... 

— Jie išėjo, — išgirdo ji balsą greta. 

— Kas? Kas išėjo? — sutrikusi paklausė ji. 

— Kaip tai „kas“? Tarnai. Juk tu to norėjai. 

— Tarnai? — ji prisiminė.— Tu išleidai juos pasilinks- 
minti? Visus? 

— Taip. Nors nežinia, kaip mes išsiversime. Tokiuose 
namuose... Aš, žinoma... 

Jis nebaigė sakyti, nes ji puolė jam į glėbį taip ūmai, 
su tokia jėga, kad jis vos išsilaikė ant kojų ir buvo pri- 
verstas atsitraukti, atsiremti į verandos turėklus, per ku- 
riuos jie vos neiškrito. 

— Tu nuostabus žmogus, Roganai! Visos žmonijos pa- 
sididžiavimas! 

— Tas pasididžiavimas galėjo nusisukti sau sprandą! 

— Vadinasi, mes vieni? Visai vieni? 

— Taip, ir aš amžiams pelniau ekonomo bei visų kitų 
dėkingumą. Kambarinė raudojo iš laimės ir jau išdulkėjo 
degintis saulėje ar šokti, ar dar nežinau kur. Namas pa- 
liktas vien mums. 

Megė pabučiavo jį ilgu bučiniu. 

— Ir mes pasinaudosime kiekvienu jo coliu, — sušnibž- 
dėjo ji — Pradėsim nuo sofos aname kambaryje, už stik- 
linių durų. 

— Tuojau pat? — jis nesipriešino, kai ji ėmė sagstyti 
jo marškinių sagutes.— Matau, kad turite didžiulių planų, 
Margarete Mere. 

— Duoti tarnams atostogų buvo mano prašymas. O so- 
ta — reikalavimas. 

Jis vylingai dėbtelėjo į ją. 

— Ar nemanai, kad kušetė čia, verandoje, daug ar- 
čiau? 

— Tu teisus.— Tr kai jis guldė ją ten, tyliai pridūrė: — 
Taip, tu kaip visada teisus. .. 

Pastarąsias dienas jie leido visiškai nuogi degindamie- 
si verandoje, vaikštinėdavo jūros pakrantėje, maudyda- 
vosi baseine skambant fontano čiurkšlių Muzikai. Čia pat, 
virtuvėje, valgydavo prastai paruoštą valgį, o po pietų 
išsirengdavo pasivažinėti automobiliu. 

Megės manymu, viskas būtų buvę nuostabu, jei ne 
telefono skambučiai ir faksai. Roganas neleisdavo sau nuo 
jų atsikvėpti. Jie laikė jį kaip pririštą. Iš jų jis žinojo, 
kas dedasi Limerike, jo porceliano fabrike, aukcione Niu- 
jorke, kaip sekasi įgyti nekilnojamąjį turtą būsimiesiems 
Pasaulinės galerijos filialams. 

Tačiau šitai dabar nebe taip varė Megę iš kantrybės 
kaip anksčiau. Ji ėmė suprasti paprastą dalyką — savo 
darbą jis dirba su tokiu pat atsidavimu, kaip ir ji — savo, 
tiktai rankoje jis laiko ne spalvotą pieštuką ar stiklo pū- 
timo vamzdį, o parkerį arba telefono ragelį. 

Kartais jai imdavo atrodyti, o tai, kas atrodydavo, virs- 
davo ir įsitikinimu, kad harmoningi santykiai — jei apskri- 
tai jie įmanomi tarp vyro ir Moters — tai jos ir Rogano 
santykiai. 

Tačiau viskam, kaip žinoma, ateina galas. Bėgo pas- 
kutinės Megės dienos Prancūzijoje, ir atėjo paskutinis va- 
karas, kurį jie bus namie vieni, be tarnų. 

Jie sėdėjo verandoje grožėdamiesi saulėlydžiu, ir Ro- 
ganas paprašė Megės leisti jam pasižiūrėti jos eskizų al- 
bumą. 

— Tu turėsi ką veikti parvažiavusi namo,— pasakė jis 
versdamas lapus.— Kaip pasirinksi, nuo ko pradėti? Cia 
labai daug... 

— Darbas pasirinks mane. Aš jau jaučiu, kaip niežti 
rankos, — taip norisi įjungti lydymo krosnį, paimti į ran- 
kas vamzdį... 

— Užsakysiu rėmelius keliems peizažams, kuriuos nu- 
piešei Brianai dovanų. Jie, kaip eskizai pieštuku, labai 
neblogi. Ypač man patiko...— Jis pavertė lapą toliau ir 
nutilo. Tai, ką išvydo kitame lape, nepanėšėjo nei į jūros, 
nei į kalnų peizažą.— O kas gi čia? 

— Kas? — tingiai paklausė ji. Nenorėjo judėti, neno- 
rėjo kalbėti, jautė malonų viso kūno nuovargį — nuo kait- 
rios dienos saulės, nuo vyno priešais ją, nuo meilės, kuri 
lydėjo visas jų dienas. 

Jis kilstelėjo albumą, parodė jai. 

— A, šitai... Aš retai piešiu portretus, bet čia nega- 
lėjau ištverti. 

Piešinyje buvo pavaizduotas jis, Roganas, gulintis 10- 
voje. Jo ranka buvo ištiesta taip, tarytumei jis trokštų 
kažką paliesti. Tikriausiai ją. .. 

Nustebęs ir nelabai patenkintas, raukydamasis jis žiū- 
rėjo.į piešinį. 

— Tu nupiešei jį, kai aš miegojau? 

— Nenorėjau žadinti tavęs ir gadinti faktūros, — ji pa- 
slėpė šypseną už vyno taurės.— Tu taip saldžiai miegojai. 
Gali pasikabinti tą portretą pas save Dublino galerijoje, 
jei nori. 

— Bet aš juk čia visai nuogas! 

— Tiksliau apnuogintas. „Grynas“. Juk taip kultūrin- 
gi žmonės sako apie Meno objektus. Iš tavęs išeitų puikus 
nuogas modelis, Roganai. Piešinį aš pasirašiau. Taigi gali 
parduoti už gerą kainą, jei atsiras pirkėjas. 

— Nė nemanau! 

Ji dar gurkštelėjo iš taurės. Galva mažumėlę svaigo, 
seniai jai nebuvo taip lengva ir linksma. 

— Kodėl gi? — ji vis dar šypsojosi — Juk tu ėmeisi 
mano vadybininko pareigų, pats sakei. Vadinasi, tavo 
pareiga prastumti mano kūrinius į rinką, ar ne? Šį piešinį 
laikau vienu iš geriausių. Pažiūrėk, kaip nuškicuotas tavo 
pilvas, kaip... 

— Aš matau. Ir nenoriu, kad tai matytų visi kiti. 

— Tu per daug kuklus. Esi puikiai sudėtas... Bet aš, 
atrodo, dar geriau užfiksavau tavo kūną kitame pieši- 
nyje. 

— Yra ir kitas?! 


250 


— Taip. Tuojau parodysiu. Tu dar neatvertei iki jo. 
Duokš...— Ji pavertė kelis lapus.— Va. Čia matyti dar 
daugiau negu aname, nes tu stovi, neguli. Dailininkė sub- 
tiliai pajuto tau būdingą aroganciją. Visame kame. Gerą- 
ja prasme, žinoma, 

Žodžiai įstrigo Rogano gerklėje neištarti. Ji pavaizdavo 
jį visu ūgiu verandoje; jis stovi, viena ranka atsirėmęs 
į baliustradą, kitoje rankoje — brendžio taurė. Ir šypsena 
veide, tokia, sakytumei, patenkinta šypsena. Bet svarbiau- 
sia — be tos šypsenos, daugiau nieko. Jokių drabužių. 
„Grynas“... 

— Aš niekada tau nepozavau! Ir niekada nestovėjau 
nuogas verandoje, maukdamas brendį! 

— Tai meninė išmonė, — nerūpestingai pasakė ji. Jai 
patiko, kad jis sutrikęs.— Menininkas turi tokią teisę. O 
tavo kūną aš taip gerai pažįstu, kad galiu jį nupiešti iš 
atminties. Jeigu įbrukčiau tave į drabužius, žlugtų visas 
sumanymas. 

— Sumanymas? — suriaumojo Roganas.— Įdomu, ką tu 
sumanei? 

— Piešinio pavadinimas —,Šeimininkas“. .. Namų, gy- 
venimo... Gali pridėti jį prie pirmojo ir parduoti kaip 
seriją. 

— Jau pasakiau, kad nieko nebus! Kvaili pokštai! 

— Kokie pokštai, brangusis? Tokiais dalykais nejuo- 
kaujama. Tau pavyko parduoti kitus, daug silpnesnius 
mano piešinius, kurių aš nenorėjau parduoti. Bet tu ne- 
paisei mano nuomonės. O dabar aš reikalauju, kad pa- 
teiktum parduoti šituos! — jos akyse šokčiojo linksmi ži- 
burėliai.— Aš reikalauju! Tai mano teisė pagaliau! 

— Gerai, aš pats juos nupirksiu. 

— Tuomet sakyk kainą. Tu jau šio to mane išmokei, 
dabar aš nenusipiginsiu! 

— Tai šantažas, Mege. 

— Tu teisus.—Ji pasveikino jo žodžius pakeldama 
taurę.— Tuomet aš pirmoji pasakysiu kainą. 

Jis dar kartą įdėmiai pažiūrėjo į abu piešinius, paskui 
triukšmingai užvertė albumą. 

— Nal Aš laukiu. 

— Tuojau... Leisk pagalvoti... Manau, jei dabar nu- 
neštum mane į viršų ir mylėtumeisi su manimi, iki pate- 
kės mėnulis... tuomet galėtume susitarti. 

— Tu labai agni verslininkė! 

— Turiu gerą mokytoją. 

Megė stojosi nuo kėdės, Roganas griebė ją į glėbį. 

— Žiūrėk, jokių išsisukinėjimų ir nukrypimų nuo su- 
sitarimo,— pasakė jis veidu įsikniaubdamas į jos plau--. 
kus.— Jei neklystu, turėčiau nunešti tave ant rankų? 

— Taip.— Jis jau pakėlė ją.— Bet tai tik pirmasis san- 
dėrio punktas. Jei neįvykdysi kitų, jis bus nutrauktas. 

— Dėl to gali nesijaudinti. 

— Pagyrūnas... 

Jis nešė ją į viršų laiptais, dažnai sustodamas atsikvėp- 
ti ir pabučiuoti. Ji atsakinėjo kaip paprastai aistringai ir 
vis labiau kaitino jam kraują. 

Miegamajame jau tvyrojo prieblanda, nors saulė dar 
nebuvo pasislėpusi už horizonto. Bet greit visai sutems, 
Ne, pasakė jis sau, tą galbūt paskutinę jų naktį jie turi 
praleisti šviesoje! Kad visą laiką matytų vienas kitą. 

Jis paguldė Megę į lovą ir ėmė degioti žvakes, įstaty- 
tas į žvakides visuose kambario kampuose. Daugybę įvai- 
riausio aukščio ir formos žvakių. Netrukus iš visų pusių 
sumirgėjo plevenančios liepsnos liežuvėliai, nuo to lauke 
pasidarė dar tamsiau, o kambarys ėmė panėšėti į pasakos 
paveiksliuką. 

— Romantiška,— nusišypsojo Megė. 

— Nejaugi aš beveik neatnešiau romantikos į tavo 
gyvenimą? — Roganas nutilo sukiodamas tarp pirštų deg- 
tuką. 

— Juk aš pajuokavau.— Megė krestelėjo didžiulę plau- 
kų kupetą, Bet ją nustebino pernelyg rimtas Rogano to- 
nas.— Man nereikia romantikos. Mane tenkina ir gryna 
aistra. 

— Ir tik tiek yra tarp mūsų? — Roganas uždegė pas- 
kutinę žvakę ir Mąsliai žiūrėjo į liepsną. 

— Jei liausies žiūrėjęs į liepsną ir atkreipsi dėmesį į 
mane, aš parodysiu tau, kas yra tarp mūsų.— Juokdamasi 
Megė ištiesė rankas, kviesdama Roganą į savo glėbį. 

Kitą kartą Roganas būtų daug negalvodamas pasinau- 

dojęs jos kvietimu. Bet dabar jis lėtai priėjo prie jos ir 
skvarbiai žvelgdamas į Megės veidą pakėlė prie lūpų jos 
rankas. 

— Aš turėjau mylėti tave. Šį kartą tu leisi man tai 
daryti. | 

— Aš leidau tau kur kas daugiau. 

— Ne taip, kaip aš noriu dabar.— Jis tvirčiau su- 
spaudė jos rankas, kai ji lyg ir mėgino jas ištraukti. — Tu 
bijaisi švelnumo, taip, Mege? 

— Iš kur ištraukei? Visai ne...— Jai užgniaužė kva- 
pą, kūnas įsitempė ir, atrodė, suskambėjo kaip styga, nors 
jis beveik nelietė jos.— Roganai, aš nesuprantu... ne- 
noriu... 

— Nenori, kad sugundyčiau tave? Sukelčiau pagundą 
švelnumu? 

— Aš... aš nežinau... Juk... 

Ji nutilo, kai lūpomis jis palietė jos kaklą. 

— Tuomet aš pamėginsiu tai padaryti. . 

Jis paleido jos rankas, bet prispaudė prie savęs kūną. 
Ne karštligišku, kone niršiu judesiu, o lėtai ir pasitikė- 
damas savimi. Ji apkabino jo kaklą rankomis, kurios jai 
pasirodė neįtikėtinai sunkios. Pirštų galiukais jis glostė 
jos veidą, plaukus. Lytėjo lengvai, lyg vėjas būtų dvelkęs. 

Užtat bučinys į lūpas buvo ilgas, gilus, jausmingas. 
Tęsėsi tol, kol ji pasijuto tapusi jo rankose vašku, var- 
vančiu nuo daugybės kambaryje degančių žvakių. 

Jo galva buvo blaivi, netemdoma aistros. Vos prieš 
kelias akimirkas jis staiga visiškai aiškiai suprato, kokie - 
lengvabūdžiai, nerūpestingi buvo jie abu visą tą laiką, 
kai visiškai nuilsę plaukdavo audringa tamsia savo aistros 
jūra, pamiršę, kad prie jos krantų yra neapsakomai gra- 
žūs tylios ir ramios meilės užtakiai bei lagūnos, 

„Šiąnakt viskas bus kitaip, — kalbėjo jis sau.— Turi bū- 
ti kitaip“. 

Šiandien jis ves ją begaliniu švelnumo ir glamonių 
labirintu, tik vėliau jiedu panirs į liepsną ir gal sudegs 
joje... 

Jį audrino nenumaldomas kūniškos meilės poreikis, bet 
Roganas delsė, ir Megė pakluso jo valiai, nepajėgdama 
nei prieštarauti, nei trukdyti. Dar jam nenurengus jos 

nuogai, dar jo minkštoms, malonioms rankoms, jo liežu- 
viui nepradėjus tirti visų jos kūno linkių ir slaptų vietų, 
ji pasijuto lėtai plaukianti kažkur... 

Jos rankos bejėgiškai nuslydo nuo jo pečių, plūstelė- 
jęs malonumo srautas pagavo ir ėmė nešti ją, ji jautė, 
kaip plaka pulsas kiekvienoje kūno vietelėje, kurią tik 
jis lietė, ir joje lėtai kilo, stiprėjo beribės laimės, pasi- 
tenkinimo pojūtis. Ne tas, užgriūvantis lyg sprogimas, o 
ramus ir lengvas. 

Ji sumurmėjo jo vardą ir išgirdo jo balsą — o gal jai 
tik pasirodė? Jis kalbėjo: 

— Tu mano, Mege. Tiktai mano, 

Ji norėjo paprieštarauti, pasipiktinti kėsinimusi į jos 
laisvę, savo išskirtinių teisių į jos kūną, į jos sielą teigi- 
mu. Bet negalėjo: jo lūpos vėl keliavo po visą jos kūną. 

Žvakių liepsna pleveno prieš apsunkusius jos vokus; 
ji jautė, kaip kvepia gėlės, kurias pati suskynė šį rytą ir 
pamerkė didelėje žydroje vazoje; girdėjo monotonišką 
jūros ošimą. Ir visa tai tirpdė, skandino jo prisilietimai, 
bučiniai. .. | 

„Kodėl anksčiau nemylėjau jos taip? — nesuprato Ro- 
ganas.— Kodėl buvo laukinis šėlas, įtūžis, siautulys. .. vi- 
sa kas, išskyrus meilę. Išskyrus švelnumo ir meilumo po- 
reikį?" 

Kraujas tvinksėjo jo smilkiniuose, kirkšnyse, visame 
kūne, bet jis neskubėjo, jis troško ištirpdyti ją savo mei- 
le, savo švelnumu — 0 jau tada... tada... 

Jos kūnas išsilenkė, vokai suvirpėjo, jis išgirdo tylią 
dejonę, kuri suskambėjo ir jame pačiame, pranešdama 
apie artėjantį džiaugsmingą susiliejimą. 

Saulė nusileido. Žvakės išvarvėjo ir beveik užgeso. 
Tamsa tirštėjo... Kai jau atrodė, kad jos širdis ir siela 
tokios sklidinos jausmų, jog artėja pasaulio pabaiga, jis 
įėjo į ją, ir padarė tai meiliai, atsargiai. 

Tuo metu kaip tik tekėjo mėnuo. 

Tikriausiai ji užsnūdo. Taip, ji kažkiek laiko miegojo. 
Kai atsimerkė, mėnulis buvo jau aukštai danguje, o kam- 
baryje — tuščia. Rąžydamasi kaip patenkinta katė, ji pa- 
togiau atsigulė, bet netrukus suprato daugiau neužmig- 
sianti, Be jo. 

Megė atsistojo šiek tiek svyruodama tartum būtų iš- 
gėrusi per daug vyno, užsimetė chalatą — jo šilkas malo- 
niai vėsino odą — ir nuėjo ieškoti Rogano, 

— Na, žinoma, kaip aš iš karto neatspėjau, kur tu gali 
būti! | 

Roganas pusnuogis stovėjo virtuvėje prie elektrinės 
viryklės ir kažką taisė valgyti. 

— Nepamiršti savo skrandžio? 

— Ir tavojo, senute. Valgysi kiaušinienės? 

— O ko gi dar? Visą savaitę tas pats. Nesistebėsiu, 
jei imsiu kudakuoti, kai grįšime į Airiją — Staiga ji pa- 
sijuto nejaukiai.— Kodėl tu manęs nepažadinai? Pati bū- 
čiau ko nors prakepusi. 

— Tu? — jis surado lėkštes, padėjo ant stalo.— Tai 
bus pirmasis patiekalas. Taip pat ir antrasis. 

— Iš tikrųjų dabar aš privalėčiau taisyti valgį, — pa- 
sakė, nesmagiai pasijutusi. — Baudžiant už dykinėjimą ten. 

— Ten? Kur? 

— Viršuje. Lovoje. Aš visą laiką lyg miegojau, lyg 
nemiegojau. 

— Užtat sandėris įvyko,— pasakė jis — Aš įvykdžiau 
visas sąlygas. O tu buvai nuostabi. Seniai svajojau pa- 
matyti tave neagresyvią. Ko gi stovi? Sėskis ir valgyk. 
Mėnulis jau seniai patekėjo. 

— Matau.—Ji godžiai puolė valgyti — Niekada ne- 
maniau, kad seksas gali taip išsekinti žmogų. 

— Išsekimas čia niekuo dėtas. 

Jos šakutė ir liko pakelta pusiaukelėje. Staiga ji su- 
prato kažkuo įžeidusi jį. Maža to: įskaudinusi. 

— Aš visai ne tai turėjau galvoje, ką tu manai, Ro- 
ganai — Megė stengėsi sušvelninti situaciją, pati stebė- 
damasi, kaip ją išgąsdino jo reakcija, Tiksliau — ne išgąs- 
dino, o ir ją skaudino.— Apskritai kai du žmonės patinka 
vienas kitam, būna. ., 

— Tu man visiškai nepatinki, Mege. Aš myliu tave. 

Vos neiškritusi jai iš rankos šakutė terkštelėjo į lėkštę. 
Ji suglumo. 

— To negali būti. 

— O vis dėlto yra.— Jis kalbėjo ramiai, nors širdyje 
koneveikė save už tai, kad šiuos žodžius taria tokioje 

vietoje: ryškiai apšviestoje virtuvėje, prie nekaip iškep- 
tos kiaušinienės.— O tu myli mane, 

— Ne... Ne, Roganai, aš... Tu negali už mane kal- 
bėti! 

— Esu priverstas tai daryti, jei esi per kvaila ir pati 
negali pasakyti... Tai, kas vyksta tarp mudviejų, anaiptol 
nėra vien fizinis poreikis. Ir jei tu iš tikrųjų ne buka- 
galvė, tuomet apsimeti. 

— Aš ne bukagalvė! 

— Dėl to galėčiau pasiginčyti, bet man patinka tavo 
silpnybės.— Ironizuodamas jis stengėsi susigrąžinti dva- 
sinę pusiausvyrą, ir tai iš dalies jam pavyko.— Apie tai, — 
tęsė jis, — turėtume kalbėtis kitoje aplinkoje, bet pažįstu 
tave, todėl suprantu, kad aplinka neturi reikšmės, Ir sa- 
kau tau dabar, čia: aš myliu tave ir noriu, kad taptum 
Mano žmona. 

— Žmona? 

Žodis įstrigo giliai jai gerklėje ir dusino. Ji nesiryžo 
jo pakartoti. 

— Tu išprotėjai,— atsiduso ji. 

— Patikėk, esu pilno proto. Ir net pagalvojau apie 
tai, kas iš to išeis.— Jis griebė šakutę tarsi būtų tikrai 
išalkęs, bet apetitas dingo, širdyje buvo neramu.— Puikiai 
suvokiu, kad tu užsispyrusi, dažnai šiurkšti, didesnę laiko 
dalį užsisklendusi savyje ir kad tavo būdas anaiptol nėra 
angeliškas. 

— Iš tikrųjų? — Valandėlę ji žiopčiojo kaip akvariu- 
mo žuvelė gupis.— Nagi, prašom tęsti toliau. 

— Tiesą pasakius, tai jau ir viskas. Tikriausiai žmo- 
gus, trokštantis užsikrauti ant pečių ir tempti visą gyve- 
nimą tokią naštą, turi būti bent kiek kuoktelėjęs.— Jis įsi- 
pylė arbatos į stiklinę— Tačiau, pasak prancūzų, se lia 
vi... Kiek esu girdėjęs, tuoktis dera toje bažnyčioje, prie 
kurios gyvena nuotaka. Taigi susituoksime Klere. 

— Dera? Tuoktis?! Velniop visąs tradicijas, Roganai, 
ir tave drauge paėmus! — ją pagavo tikras siaubas, šalti 
jo ašmenys pervėrė stuburą. „Nieku gyvu, — pasakė ji 

sau.— Visa tai nesąmonė ir kvailystės“ Trumpam protas 
pasimaišė... jam, Arba kvailai juokauja“.— Aš nesiren- 
giu tekėti. Nei už tavęs, nei už ko nors kito. Niekada. 

— Nesąmonė, -.Mege. Žinoma, tu ištekėsi už manęs. 
Mudu stulbinančiai tinkame vienas kitam. 

— Prieš valandėlę aš buvau užsispyrusi, šiurkšti ir 
apskritai ne saldainiukas. 

— Tu ir likai tokia. Bet man tai tinka.— Jis paėmė 
jos ranką ir nepaisydamas jos priešinimosi pakėlė prie 
lūpų.— Nieko geresnio nė būti negali. 

— Bet man netinka! — ji ištraukė ranką.— Pats pagal- 
vok. Jei tavo verčiama ir sugebėsiu bent kiek pasikeisti, 
tai tik kelias minutes. Suprask, Roganai! Aš negaliu būti 
kieno nors Žmona. 

— Ne kieno nors, o Mano. 

Ji kažką sušnypštė keikdamasi, bet jis atsakė šypsena, 
kuri ją nuginklavo ir leido bent kiek atsikvošėti. 

— Ar tam mane atsitempei čionai, į Prancūzijos pie- 
tus? 

— Ne. Maniau, kad praeis kur kas daugiau laiko, iki 
tėkšiu savo jausmus tau po kojomis.— Jis atstūmė lėkštę 
su nebaigta valgyti kiaušiniene.— Pažįstu tavo būdą, to- 
dėl puikiai suvokiau, kad tu sviesi juos man atgal.— Ati- 
dus ir ramus įo žvilgsnis stabtelėjo prie jos.— Juk aš iš- 
studijavau tave. 

— Nieko tu neišstudijavai! — paniška baimė jau pa- 
sitraukė užleisdama vietą liūdesiui.— Aš turiu pagrindo 
likti viena ir neturėti šeimos.— Ji išvydo išgąstį jo akyse 
ir skubiai pridūrė: — Tai ne dėl sveikatos. Dėkui Dievui, 
ji puikiausia. 

— Tai kas gi yra? — paklausė jis. 

Ji nuleido galvą. Ar papasakoti jam? Ar jis supras, 
pajus tą patį, ką ir ji? Ar jos žodžiai nepasirodys tušti ple- 
palai, išsisukinėjimas? 

— Tu netekai tėvų, — pradėjo Megė. 

Roganas suraukė antakius, ne iš karto atsakė. 

— Taip, juk žinai, Beveik prieš dešimt metų. 

— Tai baisu. Bet tu jau buvai suaugęs, tiesa? Ir vis 
tiek kažkas išslydo tau iš po kojų, primindamas mūsų 
neilgaamžiškumą, netvarumą.— Ji tarsi svarstė pati su 

savimi. — O jei taip atsitinka vaikui? Tegu ne dėl nelai- 
mės, tiesiog šeimoje. Tu mylėjai juos? 

— Taip, labai. 

— Atleisk, man tai svarbu. O jie tave? 

— Irgi, 

— Iš kur tu tai žinojai? Ar todėl, kad jie suteikė tau 
gerą gyvenimą? Sočiai valgydino, davė gražius namus? 

— Kuo čia dėta materialinė gerovė? Nereikia primi- 
tyvinti, Mege. Aš jaučiau, kad jie myli mane, jie to ne- 
slėpė. Ir jie mylėjo vienas kitą. 

— Vadinasi, namie viešpatavo meilė. Ir juokas. Ar 
buvo namie juokiamasi, Roganai? 

— O taip. Iki šiol girdžiu tą juoką. Buvo taip baisu, 
kai viskas staiga nutrūko. Bet paskui, kai daug kas atlėgo, 
aš džiaugiausi, kad jie... drauge. Žuvo drauge. Vienas 
be kito jie nebūtų gyvenę pilnavertiškai. 

— Bet tų, žinoma, nepastebėjai —to ir neturėjo bū- 
ti, — kokia laimė tau nusišypsojo, kad galėjai gyventi ir 
augti Mylinčioje normalioje šeimoje? Kai gera, apie tai 
negalvoji. O aš to nepatyriau, Roganai. Ir niekada nepa- 
tirsiu. Mačiau pyktį, girdėjau barnius, jaučiau jų kaltės, 
pareigos naštą, tačiau ne meilę. Ar gali įsivaizduoti, ką 
reiškia augti namuose, kur du žmonės, pradėję tave, ne- 
apkenčia vienas kito? Jų santuoka — kalėjimo kamera, jo- 
je juos sulaiko tik sąžinės graužimas ir baimė nepaklusti 
Bažnyčios įstatymams. Katalikybės įstatymui. 

— Tai sunkų, Mege.— Jis uždėjo ranką ant jos rankos, 
gulinčios ant stalo.— Man labai gaila tavęs. 

— Būdama dar visai vaikas, prisiekiau sau, jog nieka- 
da neužsidarysiu tokiame kalėjime. 

— Bet santuoka — ne vien kalėjimas, Mege,— paprieš- 
taravo jis švelniai, tartum būtų šnekėjęsis su vaiku— 
Daugelis ją laiko laime. 

— Tikiuosi, kada nors ir tau taip bus, Roganai. Tačiau 
ne Man. Negalima pakeisti to, kas tau iš anksto lemta. 
Mano motina ėmė neapkęsti Manęs ir prakeikė, kai dar 
glūdėjau jos įsčiose. 

Roganas vėl norėjo prieštarauti, pasakyti, kad jos sam- 
protavimams trūksta paprasčiausios logikos, bet kupini 
tvirto įsitikinimo jos žodžiai paralyžiavo jį. 

O Megė tyliai, bet atkakliai tęsė: 

— Ji nuolat kartodavo, kad aš sugriovusi jos gyveni- 
mą. Man tai skambėjo siaubingai, bet apskritai be įrody- 
mų, kol neišgirdau to, ką pasakė tavo senelė. Kad motinai 
jau buvo nušvitusi dainininkės karjera. Tikriausiai ji tu- 
rėjo balsą iš prigimties, nes niekur nesimokė. 

-— Kuo gi tu čia dėta? — nusistebėjo Roganas susi- 
raukdamas. | 

— Tai labai paprasta. Kaip ji galėjo tikėtis toliau 
siekti karjeros pastojusi? Ir nė netekėjusi. Argi nežinai, 
koks būdavo vienišos nėščios moters gyvenimas mūsų 
perdėm katalikiškoje šalyje? Beveik prieš trisdešimt me- 
tų.— Megė krūptelėjo vien įsivaizdavusi tai. — O ji tik- 
riausiai buvo savimyla, su ambicijomis. Tas savybes aš 
paveldėjau iš jos. Galiu įsivaizduoti, kaip ji jautėsi, kai 
žlugo visos jos viltys. Ir dar pasakysiu: esu tikra, kad 
mano tėvai niekuomet nebūtų susituokę, jei ne jų bend- 
ros nuodėmės vaisius, tai yra aš. Tarp jų nebuvo meilės, 
jie nebebuvo labai jauni. Tėvui seniai per keturiasdešimt, 
motinai — daugiau kaip trisdešimt. Tikriausiai ji turėjo 
kokių nors taurių, romantiškų svajonių, o jis paprasčiau- 
siai sutiko gražutę moterį. Ji buvo labai graži, mes tu- 
rime fotografijų. Tačiau kartėlis sunaikino visą grožį. 
Taigi ji beveik visu savo gyvenimu užmokėjo už kelių 
akimirkų aistrą. Versdama mokėti tiek mano tėvą, tiek 
ir Mane. 

— Kvaila būtų smerkti save vien dėl to, kad tu gimei, 
Mege. 

— Aš žinau... Žinau. Suprantu va šita! — ji siutingai 
pabarbeno sau į galvą.— Bet širdimi... Joje jau seniai 
glūdi jausmas, kad savo atsiradimu, savo egzistavimu aš 
sugrioviau dviejų žmonių gyvenimą. Tėvo ir motinos, 

— Ne tik paika, bet ir kvaila taip samprotauti. 

— Galbūt, bet taip jau yra.— Patylėjusi ji pridūrė: — 
Tėvas sakė man be galo mylėjęs ją. Bet tai trukę labai 
trumpai... 

Ji įsivaizdavo, kaip jis pirmą kartą išvydo ją užėjęs 
į O'Malio aludę, kaip išgirdo dainavimą, kaip užsilieps- 
nojo romantiška keistuolio siela. 

— Man sukako dvylika metų, kai iš jos sužinojau bu- 
vusi pradėta ne santuokoje. O pasakyti ją paskatino štai 
kas. Aš jau žengiau į tą amžių, kai mergaitės ima domė- 
tis berniukais, flirtavau su Meriiu ir dar su vienu ar 
dviem kaimo berniūkščiais. Motina aptiko mane prie dar- 
žinės, kur mudu su Merfiu pasibučiavome. Tik vieną, 
patį pirmąjį bučinį šiltą, saulėtą dieną, kai kvepia šienas, 
o Mudu abu jaunučiai ir smalsūs. Drovus, nekaltas bučinys. 
Ta scena iki šiol stovi mano akyse. 

Ji užsimerkė ir vėl nutilo. 

— Motina pamatė mus,— vėl prabilo Megė atsimerk- 
dama, bet nežiūrėdama į Roganą.— Ji visa išbalo ir ėmė 
klykti kaip beprotė, paskui griebė mane ir nusitempė na- 
mo. Ji šaukė, kad aš bjauri, nusidėjėlė, kad Dievas ne- 
galįs Manęs pakęsti. Ir primušė mane. Tėvo nebuvo namie. 

— Primušė? — Roganas pašoko nuo kėdės.— Už tai, 
kad pasibučiavai su berniuku? 

— Jį primušė mane,— pakartojo Megė.— Ir ne šiaip 
ranka, 0 paėmė diržą ir taip plakė, kad maniau, jog už- 
muš mane, Ir vis šūkčiojo kažkokias citatas iš Biblijos 
apie nuodėmę. 

— Tai klaiku! — pasipiktino Roganas.— Mūsų laikais! 

Jis atsiklaupė prie kėdės, ant kurios sėdėjo Megė, 
abiem rankomis suspaudė jos veidą. 

— Taip, klaiku. Bet taip pasitaiko ir dabar. Ne vien 
mūsų šeimoje.— Ir patylėjusi tęsė: — Įsidėmėjau neapy- 
kantą jos akyse. Ir baimę. Baimę — aš tai supratau daug 
vėliau — dėl manęs. Kad aš nepakartočiau to, kas atsiti- 
ko jai: kūdikis įsčiose ir tuštuma širdyje. Aš visada jau- 
čiau, kad ji nemyli manęs taip, kaip kitos Motinos — savo 
vaikus, o Brianai yra švelnesnė negu man. Bet iš pradžių 
nežinau kodėl. 

Megė švelniai atstūmė jo rankas nuo savo veido, at- 
sikėlė ir priėjo prie durų, vedančių į nedidelį iš akmenų 
mūrytą balkoną, pilną snapučių vazonėlių. 

— Nebereikia to prisiminti, — prašneko Roganas jai už 
nugaros, 

— Ne, aš užbaigsiu. .. Ji... Mes įpratome kalbėti apie 
ją trečiuoju asmeniu —,ji". Kaip apie svetimą žmogų. 
Negerai, bet taip jau yra. Tai va tuomet primušusi mane 

ji pasakė neva aš esanti pažymėta nuodėmės ženklu. Vi- 
sam gyvenimui. Ir turinti būti su juo. Ir kad mano vaikas, 
jeigu gims, taip pat dalysis su manim ta nuodėme. 

— Tai pasibjaurėtina, Mege! — Roganas atgręžė ją į 
save, uždėjo rankas jai ant pečių.— Kažkoks idiotiškas 
fanatizmas. 

— Ji buvo įsitikinusi sakanti tikrą tiesą. Dievas nu- 
baudęs įą už nuodėmingą naktį, o mane — už tai, kad aš 
su nuodėme užgimusi. Vos pažvelgusi į mane, ji iškart 
prisimindavo nusidėjusi. Tai, kad buvo priversta sutikti 
su nemalonia jai santuoka. Mesti darbą, visa, į ką dėjo 
tiek vilčių. Atleisk, kad vis kartoju tą patį, bet man tai — 
įprastinis daugelio metų pokalbis su savimi. O dabar dar 
prisidėjo tai, ką aš sužinojau iš tavo senelės, ir tai už- 
baigė vaizdą. 

— Bet mušti vaiką ir sakyti jam tokius dalykus! Ir 
dar teisintis remiantis Dievu! — Roganas buvo tiesiog ne- 
savas; Mėlynos akys žaibavo iš pykčio ir pasibjaurėjimo. 

— Žinai, maždaug tą patį kaip tu sakė ir parėjęs na- 
mo tėvas. Maniau, kad jis smogs jai. Niekada nebuvau 
mačiusi jo tokio įtūžusio. Jie taip kivirčijosi ir taip rėkė 
vienas ant kito, kad geriau jau būtų mušęsi. Siaubo pa- 
gauta nubėgau į miegamąjį, ir Briana — jai nebuvo nė 
dešimties — kišo man kažkokias raminamąsias tabletes. 
Jos rankos labai drebėjo. Mane irgi visą krėtė drebulys. 
Tikriausiai tada visas namas krūpčiojo nuo jų riksmų ir 
mano raudų. 

Megė nesipriešino, kai Roganas tvirtai ją apglėbė, bet 
kalbėjo toliau, tiesiog nebegalėjo sustoti. Jos akys buvo 
sausos, balsas keistai ramus. 

— Tada maniau, kad tėvas išeis iš namų. Visai. Jie 
prikalbėjo vienas kitam tokių dalykų, kad gyventi po vie- 
nu stogu buvo nebeįmanoma. Taip man atrodė. Aš norėjau 
to, norėjau, kad jis pasiimtų mane ir Brianą su savimi, 
Nesvarbu kur, kad ir į pasaulio kraštą! Bet jis neišėjo. Vė- 
liau sakėsi taip pat turįs atkentėti — už tai, kad manęs, 
jog myli ją, už savo geidulius. Ir turėsiąs kentėti iki pat 
mirties. 

Megė vėl ištrūko iš Rogano rankų, bet nesiliovė kal- 
bėti. 

— Paskui dar prabėgo daugiau kaip dešimt metų. Mo- 
tina daugiau niekada rankos prieš mane nebekėlė, bet 
mes gyvenome kaip nusidėjėliai pragare. Tėvas stengėsi 
rodyti man savo meilę, iš kailio nėrėsi. Tik ką jis galėjo 
padaryti likdamas tuose namuose? Kartais aš lyg ir nu- 
girsdavau — ir mane siaubingai kankindavo ta mintis — 
kaip jis kalba pats sau: jeigu ne jinai, tai yra ne aš, 
jis tikriausiai eitų iš namų ir galėtų daryti, ką nori, my- 
lėti, ką nori. 

— Bet tu pati, — pasakė Roganas,— nejaugi tu iš tik- 
Iųjų Manai, kad tėvų nuodėmės, kaip pasakyta Biblijoje, 
kris. ., ir taip toliau... 

— Mėgstamas mano motinos posakis. Ne,— papurtė 
galvą Megė, — aš taip nemanau. Tačiau juk tai nieko ne- 
bekeičia. Mano širdyje... kraujyje... gerte įsigėrusi san- 
tuokos baimė. Gal tai savotiška liga. Ir aš niekada nesiry- 
šiu uždaryti tave į tą kalėjimą. 

— Tačiau juk tu nesi tokia paika, kad galvotum, jog 
tai, kas įvyko tavo tėvams, būna visiems? 

— Ne tokia paika. Net viliuosi, kad dabar, atsikračiu- 
si motinos jungo, Briana ištekės ir prigimdys vaikų. Ji 
visada troško turėti šeimą. 

— Na, matai. O tu? 

— O aš ne.— Jos balsas buvo abejingas ir duslus.— 
Aš turiu savo darbą, ir aš noriu būti viena. 

— Tu buvai išgąsdinta vaikystėje, ir ta būsena tau 
nėra praėjusi. 

— Tikriausiai. Dažnai aš pati sau kalbu, — ji dar to- 
liau atsitraukė nuo jo,— kokia gi iš manęs gali būti žmo- 
na ar Motina tokiu atveju? 

— Bet tavo sesuo gyveno ten pat. Toje pačioje šei- 
moje. 

— Ji nebuvo pagrindinė nusikaltėlė. Ir apskritai ji 
kitokios prigimties. Jai reikia žmonių, tvarkingų namų. 
O aš... tu visiškai teisingai pasakei, kad esu užsispyrusi, 
šiurkšti, užsidariusi. 

— Savo žodžių aš ir neišsižadu. Bet tave padarė tokią. 
Tu buvai priversta tokia būti. Tačiau moki būti ir kitokia, 
Mege, aš dabar Žinau tai: ištikima, užjaučianti, mylinti. 

Aš pamilau ne atskirus tavo bruožus, o tave visą. Ir noriu 
drauge su tavimi nugyventi gyvenimą. 

Kažkas tarsi suvirpėjo jos širdyje — ir sudužo į smul- 
kiausias šukeles lyg krištolas, užkliudytas neatsargios ran- 
kos. 

— Argi tu negirdėjai, ką aš visai neseniai pasakiau? 

— Girdėjau kiekvieną žodį. Ir dabar žinau: tu ne tik 
myli mane, tau manęs reikia. 

Ji stvėrėsi abiem rankomis už plaukų ir taip trūktelėjo, 
tarsi būtų norėjusi nuplėšti sau skalpą. 

— Man nieko nereikia! 

— Tai kalba beviltiškas užsispyrimas. Tu bijai pri-- 
sipažinti sau, jog yra kitaip.— Tuo metu jis visiškai pa- 
miršo savimeilę. Na, ir apskritai ką čia apie jį kalbėti, 
jei prieš akis paprasčiausias nelaimingas kūdikis. Kūdikis, 
kurį primušė ir išgąsdino ne prieš penkiolika metų, o 
visai neseniai: šiandien, vakar... Ir kalbėti su ja reikia 
kaip su vaiku — kantriai, užjaučiančiai — Tu pati užsi- 
darei narve, Mege. Kai tik prisipažinsi pati sau, ko iš 
tikrųjų tau reikia, jo durys tau atsidarys. 

— Man gerai ir taip. Kodėl tu nori kažką pakeisti? 

— Nes tavęs man reikia ne kelias dienas per mėnesį, 
o kasdien. Aš noriu gyventi su tavimi vienuose namuose, 
turėti vaikų. Tu — pirmoji moteris, Mege, kurią aš iš 
tikrųjų pamilau, ir aš nenoriu prarasti tavęs. Nenoriu, kad 
tu prarastum Mane. 

— Aš daviau tau viską, ką galėjau, Roganai,— jos bal- 
sas šiek: tiek virpėjo, bet ji kaip įmanydama stengėsi tvar- 
dytis.— Daugiau negu kam nors dar. Pasistenk tenkintis 
tuo, kitaip aš būsiu priversta viską nutraukti. 

Dieve, ką aš čia kalbu? Nejaugi aš iš tiesų taip ma- 
nau? 

Jai galva svaigo, mintys kriko. 

Roganas ištiesė rankas prie jos, paskui ranka nukrito. 

— Ar įstengsi tai padaryti? 

— Privalėsiu. 

Įsiviešpatavo slogi tyla. 

— Taip... užsispyrusi...— pasakė jis paskui su nuo- 
stabos gaidele, už kurios slypėjo skausmas.— Bet aš irgi. 
Ir aš lauksiu, kada ateisi pas mane. Ne, nesakyk, kad 

niekada to nebus,— pridūrė jis matydamas, kad ji. pra- 
vėrė burną prieštarauti — Juk tuomet tau daug sunkiau 
bus tai padaryti. Palikim viską, kaip yra, Mege. Bet su 
viena pastaba. 

— Kokia pastaba? 

Ji paklausė nuvargusiu balsu, bet ir šiek tiek su pa- 
lengvėjimu, 

— Kad aš ne tik geidžiu tavęs, bet ir myliu.— Jis pri- 
sitraukė ją, pabučiavo, kol ji dar neatsakė— Myliu ir 
nuolat priminsiu tau šitai. 


Kaip ji džiaugėsi vėl atsidūrusi namie! Megė mėga- 
voši vienatve ir ilgų ilgiausiomis dienomis, kai saulė ne- 
sileidžia iki dešimtos vakaro. Ir nereikia čia apie ką nors 
galvoti, tiktai apie darbą! Kad įrodytų sau, jog iš tikrųjų 
taip yra, Megė tris dienas paeiliui kojos neiškėlė iš dirb- 
tuvių. 

Darbas sekėsi. Megė buvo patenkinta tuo, ką matė ai- 
kaitinimo krosnyse. Bet, po paraliais, retsykiais ją ėmė 
slėgti vienatvė. Anksčiau, kiek ji pamena, šito nebūdavo. 

„Tik to ir trūko! —su kartėliu galvojo ji žiūrėdama 
į atslenkančias sutemas, kurios netrukus virs neįžvelgia- 
ma tamsa. Jis padarė savo darbą, tas šėtonas! Pripratino 
prie savo draugijos, privertė žavėtis svetimais miestais 
ir kaimais, išmokė trokšti daugiau, negu turi. 

Ir karščiausias troškimas — Matyti jį!“ 

Tekyba... Vien apie tai pagalvojusi ji sudreba. Na, 
šito jungo jis neužkraus jai, ne! Netrukus ir pats supras, 
jeigu dar nesuprato, kad ji teisi. Juk jis protingas žmo- 
gus. Kokia ten iš jos gyvenimo palydovė? Juokinga! 

Ji žengė pro duris, privėrė jas išėjusi. O jei nesupras, 
jei spirsisė Dieve mano, ką gi tada daryti?! Geriau visai 
apie tai negalvoti. Apie visus tuos „jeigu“. Geriau jau 
dabar kur nors eiti. Pas Brianą. Taip, pas ją, ir grei- 
čiau! 

Ji ėjo jau patamsy, rūkas driekėsi po kojomis, ir su- 
stiprėjęs vėjas ūžavo, šlamindamas medžių lapus. 

Šviesus Brianos virtuvės langas degė lyg sveikinantis 
švyturys naktį. Megė paspartino žingsnį spausdama prie 

savęs įrėmintus piešinius — tai, ką nupiešė seseriai do- 
vanų. 

Buvo jau visai netoli, kai iš po vešlaus platano at- 
sklido šuns urzgimas. Megė tyliai pašaukė Koną, ir šis 
ėmė džiaugsmingai loti šokinėdamas ant jos ir visaip ro- 
dydamas palankumą. O vizgindamas uodegą jis kaip peiliu 
kapojo juos abu gaubiantį rūką į draiskanas. 

Vos Megei pravėrus virtuvės duris, šuo šmurkštelėjo 
tenai ir norėjo lėkti. toliau, bet durys į koridorių ir sve- 
tainę buvo uždarytos, iš ten atsklido balsai. Vienas — su 
ryškiu anglišku akcentu. 

— Ji turi svečių, Konai,— tarė Megė šuniuį.— Netruk- 
dysim, palauksim čia. 

Kad laukti nebūtų sunkų, Megė paieškojusi greit su- 
rado pintinėlę imbierinių meduolių, taip pat paką šunų 
maisto — krekerių, kuriais pavaišino Koną, paskui jis at- 
sitūpė greta jos ir padavė leteną. 

— Prašom,— atsakė ji į jo padėką ir pataršė gauruotą 
galvą. 

Megei jau spėjus ganėtinai prisiragauti meduolių ir 
išgerti arbatos puodelį, į virtuvę atėjo Briana. 

— Nemaniau, kad tu jau parvažiavai — apsidžiaugė ji. 

— Būčiau atėjusi daug anksčiau, jei būčiau nujautusi, 
kokie skanėstai čia Manęs laukia. Ar daug turi gyven- 
tojų? 

— Taip, šeima iš Londono, studentas iš Derio ir dvi 
žavios ponios iš Edinburgo. Kaip pailsėjai? 

— Ten nuostabu! Visą laiką saulėta... Ką čia kalbėti! 
Nupiešiau šį tą, kad galėčiau tau parodyti. Tai geriau, 
negu rašyti laiškus. | 

Briana paėmė piešinius. 

— Oi, koks grožis! O aš turiu tau laikraščių iškarpų 
iš Paryžiaus. 

— Iš kur gavai jas? 

— Paprašiau Roganą, kad atsiųstų. Tuojau parodysiu. 

— Geriau vėliau. Man ėmė sektis dirbti, ir bijau, kad 
jos tik sudirgins mane. Ir taip žinau, kad viskas pavyko 
neblogai. 

— O į Romą taip pat važiuosi? 

— Nežinau. Negalvojau. Kai būnu čia, visa tai atrodo. 
kažkoks miglotas sapnas. 

— Juk dabar panorėjusi tu gali važinėti. Ir kur tik 
širdis geidžia. 

— Na, per stipriai pasakyta, Bri. Nors kai kur ga- 
liu.— Norėjo pakeisti temą, nes sesuo beregint paklaus 
apie santykius su Roganu, o kalbėti apie tai Megė ne- 
turėjo nei noro, nei jėgų. Todėl ji pasakė: — Ar girdėjai, 
kad Elisė Kvin pagimdė berniuką? Jį pakrikštijo Deividu. 
Vakar buvo krikštynos. Jis klykė kaip skerdžiamas per 
visą ceremoniją, įsivaizduoji? 

— Elisę dabar sunku atpažinti — susimąsčiusi pasakė 
Briana.— Visiškai kitas žmogus. O kokia vėjavaikė bu- 
vo... Taip, santuoka ir motinystė keičia žmones, nors tu 
ir tvirtini, kad niekas nesikeičia. 

„Šit kaip prabilo sesutė, — pagalvojo Megė.— Tikriau- 
siai ne šiaip sau. Pradėjo rimtai susimąstyti apie savo 
ateitį. Pagaliau!“ 

— Motinai viskas neblogai, — tęsė Briana, 

— Berods neklausiau tavęs apie ją! 

— O aš vis tiek sakau, Lotė verčia ją sėdėti gryname 
ore ir netgi vaikščioti pėsčią. 

— Vaikščioti? Argi ji dar moka? 

— Mege! Kam tu taip? Paskutinį kartą, kai buvau pas 
ją, ji romiai sėdėjo su siūlų sruoga rankose, o Lotė vijo 
juos į kamuolį. Tiesa, po valandėlės motina padėjo sruogą 
į šalį ir ėmė skųstis, kad Lotė į kapus nuvarysianti ją su 
savo išmonėmis. Sakėsi du kartus Lotę atleidusi iš darbo, 
bet ši niekur neinanti. 

— O ką Lotė? 

— Tyliai suposi savo supamajame krėsle ir tik šyp- 
sojosi. 

— Jei Lotė iš tikrųjų išeis... 

— To nebus. Aš dar nebaigiau. Žinoma, išgirdusi tai 
aš labai sunerimau ir ėmiau atsiprašinėti Lotės. Tada ji 
liovėsi suptis ir pasakė Mamai: ,,„Meive, gana jaudinti duk- 
terį. Jūs blogesnė už šarką pataršką. Imkit sruogą!“ Ji kyš- 
telėjo mamai į rankas siūlus ir pareiškė man ketinanti 
mokyti šią megzti. 

— Tai bus nuostabu. Nors ką turės veikti, be savo 
Biblijos. 

— Įdomiausia tai, kad mama pakluso jai, nors vis dar 
niurzgėjo ir skundėsi. Mane persmelkė tokia nuojauta, 
Mege, kad jai ima patikti toks gyvenimas. Nuosavuose 
namuose. 

— Svarbiausia, tu dabar laisva, sesute... Bet aš atėjau 
ne dėl to, kad nesiliautume kalbėjusios apie ją. 

— Tuomet pasakyk, kas kelia tau nerimą, Mege. 

— Iš kur ištraukei? 

— Jaučiu. Susiriejai su Roganu? 

— Kam mums rietis? Tarp mudviejų... Kodėl pamanei, 
kad aš apskritai galvoju apie jį? 

— Nes mačiau jus drauge... kaip jūs žiūrite vienas 
į kitą. Na... ir ne tik žiūrite. 

— Nesąmonė! Tai niekuo neįpareigoja. Mes seniai 
nebe vaikai... Turime bendrų reikalų, jie sekasi kaip iš 
pypkės, žinoma, mes norime, kad taip sektųsi ir toliau. 
Štai ir viskas, kas tarp mūsų. ., 

— Tu jį myli? 

— Dar ko! —,, Ne, nenoriu jo mylėti! Neprivalau!''— 
Matyt, jis įsivaizduoja tą patį, ką tu sakai, bet juk aš 
negaliu būti atsakinga už viską, kas šaus jam į galvą. 
Nesirengiu keisti savo gyvenimo nei dėl jo, nei dėl ko 
nors kito.— Ji sugniaužė kumščius; staiga ją nukrėtė leng- 
vas šiurpulys.— Bet kad jį kur skradžiai, jau nebegaliu 
būti tokia kaip anksčiau! 

— Kokia — kaip anksčiau? Pasakyk, Mege. 

— Tokia kokia buvau. Arba maniau esanti. Jis išmokė 
mane trokšti daugiau negu turiu. Tikriausiai ir anksčiau 
tokia buvau, tik nesuvokiau. O jo dėka ėmiau suprasti. 

— Ką suprasti, Mege? 

— Et... Pavyzdžiui, tai, kad vien darbo ir tikėjimo 
juo Man negana. Man tapo būtinas jis pats... kaip dalis 
mano darbo... mano sielos. Kai man kas nors pasiseka, 
jaučiu ir jo dalyvavimą. .. buvimą greta. Dalijuosi su juo 
savo džiaugsmu, sėkme. Supranti, Bri? .. Tai reiškia, kad 
aš pasidaviau, ėmiau nusileisti pati sau, dalelę savęs ati- 
daviau jam į rankas. 

— Tu kalbi apie meną ar apie savo širdį, Mege? 

Tai ištarusi sesuo pažvelgė jai į akis, ir Megė neatlai- 
kė jos žvilgsnio. 

— Aš negaliu atskirti vieno nuo kito, — atsakė ji nusi- 
gręždama.— Jis gavo juos abu. 


Išgirdęs taip kalbant, Roganas būtų labai nustebęs, nes 
kaip tik tuo Metu po ilgų apmąstymų jis ryžosi į savo 
santykius su Mege žiūrėti taip, tarsi jie būtų vien daly- 
kiški. Savo ruožtu jis jau pasipiršo. Dabar kitos pusės 
eilė, ji turi apsvarstyti tai ir ką nors nuspręsti. 

Dalykiniu požiūriu jam nebuvo reikalo susisiekti su 
ja artimiausiu metu. Jos darbo ekspozicija liks Paryžiuje 
dar trejetą savaičių, ir tik tada bus išsiųsta į Romą. Eks- 
ponatai jau atrinkti, daroma visa, ko reikia. 

Taigi artimiausiu metu abu turi ką veikti, argi ne? 
O jei atsirastų kas nors neatidėliotina, jo bendradarbiai 
visuomet galėtų susisiekti su ja. 

Taigi tegu ji baigia kepti kaip apkepas orkaitėje — 
ar ką dar ten pašauna,..— O jis lauks. 

Jo savimeilei, jo ateities planams bus geriau, jei ji 
nesužinos, kaip skaudžiai užgauti jo jausmai, koks jis 
prislėgtas. Be to, būdami toli vienas nuo kito, jie gali 
dar ne kartą apgalvoti savo ketinimus. Jei susitikinės, 
kiekvienas susitikimas būtinai baigsis lovoje, o tai nors ir 
malonu, savaime nieko neišsprendžia. 

Čia reikia kantrybės ir tvirtumo. Taip, tiktai taip. Ir 
jeigu ji po kurio laiko vis dar taip kvailai spyriosis, jis 
imsis priemonių, Kokių? Na, ką nors tikrai sugalvos. Pra- 
keikta laukinė! 


Tomis dienomis Roganas sumanė aplankyti senelę. Ap- 
silankė ne visai įprastu metu, bet sugrįžęs iš pietų jis dar 
nesimatė su ja ir taip panūdo pabūti šeimos prieglobs- 
tyje, nesvarbu, kad ta šeima apsiriboja vienu žmogumi, 

Jis pabeldė į duris senoviniu kabančiu plaktuku, tuo- 
jau pat buvo sutiktas tarnaitės ir atsisakęs jos paslaugų 
skubiais žingsniais nuėjo į svetainę. 

— Roganai! — senoji moteris kėlėsi pasitikti. — Nelau- 
kiau tavęs tokiu metu, bet juo mMalonesnė staigmena. 

— Atidėtas dalykinis susitikimas, todėl pasinaudojau 
laisvu laiku. Tu puikiai atrodai! 

— Taip ir jaučiuosi. Sėskis. Ką gersi? 

— Nieko. Tik valandėlę pasėdėsiu pas tave. 

— Girdėjau apie sėkmingą tavo parodą Paryžiuje. Ne 
per seniausiai pietavome drauge su Patricija, ji man daug 
ką papasakojo. 

„Daug ką?“ — pagalvojo jis, ir jį užplūdo nauja gėdos 
ir apgailestavimo banga dėl to, kas įvyko tarp jo ir Pat- 
ricijos ir ko galėjo nebūti, jeigu jis laiku būtų parodęs 
daugiau dėmesio ir nuovokumo, 

— Kaip ji laikosi? 

— O, puikiai, Seniai nebuvau mačiusi jos taip gerai 
nusiteikusios. Visa pasinėrusi savo mokyklos rūpesčiuose, 
ir, žinai, Džozefas labai jai padeda. 

— Visai nusiplūkiau, senele, — Roganas manė, jog rei- 
kėtų pasiteisinti. — Daug darbų galerijoje susikaupė man 
išvažiavus, o svarbiausia — plečiasi fabrikas Limerike, Rei- 
kia važinėti tenai... Kodėl taip žiūri į mane? Kas nors ne 
taip? 

— Visai ne. Tiesiog noriu pasišnekėti apie kai ką su 
tavimi. Matai. ..— Staiga ji pati pakreipė pašnekesį kita 
linkme ir paklausė: — O kaip Megė? Ar jai patiko Pran- 
cūzija? 

— Atrodo, kad taip. 

— Pietuose dabar tikriausiai geras oras. Nesuklydau? 

— Ar rengiesi svarstyti su manimi tai, koks Prancū- 
zijoje oras? “2 

— Ne, ne visai... Ar esi tikras, kad nieko nenori iš- 
gerti? 

Roganas šiek tiek sunerimo. 

— Kas vis dėlto atsitiko, senele? 

— Visiškai nieko, brangusis. Iš kur tu ištraukei? 

Nustebęs jis išvydo, kad ji iškaito kaip mokinukė; lai- 
mė, tai negadino kaip reta jaunyvai atrodančio jos veido. 

— Senele...— pradėjo jis, bet jį nutraukė laiptuose 
subildėję žingsniai ir garsus šūktelėjimas. 

— Krise! Kur tu pradingai, drauguže? 

Paskui į kambarį įvirto kūningas vyras plika lyg kiau- 
šinis makaule, duksliu medetkų spalvos kostiumu. Apva- 
lus jo veidas švietė lyg raukšlėtas mėnulis. 

— A, šit kur tu, brangioji! Aš jau išsigandau, kad 
vėl būsiu praradęs tave keturioms dešimtims metų! 

— Gal paprašysiu, kad atneštų arbatos, — subruzdo po- 
nia Svini, kurios veidą vis dar buvo išpylęs gėdos rau- 
donis. 

Vyriškis priėjo artyn ir pabučiavo abi šiek tiek dre- 
bančias jos rankas. Tik +uomet jis pastebėjo Roganą. 

— Tai mano anūkas, — pasakė jam ponia Svini.— Ro- 
ganai, tai Neilas Finis. Aš pasakojau tau apie jį. 

— Šit kas čia toks! — Rogano ranka atsidūrė kietame 
įėjusiojo delne.— Labai malonu pasimatyti. Krisė man irgi 
daug pasakojo apie tave, vaikine. Tu jai tiesiog kaip 
akies vyzdys. 

— Aš... man taip pat labai malonu susipažinti su ju- 
mis, pone Fini. 

— Na, na, prašau be tos „galanterijos“ tarp mūsų. 
Kai tokie šeimyniški santykiai... 

Jis mirktelėjo ir pradėjo taip juoktis, kad įspūdingas 
jo pilvas liulėte liulėjo. 

— Santykiai? — skubiai pakartojo Reiganas. 

— Aha, vaikine. Kai buvau dar visai varliukas, mudu 
su Krise jau pažinojome vienas kitą. Su tavo senuke. Nuo 
to laiko praėjo, sergėk mus Viešpatie, daugiau kaip pusė 
amžiaus, Oo štai dabar Dievo pirštas nurodė tau mano duk- 
terėčią, kurios stikliukus tu priglobei. 

— Dukterėčią? Tai jūs — Megės giminaitis? 

— O kas gi dar? Tikrų tikriausias jos dėdė! — Neilas 
laisvai, kaip savo namuose, atsisėdo. Dabar, kai jis ne- 
besijuokė, pilvas vis tiek buvo gerokai išvirtęs virš kelnių 
juosmens.— Didžiuojuosi ja ne mažiau kaip gaidys, nors 
tiesą pasakius nieko nesuprantu, ką ji daro. Bet jei Krisė 
sako, kad tai šaunu, vadinasi, taip ir yra. 

— Krisė,— nejučia pakartojo Roganas. 

— Kaip įdomu, ar ne, Roganai? — pasakė jam senelė 
nervingai šypsodamasi — Megės sesuo parašė Neilui į 
Golvėjų, kad judu su Mege turite bendrų reikalų. Tik- 
riausiai užsiminė ir apie Mane, ir Neilas atsiuntė laišką, 
o aš pakviečiau. jį pasisvečiuoti. Viena susiję su kitu. 

— Jūs... esate buvęs anksčiau Dubline? — mandagiai 
paklausė Roganas poną Finį. 

— Miestas kaip reikiant! — Neilas plekštelėjo delnu 
per krėslo alkūnramstį —O merginų čia— nors užsi- 
mušk! — jis vėl mirktelėjo, šį kartą į ponios Svini pusę. — 
Bet aš Matau tik vieną. 

— Papasakok, ką tu žinai apie savo dukterėčią, Nei- 
lai, — paprašė ponia Svini. 

Roganas sutrikęs žiūrėjo į juos abu — tokius džiu- 
gius, tokius patenkintus vienas kitu ir senais savo prisi- 
minimais. 

— Senele,— pasakė jis — gal aš vis dėlto ko nors iš- 
gerčiau. .. Gerai būtų viskio. .. 

Labai prislėgtas jis išėjo iš savo senelės namų. Nie- 
kaip negalėjo patikėti visa tai ką tik regėjęs savo akimis. 
Mat reginys buvo toks, kokį kartą buvo nupasakojusi Me- 
gė, tiesa, kita proga: jei dviejų žmonių širdyse slypi kaž- 
kas intymu, brangu, jie noromis nenoromis siunčia signa- 
lus, pastebimus ne vien jiems, bet ir pašaliniam, ganėti- 
nai akylam stebėtojui. 

Paprastai tariant, jo senelė flirtuoja — taip, taip, bū- 
tent! —su plačiaskruosčiu Megės giminaičių iš Golvė- 
jaus miesto! 

„Ne,— pasakė pats sau įžengdamas į galerijos pastatą 
jau visai prieš jos uždarymą,— tai tiesiog neįmanoma! 
Tikriausiai aš ne taip perskaičiau tuos velnio „signalus“! 
Senelei jau per septyniasdešimt; tai puikių manierų, tu- 
rinti visame kame nepriekaištingą skonį ir stilių mote- 
Iris. 

O tas Neilas Finis... Gal jis ir labai malonus, bet... 
Ne, tai visiška nesąmonė!“ 

Dabar jis norėjo pasėdėti ramiai porą valandų savo 
kabinete nieko nesikviesdamas ir nepriimdamas, išjungęs 
telefoną, vienut vienas. 

Jis palingavo galvą ir nusišypsojo pats sau: jo norai 
pradėjo visiškai sutapti su Megės norais. 

Jau paėmęs už durų rankenos, jis išgirdo pakeltus bal- 
sus, sklindančius iš kambario. Ginčas, matyt, ką tik įsi- 

liepsnojo. Išsiauklėjimas reikalavo išeiti, bet nugalėjo 
smalsumas. 

Jis atidarė duris ir išvydo Patriciją su Džozetu, abu 
susijaudinusius ir įsikarščiavusius. 

— O aš sakau tau,— rėkė Džozefas, — kad tu nepanau- 
doji visos savo smegenų medžiagos, kurią tau davė Die- 
vas! Ir visiškai nenoriu tapti judviejų su motina tarpusa- 
vio atšalimo priežastimi. 

— Jau šimtą kartų sakiau, kad mamos nuomonė šiuo 
klausimu man nė kiek nerūpi! — rėkė atsikirsdama Patri- 
cija, ir Roganas, niekada negirdėjęs, kad ji taip pakeltų 
balsą, iš nuostabos prasižiojo— Tai ne jos rūpestis! Aišku? 

— Tai, ką girdžiu dabar, tik patvirtina mano žodžius 
apie tavo pilkąją medžiagą, Patricija! Tu... O, Roga- 
nai! — įtūžęs Džozefo veidas suakmenėjo.— Aš nežinojau, 
kad jūs grįšit šiandien. 

— Suprantama, Džozefai.— Jis nukreipė žvilgsnį į Pat- 
riciją. — Atrodo, kad aš sutrukdžiau jums? Atleiskite. 

— Atvirkščiai, Roganai.— Patricija žiūrėjo į jį nė 
kiek nesutrikdyta to, kad jis aptiko juos garsiai baran- 
tis — Gal tu sugebėsi paaiškinti tam pasipūtėliui...— Ji 
krestelėjo galvą.— Nes aš nepajėgiu! 

— Paaiškinti ką? — nieko nesuprasdamas paklausė Ro- 
ganas, bet Džozefas neleido jai atsakyti. 

— iRogano į tai visiškai nereikia velti, — pasakė jis 
negarsiai, bet tvirtai. 

— Ak, žinoma! — Patricijos balse buvo girdėti aša- 
ros.— Mudu privalome slėptis nuo visų kaip nusidėjėliai. 
Kaip svetimautojai. O aš nenoriu, Džozefai! Aš myliu 
tave, ir man ne vis vien, kas apie tai žinos! — ji staigiai 
pasisuko į Roganą.— Na, ką pasakysi šitai išgirdęs? 

Šis pasistengė nuslėpti nuostabą ir atsakė: 

— Pasakysiu, kad tuojau išeisiu ir paliksiu jus vie- 
nus. 

— Aš irgi eisiu, — ji griebė savo rankinę.— Džozefas 
nenori Manęs klausyti. Aš apsirikau mManydama, kad jis — 
iš tų, su kuriais galima kalbėti atvirai, nuoširdžiai. 

— Patricija! 

— Nedrįsk šaukti ant manęs! Visą savo gyvenimą bu- 
vau mokoma, ką turiu daryti ir kaip elgtis. Kas teisinga, 

kas neteisinga! Aš mirtinai pavargau nuo jūsų pamoky- 
mų! Mane atkalbinėjo nesteigti mokyklos, mokė laikyti 
draugus nedraugais, ir...— Ji staigiai nutraukė irazę— 
Tai va, daugiau aš nebenoriu! Pati galvosiu, ką man dary- 
ti, kaip gyventi ir ką mylėti! — ji pasisuko į Roganą su 
iššūkiu akyse, tartum jis būtų rengęsis kaip nors jai 
prieštarauti. — Ir nepakęsiu, kad man stengtųsi įkrėsti pro- 
to! Nei tu, nei mano tėvai! Nei tas, kurį aš pamilau! 

Aukščiau kilstelėjusi smakrą, ji pažvelgė į Džozefą 
ašarų pilnomis akimis, 

— Jeigu tau Manęs nereikia, būk sąžiningas ir sakyk 
tiesiai. Bet nedrįsk kalbėti už mane, kas geriau, o kas 
blogiau! 

Džozefas žengė prie jos, bet ji jau dingo už durų, ir 
jis nesivijo jos pamanęs, jog kur kas išmintingiau pasi- 
elgs leisdamas jai pabūti vienai ir nusiraminti. 

— Atleiskit, Roganai,— santūriai pasakė jis— Būčiau 
norėjęs, kad išvengtumėt šios scenos, bet jūs taip neti- 
kėtai grįžote. 

— Kadangi jums tai nepasisekė, — šaltai pastebėjo Ro- 
ganas,— gal paaiškinsite, kas čia atsitiko? 

Jis apėjo Džozefą ir atsisėdo įprastinėje vietoje prie 
savo stalo, iškart tapdamas viršininku. 

Džozefas tylėjo, todėl Roganas pakartojo: 

— Norėčiau tai žinoti draugo teisėmis, jūsų ir Patri- 
cijos draugo. 

— Kaip tikriausiai jūs supratote, mudu mylime vienas 
kitą, — tyliai tarė Džozefas. 

— Tačiau kiek aš pamenu, ji ištarė žodžius „slėptis 
nuo visų“. Kodėl jūs turite slėptis? 

Raudonis išpylė Džozefo veidą. 

— Mes... Ne, manau, bus geriau, jei aš būsiu atsar- 
gus ir apdairus. 

— Iš tikrųjų? — negeros kibirkštėlės šmėstelėjo Ro- 
gano akyse.— Elgdamasis su Patricija kaip su viena iš 
daugelio savo mylimųjų, manote esąs itin apdairus? 

— Maniau, kad pasmerksite mane, Roganai,— sausai 
tarė Džozefas. 

— Teisingai manėte. 

— Tokios pat reakcijos tikėjausi ir iš jos Motinos, kai 

Patricija įkalbėjo ateiti praeitą vakarą pas juos pietų. 
Na, ir gavau.— Jis sugniaužė kumščius.— Kodėl? Ogi to- 
dėl, kad — kas aš toks, po velnių? Kažkoks galerijos sau- 
gotojas, ir nė lašelio mėlynojo kraujo gyslose. Ne, ji, su- 
prantama, taip nepasakė, bet tai lengvai galėjai perskai- 
tyti jos akyse: kad jos duktė būtų galėjusi pasirinkti ir 
ką nors geriau. Žinoma, būtų. Kodėl ne? Tik nemanykit 
ir nesakykit, kad man čia— dar vienas lengvabūdiškas 
ryšys! 

Jis beveik šaukė. Roganas nustebęs žvelgė į jį. 

— O kas gi čia? — pasiteiravo jis. 

— Aš myliu ją. Girdite? Myliu nuo to laiko, kai pirmą- 
kart išvydau. Beveik prieš dešimt metų. Bet tada buvo 
Robertas. O paskui... paskui jūs! 

— Aš niekada nebuvau šiame sąraše,— pasakė Riga- 
nas. 

„Kas čia dedasi? — pagalvojo jis trindamasis tarpu- 
akį.— Visas pasaulis išsikraustė iš proto? Ką tik pats savo 
akimis mačiau savo tikrą senelę ir tą Megės dėdytę iš 
Golvėjaus, dabar — Džozefas ir Patricija... O aš pats, kad 
mane kur, ar labai nuo jų skiriuosi?“ 

— Atleiskit, kada visa tai prasidėjo? — paklausė jis. 

— Likus savaitei iki jūsų kelionės į Paryžių. 

'Džozefui buvo ir malonu, ir skaudu prisiminti bepro- 
tiškas dienas ir naktis po jų jausmų išpažinimo čia, gale- 
rijoje, bet jis negalėjo to pamiršti, todėl ilgam nutilo, ir 
Roganas gavo priminti jam čia esąs. 

Jis kostelėjo ir klausiamai tarė: 

— Na, ir... 

— Aš nieko neplanavau ir neskubinau, viskas įvyko 
spontaniškai iš abiejų pusių, patikėkit. Bet tai nieko ne- 
keičia. Nebent paskutinės jūsų priemonės. .. 

— Kokios priemonės, Džozefai? 

— Na, dėl galerijų valdymo. Esu pasirengęs. .. 

— Kuo tai susiję su? ..— paklausė Roganas išvargu- 
siu balsu. 

Jam įsiskaudėjo galvą nuo viso to, ir dabar jis labiau- 
siai troško atsidurti namie su brendžio buteliu, o gal ir 
aspirino dėžute, kad visiškai nusiramintų. 

— Juk, šiaip ar taip, esu jūsų tarnautojas, — Džozefas 
mėgino paaiškinti paskutinius savo žodžius.— O Konelių 
šeima — jūsų draugai. 

— Taip, jūs — Mano +arnautojas. Taip, jie — seni pa- 
žįstami. Na, ir kas? Kuo susijęs jūsų asmeninis gyvenimas 
su jūsų darbu čia, jei jis jums patinka? — Ne, išties gelia 
galvą! — Gal aš panašus į bukaprotį, galintį atleisti žmogų 
vien dėl to, kad šis įsimylėjo kažką? Nė nesirengiau kiš- 
tis į jūsų santykius. Bet jiems aiškintis jūs pasirinkote 
mano kabinetą ir man įėjus abu urzgėte vienas ant kito 
kaip foksterjerai. O paskui Patricija užsipuolė tiek ma- 
ne, tiek jus, tada pabėgo verkdama. Juk visa tai ma- 
tydamas turėjau teisę kukliai pasiteirauti, kas gi čia de- 
dasi? 

— Jūs pataikėte į pačias viesulo žiotis, — nelinksmai 
nusijuokė Džozefas ir siekė iš kišenės cigarečių. 

— Atrodo, kad taip.— Ir jūs turite teisę į visus Mano 
klausimus atsakyti, kad tai — ne mano reikalas. Tačiau 
nepamirškite, kad mudu su jumis pažįstami jau dešimt 
metų, o Patriciją aš pažįstu dar seniau. Tai dėl ko kilo 
visas tas triukšmas? 

Džozefas užsitraukė dūmo ir išpūtė visą kamuolį. 

— Jį nori slapta pabėgti. 

— Pabėgti? Su kuo ir kur? 

Pašnekovas dėbtelėjo į Roganą kaip į beviltišką kvailį. 

— Su manim, — atsakė jis.— Į Škotiją. .. 

Sužinojęs, kad Patricija įsigeidė nuoga pašokti Švento 
Stepono aikštėje, Roganas būtų mažiau nustebęs. 

— Patricija? — sumurmėjo jis.— Kodėl? 

— Ji sugalvojo tą beprotišką planą po to, kai susi- 
kivirčijo su motina. .. dėl manęs. 

— Niekada nemaniau, kad Patricija gali taip įsisiau- 
tėti. O dėl jos motinos — neabejoju, kad jos nenudžiugino 
perspektyva susigiminiuoti su jumis... Jeigu pradedu tei- 
singai suprasti, kas čia dedasi. 

— Pradedate.— Silpna šypsena suvirpėjo Džozefo 1ū- 
pose.— Juk motina visus tuos metus jai iš anksto buvo 
numačiusi jus. 

Šie žodžiai nenustebino Rogano. Bet dabar jis išklausė 
juos visiškai ramiai. 

— Bijau, kad turėsiu nuliūdinti garbiąją ledi — Roga- 
nas pasitrynė smilkinius.— Turiu visiškai kitokių ketini- 
mų. Juos nedelsdamas praneščiau jai, jeigu tai bent kiek 
padėtų. 

— Šiaip ar taip, nepakenktų, — Džozefas prisėdo ant 
Rogano stalo krašto, kaip paprastai mėgdavo daryti — 
Jeigu tai jūsų labai neapsunkintų. 

— Kvailystės! Tuojau pat pasakysiu. Be to, ponios Ko- 
neli pašonėje visuomet būna jos vyras Denis, kuris suge- 
bės ją sutramdyti. Tiesa, ne iškart, o palengva. 

— Patricija taip pat šitai sakė, bet aš nelabai tikė- 
jau. Nesinori naują gyvenimą pradėti nuo skandalo, kuris 
tikrai paveiktų pirmiausia Patriciją. Tiesą pasakius, pa- 
prasčiausiai bijau to. 

— Aš suprantu jus. 

— Patricija Mano taip: jeigu mes išvyksime į Škotiją 
ir ten susituoksime, tai po kurio laiko motina ims galvoti, 
kad ne kas kitas, o ji išmintingai pastūmėjo mus taip ap- 
sispręsti. Bet, kartoju, aš bijau rizikuoti. Man baisu, kad 
Patricija neištvers visos tos įtampos, ir tai atsilieps mūsų 
gyvenimui. 

— Prisimenu, Džozefai, kad ponia Koneli kadaise ne- 
labai mėgo ir Robertą. 

— Tai tiesa? — viltingai paklausė Džozefas. 

— Taip. Mat nebuvo visu šimtų procentų įsitikinusi, 
kad jis tiks jos dukteriai. Tačiau netrukus be galo jį pa- 
milo. Tiesa, Robertas nebuvo įsivėręs auskaro į ausį kaip 
jūs. 

Džozefas šypsodamasis palietė savo ausį. 

— O Petei patinka, 

— Ką gi, tai tik patvirtina, kad mūsų šalyje egzistuoja 
nuomonių įvairovė.—- Pastebėjęs, kad kol kas Džozefui 
ne juokai galvoje, Roganas surimtėjęs tęsė: — Pagaliau 
ko jai reikia, tai poniai Koneli? Kad duktė būtų laiminga. 
Tuo įsitikinusi, ji iškart nusiramins. 

— Kas ją supaisys, Roganai. O jeigu ne? Patricija — 
toks namų žmogus. Nesutarimai su motina gali tapti jai 
tragedija. 

— Ir vis dėlto, Džozefai, jūsų vietoje būdamas, aš 
paklausyčiau Petės. Įsivaizduojate? — jis atsilošė krėsle 

ir prisimerkė lyg išvydęs tai savo akimis— Jūs slapta iš- 
vykstate į Škotiją, kertate jos sieną. Paskui — jungtuvių 
ceremonija kokioje nors mažytėje kaimo koplytėlėje. Ir 
pagaliau Medaus mėnuo Škotijos kalnuose... Kokia ro- 
mantika! Patricija tai prisimins visą gyvenimą. 

— Labai guntdančiai skamba, tik ar ji paskui nesigai- 
lės? 

-- Moteris, kuri ne per seniausiai lyg kulka šovė iš 
čia, buvo gana ryžtingai nusiteikusi. 

— Na, ką gi, pažiūrėsim.— Džozefas ėmė atgauti įpras- 
tinį lengvabūdiškumą.— Bet pirmiausia aš turiu surasti 
ją — Jau prie durų jis sustojo ir šoipydamasis paklau- 
sė: — Ar duosite man, jei prireiks, laisvą savaite? 

— Dvi savaites, Džozefai. Ir pabučiuokit nuo manęs 
nuotaką. 


Po trijų dienų Roganas gavo telegramą, kuria buvo pra- 
nešama, kad ponas ir ponia Donahou yra gyvi sveiki ir 
nuoširdžiai sveikina jį. Jis džiaugėsi, kad atsitiktinai įsi- 
kišęs sugebėjo paskatinti įsimylėjėlių porą apsispręsti, ir 
pagyrė save už tai. 

Liko dar viena pora, dėl kurios jis šiek tiek nerimavo 
ir anaiptol netroško, kad ji susijungtų. Atvirkščiai, jis 
svajojo, kad ponas Neilas Finis kuo greičiau dangintųsi 
savais keliais. 

Iš pradžių Roganas kalbėjo sau, kad visi jo būgšta- 
vimhai absurdiški, kad be reikalo jis nerimauja. Po savaitės 
pamanė, jog reikia tik kantrybės, bet kai dar po savaitės 
Neilas vis dar gyveno ponios Svini namuose, Roganas 
iš tiesų ėmė jaudintis. Kaipgi čia, klausė jis pats savęs, 
kaipgi jo senelė, ganėtinai išsilavinusi, išsiugdžiusį puikų 
skonį Moteris, galėjo patekti to nelabai simpatiško stor- 
žievio vakariečio įtakon? 

Prasidėjus trečiai savaitei, jis ryžosi imtis priemonių — 
kreiptis į sveiką protą, — ir išsirengė pasisvečiuoti pas se- 
nelę. 

Laukdamas jos, jis sėdėjo svetainėje — tame pačiame 
per daugelį metų nepakitusiame kambaryje, kurio ap- 
statymas kaip visada rodė itin subtilų šeimininkės skonį 
ir pomėgius, gana dideles jos pajamas ir aukštą kaltūrą. 

— Kaip malonu, kad užsukai.. 

Ponia Svini žvaliai įžengė į kambarį, ir žŽvelgdamas į 
senelę Roganas staiga pagalvojo, kad ji, ko gero, atrodo 
pernelyg patraukli pagal savo amžių. Bet tuojau nuginė 
šią nederamą mintį. 

—- Aš vėl išskrendu į Limeriką, — pasakė Roganas.— 
Jau po kelių valandų.— Jis atsistojo ir pabučiavo ją ne- 
ramiai žvilgčiodamas į duris.— Tu... tu dabar viena? 

— Taip. Neilas išėjęs kažkokiais savo reikalais. Gal 
išgertum arbatos? Virėja prikepė tokių pyragėlių! Neilas 
visai sužavėjo ją, ir ji lepina mus kuo nors ypatingu kiek- 
vieną dieną. 

— Sužavėjo? — bukai pakartojo Roganas. 

— Jis daug laiko praleidžia virtuvėje ir be paliovos 
giria jos sriubas, kepsnius ir paštetus. Ji negali atsižiū- 
Tėti į jį. 

— Išvaizda rodo, kad pavalgyti jis mėgsta. 

Ponia Svini nušvito plačiai šypsodamasi. 

— Mėgsta ir moka, Patiria tikrą malonumą. 

— Kurgi ne, Kai viskas paduota. 

Senelė nustebusi pakėlė antakius. 

— Roganai! Ką tu čia šneki? Ar turėčiau gailėtis mais- 
to savo senam bičiuliui? 

— Visai ne, atleisk. Ne taip pasakiau— Jis paėmė 
sausainį iš vazos— (O ponas Finis ar nepasiilgo namų? 
Savo darbo? 

Vėl nuostaba, sumišusi su nepritarimu, šmėstelėjo po- 
nios Svini veidu. 

— Ne,— šaltai atsakė ji. — Jis jau pasitraukė į poilsį. 
Pamiršti, kiek jam metų. 

— Dar kartą prašau atleisti. — Jis nežinojo, kaip su- 
švelninti neatsargiai ištartus netaktiškus žodžius.— Žino- 
ma, malonu pasimatyti su vaikystės draugais. 

— O, tu negali įsivaizduoti, kaip tai nuostabu! Aš vėl 
jaučiuosi jauna esanti. Tiesiog nors į šokius eik! Praeitą 
vakarą mes iš tiesų šokome restorane. Aš jau pamiršau, 
koks puikus šokėjas jis buvo kadaise! Kai mudu su juo 
nuvažiuosim į Golvėjų. .. 

— Judu? — Roganas net pabalo.— Judu — į Golvėjų? 

— Taip, kitą savaitę mes manome išsirengti į kelionę 

automobiliu. Per visą šalį. Aš supratau, kaip nesulaikomai 
mane traukia gimtosios vietos. 

— Bet tu negali! Dviese su vyriškiu.... 

— Kodėl ne? Roganai, kas tai? | 

— Nes... Viešpatie, betgi tu mano senelė! Aš nega- 
liu... 

— Negali ko? — nustebusi paklausė ji, lėtai ir aiškiai 
tardama kiekvieną žodį. 

Kalbėsena rodė, jog įvyko tai, kas nepaprastai retai 
pasitaikydavo, — ji supyko. 

Labai nusiminęs Roganas mėgino paaiškinti savo po- 
elgį. 

— Senele,— pasakė jis— aš gerai suprantu, kad su 
tuo žmogumi tau grįžo praeitis, tave užplūdo prisiminimai. 
Čia, žinoma, nieko smerktino nėra. Bet važiuoti dviese su 
vyriškių, kurio nesi Mačiusi daugiau kaip penkiasdešimt 
metų... Ilgai keliauti su juo... Tai paika, neišmintinga. 
Aš nerimausiu. 

„Koks jis pats paikas, šitaip rūpindamasis tuo, kas 
dera, kas neklaidinga! — mąstė ji dabar, žvelgdama į 
į anūką su meile ir apgailestavimu.— O juk jis kone dvi- 
gubai jaunesnis už mane. Iš kur toks atsidavimas nerašy- 
toms padorumo ir Moralės taisyklėms, toks visko išsiža- 
dėjimas? Nejaugi jis iš tikrųjų yra toks? O gal reikalauja 
tik iš kitų? Todėl iki šiol dar nevedęs". 

— Mano amžiaus sulaukus, — pasakė ji — jau galima 
elgtis neišmintingai. Tačiau aš tokiu poelgiu nepalaiky- 
čiau ketinimo nuvažiuoti į gimtąsias vietas su mylimu 
vaikystės draugu. Tiesa, gal tu apskritai artimus dviejų 
suaugusių žmonių santykius laikai absurdiškais. 

— Tu nori pasakyti... tu... — Jis Mikčiojo jausdama- 
sis nepatogiai ir jaudindamasis.— Kad tu išties... 

— Miegojau su juo? —ji atlaidžiai Žiūrėjo į anūką 
šiek tiek prisimerkusi.— Na, tai jau mano asmeninis rei- 
kalas, brangusis, ar ne? Tam man net tavo pritarimo ne- 
reikia. 

— Žinoma, ne,— sumurmėjo jis visiškai išmuštas iš vė- 
Žių.— Aš tik. .. aš nerimauju. 

— Aš atsižvelgsiu į tavo nerimą.— Ji didingai atsitie- 
sė.— Labai apgailestauju, kad šokiravau tave savo elge- 
siu, bet nieko negaliu padaryti. 

279 


— Aš visai ne... Ak, velnias! Taip, aš šokiruotas, 
Kaip tu gali...—Jis visiškai sutriko nesuprasdamas, ką 
ir kaip kalba.— Aš visiškai nepažįstu to žmogaus! — iš- 
poškino jis. 

— Užtat aš pažįstu, — nuolaidžiai pasakė ponia Svini— 
O dėl to, kiek mes išbūsime Golvėjuje, nieko konkrečiai 
neplanavau. Bet noriu būtinai užsukti pas Megę, susipa- 
žinti su jos šeima. Ar pasveikinti nuo tavęs, kai ją pa- 
mMatysiu? 

— Tu negalėjai viso to pati sugalvoti, senele! 

— Aš save pažįstu geriau negu tu manai, Roganai. 
Savo mintis ir savo širdį. Laimingos kelionės tau į Li- 
meriką. 

Jam liko tik pabučiuoti ją į skruostą ir išeiti. Užtren- 
kęs automobilio dureles, jis iškart griebėsi telefono ra- 
gelio. 

— Eilina, .perkelkite mano kelionę į Limeriką rytdie- 
nai. Dabar turiu skubiai važiuoti į Klerą. 


Atvėsusiame ore jau jautėsi pirmasis spėjusio paauk- 
sinti medžius rudens prisilietimas, ir būtų buvusi tikra 
nuodėmė nepastebėti metų kaitos, nesidžiaugti ja. Po 
dviejų savaičių, praleistų beveik neišlendant iš dirbtuvių, 
Megė pamanė nusipelniusi poilsio. Nors dienelės. Rytą 
praleido savo sode, energingai ravėdama jį ir purendama 
žemę; tuo Briana, be abejo, būtų patenkinta. O įsigeidu- 
si atlyginti sau už triūsą ryžosi pasileisti dviračiu per kai- 
mą ir surengti sau prabangius vėlyvus pusryčius Timo 
O'Malio aludėje. 

Vėjas pūtė vis atšiauriau, vakaruose telkėsi debesys, 
vakarop žadėdami lietų. Megė užsimaukšlino ant plaukų 
megztą kepuraitę, pripūtė užpakalinį dviračio ratą ir iš- 
sivedė jį pro vartelius. 

Ji važiavo visai lėtai, ilsėdamasi ir grožėdamasi tuo, 
ką matė aplinkui: laukiančius pjūties laukus, pievas, kur 
tarp žolių šmėžavo ryškiai raudonos fuksijų ašarėlės. Kraš- 
tovaizdis jau labai greit pasikeis, ištuštės laukai ir pievos, 
bet vis vien bus gražūs — tik kitaip. Nuo vandenyno at- 
lėks žvarbūs vėjai, ir prasidės ilgi lietūs, žmonės išsislaps- 
tys po namus šildytis prie židinių, o jai tai bus džiugaus 

darbo prie ūžiančių krosnių, laimingo rezultatų laukimo 
dienos ir savaitės. Bet ir dabar ji neblogai padirbėjo. 

Megė pagalvojo apie tai, ar jai pavyks įkalbėti Roga- 
ną atvažiuoti pas ją kada nors žiemą, ir jeigu taip, tai ar 
patiks jam rūkstantys jos židiniai ir išklerę langų rėmai, 
Bet jei jis atvažiuos, ji pasistengs nepriekaištauti jam dėl 
to, kad jis gyveno ir augo nieko nestokodamas, taip pat 
dėl jo įsakomo tono, diktatoriškų užmačių ir patologiško 
tvarkos pomėgio. Ji bus meili ir rami, ir jie galės negaiš- 
ti tuščiai ginčydamiesi ir bardamiesi, užuot paprasčiausiai 
mylėję vienas kitą ir mėgavęsi neilgomis susitikimo va- 
landomis. 

Ir jis pamirš paikas savo piršlybas, kad ji tekėtų už 
jo, pats supras, o gal jau seniai suprato, kaip tai išties 
baisu: ji — žmona! — ir liausis baudęs ją savo švelnumu, 
vėl grįš ankstesnysis Roganas — valdingas ir reiklus kaip 
tikras vyras, netgi mažumėlę šiurkštokas; apskritai pa- 
ėmus, tikras patinas, kaip rašoma kai kuriose knygose. 
Toks koks jis ir yra iš tikrųjų. 

Ji šūktelėjo ir vos spėjo pasukti iš kelio, nes iš posū- 
kio visu greičiu išniro automobilis. Sužviegė stabdžiai, 
automobilis sustojo, Megė tėškėsi aukštielninka į dygiųjų 
slyvų krūmokšnius. 

— Jėzau Marija! Koks čia aklas pakvaišėlis prie vai- 
ro?! — ji atsismaukė užkritusią ant akių kepurę ir pakėlė 
galvą.— Aha. Žinoma. Kas gi dar, be tavęs, vidury dienos 
traiškys nekaltus žmones! | 

— Tu sužeista? — Roganas iššoko iš automobilio ir 
atsidūrė šalia jos.— Nesikelk. 

— Noriu keltis, velniai tave griebtų! — ji atstūmė jo 
ranką.— Kas čia lekia taip greitai? Čia ne autostrada. 

Jam nuo širdies atlėgo, kai išgirdo niurzglų jos balsą. 

— Ne taip greit ir važiavau. Tai tu mynei dviratį 
kelio viduriu, ir dar lyg miegodama. Apie ką svajojai? 
Galėjau nutrėkšti tave kaip triušį. 

— Nieko aš nesvajojau, tiesiog mąsčiau apie savo 
reikalus kaip ir kiekvienas normalus Žmogus ir nemaniau, 
kad pasipainios lenktynininkas su prabangiu automobi- 
liu.— Ji nusipurtė drabužius, pakėlė dviratį — Apibrai- 
žei jį. 

— Dėkok Dievui, kad aplamdžiau tą laužą, o ne va- 
žiuotoją. 

— Ką tu darai? 

— Dedu taurias liekanas į bagažinę... Sėskis, parve- 
šiu tave namo. į 

— Aš važiavau ne namo, kaip tu galėtum suprasti, jei 
bent kiek gebėtum orientuotis. Išsirengiau į kaimą paval- 
gyti. 

— Tai gali palaukti — Jis kaip paprastai įsakomai — 
nuo to ji jau spėjo atprasti — paėmė ją už rankos. 

— Tu taip manai? Nuvežk mane į kaimą, niekur kitur 
aš nevažiuosiu, nes esu išbadėjusi kaip žvėris. 

— Žvėris palauks,— pakartojo jis.— Važiuojam pas ta- 
ve namo. Privalau apsvarstyti su tavimį rimtą problemą. 
Jeigu tu būtum kėlusi telefono ragelį kaip visi žmonės, 
būčiau galėjęs perspėti tave, jog atvažiuosiu, ir nebūtų 
reikėję partrenkti dviratininkės su visu dviračiu. 

Jis užtrenkė bagažinę, prievarta įsodino ją į automo- 
bilį. 

— Jeigu tu būtum prisiskambinęs man rytą, būčiau 
pasakiusi, kad gali nevažiuoti. 

Jis nuliūdęs rimtai pažvelgė į ją. 

— Liaukis kandžiotis, Mege. Rytas ir taip man buvo 
sunkus. 

Ji tai suprato ir iš jo veido, todėl tyliai paklausė: 

— Kas nors darbe? | 

— Taip, Limerike ne viskas sklandžiai sekasi. Iš čia 
važiuosiu tiesiai tenai. 

— Vadinasi, nepasiliksi? 

Na, pagaliau natūralus draugiškas tonas, kurio jis taip 
laukė. 

— Ne,— apgailestaudamas atsakė.— Nepasiliksiu. Bet 
pasikalbėti su tavim norėčiau ne apie fabriko reikalus, o 
visai apie ką kita.— Jie jau privažiavo jos. vartelius.— 
Jei namie nieko nėra, nuvažiuosiu nupirkti maisto. 

— Apsieisiu, Ką nors surasim.— Ji palietė jo ranką.— 
Džiaugiuosi tave matydama, nors ir užvažiavai ant manęs. 

— O aš džiaugiuosi matydamas tave, nors pati ir užlė- 
kei ant manęs. Iškelsiu tavo dviratį. 

— Palik jį prie vartelių — Jau einant prie namo, ji 
paklausė: — Gal kur nors esi užslėpęs man tikrą bučinį? 

Nelaukdama atsakymo, apkabino jo kaklą. 

Jiems abiem buvo sunku atsiplėšti. Dar sunkiau buvo 
jam nepasiduoti pagundai griebti ją ant rankų, įnešti į 
vidų ir mylėtis .tiesiog virtuvėje, kaip jau buvo anksčiau. 

— Aš galvojau apie tave,— tarė ji jam tiesiai į lū- 
pas.— Galvojau ir važiuodama dviračiu. Norėjau suprasti, 
ar ilgai ketini bausti mane, 

— Ką tu turi galvoje? 

— Tai, kad nebeatvažiuoji. 

— Visiškai nemaniau tavęs bausti. Tiesiog daviau lai- 
ko pagalvoti. 

— Ir pasiilgti tavęs. 

— Ir pasiilgti, ir pakeisti savo sprendimą. 

— Aš ilgėjausi tavęs, bet sprendimo nepakeičiau. 

Tvirtai susiglaudę jie įžengė į vidų. 

— Sėskis,— pasakė ji jam.— Atnešiu daugiau durpių 
židiniui. 

— Aš myliu tave, Mege. 

Žodžiai sustabdė ją jau netoli durų, ji užsimerkė ir 
pastovėjo taip, tik tada atsigręžė. 

— Aš tikiu, Roganai. Tikiu. .. Tai šildo mane, bet nie- 
ko nekeičia, 

Greitais žingsniais ji išėjo už durų. 

„Atvažiavau čia ne įkalbinėti ją tekėti už manęs, — 
priminė jis sau, susmukdamas ant kėdės.— Atvažiavau, 
kad ji padėtų man išspręsti kitą klausimą. Tiesa, iš visko 
matyti, kad joje kažkas keičiasi, bet ji pati to nepastebi. 
Arba dedasi nepastebinti". 

Jis pakilo, ėmė vaikščioti po kambarį — nuo lango iki 
išklibusios kušetės ir atgal. 

— Kodėl neatsisėdi? — Megė išdygo tarpduryje su dur- 
pių briketais.— Nori iki skylių praminti grindų lentas? 
Geriau pasakok apie savo nemalonumus. Limerike ar... 

— Limerike įprastiniai sunkumai, kokie būna plečiant 
gamybą. 

Susidomėjęs jis stebėjo, kaip mikliai ji įkuria ugnį, 
atsiklaupusi prie židinio. Niekada gyvenime nebuvo ma- 
tęs, kaip kūrenama durpėmis, ir padarė išvadą, kad tai 

iš tiesų raminantis reginys. Tačiau podraug pagalvojo, 
kad ne pro šalį būtų pasiklausti ir to, kas atneša tas dur- 
pes ir jas įkuria. 

— Ką gi ten gaminsite? — susikaupusi paklausė ji ne- 
atsigręždama. 

— Tai, ką ir anksčiau. Indus. Daugiausia nebrangius. 
Dovanoms. Tikiuosi, kad tai leis įkurti maždaug šimtą nau- 
jų darbo vietų. Kaip tau sekasi dirbti? 

— Viskas gerai. Parodysiu prieš tau išvažiuojant. 

— Žinoma... Pamiršau pasakyti, kad Patricija ir Džo- 
zefas pabėgo. 

— Aš žinau. Jie atsiuntė man atviruką iš Škotijos. 

— Tu visai nenustebai? 

— Nė kiek. Ji pakvaišo iš meilės. 

— Tu įtikinėjai, kad ji beprotiškai įsimylėjo mane. 

— Visai ne. Aš sakiau, kad ji norėtų mylėti tave. 
Bet, žinoma, ne be atsako. Su tavim jai būtų visiškai 
ramu. Tačiau ji pabėgo su Džozefu. Tikiuosi, ne šitai tau 
kelia nerimą? 

— Ne. Nors prisipažinsiu, visa ta istorija Mane labai 
nustebino. Taip netikėtai. .. 

— Tuomet apie ką gi norėjai pasikalbėti su manimi? 

— Ar gavai laišką iš savo dėdės Neilo? 

— Iš Neilo? Jis paprastai susirašinėja su Briana. O 
kodėl tu klausi? Jis, atrodo, rašė savo paskutiniame laiške 
važiuojąs į Dubliną ir grįždamas ketinąs užsukti pas mus. 
Ar matei jį tenai? | 

— Mačiau? — sušukdamas Roganas neįstengė nuslėpti 
pasipiktinimo.— Jis nė žingsnio nesitraukia nuo mano 
senelės. Apsigyveno jos namuose ir jaučiasi ten vos ne 
šeimininkas esąs! Turime kažką daryti. 

— Ką reikia daryti, Roganai? 

— Tu nesupranti, Mege? Jie gyvena... gyvena drau- 
ge. Tavo dėdė ir mano senelė. .. 

— Tiksliau, aš esu jo sesers anūkė. 

— Koks skirtumas, po paibeliais! Juk tai nepadoru! 

— Nepadoru? — Megė suklego juokdamasi— Tai tie- 
siog šaunu, Roganai. 

— Tu kuoktelėjai! Ji, mano senelė, elgiasi kaip leng- 
vabūdė mergiotė! Vaikšto kažkur po vidurnakčio šokti ir 

guli vienoje lovoje su žmogumi, kuris dėvi kiaušinienės 
arba flamingo spalvos kostiumus. 

— Tau nepatinka, kaip jis rengiasi? 

— Man nepatinka jis. Aš nenoriu, kad jis strikinėda- 
mas brautųsi į artimiausio Man žmogaus namus ir įsitai- 
sytų ten taip, tarsi viskas jam vienam ir priklausytų. Ne- 
žinau, kokį žaidimą jis sumanė žaisti, bet aš neleisiu pa- 
sinaudotį pagyvenusios moters kilniaširdiškumu ir bejė- 
giškumu. Jei jis Mano uždėsiąs leteną nors ant vieno jos 
penso... 

— Nutilk! — Megė vos nešoko ant jo kaip įniršusi 
tigrė.— Tu kalbi šlykštynes apie mano giminaitį! 

— Svarbu ne giminiški ryšiai. Nereikia būti per daug 
jautriai. 

— Per daug jautrus esi tu! — ji dūrė pirštu jam į krū- 
tinę— Pažiūrėk į save. Tu tiesiog primityviai pavydu- 
liauji,. Nori, kad senelė turėtų tave vieną, nieko daugiau. 

— Nesąmonė! 

— Tai aišku kaip dieną. Be to, tu manai, kad ji gali 
sudominti žmogų tik pinigais, taip? 

— Dar viena kvailystė! Ji ganėtinai protinga ir įdomi, 
kad... 

— Taigi taigi. Ir aš taip sakau. Ir tikriausiai mano 
dėdytė taip mano. Jis — ne iš tų, kurie medžiotų pinigus, 
gali patikėti manimi. Jis gana pelningai vertėsi ir prieš 
mesdamas darbą pakankamai apsirūpino likusiam gyve- 
nimui. Žinoma, vilos Prancūzijoje jis neturi ir nesisiūdina 
kostiumų pas geriausius Anglijos siuvėjus, bet jam ne- 
reikia prašyti išmaldos arba būti turtingų ponių išlaiky- 
tiniu. Aš neleisiu tau įžeidinėti mano giminaičių šiuose 
namuose! Taip ir žinok! 

— Nė nemaniau įžeidinėti tavęs. Tiesiog tikėjausi, jog, 
kaip jų šeimos nariai, mudu galėsime ką nors padaryti, 
kad .sureguliuotume situaciją. Kiek žinau, jie ketina už- 
sukti čia važiuodami į Golvėjų, ir aš tikiuosi, kad pasi- 
šnekėsi su savo dėde ar kas jis toks tau. 

— Taip, aš pasikalbėsiu su juo. Juk jis man nesveti- 
mas. Bet kištis į jų reikalus nesirengiu, įsidėmėk tai. Ro- 
ganai, pasirodo, tu ne tik snobas, bet ir davatka. 

— Davatka? 

— Tave įžeidžia net mintis, jog tokio garbaus amžiaus 
tavo senelei dar gali reikėti normalaus sekso, 

— Oi, prašau, nereikia apie tai, — iškošė jis pro dan- 
tis.— Nenoriu net įsivaizduoti šito! 

— Ir aš. Mat šitai — jos asmeninis reikalas. Nors. ..— 
Jos lūpas išlenkė šypsena.— Meilė galima įvairiame am- 
žiuje. Taip skaičiau knygose ir laikraščiuose. O vyrai gali 
net vaikų turėti. Antai Čarlis Čaplinas. .. 

— Oi, liaukis, prašau tavęs! 

— Kodėl gi?ė.. Tiesą sakant, ir aš nelabai galiu įsi- 
vaizduoti. .. Nejaugi jie susituoks? 

— Megel 

— O kita vertus, kodėl ne? Nors būtų keista.— Staiga 
ji prajuko.— Žinai, tuomet mudu su tavim susigiminiuo- 
tume. Lyg ir antros ar trečios eilės pusbrolis ir pusseserė. 
Aš tave vadinčiau „broliuku Roganu“... Nori viskio, bran- 
gusis broliuk? 

— Taip, aš išgerčiau..,. Mege,— šūktelėjo ją, jau pa- 
sisukusią bufeto link.— Svarbiausia. .. svarbiausia, aš ne- 
noriu, kad ji kaip nors nukentėtų. 

— Aš suprantu.— Ji prisiartino prie jo su dviem tau- 
rėmis rankose. — Tik šitai ir sulaiko mane, kad ne- 
pulčiau tavęs su kumščiais už tai, kaip tu kalbi apie dė- 
dulę Neilą. O tavo senelė, Roganai, puiki moteris ir ga- 
nėtinai išmintinga, kad pati žinotų, kaip jai elgtis. 

— Ji. ..— Jam užgniaužė kvapą. Jis pastatė taurę ant 
stalo net nenugėręs.— Ji — viskas, kas man liko iš mūsų 
šeimos. 

— Nėra jokio pavojaus ją prarasti — atlaidžiai pasakė 
Megė, jos žvilgsnis pasidarė šiltesnis— Kad ir kas atsi- 
tiktų, ji bus su tavimį. 

Jis atsiduso ir ne iškart prašneko. 

— Mege, aš elgiausi kaip paskutinis kvailys, — pasakė 
patylėjęs. 

— Ne, Roganai,—labai rimtai atsakė ji— Vyriškis 
tikrai gali sutrikti sužinojęs, kad jo senelė įsitaisė drau- 
gužį. 

Jiedu abu susijuokė. 

— Kodėl negalėtum leisti jai būti laimingai? — vėl 
prabilo Megė.— Jeigu ji taip nori? — ji pakėlė savo tau- 

rę€.— Norėdama nuraminti tave, pažadu atvažiavusių jų 
neišleisti iš akių ir pasistengti sužinoti, kaip ten yra iš 
tikrųjų. 

— Tai jau šis tas, — pasakė jis imdamas taurę nuo sta- 
lo ir susidauždamMas su ja.— Išgerkim, ir aš turiu važiuoti. 

— Taip greit? Kodėl nenori nueiti su manim į užeigą 
ir ten sočiai pavalgyti? Arba...—Ji švelniai glustelėjo 
prie jo.— Arba pabūtume čia alkani. 

„O ne,— pagalvojo jis bučiuodamas ją, — alkani mes 
čia nebūsime..." 

— Aš negaliu, — pasakė sunkiai atsiplėšdamas nuo jos 
lūpų.— Jei pasiliksiu, viskas baigsis lova, o tai nieko ne- 
išspręs. 

— Ką mums reikia spręsti? Kodėl tu viską kompli- 
kuoji? Jeigu mums gera... 

— Taip, gera. Labai gera. Tai svarbiausia priežastis, 
kodėl aš noriu nugyventi savo gyvenimą su tavimi. Ne, 
neatsitrauk ir nemėgink prieštarauti. Jokie tavo žodžiai 
nepakeis mano nusistatymo. Supratusi pati atbėgsi pas 
mane. Aš lauksiu. O dabar man reikia važiuoti. 

— Vadinasi, arba santuoka, arba nieko? 

Jis pabučiavo ją. 

— Santuoka. Na, ir visa kita, Limerike išbūsiu savai- 
tę. Galerijoje žino, kaip susisiekti su manimi, 

— Aš neskambinsiu. 

Jis perbraukė pirštais per jos lūpas. 

— Bet tu nori. O to kol kas ir gana, 

— Kokia tu užsispyrusi, Mege! Tau nors kuolą ant 
galvos tašyk! 

— Žinai, aš jau pradedu pavargti nuo tokio mano api- 
būdinimo. Nieko naujo. Visi kaip susitarę. .. 

Ji sėdėjo savo darbo vietoje su apsauginiais akiniais. 
Pastarosiomis dienomis visai nesisekė tas darbas, kurį ji 
norėjo padaryti, todėl ėmėsi sietynų, padėklų stalinėms 
lempoms ir sieninių žvakidžių. Šešetas gatavų jau gulėjo 
ant suolo, dar vienas gaminys turėjo išeiti iš stiklo ga- 
balo, lydomo dabar krosnyje. 

— Ką gi — atsakė jai Briana,— jei ne aš viena tai tau 
sakau, gal taip ir yra, Nejaugi negali nors vieną vakarą 
praleisti su savo seserimi? Ir apskritai tau reikia pailsėti. 

— Ne dėl laiko.— Teisybė, kartais ji laiką jausdavo 
kaip kažkokį materialų daiktą, tankų, slegiantį ją ir ga- 
lintį subyrėti į šipulius, kaip dūžta sustingęs stiklas.— 
Svarbu tai, kad aš nenoriu su ja pietauti. Ji su manim — 
irgi. 

— Bet šį kartą bus ne tik mama. Atvažiuos dėdė Nei- 
las ir ponia Svini. Ir, žinoma, Lotė. Bus nemandagu, jei 
tu nepasirodysi. 

— Ką gi, tai papildys mano portretą. Ne tik užsispy- 
rusi, bet ir nemandagi. 

Kodėl, na, kodėl jai šiomis dienomis visiškai nieko 
neišeina, ką yra sumaniusi? Ką jaučia, ką mato savo vi- 
duje? Tai ir gąsdino, ir siutino ją. Tik iš užsispyrimo ir 
toliau kažką darė, užuot viską mMetusi ir pailsėjusi. 

Ką ten sako Briana? 

— „„.Tu šimtą metų nesi mačiusi dėdės Neilo. O po- 
nia Svini tau simpatiška, pati sakei. 

— Taip.— Kas per velniava! Kodėl jos rankos tokios 
nevėkšliškos šiandien? Negali kaip reikiant apdoroti net 
to sumauto šviestuvo! — Gal aš nenoriu ten būti, Briana, 
kaip tik dėl to, kad atvažiuos ponia Svini, kuriai visiškai 
ne vieta prie Mūsų laimingosios šeimynėlės stalo. 

— Kaip tau ne gėda, Mege? Ką tu čia kalbi? Dėdė 
Neilas ir ta moteris specialiai važiuoja pasimatyti su mu- 
mis, ir Mes privalome juos priimti. Jie jau netrukus at- 
vyks. Neišeisiu iš tavo namų, kol nepažadėsi ateiti! 

Megė kilstelėjo apsauginius akinius ant kaktos. 

— Tu irgi moki būti užsispyrusi, sesute. Gerai, pažadu 
ateiti. O dabar eik sau ir leisk man dirbti. 

— Pusę septynių. Girdi? Mes laukiame tavęs. Ankstė- 
liau pavalgydinsiu savo gyventojus, kad tam laikui bū- 
Čiau laisva. 

— Įsivaizduoju, kaip pasilinksminsim. 

— Jei tu nors trumpam sugebėsi prikąsti liežuvį, 
Mege. 

— Dievaži, aš nuolat šypsosiuos, nieko nekoneveiksiu 
ir negriebsiu mėsos iš lėkštės pirštais. 

Ji vėl nuleido akinius, įsispitrėjo į ugnį krosnyje ir 

„„„Ne, gana. Bergždžias triūsas. Briana teisi: reikia ato- 
kvėpio. 

Megė apžvelgė dirbtuves, jos žvilgsnis ilgiau sustojo 
prie darbo, užbaigto kaip tik prieš paskutinį Rogano ap- 
silankymą. 

Aukštas, į viršų šaunantis kamienas, nuo kurio viršū- 
nės svyra šakos-upeliai, sunkūs prie pagrindo ir beveik 
besvoriai galuose. Vienišas gluosnis — štai kas paskatino 
imtis šio kūrinio. Gluosnis, kuris ir stiprus, ir kartu links- 
ta, netgi verkia (svyruoklis!), tačiau vis tiek lieka ištiki- 
mas sau, savo kamienui, iš kurio išaugo. Buvo mėlynos 
spalvos — sodrios ir skaidrios, tik tolstant nuo pagrindo 
blyško ir švelnėjo. 

Ji atsargiai uždengė skulptūrą minkšto audeklo skiau- 
te. Dabar tai buvo ne vien stiklo gabalas, o paskutinis sie- 
los polėkis — tai, kas pavyko, ir po to nė vienas bandymas 
nebedavė norimo rezultato. Visa, ką darė vėliau, ji vis 
lydė ir perlydė, nes negalėjo nieko gero sukurti, ir kas 
kartą vis labiau ėmė neviltis, jautėsi kone atsidūrusi ak- 
lavietėje. 

„Tai jis kaltas, — ryžtingai pasakė ji sau, dar atsargiau 
dėdama skulptūrą į dėžę.— Jis sugundė mane, suviliojo 
šlove ir pinigais; jis pažadino manyje snaudusią garbė- 
trošką. Susijungusios visos tos pagundos formos užsklendė 
mano sielą. Išsekino ją. Išdžiovino“, 

Norėjosi surasti dar daugiau žodžių, kurie nusakytų 
dabartinę būseną,— negailestingų, bet teisingų žodžių. 

Jis išmokė ją trokšti pernelyg daug. Geisti jo paties. 
O paškui išėjo, dingo, palikęs ją tuščiomis rankomis. Kad 
ji suprastų, ką tai reiškia nieko neturėti. Nubaudė ją... 

Bet tegu jis nemano, kad ji yra pasirengusi atsiduoti 
nugalėtojo malonei. Anaiptol! Ji taip pat išdidi, Gal tik 
tiek jai ir liko, bet išdidumo ji nestokoja! 

„Dabar man reikia tik pailsėti — padarė išvadą Me- 
gė.— Aš iš tikrųjų persidirbau, taip negalima. O paskui 
stiklo pūtimo vamzdis vėl ims džiuginti, ir darbas pradės 
teikti Malonumą. Sugrįš sėkmė...“ Velniai rautų, tas žo- 

dis jau kelintą sykį ateina į galvą, nuo jo niekur nedingsi, 
jis atėjo pas ją, užvaldė ją. Drauge su Roganu. .. 

„Viešpatie — mintyse sudejavo ji prisimerkdama, kad 
nereikėtų žiūrėti į erzinančius liepsnos liežuvius, — ne- 
jaugi žmogui pradingus imi jį mylėti dar labiau? Kodėl 
taip yra?“ 


— Matau, kad tau puikiai klojasi, meilute.— Šiais žo- 
džiais Neilas Finis, įpakuotas į vieną iš ryškiųjų savo kos- 
tiumų ir su juo primenantis gyvenimu patenkintą puošnią 
sardelę, kreipėsi į Brianą.— Aš visada sakiau, kad tu — 
mergiotė su galva, Mano brangioji sesuo buvo lygiai 
tokia pat, sakau tau, Krise...— Tie žodžiai jau buvo skir- 
ti poniai Svini. 

— Jūsų puikūs namai,— pasakė ši imdama iš Brianos 
rankų sulčių stiklinę. — O sodas — tiesiog stebuklas. Kva- 
pą gniaužia. 

— Dėkui. Aš mėgstu namų ruošą. 

— Roganas pasakojo man,— tęsė ponia Svini,— apie 
savo trumpą viešnagę pas jus. Dabar matau, kad jis nieko 
neperdėjo. 

— Jį iš prigimties — šeimininkė! — Neilas Finis taip 
smarkiai spūstelėjo Brianos petį, kad ši vos neaiktelėjo. 

— Aš gerai pažinojau jūsų senelę, Briana. Mudvi bu- 
vome artimos draugės. 

— Krisė skundžiasi, kad anąmet aš nekreipiau į ją jo- 
kio dėmesio,— griausmingų balsu pareiškė dėdulė Nei- 
las.— Tik visa bėda buvo tai, kad aš siaubingai drovė- 
jausi. 

— Kuo jau kuo, o drovumu tu niekada negalėjai pasi- 
girti, — juokdamasi pasakė ponia Svini.— Tiesiog aš buvau 
tau kaip kaulas skersai gerklę. 

— Jei ir taip, dabar aš pakeičiau savo nuomonę. Pa- 
reiškiu visiems girdint. 

Ponas Finis pasilenkė ir skambiai pakštelėjo ponią 
Svini į lūpas, gerokai sutrikdydamas Brianą, kuriai sun- 
kiai pavyko tai nuslėpti. 

— Tau prireikė šitam daugiau nei penkių dešimčių 
metų, — šypsodamasi pastebėjo ponia Svini. 

— Jie prabėgo lyg viena diena, brangioji... 

Briana atsikrenkštė. 

— Ko gero, aš turiu... Oi, štai ir mama ateina su 
Lote! — šūktelėjo ji išgirdusi žingsnius vestibiulyje. 

— Jūs vairuojate kaip akla,— pasiekė juos niurzglus 
Meivės Konkenan balsas.— Geriau jau pėsčia grįšiu į Enį, 
negu vėl sėsiu su jumis į automobilį. 

— Jei jums nepatinka, išmokit vairuoti pati, — kaip- 
mat atšovė Lotė.— Tada jausitės savarankiškesnė. 

Abi moterys jau įžengė į svetainę, Lotė nusitraukė nuo 
kaklo storą vilnonį šaliką. Rausvas jos veidas šypsojo. 

— Pati apsimuturiavo šit kokiu šaliku,— niurzgėjo 
Meivė,—o aš dabar visą savaitę turėsiu gulėti peršalusi,. 

 — Mama! — Briana prišoko prie jos padėti nusivilkti 
palto.— Susipažink su ponia Svini. .. Tai mano mama Mei- 
vė Konkenan ir mūsų bičiulė Lotė Salivan. 

Susipažino. ,„Dėkui Dievui, — pagalvojo kaisdama iš 
įtampos Briana,— mama nors valandėlę pamiršo kaip pa- 
prastai niurzgėti". 

— Malonu pasimatyti su jumis, — šypsodamasi kalbėjo 
ponia Svini.— Aš buvau jūsų motutės draugė, ponia Kon- 
kenan. Mes gyvenome Golvėjuje beveik greta. 

— Aš esu girdėjusi apie jus, — sausokai atsakė Meivė 
ir iškart kreipėsi į Neilą Finį — Tai tu, dėde Neilai? Ne- 
labai dažnai teikdavaisi lankyti mus visus tuos metus! 

— Juo maloniau man regėti tave po šitiek metų, — at- 
sakė šis apkabindamas dukterėčią.— Tikiuosi, neblogai 
juos nugyvenai? | 

— Kurgi ne, geriau nebūna.— Nekantriai ištrūkusi iš 
stiprių jo rankų, ji atsisėdo prie židinio.— Kodėl jis vi- 
suomet tau prastai kūrenasi, Briana? 

— Liaukis niurzgėti! — aprėkė Neilas.— Tu visiškai 
nepasikeitei, Meive. Tokia pat nuoboda, kokia ir buvai. 

— Aš...— pradėjo Meivė, bet Lotė Selivan neleido 
jai užbaigti ir geraširdiškai tarė: 

— Argi tai niurzgėjimas? Šiaip, tik pašnekesiui už- 
megzti. O apskritai aš tokia jau esu, kad negirdžiu to, 
ko nenoriu girdėti. Ir jums patariu. Tiesa, turiu nemažai 
patirties: vis dėlto užauginau keturis vaikus. Ir visi — 
oi su kokiais charakteriais! Na, o vyrelis buvo... 


291 


Ji taip pat atsisėdo ir išsiėmė mezginį iš rankose lai- 
komos pintinės. 

— Kokia graži vilna, — pasakė ponia Svini, šiek tiek 
sugluminta agresyvaus Meivės įsibrovimo. 

— Taip, man irgi patinka. Ar sėkminga buvo kelionė 
iš Dublino? 

— Puiki, ponia Selivan. Jau beveik pamiršau, kokios 
čia pas mus, Vakaruose, gražios vietos. 

— Vien tik laukai ir karvės, — nepatenkinta prunkšte- 
lėjo Meivė— Žinoma, jei gyveni Dubline, giedrą dienelę 
galima pasivažinėti mūsų vietovėmis. O va kai žiema 
ateis... 

Atėjusi Megė nutraukė jų monologą. 

— Oi, ką aš matau? — sušuko Megė dar tarpduryje.— 
Dėde Neilai! Tu pasidarei dar didesnis negu anksčiau. Pa- 
mažiukais vis augi? 

Juokdamasi ji puolė jam į glėbį. 

— Mažyte Mege Mėja, tu irgi šiek tiek ūgtelėjai. 

— Taip, bet visai mažumėlę...— Ji perbraukė delnų 
per jo plikę.— Kurgi jie dingo? Tokie buvo vešlūs, gražūs. 

— Matyt, gerasis Dievulis nusprendė, kad mano ma- 
kaulė ir taip graži, — ramiai paaiškino Neilas— kam dar 
ją dangstyti plaukais? O apie tave aš prisiklausiau stul- 
binančių dalykų ir didžiuojuosi tavim, mergyt! 

— Dėkui, dėde Neilai, bet žmonės dažniausiai labai 
perdeda... Malonu matyti jus čia, ponia Svini. Tikiuosi, 
kad tas triukšmadarys nelabai išvargino jus, būdamas ša- 
lia? 

— Kol kas dar galiu jį pakęsti... Jeigu patogu, Mege, 
rytoj prieš išvažiuodama norėčiau žvilgtelėti į jūsų dar- 
bus. 

— Žinoma, ponia Svini. 

— Jį visiems randa laiko, — atskardėjo Meivės balsas 
nuo židinio,— išskyrus savo motiną.— Briana taip pat ne- 
dykinėja, bet du kartus per savaitę atvažiuoja pasitei- 
rauti, ar man ko nors nereikia. 

— Na, matai, — atsakė jai Megė, — vadinasi, man ne- 
būtina daryti tą patį. 

— Jei neprieštarausite,— įsiterpė Briana,— tuojau pa- 
tieksiu pietus. Eime į valgomąjį. 

— Kokius malonius žodžius tu pasakei! — šūktelėjo 
Neilas.— Kas gali būti geriau už valgymą geroje drau- 
gijoje? 

Jis pasiūlė ranką poniai Svini, o kita stipriai sugriebė 
Megės petį. 

Stalas užtiestas linine staltiese, kambaryje uždegtos 
žvakės, pamerkta gėlių. Valgio buvo skanaus ir daug, ir 
viskas galėjo ir turėjo būti gerai... Deja, nebuvo. 

Juo linksmiau ir laisviau klegėjo sėdėjusieji prie sta- 
lo, juo niūresnė darėsi Meivė Konkenan. Oi, kaip ji ken- 
tėjo, kokie nemalonūs jai buvo visi čia sėdintys. Kaip 
ji smerkė juos visus! Už linksmumą, nerūpestingumą, už 
tai, kad kalbėjosi apie viską, kas ant seilės užeina, bet 
tik ne apie ją, ne apie jos sveikatą, ne apie jos sielvartą 
ir kančias. Kaip ji pavydėjo jiems! Bet labiausiai — tai 
skoningai apsirengusiai turtuolei, tai poniai Svini. 

Jos motinos draugužė. Vienoje klasėje mokėsi. Ir ji, 
Meivė galėjo būti tokia — gyventi dideliame mieste ir 
puoštis perlų vėriniais, jei ne viena jos gyvenimo klaidų. 
Ir tos klaidos vardas — Megė. 

Ji norėjo verkti —iš bejėgiškumo, įniršio, gėdos. Su- 
vokdama, kad gyvenimas pražudytas ir nieko nebepada- 
rysi, tai — galas. 

Aplinkui ją visi šurmuliavo šnekėdamiesi nelabai riš- 
liai ir paikai apie šį bei tą — apie gėles ir senus laikus, 
apie Dublinėėr Paryžių, apie vaikus. .. 

— Malonu, kai jūsų didelė šeima, — kalbėjo ponia Svi- 
ni kreipdamasi į Lotę.— Aš visada krimtausi, kad mudu su 
Maiklu turėjome tik vieną sūnų. 

— Užtat jis tikriausiai niekuomet nepamiršdavo savo 
motinos, — pasakė Meivė. 

— Tai priklauso tiek nuo sūnaus, tiek nuo motinos, 
ponia Konkenan,— pastebėjo ponia Svini, pasisukdama į 
ją.— Bet atsitiko visų baisiausias dalykas: aš netekau jo... 
Na, o jei kalbėsime apie mane, tai aš visuomet norėjau 
turėti dukterį. Viešpats dovanojo jums dvi dukteris. 

— Greičiau jau prakeikė! 

— Aš įdėsiu jums grybų, Meive,— pasakė Lotė.— Jie 
nuostabiai gardžiai iškepti. Brianos rankos auksinės, 

— Mane išmokė senelė — skubėjo įsiterpti Briana— 
Visuomet sekiodavau ją, norėdama sužinoti, kaip ir ką 
ji ten daro prie viryklės. 

— Tave mokydavo, o mane koneveikdavo paskutiniais 
žodžiais už tai, kad nemėgau virtuvės darbų, — piktai 
drėbė Meivė.— Ir iš tikrųjų aš nemėgau. Manau, kad ir 
jūs nelabai daug laiko praleidžiate virtuvėje, ponia Svini? 

— Bijau, kad ne per daugiausia.— Ji turėjo šiek tiek 
prisiversti, kad galėtų tęsti ramiu balsu.— Šiaip ar taip, 
nors anksčiau virdavau ir kepdavau, bet mano gebėjimas 
neprilygtų jūsiškiam, Briana. Roganas buvo teisus, jus 
girdamas. 

— Tuo ji pelnosi duoną, — pasakė Meivė.— Valgydi- 
na ir aptarnauja svetimus žmones. Tuo tarpu tikra moti- 
na... 
— Palik Brianą ramybėje,— tyliai tarė Megė, bet jos 
akys šaukte šaukė.— Ji nepamiršta ir tavęs. 

— Tai jos pareiga. Dukters priedermė. Niekas prie 
šito stalo to nebandys nuneigti. Išskyrus tave, Margarete 
Mere, Kuri nė piršto nepajudino. ., 

— Todėl būk kuo meilesnė Brianai, ji daug metų pa- 
kentė tave. Ir nešmeižk jos, kaip ką tik padarei. 

— Oi, žinoma, aš turiu išvien žerti palaiminimus savo 
vaikams, kurie ištraukė mane iš Mano nuosavų namų! 
Paliko vienišą ligonę. .. 

— Dėkui Dievui, jūs nė vienos dienos kaip reikiant 
nesirgote, Meive,— geraširdiškai šypsodamasi tarė Lotė.— 
Galiu paliudyti. Ir nejaugi jūs dabar viena, kai aš nuolat 
būnu su jumis ir kaip galėdama tarnauju“ 

— Ir susišluojate už tai pinigėlių kas savaitę! O aš 
turiu teisę reikalauti, kad mane prižiūrėtų tie, kurie yra 
mano kūno ir kraujo. Bet nei dukterys, nei mano dėdė, 
kuris kiurkso gražiuose savo namuose Golvėjuje, nenori 
turėti su Manim reikalų. 

— O Viešpatie, Meive,— atsiduso Neilas gailiaširdiš- 
kai žiūrėdamas į ją.— Kodėl tu visiškai nesikeiti? Na, nė 
per nago juodymą! Atleisk, Krise,— kreipėsi jis į ponią 
Svini, — kad mano dukterėčia taip elgiasi. 

Pablyškusi ir pritilusi Briana pasikėlė nuo kėdės. 

— Desertą gal valgysim svetainėje. Nunešiu tenai. 

— Aš padėsiu jums, meilute, — pasakė Lotė. 

— Prašom atleisti, Man reikia pasišnekėti su moti- 
na,— pasakė Megė pasisukdama į Neilą ir ponią Svini— 
Aš netrukus prisidėsiu prie jūsų... Kodėl tu taip pada- 
rei? — iš visų jėgų suriko ji vos jiems išėjus.— Kodėl su- 
gadinai Brianai vakarą? Ji taip stengėsi. Nejaugi sunku 
buvo nors porą valandų apsimesti, kad mūsų šeima nor- 
mali? 

— Neprivalau „stengtis daryti įspūdį tai turtuolei iš 
Dublino. 

— Tačiau padarei jį. Ir labai blogą. O tai užgavo mus 
visus, 

— O tu nori būti visiems gera, Margarete Mere? Ge- 
resnė už kitus? Nes bastaisi po venecijas ir paryžius? — 
pirštų krumpliai, kuriais Meivė rėmėsi į stalo kraštą, 
pabalo, o veidas išraudo kaip burokas.— Manai, aš ne- 
nutuokiu, ką tu išdarinėji su tos moteriškės anūku? Parsi- 
davinėji kaip paskutinė kekšė, ir sąžinė tavęs negraužia! 
Parsiduodi siela ir kūnu! Mainais už garbę ir pinigus, 
kuriuos jis tau parūpina. Tau visada tai buvo svarbiausia. 

Megė susinėrė rankas ant krūtinės, kad jos taip nedre- 
bėtų. 

— Aš parduodu ne save, o savo darbą, į kurį įdedu 
dalį savo sielos. O kūnas yra mano, tiktai mano, ir jį Ro- 
ganui aš atiduodu neverčiama. 

— Ir būsi nubausta už tai! — piktai riktelėjo Meivė 
dar labiau susijaudinusi, nes duktė patvirtino jos įtari- 
mus.— Tokiems žmonėms kaip jis nieko kito nereikia iš 
tokių kaip tu, vien +ik to, kas būna patamsyje. 

— Ką tu išmanai apie tai? Nieko! 

— Užtat aš pažįstu tave! Kaip bus su tavo karjera, 
kai pilve sukrutės vaikas? 

— Jeigu taip atsitiks ir aš to panorėsiu, tuomet pa- 
prašysiu Dievą, kad jo motina būtų geresnė už manąją. 
Šiaip ar taip, nenusispjausiu į savo gyvenimą ir į gyve- 
nimą to, kurį pagimdysiu. 

— Daug tu išmanai,— pasakė Meivė su neapsakomu 
kartėliu. — Pamėgink — pati sužinosi. Suprasi, ką reiškia, 
kai gyvenimas tartum sustoja, o širdis sudūžta į šipuliu- 
kus. 

— Bet kodėl būtinai turi būti taip? Daugelis muzikan- 
tų ir dainininkų turi šeimas. Ir vaikų. 

— Turėjau tikrą prigimties dovaną. ..— Su ašaromis, 
kurių stengėsi neparodyti, tarė Meivė.— Talentą. Taip man 
visi sakė. Bet jį atėmė iš manęs. .. Jis dingo. Mat per daug 
pasiklioviau savimi ir didžiavausi. Panašiai kaip ir tu. 
Iš manęs dingo visa Muzika, kai pagimdžiau pirmąją duk- 
terį. Visi troškimai... 

— Tiesa, taip, matyt, gali būti, — beveik pašnibždomis 
pasakė ilgai tylėjusi Megė.— Bet tik tuomet, jei ko nors 
per daug karštai trokšti, .. 

Troškimai. .. Ir dabar, iki šiol, Meivė jautė seną šir- 
dies randą. 

— Ko verti tie troškimai? — su kartėliu pasakė ji— 
Jeigu jie taip lengvai dingsta... palieka tave... Tu atsi- 
sakai jų vien tam, kad pajustum vyrą tarp kojų. Ir iš 
tavęs pasitraukia tai, kas svarbiausia. 

— Jis myli mane, — išgirdo Megė savo pačios balsą. 

— Tamsoje vyrai lengvai kalba apie meilę. Bet tu nie- 
kada nebūsi laiminga. Gimusi iš nuodėmės, nuodėmingai 
gyvenanti. .. Ir mirsi su nuodėme. Ir vieniša. Vieniša kaip 
aš. .. Nubausta kaip aš... 

— Tu užsibrėžei sau gyvenimo tikslą — neapkęsti mMa- 
nęs,— taip pat tyliai pasakė Megė.— Ir daug ką pasiekei. 
Bet ne šitai labiausiai baugina mane, verčia drebėti. Tu 
neapkenti manęs, nes manyje matai save. Tą, dar nepra- 
radusią sielos ir tikėjimo gyvenimu. Tai va: neduok Die- 
ve, kad užbaigčiau taip kaip tu. 

Ji išėjo iš kambario ir iš namų į tirštėjančią tamsą. 

Kitą rytą, kai Megė rodė poniai Svini ir Neilui savo 
dirbtuves, nemaloniausia jai buvo prisiminti praeitą va- 
karą ir atsiprašyti už jį. Dar gerai, kad ramioje saulės 
šviesoje šiek tiek neblanko nepavykusių šeimos pietų įs- 
pūdis, bet dirbtuvių šeimininkei širdyje vis tiek buvo ne- 
ramu. 

Lengviau pasidarė tik tada, kai atsakydama į Neilo 
klausimą ji ėmė aiškinti įvairių įrankių paskirtį ir kaip 
jais naudotis. Dėdulė įsigeidė būtinai pamatyti, kaip atsi- 
randa pirmieji stiklo burbuliukai, 

"— Tai ne muzikos instrumentas, — perspėjo jį Megė 

atimdama stiklo pūtimo vamzdį, kurį jis per aukštai iš- 
kėlė.— Taip tu gali apsilieti išlydytu stiklu. 

— Tikrai, geriau nereikia, — sutiko jis— Vieno me- 
nininko mūsų šeimai pakaks per akis. 

— Pasirodo, jūs ir pati gaminate stiklą, — pasakė po- 
nia Svini, šiandien atrodanti pagyvėjusi ir su džinsais bei 
šilko palaidinuke stebėtinai jaunatviška. 

— Taip, iš smėlio, sodos ir kalkių — mielai ėmė aiškin- 
ti Megė.— Dar reikia lauko špato, dolomitų. Šiek tiek 
arseno. 

Šiandien ji kalbėtų apie ką norite, tik ne apie vaka- 
rykščius pietus. 

— Arseno? — išgąstingai pasitikslino ponia Svini. 

— Ir dar visokių nuodų,— nusišypsojo Megė.— Mai- 
šau visą tą jovalą kaip tikra burtininkė savo stebuklingąjį 
gėralą. Paskui dar reikia pagalvoti apie spalvą. Kobaltas, 
vario milteliai, magnezija. Karbonatai ir įvairūs oksidai. 

— Oi, pasiduodu, mergyt! 

Neilas įuokdamasis iškėlė rankas. 

— Aš nežinojau, kad jūs ne tik menininkė, bet ir 
chemikė,— pasakė ponia Svini. 

— Ji viską gali! — šūktelėjo Neilas.— Sesuo dažnai 
rašydavo man, kaip puikiai Megei sekasi mokykloje ir 
koks nuostabus Brianos būdas. 

— Taip, apie nuostabų Mano būdą ji vargu ar būtų 
galėjusi tau parašyti, — prisipažino Megė.— Būtų labai per- 
dėta. 

— Kaip pirštu į akį, mergyt! 

— Oi, kaip Man džiugu matyti tave, dėde Neilai! Tu 
negali įsivaizduoti. 

— Galiu, galiu, brangioji. Man irgi didelis džiaugs- 
mas matyti tave. Brianą — irgi. Tomui mirus, aš nutolau 
nuo įūsų... 

— Visai ne, dėde Neilai! Mes su Briana suvokėme, 
kad dėl mūsų motinos...— Ji užsikirto ir atsisėdusi pri- 
dūrė: — Privalau dar kartą atsiprašyti už praeitą vakarą. 
Nereikėjo man leistis su ja į kalbas ir paskui išeiti neatsi- 
sveikinus. Bet aš tiesiog negalėjau... 

— Nereikia atsiprašinėti— Jis patapšnojo Megei per 
ranką.— Tą patį sakiau ir Brianai. Tavo.motina vos įėjusi 
jau buvo prastos nuotaikos. 

— Vakaras buvo pasibaisėtinas! — šūktelėjo Megė; jos 
balse buvo girdėti ašaros. 

— Pasakyčiau — daug ką paaiškinantis — ramiai tarė 
ponia Svini. 

— Ko gero, taip... Dėde Neilai, ar kada nors teko 
girdėti ją dainuojant? 

— Žinoma, brangioji. Tiesiog kaip lakštingala, nė kiek 
ne blogiau. Tačiau nerami būdavo — kaip tos didžiulės. 
katės, kurios, vargšelės, tupi narvuose zoologijos sode. 
Ji visuomet buvo sunkaus būdo mergaitė. Visa tirtėte 
tirtėdavo. Nurimdavo tik tuomet, kai dainuodavo, o jos 
klausydavosi. Ir veidas pasidarydavo laimingas, geras. Tai 
aš įsidėmėjau. 

— O paskui atsirado mano tėvas? 

— Taip, paskui atsirado Tomas Konkenanas. Kiek Ži- 
nau, jiedu tada apako ir apkurto, nieko nebematė ir ne- 
begirdėjo. Gal net patys savęs.— Neilas paglostė Megės 
plaukus.— Tikriausiai jie giliau nė nepažvelgė į savo šir- 
dis, kol nesuartėjo. O kai jau tai įvyko, tuomet pamatė. 
Pamatė, kad nei jis, nei jinai visiškai netokie, kokius abu 
įsivaizdavo. Kaip galvojo anksčiau. Tai išėsdino jų sie- 
las. Taip aš suprantu. Paveikė labiau už tavo chemikalus. 

— Vadinasi, jeigu jie nebūtų susitikę, ji būtų buvusi 
kitokia? 

Jis liūdnai nusišypsojo, ir tai visiškai nederėjo jo iš- 
vaizdai. 

— Mus visus kažkur neša likimo vėjai, Mege Mėja — 
tarė jis kažkaip iškilmingai.— Jiems nuščiuvus, tampame 
vienokie ar kitokie. Kas gali iš anksto žinoti? 

— Man gaila jos,— tyliai pasakė Megė.— Garbės žo-. 
dis, gaila. 

— Ji daug ką perdavė tau iš savęs, mergyt.— Neilas 
atsargiai prisilietė lūpomis prie jos kaktos.— Bet tu neturi 
eiti jos pėdomis. Nieku gyvu! Pažadėk man. 

— Stengsiuos, dėdė Neilai.— Ji silpnai šyptelėjo.— Dė- 
kui, kad rūpinatės. 

Ponia Svini iš pradžių sutrikusi, kad turi dalyvauti to- 
kiame pokalbyje, buvo patenkinta tuo, kaip jis baigėsi, 
ir pasakė: 

— Neilai, būk gerutis, leisk man pasikalbėti su Mege 
vienai. Gerai? 

— Moteriškos paslaptys? Ką gi, eisiu pasivaikščioti. 

— Taigi, pasakė ponia Svini, vos durys užsidarė paskui 
Neilą,— aš privalau kai ką prisipažinti. Praeitą vakarą aš 
ne iš karto nuėjau su visais į svetainę, 0 grįžau prie val- 
gomojo, kur likote judvi su motina, durų. Tai buvo kaž- 
kokia akimirkos nuotaika — panūdau padėti judviem su- 
prasti viena kitą. 

— Tai neįmanoma, — tarė Megė nepakeldama akių. 

— Tačiau aš neįėjau, kaip jūs pastebėjote, — tęsė po- 
nia Svini.— Paprastai tariant, pasiklausiau, apie ką judvi 
šnekėjotės. 

— Būtų buvę tik blogiau, jums įėjus. 

— Aš ir pati tai supratau — Ponia Svini paėmė abi 
Megės rankas, švelniai krestelėjo jas.— Jūsų Motina aki- 
vaizdžiai nesupranta jūsų. | 

— Greičiau per gerai supranta. Aš pardaviau dalį pa- 
čios savęs, kai pasijutau esanti kažkam reikalinga, Ka- 
daise tą patį padarė jinai. Tiktai ji atsisakė visko. 

— Bet juk jūs neišdavėte savo gyvenimo misijos! Jei- 
gu yra talentas, kam jį žlugdyti! 

— Tai tiesa. Tačiau prieš Roganui įžengiant per šitas 
duris aš buvau patenkinta savo padėtimi. Jaučiausi esanti 
stipri. O dabar... dabar viskas krinta iš rankų ir galvoje 
nė vienos vertos dėmesio minties. 

— Bet kodėl? 

- — Jis užspeitė mane. Aš jau nebepriklausau nuo sa- 
vęs, o nuo kažkokių išorinių jėgų. 

Ponia Svini tiriamai pažvelgė į ją. 

— Mege, kiek aš galiu spręsti, kelias į kiekvieną jūsų 
darbą eina per širdį. Gal joje atsirado kažkas, kas užtve- 
ria tą kelią? 

Megė nukreipė akis į šalį. 

— Galbūt, ponia Svini, 

— Jūs mylite Roganą? 

— Jis pats užtraukė man tą nelaimę. 

— Jei ir taip, esu tikra, kad ne be pačios noro, — lyg 
ir sau pasakė ponia Svini. 

Megė pasitraukė nuo jos, ėmė tvarkyti įrankius, kurių 
vietos visai nereikėjo keisti. Įsiviešpatavo ilga tyla. 


— Ji labai vieniša moteris, jūsų motina, — vėl prašne- 
ko ponia Svini.— Ir, matyt, vien dėl savo kaltės, Saugo- 
kitės, kad ir jums taip neatsitiktų. Sakote, kad daug ką 
paveldėjote iš motinos. Bet esu tikra, jog ne mažiau ir 
iš tėvo. Pagaliau ir iš dėdės Neilo. O pati matote, kaip 
jis džiaugiasi gyvenimu. Viskas priklauso nuo jūsų pa- 
čios, 

Ji vėl paėmė Megės rankas į savąsias. 

— Aš suprantu, suprantu, — atsakė ši— Tik galvoje 
viskas susimaišė. 

— Kai galva nepajėgia atsakyti, reikia klausti širdies. 

— Man nelabai patinka... mane baugina tai, ką ji 
pataria. 

Ponia Svini su palengvėjimu atsiduso, 

— Tuomet, mano vaike, galite būti visiškai rami: šis 
atsakymas teisingiausias. 

Vidudienį Megė prisivertė paimti į rankas stiklo pū- 
timo vamzdį, bet po dviejų valandų jos išpūstas burbulas 
nulėkė į baką, skirtą stiklo duženoms. Į kitą pusę buvo 
nusviesti eskizai, kuriuos ji vartė, tikėdamasi prie kurio 
nors apsistoti. 

Galiausiai ji vėl ėmėsį lempos pastovo, bet ir šis dar- 
bas krito iš rankų. Nieko nematančiomis akimis ji žiūrėjo, 
kaip ką tik padarytas stiklo virbas ima linkti, tirpti be- 
regint. Ne visai suprasdama, ką daranti, ji įkišo jį į Van- 
dens baką. 

Kai taip pat abejingai ištraukė jį iš ten, ant galo pa- 
kibo ašara. Paprasta stiklo šukelė, tik ašaros formos, ku- 
Tią būtų galėjęs sukurti ir vaikas. 

Atplėšusi ją ir paėmusi dviem pirštais, ji padėjo tą 
gabalėlį po poliariskopo linzėmis ir išvydo jame gyve- 
nančius tūkstančius įvairiaspalvių vaivorykščių. Tokia 
gausybė tokiame mažame plotelyje! 

Ji įsimetė „ašarėlę“ į kišenę, išgriebė iš bako dar 
kelias. Uždarė krosnių dureles. 

Po dešimties minučių ji jau žengė per sesers virtuvės 
slenkstį. 

— Briana! Ką galėtum pasakyti pasižiūrėjusi į mane? 

Atmetusi plaukus nuo akių, Briana žvilgtelėjo į ją ne- 
sustodama minkyti tešlos bandelėms. 

— Kad matau tikrą savo sesutę, — nusišypsojo ji. 

— Ne, ne tai. Ne tiesiogine prasme. Pamėgink pažvelg- 
ti giliau, prašau tavęs, 

— Aš matau...— šiek tiek pamąsčiusi pasakė Briana; 
jos rankos nė valandėlės nesiliovė judėjusios, — Matau mo- 
terį, kuri nori kažkam pasiryžti. Ir dėl kurios aš kartais 
pasijuntu pavargusi. Net supykusi — Ji visa tai pasakė 
nepakeldama galvos.— Dėl kurios man darosi liūdna ir 
šiek tiek gėda. 

— Aš egoistė? 

— Ne, šitos ydos kaip tik tu ir neturi. 

— Užtat daug kitų? 

— Ko gero. Kodėl staiga užsimanei paklausti? Ketini 
tapti bepriekaištinga? 

— Pyksti ant manęs dėl praeito vakaro, Bri? 

— Ne.—Ji dar energingiau minkė tešlą. — Labiau ant 
savęs. Ir dar ant likimo, kad taip susiklostė aplinkybės. 
Beje, tu nustebsi, bet prieš išeidama mama pagyrė mano 
valgius. 

— Čia jau šis tas nauja. 

— Maža to. Rengdamasi namo, ji atkreipė dėmesį į 
žvakides, kurias tu man kartą padovanojai. Pasakė, kad 
jos labai gražios. 

— Savo ausimis netikiu! 

— Manau, kad taip ji norėjo atsiprašyti už sugadintą 
vakarą. 

— Negirdėta! 

— Duok Dieve, kad tai būtų pirmieji susitaikymo žings- 
niai. Tiesa, jau prieš pat išeidama ji vėl baisiausiai užsi- 
plieskė. Išpylė ant vargšės Lotės visą kubilą kaltinimų. 
Bet nuo šios viskas — kaip nuo žąsies vanduo, 

Megė išėmė iš kišenės stiklinę ašarą — tokią, regis, pa- 
prastą, bet slepiančią savo gilumoje tiek grožio bei įvai- 
rovės, ir pasukiojo ją tarp pirštų. 

— Briana...— Ji pažvelgė į seserį, jos akys maldavo 
padėti. — Aš šiandien važiuoju į Dubliną. Automobiliu. 

— Bet tai tolimas kelias. O tavo automobilis toks se- 
nas. Ar skubiai kviečia į galeriją? 

301 


— Ne. Važiuoju pamatyti Rogano. Pasakyti jam, kad... 
nežinau, Arba mudu su juo daugiau nebepasimatysime, 
arba aš ištekėsiu už jo. 

— Ištekėsi? — Briana nustėro su tešlos gniutulu ran- 
kose.— Ar jis tau pasipiršo? 

— Taip. Paskutinį vakarą, kai mudu dar buvome Pran- 
cūzijoje. Tada atsakiau „ne“. Tvirtą „ne“. Aš elgiausi sąži- 
ningai, dievaži. Ir dabar taip manau. Todėl noriu važiuoti 
automobiliu, kad keliaudama galėčiau viską apgalvoti. Ir 
ką nors galutinai nuspręsti. Užėjau pasakyti tau tai. Bet 
aš... 

Nebaigusi sakyti, Megė išbėgo į sodą palikusi seserį 
visiškai nieko nebesuprantančią — rankos tešlotos, akys 
įsmeigtos į ką tik užtrenktas duris. 


Roganas stovėjo saulės apšviestoje salėje, kurią jam 
paskyrė galerija viename iš Romos muziejų, ir stebėjo, 
kaip dėliojami Megės kūriniai. Bendru fonu jis pasirinko 
intymų auksinį, rokoko epochos stiliaus, o skulptūrų pa- 
dėklus liepė drapiruoti sunkiu raudonu aksomu. Jis Ži- 
nojo, kad Megei tai nelabai patiktų, bet šio muziejaus 
lankytojams įspūdis turi būti kaip tik toks. 

Jis pažvelgė į laikrodį, subarė save: vėluoja į susiti- 
kimą, kurį pats ir paskyrė. Vėl Megės įtaka? Anksčiau 
tokių dalykų jam nepasitaikydavo. 

Paskutinį kartą jis apėjo parodų salę. 

— Atidarykit po ketvirčio valandos, — priminė savo 
darbuotojams.— Daugiau dėmesio skirkite spaudai ir pa- 
sirūpinkit, kad visi gautų katalogus. 

Paskui sparčiais žingsniais išėjo į gatvę, kur šiltai 
švietė Italijos saulė. 

— Šiek tiek vėluojame, Karlai,— susirūpinęs pasakė 
jis vairuotojui sėsdamasis į automobilį ir atsiversdamas 
kaip paprastai dokumentų aplanką. 

Karlas nusišypsojo, užsitraukė vairuotojo kepurę že- 
miau ant kaktos, uždėjo rankas ant vairo — lyg pianistas, 
pasirengęs pirmiesiems akordams, 

— Pavysim laiką, pone, — nerūpestingai pasakė jis. 

Roganui nespėjus nė mirktelėti, automobilis šovė iš 
vietos ir įsiterpė į transporto srautą, vos ne šuoliais skin- 

damasis jame sau kelią. Įsitaisęs sėdynės kamputyje Ro- 
ganas vartė dokumentus. 

Ką gi, galima pripažinti, kad šie metai buvo visai ne- 
blogi galerijos verslui. Ne tokie kaip devintojo dešimt- 
mečio aukso vidurys, bet visai padorūs. Gautos pajamos 
leidžia pagaliau pradėti įgyvėndinti seną jo svajonę — 
atidaryti specialius galerijos filialus, kur bus eksponuoja- 
mi tiktai šiuolaikinio Airijos meno kūriniai. Ši Megės pa- 
roda — vienas iš bandymų. Paryžiuje tas bandymas, ap- 
skritai paėmus, buvo sėkmingas. 

Automobilis sustojo prie šaligatvio — lėkęs visu grei- 
čiu lyg geras žirgas. Karlas iššoko iš kabinos, atidarė už- 
pakalines dureles. 

— Prašom, pone. Suspėjom laiku. 

— Jūs tikras stebukladarys, Karlai, 

Pusvalandį Roganas praleido šnekėdamasis su savo 
galerijos Romos skyriaus vadovybe. Dvigubai ilgiau — 
su jo darbuotojais ir keliais pakviestais žurnalistais. Kelias 
valandas skyrė susitikimams su įvairiais menininkais. Va- 
kare jis ketino skristi į Veneciją, o kadangi dar liko lai- 
ko, ryžosi paskambinti į Dubliną. 

— „„„Džozefai! 

— O, Roganai! Kaip ten, Romoje? 

— Saulė negailestingai spigina. Aš užbaigiau darbus. 
Netrukus būsiu Venecijoje. Pradėsiu rengtis parodos pri- 
ėmimui. Paskui. .. 

— Turiu ant stalo jūsų veiksmų planą. O kada grįši- 
te? Kitą savaitę? 

— Jei pavyks, anksčiau. Ar yra kokių naujienų? 

— Vėl apsilankė tas Eimenas. Aš įsigijau iš jo du 
gatvės eskizus, Man atrodo, labai gerus. 

— Puiku. Reikia pamėginti parduoti daugiau jo dar- 
bų. Pakalbėsime apie tai, kai grįšiu. Kas dar? 

— Išlydėjau jūsų senelę ir jos draugą į Golvėjų. 

Roganas numykė. 

— Ji atsitempė jį į galeriją? 

— Taip, jis norėjo pamatyti Megės darbus. Įdomus 
žmogus. Ne toks paprastas, kaip atrodo. 

— Tr aš taip pradedu manyti. Kas dar? 

— Jei apie Megę — buvo pasirodžiusi čia pačioje sa- 
vaitės pradžioje. 

— Dubline? Ko? 

— Tai liko didžiausia paslaptis. Šmėstelėjo ir dingo. 
Taip ir nepamačiau jos. Užtat mačiau tai, ką ji pasiuntė 
jums jūra. Krovinys ką tik gautas. Su juo — raštelis jūsų 
vardu. 

— Raštelis? 

— Taip. Perskaityti? 

— Žinoma. 

— Čia tik du žodžiai, Roganai. „Tai — žydra“. 

— Žydras raštelis? Kokia čia nesąmonė? 

— Ne, aš perskaičiau jums turinį. O pats turinys — 
tai tartum medžio kamienas, kurio laja primena vandens 
krioklį. Ir viskas — žydra, įvairių įvairiausių melsvų to- 
nų. Apskritai paėmus, daro įspūdį. Tikriausiai jūs žinote, 
apie ką kalbama? 

— Taip, Džozefai— Jis nusišypsojo į telefono rage- 
lį — Tai pagal grafo de Loreno užsakymą. Iš Paryžiaus. 
Vestuvinė dovana jo anūkei. Ar susisieksite su juo? 

— Žinoma. Man sakė, kad Megė buvo jūsų namuose 
ir kontoroje, visur klausinėjo jūsų. 

— Dėkui už informaciją... Džozefai, štai ko aš jus 
paprašysiu. Susisiekit su galerija Venecijoje, pasakykit, 
kad aš kelioms dienoms atidėjau savo atvykimą. Mano 
planai pasikeitė. 

— Gerai. O kada jūs ten būsite? 

— Aš dar pranešiu jums. Perduokit sveikinimus Patri- 
cijai. Iki pasimatymo... 


Megė nekantriai barbeno pirštais į staliuką Timo O'Ma- 
lio aludėje. Kai šitai jai nusibodo, ėmė trepsėti koja į 
grindis. 

— Timai,— suirzusi pagaliau pasakė — duok man tą 
savo garsųjį Mėsainį ir alaus bokalą. Negaliu tiek laukti 
to velnio Merfio ir dar su gurgiančiu pilvu! 

— Seniai taip reikėjo, Mege,— nusišypsojo jai Timas 
už prekystalio.— Ar paskyrėte jam pasimatymą? 

— Cha! Ką, gal aš išprotėjau, kad skirčiau pasimaty- 
mą Merfiui? Kad mane nudėtų kuri nors jo garbintoja? 
Jis pasakė turįs reikalų kaime ir prašė susitikti su juo. 
O aš turiu dovaną jo Motinai gimtadienio proga. 

Ji mostelėjo į dėžę, gulinčią prie kojų. 

— Kas nors iš savo pačios darbų? 

— Aha. Jeigu jis greit nepasirodys, išeisiu, ir tegu 
tada gaudo vėją laukuose! 

Niekur ji nesirengė eiti, bet kodėl nepaniurzgėti ma- 
lonioje aplinkoje, tarp žmonių, kurie tave pažįsta ir myli, 
kurie gerai pamena tavo tėvą. Ji prisitraukė tuščią kėdę, 
užsikėlė ant jos kojas. Kaip gera! Ir nereikia jokių pa- 
ryžių ar romų, kai ji turi šitai! 

Tuomet į aludę įėjo Roganas. 

Jo pasirodymas neliko nepastebėtas: ne taip jau dažnai 
ūkanotą rudens dieną čia užsukdavo Žmogus tokiu pra- 
šmMatniu kostiumu. Smalsūs žvilgsniai įsmigo į jį iš Visų 
pusių. Megė nustėro su alaus bokalu rankoje, 

— Geros dienos jums, — pasveikino Timas O'Malis lan- 
kytoją.— Kuo galėčiau pasitarnauti? 

— Prašom pintą gineso '— Roganas atsirėmė nugara 
į baro prekystalį, nusišypsojo Megei.— Sveika, Margare- 
te Mere, 

— Ką jūs čia veikiate? — apstulbusi paklausė ji. 

— Kaip? Argi nematote? Užsukau išgerti alaus kau- 
šelio.— Jis metė kelias monetas ant prekystalio— Dėkui. .. 
Jūs neblogai atrodote, panele Konkenan. 

— Maniau, kad jūs Romoje. 

— Aš buvau ten. Jūsų kūriniai ir ten turi pasiseki- 
mą. Sužinojau tai paskambinęs telefonu, kurio jūs taip 
neapkenčiate. 

— A, vadinasi, jūs — Roganas Svinis? 

Timas pastūmė jam bokalą. 

— Tiesą pasakius, taip. 

— O aš— Timas O'Malis. Gal teko girdėti? — jis nu- 
sišluostė rankas rankšluosčiu, tada ištiesė ranką Roga- 
nui.— Buvau artimas štai jos tėvo bičiulis.— Timas dūrė 
pirštu Megės pusėn.— Senukas būtų buvęs patenkintas 
tuo, ką padarėte dėl jo dukters. Tikra teisybė. Būtų di- 
džiavęsis... Mudu su žmona specialų albumą įsitaisėme. 
Dedame viską, ką rašo apie Megę. 


! Ginesas — firminis stipraus tamsaus alaus (porterio) pavadini- 
mas. 

— Tikiuosi, pone O'Mali, kad netrukus galėsite įkli- 
juoti ten dar pluoštą laikraščių iškarpų. 

— Jei atvažiavote pasižiūrėti naujų darbų,— nutraukė 
Megė, —tai jų aš neturiu. Ir jų nebus, net jei stovėsite 
man už nugaros! 

— Nestovėsiu jums už nugaros, Mege.— Roganas link- 
telėjo Timui, priėjo prie jos stalelio. Atsisėdo greta jos, 
paėmė už smakro, pasilenkė ir pabučiavo į lūpas. Bučinys 
nebuvo trumpas.— Atvažiavau pamatyti tavęs. 

Ji negreit įstengė atgauti kvapą ir apsidairyti aludėje, 
kurios lankytojai žiūrėjo visur kur, tiktai ne į ją ir Ro- 
ganą. Arba dėjosi nežiūrį į juos. 

— Tavęs ilgai nebuvo. 

— Lygiai tiek, kad spėtum pasiilgti manęs. 

— Aš beveik negalėjau dirbti tau išvažiavus,— pasi- 
skundė ji vengdama jo žvilgsnio, tartum būtų drovėju- 
sis tai prisipažinti — Pradėdavau ir mesdavau. .. pradėda- 
vau ir mesdavau... Ne tai, ko norėdavau... Negalėjau 
atsikratyti jausmo, nors ir labai stengiausi... jausmo, 
kad... 

Ji nutilo, dėbtelėjo į jį iš po blakstienų. 

— Kokio jausmo, Mege? 

— Kad ilgiuosi tavęs. Ir išvažiavau į Dubliną. 

— Žinau.— Jis taršė jos plaukų galiukus, pastebėjo, 
kaip smarkiai jie ataugo.— Ar kelionei tau buvo sunku 
pasiryžti? 

— Kaip ir viskam, ką aš darau. Bet ten tavęs nebuvo. 

— Dabar aš čia, 

Taip, jis buvo čia, ir jos širdis taip daužėsi, kad ji 
vos įstengė kalbėti. 

— Aš daug ką norėjau pasakyti tau. Aš ne...— Ji ne- 
užbaigė sakyti, nes tarpduryje pasirodė Mertis.— Paga- 
liau. Tu nelabai sutari su laiku! 

Merfis linktelėjo Timui O'Maliui, pasisveikino dar su 
kažkuo ir priėjęs prie Megės stalo atsisėdo priešais ją. 

— Atnešei? — tiesmukiškai paklausė jis imdamas iš 
jos lėkštės bulvių traškučių ir dėdamasis juos į burną. 

— Žinoma. Laukiu tavęs jau visą amžinybę. 

— Dar nė pirmos nėra.— Jis paėmė dar žiupsnį traš- 
kučių, pasisuko į Roganą.— Jūs — ponas Svinis, ar ne? 

— Kaip atspėjote? 

— Iš drabužių. Megė sakė, kad kasdien rengiatės taip, 
tarsi būtų sekmadienis. Aš — jos kaimynas Merfis Maldu- 
nas. 

„Pirmasis jos bučinys“, — prisiminė Roganas spausda- 
mas jam ranką. 

— Malonu susipažinti su jumis,— nuoširdžiai pasakė 
jis. 

— Ir man.— Merfis atsilošė su kėde taip, kad prieki- 
nės kėdės kojelės pakilo nuo grindų.— Galima sakyti, kad 
aš beveik Megės brolis, — tęsė supdamasis.— Juk ji, varg- 
šelė, neturi vyro, kuris ją prižiūrėtų. 

— O jai jo ir nereikia — Megė pabandė apversti jį 
su visa kėde, bet Merfis buvo budrus.— Ir pati galiu save 
prisižiūrėti. 

— Taip — linksmai pasakė Roganas kreipdamasis į 
Meriį— ji dažnai svaidosi tokiais pareiškimais. Bet da- 
bar ji turi tokį — reikia jo ar ne. | 

Kurį laiką Merfis apmąstė šį pranešimą. Paskui link- 
telėjo. 

— Ką gi, neblogai... Tai atnešei, ar ne, Mege? 

— Jau pasakiau.— Ji paėmė prie kojų padėtą dėžę, 
užkėlė ant stalo.— Jei ne tavo mama, kurią gerbiu, sudau- 
Žyčiau tą daiktą į tavo makaulę! 

— Jį bus dėkinga, jei tu susilaikysi. — Mertis atidarė 
dėžę.— Ak tu, kaip šaunu! Jai patiks. 

Ir Roganas taip manė. Tai buvo blyškiai rausva Vaza, 
tokia skaidri, kad už jos jautėsi Merfio rankos šešėlis. 

— Palinkėk motinai nuo manęs laimingo gimtadienio, 
Merti. 

— Taip ir padarysiu, Mege.— Jis atsargiai brūkštelėjo 
pirštu per vazą prieš vėl įdėdamas ją į dėžę. — Vadinasi, 
penkiasdešimt svarų? 

— Lygiai penkiasdešimt.— Megė atkišo atverstą del- 
ną.— Mokėk. : 

Merfis užsigalvojęs pasikasė skruostą. 

— Ar ne per brangu už tokį mažą daikčiuką? Į ją 
beveik nieko valgomo ir neįdėsi. Tiesa, mano mama mėgs- 
ta visokius nereikalingus, nenaudingus daiktus. 

— Jei daug kalbėsi, padidinsiu kainą. 

— Net penkiasdešimt svarų! — kraipydamas galvą, jis 
siekė piniginės, atidžiai atskaičiavo pinigus ir padėjo Me- 
gei tiesiog ant delno.— Už tokius pinigus būčiau nupirkęs 
jai tuziną puodų bei keptuvių. 

— Ir ji būtų sviedusi juos tau į galvą! — patenkinta 
Megė įsidėjo pinigus.— Tik visiškam kvailiui gali šauti 
į galvą dovanoti moteriai keptuvę per jos gimtadienį. 

— Ej, Merfi— pašaukė jį nuo tolimo stalelio,— eikš, 
norėjome paklausti tavęs. . 

— Užsidirbai net penkiasdešimt svarų? — prajukęs pa- 
sakė Roganas Merfiui nuėjus.— Juk tas daiktas kainuoja 
dvidešimt kartų brangiau, ir tu tai Žinai, 

— Nenorėjau imti, ir tiek. Paėmiau vien todėl, kad 
jis pasijustų dovanojąs motinai. Taip, aš nepamiršau, kad 
pagal sutartį tu turi teisę gauti savo dalį nuo kiekvieno 
mano kūrinio. Ką gi, gausį savo ketvirtadalį iš penkias- 


dešimt svarų. 


Jis uždėjo savo ranką ant jos rankos, sugniaužtos į 
kumštį ir padėtos ant stalo. 

— Aš atsisakau savo teisėtos dalies, Mege Mėja, ir 
įsipareigoju nepersekioti tavęs teismine tvarka su viena 
sąlyga: padaryk tokią pat dovaną mano senelei Kalė- 
doms, 

Ji rimtu veidu linktelėjo. 

— Gali laikyti, kad sudarėme dar vieną sutartį. O 
dabar...—Ji žiūrėjo į jį lyg tirdama kiekvieną veido 
bruoželį, kiekvieną blakstieną atskirai — Ar gali važiuoti 
su manim? Čia, netoliese. Noriu kai ką tau parodyti. 

— Mano automobilis prie įėjimo. Klaikusis tavo dvi- 
ratis jau bagažinėje. 

Ji nusišypsojo. 

— Turėjau atspėti, kad taip tu ir padarysi. 

Rudeniškas vėjas... Rudeniškos lapų spalvos. .. 

Jie važiuoja siauru keliu link Lup Hedo. Aplinkui. — 
vien marios laukų — nuo jų jau nuimtas derlius —ir ža- 
liuojančių pievų, tokių žalių, kokios tikriausiai būna tik 
Airijoje. Prieš Megės akis — neaukšti iš akmenų sumūryti 
aptvarai, tie patys kaip ir prieš penkerius metus, kai tė- 
vas leidosi čionai drauge su ja į savo paskutinę kelionę. 
Nuo to laiko ji nė karto nebuvo šiose vietose. 

Kai išgirdo vandenyno balsą, pajuto ore jo kvapą, jos 
širdis krūptelėjo. Ji stipriai užsimerkė, paskui vėl atsi- 
merkė. 

Atsimerkė ir išvydo atskirai stovintį pastatą, kurio 
savininkas ant fasado pritvirtino skydą su žodžiais: 

„PASKUTINĖ ALUDĖ PAKELIUI Į NIUJORKĄ". 

„O gal mMudviem derėtų nuplaukti į Niujorką, Mege, 
dar vieno kaušelio alaus?" — išgirdo ji balsą. Savo tėvo 
balsą... 

Roganui sustabdžius automobilį, Megė tylėdama išlipo, 
atstatydama veidą pašėlusiems vėjo gūsiams, ir šis bema- 
tant ėmė purtyti ją visą. Paėmusi Roganą už rankos, ji 
vedė jį išmintu takeliu arčiau prie kranto. 

Ten, kur nesiliovė amžinos bangų ir uolų grumtynės, 
iš kurių niekas neišeidavo nugalėtoju. Virš vandenyno 
pakibo rūkas, ir nebuvo ribų tarp vandens ir dangaus — 
tiesiog viena didžiulė taurė, pripilta kažko minkšto, tą- 
saus ir pilko. 

— Nebuvau čionai atvažiavusi jau penkerius Metus ir 
maniau, kad niekada nebeatvažiuosiu.— Megė giliai atsi- 
duso, bet širdį spaudę gniaužtai neatsileido— Čia mirė 
mano tėvas. Tuomet mes buvome tik dviese. Tik dvie- 
se... Tai atsitiko žiemą, buvo labai šalta, bet tėvas mėgo 
tą vietą, Mėgo žiūrėti į vandenyną... Tą dieną aš parda- 
viau kelis savo darbus prekiautojui iš Enio, ir mes atšven- 
tėme tą įvykį pas Timą O'Malį, o paskui... 

— Tu buvai viena, kai tavo tėvas... čia, ..— Atrodė, 
kad jis ne iškart suprato jos žodžius.— Vargšė Megė. 
Man ir dabar taip gaila tavęs. 

Jis stipriai priglaudė ją prie savęs, ji pasitrynė skruos- 
tu į minkštą jo palto vilną, vėl užsimerkė. 

— Tada mes kalbėjomės su juo... Kalbėjomės apie 
mano motiną, apie jų santuoką. Niekada negalėjau su- 
prasti, kodėl jie neišsiskyrė. Ir niekada nesuprasiu. Jis 
kažko ilgėjosi, gal nė pats nežinojo ko. Bet jis mylėjo 
mane ir Brianą. Aistringai, nes buvo valdomas aistrų, ne- 
įsikūnijusių tikrovėje... Ko gero, ir manyje tai glūdi. Tik- 
tai tikiuosi, kad man viskas susiklostys šiek tiek geriau. 

Megė atšlijo nuo jo, pažvelgė į veidą. 

— Turiu tau kai ką. 

Neatitraukdama nuo jo akių, išėmė iš kišenės stiklo 
lašelį, atkišo jam ant delno. 

— Panašu į ašarą,— pasakė Roganas. 

— Taip. 

Jis palietė pirštais lygų paviršių, apžiūrėjo lašą pa- 
kėlęs į šviesą. 

— Tu dovanoji Man savo ašaras, Mege? 

— Tikriausiai taip— Ji išėmė dar vieną lašą iš kiše- 
nės.— Tai susiformavo karštam stiklui varvant į vandenį. 
Kai kurie lašai iškart tirpo, kiti sutvirtėjo kaip uola.— 
Ji pasilenkė, pakėlė nuo žemės akmenį, trenkė per stik- 
1ą.— Matai, nedūžta. 

— Atsargiau,— perspėjo Roganas.— Su ašaromis, kaip 
ir su širdimis, reikia elgtis atsargiai. Aš niekada nesu- 
daužysiu tavo širdies, Mege. O tu — manosios. 

— Taip. Bet mudu gana dažnai smogdavome joms smū- 
gius. Mes tokie skirtingi su tavimi kaip vanduo ir stik- 
las. 

— Tačiau jų derinys gali sukurti ir kai ką patva- 
raus, — paprieštaravo Roganas.— Kaip uolą. Kaip tas aša- 
ras. 

— Galbūt. Tačiau neįsivaizduoju, kiek laiko tu galė- 
tum ištverti vienišuose namuose Klere, o aš — tarnų pil- 
nuose taviškiuose, Dubline. 

— Galima įsikurti kur nors per vidurį. Centrinėje ša- 
lies dalyje.— Tas sprendimas privertė ją šypsotis — Ne- 
sijaudink, abipusės nuolaidos lengvina gyvenimą. 

— Tu visada ir visur buvai dalykiškas. 

Jis nekreipė dėmesio į lengvą pašaipą. 

— Turiu planų įsteigti galerijos filialą Klero graiys- 
tėje. Ten eksponuoti tik Airijos meistrų darbus. 

— Klere? — Megė negalėjo nuslėpti nuostabos.— Visa 
tai — dėl Manęs? 

— Bijau, kad nublanks mano didvyriškas įvaizdis — 
prajuko .Roganas,— jei prisipažinsiu, kad ta mintis man 
dingtelėjo daug anksčiau, nei mudu susipažinome. Tiesa, 
tuomet aš negalvojau konkrečiai apie Klero grafystę— 
Vėjas stiprėjo, todėl Roganas užsagstė jai striukę. — Ma- 
nau, kad tokiu atveju aš galėsiu dalį laiko leisti Vaka- 

ruose nuošaliame kotedže, o tu — tiek pat arba šiek tiek 
mažiau namuose, pilnuose tarnų. 

— Tu viską apgalvojai! 

— Suprantama. Bet dėl kai kurių punktų dar galima 
pasiderėti — Jis vėl žvilgtelėjo į stiklinę ašarą savo del- 
ne ir įsidėjo ją į kišenę.— Tačiau vienas punktas visai 
nesvarstytinas. 

— Įdomu koks? 

— Dėl vedybinės sutarties. Mege, ji turi būti sudary- 
ta visam gyvenimui ir be jokių išlygų. 

— Jūs griežtas partneris, pone Svini. 

— Tai tiesa... 

Ji vėl pasuko galvą į vandenyno pusę. Ten irgi grū- 
mėsi. Irgi vyko varžybos. Iš jų gimsta gyvenimo magija. 
Jo kerai. | 

— Man gera vienai, — tyliai prašneko ji — Bet be tavęs 
buvo bloga. Niekada nenorėjau nuo ko nors priklausyti, 
bijojau prisirišti taip, kad tai taptų mano nelaime. Bet 
jaučiuosi priklausanti tau, Roganai. Tr aš myliu tave. 

Jis pakėlė jos ranką prie lūpų. 

— Aš žinau, — laimingas pasakė. 

Ji skambiai suklegėjo juoku, pakraipė galvą. 

— Viską tu žinai! Turbūt nuostabu visada viską ži- 
noti, 

Roganas pakėlė ją nuo žemės ir taip laikydamas ant 
rankų švelniai pabučiavo į lūpas. Jūra kvepiantis vėjas 
vėsino įkaitusius jų kūnus. 

— Jeigu aš, kaip tu Manai, galiu padaryti tave ne- 
laimingą, tai lygiai taip pat galiu padaryti ir labai laimin- 
gą,— sušnibždėjo jis. 

Megė dar tvirčiau apglėbė jį rankomis. 

-— Jeigu tu nepadarysi to, paversiu tavo gyvenimą 
pragaru. O Dieve, prisiekiu, aš ketinau niekada netekėtį. 

— Tu nesigailėsi ištekėjusi. Būsi mano ir būsi lai- 
minga. 

— Taip, aš būsiu tavo.— Ji atstatė veidą nuo vande- 
nyno atskriejančiam vėjui — Ir todėl būsiu be galo lai- 
minga. 

